
PAR  JE  H  A IV  DE  WAVRIN, 

SEIGNEUR  DU  FORESTEL. 


SIXIÈME  PARTIE. 

LIVRE  PREMIER. 

1102.  Cy  commence  le  VIa  volume  des  Croniques  d’Engle- 
terre ,  lequel ,  comme  les  Y  autres,  comprent  YI  livres 
particuliers,  dont  le  premier  contient  xix  chapitres  :  ou 
premier  desquelz  il  dist  comment  à  cause  des  divisions 
des  princes  du  sang  royal  d’Engleterre  plusieurs  grans 
mauls  se  ensievyrent.  Chapitre  I. 

Cf.  Du  Clercq,  tome  XII,  page  119. 

Bien  que  Wavrin  rapporte  les  mêmes  faits  que  Du  Clercq,  sa 
narration  est  différente.  Il  annonce,  en  terminant  son  chapitre, 
le  récit  de  la  notable  incidence  dont  il  a  parlé  à  la  fin  du  sixième 
livre  de  la  précédente  partie  :  «  Or  vous  lairons,  dit-il,  ung  petit 
des  besongnes  d’Engleterre,  esqueles  nous  renterrons  au  commen¬ 
cement  du  second  livre.  Si  traiterons  une  incidence  d’un  voyage 
quy,  environ  ce  temps,  fut  fait  par  le  seigneur  de  Wavrin  en  terre 
de  Sarrazains,  ainsi  que  vous  orez.  » 

L’expédition  dont  notre  chroniqueur  va  nous  entretenir  était 

demandée  à  grands  cris  par  les  malheureux  chrétiens,  soumis  à  la 
tyrannique  domination  des  turcs.  Leurs  griefs  contre  leurs  oppres¬ 
seurs  sont  exposés  avec  énergie  dans  une  lettre  touchante,  adres¬ 
sée  au  Prieur  de  Saint-Jean  de  Jérusalem  par  un  religieux  de 
l’Ordre  des  frères  mineurs,  demeurant  à  Constantinople,  et  presque 
témoin  oculaire  des  faits  dont  il  parle.  Le  frère  Barthélemy  de 
Gênes  y  trace  un  tableau  saisissant  de  l’asservissement  et  des 
misères  des  chrétiens.  Nous  placerons  ici  cette  lettre,  comme  une 
introduction  naturelle  au  récit  de  Wavrin. 


Au  reverend  pere  en  Dieu,  monsieur  le  Prieur  de 
Saint  Jehan  de  Jhrem. 

Reverend  seigneur  et  pere  en  Dieu , 

Pour  ce  cjue  naigaires  vous  m’avez  prié  et  requis, 
en  parlant  et  merveillant  des  turcs ,  lesquelz  ont  eu 
moult  de  victoires  sur  les  chrestiens  ou  temps  passé , 
et  encores  portent  moult  de  dommaiges  continuele- 
ment,  dont  c’est  pitié,  si  comme  je  puis  savoir  et  véri¬ 
tablement  dire  et  recorder,  comme  celui  qui  à  mes 
yeulx  en  ay  vu  très  grant  partie,  depuis  le  temps  que 
j’ai  demouré  en  nostre  convent  des  freres  mineurs  en 
ceste  cité  de  Constantinoble ,  tant  par  la  relacion 
certainne  des  marclians  venisiens  et  genevoys,  lesquelz 
sont  continuelement  par  toute  Gresse  et  Turquie  fai¬ 
sans  leurs  marchandises,  comme  par  mes  freres  les 
religieux  de  Saint  Franchois,  demourans  ès  convensa 
eus  ordonnez  es  paiz  dessusdis,  je  voulsisse  mettre  par 
escript  et  envoyer  par  devers  vous  les  maulx  qu’il  ont 
faiz  aux  chrestiens,  avecque  les  remedes  que  on  y 
peut  mettre  avec  l’aide  de  Dieu.  Combien  que  à  ce 
faire  je  me  repute  peu  souffisant,  car  x  ou  xn  jours 
despassé  à  peine  poroient  souffire  à  ce  que  la  quarte 

partie  de  ce  qui  est  advenu  par  deçà,  depuis,  sans 
plus,  que  moy  et  mes  freres  y  sommez  venus,  je 
vous  peusse  declarier  ne  rescripre,  toutesvoyes  vostre 
priere  m’est  commandement  à  ce  que ,  pour  vostre 
plaisir,  je  essayeray  aucunes  choses  escripe  summere- 
ment,  par  lesquelles  vous  aurez  l’entendement  d’au¬ 
cunes  aultres  touchans  le  bien  de  la  chrestienté,  et  du 
résister  aux  maulx  que  les  turcs  on  fait. 

Si  vous  plaise  savoir  qu’il  y  a  maintenant  six  ans 
que  nostre  saint  pere  le  Pape,  Eugene  quart,  nous 
envoya1  en  Constantinoble,  nous  xxx  freres  mineurs, 
desquelz  une  partie  je  envoyai  en  la  cité  de  Tafuse,  et 
l’autre  partie  je  retins  avecq  moy  en  ceste  cité  de 
Constantinoble,  où  vous  meismes  avez  veu  nostre  mo¬ 
nastère  reedefyer  :  mais,  quant  au  fait  principal  des  turs 
dont  je  veuil  parler,  sachiez  véritablement  que,  depuis 
six  ans  en  cha  que  nous  sommes  demourans  yci ,  en 
ma  concience  vous  est  certiffié,  et  Dieux  le  scet  aussi, 
je  le  scai  par  le  tesmoignage  des  marchans  venisiens 
et  des  genevois,  et  de  mes  freres  qui  demeurent  à 
Andrenopoli,  où  est  le  principal  siégé  duTurq,  lesquelz 
freres  ont  demouré  illec  par  longtemps,  que  les  turs, 
en  l’espasse  de  six  années  derrainement  passées,  ont 
ravi  en  terre  des  chrestiens  plus  de  mic  mil  chrestiens, 
tous  fais  leurs  esclaves ,  ont  mis  à  mort  et  destruis, 
tant  des  royaumés  et  pais  de  Servie ,  Sclavonie ,  Dal- 
machie ,  Valachie ,  Transilvanie ,  Bulgarie ,  Bosnie  et, 
par  especial,  du  royaume  de  Hungarie  et  de  Saxonie, 
sans  ceux  qui  estoient  vielles  gens  et  malades,  qu’ilz  ont 
occis  et  decolez  pour  ce  qu’ilz  ne  les  pooient  emme- 


1.  En  1436.  Voir  la  date  de  la  lettre. 

ner,  et  sans  -villes,  chasteaulx  et  citez  qu’ilz  ont  des- 
truits  totalement  avecq  le  pais  d’entour,  qu’ilz  ont 
aussi  perdu  par  feu  et  flame  ;  laquelle  cose  nous  meis- 
tiies  avons  veu  à  nos  propres  yeulx  et  veons  tous  les 
jours;  laquelle  chose  veoir,  par  pitié  seroit  à  celui  la 
mort  plus  agréable  souffrir  que  de  le  veoir  ou  avoir 
veu,  especialement  lespovres  chrestiens  et  chrestiennes 
mener  en  servitude,  en  cordes,  en  cliaines  de  fer,  liés, 
acouplés  parmi  ceste  cité,  parmy  les  loges  des  mar¬ 
cha  ns  venissiens  et  genevois  chrestiens,  centLx  1.,  plus 
et  mains,  très  amerement,  et  comme  tous  les  jours  par 
x  ou  xii  Sarazins ,  sans  contredit ,  tout  ainsi  que  on 
maigne  bestes  au  marchié,  plourans  et  gemissans  dou- 
loureuzement ,  requerans  merchi  à  Dieu ,  et  prians 
aide  aux  chrestiens  où  ilz  passent ,  sans  ce  que  nulz 
ce  veans  ose  dire  mot  ;  mais  plouroient  iclieulx  mar- 
chans  chrestiens  et  nous,  qui  ce  veysmes,  très  ame¬ 
rement,  de  la  grant  pitié  et  confussion  des  chrestiens, 
regardans  au  contraire  pour  la  pitié,  doleur  et  com¬ 
passion  d’eulx.  Avons  ossi  veu  les  petis  enfans  et 
jones  pucelles  mener  et  porter  es  caiges,  si  comme 
l’en  porte  les  oysiaulx  au  marchié  sur  cars  et  sur  che¬ 
vaux,  dont  la  pitié  est  moult  grande  à  regarder.  O  ! 
regard  très  piteable  !  o  !  inconvénient,  triste  doleur  et 
misérable  1  car  de  tant  grande  multitude  de  chetis 
chrestiens,  pou  en  y  a  aujourdehui  qui  n’aient,  par 
forche,  renié  la  foy  et  soyent  faiz  très  mauvais  et 
crueux  Sarazins.  Et  ce  n’est  pas  avenu  seullement  de¬ 
puis  six  ans,  mais  continuelement,  depuis  imxx  ans 
ou  environ  cpie  le  grant  Turcq  est  passé  en  Gresse  par 
le  destroit  de  la  grant  mer  et  par  les  bras  Saint  George 
et  la  Dunoe,  et  que,  par  force,  sans  grant  resistence 

des  empereurs  de  Grece  ou  des  chrestiens,  ilz  ont 
désolé  et  destruit  innumerables  provinces ,  cités  et 
royaumes,  si  comme  les  royaumes  de  Trace,  de  Ma- 
cedone,  de  Boeme  ou  Boecie,  de  Emathie,  de  Evila, 
de  Elespond,  de  Tessale,  de  Servie,  de  Bulgarie,  de 
Sclavonie,  de  Albanie  et  de  Bosnie,  et  toute  la  grant 
et  la  mendre  Valacliie,  et,  par  especial,  en  grant  partie 
de  royaumes  de  Hungarie  et  Saxonie  :  esquelz  pais, 
royaumes  et  provinces  ilz  ont  destruit  et  mis  à  nient 
très  grand  foison  de  nobles  citez ,  et  très  poissans  an- 
chiennement,  lesquelles  n’aperent  po  ou  néant,  et  y 
sont  deffallis  les  chrestiens  qui  habiter  y  soloient ,  et 
lesSarrazins  augmentez  et  moulteplyez,  que,  se  Dieux 
par  sa  pitié  n’y  pourvoit,  plus  n’y  sera  mémoire  ne 
nommé  le  nom  de  nostre  seigneur  Jhucrist.  Esquelz 
pais  jadis  soloit  estre  la  foy  chrestienne  et  l’eglise  très 
hautement  honorée;  et  n’y  a  point  nc  ans  qu’il  n’es- 
toit  nouvelle  en  tout  le  monde  de  turq,  senon  d’au¬ 
cuns  larons  qui  habitoient  es  montaignes  de  Damast, 
en  deux  villes  seullement,  pasteurs  de  bestail  et  tenans 
la  loy  de  Mabommet,  dont  les  empereurs  et  les  grans 
seigneurs  ne  tindrent  conte.  Et  mesmement,  ou  temps 
de  Godeffroy  de  Buillon  et  de  Bauduin  son  frere, 
conquereurs  de  Jherusalem ,  iceulx  turcs  euchent 
commencement ,  et,  comme  larons  et  mescreans,  ilz 
ayent  pou  à  pou,  de  ce  temps  là,  acquis  plusieurs  grans 
pais  sur  la  chrestienté,  par  nos  pechiés  et  que  Dieux  l’a 
permis.  Et  tant  ont  acquis,  qu’ilz  ont  en  leur  sugession 
toute  la  Grece,  et,  par  especial,  Âyse  la  mineur,  où 
estoient  jadis  ces  nobles  citez,  c’est  assavoir,  dont  est 
mémoire  en  l’Apocalipse,  Efese,  Smirne,  Pergame, 
Philadolpliie ,  Leodicie,  Thyatire,  et,  de  l’autre  lez, 

jusques  en  Antioche  et  en  Ethiope,  encore  jusques  en 
Perse,  et,  d’autre  part,  jusques  à  Damast  et  Trape- 
sonde  sont  surmontez  et  tellement  multipliez,  qui  sont 
innumerables  peuples  mescreans,  appelez  turcs ,  hom¬ 
mes  rudes  et  bestiaulx;  au  commencement  sans  ar¬ 
mures  et  sans  aucune  sience,  et ,  pour  voir  dire,  sans 
apparenche  d’ommes ,  de  fet  habitans  ez  montaignes 
et  gardans  leurs  bestes,  lesquelz ,  pou  à  pou  et  que  on 
n’y  a  point  pourveu ,  sont  venus  à  telz  hautesses  et 
grandeurs  qu’ilz  ont  soubmis  à  eux  roys  et  empereurs, 
et  ont  acquis  si  très  grans  richesses  des  despouilles 
des  chrestiens,  par  leurs  rapines,  qu’ilz  ne  se  vestentet 
ne  se  aournent  fors  de  or  et  de  pieres  prechieuses.  Et 
ne  y  a,  à  paine,  celui  d’eux  qu’il  n’ait  au  mains  vi,  vm 
ou  x  esclaves,  jadis  nobles  chrestiens,  qu’ilz  les  servent 
en  leurs  luxures  et  en  leurs  delices,  très  vilement  et 
honteuzement ,  gardans  aussi  leurs  pourcheaux ,  et 
labeurent  leurs  terres  et  leurs  vingnes,  et  ilz  demeu¬ 
rent  en  solaz  et  en  esbatement,  reposant  en  leurs 
luxures  et  delices  entre  leurs  femmes,  ou  millieu  de 
leurs  richesses,  sur  tapis,  cousins  et  aournemens  de 
soye,  d’or  et  d’argent  et  diverses  maniérés  de  pré¬ 
cieuses  coses  ;  et ,  comme  cose  non  à  croire,  ne  vont 
se  peu  non  en  guerres,  mais  y  envoyent  leurs  esclaves, 
pourquoy  tant  de  maulx ,  lesquelx-  sont  avenus  en 
chrestienté  par  eulx,  est  empartie  par  leurs  esclaves, 
qu’ilz  ont  fait  de  chrestiens  très  mauvais  Sarrazins, 
quant  ilz  les  ont  prins  en  guerre.  Las!  les  pechiés  des 
chrestiens,  à  quel  fin  nous  menez  vous?  à  quelles  mi¬ 
sères  et  reproches  sommes  nous  soubmiz,  que  tant  de 
royaumes  sont  à  eulx  sugiés  et  conquis?  et  mesme- 
ment  le  saint  sépulcre  en  Jherusalem ,  que  les  très  ors 

et  vilains  porcs  Sarazins  tiennent  des  mains  aux  clires- 
tiens  en  si  grant  vilce,  reproces  et  dehonneur,  que 
Dieux  le  scet.  0  !  princes  clirestiens,  que  faites  vous  ? 
pourquoy  dormez  vous  ?  pourquoy  derompez  vous  et 
froissiez  l’un  contre  l’autre  vos  armures,  et  vous  con¬ 
sumez  en  vous  mesmes,  qui  porriez,  se  vous  voiliez, 
acquérir  et  sousmettre  à  vous  tout  le  monde  ?  quelle 
raison  en  rendrez  vous  à  Dieu,  à  jour  du  jugement,  de 
ce  que  souffrez  ainsi  perdre  la  chrestienté  par  les  très 
mauvaix  ennemis  de  la  foy,  et  perdre  tant  d’ames 
devant  vos  yeulx  ?  Regardez  vos  devanchiers,  et  tous 
ceulx  qui,  pour  loenge  humaine  ou  pour  avoir  gloire 
mondaine,  si  comme  les  rommains  anchiens,  lesquelz 
firent  les  grans  conquettes!  Regardez  aussi  Charle- 
maigne  et  le  roy  saint  Loys,  et  aultres  clirestiens  de 
noble  mémoire,  lesquelz,  pour  le  nom  de  Jehucrist  et 
pour  sa  foy,  firent  tant  d’armes,  non  pas  pour  acquérir 
gloire  terrienne,  mais  la  gloire  eternele  et  retribucion 
divine!  et  se,  pour  l’amour  de  Dieu  ne  volez  gue- 
royer,  ou  doubtez  vostre  sang  espandre,  mais  pour  et 
désir  d  acquérir  honneurs  et  richesses  terriennes,  ou 
grans  royaumes  et  empires,  veez  ja  prez  de  vous  le 
Turqet  le  Soudain,  voz  ennemiz,  contre  lesquelz  vous 
doivent  mouvoir  foy,  pitié  et  nécessité  de  garder  la 
chrestienté.  Que  se  foy  et  pitié  vous  muet,  vous  avez 
honneur,  gloire  pardurable  :  et  se  vous  ainez  plus  à 
avoir  grans  richesses ,  grans  seignouries  et  terriennes 
honneurs,  icy  les  poez  très  legierement  avoir  et 
acquérir.  Certes  les  richesses  et  grans  avoirs  sont  icy 
sans  nombre  et  sans  mesure.  Pourtant  hastez  vous  de 
tout  avoir  des  mains  aux  larrons  et  ennemis  de  la  foy; 
car  tout  est  vostre,  se  vous  voilez  et  vous  y  ayez  le 

couraige.  Mais  que  vault  exhortation  humaine!  je 
croy  que  je  jette  mes  parolles  ou  vent,  se  Dieux  pro¬ 
prement,  de  sa  grâce,  n  esmuet  les  coers  des  poissans 
et  catholiques  prinches  qui  leur  soit  vray  et  certain 
traduiteur.  Mais,  certes,  les  pechiez  nuisent  et  encom¬ 
brent;  et,  toutesvoyes,  la  divine  bonté  ne  regarde  mie 
tousjours  ne  ne  pugnit  les  maulx  que  nous  faisons  ; 
mais,  seloncq  sa  très  grande  miséricorde,  nous  voelt 
tous  estre  sauvez  ;  car  il  ne  delesse  point  cheulx  qui 
ont  en  lui  parfaite  fiance ,  ne  ossi  il  ne  delessera  ja 
sa  foy  toute  périr.  Si  est  très  bon  d’esperer  en  lui  tous¬ 
jours,  et  très  humblement  demander  son  ayde  ;  car 
lui,  qui  est  fontaine  de  pitié  et  toudis  est  prest  de  aidier 
et  relever  ses  povres  humiliés  et  qui  sont  en  doleur,  en 
tristesse,  a,  en  ce  présent  an,  donné  victoire  aux 
clirestiens  et  vaincu  ses  adversaires,  les  ennemis  de  la 
la  foy  ;  car,  ou  quaresme,  l’an  M.  imc  et  xlii,  le  Turq, 
pour  voloir  du  tout  destruire  le  royaume  de  Hungarie, 
envoya  tresgrant  et  très  poissant  nombre  detursoudit 
royaume  :  et,  comme  ilz  eussent,  si  comme  ilz  ont  acous- 
tumé,  eslevé  etprins  moult grant  nombre  de  chrestiens, 
ainsi,  comme  à  leur  retour,  les  Hongres,  à  l’aide  de 
Dieu,  les  assaillirent,  et  en  occirent  xxxvi  mille  :  et  fu 
ou  dimence  de  la  Passion,  par  la  grâce  de  Dieu,  le- 
quelz  soit  beyneis  qui  les  ennemis  de  la  foy  nous  a  mis 
en  nostre  main.  Laquelle  nouvelle  venue  au  Turq,  qui 
de  ce  fut  moult  esbahy  et  moult  courouchié,  manda 
quérir  le  seigneur  de  Valaquie,  lequelz  est  son  serf,  et 
neantmains  clirestien,  nommé  Dracule;  le  rechut 
honourablement  au  disner,  et  ses  barons  qu’il  amena 
avecq  lui  ;  puist  le  fist  mettre  prisonnier,  et,  depuis, 

1  a  fait  decoler,  disant  qu’il  estoit  sachant  de  la  descon- 

fiture  faicte  par  les  chrestiens.  Et  ce  a  esté  fait  à  Andre- 
nopoli,  où  il  ha  ossi  prins  tous  ses  barons  de  leurs 
terres  et  donné  aux  turs  où  il  a  volu,  et  puis  a  envoyé 
ung  seigneur  turq  en  Valachie  pour  prendre  la  sei- 
gnourie  et  gouverner  le  pays  pour  lui,  avecq  xnm  turs, 
ausquelz  les  Hongres,  avecq  Taide  de  Dieu,  et  ceulx 
dudit  pais  de  Valachie ,  ont  tellement  résisté  que  toute 
ceste  multitude  de  mescreans  a  esté  mise  à  l’espee, 
sans  nulz  reschapper.  Loez  en  soit  Dieux  de  tout  ! 
Amen  ! 

Quant  le  Turq  a  ce  entendu,  de  grant  orgueil  et  de 
grant  yre  s’est  eslevé  très  fierement  :  et  toule  sa  puis¬ 
sance,  toute  sa  chevalerie  et  ses  aliez  a  mandé,  tant  en 
Grèce  que  en  Turquie  ;  tant  qu’il  assembla  très  grant 
ost,  poissant  et  fort  environ  c.  et  iiiTxm.  combattans, 
lesquelz  il  envoya  en  Valachie  ;  et  commanda  que  tout 
le  dit  pais  fut  destruit  par  feu  et  par  espee,  et  prins- 
sent  et  emmenassent  ce  qu’ilz  poroient  des  prison¬ 
niers.  Et  quant  ce  vint  à  leur  congnoissance,  moult 
piteusement  et  humblement  promirent  au  Turq  obé¬ 
dience,  requérant  paix  :  lesquelz  ilz  volt  oir.  Et  vecila 
divine  bonté,  qui  seront  tousjours  en  nécessité  :  ilz  s’as¬ 
semblèrent  en  leurs  montaignes,  et  les  Hungres  et  les 
Poulenoys  avecq  euîx,  contre  les  turcs,  et  là  fut  com- 
mencliié  cest  cruelle  bataille  par  longue  espasse,  mais 
en  la  fin  la  victoire  est  donnée  à  Dieu  ;  car  tous  furent 
desconfis.  Si  en  ot  de  mors  Liini,  sans  ceulx  qui  furent 
prins  et  mis  en  fuite  :  de  leurs  pavillons  et  tentes  y 
démolira  environ  vm  chameux,  et  chevaux  sans  nom- 
lire,  et  grant  partie  des  fuians  se  noyèrent  en  la  Dunoe, 
si  que  peu  en  retourna  qui  portassent  la  nouvelle  au 
Turc.  Et  quant  il  la  sceut,  à  paine  que  il  n’issit  hors 

du  sens  et  que,  de  grand  doleur,  il  n’ait  rendu  l’esprit  ; 
mais  se  vesti  de  noir,  et,  par  l’espasse  de  ni  jours,  ne 
beu  ne  ne  manga,  ne  parla,  fors  seulement  ce  mot 
cy,  souvent  repliquié  :  «  Le  temps  est  venu  que  Dieux 
aura  rosté  la  glaive  de  nostre  main ,  »  en  jettant  par 
grant  ayr  son  bonnet  contre  terre. 

De  laquelle  victoire  ceulx  de  Valacbie,  et  mesmes 
les  pasteurs  d’avant  le  pays,  sont  tous  riches  :  et  ne  ves- 
tent  que  robes  de  soye  et  de  drap  d’or,  des  despoilles 
etvestemens  desturs  desconfis,  qu’ilz  avoient  porté  par 
grant  beubant  avec  eulx.  Si  ont  prins,  depuis ,  les 
chrestiens  sy  grant  coer  de  là  environ,  qu’ilz  se  sont 
assamblez  et  ont  passé  jusques  à  Andrenopoli  et  y  ont 
prins  pluiseurs  villes  et  cliasteaulx,  et  le  pays  d’otour 
ars  et  brûlé  :  et  ce,  du  moys  de  septembre  l’an  xlii,  le 
11e  jour  dudit  mois.  Ausquelx  le  Turq  voeillans  résister, 
envoya  contre  eux  xvm  turs,  au  mains,  pour  tenir  le 
pas,  que  nos  gens  ne  peussent  repasser  ;  lesquelx,  par 
pluiseurs  estours,  furent  tous  desconfis  et  mis  en  fuite, 
et  pluiseurs  mis  à  l’espee  et  ocis  en  fuiant  :  desquelx 
victoires  Dieux  soit  loez  et  beneys,  amen!  qui  ceste 
oevre  a  commenchié  et  la  parfera  par  son  plaisir. 

Et  maintenant  dist  on  que  grosse  armee  de  chrestiens 
se  fera,  o  présent  tamps,  contre  les  turs,  lesquelz  sont 
fort  afoiblis,  s’il  ne  vient  secours  d’outre  la  mer.  Et 
queferoient  xx  gallees  pour  garder  le  destroit?  Je  vous 
di,  très  cher  seigneur,  que  x  galees  souffiroient,  à  pré¬ 
sent,  pour  garderie  pas  contre  eulx  qu’ilz  ne  passasent 
par  decha.  O  reprochie  et  maudite  division  1  la  mau¬ 
vaise  division  cbrestienne,  qui  est  cause  de  tant  de 
maulx  et  a  esté.  Certes,  sire,  les  turs  ont  si  très  grant 
peurs  de  la  venue  des  chrestiens  contre  eulx,  que  seu- 

lement  la  renommee  des  dites  galees  fust  qu  elles  ve- 
nissent,  il  est  creable  qu’ilz  s’enfuiroient;  et  se  le  Turq 
perdoit  hui  la  Grece,  il  perderoit  apres  tout  ce  qu’il 
tieng  en  Hongarie.  Vous  savez  assez  qu’il  y  a  deux 
turs  ennemis  du  grant  Turq  :  c’est  assavoir  Carra- 
mannus  et  Affendrami.  Chacun  d’eux  est  riche  et  pois¬ 
sant  seigneur  :  du  Taberlan  ne  parle  je  point,  qui  est 
des  deux  le  plus  poissant,  et  du  grand  Turq  ennemi  mor¬ 
tel.  Pourquoy,se  x  gallees  seulement  estoient  envoyez 
par  deçà,  nulz  ne  set  le  grant  bien  que  ce  seroit.  Et 
maintenant  le  tampsest  très  convenable  que  aucuns  de 
grans  et  poissans  princes  chrestiens  se  meissent  sus , 
avecq  l’aide  de  Dieu,  à  recouvrer  non  seulement  la 
Grece,  mais  la  sainte  terre ,  si  comme  firent  jadis  ces 
vaillans  princes  Godeffroy  de  Buillon  et  Baudouin  son 
frere  :  laquelle  recouvrance,  s’ils  savoient  comment  ce 
•seroit  legierement  à  faire,  par  l’aide  de  Dieu,  je  croy 
que  tost  y  metteroient  paine,  et  Dieux  donroit  la  vic¬ 
toire.  Car  la  renommee  est,  entre  eux  turs  et  sarra- 
zins,  toute  commune  que  jà  le  tamps  est  venus  qu’ilz 
doivent  estre  destruis,  seloncq  le  tamps  que  annonclia 
leur  très  faux  et  très  mauvaix  prophète  Mahommet  ; 
laquelle  destrucion  puissons  voir  en  nostre  temps  ! 
Ce  nous  octroie  le  Pere,  et  le  Fils,  et  le  Saint  Esprit, 
qui  est  beyneis  ou  siecle  des  siècles.  Amen  ! 

Escript  en  Constantinoble ,  le  iiic  de  février,  l’an 
m.  cccc.  et  xlii  *. 

Le  tout  vostre  serviteur  et  orateur,  frere  Berthelemy 
de  Jennes,  ministre  general  de  l’Ordre  des  freres  mi¬ 
neurs,  es  parties  d’Orient 2. 

1.  Fin  de  l’année. 

2.  Bib,  imp.,  jvis.,  n"  7445°,  fol.  255-258. 

1103.  Comment  le  grant  Turcq  manda  le  seigneur  de  la 
Vallaquie  qu’il  venist  parler  à  luy,  et  comment  par  tra¬ 
hison  il  le  declieut.  II. 

Environ  ce  temps  dont  nous  parlons  présentement, 
estoit  seigneur  des  turcz  un  g  nommé  Moradbay  \  le¬ 
quel,  pour  ce  qu’il  vint  à  sa  congnoissance  que  en  la 
grant  Vallaquie  avoit  ung  seigneur  nommé  Velacq  de 
Vaivode1 2,  moult  famé  de  vaillance  et  de  sagesse,  le¬ 
quel  avoit  son  pays  fort  riche  et  bien  peuplé  d’hom¬ 
mes  gratis  et  puissans,  de  quoy  ycellui  Turcq  com¬ 
mença  de  prendre  envye,  désirant  de  embrachier  et 
soubmettre  à  luy  et  soubz  sa  seignourie  ycellui  sei¬ 
gneur  des  Valaques  et  tout  son  pays;  sicque,  pour  à 
ce  plus  aisément  parvenir,  il  envoia  ung  sien  souba- 
cltin3,  très  soubtil  et  éloquent,  en  maniéré  d’ambaxade 
devers  ledit  seigneur  de  la  Valaquie  :  lequel  soubachin 
erra  tant ,  qu’il  vint  ou  pays  des  Vallaques ,  et  tele- 
ment  exploita  que  il  arriva  au  lieu  où  ycelluy  sei¬ 
gneur  estoit  en  ces  jours.  Si  lui  présenta  de  par  le 
grant  Turcq,  son  dit  maistre ,  gratis  dons ,  sallus  et 
amistiés  à  merveilles,  disant  que  ledit  Turcq,  son  sei¬ 
gneur,  estoit  fort  désirant  d’avoir  à  luy  acointance 
d’amour  et  alyance;  et  que,  pour  à  ce  parvenir,  le  dit 
grant  Turcq  lui  prioit,  autant  qu’il  povoit,  que  il  voul- 
sist  venir  vers  luy  en  la  ville  de  Andernopoly  ;  et  ad - 
fin  de  y  aller  plus  hardiement,  soubz  esperance  de 

1.  Amurath  II,  fils  de  Mahomet  I,  succéda  à  son  père  en  1421  ,  âgé 
de  dix-huit  ans.  Mort  le  9  février  1451  [Art  de  vérifier  les  dates,  I,  498], 
ou,  selon  M.  de  Hammer,  le  cinq  février.  (II,  365.) 

2.  Wlad  ,  surnommé  Drakul ,  vaivode  de  Valacliie.  (  Hammer,  II, 
290.) 

3.  Soubaschi,  chef  de  cent  hommes.  (Hammjlb,  I,  128.) 

sceureté,  ycelluy  soubachin  lui  présenta  ung  saufcon- 
duit  par  son  maistre,  le  grant  Turcq. 

Ycelluy  seigneur  de  la  Valaquie  aiant  oy  la  légation 
à  lui  faite  par  ledit  soubachin,  de  par  le  grant  Turcq, 
il  le  recoeilly  moult  honnourablement  :  si  luy  fist  de 
grans  dons  et  presens.  Et,  sur  ce  que  le  soubachin 
avoit  proposé,  se  conseilla  aux  princes  et  barons  de 
son  pays,  touchant  ce  qu’il  avoit  à  faire  pour  le  mieulx  ; 
lesquelz  luy  desloerent  grandement  de  y  aller  en  sa  per¬ 
sonne,  mais  seullement  conseilloient  de  y  envoyer  une 
ambaxade,  adfin  de  scentir  et  scavoir  en  quele  maniéré 
ycellui  Turcq  voulloit  avoir  son  amistié  et  alyance. 
Puis,  ycelle  responce  faite  audit  soubachin,  ambaxa- 
deur,  il  ne  s’en  tint  mye  bien  content  ;  ains,  par  plu¬ 
sieurs  fois,  parla  à  part  audit  seigneur  de  la  Yalaquie, 
et,  en  le  blandissant  par  languages,  juroit  que  son 
maistre,  ledit  grant  Turcq,  desiroit  à  veoir  sa  per¬ 
sonne  pour  luy  faire  grans  honneurs  et  grans  biens  : 
disant  qu’il  ne  doubtast  ou  differast  en  riens  à  y  venir, 
car  il  le  conduiroit  sceurement.  Et,  finablement,  fist 
tant  ledit  soubachin ,  par  atraiance  de  ses  belles  pa- 
rolles  et  blandices,  que  ledit  seigneur  de  la  Vala¬ 
quie  ,  en  délaissant  le  conseil  et  conclusion  que  pa- 
ravant  avoit  prins  avecq  les  haulz  princes  et  barons 
de  son  pays,  il  se  avoullenta  d’aller  avec  le  dit 
soubachin  devers  le  grant  Turcq ,  en  Andernopoly  ; 
lequel,  de  prime  face,  le  recheupt  moult  honnoura¬ 
blement.  Et  estoit  logiés,  ledit  Turcq,  dehors  la  ville, 
en  grant  nombre  de  tentes  et  pavillons,  luy  et  tout 
son  ost. 

Et  lendemain  que  le  seigneur  des  Valaques  fut 
arrivé,  le  dit  grant  Turcq  luy  fist  ung  grant  disner  et 

convive  *,  auquel  il  manda  tous  ses  soubachins  et  ca¬ 
pitaines,  pour  festoier  ycellui  seigneur  de  la  Valaquie. 
Et  estoit  ycellui  grant  Turcq  dedens  ung  pavillon,  tout 
doublé  d’un  veloux  cramoisy,  assis  comme  sur  un 
l’establie  d’un  parmentier,  aourné  et  paré  de  riches 
coussins  et  oreilliez  de  drapz  d’or  et  de  soye,  lequel 
pavillon  estoit  roullé  et  troussé  contremont  environ 
de  dix  piedz  de  haulteur,  adfin  qu’il  veist  ses  gens  et 
capitaines;  et  audehors  dudit  pavillon  estoit  assis  à 
terre,  sur  coussins  et  tapis  de  drap  d’or,  ledit  seigneur 
de  la  Valaquie,  à  la  dextre  dudit  Turcq,  et  à  sa  senestre 
estoit  assis  son  Bellarbay 1  2,  qui  vault  autant  à  dire 
comme  seigneur  des  seigneurs  ;  et  tous  les  autres  no¬ 
bles  furent  assis  comme  en  une  grant  carolle3,  partant 
de  la  main  dextre  et  senestre,  de  tele  maniéré  que  le 
grant  Turcq  les  povoit  tous  veoir  mengier.  Et  lors  le 
disner  adcomply,  le  dit  Turcq  se  retyra  en  ses  grans 
tentes  :  puis,  tost  aprez,  envoya  le  dit  soubacliin,  quy 
avoit  amené  le  seigneur  de  la  Valaquie,  adfm  qu’il  le 
constituast  son  prisonnier,  comme  il  fist  :  et  l’emmena 
dedens  le  chastel  de  Gallipoly,  quy  est  assis  sur  le 
destroit  de  Rommenie ,  que  nous  disons  le  bras  Saint 
George,  auquel  lieu  il  l’emferma  et  enferra4.  Mais  tous 


1.  Convis,  convive ,  festin.  (Roquefort.) 

2.  c<  Beglerberg  (prince  des  princes ).  La  dignité  de  Beglerberg ,  qui 
implique  en  même  temps  celle  de  vizir,  était,  avant  Mourad  I,  exclusi¬ 
vement  conférée  aux  proches  parents  ou  aux  fils  aînés  des  sultans.  » 
(Hammer,  I,  217.) 

3.  Assemblée.  (Roquefort.) 

A.  «  Drakul  fut  saisi  et  enfermé  dans  une  tour  à  Gallipoli;  mais,  après 
une  courte  détention,  il  futrelâché;  et,  ayant  donné  pour  otage  ses  deux 
fds,  qui  furent  envoyés  en  Asie,  il  revint  prendre  possession  de  la  Vala- 
chie.  »  (Hammer,  II,  290.) 

ceulx  qui  venus  estoient  avec  le  dit  seigneur  de  la 
Yaliaquie  pour  l’acompaignier ,  le  Turcq  les  fist  con¬ 
duire  et  guider  jusques  en  leur  pays,  où  ilz  racontè¬ 
rent  la  grant  trahison  faite  par  le  dit  grant  Turcq  en  la 
personne  de  leur  seigneur,  dont  tous  ses  subjeetz  fu¬ 
rent  generalement  troublez;  car  ilz  concheurent  et 
ymaginerent  bien  en  eulx  mesmes  que  le  dit  Turcq 
avoit  fait  celle  trahison  espérant  que,  sans  pasteur  ou 
gardien,  il  les  conquerroit  legierement  :  car  le  dit  sei¬ 
gneur  de  la  Yalaquie  n’avoit  pour  lors  que  ung  seul 
fiîz  eagié  de  xm  à  xiv  ans,  lequel  n’estoit  mye  babille 
pour  conduire  ung  tel  royaulme,  especialement  en 
temps  de  guerre  ;  dont  très  grand  dolleur  estoit  par 
tout  le  pays  de  la  Yalaquie.  Et  l’ymagination  qu’ilz 
avoient  que  le  Turcq  leur  feroit  guerre  estoit  véritable, 
comme  il  aparut  par  expérience  ;  car  ycelluy  grant 
Turcq,  assez  tost  aprez,  assambla  ung  grant  ost  jusques 
au  nombre  de  cent  mille  turcqz,  desquelz  estoit  con¬ 
ducteur  et  capittaine  Beirlabay,  qui,  atout  cest  grant 
ost,  passa  la  riviere  delaDunoue1.  Si  entra  ou  pays  de 
la  Valaquie2  :  laquele  venue  sachant  les  Yallaques,  ilz 
s’assamblerent  au  plus  grant  nombre  qu’ilz  peurent  et 
firent  entr  eulz  ung  capittaine  quy  s’apeloit  Johannes 
de  Hongac 3,  lequel  estoit  grant  seigneur  ou  dit  pays, 
et  s’estendoit  sa  seignourie  entre  Hongrie  et  la  Vala¬ 
quie,  à  scavoir  en  Transilvane.  Et  pour  ce  que  les  Va- 

1.  Danube. 

2.  Le  18  mars  1442.  (Hahimer,  II,  294.) 

3.  Jean  Corvin  Hunyade,  vaivode  de  Transylvanie.  Mort  le  10  sep¬ 
tembre  1456  {Art  de  vérifier  les  dates ,  II,  57,  58),  ou,  selon  M.  de  Ham- 
mer  (III,  35),  le  11  août.  Les  chroniqueurs  du  temps  le  nomment  pres¬ 
que  toujours  Jehan  le  Blanc.  Il  était  fils  de  Vuk  Buthi  de  Hunyad  et 
d’Élisabeth  Morsinai.  (Chassin,  235.) 

laques  ne  se  scentoient  pas  assez  puissans  pour  donner 
battaille  à  tel  multitude  comme  les  turcqz  estaient, 
ilz  conclurent  de  eulx  tyrer  es  montaignes,  et  nun- 
cherent  à  ceulz  du  plat  pays,  que  hommes,  femmes, 
enfans  et  biens  se  saulvassent  esdites  montaignes,  car 
ilz  avoient  certaines  nouvelles  que  les  turcqs  dévoient 
passer  la  Dunoe,  pour  courre  leur  pays,  comme  ilz 
firent  ;  car  ilz  passèrent  ladite  riviere  et  prindrent 
aulcuns  Vallaques;  parquoy  ils  sceurent  que  tout 
l’exercite  des  Yallaques  et  Transilvanes  s’estoit  retrait 
esdites  montaignes.  Lesquelz  Yallaques  ne  s’aparu- 
rent  oncques ,  sinon  leurs  guettes  qui  estoient  sur 
lesdites montaignes.  Pourquoy  ycellui  Beirlabay,  len¬ 
demain  qu’il  s’estoit  party  de  devant  lesdites  mon¬ 
taignes,  il  party  son  exercite  en  trois,  dont  l’une  des 
portions  il  envoia  courre  en  la  grant  Valaquie,  quy  est 
aval  le  courant  de  la  Dunoe,  l’autre  au  pays  de  la 
Transilvane,  contremont  ladite  Dunoe,  et  la  tierce  par- 
tye  retint  avecq  lui  pour  garder  ses  logis. 

Le  dit  Johanne  de  Hongnag ,  quy  comme  o.y  avez 
cy  dessus,  estoit  avec  les  Valaques  et  les  Transilvains, 
sachant  ainsi  lesturcz  estre  partis  en  trois  compaignies, 
faisant  très  petite  extime  de  leur  puissance,  prinst  con¬ 
clusion  avec  ses  gens  de  lendemain,  à  l’aube  du  jour, 
assaillir  les  logis  des  turcqs,  quy  ne  faisoient  ne  guet 
ne  garde.  Si  le  firent  ainsi  qu’ilz  conclurent;  et  se 
départirent  en  trois  battailles,  les  deux  pour  assaillir 
à  chascun  bout  des  herberges1,  et  l’autre  par  le  milieu. 
Et,  par  ceste  maniéré,  furent  envahis  les  turcqz  à  des- 
pourveu  et  prestement  desroyés  et  occis;  mais  les 

1 .  Herberges,  tentes,  camp,  Voy.  du  Gange,  nouv.  édit.,  au  mot  Here- 
berga . 

fuyans  prindrent  leur  chemin  vers  la  Dunoe,  dont  aul- 
cuns  se  saulverent  et  les  autres  furent  noyez. 

1104.  Comment  messire  Jehan  de  Hongnac  combaty  les 
Turcqz  et  les  desconfy.  IIP. 

Quant  les  Vallaques  eurent  conquis  lesdis  herber- 
gues  des  Sarrazins,  ilz  conclurent  d’eulz  vestir  des 
habillemens  des  Turcqz  occis  :  si  envoyèrent  devers  la 
Vallaquie  et  la  Transilvane  aulcunes  espies,  pour  sca- 
voir  la  revenue  des  courreurs  sarrazins;  ausquelz  fut 
raporté  que  ceulz  quy  envoiez  avoient  esté  vers  la 
Transilvane,  revenoient.  Pourquoy  lesdis  Vallaques 
firent  embuschier  une  grant  partye  de  leurs  gens  sur 
le  chemin  desdis  Turcqz,  qu’ilz  laissèrent  passer  oultre 
ycelle  embusche ,  lesquelz  estoient  fort  chargiés  de 
proyes,  et  aussi  amenoient  grant  foison  d’hommes  et 
femmes  qu’ilz  avoient  prins  comme  esclaves,  avec 
grant  nombre  de  bestail.  Lesquelz  Turcqz,  non  sachans 
riens  de  la  desconfiture  des  lierberges,  venoient  celle 
part  en  moult  grant  joye  et  triumphe,  tamburant  et 
huant,  comme  se  ilz  eussent  tout  le  pays  concquis  : 
mais  les  Vallaques,  quy  esdis  logis  estoient,  en  habille¬ 
mens  de  turcqz,  leur  firent  tantost  muer  leur  joye; 
car  ilz  leur  coururent  sus  asprement,  et  ceulz  de  l’em- 
busche  les  encloyrent  :  parquoy  ilz  furent  prestement 
desroyez  et  tous  mors ,  et  samblabîement  en  firent 
yceulz  Vallaques  aux  diz  Turcqz  quy  estoient  allez 
courre  la  Vallaquie.  Et  fut  ceste  desconfiture 1  si 
grande  ,  que  des  cent  mille  Turcqz  en  montrent  plus 
de  imxx.  Si  concquirent  yceulz  Vallaques  grans  richesses 


1.  Cette  déconfiture  eut  lieu  au  mois  de  septembre  1442.  Voy.pag.  10. 

et  trésors.  Les  Turcqz  qui  se  sauvèrent  à  nagier  la  ri¬ 
vière  de  Dunoe  portèrent  ces  nouvelles  au  grant  Turcq, 
qui  en  fist  ung  deuil  merveilleux  :  et,  en  signe  de  sa 
grant  doulleur,  se  vesty  de  noir  lui  et  tous  ceulz  de  sa 
partye,  dont,  depuis,  pour  vengier  l’outrage  qu’il  disoit 
que  les  Vallaques  lui  avoient  fais,  il  fist  de  l’un  de  ses 
Soubachins  ung  nouvel  Bailarbay,  et  envoya  par  tous 
ses  pays  assambler  le  plus  grant  ost  qu’il  polt  finer.  Sy 
commanda  de  passer  la  Dunoue,  aller  en  la  Vallaquie  et 
Transilvane,  et  illec  tout  destruire  et  mettre  à  l’espee. 

Ainsi  que  le  commanda  le  grand  Turcq  audit  nouvel 
Berlabay,  il  se  mit  en  paine  d’en  uzer  :  et,  pour  ceste 
furieuse  rage  execuler,  passa  la  Dunoe  atout  son  grant 
exercite.  Mais  les  preadvertis  de  leur  venue  avoient 
fait  les  leur  retraire  es  montaignes,  liabandonnant  tout 
le  plat  pays,  et  yceulz  Turcqz  comme  dessus,  au  pié 
des  dites  montaignes  :  si  envoierent  leurs  coureurs,  en 
grant  puissance,  ou  pays  de  la  Transilvane  et  en  Hon¬ 
grie,  mais  les  turcqs  quy  gardoient  les  herbergues 
furent,  ceste  fois,  plus  sages  que  l’autre;  car  ilz  se 
misrent  en  tel  conroy  que  les  Vallaques  ne  povoient 
entrer  dedens  eulz  sans  grant  adventure  de  dommage. 
Pourquoy  yceulz  Vallaques  conclurent,  et  leurs  aydans 
conclurent,  qu’ilz  ne  combateroient  pas  ces  turcqz,  si¬ 
non  quand  ilz  repasseroient  la  Dunoue  ;  car  lesdis  Valla¬ 
ques  avoient  si  bien  pourvu  à  leur  fait,  que  les  turcqz  ne 
povoient  recouvrer  vivres  en  leur  pays,  et  si  scavoient 
bien  que  jamais  ilz  ne  les  assauldroient  es  montaignes. 

Et  en  cest  estât  furent  par  l’espace  de  vii  ou 
vin  jours,  tant  que  les  coureurs  turcqz,  quy,  comme 
j’ay  dit  un  peu  cy  devant,  estoient  allez  en  la  Transil¬ 
vane  et  en  Hongrie,  revindrent,  qui  ramenoient  foison 

prisonniers ,  hommes ,  femmes  et  enfans,  avec  grant 
butin  de  bestail  et  autres  meubles  que  gens  d’armes, 
en  tel  cas,  peuvent  emporter;  lesquelz  furent  très 
grandement  recheus  et  conjouis  des  leurs  qui  gar- 
doient  les  logis  :  mais  pour  ce  que  lesdis  Turcqz  n’a- 
voient  de  vitaille  fors  autant  qu’ilz  en  povoient  porter 
avec  eulz,  ilz  conclurent  de  repasser  la  Dunoue  atout 
ce  qu’ilz  avoient  gaignié,  et  ainsy  eulz  retraire  en  leur 
pays  de  Bolgarie;  aprezlaquele  conclusion,  ilz  se  mis- 
rent  à  chemin.  Mais  quant  les  Vallaques  veyrent  qu’ilz 
estoient  deslogiés  et  prendoient  leur  train  vers  la 
Dunoue,  ilz  boutèrent  leurs  coureurs  et  chevaulcheurs 
sur  la  queue  desdis  Turcqz,  en  leur  faisant  moult  grant 
dommage  ;  et  lors  yceulz  Turcqz,  venus  sur  la  rive  de 
la  Dunoue,  commencèrent  de  passer  en  petis  bateles, 
faisant  nagier  leurs  chevaux.  Et  lors  les  Vallaques 
furent  conseilliés  qu’ilz  ne  leur  bailleroient  quelque 
empeschement,  ne  ne  monstreroient  leur  puissance, 
jusques  ad  ce  que  la  pluspart  d’eulz  feust  passée, 
comme  ilz  firent;  car  sitost  qu’ilz  veyrent  grant  nom¬ 
bre  des  turcqz  oultre  la  dite  riviere,  et  que  le  demou- 
rant  de  declia  ne  leur  estoient  pas  trop  fors,  ilz  vin- 
drent  avant  en  moult  belle  ordonnance  pour  les 
combatre.  Sy  les  eurent  tantost  mis  en  desroy  et 
desconfiture  ;  et  en  y  eult  plus  de  noyés  que  de  mors 
par  gLave.  Mais  le  capittaine  des  Turcqz,  nommé  Bey- 
larbay,  se  saulva  ;  lequel  s’en  retourna  vers  le  grant 
Turcq,  avec  ce  qu’il  polt  emmener  de  la  grant  proye 
concquise  au  pays  de  Transilvane  et  es  limites  de 
Hongrie,  cuidantque  le  dit  Turcq  le  deust  bienviengner 
pour  la  grant  proye  qu’il  lui  amenoit.  Mais  ycelluy 
grant  Turcq,  desja  adverty  comment  ses  gens  avoient 

esté  desconfis  au  passage  de  laDunoue,  il  fist  prendre 
ycellui  Baylabey  et  mettre  en  prison  chauldement. 
Nonobstant  laquele  chose  il  le  manda,  depuis,  devers 
luy,  disant  qu’il  luy  rendist  compte  de  la  grant  armee 
de  gens  qu’il  lui  avoit  baillié  à  conduire,  dont  il  n’en 
avoitgueres  ramené  plus  de  la  moitié.  Et  ycellui  Bay- 
labey  luy  raconta  tout  au  long  la  maniéré  de  la  dite 
desconfiture ,  en  soy  excusant  le  plus  qu’il  povoit  ; 
mais  rien  n’y  vallut  :  car  le  grant  Turcq  luy  dist  :  «Je 
voeil  que  tu  me  restitues  eeulz  quy  sont  demourez 
mors  par  ta  deffaute,  lesquelz,  se  tu  eusses  vaillamment 
combatu  avecq  eulz,  gardant  ta  loyaulté,  n’eussent  pas 
esté  ainsi  vaincus  et  occis  ;  mais  par  ce  que  tu  t’en  es  fuy 
et  les  as  faulsement  habandonnez,  tu  leur  as  procuré  la 
mort  et  les  livre  es  mains  des  annemis,  tu  dois  souffrir 
teles  doulleurs  qu’ilz  ont  enduré.  »  Etlors,  incontinent 
ceste  parolle  finee,  il  commanda  qu’il  eust  la  teste  tren- 
chié,  et  ainsi  fut  fait.  Et,  adont,  ledit  grant  Turcq  fitsol- 
lempnel  serment,  à  maniéré  turquoise,  que  jamais,  de  ce 
jour  en  avant,  n’auroit  capittaine  general  quy  portast 
nom  de  Beylarbay.  Puis  prestement  ordonna  ung  autre 
capittaine,  qu’il  fist  nommer  Karagabe;  lequel  avoit  au- 
tele  puissance  comme  eeulz  que,  par  avant  ceste  heure, 
on  avoit  en  coustume  et  uzance  de  nommer  Beylarbay. 

1105.  Comment  Johannes  Hongnac,  capittaine  des  Val- 
laques,  se  gouverna  aprez  la  desconfiture  des  Turcqz 
faite ,  et  du  conseil  quy  fut  tenu  en  Hongrye  pour  sub¬ 
venir  à  la  nécessité  du  pays.  IIII. 

Or  retournerons  à  parler  de  Johannes  Hongnacq , 
capittaine  des  Vallaques ,  lesquelz  ensamble  regracie- 
rent  Nostre  Seigneur  de  la  belle  et  évidente  victore 

qu’ilz  avoient  eue  de  leurs  annemis.  Mais  es  pays  de 
la  Transilvane  et  de  Hongrie  avoit,  au  lieu  de  ceste 
joye,  grans  pleurs  etgranscris,  pour  les  griefz  et  dom¬ 
mages  que  les  dis  Turcqz  y  avoient  fais  en  la  dite 
course;  ravissant  hommes,  femmes,  enfans  et  toutes 
maniérés  de  vivres  et  meubles  portatifz.  Et,  pourtant, 
ceulz  desdis  pays  establirent  à  Bude,  en  la  marche  de 
Hongrie,  ung  conseil  general  des  trois  Estas  d’yceulz 
pays  :  auquel  Parlement  fut  requis  de  venir  Johannes 
de  Hongnac  et  aussi  furent  plusieurs  grans  maistres  de 
la  Vallaquie,  adfin  d’avoir  advis  et  deliberation  com¬ 
ment  on  pourroit,  dores  en  avant,  par  provision  remé¬ 
dier  aux  grans  courses  des  Turcqz ,  et  pour  adviser 
aussi  quele  chose  chascun  auroit  à  faire  en  droit  soy, 
se  teles  soubdaines  envahies  se  continu  oient.  Auquel 
conseil  general  se  complaingnirent  durement  les  sei¬ 
gneurs  de  Hongrie  de  ce  que  l’empereur  Frédéric 
d’Allemaigne,  tiers  de  ce  nom,  tenoit  en  sa  main  comme 
prisonnier  leur  roy,  appelé  Lancelot  *,  lequel  avoit  esté 
filz  de  l’empereur  ancesseur  du  dit  Fredrik,  et  comme 
ainsy  feust  que  les  trois  Estas  du  pays  de  Hongrie 
eussent  assez  de  fois  envoié  ambaxade  pardevers  ledit 
empereur  Fredrik  adfin  de  traitier  pour  ravoir  leur 
roy  et  seigneur  naturel,  toutesvoies,  ce  nonobstant, 
leur  avoit  il  tousjours  refusé.  Pourquoy  eulz,  voians 
que  leur  exercitene  se  povoit  bonnement,  sans  roy  ou 
duc,  conduire  contre  la  tyrannie  des  Turcqz,  ilz  con¬ 
clurent,  en  ycellui  conseil  general,  que  communément 

I.  Ladislas  V  ou  VI,  dit  le  Posthume ,  fils  d’Albert,  duc  d’Autriche,  et 
d’Élisabeth,  fille  deSigismond,  né  le  22  février  1440,  reconnu  roi  de 
Hongrie  le  13  février  1433,  mort  le  23  novembre  1457.  ( slrt  de  vérifier 
les  dates,  II,  57,  58.) 

ilz  eslisoient  et  faisoient  Johannes  de  Hongnac  le  vaye- 
vode  du  pays  de  Hongrie,  quy  estoit  autant  dire,  en 
noslre  language  à  exposer,  comme  capittaine  souve¬ 
rain  ou  general. 

1106.  Comment  ceulz  de  Hongrie,  par  deffaulte  de  naturel 

seigneur,  envoierentleur  ambaxade  devers  le  roi  Poullane, 

pour  en  faire  leur  roy  et  seigneur.  V. 

Aprezce  dit  conseil  tenu  et  mené  à  fin,  les  Hongres, 
voians  qu’ilz  ne  scavoient  trouver  faclion  de  ravoir 
hors  des  mains  de  l’empereur  d’Allemaigne  leur  prince 
naturel,  combien  que,  à  ceste  cause,  leur  feissent  guerre 
de  tout  leur  povoir,  ilz  misrent  sus  une  ambaxade, 
laquele  fut  envoiee  ou  royaulme  de  Poullane  devers 
le  roy  Lancelot  *,  qui  estoit  jenne  en  l’eage  de  xx  ans; 
mais  la  renommee  couroit  que  son  sens  estoit  bien  de 
xl.  Sy  mandèrent  yceulz  Hongres  audit  roy  de  Poul¬ 
lane  que,  s’il  voulloit  venir  en  Hongrye,  ilz  le  recep- 
vroient  à  seigneur  et  couronneroient  roy  du  pays ,  en 
luy  faisant  sermens  et  hommages,  promettans  de  le 
servir  loyaulment,  comme  vrays  et  obeissans  subgectz, 
en  luy  priant  humblement  que  ad  ce  se  voulsist  libé¬ 
ralement  consentir  et  bastivement  venir  en  Hongrie 
pour  les  conduire  et  secourir  contre  les  Turcqz  maul- 
vais  et  félons,  qui  desja,  par  leurs  courses,  avoient  fait 
à  eulz  de  grans  dommages. 

Icelle  ambaxade  de  Hongrye,  doncques,  venue  en 
Poullane ,  fut  grandement  reverendee  et  lionnoura- 
blernent  recheue  dudit  roy  Lancelot  et  des  siens  ;  le- 


1.  Wladislas,  roi  de  Pologne,  fils  de  Jagellôn  et  de  Sophie  Kiow. 
(Chassin,  245. ) 

quel,  pour  respondre  à  leur  proposition,  manda  à  ung 
certain  jour  comparoir  devant  luy  les  trois  Estas  de 
son  pays,  auzquelz  il  fist  monstrer  les  offres  que  les 
nobles  et  communautez  de  Hongrye  lui  faisoient. 
Lesquelz  Estas  luy  loerent  bien  accepter  tel  et  si  noble 
office,  et  ancoresluy  conseillierentcoeillier  grant  exer- 
cite  de  gens  d’armes  en  son  pays,  pour  yceulz  mener 
avec  luy,  monstrant  ausdis  Hongrois  parfaite  voulenté 
de  les  ayder  contre  les  Beduins  de  Turquie,  et  aussi 
d’avoir  le  bien  publicque  d’yceulz  en  très  grant 
recommandation  ;  et  que,  le  plus  brief  que  faire  pour- 
roit,  il  se  tyrast  oudit  royaulme  de  Hongrie.  Lequel 
conseil  accepta  le  dit  roy  Lancelot  de  Poullane,  et,  le 
plustost  qu’il  polt,  atout  grant  armee,  se  transporta 
oudit  royaulme  de  Hongrie ,  et  là  le  conte  Palatin  de 
Hongrie  avec  le  vayevode  et  les  grans  seigneurs  du 
pays,  recheurent  le  dit  roy  en  grant  reverence  et  hon¬ 
neur.  Si  le  menèrent  en  la  cité  de  Bude  en  laquele,  à 
grant  solempnité,  ilz  le  couronnèrent1  et  advestirent 
du  royaulme  de  Hongrie. 

A  ce  couronnement  estoient.  les  trois  Estas  dudit 
pays  de  Hongrye,  et  plusieurs  contes  et  barons  du 
royaulme  de  Poullane.  Et  lorsque  les  sollempnités  du 
couronnement  furent  adcomplies ,  le  dit  roy  nouvel 
tint  grant  Parlement  avec  les  trois  Estas  du  pays  de 
Llongrye ,  auquel  estoient  les  barons  de  Poullane  et 
aussi  plusieurs  grans  seigneurs  de  la  Vallaquie,  adfin 
d’avoir  advis  et  deliberation  comment  pour  le  mieulz 
on  se  porroit,  doresenavant,  conduire  pour  résister  aux 


1.  Wavrin  intervertit  ici  l’ordre  des  faits.  Wladislas  fut  couronné  roi 
de  Hongrie  en  1440.  Il  avait  à  peine  18  ans.  (Chassijv,  245.) 

faulses  et  parverses  entreprinses  du  grand  Turcq  :  car 
ledit  roy  estoit  adcertené  que  le  félon  Turcq,  appelé 
Moradbay,  assambloit  grant  puissance  es  pays  de  Tur¬ 
quie,  Natollie  et  Grece,  et  qu’en  sa  personne  il  voulloit 
venir,  mesmes,  envahir  les  pays  de  la  Vallaquie  et  de 
Hongrye,  adfin  d’iceulz  mettre  en  son  obéissance  et 
totale  subjetion.  Et  en  ce  Parlement  conclud  le  nou¬ 
vel  roy  avec  ses  princes  et  barons  dessusdis  qu’il 
assamblerait  de  Poullane ,  Hongrie  et  la  Vallaquie,  et 
generalement  de  tous  les  pays  à  luy  obeissans,  la  plus 
grant  puissance  qu’il  pourroit.  Et,  pour  inviter  les  co¬ 
rages  des  hommes  et  aussi  trouver  maniéré  de  finances 
accumuler,  fut  illec  conclud  d’envoier  devers  nostre 
saint  pere  le  Pape  1  une  ambaxade ,  pour  lui  signifier 
la  bonne,  grande  et  digne  voullenté  que  ce  nouvel  roy 
de  Hongrie  avoit  de  résister  aux  entreprinses  dudit 
grant  Turcq,  annemi  de  la  foy  crestienne,  pour  laquele 
deffendre  et  exaul chier,  il  voulloit  devenir  champion, 
luy  priant  et  requérant  humblement  qu’en  ceste  que¬ 
relle  le  voulsist  conforter  et  ayder  de  ycelle  mener  à 
fin  heureuse  ;  et,  pour  ce  faire,  envoiast  ung  légat,  de 
science  et  prudence  garny,  avec  certaines  indulgences  : 
le  imformant  que  ycelluy  roy  n’avoit  mie  seullement 
voulloir  de  résister  alencontre  dudit  Turcq  et  ses  lé¬ 
gions  infidèles,  en  gardant  ses  royaulmes  et  seignou- 
ries,  mais  estoit  délibéré  de  passer  la  rivieredeDunoue 
et  luy  aller  audevanten  batlaille,  adfin  déplus  prouffi- 
tablement  ses  terres  garder  d’oppressions. 

Pour,  doncques,  déduire  et  habregier  la  matière,  am- 
baxadeurs  notables  furent  esleus  pour  aller  à  Rome 

1.  Eugène  IV,  Elu  pape  en  1431,  mort  le  23  février  1447  (n.  s.). 

devers  nostre  saint  pere  le  Pape  Eugene,  qui  lors 
regnoit  ;  lequel  les  recheut  en  grant  reverence,  et  oy 
agréablement  les  propositions  de  leur  ambaxade  ;  et 
ottroya  ausdis  legatz  leur  requeste  benignement.  Et 
tint  lors  nostre  Saint  Pere  un  grant  concistore,  ouquel, 
par  l’advis  commun  des  cardinaux  et  par  l’assente- 
ment  general  de  toute  la  prelature  ecclesiastique  illec 
assistente,  fut  esleu  ung  moult  notable  prélat,  prudent 
et  preud’homme,  nommé  le  cardinal  de  Saint  Angele 
pour  faire  ce  voyage  et  porter  les  indulgences  ple- 
nieres,  adfin  du  peuple  inciter  et  encoragier  alen- 
contre  des  annemis  de  la  foy;  lequel  on  expédia  dil- 
ligamment  de  sa  besongne  ,  pour  ce  que  la  chose 
estoit  hastive.  Puis,  quant  il  fut  prest ,  nostre  Saint 
Pere  l  ’envoya  avec  lesdis  ambaxadeurs  de  Hongrye  de¬ 
vers  le  roy  Lancelot,  garny  de  tout  ce  que  requis  avoit. 

Lors  ledit  cardinal ,  ainsi  expédié,  avec  lesdis  am¬ 
baxadeurs  de  Hongrie  diligenterent  telement  de  re¬ 
tourner  devers  le  nouvel  roy,  pour  ce  que  journel¬ 
lement  ilz  ouoient  dire  qu’il  avoit  desja  assamblé  grant 
exercite  pour  son  entreprinse  adcomplir,  qu’ils  arri¬ 
vèrent  en  la  ville  et  cité  de  Bude,  où  estoient  ledit  roy, 
contes  et  barons,  et  tous  les  chiefs  de  son  armee;  les- 
quelz  tous,  en  grant  triumphe,  allèrent  audevant  dudit 
cardinal  pour  le  reverender.  Si  fut  recheu  en  grant 
honneur,  puis  incontinent  furent  esleuz  prescheurs 
idonnes  et  clercs  habiles,  lesquelz  allèrent  prestement 
parmy  les  royaulmes  prescliier  et  adnuncliier  la  croi- 
sie,  avec  les  grâces,  indulgences  et  pardons  que  chas- 


1 .  Julien  Cesaiini  fut  élevé  à  la  dignité  de  cardinal  du  titre  de  Saint- 
Ange  en  1426.  Mort  en  novembre  1444.  (Aubery,  II,  150.) 

cun  povoit  au  dit  voyage  guaignier  et  acquerre ,  tant 
de  y  aller  en  personne,  comme  de  y  envoier  de  ses 
biens,  selon  la  faculté  et  povoir  des  contribuans.  Les- 
quelz  prescheurs,  publians  les  belles  grâces  du  Pere 
Saint,  esmeurent  telement  les  coers  du  peuple  à  dé¬ 
votion  que  plusieurs  prindrent  les  armes  pour  aller, 
personelement  et  à  leurs  propres  despens,  combattre 
les  Turcqz  infidèles  et  deffendrela  sainte  foy  crestienne, 
et  les  autres  y  donnèrent  or  et  argent ,  pour  gens  de 
guerre  sauldoyer. 

Quant  toute  l’exercite  fut  preste  et  ordonnée,  et 
vitailles  furent  pourveues  à  Fost  soustenir,  le  roy  Lan¬ 
celot  se  tyra  sur  la  riviere  de  Dunoue1,  et  là,  le  roy  et 
toute  sa  compaignie,  en  la  bénédiction  et  absolution 
du  cardinal,  passèrent  l’eaue,  et  se  trairent  prestement 
vers  ville  de  Souffres  2,  en  laquele  le  roy  estoit  ad- 
verty  le  grant  Turcq  soy  tenir.  Et  tant  errerent  les 
crestiens  des  deux  royaulmes  qu’ils  rencontrèrent  les 
coureurs  sarrazins,  par  quoy  les  deux  ostz  peurent 
bien  aparclievoir  qu’ilz  estoient  prochains  l’un  de 
l’autre  et  qu’il  ne  restoit  mais  que  de  combattre  :  et 
pour  ce  que  le  Turcq  avoit  grant  peuple  et  inexsti- 
mable  multitude  de  gens,  au  regard  du  dit  roy  de 
Hongrie,  il  tenoit  la  grant  plaine  ;  et  le  roy  fut  conseillié 

1 .  «  Après  s’être  assuré  de  la  protection  du  Très-Haut  par  des  prières 
publiques  et  des  vœux,  Wladislas  donna  l’ordre  du  départ.  Il  quitta  Bude 
le  22  juillet  1443,  traversa  le  Danube,  puis  la  Tisza,  marchant  à  petites 
journées,  attendant  les  retardataires  ;  revint  sur  les  bords  du  Danube,  le 
repassa  pour  la  seconde  fois,  non  loin  de  Szendrô,  à  l’endroit  appelé 
la  Pierre  de  sel.  »  (Chassin,  280.) 

2.  Peut-être  Sophia.  M.  de  Hammer  dit  (II,  298)  qu’on  remarquait 
parmi  les  chefs  de  l’armée  turque  les  legs  de  TViden  et  de  Sofia;  et, 
page  299,  que  Hunyade  piit  Sofia. 

de  tenir  pays  plus  estroit,  convenable  à  son  petit 
nombre,  comme  il  fist.  Et  là  le  Turcq  ,  soy  confiant 
en  sa  multitude,  le  vint  envahir.  Si  eut  entr’eulz  mer¬ 
veilleusement  grant  battaille  :  et,  pour  le  innumerable 
peuple  que  le  Turcq  avoit,  qui  se  boutèrent  au  dessus¬ 
dit  lieu  estroit  du  logis  des  crestiens,  ilz  estoient  (c’est 
à  scavoir  les  Sarrazins)  tant  empressez  que  remuer  ne 
se  povoient  ;  et  lors  les  Hongres  et  Poullains  se  mis- 
renl  au  devant  d’eulz  par  tele  resistence  qu’ilz  les 
acraventoient  comme  bestes  mues  ;  pourquoy  les  pre¬ 
miers  entrez  voulloient  reculler  et  ceulz  de  derrière 
voulloient  eulz  advancier  et  aller  avant.  Sicques,  à 
pou  de  perte  et  petite  resistence,  furent  Sarrazins  des¬ 
confis1,  et  le  grant  Turcq  s’enfuy  villainement,  four- 
senant  et  maugréant  ses  dieux  de  ceste  mesadventure  ; 
car  on  tient  de  certain,  que,  cestejournee,  y  morurent, 
plus  de  quarante  mille  Turcqz  et  de  prisonniers  largue- 
ment,  et  ceux  quy  saulverent  leurs  vyes  ce  fut  par 
fuite.  En  laquele  battaille  crestiens  firent  petite  perte 
de  gens  et  grant  gain  de  chevance;  car  ilzr  eurent 
toutes  les  tentes,  pavillons,  bagues  et  joyaulz,  or  et 
argent  que  les  Turcqz,  illec  moult  pompeusement 
venus,  y  avoient  amenés.  Auquel  lieu  se  logèrent  le  roy 
Lancelot  et  toute  son  armee,  loant  et  glorifiant  nostre 
seigneur  Jhesuscrit  de  leur  belle  victore  :  et  là  fut 

1 .  «  En  ce  temps  les  turcs  firent  une  invasion  dedans  le  paj  s  de 
Hongrie.  On  les  disoit  estre  au  nombre  de  sept  à  liuit  cent  mille  hommes 
qui  passèrent  le  bras  Saint  George  et  le  grand  fleuve  du  Danube  ;  mais, 
par  la  grâce  de  Dieu,  le  roy  de  Pologne  et  son  frere,  avec  les  seigneurs 
de  Hongrie  et  le  peuple,  les  desconfirent  et  en  tuerent  quatre  cent  cin¬ 
quante  mille,  et  recouvrèrent  à  ceste  fois  toute  laGrece  que  tenoient  pour 
lors  les  turcs  en  leur  subjeclion.  »  (Berry,  425.) 

guaignié  une  tente  merveilleusement  grande,  et  la  plus 
riche  que  jamais  on  ait  veue  ;  car  elle  estoit  par  dedans 
toute  doublée  de  veloux  cramoisy.  Si  séjournèrent 
illec,  sur  le  champ,  le  légat  papal  et  le  roy  de  Hongrie 
et  Poullane,  trois  jours,  comme  il  appartient  de  faire 
auz  vrais  champions  victorieux,  auquel  ilz  tindrent 
de  grans  consaulz,  à  scavoir  se  ilz  poursieuvroient  le 
Turcq,  ou  se  on  s’en  retourneroit  au  pays.  Et  lors  con¬ 
seil  leur  aporta  que,  atout  leur  victore  et  leur  guaing, 
ilz  s’en  retirroient  en  Hongrye.  Lecuiel  conseil,  ainsi 
conclu,  a  depuis  porté  moult  grand  préjudice  et  dom¬ 
mage  à  la  crestienneté,  comme  cy  apres  porrez  oyr; 
car,  se  ilz  eussent  passé  la  montaigne  de  Phlipopoli  et 
poursievy  leur  victore  aigrement,  ilz  eussent ,  sans 
faulte,  reconquesté,  à  peu  de  fait,  toute  la  Grece;  car 
Turquie  trambloit  de  paour ,  memorant  les  nouvelles 
victores  crestiennes  i. 

Quant,  donc,  yceulz  légat  et  roy  de  Hongrie  furent 
rentrez  en  la  cité  de  Bude,  le  dit  légat  chanta  messe 
en  la  grant  eglise,  où  le  roy,  princes,  barons  et 
menu  peuple  regracierent  Dieu,  nostre  seigneur,  de  la 

i  .  Jean  Germain,  évêque  de  Châlon,  raconte  qu’il  a  ouï  dire  a  à  ung 
homme  digne  de  foy,  qui  lors  estoit  en  Iherusalem,  que  le  Soldan 
d’Egypte  et  Sury  estoient  en  telle  disposition  et  en  si  grande  frayeur, 
pour  les  conquestes  sur  la  Disnoue  dudit  Jehan  le  Blanc,  que  les  admi- 
raulx,  par  l’ordonnance  de  leur  seigneur  le  Soldan  (se  la  conqueste  dudit 
Jehan  fut  alee  avant),  de  abandonner  toute  la  Surye  et  se  retraire  au 
Cayre  et  en  Egypte  :  et,  mesmement,  que  alors  avoit  esté  puissamment 
levé  le  siégé  mis  devant  Roddes  de  la  part  du  Soldan....  par  les  gallees 
du  puissant  prince  Phelippe,  duc  de  Bourgoingne  et  de  Brabant,  à  peu 
d’ayde,  par  force  d’armes,  fut  contrainct  et  l’amiral  du  dit  Soldan,  à  ce 
commis,  de  se  départir  et  lever  son  siégé  honteusement  et  à  grant  dom- 
maigedes  siens.  »  ( Histoire  touchant  la  faulseté  de  la  loy  sarrazaine ;  Bibl. 
imp.,  ms.,  n°  6745,  livre  V,  partie  xv%  eliap.  3.) 

belle  victoire  qu’il  leur  avoit  donnée.  Et  l’en  dist  que, 
pour  le  cliault  tarnpz  qu’il  faisoit ,  ilz  avoient  cremu 
à  passer  les  montaignes.  Puis  audit  lieu  de  Bude  fut 
tenu  ung  conseil  general,  où  il  fut  conclu  et  arresté 
que  l’annee  ensievant  proucliaine  le  roy  rassambleroit 
sa  puissance,  et,  incontinent  le  mois  d’aoust  passé, 
transporteroit  son  ost  oultre  la  Dunoue  :  sy  yroit  conc- 
quester  la  Grece.  Et,  sur  l’arrest  de  ceste  conclusion, 
cbascun  se  departy  du  roy  ;  lequel  prinst  les  promesses 
de  tous  ses  barons  que  de  retourner  sitost  qu’il  les 
manderoit.  Laquelle  chose  ainsi  juree,  s’en  retour¬ 
nèrent  tous  en  leurs  liostelz,  et  le  roy,  avec  luy  le 
légat  cardinal  de  Saint  Angele,  demourerent  à  Bude. 
Si  nuncherent,  au  plustost  qu'ilz  peurent,  ceste  belle 
victore  à  nostre  saint  pere  le  Pape  et  à  l’empereur  de 
Constantinoble  *,  quy  lors  regnoit,  par  ambaxadeurs 
qu’ilz  y  envoierent ,  lesquelz  de  ces  nouvelles  oyr 
furent  moult  joyeulz. 

1107.  Comment  l’Empereur  de  Constantinoble  et  le  Boy  de 
Hongrye  envoierent  devers  nostre  saint  pere  le  Pape  lui 
signifier  les  belles  victoires  de  Nostre  Seigneur 

O  O 

envoiees.  VI. 

Quant  l’empereur  de  Constantinoble  sceut  la  vérité 
de  ces  besongnes,  il  se  vint  joindre  au  jeune  roy  de 
Hongrye  et  de  Poullane.  Si  envoierent  conjoincte- 
ment  digne  ambaxade  devers  nostre  saint  pere  le  Pape 
Eugene,  par  laquele  ilz  le  firent  dutout  certain  des 
clioses  dites  advenues,  dont  toute  la  crestienneté  fut 
grandement  resjouye  ;  par  laquele  ambaxade  ilz  inci- 

t.  Jean  Paléologue,  fils  de  Manuel. 

toient  grandement  nostre  dit  Pere  Saint  qu’il  voulsist 
à  ceste  euvre  emprinse  tenir  la  main,  et  envoiast  invi¬ 
ter  les  princes  crestiens  et  aussi  les  communaultez, 
comme  Venisse,  Jennes,  Florence  etaultres,  adfin  que 
chacun  fesist  armee  par  mer,  tant  de  gallees  comme 
d’autres  gros  vaisseaulz,  pour  garder  les  estrois  de 
Constantinoble  contre  l’envahie  des  turcqz,  qu’ilz  ne 
peussent  pas  entrer  de  la  Turquie  et  de  la  Natolye  en 
Grece,  et  que,  par  ce  moyen,  la  Grece  seroit  aisible 
à  concquester. 

Nostre  saint  pere  eut  très  agréables  y  celles  nouvel¬ 
les,  et  fist  grandement  son  debvoir  de  les  signifier  auz 
roys  et  princes  crestiens,  en  especial  au  duc  Pbelippe 
de  Bourguoigne  et  de  Brabant,  pour  ce  qu’il  le  congnois- 
soit  très  crestien  et  aimable  prince,  espérant  que  le- 
gierement  feroit  secours  à  la  crestienneté  de  son 
povoir.  Lesqueles  nouvelles  venues  à  lacongnoissance 
du  bon  duc,  il  luy  prinst  grant  désir  et  voullenté  de 
faire  armee  qui  feust  à  la  loenge  de  nostre  seigneur 
Jhesucrist,  etauprouffit  delà  crestienneté;  et,  pour  ce 
qu’il  n’entendoit  pas  bien  en  quele  maniéré  il  povoit 
ou  debvoit  conduire  le  secours  qu’il  y  desiroit  envoyer, 
transmist  ung  chevalier  de  sa  cour  à  Romme,  nommé 
le  seigneur  de  Conté  *,  frere  au  cardinal  de  Tliere- 
wane  2,  auquel  il  bailla  instruction  de  ce  qu’il  avoit  à 
faire  devers  nostre  saint  pere  le  Pappe. 

1.  Guillaume  Le  Jeune,  seigneur  de  Contay,  conseiller,  chambellan  et 
premier  maître  d’hôtel  de  Philippe  le  Bon  (La  Barre,  II,  218).  Mort  à 
Bruxelles  le  19  décembre  1 4-67  (  Chronique  de  Charles  le  Téméraire , 
chap.  iv  ;  Bibl.  imp .,  ms.,  fonds  Dupuy ,  n°  724.)  —  Voyez  ci-après  la 
pièce  I  de  F  Appendice. 

2.  Jean  Le  Jeune,  né  à  Amiens  vers  1410,  successivement  évêque  de 
Mâcon  (1431),  d’Amiens  (1433)  et  de  Thérouanne  (1436)  ,  parvint  au 

O  I 


En  cellui  tempz  que  le  dit  seigneur  de  Conté  estoit 
allé  h  Homme,  icellui  duc  de  Bourguoigne  estant  en 
la  ville  de  Challon  sur  la  Sonne,  adcompaignié  du 
duc  de  Bourbon  1  et  du  duc  de  Savoie 2,  du  conte  de 
Nevers  3,  et  de  plusieurs  autres  contes  et  barons,  vint 
illec  ung  ambaxadeur  de  par  l’empereur  de  Constan- 
tinoble  devers  vcellui  duc,  nommé  Théodore  Crys- 
tino  4,  lequel  le  dit  duc  recbeupt  moult  honnoura- 


cardinalat  le  18  décembre  1439.  Mort  à  Rome  le  9  septembre  1431. 
(Gallia  christ.,  X,  1199-1200  et  1366.) 

1.  Charles,  duc  de  Bourbon  et  d’Auvergne,  comte  de  Clermont,  mort 
le  4  décembre  1456.  (Anselme,  I,...) 

2.  Louis,  duc  de  Savoie. 

3.  Charles  de  Bourgogne,  comte  de  Nevers,  mort  en  mai  1464.  (An¬ 
selme,  I,  251 .) 

4.  «  Théodore  de  Caristos,  archer  habile  et  audacieux,  »  assistait 
au  siège  de  Constantinople  en  1453  (Hammee,  II,  417.)  La  Chronique 
de  J.  de  Lalain  et  les  Mémoires  d’Olivier  de  La  Marche  sont  les  deux 
seules  histoires  contemporaines  dans  lesquelles,  que  nous  sachions,  il  soit 
fait  mention  de  l’ambassade  de  ce  Théodore.  Voici  les  deux  versions  : 

I. — «Le  duc  Phiiippetint  grant  court,  et  là  (à  Chalons)  y  arrivèrent  grant 
foison  de  barons  et  chevaliers  de  Bourgogne,  de  Savoie  et  autres  plusieurs 
d’étranges  pays;  et,  entre  ces  autres,  y  arriva  ung  chevalier  ambassadeur  de 
l’empereur  de  Grece  et  de  Constantinoble,accompaigné  jusques  à  douze  per¬ 
sonnes,  atournees  et  vestues  à  la  mode  gregeoise  ;  lequel,  à  l’issir  de  l’ora¬ 
toire  du  duc,  après  que  les  deux  ducs  eurent  ouï  la  messe,  commença 
devant  les  deux  ducs  (de  Bourbon  et  de  Bourgogne)  de  dire  et  proposer 
la  légation  et  charge  qu’il  avoit  de  par  son  seigneur  l’empereur,  laquelle 
seroit  longue  à  reciter.  Mais,  pour  venir  à  l’effçt  de  sa  légation,  il  requeroit 
avoir  secours  de  gens  d’armes  pour  mener  par  mer  sur  galees  et  navires 
de  guerre,  afin  de  pouvoir  résister  à  l’encontre  des  infidèles ,  desquels 
estoit  conducteur  le  grant  Turc,  qui  journellement  s’efforcoitde  faire  entre- 
prinse,  grans  guerres  et  destruction  de  chrétiens  de  l’empire  de  Grece.  Et 
disoit  que  si  par  le  duc  de  Bourgogne  n’estoit  secouru  et  aidé,  il  ne  veoit 
nul  prince  chrétien  qui  eust  voulonté  de  bailler  secours  pour  aider  à  dé¬ 
fendre  la  chrétienté,  laquelle  ung  chacun  jour  le  Turc  s’efforcoit,  de  tout 
son  pouvoir,  de  vouloir  détruire  et  anéantir. 

«  Apres  ce  que  celui  ambassadeur  eut  fait  et  proposé  sa  légation  de  par 

blement.  Et  le  dit  Théodore  luy  présenta  lettres  de 
par  son  sire  l’empereur,  contenans  credence  tele  que 
vous  orez  :  c’est  à  scavoir  que  l’empereur,  aprez  les 
recommandations  qu’il  faisoit  au  dit  duc,  il  s’adres- 
clioit  à  luy  comme  à  prince  très  crestien,  renommé 
de  voullenté  et  de  fait  pour  secourir  les  crestiens  con¬ 
tre  les  infidèles;  et,  en  oultre,  lui  signifioit  les  grandes* 
et  belles  victores  des  Vallaques  et  du  roy  de  Hongrye, 
que  ilz  avoient  eu  sur  les  turcqz,  et  mesmement  la 
voullenté  que  yceulz  Hongres  et  Vallaques  avoient  de 
venir  concquester  la  Grece  :  et  comment  le  roy  de 
Hongrye  avoit  signifié  à  luy,  empereur  de  Constanti- 
noble,  qu’il  feist  sa  puissance  en  provision  de  gallees 
et  navires  pour  garder  le  destroit  de  Constantinoble, 
parquoy  les  Turcqz  ne  peussent  passer  en  la  Grece, 

l’empereur  de  Constantinoble,  le  duc  lui  respondit  qu’il  avait  bien  ouï 
et  entendu  tout  ce  qu’il  avoit  dit  et  proposé,  et  que  sur  ce  il  auroit 
brieve  responce,  comme  il  eut;  car  le  duc,  apres  qu’il  eut  parlé  à  son 
conseil,  conclut  d’envoyer  au  secours  de  la  chrétienté,  vexs  l’empereur 
de  Constantinoble,  certain  nombre  de  gens  d’armes  et  de  trait.  Et  fut  eslu, 
pour  de  ceste  armee  avoir  la  conduite,  le  seigneur  de  Wavrin,  lequel, 
avec  ses  gens  d’armes,  montèrent  sur  galees  à  Venise;  et  avec  lui  en  sa 
compagnie  estoit  messire  Vascq,  chevalier  espagnol,  et  ung  moult  vail¬ 
lant  et  expert  chevalier  aux  armes,  nommé  messire  Gauwain  Quieret, 
natif  des  pays  de  Picardie;  lesquels  exploitèrent  tellement  de  nager, 
qu’ils  vinrent  à  Modon  ,  où  ils  trouvèrent  le  cardinal  de  Sainte  Croix, 
pour  lors  légat  de  nostre  saint  père  le  Pape,  et,  avec  lui,  quatre  galees 
armees  aux  despens  de  nostre  dit  saint  père.  De  leur  armee,  et  de  ce  qu’ils 
firent,  ne  veux  faire  ni  tenir  long  conte  ;  mais,  comme  j’entendis  pour 
lors,  ils  ne  profitèrent  guère  à  la  chrétienté,  ni  aussi  ne  fut  faicte  chose 
qui  fut  cà  leur  prouffît,  dont  à  présent  veux  cesser  d’en  plus  parler.  » 
( Chronique  de  J.  de  Lalain ,  613.) 

II.  —  «  Lors  arriva  vers  luy  (le  duc  de  Bourgogne)  un  chevalier  greq 
de  la  court  de  Constantinoble,  et  apporta  lettres  et  ambassades,  de  par 
l’empereur  dessusdict,  au  duc  de  Bourgongne,  l’advertissant  de  ses  nou¬ 
velles  et  le  requérant  de  secours  et  aide.  Et,  quant  à  ses  nouvelles,  il  estoit 

pour  laquele  resistence  faire  ledit  empereur  n’estoit 
pas  puissant  assez,  sans  l’ayde  de  nostre  saint  pere  le 
Pappe,  des  Vénitiens  et  aultres  princes  et  peuples 
crestiens.  Et  remonstra  le  dit  Théodore  au  duc  en 
quele  cheliveté  l’empereur  vivoit  dessoubz  le  Turcq, 
en  lui  disant  :  «  O  très  noble  prince,  pense  en  ton  co¬ 
rage,  setoy  et  tes  subgectz  estiés  en  pareille  mendicité 
et  subgection  des  parvers  annemis  de  la  foy,  tu  re- 
querroies  et  prieroies  d’estre  secouru  :  ainsy  nostre 
empereur  et  tout  son  peuple  crestien,  de  pardela, 
cryent  aprez  toi,  comme  prince  puissant  et  de  pitié 
renommé,  que  tu  les  voeilles  secourir.  »  Teles  ou  sem¬ 
blables  et  plusieurs  autres  parolles,  belles  et  doulces, 
dont  l’ambaxadeur  estoit  aourné  ,  dist  il  au  duc, 
dequoy  il  eut  grant  pitié  et  compassion  :  si  se  traist  le 

adverty  que  le  grant  Turc  faisoit  une  grande  et  très  puissante  armee  en 
intencion  de  passer  en  Grece  et  de  venir  devant  sa  cité  de  Constanti- 
noble  :  et  trouvait  l’empereur  peu  ou  nuis  princes  disposés  à  son  secours. 
Parquoy  luy,  congnoissant  le  duc  estre  bon  amy  et  vray  catholique, 
mettoit  sa  fiance  et  son  confort,  apres  Dieu,  en  luy  seulement;  car  tant 
avoit  desja  approuvé  le  seu  de  son  noble  vouloir  et  de  son  pouvoir  que 
sesnaves  et  ses  navires,  àgrans  frais  et  à  grant  puissance,  avoyent  vaucré 
la  mer  de  Levant  et  fait  grant  secours  à  la  crestienté  ;  et,  pour  ce ,  en- 
voyoit  devers  luy,  en  esperance  de  secours  et  d’aide.  Et  certes  le  cheva¬ 
lier  ambassadeur  estoit  tenu  l’un  des  plus  adroits  archiers,  à  leur  ma¬ 
niéré,  qui  fust  en  toute  Grece  :  et,  pour  appreuve,  je  le  veis  courir  à 
cheval,  et,  en  courant,  bander  son  arc  et  mettre  sa  barbe  en  sa  bouche, 
pour  doubte  de  la  corde,  et  tirer  derrière  luy  plusieurs  fléchés  ;  qui  estoit 
chose  moult  nouvelle  à  la  façon  de  par  deçà....»  —  «  Le  vingt-uniesme 
jour  de  septembre  1443...,,  le  duc  expédia  l’ambassadeur  de  Constantino- 
ble,  et  lui  fit  de  grans  dons;  et  fut  l’effet  de  son  expédition  tel,  quele  duc 
faisoit  scavoir  à  l’empereur  qu’il  se  tiroit  en  ses  pais  marins,  et  que,  luy 
arrivé  par  delà,  il  mettroit  gens  et  navires  sus ,  pour  l’aide  et  confort  de 
la  crestienté  et  de  l’estât  de  l’empereur;  et  de  ce  feroit  telle  diligence, 
que  l’empereur  auroit  cause  de  s’y  contenter.  »  (Olivier  de  La  Marche, 
377,  393.) 

duc  à  part  avec  son  conseil,  et  appelèrent  le  seigneur 
de  Wavrin  *,  auquel  on  bailla  la  conduite  dudit  am- 
baxadeur.  Et  lui  dist  le  duc  :  «  Enquerez  et  demandez 
à  ce  légat  en  quele  maniéré  je  porroye  secourir  le  plus 
prouffitablement  à  l’empereur  et  à  son  peuple.  » 
Lequel  seigneur  de  Wavrin  en  fist  demande  à  l'am- 
baxadeur,  au  nom  du  duc.  A  quoy  il  respondy  que 
ce  serroit  que  le  duc  envoiast  à  l’empereur  ayde,  ou 
plus  qu’il  porroit,  de  gallees  et  navires  bien  armees 
pour  aidier  à  garder  ledit  destroit.  Et  aprez  que  le 
seigneur  de  Wavrin  eut  reporté  cette  response  au  duc 
de  Bourguoigne,  il  fist  appeler  l’ambaxadeur,  auquel 
il  dist  qu’en  ses  pays  il  n’avoit  nulles  gallees;  mais 
estoit  vray  qu’il  en  faisoit  faire  trois  à  Nisse,  en  Prou- 
vence,  auquel  lieu  il  avoit  une  très  belle  nave  et  une 
cravelle,  qui  seroient  de  commencement.  Et  dist  encore 
celluy  duc  à  l’ambaxadeur  :  «  Voeillies  nous  aviser  où 
nous  porrions  recouvrer  de  gallees.  »  Et  l’ambaxa- 
deur  respondy  au  duc  :  «  Envoiez  gens,  artillerie  et 
argent  à  Constantinoble,  l’empereur  vous  en  délivrera 
quatre.  »  Et,  lors,  scentant  ledit  seigneur  de  Wavrin 
que  c’estoit  chose  à  l’adventure  d’envoier  si  loingz 
gens  et  argent,  distau  duc  à  part  (car  il  avoit  autres- 
fois  esté  à  Venisse  et  veu  le  grant  nombre  des  gallees 
auz  Vénitiens)  :  «  Monseigneur,  vous  avez  les  Véni¬ 
tiens  quy  sont  vos  amis  et  qui,  journelement,  ontmes- 
tier  de  vous  en  vostre  pays  de  Flandres.  Se  vous  voul¬ 
iez  envoyer  devers  le  duc  et  la  seignourie  de  Venisse 
requérir  qu’on  vous  preste,  pour  vostre  armee,  quatre 
gallees,  ilz  ne  le  vous  refuseront  pas  ;  car  l’armee  est 


1.  Voy.  ci-dessus  le  Prologue,  tome  I,  note  i. 

autant  pour  leur  bien  comme  pour  l’empereur  de 
Constantinoble.  Vous  veez  que  cest  ambaxadeur,  aprez 
ce  que  lui  avez  présenté  les  trois  gallees  de  Nisse, 
vostre  grant  navire  et  vostre  cravelle,  qu’il  ne  demande 
que  quatre  gallees  armees  en  Constantinoble  ;  et  sur 
ce,  monseigneur,  vous  porrez  avoir  advis  et  delibera¬ 
tion  de  conseil  quel  chose  il  vous  en  plaira  à  faire.  » 

Âdont,  dist  le  duc  à  l’ambaxadeur  qu’il  avoit  bien 
oy  et  entendu  tout  ce  qu’il  avoit  mis  avant  et  pro¬ 
posé,  et  la  requeste  que  fait  luy  avoit  de  par  son 
maistre  l’empereur,  disant  que  le  plus  grant  désir 
qu’il  eusten  ce  monde  estoitde  donner  secours,  selon 
sa  puissance,  à  la  crestienneté,  et  que,  pour  ceste  fois, 
se  retyrast  en  son  logis. 

Depuis  ceste  heure,  tint  le  duc  plusieurs  consaulz 
sur  ceste  matière,  adfin  de  conclure  la  response  que 
on  feroit  à  cest  ambaxadeur.  Si  despecherent  incon¬ 
tinent,  le  duc  et  son  conseil,  ung  chevaulclieur  qui 
porta  lettres  devers  les  duc  1  et  seignourie  de  Venisse 
pour  scentir  se  on  pourrait  à  eulz  finer  de  quatre  gal¬ 
lees  :  et,  en  briefz  jours  aprez,  quant  le  duc  et  son  con¬ 
seil  eurent  conclu  la  response  que  l’en  feroit  audit 
ambaxadeur,  ilz  le  mandèrent  devers  eulz  venir,  où  il 
lui  fut  dit,  par  la  propre  bouche  du  duc  Phelippe  : 
«  Vous  scavez  comment  j’ay  offert  à  l’empereur,  et  au 
secours  de  la  crestienneté,  trois  gallees  et  une  galliote 
que  je  fay  faire  et  armer  en  Prouvence,  ung  grant  na¬ 
vire  et  une  cravelle  quy  autresfois  ont  esté  au  secours 
de  Rodes;  et,  sur  ce,  m’avez  encore  requis  que  de 
armer  quatre  autres  gallees  en  Constantinoble,  que 


1.  François  Foscari,  élu  doge  en  1423,  Mort  en  1457. 

dites  que  l’empereur  me  prestera;  mais,  pour  ce  que 
j’entens  que  les  Vénitiens  ont  foison  gallees,  et  qu’ilz 
sont  plus  prochains  de  moy  faire  plaisir,  soit  en  prest 
ou  en  achat,  je  armeray  les  quatre  gallees  à  Venisse. 
Et,  ainsi,  ce  sont  vu  gallees,  une  gallyace,  ung  grant 
nave  et  une  cravelle  que  vous  direz  à  l’empereur  de 
Constantinoble  que  j’envoieray,  bien  armee  et  bien  en 
point,  au  secours  de  lui  et  de  la  crestienneté  ;  et  pour 
ycelle  armee  conduire  j’ay  ordonné  le  seigneur  de 
Wavrin,  ycy  présent,  mon  lieutenant  et  capitaine  ge¬ 
neral  sur  ledit  navire  esmetes  de  Grece  et  de  Levant  *, 
et  ay  délibéré  vous  délivrer  certaines  lettres  que  j’ay 

1 .  M.  le  baron  de  Lafons  de  Melicocq,  dont  l’obligeance  égale  l’ardeur 
avec  laquelle  il  poursuit  ses  investigations  historiques  dans  nos  diverses 
archives  départementales,  a  bien  voulu  mettre  à  notre  disposition  plu¬ 
sieurs  extraits  de  comptes  de  recettes  du  duché  de  Bourgogne  ,  qui 
ont  trait  à  l’expédition  conduite  par  le  seigneur  de  Wavrin.  Les  voici, 
classées  par  ordre  chronologique  : 

I. — (17  avrill444.)  «  A  messire  Walleran,  seigneur  de  Wavrin,  etmessire 
Pietre  Varsque,  chevaliers  et  chambellans  de  m.  d.  s.,  xiiclx  salus,  dexi/vm 
gros  :  c’est  assavoir  à  m.  d.  s.  de  Wavrin  pour  convertir  en  la  dépense 
de  lui,  xxxne  de  personnes  et  autant  de  chevaulx,  pour  aller  de  la  ville  de 
Bruges  à  Venize,  et  d’illec  en  certaine  armee  que  m.  d.  s.  a,  nagaires  en¬ 
voyé  par  mer  au  secours  delà  chrestienté,  et  ce,  pour  rx  jours  entiers 
commencans  le  xviiic  jour  d’avril,  l’an  milini0  xliiii,  apres  Pasques.etfinis- 
sans  continuelement  ensieuvans,  qu’il  peut  vacquier  tant  en  alant  audit 
Venize  comme  en  séjournant  illec  et  attendant  le  partement  du 
navire  de  la  dicte  armee,  qui,  au  pris  de  demy  salut  que  m.  d.  s.  lui  a 
tauxé  et  ordonné  avoir  par  jour,  pour  homme  et  cheval,  val.  ixc  lx  salus.» 
( Archlv .  gen.  du  Nord ,  Compte  de  la  recepte  gen.  du  duc  de  Bourgogne , 
fol.  lxxii  recto). 

H-  —  (19  avril  1444.)  «  A  messire  Walleran,  seigneur  de  Wavrin,  de 
Lillers  et  de  Malannoy,  chevalier,  conseiller,  chambellan  de  m.  d.  s.  le 
duc,  la  somme  de  vint  mille  ducas  d’or,  du  pris  de  chinquante  trois 
gros,  monnoye  de  Flandres,  la  piece,  qui  lui  a  esté  baillee  en  deux 
lettres  de  change  de  Bernait  de  Portenaire  et  de  Bernart  de  Camby, 

escript  à  l’empereur,  lesqueles  vous  luy  porterez  de  par 
nous.  » 

Alors  ycellui  ambaxadeur,  très  content  de  la  res- 
ponce  au  dit  duc  de  Bourguoigne,  prinst  congié  de 
lui  ;  mais,  à  son  partement,  le  duc  luy  donna  de  moult 
beaulz  et  riches  dons  ;  parquoy  il  s’en  alla  merveil¬ 
leusement  lyes,  aprez  qu’il  eut  prins  congié  aussi  au 
seigneur  de  Wavrin.  Puis  s’exploita  telement,  et  par  si 
grant  dilligence,  qu’il  parvint  en  Constantinoble,  où 
il  raconta  à  l’empereur  ce  qu’il  avoit  fait  et  besongnié, 
dont  il  et  ses  princes  furent  moult  joyeulz  et  rescon- 
fortez. 


marclians  flourentins  residens  à  Bruges,  pour  recevoir  en  lieu  de  Venize 
la  dicte  somme  et  la  délivrer  à  Jehan  Bayart,  commis  par  m.  d.  s.  à 
tenir  le  compte  de  la  despence  de  certaine  armee  par  lui  nagaires  en¬ 
voyée  par  mer  au  secours  de  la  crestienté  ;  de  laquelle  armee  le  dit 
seigneur  de  Wavrin  estoit  capitaine  general,  comme  il  appert  plus  ad 
plain  par  mandement  de  m.  d.  s.  de  Wavrin.  Fet  le  xixe  jour  d’avril 
mil  xiiic  xliiii.  »(Fol.  iic.  l.  recto.) 

III.  —  (5  mars  1147.)  «  A  mon  seigneur  de  Wavrin,  conseiller  et 
chambelllan  de  m.  d.  s.  le  duc,  la  somme  de  cent  quatre  vingt  six  du- 
cas,  du  pris  de  cinquante  gros ,  monnoye  de  Flandres,  la  piece,  que 
m.  d.  s.,  par  ses  lettres  données  à  Bruxelles  le  ve  jour  de  mars 
mil  iiiic  xlvii,  lui  a  ordonné  estre  baillee  et  délivrée  par  ledit  receveur 
general;  laquelle  somme  il  avoit  prestee  à  messire  Pietre  Vasque,  aussi  che¬ 
valier  et  chambellan  de  m.  d.  s.,  du  temps  que  le  dit  seigneur  de  Wavrin 
conduisoil  le  fait  de  l’armee  par  mer  contre  les  Turcs,  pour  secourir  le 
dit  messire  Pietre  en  ses  affaires  et  l’entretenir  en  la  dicte  armee,  comme 
plus  à  plain  est  contenu  es  dictes  lettres^  par  lesquelles  m.  d.  s.  veult  et 
ordonne  la  dicte  somme  de  cnn“  vi  ducas  estre  allouée  es  comptes  et 
rabbatue  de  la  recepte  du  dit  receveur  general.  »  (Fol.  cxm  verso  — 
exim  recto.) 

IV.  —  (14S4.)  ce  A  messire  Walleran,  seigneur  de  Wavrin,  de  Lillers 
et  de  Malannoy,  chevalier,  conseiller  et  chambellan  de  m.  d.  s.,  la 
somme  de  unze  cens  soixante  deux  ducas  demy  quart,  du  pris  de 
xlviii  gros,  monnoye  de  Flandres,  piece,  à  lui  deue  pour  la  reste  et  par- 

1108.  Comment  le  grant  Turcq,  aprez  ce  qu’il  eut  esté 
desconfy ,  s’en  retourna  fuiant  jusques  en  la  cité  de 
Andernopoly.  VII. 

Le  Turcq,  doncques,  voiant  que  la  fortune  de  labat- 
taille  luy  estoit  ainsy  tournée  au  contraire,  et  que  nul¬ 
lement  ne  lui  estoit  possible  povoir,  ce  jour,  recouvrer 
sa  perte,  prinst  la  fuite  :  aussi  firent  tous  ceulz  quy 
eschaper  peurent,  et  se  saulverent  en  la  cité  de  Andre- 
nopoly  en  Grece.  Lequel  Turcq  fist  grant  duel  et  grant 
plainte  ;  car,  à  la  vérité,  il  avoit  perdu  tous  les  plus 

fait  des  gaiges  tant  de  sa  personne  comme  des  gens  par  lui  menez  en 
Parmee  mise  sus  par  ni.  d.  s.,  en  Pannee  mil  cccc  xliii,  alencontre 
des  mescreans  ,  de  laquelle  le  d.  s.  de  Wavrin  estoit  lieutenant  de 
m.  d.  s.  et  capitaine  general,  et  dont  ilz  ont  esté  mis  en  debte  en  la 
dicte  Chambre  des  comptes  à  Lille  par  le  compte  ylec  rendu  par 
Jehan  Bayart,  commis  de  par  ycelui  seigneur  à  tenir  le  compte  de  la 
dite  armee,  fol.  xxvn,  et  ce,  déduit  et  rabatu  le  droit  appartenant  à 
m.  d.  s.,  à  cause  des  gaiges  et  butins  qui  se  sont  fais  durans  ycelle 
armee,  ainsi  que  par  extrait  de  la  dicte  chambre  appert.  Pour  ce,  par 
mandement  de  m.  d.  s.,  donné  le  xve  jour  de  décembre imc  cinquante, 
et  quitance  du  dit  seigneur  de  Wavrin,  avec  le  dit  extrait,  xic  lxii  du- 
cas  demy  quart,  etc.  »  (Fol.  ixXï  xvii  verso.  Compte  de  1433-54.) 

V.  —  (1454.)  «  Au  dit  seigneur  de  Wavrin,  la  somme  de  huit  cens 
vint  ducas,  du  dit  pris  de  xnviri  gros,  etc.,  laquele  m.  d.  s.  a  ordonné 
lui  estre  baillee  et  délivrée  comptant,  c'est  assavoir  m°  lx  ducas,  pour 
quarante  jours  à  lui  tauxés  par  ycelui  seigneur ,  pour  la  vacation 
de  iniX3L  ix  jours  qu’il  fut,  lui  xvm®  de  personnes,  apres  son  retour  de 
1  armee,  dont  mencion  est  faite  en  l’article  cy  dessus ,  à  estre  aie 
du  lieu  de  Venize,  par  l’advis  d’un  légat  apostolique,  par  devers  nostre 
saint  pere  le  Pappe  ,  et  deslà  par  devers  m.  d.  s.,  es  marches  de  par 
deçà. 

«  Item ,  la  somme  de  nu0  ducas,  tant  pour  restitucion  de  la  somme  de 
iio  ducas,  du  dit  pris,  dont  il  fist  faire  finances  au  dit  lieu  de  Venise  sur 
aucuns  ses  joyaulz  pour  employer  et  convertir  es  affaires  de  la  dicte  ar¬ 
mee,  comme  pour  le  fait  et  change  d’iceulz  nc  ducas,  et  lx  ducas  pour 
lui  aucunement  recompenser  de  la  perte  qu’il  a  eue  en  la  vendicion  de 
certaine  sa  vaisselle  d’argent,  qu’il  lui  convint  faire  pour  le  fait  de  la 

grans  et  meilleurs  de  son  armee.  Puis,  le  plus  hastive- 
ment  qu’il  oncques  polt,  repassa  le  bracz  Saint  George  : 
sy  s’en  alla  en  Turquie  et  ou  pays  de  la  Natolie,  où  il 
tint  plusieurs  consaulz  avec  les  sages  de  la  marche, 
pour  adviser  par  quel  maniéré  il  pourroit  recouvrer 
les  très  grans  pertes  qu’il  avoit  faites  :  car  il  confessoit 
que  les  Hongres  et  les  Vallaques,  joingz  ensamble,  es- 
toient  une  grant  puissance  et  que,  pour  battaille,  fai- 
soient  durement  à  cremir.  Et  là  luy  aporta  le  conseil 
de  tous  ceulz  qu’il  avoit  assamblé  qu’il  envoiast  ou 


dicte  armée  :  pour  toutes  ces  parties,  par  mandement  de  m.  d.  s.,  donné 
le  xvie  jour  de  décembre  mic  cinquante,  et  quitance  du  dit  seigneur  de  Wa- 
vrin,  vin0  xx  ducas,  etc.  »  [Ibid.,  fol.  ixXï  xvni  recto  et  verso.) 

VI.  —  (1461.)  «  A  messire  Waleran,  seigneur  de  Wavrin,  chevalier, 
conseiller  et  chambellan  de  m.  d.  s.,  la  somme  de  mil  ducas  de  cin¬ 
quante  gros,  monnoye  de  Flandres,  piece,  laquelle  ycellui  seigneur  lui 
a,  de  sa  grâce,  ordonnée  prandre  et  avoir  de  lui,  pour  une  fois,  en  cinq 
années  par  égalé  porcion,  commencans  le  premier  jour  d’octobre  mil  mi° 
lxii,  pour  et  en  recompensacion  de  ce  que,  environ  a  quinze  ans,  à  son 
retour  du  voyage  de  Constantinoble,  ouquel  il  avoit  esté  envoié  et  commis 
de  par  m.  d.  s.  cappitaine  general  de  son  armee,  qu’il  envoya  alors  sur 
mer  à  lencontre  des  Turcqz  et  infidèles,  pour  remparer  et  arondir  la 
grant  nave  d’icellui  seigneur,  qui  estoit  ou  port  de  Constantinoble,  devant 
Pere,  en  voye  de  perdicion,le  dit  seigneur  de  Wavrin  et  Jehan  Bayart, 
receveur  des  deniers  de  la  dicte  armee,  furent  constrains  de  faire  finance 
jusques  à  la  somme  de  mil  ducas,  et,  pour  ycelle  trouver,  misrent  et 
exposèrent  en  gaige,  entre  autres  choses,  es  mains  d’un  marchant  gene¬ 
vois,  nommé  Augustin  Lazza,  une  longue  robe  d’orfaverie  traynnant, 
fourree  de  fines  martres,  une  journade  en  maniéré  de  jaquectes,  aussi 
d’orfaverie,  et  plusieurs  autres  parties  d’argent,  pesans  ensamble  cin¬ 
quante  mars  d’argent,  ou  plus.  Et,  pour  délivrer  et  despeschier  lesdictes 
parties  avec  la  dicte  nave,  m,  d.  s.  eust  des  lors  fait  délivrer  à  ung 
nommé  Olivier  Maroufle  certaine  grant  somme  de  deniers  ;  mais,  néant- 
moins,  quelque  poursuite  qu’il  en  ait  faicte  devers  ycellui  Olivier,  ne 
ailleurs,  ycelles  baghes  et  parties  d’argent  sont  demourees  perdues  et 
mises  en  non  chaloir.  Ci  M.  ducas,  de  l  gros,  vallant  xnc  n.  de  xn  gros.  » 
(fol.  ii°  xlix  recto  et  verso.) 

chastel  de  Nicopoly  ‘quérir  le  seigneur  de  la  Vallaquie, 
lequel  il  tenoit  emferré  en  ses  prisons,  comme  il 
fist.  Auquel,  quant  il  fut  venu,  dist  qu’il  voulloit  avoir 
bonne  paix  et  acord  avec  luy  ;  et  se  lors  luy  voulloit 
jurer  et  promettre  que  jamais  luy  ne  nulz  de  ses  sub- 
jetz  ne  luy  feroient  guerre,  il  luy  jureroit  et  promette- 
roit  de  le  renvoier  quitte  et  delivre  saulvement  en  son 
pays,  en  le  asseurant,  par  ses  lettres,  que  jamais  de  sa 
vye  guerre  ne  luy  feroit  :  et,  mesmement,  se  jamais 
avoit  à  faire  contre  qui  que  feust  en  fait  de  guerre,  il 
l’aideroit  et  secourroit  à  ses  despens.  C’est  à  scavoir 
ledit  seigneur  de  la  Vallaquie,  qu’il  avoit  desja  bien 
tenu  prisonnier  moult  chetivement  l’espace  de  quatre 
ans2,  où  il  avait  souffert  mainte  doulleur  et  angoisse, 
ne  il  n’en  contendoit  jamais  à  escnaper,  sinon  par 
mort  :  et  ainsi,  moult  joyeux  en  ceur  de  ceste  ouver¬ 
ture,  il  acorda  au  grant  Turcq  tout  ce  dont  il  le  reque- 
roit  ;  et  aussi  le  grantTurcq,  pour  luy  complaire,  jura  et 
fist  escripre  lettres  de  lui  entretenir  tout  ce  qu’il  luy 
avoit  promis.  Et,  par  ces  moyens,  le  grant  Turcq  ren- 
voia  le  seigneur  de  la  Vallaquie  saulvement  en  son 
pays,  où  il  fut  grandement  recheu,  honnourablement  et 
joieusement,  comme  cellui  qui  de  son  peuple  estoit 
moult  amé  ;  mais  quant  ses  hommes  sceurent  la  fachon 
de  son  traitié,  par  lequel  lui  ne  eulz  ne  povoient  jamais 
de  sa  vye  faire  guerre  au  grant  Turcq,  les  aulcuns  en 
furent  moult  joyeulz  et  les  autres  très  doullentz  ;  c’est 
à  scavoir  les  jeunes  gens  quy,  de  coustume,  voullen- 
tiers  se  excercitent  en  armes,  et  anchiens  et  paisibles 
ne  quierent  que  repos. 


G  Gallipoli.  —  2.  Voy.  ci-dessus,  page  14,  note  4. 

Or  vous  lairay  à  parler  du  seigneur  de  la  Vallaquie 
tant  que  il  sera  heure  d’y  retourner,  et  vous  diray  de 
ceulz  que  le  cardinal  légat  et  le  roy  de  Hongrie 
avoient  envoyez  à  Romme,  devers  nostre  saint  Pere,  et 
à  Venisse,  quy  estoient  retournez  en  Hongrye  :  lesquelz 
raporterent  nouvelles  comment  le  Pape  se  deliberoit 
de  faire  grant  armee  par  mer,  aussi  faisoient  sembla¬ 
blement  l’empereur  de  Constantinoble,  le  duc  de 
Bourguoigne  et  les  Vénitiens,  pour  envoyer  garder  le 
destroit  de  Rommenie,  qu’on  appelé  le  bras  Saint 
George.  Ce  raport  fut  fait,  selon  la  parolle  de  nostre 
saint  Pere,  aus  dis  légat  et  roy  de  Hongrie,  ou  mois 
d’apvril,  l’an  mil  imc  et  xliii  *,  de  queles  nouvelles  oyr 
furent  moult  consoliez. 

1109.  Comment  nostre  saint  pere  le  Pape,  le  roy  de  Hon¬ 
grye  et  les  Vénitiens  estoient  délibérez  de  secourir  et 
faire  ayde  à  la  crestienneté.  VIII. 

Le  légat,  doncques,  et  le  roy  des  Hongres,  quy 
fait  avoient  grans  dilligences,  depuis  la  battaille,  d’enc- 
querir  en  quele  maniéré  le  grant  turcq  Moratbay  se 
maintenoit ,  et  qu’il  faisoit,  si  eurent  tantost  nou¬ 
velles  comment  il  a  voit  delivre  le  seigneur  de  laVala- 
quye  et  faisoit  grans  mandemens  parmy  ses  pays,  et 
requeroit  ayde  et  comfort  à  tous  seigneurs  intideles, 
ses  voisins,  et  leur  faisoit  scavoir  qu’il  avoit  bonne 
paix  et  union  avec  le  seigneur  de  la  Vallaquie  et  tous 
ses  subgetz  Vallaques;  parquoyil  avoit  intencion  que, 
en  dedens  la  fin  d’aoust,  il  enterroit  ou  pays  de  Hon¬ 
grye,  adfin  de  soy  vengier  des  injures  que  faites  luy 


1 ,  Fin  de  l’année. 

avoient,  et  sur  yceulz  Hongres  recouvrer  les  interestzet 
dommages  quepareulz  il  avoit  nouvellement  recheuz. 

Les  dites  nouvelles  venues  au  cardinal  de  Saint 
Angele,  légat  papal,  et  au  nouvel  roy  de  Hongrye, 
ilz  assamblerent  les  trois  estas  du  pays,  avec  lescjuelz 
ilz  tindrent  ung  grant  conseil  sur  ce  qu’ilz  avoient  à 
faire  touchant  les  dites  nouvelles  cy  dessus  recitees  : 
et  porta  lors  conseil  que  le  roy  devoit  faire  plus  grant 
amas  de  gens  d’armes  que  oncques  mais,  tant  en  Poul- 
lane,  comme  en  Hongrie,  en  la  Vallaquie  et  ailleurs, 
en  aultres  lieux  crestiens  de  ses  seignouries  et  allyan- 
ces,  et,  quant  il  scentiroit  que  le  Turcq  auroit  passé  les 
montaignes ,  qu’il  allast  alencontre  de  lui  atout  sa 
puissance,  et  ne  le  souffrist  pas  entrer  en  ses  pays. 

A  ce  conseil  s’acorda  le  roy,  et,  selon  ycelluy,  en- 
voia  par  toute  Hongrye,  Poullane  et  la  Vallaquye,  et 
mesmement  en  Bebaigne,  pour  y  recouvrer  de  secours 
d’aulcuns  ses  amis,  dont  il  en  luy  vint  plusieurs.  Mais 
quant  on  adrescha  au  seigneur  des  Vallaques  pour 
requérir  son  ayde,  il  s’excusa,  en  mandant  auz  roy  et 
légat  que  bonnement  il  ne  povoit  ce  faire,  veu  les  grans 
sermens  qu’il  avoit  fais  au  grant  Turcq  de  non  jamais 
se  armer  alencontre  de  luy,  et  que,  au  contracte  de  ce, 
il  estoit  eschapé  du  dangier  de  mort  et  de  la  prison. 
Aprez  ceste  responce  eue,  le  cardinal  de  Saint  Angele, 
légat  de  nostre  saint  pere  le  Pape,  y  renvoya  pour  le 
dispenser  et  absouldre  des  dis  sermens  et  promesses 
par  luy  faites  au  dit  Turcq  ;  mais  riens  n’y  vailly,  dont 
les  dis  légat  et  roy  de  Hongrye  furent  très  mal  contens. 

Le  roy,  doncques,  non  obstant  ce,  tint  son  armee 
preste  pour,  quant  il  orroit  la  venue  du  Turcq,  aller  au 
devant  de  luy.  Sy  se  passèrent  ainsi  les  mois  d’aoust 

et  septembre  :  et,  en  la  fin  d’octobre,  il  oyt  nouvelles 
que  le  Turcq  estoit  à  Philopopoly,  pour  passer  les  mon- 
taignes.  Fourquoy  les  dis  legatet  roy  marchèrent  avant, 
atout  leur  grant  ost,  devers  les  Sarrazins  :  et  tant  allè¬ 
rent  les  deux  puissances  l’une  contre  l’autre,  que  les 
turcqz  eurent  passé  les  montaignes,  et  s’estoient  logiés 
en  la  plaine  au  dessoubz,  à  une  lieue  près  desquelz 
estoit  logié  le  roi  de  Hongrye,  en  tentes  et  pavillons,  et 
mesmement,  de  son  eorpz,  en  la  grant  tente  qu’il  avoit 
guaignié  sur  le  grand  Turcq,  en  l’annee  precedente. 
Puis  fist  le  roy  venir  Hongrye,  son  lierault  d’armes  :  sv 
luy  dist  que,  préparé  en  tel  estât  comme  il  apartenoit 
à  son  office,  allast  de  par  luy  devers  le  grant  Turcq  luy 
nunchier  la  battaille  à  lendemain;  lequel  s’en‘cuida 
excuser,  disant  que  les  Turcqz  ne  uzoient  point  d’offi¬ 
ciers  d’armes,  et  mesmes  qu’il  ne  scavoit  point  le  lan- 
guaige ,  parquoy  on  le  tueroit  cent  fois  avant  qu’il 
peust  parvenir  jusques  au  grant  Turcq,  se  tant  faire  on 
le  povoit.  Adont  le  roy  luy  dist  :  «  11  convient  que 
tu  y  voises  :  j’ay  esperance  en  Dieu  qu’il  te  conduira.  » 
Sicque,  en  grant  paour  et  redoubt,  ycelluy  roy  d’armes, 
habitué  comme  lierault ,  monta  à  cheval  adfin  de 
obeyr  à  son  seigneur,  en  adcomplissant  et  rnetant  à 
euvre  ce  qu’il  lui  avoit  commandé  et  ordonné.  Mais 
il  n’eut  point chevaucliié  la  moitié  du  chemin,  quant  il 
encontra  plusieurs  turcqz ,  albanois  et  esclavons  re- 
noiez,  lesquelz  le  prindrent,  et,  pour  ce  que  le  lan- 
guage  d’Esclavonye  etde  Hongrye  s’entresemblent  au¬ 
cunement,  les  esclavons  lui  demandèrent  où  il  alloit  et 
qu’il  queroit.  A  quoy  il  respondy  que  il  estoit  officier 
d’armes  au  roy  de  Hongrye,  lequel  l’envoioit  devers 
le  grant  Turcq  luy  faire  ung  message;  si  leur  requeroit 

que  devant  luy  ilz  le  voulsissent  adreschier  :  et  yceulz 
prestement  le  menèrent  devers  le  grantTurcq,  auquel, 
aprez  les  salus  et  reverence,  il  exposa  la  charge  qu’il 
avoit  de  son  maistre.  Et  quant  le  Turcq  l’eut  bien 
entendu,  il  luy  respondy  que,  pour  voulloir  son  dit 
maistre  combatre,  s’estoit  il  de  son  pays  party  et 
passé  les  montaignes,  et  que  à  lendemain  le  roy  son 
seigneur  feust  tout  asseuré  d’avoir  la  dittebattaille. 

Alors  le  roy  d’armes,  aiant  eu  celle  responce,  s’en 
retourna  devers  les  légat  et  roy  de  Hongrye,  saulve- 
ment,  faire  son  raport,  en  leur  certiffiant,  de  par  le 
Turcq,  que  lendemain  il  venroit  vers  eulz  en  arroy  de 
combattre  ;  laquele  chose,  incontinent,  les  légat  et  roy 
de  Hongrye  firent  scavoir  auz  princes ,  seigneurs  et 
capittaines  de  leur  ost,  eulz  enhortant  qu’en  la  nuitié 
sequente  chascun  se  volsist  confesser  et  ordonner  de 
sa  consience  ;  et  que,  à  l’aube  du  jour,  le  légat  chante- 
roit  messe  en  la  grant  tente,  et  puis,  quant  tous  ser- 
roient  mis  ou  rengiés  en  battaille,  il  leur  donrait 
absolution  generalle.  Et  ainsi  chascun  se  confessa  et 
ordonna,  selon  son  estât;  le  cardinal  chanta  la  messe 
et,  quant  ilz  furent  en  battaille,  leur  donna  plaine 
absolution  de  tous  leurs  pechiés ,  dequoy  force  et 
hardement  leur  creurent  à  moitié  :  si  estoient  plus 
joyeulz  que  par  avant  et  très  desirans  d’eulz  trouver 
en  besongne  alencontre  de  leurs  adversaires. 

Le  grant  Turcq  avoit  fait  trois  eschelles  de  battailles; 
et  aussi  en  fist  le  roy,  pareillement,  trois.  Le  légat  flst 
dreschier  la  croix,  et  porter  devant  lui  :  et  le  roy  fist 
desploier  ses  banieres  et  marchier  ses  battailles,  au 
nom  de  Jhesucrist,  contre  le  Turcq.  Si  abordèrent  l’un 
à  l’autre  et  combatirent  longuement,  que  on  n’en 

scavoit  à  quy  donner  la  victore  :  mais  les  crestiens  s’y 
portèrent  tant  vaillamment,  par  l’ayde  de  nostre 
seigneur  Jhesucrist,  que,  ja  feussent  ilz  petit  nombre 
au  regard  des  turcqz,  toutesfois  les  tournèrent  ilz  à 
desconfiture,  et  s’enfuyle  grand  Turcq  en  ses  montai- 
gnes  ;  lequel  ensievyrent  tous  ceulz  quy  porrent  escha- 
per  vifz  de  la  battaille.  Si  fut  fait  raport,  par  cheval¬ 
liers  notables,  qu’en  ycelle  hescousse  morurent  plus 
de  xxxm  sarrasins,  sans  les  prisonniers.  Laquele  bat¬ 
taille  fut  ou  mois  de  novembre1,  an  mil  imc  xliii,  dont 
les  crestiens  eurent  grant  joye  de  la  belle  victore  que 
Dieu  leur  avoit  donnée,  car  ilz  guaignerent  beaucop. 

Lendemain,  le  cardinal  chanta  de  recliief  la  messe, 
et  fut  commandé  que  chascun  regraciast  Nostre  Sei¬ 
gneur  de  la  bonne  fortune  :  et,  aprez,  le  roy  eut  con¬ 
seil  avec  sa  baronnie  que  le  jour  sequent  il  se  mette- 
roit  au  chemin  pour  passer  les  montaignes,  en 
poursievant  sa  victore,  et  ne  faisoient  nulle  doubte 
que,  se  ilz  passoient  les  destrois2,  que  la  Grece  ne  feust 

1.  Le  3  de  novembre.  (Hammer,  298.) 

2.  a  Le  Pas  de  Sncci.  Ce  passage,  célèbre  dans  l’antiquité,  et  qui  porte 
encore  le  nom  de  Porte-de-Trajan,  offre  deux  défilés  dont  l’accès  est 
également  périlleux  :  l’un,  situé  à  l’ouest  et  appelé  Soulonderbend,  ou 
défilé  aqueux  (le  défilé  de  Succi  d’Ammien),  est  fermé  par  la  porte  que 
Trajan  y  fit  construire  ;  l’autre ,  appelé  défilé  d’Isladi  ou  Slatiza ,  du 
nom  de  la  rivière  qui  coule  vers  le  nord,  est  d’un  accès  tout  aussi 
difficile.  Mourad  les  avait  fait  barrer  avec  des  blocs  de  rocher,  ajoutant 
ainsi  un  nouvel  obstacle  à  ceux  qu’y  apportait  naturellement,  dans 
cette  mauvaise  saison,  le  séjour  des  neiges  et  des  glaces.  Lorsque  les  Turcs 
aperçurent  l’avant-garde  d’Hunyade,  ils  firent  couler  pendant  toute  une 
nuit  de  l’eau  sur  le  flanc  des  montagnes,  en  sorte  que  le  lendemain,  au 
point  du  jour,  un  mur  de  glace  semblait  interdire  toute  tentative  à  la 
cavalerie  hongroise.  Cependant  les  soldats  d’Hunyade,  encouragés  par 
son  exemple,  s’avancèrent  malgré  tous  les  dangers;  mais,  arrivés  devant 
la  Porte-de-Trajan ,  ils  la  trouvèrent  si  bien  barricadée  qu’ils  se  virent 

toute  recoucquise  avant  que  le  Turcq  peust  avoir  ras- 
samblé  grant  armee.  Mais  le  dit  Turcq,  en  fuyant  et 
passant  les  montaignes,  ordonna  auz  paysans  qui  de- 
mouroient  sur  les  chemins,  d’abattre  le  plus  d’arbres 
qu’ilz  pourroient  sur  les1  passages,  en  yceulz  telement 
empeschant  de  boys  et  pierres,  que  les  Hongres  y  pas¬ 
sassent  à  grant  paine;  lesquelz  se  misrent  en  dilli» 
gence  d’acomplirle  commandement  du  Turcq  à  leur 
povoir. 

Le  légat,  doncque,  et  le  roy,  avec  toute  T  armee  cres- 
tienne,  s’acheminèrent  pour  passer  les  dites  montai¬ 
gnes;  mais  les  arbres,  pierres  et  empescliemens  que 
les  turcqz  avoient  mis  sur  les  chemins,  leur  empes- 
choient  grandement  le  passage  :  sique,  alors,  dame  for¬ 
tune  quy  avoit  esté  amyable  auz  crestiens  leur  tourna 
le  dos;  car  une  grande  froidure  de  vent  et  de  gellee. 
s’aplicqua  auz  dites  montaignes,  esqueles  chut  tant  de 
nesges,  par  l’espace  de  trois  jours,  que  le  légat,  le 
roy  et  les  seigneurs  ne  scavoient  donner  conseil  ne 
remede  de  qu’ilz  avoient  à  faire  pour  le  mieulz,  feust 

obligés  de  rebrousser  cliemin.  Us  se  portèrent  alors  vers  le  défilé  d’Isladi 
qui ,  par  la  nature  même  du  sol ,  ne  pouvait  pas  être  aussi  solidement 
fermé.  Là  s’engagea,  le  24  décembre,  entre  les  Turcs  et  les  Hongrois  un 
combat  d’autant  plus  terrible  que  ces  derniers  avaient  encore  à  lutter 
contre  les  avalanches  et  les  masses  de  rochers  ou  de  glace  qui  se  déta¬ 
chaient  incessamment  de  la  crête  des  montagnes.  L’issue  du  défilé  fut 
enfin  forcée,  et  les  vainqueurs  saluèrent  des  hauteurs  de  l’Hémus  les 
riantes  campagnes  qui  se  déroulaient  sous  leurs  yeux.  Julien  et  les 
croisés  ,  Vladislas  et  les  Polonais,  suivirent  les  traces  d’Hunyade,  et  se 
réunirent  à  lui  au  delà  du  Balkan.  L’armée  chrétienne  livra  une  nou¬ 
velle  bataille  aux  troupes  de  Mourad,  au  pied  du  mont  Cunobizza,  dans 
les  champs  de  Yalowaz.  Ce  fut  la  seule  où  Vladislas  assista  en  personne 
avec  son  secrétaire  Callimachus,  qui  a  écrit  l’histoire  de  cette  époque 
comme  témoin  oculaire,  et  qui  y  fut  blessé  d’une  flèche  au  doigt.  Les 
Turcs  furent  encore  battus.  »  (  Hammer,  II,  299-300.) 

d’aller  avant  ou  de  retourner,  gens  et  chevaulz;  car 
ceulz  quy  n’estoient  à  couvert  moroient  de  meschief 
et  froidure.  Les  chemins  estoient  tous  couvers  de  nes- 
ges,  pourquoy,  tout  considéré,  conclusion  fut  prinse 
enfin  par  le  légat,  le  roy  et  les  seigneurs  de  retourner  1 
pour  cause  des  dis  empeschemens,  et  establirent  gens 
de  pié  allans  devant  eulz  pour  les  chemins  tanter; 
mais  si  sagement  n’en  sceusrent  ouvrer,  que,  avant 
eulz  issus  dudit  dangier,  n’en  morussent  plus  de  la 
moitié  de  leurs  gens,  et  bien  les  trois  pars  de  leurs 
chevaulz,  et  fut  ainsi  comme  ung  miracle  de  Dieu,  de 
ceulz  qui  se  sauvèrent.  Si  fut  grant  pitié,  doulleur  et 
dommage  des  crestiens  qui  là  périrent  en  si  grant 
destresse-,  mais  il  en  fault  laissier  le  secré  en  Nostre 
Seigneur,  quy  avoit  esprouvé  leurs  bonnes  affections 
et  voullentez,  pour  rémunération  desqueles  choses,  il 
les  voulloit  herbregier  en  son  paradis  par  tel  martire. 
Le  légat,  le  roy  et  ceulz  quy  se  peurent  saulver,  revind- 
rent  à  Bude,  en  Ilongrye,  en  estât  de  deux  maniérés, 
l’une  en  joye  et  exultation  de  la  belle  victore  eue 
contre  les  turcqz,  et  l’autre  en  pleurs  de  leurs  amis 
quy  estoient  ainsi  finez,  par  martyre  des  nesges  et  froi¬ 
dures.  Et,  aprez  ce  retour,  tindrent  le  légat,  le  roy  et 
les  estas  de  ses  pays  entr’eulz  de  grans  consaulz  sur 
leurs  affaires  :  si  conclurrent,  en  fin,  que  le  légat,  cardi¬ 
nal  de  Saint  Angele,  se  partyroit  de  la  court  du  roy  de 
Hongrye  et  s’en  yroit  prestement  devers  nostre  saint 
pere  le  Pape,  et,  par  tous  les  lieux  où  il  passerait, 


1 .  Ils  ne  partirent  néanmoins  qu’après  le  combat  du  24  décembre,  sur 
lequel  Wavrin  ne  donne  aucun  détail,  et  encore  partirent-ils  contre  la 
•volonté  a  d’Hunyad  et  du  despote  Georges,  qui  s’opposèrent  énergi¬ 
quement  au  retour  ;  mais  on  ne  les  écouta  pas.  »  (Chassin,  290,  292.) 

adnonclieroit  les  grans  victores  que  lui  et  le  dit  roy 
avoient  eu  sur  les  turcqz  ;  mais  il  se  tairoit  des  pertes 
que  les  crestiens  avoient  recheues  montaignes,  adnul- 
lant  les  parlers  de  ceulz  qui  en  diroient  aulcune 
chose. 

1110.  Comment  le  seigneur  de  Conté  retourna  de Romme  et 
vintàDigon,  en  Bourguoigne,  où  iltrouvale  ducPhelippe, 
auquel  il  présenta  ses  lettres  de  par  nostre  saint  Pere.  Et 
comment  le  duc  ne  voult  riens  délibérer  lors,  à  cause  de 
son  ante,  la  ducesse  de  Bavière.  IX. 

Or  vous  lairons  un  peu  le  parler  du  bon  roy  de 
Hongrie  et  du  notable  légat,  pour  rentrer  en  la  ma¬ 
tière  du  duc  Phelippe  de  Bourguoigne,  quy,  comme 
vous  avez  oy  cy  dessus,  avoit  envoie  le  seigneur  de 
Conté  à  Romme  devers  nostre  saint  pere  le  Pape  ;  le¬ 
quel  estoit  retourné  de  son  voyage  vers  le  dit  duc,  en 
la  ville  de  Digon,  en  Bourguoigne;  auquel  duc  il  pré¬ 
senta,  par  escript,  la  responce  de  ses  lettres  envoiees 
au  saint  Pere,  par  lesqueles  lettres  de  rescription  nos¬ 
tre  dit  pere  espirituel  admonnestoit  et  requeroit  le  dit 
duc  qu’il  voulsist  faire,  par  mer,  la  plus  grant  armée 
que  il  porroit,  adfin  de  secourir  la  crestienneté  et  gar¬ 
der  le  destroit  de  Constantinoble  ;  en  luy  signifiant  les 
grandes  victores  que  Hongres  avoient  eues  sur  les  dis 
turcqz,  et  mesmes  luy  adnonchoit  nostre  saint  Pere  qu’il 
estoit  délibéré  de,  au  printempz  prochain  ensievant, 
armer  x  gallees  à  Venisse,  et  avoient  les  Vénitiens 
aussi  promis  d’en  armer  x. 

Alors  le  duc  de  Bourguoigne  entendy  bien  toutes 
les  choses  dessus  dites;  mais  il  ne  volut  riens  conclurre 
sur  le  fait  de  celle  armee,  à  cause  de  ce  que  la  ducesse 

de  Bavière1,  sa  tante,  dame  vesve  et  anchienne,  avoit 
esté  plusieurs  fois  vers  luypour  lui  donner  à  entendre 
et  congnoistre  comment  le  duc  de  Zuave2  lui  avoit 
prins  et  usurpé  la  ducié  de  Luxembourg,  cpiv  estoit 
son  vray  et  droiturier  douaire,  lequel  duc  de  Zuave 
avoit  envoié  en  la  dite  duchié  de  Luxembourg,  et  de- 
dens  la  ville  et  chastel,  le  conte  de  Gliccj 3,  à  grande 
puissance.  Pourquoy  le  dit  duc  de  Bourguoigne,  par 
plusieurs  fois,  par  ses  ambaxadeurs  invita  le  duc  de 
Zuave,  et  incita  par  diverses  fâchons,  de  faire  raison  a 
sa  dite  ante  ;  dequoy  il  ne  voullut  rien  tenir,  ja  luy  eust 
le  duc  Phelippe  mandé  que,  en  cas  de  refus  ou  delay, 
il  ayderoit  sa  dame  ante  à  poursievir  son  droit  de 
toute  sa  puissance,  et  la  remetteroit  par  force  d’armes 
en  la  dite  ducié. 

Le  duc  de  Bourguoigne,  doncques,  voiant  ledit  duc 
de  Zuave  estre  obstiné,  assambla  grant  puissance  de 
gens  d’armes  de  ses  pays,  avec  lesquelz  il  entra  en  la 
ducié  de  Luxembourg4,  où  il  exploita  telement  qu’il 
concquistleditfort  chastel,  dedens  lequel  il  entra  atout 
son  armee;  mais  le  conte  de  Glicq  se  saulva,  par  soy 
avaller  hors  de  layans  par  une  corde  :  si  s’enfuy  en 
son  pays,  à  petite  compaignie  :  et ,  par  tant,  le  bon 


1.  Élisabeth  de  Luxembourg,  fille  de  Jean,  duc  de  Gorlitz,  mariée 
1°  à  Antoine  de  Bourgogne,  duc  de  Brabant,  fils  de  Philippe  le  Hardi, 
duc  de  Bourgogne;  2°  à  Jean  de  Bavière,  dont  elle  devint  veuve  en 
1425.  Morte  le  3  août  1451.  ( Art  de  vérifier  les  dates ,  III,  124.) 

2.  Guillaume  III,  duc  de  Saxe. 

3.  Monstrelet  (VII,  217)  le  nomme  comte  de  Clicque,  et  le  dit  parent 
du  duc  Guillaume. 

4.  Les  Bourguignons  prirent  la  ville  de  Luxembourg,  par  escalade, 
dans  la  nuit  du  21  au  22  novembre  1443.  ( Art  de  vérifier  les  dates 
III,  125.) 

duc  Phelippe  restably  la  ducesse,  sa  tante,  en  son 
douaire. 

En  ce  mesmes  tempz,  retourna  ung  chevaulcheur 
de  l’escuirie  du  dit  duc  de  Bourguoigne,  lequel, 
comme  dit  a  esté  cy  dessus,  il  avoit  envoie  devers  la 
seignourie  de  Venisse  pour  impetrer  de  eulz  quatre 
gallees  en  prest:  lesquelz  seigneurs  de  Venisse,  obtem¬ 
pérant  à  la  requeste  du  bon  duc,  lui  signifièrent  qu’ilz 
les  lui  presteroient  très  voullen tiers. 

Aprez  la  dite  concqueste  de  la  ville  et  chastel  de 
Luxembourg,  le  duc  y  séjourna  une  espace  et  y  tint  sa 
feste  de  Noël,  où  il  luy  memora  des  promesses  que 
faites  avoit  de  secourir  la  crestienneté  et  comment, 
aussi,  il  estoit  de  ce  faire  requis  et  priés,  tant  de  nostre 
saint  pere  le  Pape,  comme  de  l’empereur  de  Constanti- 
noble.  Si  fist  iliec  ses  ordonnances;  et,  pour  ce  que  sa 
dite  armee  de  mer  se  prenoit  en  deux  partyes,  l’une 
à  Nisse,  en  Prouvence,  et  l’autre  à  Venise,  et  que  le 
dit  seigneur  de  Wavrin,  qu’il  avoit  constitué  son  lieu¬ 
tenant  en  ceste  partye  et  capittaine  general,  ne  povoit 
furnir  armee  en  deux  lieux,  il  ordonna  ung  gentil 
chevallier  de  Rodes,  appelé  messire  Régnault  de  Con- 
fide,  etGeffroy  deThoisy *,  quy  fut  fait  chevallier  depuis 

1.  «  Par  lettres  du  duc  (de  Bourgogne)  du  4  janvier  1445,  Geoffroy 
de  Thoisy,  seigneur  de  Mimeures,  son  conseiller  et  chambellan,  eut 
300  liv.  de  pension,  sa  vie  durant...,  en  considération  de  sa  bonne  con¬ 
duite  au  gouvernement  qu’il  eut  de  trois  galees,  avec  lesquelles  il  com¬ 
battit  vaillamment  contre  les  Turcs,  et  mêmement  au  siège  de  Rhodes,  au 
grand  honneur  dudit  duc,  auquel  lesdites  trois  galees  appartenoient. 
( Compte  de  Jean  VisenAo.  1444.) — Il  est  dit,  dans  un  compte  de  1454,  que 
Joffroy  de  Toisy,  seigneur  de  Mimeures,  chevalier,  commandoit  une 
galée  armée  de  90  hommes,  une  berge  et  un  brigantin  armés  chascun  de 
30  hommes  pour  empescher  les  vivres  qui  pourroient  arriver  à  ceux  de 


Si 

en  Rodes,  de  aller  incontinent  à  Nisse,  et,  illec,  armer 
ses  tiois  gallees,  sa  gallyace  et  son  gros  vaissel,  pour, 
incontinent  qu’elles  seroient  prestes,  eulz  tyrer  vers  le 
gouffi e  de  \  enisse,  comme  ilz  firent*  là  où  ilz  trouve- 
roient  le  dit  seigneur  de  Wavrin,  leur  capittaine,  l’ar- 
mee  de  nostre  saint  Pere  et  celle  de  Venisse.  Si  or¬ 
donna  ancores  ledit  duc  ung  gentil  homme  de  l’hostel 
madame  laducessesa  femme,  nommé  Martin  Alfonce, 
pour  aller  armer  ledit  grant  vaissel,  avec  la  cravelle,  pour 
samblablement  tyrer,  le  plutost  qu’il  pourroit,  à  Ve¬ 
nisse,  devers  ledit  seigneur  de  Wavrin,  où  il  armoit 
les  quatre  gallees;  et  luy  bailla,  en  sa  compaignie, 
deux  chevalliers,  garnis  de  sens  et  de  vaillance,  l’un 
nommé  messire  Pietre  Vas1,  natif  du  royaulme  de 

la  ville  de  Gand  assiégée  par  M.  le  duc.  [Compte  de  Jean  Visen  de  1454.) 
M.  le  duc  l’envoya  en  ambassade  vers  le  Pape  et  le  rov  d’Arragon,  en  Si¬ 
cile,  en  1457.  Il  étoit  bailly  d’Auxois  en  1462.  En  1464,  il  fut  envoyé  en 
ambassade....  vers  le  Pape,  à  Rome,  et  depuis  fut  envoyé  à  Florence  » 
(La  Barre,  11,205,  217.) 

1*  Pietre  Vasque  de  Saavedra,  «  chevalier  du  royaume  de  Castille,  » 
l’un  des  deux  combattants  du  pas  d’armes  tenu  à  Dijon  les  11  et  13  juil¬ 
let  1443,  «  estoit  moyen  homme,  de  forte  et  grosse  taille.  »  (Olivier  de 
La  Marche,  381-382.)  Il  fit  preuve  en  cette  occasion  de  tant  d’adresse 
et  d  intrépidité  qu  il  conquit  le  suffrage  de  tous,  y  compris  son  adver- 
saire,  grâce  aux  bons  offices  duquel  il  fut,  peu  de  temps  après,  nommé 
chambellan  du  duc  de  Bourgogne.  «  Il  fut  fort  aimé  et  prisé  en  la 
maison  pour  ses  vertus,  et  fit  de  grans  services  au  prince  sur  les  infi- 
delles,  en  grandes  ambassades  et  en  guerre  tant  par  mer  que  par  terre  v 
(Idem,  Ibid.).  On  le  retrouve  plus  tard  (13  septembre  1449)  à  Chalon- 
sur-Saône,  servant  de  second  à  Jacques  de  Lalain  dans  son  pas  d’armes 
contre  Pierre  de  Chandios  (Idem,  433).  11  accompagna,  vers  1464 
Antoine,  bâtard  de  Bourgogne,  en  Barbarie  pour  combattre  les  infidèles  ; 
mais  ce  prince  ayant  été  obligé  de  revenir  vers  1467,  a  messire  Pierre 
Was  et  messire  Frédéric  de  Wilhem  garnirent  leurs  bateaux  le  mieux 
qu’ils  peurent,  et  firent  un  an  la  guerre  aux  Sarrasins,  vaucrant  la  mer 
à  leur  avantage,  où  ils  acquirent  grant  honneur.  »  (Idem,  521.)  Il  suivit 

Castille ,  et  l’autre  messire  Gauvain  Quieret 1  et  plu¬ 
sieurs  autres  nobles  hommes  quy  s’en  allèrent  avec 
ledit  seigneur  de  Wavrin  à  Venise,  où  il  fut  reclieu 
honnourablement  du  duc  et  de  toute  la  seignourye  de 
Venise,  comme  capittaine  general  et  lieutenant  du 
duc  de  Bourguoigne  en  ceste  partye.  Et,  pour  le  grant 
nombre  de  gallees  que  on  armoit  illecq,  tant  de  par 
nostre  saint  Pere,  comme  de  par  le  duc  de  Bourguoi¬ 
gne  et  les  Vénitiens,  elles  ne  furent  pas  sitost  prestes, 
à  deux  mois  prez,  que  l’en  cuidoit;  et  si  les  atarda 
aussi  ce  que  le  duc  de  Venisse  faisoit  faire  une  gallee 
noefve  pour  le  duc  de  Bourguoigne. 

En  ce  tempz,  fut  nostre  saint  Pere  adcertené  que  le 
Soubdan 2  avoit  assamblé  grant  armee  pour  envoyer 
destruire  la  cité  de  Rodes  et  toute  l’isle  ;  pourquoy  le 

le  même  prince  en  Angleterre,  au  mois  de  juin  1467,  et  fut  l’un  des 
huit  personnages  appelés  à  régler  les  conditions  du  combat  entre  ledit 
bâtard  et  lord  Scales.  ( Excerpta  historien,  202.) 

Le  précieux  recueil  manuscrit  de  la  bibliothèque  d’Arras  [n°  944  2o 
du  catalogue],  auquel  M.  A.  Dinaux  a  consacré  une  intéressante  notice 
dans  ses  Archives  historiques  (3e  série,  tome  lit,  p.  149-169),  contient  un 
portrait  de  notre  personnage  :  c’est  le  254e.  Il  est  accompagné  de  l’anno¬ 
tation  suivante: 

a  Ung  noble  chevalier  natif  du  royaume  de  Castille,  nommé  messire 
Pierre  Vasques  de  Sayavedra,  conseiller,  chambellan  de  très  excellens  et 
très  puissans  princes  les  ducs  Philippes  et  Charles  de  Bourgongne,  lequel 
chevalier  a  esté  en  plusieurs  batailles  et  rencontres  contre  les  infidèles  et 
ailleurs,  par  mer  et  par  terre,  et  par  trois  fois  a  combattu  en  fiches  closes, 
assavoir  en  France,  en  Angleterre  et  en  Allemaigne,  et  aussy  a  esté  en 
plusieurs  rencontres  et  batailles  au  service  des  dits  princes,  ses  seigneurs, 
contre  les  ennemis,  et,  par  la  grâce  de  Dieu,  il  a  achepvé  tous  ces  faicts  à 
son  honneur  et  sans  reproche  ;  il  trespassa  l’an  mil  mi®  lxxvii.  » 

1.  Voy.  ci-dessus,  l,  330,  note  3. 

2.  Le  Soudan  Dyakmak,  plus  connu  sous  le  nom  arabe  de  Melik- 
Adhaher,  monta  sur  le  trône  en  1442.  ( Note  communiquée  par  M.  Du- 
bcu. v .) 

Grant  Maistre  des  Templiers  de  Rodes1  remuer  oit  ins¬ 
tamment  audit  Pere  saint  son  ayde,  en  quencques 
possible  luy  seroit.  Pourquoy  nostre  saint  Pere  res- 
cripvi  au  dit  capittaine  de  Bourguoigne  une  lettre  de 
credence,  sur  unes  autres  lettres  qu’il  avoit  chargié  au 
cardinal  de  Therewane  lui  rescripre,  laquele  lettre  du 
cardinal  contenoit  que  nostre  saint  Pere  desiroit,  s’il 
estoit  à  lui  possible,  quant  son  armee  serroit  preste, 
qu  il  tyrast  tout  droit  en  Rodes  au  secours  de  la  très 
crestienne  cité,  et  que  la  sienne  armee,  avec  celle  des 
Vénitiens,  serroient  assez  puissantes  pour  garderie  des- 
troit.  Icelluy  capittaine  de  Bourguoigne  parla  de  ceste 
matière  au  duc  de  Venise,  pour  ce  qu’il  avoit  grant 
désir  et  voullenté  d’aller  secourir  Rodes  ;  mais  ledit 
duc  luy  respondy  que,  pour  riens,  ne  souffriroit  que 
les  gallees  qu’il  prestoit  au  duc  de  Bourguoigne  allas¬ 
sent  contre  le  Soubdan ,  car  il  avait  juré  bonne  paix 
avec  lui  :  disant  aussy  que  tous  les  grans  marchans, 
avec  grosses  richesses  de  Venise,  estoient  en  Surie, 
parquoy  ilz  recepvroient  ung  grant  dommage  infîny. 
Si  fut  conseiilié  de  rescripre  au  cardinal  de  Therewane 
la  charge  qu’il  avoit  du  duc,  json  seigneur,  d’armer 
quatre  gallees  à  Venise  et  d’illecq  tyrer  tout  droit  en 
Constantinoble,  en  soy  présentant  à  l’empereur  de  par 
ledit  duc,  et  que  ceste  charge  il  n’oseroit  muer  ou 
transgresser;  mais  que  très  voullentiers  rescriproit  à 
messire  Régnault  de  Confide  et  à  Geffroy  de  Thoisy 
qu’ilz  se  tyrasent,  atout  leurs  trois  gallees  et  la  galliote, 
celle  partie  devers  Rodes,  et  que  de  ce,  pour  Dieu, 


i.  Jean  Bonper  de  Lastic,  34"  grand  maître  à  Rhodes,  nommé  en 
1437,  mort  le  19  mai  1454.  (Vii.lfjveuve-Bargemojvt,  191  198.) 

nostre  saint  Pere  voulsist  estre  content.  Et,  adont, 
ycellui  capittaine,  par  aulcuns  vaisseaulz  quy  s’en  al- 
loient  à  Corso1  et  à  Modan2,  rescripvi  au  dit  messire 
Régnault  de  Confîde  et  Geffroy  de  Thoisy  ce  que  nostre 
saint  pere  le  Pape  lui  avoit  mandé  et  rescript,  et  la 
responce  qu’il  luy  avoit  faite  ;  et  que,  pour  Dieu,  le  plus 
tost  qu’ilz  pourroient  ilz  tyrassent  devers  la  cité  de 
Rode  au  secours  d’ycelle  :  lesquelz,  incontinent  qu’ilz 
oyrentces  nouvelles,  furent  moult  joyeulz,  et,  par  espe- 
cial,le  chevallier  de  POrdre.  Si  se  penerent  d’acomplirle 
commandement  de  leur  capittaine  par  si  grantdilligence, 
qu’ilz  vindrent  en  Rodes  avant  que  l’armee  du  Soub- 
dan  y  peust  estre  arrivée,  laquele  gisoit  à  l’ancre  à 
ung  port  prez  de  Rodes,  à  lx  milles  devant  une  forte¬ 
resse  nommee  Chasteau  Rouge,  qu’il  avoit  desja  prins 
et  rué  jus.  Sicque,  quant  nos  crestiens  furent  arrivez 
au  port  de  Rodes,  le  Grant  Maistre  et  ceulz  de  la  reli¬ 
gion  en  furent  moult  joyeulz  :  et  envoia  le  Grant  Mais¬ 
tre  vers  eulz  des  plus  notables  chevalliers  de  l’Ordre, 
pour  les  bienvingnier;  si  les  fist  advertir  qu’il  y  avoit 
deux  ou  trois  gallees  de  Castelans,  quy  estoient  au  roy 
d’Arragon,  et  plusieurs  autres  navires  et  sauldoiiers  de 
diverses  nations,  lesquelz  demandoient  au  Grant  Mais¬ 
tre  si  grans  guages  que  merveilles  :  pourquoy  il  sam- 
bloit  audit  Grant  Maistre,  et  auz  religieux,  que  l’exces¬ 
sive  grandeur  des  sauldees  qu’ilz  demandoient  estoit 
par  paour  qu’ilz  avoient,  car  ils  scavoient  bien  que  le 
dit  Grant  Maistre  ne  leur  pourroit  furnir  si  grant  pe- 
cune  ;  si  leur  sambloit  que  ce  moien,  à  scavoir  deffaulte 
de  sauldees,  s’en  pourroient  aller  de  là  licitement,  à 


J.  Corfou.  —  2.  Modon 

leur  honneur,  en  laissant  la  dite  cité.  Pourquoy  les 
Bourguignons  eurent  ensamble  advis  et  conclusion  avec 
les  seigneurs  de  Rodes,  que  le  Grant  Maistre  envoieroit 
quérir  tous  les  capittaines  estrangiers,  et,  en  leur  pré¬ 
sence,  recepveroit  yceulz  envoiez  de  par  le  duc  de 
Bourguoigne1  ;  et  ainsi  en  fut  fait. 

Quant,  doncques,  les  Bourguignons  furent  venus  de¬ 
vant  le  Grant  Maistre,  ilz  se  présentèrent  à  luy  eulz  et 
leurs  gallees,  et  il  les  recheupt  moult  honnourable- 
rnent,  ou  nom  dudit  duc,  au  secours  de  la  cité  ;  et  di¬ 
rent  illec,  en  audience,  que,  nonobstant  qu’il  y  eust 
illec  aulcuns  estrangiers  demandans  sauldees,  si  n’en 
voulloient  ilz  nulles;  et  se  aulcuns,  par  lascbeté  de 
courage,  demandassent  guaiges  excessifz,  adfin  de  par 
ce  quérir  moyen  de  la  ville  et  cité  habandonner  à  leur 
honneur,  et  quant  ores  aulcuns  le  habandonneroient, 
si  estoient  ilz  assez  puissans  pour,  au  Dieu  plaisir,  la 
tenir  contre  tous  les  mal  voeillans. 

Celle  maniéré  de  presentacion  encoraga  grande¬ 
ment  les  cappitaines  estrangiers;  parquoy  ilz  s’acor- 


L  Philippe,  duc  de  Bourgogne,  dit  Jean  Germain,  évêque  de  Chalon, 
qui,  par  devocion  et  affin  d'estre  participant  de  la  publication  du  saint 
évangile ,  à  la  requeste  de  l’empereur  de  Constantinoble  envoya,  l’an 
mil  cccc  xim,  sesgalees  et  capitaines,  le  seigneur  de  Wauvrin  et  messire 
Jolfroy  de  Toisy,  chevaliers  ;  ou  quel  voyage  tindrent  longtemps  le  pas- 
saige  de  Gallypoli  contre  le  Turcli,  et  par  leur  bon  ayde  fut  puissam¬ 
ment  levé  le  siégé  que  avoit  fait  mettre  l’an  mil  cccc  xlv  (sic)  le  Soudan 
de  Babyloine  devant  la  cité  de  Roddes,  et  fut  toute  l’isle  saulvee,  et 
rompue  l’armee  du  dit  Soudan,  et  son  admirai  rebouté  honteusement,  et 
par  les  dessus  dites  visitée  toute  la  riviere  de  la  Dynoue,  la  Bulgarie,  la 
Tlirace  et  jusques  à  la  grande  Arménie,  et  dommaigez  fort  les  ennemis 
de  la  foy  crestienne,  et  par  lui  ont  esté  edifîees  les  églises  de  Nostre 
Dame  du  mont  Syon,  de  la  cité  de  Bethleem.  »  (Bibl.  imp.,  Mss.,n°  6745; 
Histoire  touchant  la  faulsetè  delà  loy  sarrazaine ,  liv.  III,  part,  v,  cil.  vi.J 

derent,  au  mieulz  qu’ilz  peurent,  avec  le  Grant  Maistre, 
lequel  fist  tant  que,  raisonnablement,  dévoient  bien 
estre  contentz,  parquoy  ilz  demourerent  en  la  cité. 
Mais  ceulz  de  Bourguoigne  se  partirent  lendemain 
bien  matin,  et  tyrerent  vers  Chasteau  Rouge,  où  ilz 
trouvèrent  toute  Farmee  du  Soubdan,  où  ilz  reparoient 
leur  artillerie  sur  terre,  estant  leurs  navires  dedens  le 
havre  ;  lesqueles  gallees  Bourguignotes,  estans  esparses 
un  peu  arriéré  Tune  de  l’autre,  pour  le  trait  des  Sarra- 
zins,  la  longueur  d’un  ject  de  canon  gecterent  l’ancre 
à  l’advantage,  tournant  les  poupes  de  leurs  gallees 
vers  l’armee  de  leurs  annemis,  et  de  deux  canons  que 
chascune  gallee  a  en  poupe,  ja  soit  il  que  autres  en  y 
eust  paraulz;  car  toutes  les  cambres  des  canons  ser- 
voient  aussi  bien  à  l’un  comme  à  l’autre,  sique  des 
dis  canons  qu’ilz  avoient  es  poupes  ilz  tyroient  es 
vaisseaulz  des  Sarrazins  aussi  dru  comme  on  tirroit 
d’un  arballestre,  dont  ilz  portèrent  grant  dommage 
ou  dit  navire  de  leurs  annemis,  tant  auz  gens  comme 
auz  vaisseaulz  où  les  pierres  povoient  clieoir.  Mais  le 
capittaine  des  mescreans  fist  partir  de  son  ost  vm  gal¬ 
lees  pour  ycelles  aller  combatre  :  parquoy  ilz  furent 
contrains  de  lever  les  ancres  et  retourner  en  Rodes,  où 
ilz  reportèrent  certaines  nouvelles  de  l’armee  du 
Soubdan.  Pourquoy  le  Grant  Maistre,  et  tous  les  capi¬ 
taines  qui  dedens  Rodes  [estoient],  partirent  la  ville 
par  quartiers,  baillant  à  chascun  sa  portion  en  saine 
garde,  comme  il  sembla  facille  et  expédient  selon  la 
faculté  de  tous. 

Lendemain,  les  Sarrazins  arrivèrent  en  l’isle  de  Ro¬ 
des  :  si  vindrent  affuster  leurs  gros  engiens  et  bombar¬ 
des  devant  la  ville,  où  ilz  furent  bonne  espace,  et 

commencèrent  fort  à  batre  la  muraille  de  leurs  gros 
canons.  Et  avoient  sur  le  terroy  Molle,  vers  Saint  Ni- 
collay,  auprez  du  Mandraccjue,  affusté  plusieurs  gros 
engiens,  en  intention  de  destruire  le  navire  quy  estoit 
au  port  de  Rodes,  ouquel  lieu  estoient  ces  engiens, 
gardez  par  ung  grant  nombre  de  Sarrazins  :  et ,  à  la 
vérité,  se  remede  on  n’y  eust  mis,  le  navire  eust  esté 
pery.  Mais  le  grant  maistre  de  l’Ordre,  avec  les  con¬ 
frères  de  la  religion  et  tous  les  capittaines  de  layans, 
eurent  conseil  ensamble  que  on  feroit  une  saillye  sur 
eulz ,  regardant  que  yceulz  gardiens  des  engiens  ne 
povoient  estre  secourus  des  autres  Sarrazins  de  l’ost. 
Si  lut  conclu  que  Geffroy  de  Tlioisy  etmessire  Régnault 
de  Confide  yroient  garder  ycellui  passage,  et  une 
grande  compaignie  d’autres  gens  furent  ordonnez  d’al¬ 
ler  concquerre  les  engiens  affustez  sur  le  dit  Molle. 

Lors  nos  crestiens  saillirent  hors  de  la  cité,  pour  ad- 
complir  chascun  sa  charge  ;  et  les  Sarrazins  de  l’ost 
vindrent  avant,  en  grant  nombre,  pour  secourir  leurs 
bombardes  ;  mais,  au  passage,  ilz  trouvèrent  ceulz  quy 
y  estoient  ordonnez  quy,  à  force  d’armes  et  main  à 
main,  se  combalirent  alencontre  d’eulx,  et  plusieurs 
fois  les  rebouterent  :  et  si  bien  fut  gardé  ycellui  pas¬ 
sage,  que  nos  crestiens  guaignerent  ces  bombardes  et 
les  menèrent  dedans  la  ville.  Au  débat  et  garde  du¬ 
quel  passage  fut  fait  chevallier  le  seigneur  de  la  Ha- 
maide  ‘,  et  aussi  fut  messire  Geffroy  de  Tlioisy.  Mais 

1  Jacques,  seigneur  de  La  Hamaide,  était  au  nombre  des  seigneurs  qui 
furent  présentés,  à  Mons ,  au  duc  Charles  de  Bourgogne,  lorsque  ce 
prince  prit,  en  1467,  possession  du  Hainaut.  ( Mémoires  du  seigneur  de 
Haynin  ,  104.)  Il  est  porté  sur  le  rôle  de  payement,  dans  le  compte 
rendu  par  Guilbert  de  Rupe,  argentier  du  duc  de  Bourgogne,  du 


58 


CRONICQUES  D’ENGLETERRE.  [1443] 

le  commandeur  d’Amposte,  qui  avoit  esté  ordonné  à 
grant  compaignie  de  gens  pour  secourir  les  crestiens 
quy  en  auraient  mestier,  à  scavoir  ou  ceulz  qui  estoient 
commis  à  garderie  passage  ou  à  l’artillerie  concquerre , 
quant  il  parcheut  amener  lesdites  artilleries  dedens  la 
ville,  il  entra  avecques,  habandonnant  sa  garde,  dont 
ceulz  qui  gardoient  le  passage  ne  furent  pas  confortez  : 
pourquoy,  tousjours  en  combatarit  et  recullant,  à  moult 
grant  paine  recullerent  dedens  la  dite  ville.  A  laquele 
retraite  fut  prins  ung  très  vaillant  gentil  bomrne, 
nommé  Pierre  de  Moroges1,  quy  estoit  navrez;  mais, 
par  force  de  combatre,  il  fut  rescous;  si  y  fut  aussi 
navrez  ung  très  vaillant  chevallier  de  Rodes,  nommé 
Saint  Vincent.  Des  Sarrazins  y  eut  beaucop  de  mors 
et  navrez,  et  des  crestiens  petit  nombre. 

Quant,  doncques,  les  crestiens  furent  rentrez,  à  vic- 
tore,  dedens  la  ville  et  cité  de  Rodes,  ils  menèrent  en- 
samble  grant  joye,  en  rendant  loenge  à  Nostre  Seigneur 
de  la  belle  grâce  que  fait  leur  avoit  d’avoir  concquis 

1er  janvier  au  31  décembre  1468,  ainsi  qu'il  suit  :  a  Pour  le  fait  de  la 
guerre ,  à  Jacques,  seigneur  de  la  Hamaïde,  chevalier,  951iv.  d  (Barante, 
Histoire  des  ducs  de  Bourgogne ,  édit,  de  M.  Gachard,  II,  705-706.)  Il 
figure,  dès  1472,  comme  chambellan  de  Charles,  duc  de  Bourgogne, 
sur  un  état  de  la  Maison  de  ce  prince.  ( Bibl .  imp.,  mss.,  n°  8430  a, 
fol.  7  verso.)  Saint-Remy  (VII,  474)  mentionne  un  Jacques  de  la  Ha¬ 
maïde  qui  assistait,  en  1435,  au  traité  d’Arras  :  peut-être  bien  est-ce 
le  même  personnage. 

1.  Pierre  de  Moroges  figure  en  qualité  d’écuyer  dans  une  montre 
faite  à  Beauvais  le  31  août  1417.  [Bibl,  imp.,  mss.,  Cabinet  des  titres ,  fonds 
de  La  Villevieille,  Monstres  de  1358  à  1439,  tom.  IV,  au  6  septembre 
1417).  11  était  neveu  de  Geoffroy  de  Thoisy,  et  mourut  à  Trébisonde  des 
suites  de  sa  blessure.  (Voy.  Pièces  justificatives ,  n°  I.)  La  pièce  à  laquelle 
nous  renvoyons  contient  une  narration  du  siège  de  Bliodes  qui,  pour  le 
récit  des  faits,  est  assez  conforme  à  celle  de  Wavrin. 

les  bombardes  et  gros  canons  des  annemis  de  la  foy, 
dont  si  durement  les  grevoient.  Mais,  d'autrepart,  les 
Sarrazins  furent  grandement  troublez  de  la  perte  que 
fait  aboient,  tant  de  gens  comme  d’artillerie  :  concur¬ 
rent,  pour  eulz  vengier,  d’assaillir  la  ville  lendemain. 
Pour  lequel  assault  ils  firent  coeillier  toutes  foeilles  des 
vingnes  de  là  environ,  et  en  faire  grans  saquiés  pour 
les  fossez  emplir  :  puis  vindrent  à  l’ assault,  menant 
grant  bruit  de  liuys  et  de  tambours.  Au  commen- 
chier  lequel  assault,  leur  capittaine,  quy  alloit  au  front 
devant,  fut  féru  d’une  cullevrine  parmy  le  corpz  et 
abatu  mort  droit  sur  le  bort  des  fossez  :  parquoy  aux 
Sarrazins  failly  dutout  le  corage.  Si  prindrent  ledit 
corpz  mort  et  remportèrent  avec  eulz,  en  se  retraiant 
de  l’assault  :  et  toute  celle  nuit  rechargèrent  leur  artil¬ 
lerie  dedens  leurs  vaisseaulz,  sans  faire  noise,  ains  le 
plus  coyement  qu’ilz  peurent  ;  et  le  lendemain  firent 
voille.  Si  s’en  retournèrent  au  pays  de  Surye,  dont  ilz 
estoient  venus. 

Or  vous  lairons  de  l’armee  des  crestiens  qui  estoient 
en  Rodes,  et  parlerons  de  l’armee  de  nostre  saint 
Pere,  que  le  Cardinal  de  Venise,  son  nepveu  %  con- 
duisoit,  et  aussi  de  l’armee  du  duc  de  Bourguoigne, 
que  avoit  à  conduire  le  seigneur  de  Wavrin,  son  lieu¬ 
tenant,  et  de  celle  des  Vénitiens,  que  gouvernoit  mes- 
sire  Pierre  Leuridan.  Lequel  cardinal  et  messire 
Pierre  Leui  idan,  pour  ce  que  leurs  gallees  estoient  pre¬ 
mières  prestes  que  celles  dudit  seigneur  de  Wavrin, 
ilz  partirent  du  port  de  Venise  le  xxne  jour  de  juil- 

1 .  François  Condelmare,  dit  le  Cardinal  de  Venise,  vénitien,  neveu  du 
pape  Eugène  IV,  fut  créé  cardinal-prêtre,  du  titre  de  saint  Clément,  le 
19  septembre  1131.  Mort  le  S  septembre  1453  (Mokéhi,  IV,  29.) 

let ,  l’an  mil  quatre  cens  xliii  et  le  seigneur  de 
Wavrin  environ  la  fin  dudit  mois;  et  tant  naga  qu’il 
vint  à  Thenedon 1  2,  un  port  de  mer  là  où  jadis  les 
princes  de  Grece,  lesquelz  alloient  assegier  Troyes, 
prindrent  terre.  Et  quant  ledit  seigneur  de  Wavrin 
sceut  que  c’estoit  le  mesme  port  où  les  Gréez  avoient 
arrivé,  il  demanda  à  aulcuns,  quy  scavoient  ces  mar¬ 
ches,  se  le  lieu  où  la  grant  cité  de  Troyes  avoit  esté 
scituee  estoit  gueres  loingz  de  là  ;  lesquelz  luy  dirent 
qu’il  ne  povoit  passer  oultre  le  destroit  sans  transver¬ 
ser  devant  le  port  de  Dardanelle,  quy  jadis  avoit  esté 
le  havre  principal  de  la  grande  cité  Troyenne,  là  où 
les  Gréez  estoient  descendus.  Adont  messire  Pietre 
Vas  et  messire  Gauvain  Quieret,  quy  estoient  à  ceste 
interrogation,  pour  ce  que  le  seigneur  de  Wavrin  avoit 
très  grant  désir  que,  se  à  celluy  port  on  trouvoit  les 
turcqz,  de  descendre  à  terre  et  d’avoir  à  faire  à  eulz, 
ilz  luy  loerent  que  la  première  descendue  qu’il  feroit 
feust  audit  port  de  Dardanele,  au  cas  qu’on  veist  estre 
la  descente  employée  et  convenable. 

Or,  doneques,  le  second  jour  aprez  qu’ilz  furent  en¬ 
trez  au  port  de  Thenedon,  ilz  eurent  bon  vent;  si  se 
misrent  à  point  pour  passer  le  destroit  quy  va  à  Cons- 
tantinoble,  et  tant  nagèrent  qu’ilz  arrivèrent  au  dit 
port  de  Dardanele,  auquel  ilz  ancrèrent  :  et  là  veyrent 
venir  plusieurs  turcqz,  tant  à  pié  comme  à  cheval  ;  si 
commanda  lé  seigneur  de  Wavrin  qu’on  tyrast  les 
gallees  prez  du  rivage,  pour  prendre  terre.  Mais,  à 
cause  d’un  tampz  noir  et  obscur  quy  s’eslevoit,  avec 

1.  Il  faudrait  lire ,  probablement,  XLIIII.  Voy.  ,  ci-après,  p.  64, 
note  1 . 

2.  Ténédos. 

ung  grant  vent  quy  monta,  les  patrons  et  marronniers 
conseillèrent  de  non  aprocher  le  rivage;  car  se  for¬ 
tune  de  tempz  s’eslevoit,  comme  il  estoit  aparant,  les 
gallees  se  fraperoient  en  terre  et  seroient  perdues.  Si 
failly  boutter  les  barges  des  gallees  en  mer,  et  ainsy 
descendre  à  terre  à  plusieurs  fois.  Ce  jour,  messire 
Gauvin  Quierel  porta  le  penon  du  duc  de  Bourguoi- 
gne  ;  si  fut  commendé  à  chascun  soy  tenir  prez  du 
dit  penon,  en  bonne  ordonnance.  En  la  galleedu  sei¬ 
gneur  de  Wavrin  avoit  ung  gentil  homme  vénitien, 
nommé  messire  Cristofle,  parent  au  duc  de  Venise  ; 
lequel  duc  avoit  pryé  au  dit  seigneur  de  Wavrin  qu’il 
le  voulsist  mener  en  sa  gallee  jusques  en  Constanti- 
noble.  Sy  requist  ledit  messire  Cristofle  au  seigneur 
de  Wavrin  qu’il  peust  descendre  à  terre  avec  les  au¬ 
tres,  en  lui  priant  qu’il  le  voulsist  faire  chevallier, 
comme  il  fist.  Et  quant  tous  les  députez  eurent  prins 
terre,  les  turcqz,  quy  estoient  à  pié,  s’advancerent  à 
donner  l’escarmouche  et  tyrer  de  leurs  arcz  contre 
nos  crestiens.  Sy  ordonna  on  x  archiers  et  vi  culvri- 
niers  à  main,  et  x  ou  xii  compaignons  de  gallees, 
ausquelz  estoit  ordonné  de  non  passer  l’un  devant 
l’autre;  mais  ung  archier  anglois,  gentilhomme,  quy 
estoit  à  messire  Pietre  Vasse  et  voulloit  monstrer  de¬ 
vant  tous  les  autres,  sans  tenir  son  ordonnance,  marcha 
devant  les  autres  archiers;  lesquelz,  soy  voullans  mons¬ 
trer  vaillans  comme  lui,  se  commencèrent  à  haster,  adfin 
d’y  estre  aussitost  comme  cestuy,  en  délaissant  l’or¬ 
donnance  qu’il  leur  estoit  ordonné  tenir.  Et  lors  les 
turcqz,  quy  les  vevrent  venir  sans  arroy,  firent  sam- 
blant  de  fuyr,  et  tous  les  archiers  et  autres  compai¬ 
gnons  à  les  poursievir,  tant  que,  lors,  ung  soubachin 

des  turcqz,  qui  estoit  de  cheval,  sur  la  costiere  des  pie- 
tons,  adcompaignié  de  xvi  ou  xx  chevaulz,  copperent 
le  chemin  entre  les  archiers  crestiens,  qui  chassoient 
les  turcqz  de  pié,  et  ceulz  quy  gardoient  le  penon,  où 
estoit  mesmes  ledit  seigneur  de  Wavrin,  qui  avoit  fait 
le  dessus  homme  messire  Cristofle  Cocq  chevallier, 
lesquels  marchèrent  legierement  pour  secourir  leurs 
gens  :  et  se  portèrent  si  bien  les  dis  archiers  et  com- 
paignons  de  gallees,  au  grant  et  haslif  secours  qu’ilz 
eurent,  que  force  fut  auz  turcqz,  tant  de  cheval  comme 
de  pié,  prendre  la  fuite.  Mais  sur  la  place  demoure- 
rent  mors  deux  turcqz  et  deux  compagnons  de  gallees 
vénitiens,  lesquelz  n’estoient  point  armez,  sinon  de 
pavaix;  et,  comme  il  fut  sceu  depuis,  y  eut  plusieurs 
turcqz  navrez.  Aussi  y  eut  bien  xxx  de  nos  archiers 
blechiés,  et  leurs  jacques  faulsez  du  dit  trait  turquois; 
mais  ilz  concquesterent  v  lances  des  turcqz  qui  es- 
toient  à  cheval,  qui  n’estoient  gueres  longues  ne 
grosses,  et  avoient  les  fers  bien  meschans. 

Atant  se  retrahirent  les  turcqz,  et  les  crestiens  ren¬ 
trèrent  en  leurs  gallees.  Si  eurent,  lendemain,  bon  vent 
et  partirent  du  port  Dardanele,  singlant  telement  que 
au  niic  jour  arrivèrent  à  Gallipoly,  où  estoient  l’armea. 
de  nostre  saint  Pere  et  des  Vénitiens,  en  ung  port 
nommé  Lapso  *,  devant  la  dite  ville  de  Gallipoly,  sur 
le  rivage  et  terre  de  la  Turquie;  lesquelz,  quant  ilz 
veyrent  venir  le  seigneur  de  Wavrin  atout  les  gallees 
à  rymes,  vindrent  audevant  de  luy  et  s’entrefirent 
moult  grant  chiere.  Et  là  le  cardinal,  quy  estoit  fort 
malade  de  fiebvres,  conclud  avec  le  dit  seigneur  de 


1.  Lampsaque. 

Wavrin  que,  lendemain,  tous  deux  partiroient  pour 
aller  en  Constantinoble,  devers  l’empereur,  mais  ilz  ne 
menroient  que  deux  gallees  chascun  et  les  autres  de- 
mourroient  en  la  garde,  devant  Gallipoly.  Si  ordonna 
le  dit  seigneur  de  Wavrin  gardien  des  deux  gallees 
qu’il  laissoit  derrière,  messire  Pietre  Vas  :  puis,  quant 
nos  dis  seigneurs  furent  arrivez  en  Constantinoble, 
l’empereur  les  recheut  en  grant  joye. 

1111.  Comment  le  roy  de  Hongrye  s’esmerveilloit  qu’il 
n’avoit  milles  nouvelles  du  cardinal  Saint  Angele.  X. 

Or  est  il  heure  que  je  parle  du  roy  de  Hongrie  et 
du  cardinal  Saint  Angele  quy,  comme  dit  a  esté  cy 
dessus,  estoit  allé  à  Romme  devers  nostre  saint  Pere, 
pour  impetrer  ayde  et  secours;  duquel  cardinal,  et  de 
l’armee  quy  se  faisoit  à  Venise,  le  roy  de  Hongrye  ne 
ouoit  milles  nouvelles  ;  pourquoy  il  faisoit  grant 
doubte  que  toute  l’armee  ne  deuist  estre  rompue,  et 
que,  de  ce  costé,  n’euist  nul  secours  ;  mais  le  Turcq, 
par  le  moyen  des  Genevois,  scavoit  toute  la  conduite 
de  l’armee  qui  se  preparoit  à  Venise,  laquele  armee 
il  cremoit  etdoubtoit  fort.  Si  faisoit  courir  la  voix,  en 
Hongrye,  que  l’armee  estoit  rompue,  et  que  nostre  saint 
Pere  et  les  Vénitiens  ne  se  povoient  acorder  ensam- 
ble  ;  dont  le  dit  roy  de  Hongrye  estoit  à  grant  malaise. 
Puis,  tantost  aprez  que  le  Turcq  eut  fait  celle  voix  cou¬ 
rir,  il  envoia  son  ambaxade  devers  le  roy  de  Hon¬ 
grye,  pour  faire  bonne  paix  avec  luy  :  et  lors  le  dit 
roy  de  Hongrye,  quy  ne  oioit  nulles  nouvelles  du  dit 
cardinal  de  Saint  Angele ,  et  si  couroit  la  renommee 
parmy  son  pays  qu’il  n’auroit  nul  secours  des  cres- 
tiens  de  decha  la  mer,  il  assembla  son  conseil,  où  il  fut 

conclu  que  il  feroit  paix  avec  le  grand  Turcq,  moyen¬ 
nant  que  le  dit  grand  Turcq  renderoit  au  roy  de  Hon- 
grye  plusieurs  chasteaulz  et  passages  scituez  sur  la 
riviere  de  la  Dunoue,  comme  il  fîst  :  et  par  ainsi  fut 
entr’eulz  la  paix  concordee,  juree  et  seellee  \ 

Tantost  aprez  ces  concordances  ainsi  faites  et  pro¬ 
mises  entre  le  roy  de  Hongrie  et  le  grand  Turcq,  re¬ 
tourna  de  Romme  et  arriva 1  2  au  dit  pays  de  Hongrve 
le  cardinal  de  Saint  Angele,  quy  de  ces  nouvelles  de 
la  paix  fut  merveilleusement  courouchiés;  si  en  blasma 
durement  le  roy  et  tous  ceulz  de  son  conseil,  disant 
que  tele  paix  ne  se  povoit  ou  devoit  nullement  faire 
sans  la  licence  de  nostre  saint  Pere.  Mais  le  roy  et  les 
seigneurs  de  Hongrye  s’excusèrent  sur  lui  mesmes, 
en  disant  que  ce  venoit  par  sa  faute,  pour  ce  qu’ilz 

n’avoient  pas  eu  nouvelles  de  lui;  et  si  couroit  com- 

» 

mune  renommee,  en  Hongrye,  que  nostre  saint  Pere 
et  les  Vénitiens  ne  se  povoient  acorder,  et  que  trop 
longuement  il  avoit  mis  à  leur  faire  scavoir  la  voul- 
lenté  de  nostre  saint  Pere  ;  et  que,  veu  la  grant  perte 
de  gens  et  de  chevaulz  qu’ilz  avoient  faite  l’annee 
passée,  comme  dit  a  esté  cy  dessus ,  se  le  Turcq  les 
feust  venu  assaillir,  ilz  n’eussent  trouvez  puissance 
pour  le  combatre  et  rebouter;  sicque,  par  ces  moyens, 
avoient  ilz  esté  constrains  de  faire  paix,  quant  on  les 

1.  «  La  paix  fut  conclue  et  ratifiée  à  Szegedin,  le  12  juillet  1444,  pour 
dix  ans  et  aux  conditions  suivantes  :  la  Servie  et  la  Herzegevine  seraient 
restituées  à  leur  ancien  maître,  George  Brankovich.  La  Valachie  serait 
réunie  à  la  Hongrie  ;  le  sultan  paierait  une  somme  de  soixante  mille 
ducats  pour  la  rançon  de  Malimoud-Tschelebi,  son  gendre.  »  (Hammer, 
11,302  ) 

2.  M.  Cliassin  (p.  299)  dit  que  le  cardinal  assistait  à  la  signature  de 
la  paix. 

en  requeroit ,  et  leur  sembloit  ung  beau  cbief  d’eu- 
vre  de  r’avoir  leschasteaulz  et  passages  sur  la  riviere  de 
Dunoue. 

Mais,  nonobstant  ce,  ne  quelconque  autre  chose  que 
les  Hongrois  sceussent  dire  au  cardinal  de  Saint  An- 
gele,  il  prendoit  tant  mal  en  celle  paix  faite  que 
merveilles,  et  leur  disoit  tousjours  que  la  paix  estoit 
de  nulle  valleur,  veu  que  nostre  saint  Pere  ne  s’y 
estoit  point  acordé  ;  et,  sans  sa  licence  et  congié,  il  ne 
se  povoit  bien  faire;  et  qu’il  tenoit  la  paix  nulle  et 
de  nulle  valleur;  et  que  des  sermens  qu’ilz  avoient 
fais ,  en  jurant  le  nom  de  Dieu ,  de  tenir  la  dicte 
paix,  il  les  absouîdroit,  de  la  puissance  de  nostre  saint 
Pere  quy  luy  estoit  donnée;  et  leur  faisoit  com¬ 
mandement  ,  de  par  ycelluy  nostre  saint  pere  le 
Pape ,  qu’ilz  tenissent  la  dite  paix  faite  estre  nulle 
et  de  nulle  valleur.  Et  leur  disoit  :  «  Pensez  vous,  se 
le  Turcq  feust  puissant  pour  convenir  à  battaille 
contre  vous,  qu’il  vous  eust  convoquié  à  paix  et  rendu 
les  forteresses?  certes  nennil.  Nostre  saint  Pere  a  eu 
nouvelles,  par  les  Genevois  et  Vénitiens  marchans, 
que  le  Turcq  est  si  au  bas  et  a  tant  perdu  es  preterites 
batailles  contre  vous  et  autres,  qu’il  ne  scet  où  recou¬ 
vrer  gens;  et  que  ores  est  il  heure  de  reconcquerir  la 
Grece,  ou  jamais.  »  Disant,  oultre,  que  l’armee  de 
nostre  saint  Pere,  celle  du  duc  de  Bourguoigne  et 
celle  des  Vénitiens,  estoient  desja  en  Constantinoble, 
au  passage  garder. 

Tant  prescha  le  cardinal  de  Saint  Angele  ou  pays 
de  Hongrye,  que  le  roy  et  les  seigneurs  furent  con- 
tentz  de  rompre  la  paix  qu’ilz  avoient  faite  avec  le 
Turcq  ;  et  le  dit  cardinal  leur  donna  absollution 

de  leurs  sermens  et  promesses.  Sy  escripvi  le  roy 
lettres  parmy  son  royaulme  de  Hongrye,  en  Poullane 
et  Behaigne,  que  incontinent  se  montassent  et  armas¬ 
sent  à  toute  puissance,  en  leur  signifiant  la  voullenlé 
denostre  Saint  Pere,  et  aussi  qu’il  avoit  intencion,  au 
Dieu  plaisir,  de  reconcquester  toute  la  Grece  ;  car  le 
Turcq  n’avoit  point  de  puissance  pour  venir  à  battaifie. 
Si  fist  le  roy  grant  dilligence  et  amasser  le  plus  de 
gens  qu’il  polt  :  sy  envoia  devers  le  seigneur  de  la 
Vallaquie,  lequel  fut  content  d’envoier  certain  nombre 
de  Vallaques  en  la  compaignie  du  roy  ;  mais  il  iuy 
manda  que,  de  sa  personne,  il  ne  s’armeroit  point. 

Ceste  année  se  faisoit  en  l’arriér  é  saison  ;  c’est  à 
scavoir  aprez  aoust.  Si  se  doubta  le  cardinal  de  Saint 
Angele,  et  eut  paour  que  les  nouvelles  de  celle  dite 
paix  ne  s’espandissent  en  Constantin oble  jusques  à  la 
congnoissance  de  l’armee  de  nos  crestiens,  qui  là 
sejournoient  à  l’ancre,  et  que,  s’ilz  en  estoient  adcer- 
tenez,  que  clrascun  ne  s’en  retournast  en  son  pays. 
Pourquoy  il  fist  grant  dilligence  :  si  trouva  trois  hom¬ 
mes  qui  scavoient  parler  le  turcq,  lesquelz  il  babilla  à 
mode  turquoise,  et  les  envoia  par  divers  chemins  en 
Constantinoble ,  adfin  tele  que  se  l’un  estoit  prins, 
l’autre  eschapast,  et  que  son  message  peust  sortir 
son  effect.  Et  puis  bailla  à  chascun  d’eulz  lettres  adres- 
chans  ausdis  crestiens  quv  tenoient  la  mer,  contenans 
comment  le  roy  de  Hongrye,  en  grant  puissance,  pas- 
seroit  briefment  en  la  Grece ,  et  que  se  ilz  ouoient, 
par  aulcune  adventure,  de  nouvelles  vollans  parler  de 
paix  d’entre  le  dit  roy  de  Hongrye  et  le  Turcq,  qu’ils 
n’en  voulsissent  liens  croire;  car  ce  ne  seroit  que 
toute  abusion. 

Or  vous  lairons  un  peu  à  parler  du  roy  de  Hon- 
grye  et  du  cardinal  de  Saint  Angele  :  sy  dirons  de 
l’armee  de  mer  que  conduissoient  le  cardinal  de  Ve¬ 
nise  et  le  seigneur  de  Wavrin ,  lesquelz  estoient  en 
Constantinoble  devers  l’empereur,  où  furent  faites  les 
ordonnances  pour  garder  le  destroit  de  Constanti¬ 
noble. 

1112.  Des  ordonnances  que  firent  l’empereur,  le  cardinal 
et  le  seigneur  de  Wavrin  pour  garder  le  destroit  de 
Constantinoble  et  de  la  MerMajour.  XI. 

Les  ordonnances,  doncques,  furent  teles,  que  les 
gallees  de  nostre  Saint  Pere  et  celles  de  Venise,  avec 
deux  du  duc  de  Bourguoigne  garderoient  le  destroit 
devant  Gallipoly,  qui  estoit  le  principal  passage  des 
turcqz  ;  et  le  seigneur  de  Wavrin,  atout  deux  gallees 
armees  et  envoiees  par  le  roy  de  Hongrye,  garderoit 
entre  Constantinoble  et  la  Mer  Majour  \  Tantôt 
aprez  que  cliascun  fut  en  sa  garde,  vindrent  les 
turcqz,  et  firent  signe,  en  requérant  de  volloir  parler 
à  ceulzdes  gallees;  à  quoy  faire  le  seigneur  de  Wavrin 
ne  s’accordoit  point,  disant  que  ce  n’estoient  que 
trompeurs  quy  voulloient  veoir  les  gallees,  l’armee  et 
les  maniérés  qu’ilz  tenoient  :  mais  le  capittaine  des 
gallees  du  roy  de  Hongrye,  qui  estoit  de  Raguise,  dit 
au  seigneur  de  Wavrin  qu’il  n’y  auroit  point  de  mal  à 
les  oyr  parler,  et  que  les  gallees  estoient  en  belle  et 
bonne  ordonnance,  et  qu’ilz  n’en  povoient  faire  que 
tout  bon  raport.  Et,  ainsi,  deux  turs  eurent  sceurelé 
pour  venir  parler  au  dit  seigneur  de  Wavrin  ;  lesquelz, 


1 .  La  Mer  Noire. 

sitost  que  ilz  furent  venus,  demandèrent  a  qui  estoient 
les  gallees  et  les  gens  estans  dedans,  et  de  par  qui  ilz 
estoient  là  venus.  On  leur  dist  que  au  duc  de  Bour- 
guoigne  :  à  quoy  ilz  respondirent  que  pas  n’avoient 
guerre  au  duc  de  Bourguoigne,  en  demandant  la  cause 
pourquoy  il  les  venoit  guerroyer  :  et  on  leur  dist  :  «  Au 
commandement  de  nostre  saint  pere  le  Pape,  qui  en¬ 
voie  toute  ceste  présente  armee  en  ce  destroit,  au 
secours  et  ayde  du  roi  de  Hongrye.»  Mais  prestement  ilz 
dirent  que  leTurq,  leur  seigneur,  avoit  bonne  paix  au 
roy  de  Hongrye ,  et  qu’ilz  le  monstreroient  souffisam- 
mentpar  la  probation  de  son  seel;  offrant,  plusieurs 
fois,  de  aller  quérir  les  lettres  du  traitié ,  priant  que 
on  les  voulsist  voir.  Si  conseilloit  le  capiltaine  de  Hon¬ 
grie  au  seigneur  de  Wavrin  qu’on  les  leur  laissast 
aller  quérir,  et  qu’il  les  verroit  voullentiers  :  ce  que 
enfin  leur  fut  acordé.  Si  s’en  retyrerent  en  un  chastel 
séant  sur  la  riviere  la  Legro  *,  puis  tantost  revindrent, 
et  leur  raporterent  le  traitié  fait  entre  le  grand  Turcq 
et  le  roy  de  Hongrye,  lequel  fut  bien  veu  au  long  :  et 
samblait  au  dit  capittaine  des  gallees  que  la  paix  estoil 
bien  faite,  et  que  on  n’avoit  cause  de  guerroyer;  mais 
n’en  donna  rien  a  congnoistre  auz  turcqz,  ne  ne  fist 
on  quelque  sambîant  de  voulloir  pourtant  cesser  la 
"lierre. 

Les  turcqz  avoient  aussi  desja  esté  monstrer  le  dit 
traitié  de  paix  à  nos  crestiens  de  l’armee  estant  devant 
Gallipoly  ;  si  fut  lors  le  seigneur  de  Wavrin  conseillié 
de  soy  traire  en  Constanti noble ,  adfm  de  advertir 
l’empereur  de  ces  nouvelles ,  et  aussi  au  cardinal  de 


1.  L 'Ægos-Potamos,  aujourd’hui  Kodja-déré? 

Venise,  légat  de  l’armée  du  Pape.  Et  quant  il  vint  au 
port  de  Constantinoble,  y  estoit  desja  arrivée  une  des 
gallees  de  devant  Gallipoly,  qui  aportoitau  dit  cardi¬ 
nal  samblables  nouvelles. 

Quant  le  seigneur  de  Wavrin  vint  devers  le  cardi¬ 
nal  de  Venise,  il  le  trouva  bien  esbahy  des  nouvelles 
d’ycelle  paix  ;  mais,  ainsi  qu’ilz  estoient  ancores  illec 
ensamble,  arriva  l’un  des  trois  messagers  de  Hongrye, 
lequel  présenta  ses  lettres  de  par  le  cardinal  de  Saint 
Angele,  qui  contenoient  en  brief,  aprez  toutes  recom¬ 
mandations,  que  se.ilz  ouoient  aulcunes  nouvelles  que 
paix  feust  entre  le  roy  de  Hongrye  et  le  grant  Turcq, 
qu’ilz  n’en  voulsissent  riens  croire,  et  que  le  roy  de 
Hongrye,  à  grant  puissance,  partant  ou  mois  d’octobre, 
passeroit  la  Dunoue  et  enterroit  en  Grece  pour  la  re- 
concquerre  ;  et  que,  à  toute  dilligence,  on  gardast 
bien  le  passage  contre  les  turcqz.  D’oyr  lesqueles  nou¬ 
velles  chascun  fut  moult  joyeux,  combien  que,  para- 
vant,  ilz  ne  scavoient  que  conseil  prendre  entr’eulz, 
c’est  à  scavoir  là  demourer,  ou  s’en  retourner.  Mais  ilz 
furent,  par  la  teneur  de  ces  lettres,  confermez.  Si  fut 
prestement  ordonné  que  chascun  retourneroit  à  sa 
garde  sur  les  destrois  ;  et  renvoya  le  cardinal  sa  gal- 
lee,  qui  lesdites  nouvelles  luy  avoit  aporté,  devers  son 
armee  devant  Gallipoly,  leur  nunchier  le  contenu  des 
lettres  venans  de  Hongrye;  priant  que,  pour  Dieu,  ilz 
gardassent  bien  leur  passage.  Et  le  seigneur  de  Wa¬ 
vrin  s’en  retourna  vers  ses  gens  quy  l’atendoient  sur 
la  bouche  de  la  Mer  Majour,  ausquelz  il  raconta  les 
dites  nouvelles  de  Hongrye,  desqueles  tous  furent 
resjois. 

Tautost  aprez  fut  nunchié ,  par  marchans  gene- 

vois,  à  nos  crestiens,  que  le  grant  Turcq,  quy  estoit 
adverty  comment  le  roy  de  Hongrye  avoit  rompu  la 
paix,  amassoit  grans  gens,  là  où  finer  les  povoit  ;  et 
s’apprestoit  pour  passer  le  destroit  de  Constantinoble , 
de  la  Turquye  en  Grece.  Et  furent  infourmez  le  sei¬ 
gneur  de  Wavrin  et  le  capitaine  des  gallees  du  roy  de 
Hongrye,  que  le  dit  Turcq  venroit  passer  à  l’endroit  de 
leur  garde,  pour  ce  que  ceulz  de  devant  Gallipoly 
estoient  trop  puissans  ;  car  ilz  avoient  plus  de  xx  gal¬ 
lees  :  et  si  furent  ancores  advertis  que  les  genevois  voul¬ 
aient  dutout  favoriser  le  Turcq  à  leur  povoir,  comme 
il  estoit  vérité,  ainsi  que  vous  orez  ;  car  les  dis  gene¬ 
vois,  par  nuit,  faisans  semblant  d’ aller  peschier,  me- 
noient  plusieurs  grans  bracques  ausdis  turcqz  en  ung 
chasteau  nouvel  fait,  environ  ledit  destroit,  sur  une 
riviere  courant  qui  là  descendoit,  dont  ledit  seigneur 
de  Wavrin  et  les  Hongres  ne  se  donnoient  garde;  car 
lesdis  genevois  faignoient  estre  leurs  amis;  lesquelz, 
quant  ilz  revenoient  de  Turquie  en  Constantinoble, 
passant  parmy  la  dite  armee,  ne  raportoient  que  bour¬ 
des  et  menclionges.  Et  aulcuns  vénitiens,  quy  failli¬ 
rent  estre  genevois,  passèrent  en  Turquie;  lesquelz,  à 
leur  retour,  raporterent  certaines  nouvelles  qu’ilz 
avoient  veu  au  chastel  neuf  bien  xxx  grosses  barques 
bien  sievees  1 2  et  en  point  de  rimes,  et  autres  choses 
quy  avoient  à  ycelles  mestier,  lesqueles  barques 
avoient  esté  livrées  auz  turcqz  par  les  genevois;  et 
que  le  grant  Turcq,  nommé  Moratbay,  avoit  mandé  en 
la  Grece,  par  les  dis  genevois,  à  Chailly  le  Basac  a, 


1.  Sievees,  goudronnées?  Sieu,  graisse,  oing.  (Roquefort.) 

2.  Khalil-Pascha.  (Hammer,  II,  303.) 

gouverneur  de  la  Grece  et  gardien  de  son  fils,  nommé 
Machometbay  *,  que,  à  toute  la  puissance  que  finer  por- 
roit  en  Grece  venist  au  plustost  que  possible  lui  seroit, 
par  ce  costé,  sur  le  rivage  du  destroit  de  Constantino- 
bie,  atout  autant  de  bombardes  et  de  canons  qu’il  por- 
roit  finer,  à  l’endroit  du  cliasteau  neuf;  et  que,  au  jour 
qu’il  y  mettoit,  y  seroit  atout  une  partye  de  sa  puis¬ 
sance. 

1113.  Comment  le  Turcq, atout  son  armee,  passa  l’estroit  de 
la  Mer  Majour,  sans  ce  que  nos  gallees  l’en  peussent 
oncques  destourber.  XII. 

Les  nouvelles  dessus  dites  oyes  par  le  seigneur  de 
Wavrin  et  le  cappitaine  des  gallees  de  Hongrye,  atout 
leur  navire  visitèrent  le  destroit,  depuis  Constantino- 
ble  jusques  à  la  bouche  de  la  Mer  Majour,  pour  expé¬ 
rimenter  en  quele  maniéré  ilz  se  pourraient  conduire 
ou  maintenir  en  destourbant  audit  Turcq  son  passage. 
Sy  veyrent  que  la  mer  y  estoit  si  estroite  que  une 
cullevrine  porroit  tyrer  d’un  bort  à  l’autre ,  c’est  à 
scavoir  de  la  Turquye  en  Grece ,  et  de  Grece  en 
Turquye;  et  que,  journellement,  les  turcs  du  neufchas- 
tel  tyroient  canons  qui  passoient  par  deseure  les  gal¬ 
lees.  Lesqueles  choses  considérées,  ilz  eurent  advis  et 
deliberation  ensamble  que,  se  le  Turcq  venoit  à  puis¬ 
sance  du  costé  de  la  Turquye  et  son  capittaine  Chailly 
de  Basacq  de  l’autre  lez,  atout  canons  et  artillerye,  il 
leur  serrait  impossible  tenir  audit  destroit,  ne  tenir  le 
passage.  Et  aussi  que  la  Mer  Majour  est  une  mer 
où  il  n’a  que  une  bouche  d’entree;  car  il  lault  que 

tous  ceulz  quy  y  entrent  vuident  par  là.  Toutes  les  plus 
grosses  rivières  du  monde ,  qui  descendent  en  la  dite 
mer,  rendent  si  grant  courant  au  dit  destroit,  que  à 
grant  paine,  à  rymes,  peult  monter  un  gallee  contre- 
mont  ;  et  ainsy  ils  envoierent  devers  l’empereur  de 
Constantinoble,  messire  Gauvain  Quieret,  seigneur  de 
Dreves,  et  Jehan  Bayart,  trésorier  de  l’armee,  en  lui  si¬ 
gnifiant  que  impossible  estoit  à  eulz  defïendre  le  pas¬ 
sage  au  Turcq,  tant  qu’il  euiest  les  deux  rivages  pour 
luy,  c’est  à  scavoir  de  Turquie  et  de  Grece;  et  que, 
pour  Dieu,  il  voulsist  amasser  toute  sa  puissance  pour 
combattre  les  turcqz  qui  vendroient  par  le  costé  de 
la  Grece  ;  et  que  le  dit  seigneur  de  Wavrin  se  offroit 
de  vuidier,  avec  tout  ce  qu’il  avoit  de  gens,  hors  des 
gallees,  et  estredes  premiers  à  la  battaille.  Et,  avec  ce, 
fut  signifié  au  cardinal  de  Venise,  estant  en  Constan¬ 
tinoble,  qu’il  voulsist  inciter  l’empereur  de  tout  son 
povoir,  adfin  de  pourveyr  auz  choses  dessus  dites, 
et  que  hastivement  on  donnast  la  battaille  à  ceulz  de 
la  Grece;  c’est  à  scavoir,  à  Chailly  de  Bassacq  quy 
venoit  à  grant  puissance  de  ce  costé  pour  se  joindre 
avec  le  Turcq. 

Quant  l’empereur  oy  ces  nouvelles,  il  respondy  et 
dist  en  tele  maniéré  :  «  Je  n’ai  que  ceste  cité  de  Cons- 
tantinoble,  où  il  n’y  a  gueres  de  peuple;  si  je  les  fay 
aller  à  la  battaille,  je  les  congnois  qu’ils  ne  sont  gueres 
puissans  :  je  ne  voeil  pas  mettre  moy  et  ma  cité  en 
adventure  de  perdition  totalle  ;  car,  Constantinoble 
perdue,  tout  l’empire  de  Grece  seroit  conquesté  legie- 
rement  par  le  Turcq.  Faites  le  mieux  que  vous  porrez; 
quant  là  vendra,  je  vous  envoieray  à  secours  deux 
gallees.  »  À  quoy  les  dis  seigneurs  de  Dreves  et  Jehan 

Bayard  respondirent  :  «  Il  est  impossible  c|ue  gallees 
se  puissent  tenir  au  destroit,  tant  que  les  deux  rivages 
soient  occupez  par  les  turcqz.  »  Mais,  ce  nonobstant, 
autre  responce  ne  peurent,  yceulz  commis,  avoir  de 
l’empereur;  laquele  ils  reportèrent  auz  dis  seigneurs 
quy  les  avoient  envoyez,  et,  pourtant,  conclurent  de 
faire  chascun  le  mieux  qu’il  porroil ,  et  atendre  tele 
adventure  qu’il  plairoit  à  nostre  seigneur  Jhesucrist 
eulz  envoyer. 

Les  turcqz  quy,  comme  dit  est,  estoient  favorisiés 
des  genevois,  trouvèrent  maniéré,  par  nuit ,  au  des- 
soubz  de  Gallypoly,  de ,  au  desceu  des  nostres  estans 
es  gallees,  passer  une  partye  de  leurs  gens  ;  et  con¬ 
seillèrent  au  grand  Turcq  de  sa  personne  venir  passer 
au  destroit  de  Constantinoble,  à  l’endroit  du  chasteau 
neuf. 

Environ  aussi  le  xve  jour  d’octobre ,  an  mil  quatre 
cens  xliiii  ,  le  dessusdit  Cliailly  de  Basacq  ,  à  toute  la 
puissance  deGrece,  à  scavoir  vu  ou  vm  mille  turcqz, 
vint  prendre  et  occuper  le  droit  rivage  du  destroit  de  la 
mer,  vers  la  Grece;  en  tyrant  auz  gallees  de  canons  et 
de  cullevrines  que  leur  avoient  baillié  et  delivre  les 
genevois  de  la  ville  de  Perre1.  Et  veoient  ceulz  de  nos 
gallees  aller  et  venir  yceulz  devers  les  turcqz  :  sy  ty- 
roient  aussi  ceulz  des  gallees  aprez  eulz.  Mais  ilz 
avoient  pyeur  party  ;  car  les  turcqz  ,  qui  estoient  du 
costé  de  la  terre ,  se  povoient  tauder  ou  pavisier,  et 
eulz  non. 

Lendemain,  au  matin,  vint  le  grant  Turcq  du  costé 
de  la  Turquie,  atout  environ  trois  ou  uum  combatans, 

quy  se  loga  sur  le  rivage  du  destroit,  au  dessoubz  du 
chastel  neuf,  vers  la  Mer  Majour,  en  une  tente  toute 
vermeille.  Sy  descendirent  des  montaignes,  aprez  , 
bien  y  ou  vicz  camelz,  tous  couvers  de  rouge ,  quy, 
comme  on  sceut  depuis,  portoient  métal,  dont,  la 
nuytié  prochaine,  furent  jectez  canons  et  bombardes, 
dont  au  matin  herserent  fors  nos  gallees.  Et  si  s’aper- 
cheurent  tantost  nos  gens  que  les  turcqz  passoient  es 
barques  qu’ilz  avoienteues  des  genevois  :  pourquoy  ilz 
levèrent  leurs  ancres  et  allèrent  au  devant  d’yceulx, 
en  coppant  chemin  ;  mais,  incontinent  que  les  gallees 
les  aprochoient,  ilz  se  retraioient  ans  rivages  du  costé 
de  la  Turquye,  ou  de  la  Grece,  là  où  les  turcqz  les  re- 
coeilloient  et  deffendoient  de  leurs  engiens  à  pouldre 
et  aultre  trait,  où  ilz  povoient  advenir.  Et  les  gallees, 
qui  estoient  peu  puissantes  pour  les  combattre  en  terre, 
s’en  retournoient  à  l’ancre,  pour  ce  que  tenir  ne  po¬ 
voient  sur  rymes,  pour  la  radeur  dePeaue.  Et  lors,  in¬ 
continent  que  les  turcqz  veoient  leurs  ancres  gectez  , 
ilz  recommenclioient  leurs  passages,  et  tousjours  ceulz 
des  gallees  levoient  leurs  ancres  et  alloient  alencontre  ; 
mais,  pour  ceulz  qui  gardoient  les  rivages,  ne  leur 
povoient  faire  nul  mal. 

Or  advint  que,  droit  à  jour  fàillant,  ung  grant  orage 
et  tempeste,  venant  de  la  Mer  Majour,  s’esleva  avec  le 
courant  de  l’eau ,  qui  descendoit  de  la  dite  mer  ; 
telement  que  les  gallees  n’avoient  pas  puissance,  à 
rymes,  de  monter  amont  l’eaue  pour  lesannemis  apro- 
cliier  :  telement  qu’en  celle  nuit  passèrent  beaucop  de 
turcqz  qui  alloient  monter,  au  dessus  du  courant,  es- 
dites  barques ,  lequel  courant  les  portoit  au  rivage  de 
la  Grece.  Geste  fortune  et  tempeste  de  vent,  comme  se 

ce  feust  chose  diabolique  ,  estoit  si  forte  que  à  grant 
paine  se  povoient  les  gallees  contenir  à  l’ancre  :  pour- 
quoy,  quant  les  turcqz  veyrent  ainsi  fortune  estre  pour 
eulz,  ilz  le  reputoient  à  fast  de  leurs  dieux.  Si  s’en 
vindrent  afuster  leurs  bombardes  et  canons  à  chascun 
costé  du  rivage ,  dont  ilz  dommagerent  grandement 
les  dites  gallees  :  si  furent  aulcunes  perchiés  et  trauees, 
et  aulcuns  hommes  mors  et  affoliez. 

L’empereur  de  Constantinoble  avoit  envoie  deux  gal¬ 
lees,  qui  se  tenoient  derrière  les  gallees  de  Bourguoigne 
et  de  Hongrye.  Comme  se  ce  feust  miracle,  les  pierres 
d’engiens[passoient]par  deseure  celles  de  Bourgoigne; 
si  battoient  celles  de  l’empereur  et  dommageoient  plus 
que  nulles  des  autres.  LeTurcq  fist  affuster  une  grosse 
bombarde  contre  les  gallees,  portant  pierre  de  bien 
quarante  polz  de  tour  :  laquelle  gecta  trois  copz  joi¬ 
gnant  les  gallees,  dont  ceulx  de  dedens  eurent  grant 
freeur  ;  mais ,  par  l’ayde  de  Dieu ,  au  me  cop  elle 
rompy,  sans  oncques  porter  dommage  à  nul  crestien. 
Et,  se  eust  ataint  une  gallee  à  plain  cop,  ellel’eust  en¬ 
voie  au  fons  de  l’eaue,  par  la  fortune  dutempz,  la  ra- 
deur  du  courant  et  l’ayde  du  Deable, 

Les  turcqz,  donc,  passèrent  en  deux  jours  et  deux 
nuitz ,  ce  qu’ilz  n’eussent  fait  jamais ,  se  les  gallees 
eussent  peu  monter  contremont  le  courant  de  1  eaue, 
en  quinze  :  et,  entandis  que  nosdites gallees  se  conte- 
noient  à  force  d’ancre  ,  vint  ung  turcq  sur  la  dicque 
de  la  mer,  quy  leva  ung  petit  penon  blancq  au  bout 
de  sa  lance,  qui,  à  leur  usage,  signifie  sceureté,  et  voul- 
loir  parler  à  aulcun.  Sy  fut  le  seigneur  de  Wavrin 
conseillié  d’en  lever  ung  pareil  dedens  sa  gallee ,  et 
lors  le  dit  turcq  vint  sceurement  parler  a  luy,  par  une 


76  CRONICQUES  D’ENGLETERRE  [1444] 

naisselle ,  et  luy  clist  en  ceste  maniéré  :  «  Le  roy  de 
Hongrye  et  les  Hongres  ont  parjuré  et  faiilsé  leur  loy. 
Moratbay  va  à  bataille  contre  eulz.  »  Et,  en  frapant  de 
sa  droite  main  sur  la  manche  de  son  espee,  dist  :  «  Mais, 
par  ceste  espee,  nous  vainquirons  la  bataille  :  »  etatant 
se  party. 

Ainsi  doncques ,  comme  vous  oez ,  passèrent  les 
payens  de  Turquye  en  Grece  ;  et,  au  vray  dire,  il  n’est 
point  possible  que  gallees  gardent  le  destroit,  se  elles 
n’ont  l’un  des  deux  rivages  de  leur  partye. 

1114.  Gomment,  aprez  ce  que  le  Turcq  eut  passé  les  destrois, 
il  s’en  alla  séjourner  à  Andernopoly,  en  atendant  le  roy 
de  Hongrye  et  sa  puissance.  XIII. 

Le  Turcq,  doncques,  et  sa  puissance,  ainsi  passez, 
comme  dit  est,  tant  au  dessoubz  de  Gallipoly  comme 
panny  le  destroit  contre  Chasteau neuf,  alla  alencontre 
du  roy  de  Hongrye,  emmenant  avec  lui  tout  le  peuple 
de  Grece,  tant  crestiens  comme  sarrazins,  quy  estoient 
tous  gens  non  armez,  et  de  petit  fait,  ce  disoient  ceulz 
qui  les  avoient  veus.  Mais  le  roy  de  Hongrye  n’eut  pas 
son  armee  sitost  preste  comme  il  cuidoit ,  et  si  ne  fut 
mye  sa  puissance  aussi  si  grande  qu’il  esperoit,  à  cause 
que  l’empereur  Fredrik  d’Allemaigne  guerroioit  fort  les 
Hongres  ,  pour  ce  que ,  comme  dit  a  esté  cy  dessus  , 
ilz  avoient  esleu,  pour  eulz  gouverner,  le  vaillant  roy 
Lancelot  de  Poullane  ;  lequel  empereur  avoit  en  sa 
garde  et  gouvernement  le  vray  roi  de  Hongrye,  lequel 
il  n’avoit  point  voullu  délivrer  auz  seigneurs  de  son 
pays,  quant  requis  l’en  avoient.  Si  ne  passa  point  ledit 
roy  de  Hongrye  la  Dunoue  qu’il  ne  fut  la  fin  du  mois 
d  octobre  ,  et,  ancores,  ne  fut  pas  sa  puissance  fort 

grande ,  pour  ce  qu’il  lui  convint  laissier  garnisons 
alencontre  des  Alemans  ;  pourquoy  il  n’avoit  en  sa 
compaignie,  tant  Hongres  comme  Poullans  et  Vallac- 
ques,  que  environ  vmm  hommes;  et  pourtant  le  grant 
Turcq  séjourna  longue  espace  en  Andernopoly  pour 
assambler  son  peuple.  Et  le  roy  de  Hongrye,  quy  es- 
toit  entrez  en  Grece,  venoit  selon  la  Mer  Majour,  conc- 
querant  villes  et  chasteaulz,  jusques  à  ung  port  appelé 
Varne1,  là  où,  le  temps  passé,  avoit  ’eu  ville  et  chas- 
teau;  lequel  est  ung  très  beau  port  de  la  Mer  Majour; 
mais  il  n’y  avoit  pour  ce  tempz  autre  habitacion  que 
anchiennes  murailles  ,  et  là  vint  le  Turcq  alencontre 
de  luy,  à  toute  sa  puissance. 

En  celle  première  nuit,  que  le  roy  de  Hongrye  et 
les  siens  se  logèrent  au  dit  lieu  de  Yarne  ,  ils  veyrent 
grans  feux  sur  les  montaignes  en  plusieurs  lieux  :  si 
demanda  le  roy  que  ce  povoit  estre  ;  et  il  luy  fut  dit , 
par  aulcuns  crestiens  gréez  ,  que  ce  povoient  estre  les 
paysans  qui  boutoient  les  feux  es  secques  herbes,  pour 
avoir  les  nouvelles  au  printemps.  Mais  Johannes 
Hoignacq,  vaivode  de  Hongrye,  dist  au  roy  :  «  Sire,  ne 
me  creez  jamais  se  ce  ne  sont  les  turcqz  qui  viennent 
à  bataille  contre  vous.  »  Puis  monta  à  cheval,  et  erra 
celle  part  pour  en  scavoir  la  vérité  ;  si  alla  tant  qu’il 

1.  Warna.  «  La  forteresse  de  Warna  est  située  sur  les  bords  septentrio¬ 
naux  d’un  golfe  formé  par  deux  caps  qui  se  projettent  dans  la  mer;  le 
cap  au  nord  de  la  ville,  qui  est  une  pente  du  Balkan,  est  couvert  d’un 
bourg  appelé  Macropolis  (ville  longue)  ;  et  sur  le  promontoire  du  côté 
du  midi  s’élève  Galata  ou  Kalliacré,  à  cinq  mille  pas  de  Warna  ;  des  ma¬ 
rais  s’étendaient  sur  tout  l’espace  compris  entre  cette  dernière  ville  et 

Galata.  C’est  là  que  campait  l’armée  hongroise....  Mourad _ avait  assis 

son  camp  à  quatre  mille  pas  de  celui  des  Hongrois.  »  (Hammer,  II, 
309,  310.) 

oy  piaillement  les  tambours  :  et,  ce  fait,  s’en  retourna 
dire  au  cardinal  et  au  roy  qu’ilz  feussent  asseurez  que 
c’estoient  turcqz,  et  que  lendemain  au  matin  ilz  au- 
roient  la  bataille.  Pourquoy  lesdis  roy  et  cardinal  signi¬ 
fièrent  parmy  l’ost  que  tous  bons  crestiens  se  volsissent 
confesser  et  adreschier  de  leurs  consciences  ,  et  que 
lendemain  au  matin  les  autelz  seroient  couvers  et  pré¬ 
parez  pour  chanter  messes  et  administrer  à  cliascun 
son  créateur,  quy  recepvoir  le  vouldroit. 

Ainsi,  doncques,  comme  il  fut  dit  il  en  fut  fait  :  puis, 
quant  les  messes  furent  dites ,  cliascun  s’arma  et  mist 
en  point  pour  combattre.  Et  les  avantcoureurs  du 
roy,  qui  estoient  montez  contrement  les  montaignes 
pour  aprendre  du  convenant  des  Turcqz  et  veoir 
quant  ilz  vendroient ,  si  en  revindrent  aulcuns  devers 
le  roy,  qui  lui  dirent  qu  ilz  ne  veoient  nulle  apparence 
que  le  Turcq  volsist  partir  de  son  lieu;  pourquoy  le 
roy  de  Hongrye  voulloit  conclurre  de  transmonter 
lesdites  montaignes  et  aller  yceulz  Sarrasins  envahir. 
Mais  aulcuns  estoient  d’oppinion  que  le  roy  les  aten- 
dist  là,  sur  quoy  ilz  eurent  grant  deliberation  de  con¬ 
seil  ,  à  scavoir  lequel  seroit  meilleur  ;  mais  conseil 
porta  que  le  roy  les  atenderoit  là  ,  car  Varne  est  en 
une  vallee  b  Si  ne  povoit  ledit  Turcq  descendre  les 

1.  «  L’un  des  côtés  de  la  vallée  de  Varna  était  ouvert  :  Hunyadi  le 
ferma  à  l’aide  de  palissades  et  de  chariots  amoncelés.  L’autre  côté  avait 
pour  défense  naturelle  un  marais  bordé  de  rochers  à  pic.  Hunyadi  y 
appuya  cinq  banderies  hongroises.  A  droite,  du  côté  de  la  petite  ville  de 
Varna ,  à  l’extrémité  de  la  plaine,  un  corps  de  cavalerie,  sous  les  ordres 
de  Franco  Ban  et  de  l’évêque  d’Eger,  se  tint  prêt  à  repousser  l’attaque 
principale,  qui  se  dirigerait,  sans  doute,  sur  ce  point  découvert.  Au  centre, 
se  posèrent  le  roi,  Julien  Césarini  et  les  croisés  :  Wladislas  était  entouré 
de  cinquante  cavaliers,  tous  de  haut  rang,  et,  à  sa  droite,  Etienne  Bathori 


79 


[1444]  SIXIÈME  PARTIE,  LIVRE  Ier,  xm. 

montaignes,  pouryceulz  venir  combattre,  quepard’es- 
trois  passages  et  ,especialement,  par  ung  grant  chemin 
ferré  par  où  les  chariotz  ,  en  tempz  passé ,  amenoient 
on  emmenoient  les  marchandises  du  port.  Et  pour  ce 
que  leroy  avoit  nouvelles  de  ses  coureurs  que  ancores 
n’estoit  nulle  apparition  de  battaille  devers  les  turcqz, 
il  commanda  que  on  beust  cbascun  ung  cop,  et  man~ 
gast  de  ce  qu’on  avoit;  car  jà  estoit  l’heure  de  midy, 
la  nuit  de  saint  Martin  d’yver 1  :  et,  environ  deux  heures 
aprez,  revindrent  autres  chevaulcheurs  du  roy,  les- 
quelz  luy  raporterent,  pour  vérité,  que  le  Turcq  le 
venoit  combatre  ,  atout  trois  escades ,  l’une  à  cheval 
et  les  autres  à  pyé.  Pourquoy  le  roy  fut  conseillié  d’en 
faire  aussi  pareillement  trois,  dont  le  vaivode  de  Hon- 
grye,  qui,  depuis,  eut  à  nom  le  Blancq  chevallier,  eut 
1  avantgarde,  et  fut  commis  à  garder  ce  grant  chemin 
qui  venoit  des  dites  montaignes  au  port,  lequel  fîst 
incontinent  trebuschier  pierres  et  buissons  ens  ou 
chemin.  Le  roy  et  le  cardinal  faisoient  la  seconde 


portait  la  royale  bannière  de  saint  Georges.  Non  loin,  derrière,  près 
des  retranchements,  l’évëque  de  Varad  commandait  une  réserve  de 
Hongrois,  rangés  sous  l’étendard  de  saint  Ladislas,  et  près  de  lui  Laslto 
Robnitz  dirigeait  une  faible  division  polonaise.  Quant  à  Jean  de  Hunyad, 
il  ne  s’attribua  aucun  poste  déterminé;  sa  place  était  partout,  au  fort  du 
danger. 

<t  Les  Turcs  s’échelonnèrent  à  l’extrémité  opposée  de  la  vallée,  et  sur  les 
collines  qui  lui  composent  un  amphithéâtre  :  l’aile  droite  suivait  la  direc¬ 
tion  du  beglerbeg  de  Roumélie  ,  Thura-Khan  ;  l’aile  gauche ,  celle 
de  Karadscha,  beglerbeg  d’Anatolie.  Au  milieu,  un  large  fossé,  une 
énorme  barricade  ;  sur  cette  barricade  resplendissait  à  la  pointe  d’une 
lance,  fixée  sur  l’Évangile,  la  copie  du  traité  violé.  Derrière,  Amurath 
avec  la  formidable  infanterie  des  janissaires ,  des  rangées  de  chameaux, 
des  amas  de  bagages,  le  camp.  »  (Chassin,  320,  321.] 

1 .  Le  10  de  novembre  1 444. 

escade ,  et  deux  grans  seigneurs  de  Poullanne  con- 
duissoient  la  tierce,  comme  arrieregarde. 

Le  grant  Turcq,  comme  il  fut  sceu  depuis,  bailla  son 
avantgarde  à  ung  Sarrazin,  appelé  Caraiabay  ‘,  qui  vault 
autant  à  dire  comme  le  seigneur  de  l’ost  ou  de  V ar¬ 
mée  ,  auquel  il  bailla  tous  ceulz  quy  estoient  à  cheval. 
Le  Turcq  faisoit  la  battaille  en  personne,  quy  estoit 
de  Jainuseres  h  pié  :  ce  sont  crestiens  renoiés  et  es¬ 
claves  ,  tous  archiers ,  quy  tous  portent  cliapeaulz 
blancqz.  Et  la  tierce  escade,  quy  vault  autant  comme 
arrieregarde ,  conduisoit  ung  turcq  nommé  Baltau- 
gly,  où  estoit  toute  la  communauité  de  Grece,  tant 
turcqz  comme  crestiens,  qui  se  monstroient  estre  grant 
compaignie  de  gens. 

1115.  Comment  les  Hongres  et  les  Turcqz  assamblerent 
devant  Varne.  XIIII. 

La  battaille,  doncques,  se  fist  en  la  maniéré  qui  s’en- 
sieut.  Caraiabay  si  conduisoit  bien  xxxm  hommes  de 
cheval;  lequel,  quant  il  vint  sur  la  montaigne,  et  vey 
l’armee  du  rov  de  Hongrye  si  petite,  il  le  prisa  moult 
peu  et  brocha  des  esporons,  en  cryant  auz  turcqz  que 
chascun  le  sievist  :  et  se  vint  boutter  oudit  grant  che¬ 
min,  courant  contre  vol,  et  les  sarrazins  aprez  lui,  en 
grant  presse,  chascun  désirant  estre  le  premier  sievant. 
Et  ledit  Johannes  Hongnacq,  vaivode,  estoit  à  l’entree 
du  chemin,  en  bas,  quy  leur  courut  sus,  et,  dune 
grosse  lance  qu’il  portoit,  rua  jus  Cariabay  avec  tous 

1.  Wavrin  veut  sans  doute  désigner  Karam-Beg,  fait  prisonnier  dans 
le  combat  du  24  décembre  1443  (Chassin,  288,  290),  et  qui  fut  proba¬ 
blement  compris  au  nombre  des  prisonniers  mis  en  liberté  lors  de  la  paix 
de  Szegedin.  Voy.  ci-dessus,  page  64,  note  1. 

les  premiers  venans.  Et  trouvèrent  les  turcqz  si  dur 
rencontre  au  commencement  de  celle  battaille,  qu’ilz 
tournèrent  le  dos  pour  fuyr;  mais  ceulz  quy  venoient 
derrière,  par  grant  radeur  les  reboutoient  contre  les 
Hongres ,  quy  les  occioient  de  leurs  longues  espees  et 
grans  couteaux.  Et,  adont,  le  vaivodede  Hongrye,  quy 
percheut  la  malheureté  des  turcqz,  fist  monter  aulcuns 
de  ses  gens  sus  l’orriere  du  chemin,  contremont  la 
montaigne,  où  ilz  occirent  les  turcqz  à  grant  confu¬ 
sion;  car  entr’eulz  n’avoit  sens  ne  conduite,  telement 
que  ceulz  quy  premiers  estoient  entrez  ou  dit  grant 
chemin  voulloient  retourner,  et  ceulz  de  derrière 
voulloient  venir  avant,  et  ainsi  s’entrebatoient.  Par- 
quoy  les  Hongres  avoient  grant  marchié  de  les  tuer. 
Si  fut,  à  mon  semblant,  ung  beau  bénéfice  de  Dieu, 
donner  tele  victore  à  si  petit  nombre  de  crestiens 
contre  tel  multitude  de  turcqz;  car  Bartoglius,  quy 
conduissoit  la  communaulté  de  Grece,  voyant  les 
Hongres,  qui  n’estoient  pas  plus  de  trois  mille,  si  vail¬ 
lamment  combattre,  prinst  la  fuite  pour  salut  souve¬ 
rain;  mais  le  grant  Turcq,  avec  sa  maisnie,  se  tint 
tousjours  tout  coy  sur  une  montaigne. 

Ceste  battaille  dura  plus  de  deux  heures,  où  plu¬ 
sieurs  turcqz  furent  prins  et  mors  ;  et  auz  prisonniers 
demanda  le  roy  de  Hongrye  se  son  annemy  le  grant 
Turcq  estoit  ne  mors  ne  prins;  et  ilz  lui  dirent  que 
non,  ains  se  tenoit  sur  une  montaigne  que  ilz  luv 
monstrerent  avec  lesdis  Jainuseres. 

Adont,  le  roy  et  le  cardinal  voulloient  conclurre  de 
l’aller  combattre  sur  la  montaigne;  mais  quant  le 
vaivode  vint,  il  dist  au  roy  la  maniéré  comment  il 
avoit.  desconfy  les  turcqz,  par  la  grâce  de  Dieu,  et 

desloa  au  roy  d  aller  envahir  le  Turcq  sur  la  montai¬ 
gne,  disant  :  «  Sire,  la  journée  est  huy  pour  vous,  ne 
vous  voeilliés  pas  mettre  à  l’adventure  d’aller  comba- 
tre  ces  arcliiers  en  la  montaigne  ;  car  ilz  tueroient  vos 
chevaulz,  et  vos  gens  metteroient  à  perdition.  »  Mais 
grant  nombre  de  chevalliers  et  escuyers  et  gens  de 
bien,  tant  de  Poullanne  comme  de  Hongrye,  lui  di¬ 
rent  :  «  Sire,  le  vaivode  a  fait  sa  battaille,  dont  il  a 
honneur;  ceste  battaille  seconde  doit  estre  à  nous.  » 
Et  le  vaivode  dist  au  roy  et  au  cardinal  :  «  Seigneurs, 
ne  perdez  pas  ce  que  vous  avez;  guagnié;  car  le  Turcq, 
qui  est  en  la  montaigne,  ne  vous  puelt  mal  faire;  s’il 
vous  vient  ycy  combatre,  c’est  à  vostre  advantage  : 
tenez  vous  en  bonne  ordonnance.  Il  fault  que  demain 
il  s’enfuye,  ou  qu’il  se  viengne  rendre  à  vous;  la 
pluspart  de  vos  gens  qui  ont  combatu  sont  lassez,  ilz 
ont  perdu  lances  et  trait,  si  aproche  desja  la  nuit,  le 
solleil  est  couchié,  parquoy  vous  auriés  très  grant 
desavantage  à  combatre,  ou  envahir  de  nuit,  ceulz  quy 
vous  atendent  de  pie  coy  ;  lesquelz,  voians  que  vous 
monterez  la  montaigne  à  leur  prouffit,  eulz  tous  fres 
et  reposez,  se  deffenderont  de  grant  corage.  Pour 
l’honneur  de  Dieu,  ne  vous  mettez  pas  en  nécessité 
de  perdre  ce  qui  est  guaignié  ;  car  le  plus  fort  de  toute 
l’armee  des  annemis  est  desconfy.  »  A  quoy  aulcuns 
chevalliers  de  Hongrye  dirent  :  «  Et  puis  que  la  plus 
grant  part  de  la  puissance  du  Turcq  est  desconfite, 
assaillons  doncques  le  remanant,  et  poursievons  nos- 
tre  victore;  car,  à  ceste  fois,  il  est  heure.  Se  ce  Turcq 
nous  eschape  ancores,  revenra  il  à  battaille  ;  et,  s’il  est 
mort  ou  desconfy,  la  Grece  sera  legierement  reconc- 
questee.  Forgons  le  fer  entandis  qu’il  est  chault.  » 

A  ce  conseil  s’acorderent  enfin  le  roy  et  le  cardinal, 
lesquelz  commandèrent  que  tout  homme  les  sievist. 
Et  lors  le  dit  cardinal,  qui  avoit  oy  le  vaivode,  pen¬ 
sant  qu’il  ne  voldroit  pas  sievyr  les  autres,  cryant,  à 
liaulte  voix,  qu’il  excommunioit  tous  les  refusans  le 
roy  compaignier  à  la  battaille,  il  fist  marchier  la  croix 
devant  luy.  Puis  le  roy  et  tout  son  ost  montèrent 
contremont  la  montaigne,  quy,  par  grant  corage  et 
hardement,  envahirent  le  Turcq  avec  ses  Jainuseres , 
lesquelz,  comme  en  une  grant  karolle,  estoient  entour 
luy  \  Lors  les  Hongres  et  Poullans  se  misrent  au  ram¬ 
per  comme  tygres,  et  malmenèrent  grandement  ceulz 
quy  estoient  au  front  de  la  dite  karolle,  combien 
qu’ils  se  deffen dissent  vaillamment,  tant  qu’ilz  occi- 
rent  et  mehaignerent  plusieurs  crestiens  et  leurs  che- 
vaulz  ;  mais  le  roy  et  ses  Hongres  se  transportèrent  si 
avant,  que  renommee  couroit  que  le  roy  eut  mesmes 
à  faire  au  grant  Turcq  corpz  contre  corpz,  telement 
que  ung  Jainusere  coppa  une  jambe  au  cheval  du  roy, 
parquoy  il  chey,  et  eut  la  teste  tranchié 1  2  :  non  obs- 
tant  lequel  inconvénient,  les  Hongres  et  Poullans  com- 
batirent  si  vigoureusement  jusques  à  la  nuit  obscure, 
que  l’en  ne  scavoit  à  quy  des  deux  partyes  en  donner 
la  victore  *,  car  les  ungz  et  les  autres  fuyoient,  cuidant 
chascun  estre  desconfy;  et  se  rassembloient  cy  ung 


1. M.  de  Hammer  dit  (II,  312)  que  «  Mourad,  voyant  le  désordre  qui 
gagnait  tous  les  rangs,  désespérait  du  salut  de  son  armée  et  se  disposait 
déjà  à  la  fuite,  lorsque  Karadja,  le  beglerbeg  d’Asie,  saisit  son  cheval 
par  la  bride,  le  conjura  de  ne  pas  abandonner  les  chances  de  la  bataille, 
et  le  força  à  la  victoire  en  l’empêchant  de  fuir.  » 

2.  «  Un  vieux  janissaire,  Khodja-Khizr ,  lui  coupa  la  tête  et  la  ficha 
sur  une  lance.  »  (Hammer, II,  313.) 

cent,  là  deux,  cy  xxx,  là  xl.  Mais  aulcuns  Hongres 
ont  toujours  maintenu  que  le  roy  et  le  cardinal  escha- 
perent  de  la  battaille  :  si  ralyerent  pluiseurs  de  leurs 
gens ,  et  conclurrent  que ,  atout  ce  qu’ilz  en  avoient 
rassamblé,  ilz  s’en  retourneroient  de  là  la  Dunoue,  en 
leur  pays.  Et  ceste  conclusion  prinse,  chascun,  tant 
Hongres  comme  Poullans,  s’advancherent  pour  aller 
devant  :  et  dient  les  Hongres  qu’en  ceste  fuite,  passant 
parmy  bois  et  montaignes,  le  roy  fut  perdu;  duquel, 
oncques  depuis,  on  n’oy  nouvelles  ;  et  le  cardinal  de 
Saint  Angele,  en  passant  la  Dunoue,  fut  desrobé  et  noyé 
par  les  Vallaques.  Mais  le  vaivode  de  Hongrye  assam- 
bla  ses  gens  à  part,  atout  lesquelz,  ordonneement  et 
en  bon  arroy,  il  repassa  la  Dunoue  saulvement  ‘,  ra- 
lyant  avec  luy  plusieurs  Hongres  et  Poullans  :  sy  s’en 
retourna  en  Hongrye,  portant  les  doullereuses  nou¬ 
velles,  qui  furent  bien  ameres  auz  royaulmes  de  Hon¬ 
grye  et  de  Poullanne.  Et  disoient  ceulz  du  pays  d’en¬ 
viron  où  ceste  battaille  avoit  esté,  qu’il  fut  trois  jours 
que  turcqz  ne  crestiens  ne  se  monstrerent  sur  la 
place,  et  qu’on  trouvoit  les  corpz  des  turcqz  mengiés 
des  pourceaulz  ;  mais  ilz  n’atouchoient  auz  crestiens. 
Et  ainsi  comme  les  dis  crestiens  s’enfuyoient ,  en  y 
eut  aulcuns  prins  esclaves  par  les  turcqz,  dont  les  Gene- 
voix  en  achetèrent  d’eulz  aulcuns  gentilz  hommes,  en 

• 

1 .  «  Une  dernière  fois,  Jean  de  Hunyad  s’efforce  de  rallier  les  croisés  qui 
fuient  dans  toutes  les  directions.  11  leur  prêche  la  résistance  par  la  parole, 
par  l’exemple.  A  la  tête  de  ceux  de  ses  cavaliers  qui  ont  survécu,  il  s’efforce 
d’arracher  aux  Turcs  le  roi  ou  son  cadavre.  Il  fait  d’inutiles  prodiges.  Ses 
compagnons  l’abandonnent.  La  déroute  devient  générale.  Lui-même,  le 
héros,  il  doit  désespérer.  La  nuit  vient.  Il  est  presque  seul.  Il  se  résoud  à 
ne  point  mourir,  parce  que  sa  vie  est  utile  à  la  patrie.  »  (Chasshs,  325.) 

la  cité  d’Andernopoly  ;  lesquelz  ilz  menèrent  en  Cons- 
tantinoble ,  où  ilz  devulguerent  la  pyteuse  adventure 
de  la  dite  dolloureuse  journée;  qui  fut  chose  moult 
desplaisant  à  ceulz  de  l’armee  par  mer,  et  à  tous 
loyaulz  coers  crestiens.  Et  furent  illec  yceulz  inter- 
roguiés;  mais  ilz  en  respondirent  en  diverses  maniè¬ 
res,  et  ne  sievoient  pas  l’un  l’autre  ;  ne  ilz  ne  scavoient 
pas  riens  parler  du  roy  ne  du  cardinal  ;  dequoy  chas- 
cun  estoit  en  moult  grant  doulleur  ;  car  les  ungz  di¬ 
soient  que  le  roy  de  Hongrye  estoit  retourné  à  victoire 
en  son  pays,  et  les  autres  qu’il  avoit  eu  la  teste  tranchié. 

Ancores,  en  ce  meismes  tempore,  vindrent  nou¬ 
velles,  par  messire  Pierre  Leuridan,  capittaine  des 
Vénitiens  quy  estoient  à  la  garde  devant  INichopoly, 
que  les  turcqz  luy  avoient  fait  requerre  qu’il  envoiast 
devers  eulz  au  cliastel  de  Gallipoly,  et  là  ilz  luy  mons- 
treroient  la  teste  du  roy  de  Hongrye.  Lequel  y  envoia, 
et  les  turcqz  monstrerent,  en  une  lave  de  bois  plaine 
de  coton,  la  teste  d’un  homme  qui  avoit  ungz  grans 
cheveulz  blondz  ;  lesquelz,  quant  ilz  furent  retournez 
devers  leur  capittaine ,  ilz  luy  racontèrent  la  chose 
ainsi  comme  elle  alloit,  et  qu’ilz  F  avoient  veu.  Et, 
adont,  plusieurs  esclaves  dirent  qu’ilz  avoient  assez  de 
fois  veu  le  roy  de  Hongrye,  et  qu’il  avoit  la  chevelure 
noire  :  si  ne  scavoit  on ,  par  ainsy,  ymaginer  que  le 
roy  povoit  estre  devenu  *. 

1.  Berry  (427)  fait  mention  de  cet  événement  (1444). «  En  ce  temps,  dit- 
il,  le  roy  de  Polongne  et  le  cardinal  de  Sainct  Ange,  légat  du  Pape,  con¬ 
quirent,  avec  les  chrestiens  qu’ils  avoient  avec  eux  en  leur  ayde,  tout  le 
pays  de  la  Grece  et  de  la  Valaquie,  et  chassèrent  les  Sarrasins  jusques  à 
la  Mer-Majour .  Le  Sultan  et  le  grand  Cam  dressèrent  apres  une  grande 
armee  de  Sarrasins  pour  secourir  les  turcs,  avec  laquelle  ils  passèrent  la 

Adont,  le  cardinal  de  Venise  et  le  seigneur  de 
Wavrin  requisrent  à  l’empereur  de  Constantinoble 
qu’il  leur  volsist  baillier  une  gallyotte  armee  pour 
envoyer  jusques  en  la  Mer  Majour  en  ung  cliastel  ap¬ 
pelé  Messemble  i,  quy  estoit  à  l’empereur,  pour  illec 
scavoir,  plus  à  plain,  de  toutes  nouvelles  ;  laquele,  quant 
elle  fut  retournée ,  raporta  aux  crestiens  de  par  ceulz 
de  Messemble,  à  la  relation  d’aulcuns  Gréez  qui 
avoient  esté  au  lieu  de  la  battaille,  qu’il  y  avoit  eu 
trop  plus  de  turcqz  mors  que  de  crestiens  ;  les  corpz 
desquelz  turcqz  les  pourceaux  mangoient,  laissant  les 
corpz  des  ditz  crestiens,  lesquelz  ilz  congnoissoient  ad 
ce  qu’ilz  estoient  circoncis. 

En  ce  tempore  que  la  galliotte  estoit  revenue,  ar¬ 
riva  en  Constantinoble  messire  Geffroy  de  Thoisy, 
avec  lui  messire  Régnault  de  Confide,  qui  avoient 
aidié  à  garder  la  ville  de  Rodes,  comme  cy  dessus  a 
esté  touchié.  Et,  adont,  l’empereur  de  Constantinoble, 
soy  doublant  durement  que  le  cardinal  de  Venise  et 
le  seigneur  de  Wavrin,  pour  les  nouvelles  qui  jour- 
nelement  venoient,  ne  s’en  deussent  retourner,  sa¬ 
chant  que  les  trois  gallees  que  le  dit  seigneur  de  Wa¬ 
vrin,  leur  general  capittaine,  avoit  envoiees  en  l’ayde 
de  Rodes,  estoient  illec  venues  devers  luy ,  il  manda 
venir  devers  luy  le  dit  seigneur  de  Wavrin,  et  qu’il 
amenast  les  seigneurs  venus  de  Rodes;  et  ilz  y  aile- 


mer  et  trouvèrent  les  chrestiens  qui  estoient,  à  cette  heure  là,  peu  de 
gens  et  les  deffîrent,  et  y  demeurèrent  morts  et  escorchez  tous  vifs  le  sus 
dit  roy  de  Polongne  et  ce  cardinal,  lesquels  sont  martyrs  et  en  Paradis, 
si  Dieu  plaist,  pour  exausser  la  foy  de  nostre  sauveur  Jesus-Christ.  » 
1.  Mesembrici  des  anciens;  Mesember  sur  plusieurs  cartes  du  moyen 
âge;  aujourd’hui  Misivri. 

rent.  Lesquelz  venus  devant  luy,  il  leur  proposa  plu¬ 
sieurs  matières  touchant  ses  affaires,  dont  le  principal 
propos  estoit  qu’il  avoit  nouvelles  que  le  Turcq  le  ven- 
roit  assegier  dedens  sa  cité  de  Constantinoble.  Sur- 
quoy  le  seigneur  de  Wavrin  demanda  à  l’empereur 
jour  d’avis  pour  luy  respondre  :  ce  qui  luy  futacordé. 
Si  se  trayrent  nos  gens  ensamble,  adfin  d  avoir  deli¬ 
beration  de  ceste  matière.  Et  ainsi,  aprez  plusieurs 
consaulz  et  parolles  retournées,  fut  conclu  que  le 
seigneur  de  Wavrin  feroit  responce  a  1  empereur; 
c’est  à  scavoir  que  l’empereur  et  sa  cite  ilz  aideroient, 
luy  et  les  siens,  à  garder  et  deffendre  autant  que  faire 
pourroient.  De  laquele  responce  l’empereur  et  tous 
les  Gréez  de  sa  cité  furent  moult  joyeulz;  mais  il  fut 
dit  à  l’empereur  qu’il  envoieroit  ambaxadeurs  devers 
le  grant  Turcq,  pour  avoir  paix  à  lui,  s’elle  se  povoit 
trouver.  Aquoy  il  s’acorda  voullentiers,  doubtant  la 
dite  armee  des  gallees  par[tie].  Et  se  fist  ce  traitie 
au  desceu  desdis  cardinal  et  seigneur  de  Wavrin, 
dont  ilz  furent  moult  mal  contentz  de  ce  qu  on  les 
avoit  ainsi  abusez  ;  car  il  leur  sambloit  que  xx  ou 
xxx  gallees  garderoient  bien  le  destroit  de  Rommenie, 
qu’on  dist  le  bras  Saint  George,  qui  porte  en  longueur 
plus  de  deux  cens  lieues  franchoises  :  mais  il  seroit 
impossible  de  le  tenir  s’il  n’estoit  ainsi  qu’il  y  eust  ar¬ 
mee  par  terre  puissante,  pour  garder  1  un  des  rivages. 

Lors  le  cardinal,  le  seigneur  de  Wavrin  et  le  cappi- 
taine  des  Vénitiens,  voians  la  chose  en  tele  disposition, 
et  qu’il  estoit  ja  bien  avant  en  la  saison,  comme  la 
INostre  Dame  des  Advens ,  que  les  gallees  ne  pevent 
plus  naviguier  jusques  au  printempz,  ilz  conclurent, 
tout  considéré,  que  cest  yver  ilz  séjourneraient  à 

Perre  et  en  Constantinoble.  Pendant  lequel  tempz, 
nouvelles  vindrent  devers  eulz  que  le  roy  de  Hongrye 
estoit  retourné  en  son  pays,  et  qu’il  rassembloit  Hon¬ 
gres  et  Poullans  en  grant  nombre ,  pour  l  esté  pro¬ 
chain  retourner  en  Grece,  quy  estoient  toutes  bour¬ 
des  faulses  et  maulvaises.  Aultres  disoient  que  aulcuns 
Grecs  Pavoient  saulvé  et  emmené  en  ung  fort  cliastel, 
où  ilz  le  tenoient  celeement  ;  laquele  voix  aulcuns  grans 
seigneurs  de  Hongrye  creoient  mieulz  que  nulle  autre, 
et  requirent  plusieurs  fois,  moult  instamment,  au 
seigneur  de  Wavrin,  que  au  printempz  il  voulsist 
entrer  en  la  Mer  Majour,  et  soy  transporter  par 
toutes  les  forteresses  appartenans  auz  crestiens,  sca- 
voir  se  le  dit  roy  de  Hongrye  ne  pourroit  jamais  estre 
trouvé.  Et  ainsi  le  seigneur  de  Wavrin,  aiant  grant 
voullenté  de  ce  faire,  se  trouva  ung  jour  devers  le  car¬ 
dinal  et  le  cappitaine  de  Venise ,  ausquelz  il  fist  une 
ouverture  pour  prendre  conclusion  avec  eulz  ,  à  sca- 
voir  qu’il  estoit  de  faire.  Si  trouva  que  les  Vénitiens 
avoientdesja  conclu  avec  le  cardinal  qu’ilz  s’en  retour- 
neroient  en  l’Arche  Pelage1,  où  il  avoit  plusieurs  ch as- 
teaulz  de  la  Seignourie  auz  Vénitiens,  que  le  Turcq 
tenoit.  Lesquelles  nouvelles  sachant  le  seigneur  de 
Wavrin,  il  s’en  retourna  à  son  logis,  et  envoia  quérir 
les  Hongres  qui  avoient  esté  rachetez,  et  leur  demanda 
s’il  pourroit  aller,  atout  ses  gallees,  par  la  riviere  de 
Dunoue,  en  Hongrye  ;  de  quoy  ilz  ne  lui  sceurent  que 
dire.  Et,  pourtant,  manda  venir  devant  lui  deuxmarin- 
niers  quy  estoient  de  Grece,  et  avoient  autresfois  esté 
en  la  Dunoue;  lesquelz  il  interrogna,  présent  les  Hon- 


1.  L’Archipel. 

grès,  de  la  nature  d’ycelle  riviere,  et  se  par  ladite  Du- 
noue  on  porroit  aller  en  Hongrye;  lesquelz  dirent  que 
non  ,  mais  on  yroit  bien  j usques  à  Licocosme  1  ou  à 
Brilago2,  et,  de  là,  on  porroit  sceurement  envoyer,  par 
terre,  en  Hongrye.  Sy  prinst  illec  conclusion  ledit 
seigneur  de  Wavrin ,  avec  les  Hongres  et  avec  ses 
chevalliers  et  gentilz  hommes ,  qu’il  enterroit  en  la 
Mer  Majour,  et  yroit  cerchier  tous  les  chasteaulz 
de  la  frontière,  à  scavoir  s’il  trouveroit  nulles  cer¬ 
taines  nouvelles  du  dit  roy  de  Hongrye  ;  et  mesme 
jusques  au  chastel  de  Licocosme,  quy  appartenoit  au 
seigneur  de  la  Vallaquie;  et  si  ramenroit  les  cheval¬ 
liers  et  gentilz  hommes  crestiens,  quy  prins  avoient 
esté  à  la  battaille,  jusques  là,  à  ses  dépens.  Et  se  le  roy 
n’estoit  point  trouvé,  et  autres  nouvelles  venissentde 
luy,demort  ou  de  vye,  il  envoieroitmessire  Pietre  Vastz 
et  son  secrétaire,  maistre  Robert  Lobain,  avec  eulz, 
en  rescripvant  lettres  au  dit  roy,  s’il  estoit  vif,  et  auz 
seigneurs  Je  Hongrye,  qu’ilz  se  voulsissent  armer  à 
puissance,  et  repasser  la  Dunoue  ,  venant  en  Grece 
ceste  saison  ;  et  qu’il  se  joinderoit  avec  eulz  atout  vu 
ou  viii  gallees ,  aussi  avant  qu’elles  pourroient  aller 
sur  la  dite  riviere. 

Aprez  ladite  conclusion  ainsi  prinse,  le  dit  seigneur 
de  Wavrin  alla  devers  le  cardinal,  auquel  il  déclara 
ce  qu’il  a  voit  conclu  de  faire  :  ce  que  le  cardinal  luy 
loa  grandement ,  disant  que  se  Hongres  se  rassam- 
bloientà  puissance,  que  on  luy  nunchast,  et  il  yroit. 


1.  Licostomo,  Licosteno  ou  Lycostoma  des  cartes  du  moyen  âge  ;  au¬ 
jourd’hui  détruit;  vers  Kilia. 

2.  Drimago,  Drinago  ou  Drinego  des  cartes  du  moyen  âge;  Bulago  sur 
celle  de  Fra-Mauro  ;  Dinogetia  des  anciens;  aujourd’hui  Isaktcha. 

1116.  Comment  le  seigneur  de  Wavrin  assambla  son  conseil 

pour  avoir  deliberation  comment  il  enterroit  en  la  Mer 

Majour,  pour  entrer  en  la  Dunoue.  XV. 

Adont  s’en  retourna  le  seigneur  de  Wavrin  moult 
joyeux,  en  son  logis,  de  ce  que  le  cardinal  luy  avoit  loé 
son  emprinse.  Si  manda  lendemain  venir  vers  luy  les 
chevalliers  et  gentilz  hommes  de  sa  compaignie,  patrons 
et  maistres  maronniers,  auxquelz  tous  ensemble  il  dist 
qu’il  avoit  voullenté  d’entrer  en  la  Mer  Majour,  et  me¬ 
ner  avec  luy  les  chevalliers  et  gentilz  hommes  Hongrois 
quy  avoient  esté  prins  à  la  precedente  battaille,  et,  à  l’ins- 
lance  d’iceulz,  aller  par  tous  les  chasteaulx  crestiens 
quy  seoient  sur  la  dite  Mer  Majour ,  du  costé  de  la 
Grece,  pour  enquérir  et  scavoir  se  on  ne  porroit,  en 
nulle  fachon  ,  trouver  le  roy  de  Hongrye.  Et,  oultre, 
estoit  son  intencion  d’entrer  en  la  riviere  de  Dunoue 
et  aller  jusques  au  chastel  de  Lycocosme,  quy  sciet  en 
la  Vallaquye ,  adfin  d’avoir  certaines  nouvelles  de  ce 
quy  se  fait  en  Hongrye,  et  là  mettre  à  terre  seure  les 
dis  chevalliers  et  escuyers  Hongrois  ;  etd’illec  envoyer 
messire  Pietre  Vaast,  en  ambaxade,  devers  les  grans 
seigneurs  de  Hongrye,  adfin  de  les  inciter  à  eulz  pré¬ 
parer  auz  armes  puissamment,  pour  retourner  en 
Grece;  et  eulz  signifier  que,  en  cas  que,  ce  feroienl,  le 
cardinal  de  Venise  et  le  seigneur  de  Wavrin  se  join- 
deroient  avec  eulz. 

Quant  tous  eurent  oye  l’oppinion  du  capittaine, 
et  furent  adcertenez  que  le  cardinal  luy  avoit  loé  de 
ce  faire,  tous  s’acorderent  de  bonne  voullenté  à  aller 
avec  luy.  Sy  fut  illec  ordonné  auz  patrons,  cormnit- 
tres  et  maronniers,  de  mettre  en  point  les  gallees,  et  à 
Jehan  Bayart,  trésorier  de  l’armee,  d’acheter  vitailles 

et  toutes  choses  necessaires,  es  dites  gallees,  au  furnir 
le  voyage. 

Alors  estoit  tempz  de  Quaresme:  si  dirent  les  patrons 
et  maronniers  qu’il  n’estoit  point  possible,  devant 
Pasques,  les  gallees  estre  prestes.  Si  fut  loé  et  con¬ 
seillé  au  dit  seigneur  de  Wavrin  d’atendre  les  festes  de 
Pasques  passées  ;  car  autrement,  pour  bien  faire,  lici¬ 
tement  n’y  povoit  procéder  :  à  quoy  il  s’acorda 
voullentiers.  Et ,  vin  jours  devant  la  sollempnité  de 
Pasques ,  le  dit  seigneur  de  Wavrin  assambla  de  re- 
chief  ses  chevalliers  et  escuyers,  patrons  et  maronniers  : 
si  leur  dist  que,  pour  tant  que  tel  nombre  de  gallees 
crestiennes  allassent  ensamble,  jamais  les  turcqz  ne 
les  venroient  envahir  ou  combattre  ;  pourquoy  il  estoit 
délibéré  que  lui  et  messire  Pietre  Vast  ne  prende- 
roient  rien  que  deux  gallees  pour  entrer  en  la  Mer 
Majour,  pource  qu’il  luy  sambloit  que  quant  les 
turcqz  scauroient  qu’il  n’y  aroit  que  deux  gallees  cos- 
toiant  la  Grece ,  ilz  les  venroient  plus  legierement 
combatre  que  à  plus  grant  nombre  ;  et  messire  Geffroy 
de  Thoisi,  avec  luy  messire  Régnault  de  Confide,  atout 
trois  gallees  aussy,  enterroient  en  la  Mer  Majour,  et 
yroient  costoier  la  bende  de  la  Turquie,  devers  Tra- 
pesonde  h  Si  s’en  yroient  ainsi  cerchant  l’un  d’un 
costé,  l’autre  d’aultre,  toute  ladite  Mer  Majour,  jus- 
ques  à  la  mer  de  la  Thane 1  2,  et  leur  sambloit,  par  ce 
moyen,  que  se  les  turcqz  avoient  jamais  voullenté  de 
les  combattre  par  mer,  à  cesle  fois  ilz  le  monstre- 
roient  sur  l’une  des  deux  costieres,  c’est  à  scavoir  de 


1 .  Trébizonde. 

2.  Aujourd’hui  la  Mer  d’Azov. 

Grece  ou  de  Turquye.  Les  turcqz  leur  estoient  trop 
puissans  par  terre,  et  à  eulz  estoient  les  gailees  trop 
puissantes,  toutes  ensamble,  par  mer;  et  ainsi  estoit 
impossible  que,  licitement,  les  turcqz  et  les  crestiens 
peussent  combatre  les  ungz  aux  autres;  car  ce  que 
les  gailees  povoient  prouffiter  sur  terre,  c’estoit  de 
descendre  au  desceu  des  turcqz ,  et  prendre  hastive- 
nient  ce  qu’ilz  povoient  happer,  et  puis  retourner  es 
dites  gailees. 

Les  conclusions  furent  agréables  à  tous  ceulz  de 
Farmee.  Si  tindrent,  le  seigneur  de  Wavrin  et  tous  ceulz 
de  sa  compaignie,  la  sollempnité  de  Pasques 1  en  la 
ville  de  Perre,  devant  Constantinoble  ;  puis,  inconti¬ 
nent  les  festes  passées,  les  seigneurs  de  Wavrin  et 
sire  Pietre  Yast  montèrent  chascun  sur  une  gallee, 
avec  eulz  ceulz  de  Hongrye  qui  avoient  esté  prison¬ 
niers,  et  montèrent  ou  entrèrent  en  la  Mer  Majour. 
Si  errerent  tant ,  qu’ilz  vindrent  au  cliastel  de  Mes- 
semble  ouquel  ilz  envoyèrent  pour  avoir  vitailles  et 
rafreschissemens  :  et  là ,  ung  seigneur  Grecq ,  capi¬ 
taine  dudit  chastel  de  par  l’Empereur,  quant  il  sceut 
que  c’estoit  le  seigneur  de  Wavrin,  il  vint  devers  luy, 
si  luy  fist  aporter  vitailles,  ce  qu’il  en  povoit  finer,  et 
lui  dist  que,  depuis  deux  mois,  estoit  venu  en  son  chas¬ 
tel  ung  Hongre  eschapé  des  mains  des  turcqz;  lequel 
il  avoitrecoeilli  et  celle,  si  lui  pryoit  qu’il  levoulsist  re- 
coeillier  et  recepvoir  en  ses  gailees;  car  il  ne  l’osoit 
plus  tenir,  de  paour  que  les  turcqz  ne  le  venissent 
assegier. 

Quant  les  autres  Hongres,  qui  estoient  esdites  gal- 


1  Pâques  tombait  celte  année  (J 445)  le  28  mars. 

lees,  oyrent  ces  nouvelles,  ilz  pryerent  d’aller  quérir  le 
dit  Hongre,  car  ilz  avoient  en  leur  ymagination  que  ce 
porroit  estre  leur  roy  ;  mais  ilz  trouvèrent  que  non  ; 
ains  estoit  ung  gentil  homme  du  pays,  lequel  ilz  ame¬ 
nèrent  avec  eulz  es  dites  gallees.  Lendemain,  se  par¬ 
tirent  de  là  nos  crestiens  :  si  eurent  bon  vent,  et  arri¬ 
vèrent  à  ung  port  appelé  Panguala  *,  lequel  estoit 
bien  estrange;  et  maintient  on  que  Panthasilee,  royne 
d’Amazonnes,  le  fîst  faire  aprez  que  Hercules  et  The- 
seus  eurent  entrez  ou  dit  royaulme  celeement,  et  com- 
batu  Ypolite  et  Menalipe;  lequel  port  est  d’une  grant 
muraille,  quy  est  en  la  mer,  quy  est  bien  de  xxx  ou 
xl  piedz  de  large,  et  est  la  mer  et  le  port  entre  la 
muraille  et  la  terre  ;  et,  ou  tempz  passé,  nulz  ne  povoit 
entrer  ou  royaulme  de  Amazonnes  par  mer,  qui  main¬ 
tenant  est  dit,  autrement,  le  royaulme  de  Sycie2,  qu’il 
n’entrast  entre  la  muraille  et  la  terre,  quy  duroit  bien 
xx  lieues  francoises.  Mais,  de  présent,  la  dite  muraille 
est  degastee  et  abatue  en  moult  de  lieux  :  sicque, 
maintes  fois,  plusieurs  baleaulz,  par  fortune  de  tem- 
peste,  se  vont  là  rompre  ;  mais  on  voit  bien  ancores 
la  situation  comment  la  muraille  et  le  port  estoient  ; 
et  dist  on  que ,  à  l’autre  costé  du  royaulme,  à  terre 
ferme,  il  est  avironné  de  si  haultes  montaignes  que 
bonnement  nulz  n’y  povoit  entrer,  sinon  à  grant 
dangier. 

Lendemain  se  partyrent  nosdis  seigneurs  crestiens 
de  là  :  lesquelz  errerent  tant  par  mer  qu’ilz  vindrent 

4.  Pans  gala  ou  Pangallia  des  cartes  du  moyen  âge;  aujourd’hui  Man- 
kalia. 

2.  Scythie.  , 

à  la  bouche  de  laDunoue,  quy  est  une  merveilleusement 
grant  riviere  entrant  en  la  Mer  Majour ,  où  ilz  entrè¬ 
rent;  et  tant  firent  qu’ilz  arrivèrent  au  cliastel  de  Lyco- 
cosme,  où  ilz  trouvèrent  les  Vallaques,  ausquelz  on 
demanda  des  nouvelles  du  roy  de  Hongrye  et  de  la 
battaille,  dont  à  la  vérité  ilz  ne  scavoient  riens,  ains 
en  partaient  en  diverses  maniérés,  dont  la  plus  part 
maintenoient  que  le  dit  roy  estoit  en  Hongrye.  Là  eut  le 
seigneur  de  Wavrin  conseil  qu’il  mettroit  à  terre  messire 
Pietre  Yast  et  ceulz  de  sa  gallee ,  avec  eulz  les  Hon¬ 
gres  esclaves  :  lesqueîz  lui  conseillèrent  d’escripre  unes 
lettres  à  Johannes  Hoignacq,  vaivode  de  Hongrye,  en 
le  invitant  de  faire  nouvelle  exercite  de  gens  d’ar¬ 
mes  pour  retourner  en  la  Grece;  promettant  que, 
atout  vi  ou  vii  gallees,  il  enterroit  en  la  Dunoue  aussi 
avant  qu’il  seroit  possible,  pour  se  joindre  avec  eulz. 
Et  bailla  le  dit  seigneur  de  Wavrin  à  messire  Pietre 
Vast  son  secrétaire,  et  ung  gentil  homme  nommé 
Jacques  Faucourt.  Si  fust  lors  advisé,  par  les  Hongres 
et  Vallaques ,  quel  tempz  le  dit  messire  Pietre  Vast 
pourroit  mettre  à  faire  ce  voyage,  et  trouvèrent  qu’il 
seroit  bien  ung  mois  avant  qu’il  peust  retourner;  pour- 
quoy  il  fut  conclu  que  le  seigneur  de  Wavrin  renterroit 
en  la  mer  Majour  et  circuyroit  toute  la  costiere  d’ycelle, 
depuis  où  il  estoit  entrez  jusques  en  Caffa  1  de  la  mer 
de  la  Tliane,  et  dedens  ung  mois,  il  retourneroient  illec 
en  une  ville  appelée  Brelago2,  pour  atendre  la  revenue 
de  messire  Pietre  Vast,  sans  nulle  faulte. 


1.  Kéfa ,  Caffa,  en  Crimée. 

2.  Voir  ci-dessus,  page  89,  note  2. 

1117.  Comment  messire  Pietre  Vast  et  les  Hongres  allèrent 
en  Hongrye;  et  le  seigneur  de  Wavrin  s’en  retourna, 
atout  ses  deux  gallees,  en  la  Mer  Majour.  XVI. 

Aprez  que  le  dit  seigneur  de  Wavrin  eut  baillié  ses 
lettres  à  messire  Pietre  Vast  et  chargé  d’aller  en 
Hongrye ,  ilz  prindrent  congié  l’un  de  l’autre.  Si  s’en 
retourna  le  dit  seigneur  de  Wavrin,  atout  ses  deux 
gallees,  en  la  Mer  Majour,  sur  ses  adventures,  pour 
trouver  les  turcqz  et  combattre  à  eulz.  Sy  arriva,  ung 
jour,  à  ung  port  appelé  Moncastre  *,  où  il  y  a  ville  et 
chasteau  apartenans  aux  Jennevoix;  là  où  il  trouva 
beaucop  de  navires  estans  à  ceulz  de  Trapesonde  et 
auz  Hermins 1  2.  Si  encquist  fort  se  les  turcqz  avoient 
quelque  armee  sur  la  mer-,  lesquelz  dirent  que  non,  et 
que  le  Turcq  avoit  deffendu  que  nulz  turcqz  n’allais- 
sent  par  mer,  pour  ce  que,  d’efficace,  luy  avoit  esté  re¬ 
porté  les  gallees  des  crestiens  estre  ancores  waucrans 
sur  la  Mer  Majour  :  et  si  dirent  nouvelles  comment 
ilz  avoient  veu  trois  gallees  du  duc  de  Bourguoigne 
vers  Trapesonde  ;  parquoy  le  dit  seigneur  de  Wavrin 
entendoit  qu’il  ne  trouveroit  quelque  rencontre  des 
turcqz.  Si  prinst  le  droit  chemin  pour  aller  à  Caffa, 
quy  est  la  fin  de  la  Mer  Majour,  espérant  de  trouver 
lesdites  trois  gallees  que,  comme  dit  est,  il  avoit  en- 
voiees  en  la  costiere  de  Turquie,  allant  au  dit  Caffa  : 
et  trouva  en  son  oivre  3  trois  navires  turquoises  char- 
giés  de  bledz,  lesqueles  il  prinst  :  si  les  mena  à  Caffa, 
Auquel  lieu  il  trouva  deux  de  ses  gallees,  messire  Re- 

1.  Moncastro  ou  Monchastro  des  cartes  clu  moyen  âge;  aujourd’hui 
Akkerman. 

2.  Arméniens. 

3.  Oire,  Oirrf,  voyage ,  allée ,  venue. 

gnault  de  Confide  et  messire  Gieffroy  de  Thoisy  *,  les- 
quelz  lui  racontèrent  de  leurs  nouvelles  comment  ilz 
avoient  besongnié,  et  luy  dirent  comment  ilz  avoient 
esté  en  Trapesonde  devers  l’empereur  :  et  que  ledit 
de  Thoisy,  atout  une  gallee,  s’estoit  esvanuy  %  au 
deslos1 2 3 4  du  dit  empereur  de  Trapesonde,  sur  la  costiere 
de  la  Géorgie ,  pour  ce  qu’il  avoit  entendu  que  là 
devoit  passer  ung  gros  vaissel  chargié  de  grosses 
marchandises,  le  cuidant  concquerre,  ja  luy  deist  le 
dit  empereur  de  Trapesonde  qu’ilz  estoient  crestiens; 
non  obstant  laquele  chose  ne  s’en  voullut  déporter, 
allegant  qu’il  avoit  commandement  de  guerroier  tous 
scismaticques  non  obeissans  à  nostre  Saint  Pere  ;  mais 
aulcuns  Gréez  de  Trapesonde  le  nuncherent  à  ceulz 
du  pays  ;  pourquoy  ilz,  parchevans  venir  la  gallee,  se 
misrent  en  armes  et  en  embusche,  laissant  descendre 
le  dit  messire  Jeffroy  à  terre  au  port  de  Yaty  \  quy 
avoit  grant  voullenté  de  pillier  le  village  :  et  quant 
il  aprocha  les  embusches,  ilz  saillirent  sur  lui.  Si  tuè¬ 
rent  T>eaucop  de  ses  gens,  et  le  prindrent  prisonnier; 
et  ceulz  qui  se  peurent  saulver  rentrèrent  en  la  gal¬ 
lee,  raportant  que  leur  maistre  estoit  prisonnier  : 
ce  que  les  patrons  avoient  bien  veu  ;  mais  ne  sca* 
voient  s’il  estoit  mort  ou  vif,  pourquoy  ilz  misrent  une 
tente  noire  sur  la  poupe  de  la  gallee,  en  signe  de  duel. 
Si  arriva  ycelle  gallee  en  Caffa,  trois  jours  aprez  le 


1 .  U  faut  ici  quelque  autre  nom  que  celui  de  Geoffroy  de  Thoisy,  qui, 
nous  allons  le  voir,  était  alors  prisonnier  des  Turcs.  S’agit-il,  dans  le 
présent  passage,  de  son  frère  Jacot  de  Thoisy  ? 

2.  S’était  échappé? 

3.  Deloeb,  Desloee,  blâmer;  d’où,  sans  doute,  Deslos.  blâme. 

4.  Vati  des  cartes  du  moyen  âge  ;  aujourd’hui  Poli,  en  turc  Foti. 

seigneur  de  Wavrin,  auquel  ilz  comptèrent  tout;  ce 
dont  il  fut  moult  doullent.  Si  eut  advis  que,  hastive- 
ment,  le  dit  messire  Régnault  Confide  retourneroit  en 
Trapesonde,  atout  les  dites  trois  gallees,  prier  à  l’em¬ 
pereur  du  lieu,  en  son  nom,  que,  pour  Dieu  et  de  sa 
grâce,  il  voulsist  envoier  au  pays  de  la  Géorgie  pour 
scavoir  se  messire  Geffroy  de  Thoisi  estoit  mort  ou 
vif;  et,  s’il  estoit  en  vye,  que,  pour  l’amour  du  prince 
à  qui  il  estoit,  voulsist  tant  faire  qu’il  feust  mis  à 
délivrance  et  rendu  en  ses  mains. 

Prestement,  la  conclusion  prinse,  le  dit  messire  Ré¬ 
gnault  party,  atout  les  trois  gallees,  de  Caffa,  et  alla 
devers  l’Empereur  de  Trapesonde  ;  auquel  il  fist  son 
message  et  bailla  les  lettres  du  seigneur  de  Wavrin  : 
lequel  Empereur  fist  incontinent  grant  diligence  d’en- 
voier  au  pays  de  la  Géorgie,  par  tel  fachon  que  le  dit 
messire  Geffroy  luy  fut  rendu,  et  il  le  remist  saul ve¬ 
inent  en  sa  gallee  \ 

Ce  fait,  le  seigneur  de  Wavrin,  qui  voulloit  tenir  la 
promesse  par  luy  faite  à  messire  Pietre  Vast  et  auz 
seigneurs  de  liongrye,  se  party  de  Caffa 1  2:  et  alla  tant 

1.  U  était  resté  prisonnier  tout  le  mois  de  mai.  Vov.  X Appendice, 
n°  1 . 

2.  Il  paraîtrait  que  le  seigneur  de  Wavrin  perdit  en  cet  endroit  une 
galiotte;  car  le  duc  de  Bourgogne  la  réclama  par  deux  fois.  Voici  l’ana* 
lyse  que  M.  Gachard  donne  d’une  de  ces  deux  réclamations,  cc  Lettre 
de  sommation  du  duc  Philippe  de  Bourgogne  au  duc  et  aux  anciens  du 
conseil  de  Gênes,  de  restituer  à  messire  Waleran  de  Wavrin,  son  conseil¬ 
ler,  chambellan  et  capitaine  général  de  l’armée  de  mer,  qu’il  avoit  en¬ 
voyé  dans  le  Levant  contre  les  Turcs,  la  galiotte  que  les  Génois  avoient 
saisie  à  Caffa.  Bruges,  le  1er  décembre  1449.  »  L’autre  est  datée  de  Lille, 
le  15  décembre  1450.  ( Compte  rendu  des  séances  de  la  Commission  royale 
d'histoire ,  tome  XI,  page  188.) 


H 


7 


08  CRONICQUES  D’ENGLETERRE.  [1445] 

par  la  Mer  Majour,  qu’il  rentra  en  la  riviere  de  la 
Dunoueet  arriva  au  port  de  Brilago,  auquel  vint,  trois 
jours  aprez,  le  dit  messire  Pietre  Vast,  avec  luy  ung 
chevallier  de  Hongrye;  lesquelz  racontèrent  au  sei¬ 
gneur  de  Wavrin  comment,  quant  ilz  vindrent  à  Bude, 
et  que,  là,  ne  scavoient  milles  nouvelles  du  roy  de 
Hongrye,  ilz  se  trouvèrent  bien  esbahis  ;  mais  ilz  fu¬ 
rent  advertis  que  le  conte  Pallatin  *,  le  vaivode  de 
Hongrye  et  tous  les  seigneurs  du  pays  estoient  assam- 
blez  au  dit  lieu  de  Bude,  où  ilz  tenoient  un  grant  Par¬ 
lement.  Si  leur  fist  signifier  messire  Pietre  Vast  qu’il 
estoit  là  venus  de  par  le  capittaine  general  du  duc 
Phelippe  de  Bourguoigne  ;  et  prestement  les  seigneurs, 
en  grant  reverence.  l’envoierent  quérir.  Lequel,  quant 
il  fut  venu  devant  eulz  et  les  eut  saluez,  leur  dist  : 

«  Messeigneurs,  cuidant  que  le  roy  feust  ycy  en  son  - 
royaulme ,  je  luy  aportoie  lettres  de  par  le  lieutenant 
general  du  duc  de  Bourguoigne  en  ceste  partye,  les- 
queles,  en  son  absence,  je  vous  présente.  » 

Quant  les  seigneurs  eurent  recheu  les  lettres,  ilz 
firent  retraire  le  chevallier  en  une  chambre  :  et,  lors- 
qu’ilz  eurent  leu  le  contenu  en  ycelles,  ilz  le  rappelle- 
rent  et  luy  allèrent  demander  du  passage  du  Turcq, 
ausquelz  il  en  compta  la  vérité,  et  pour  ce  que  l’Em¬ 
pereur  de  Constantinoble  avoit  abusé  toute  l’armee 
de  mer,  le  dit  capittaine  general  s’estoit  party  de  Cons¬ 
tantinoble  et  entré  en  la  Mer  Majour,  pour  encquerir 
la  vérité  du  roy  de  Hongrye  :  lequel  cappitaine  se  pre- 
sentoit  à  eulz ,  atout  vi  ou  vu  gallees,  en  cas  qu’ilz 
voldroient  faire  nouvelle  armee,  et  qu’il  se  joinderoit 


1 .  Laurent  de  Hedervara.  (Chassin,  330.) 

à  eulz  sur  la  Dunoe,  aussi  avant  que  les  gallees  pour- 
roient  aller;  et  leur  dist  la  renommee  de  grant  perte 
que  le  grant  Turcq  avoit  fait  en  la  precedente  bat- 
taille. 

Lors  les  seigneurs  Hongrois  prindrent  journée  de 
respondre  sur  la  credence  des  dites  letres;  et,  depuis, 
fut  le  dit  messire  Pietre  Vast  à  leurs  consaulz,  par  plu¬ 
sieurs  fois,  entre  lesquelz  ilz  lui  demandèrent,  se  iîz 
faisoient  exercite  par  terre,  quele  sceureté  ilz  auroient 
du  dit  cappitaine  qu’il  deust  estre  audevant  d’eulz 
sur  la  Dunoe  avec  ses  gallees.  Ausquelz  messire  Pietre 
respondy  :  «  J’ay  yey  son  secrétaire  avec  moy,  quy  a 
des  blans  scellez  sur  luy,  où  nous  metterons  les  pro¬ 
messes  teles  que  vous  vouliez  qu’il  face ,  moyennant 
qu’elles  soient  licites  et  raisonnables  :  et  vous  aussi 
nous  baillerez  sceureté  de  quel  nombre  de  gens  d’ar¬ 
mes  vous  metterez  ensamble ,  et  le  tempz,  et  le  lieu 
où  vous  trouverez  l’un  l’autre.  »  Sur  toutes  les¬ 
quels  choses  prindrent  jour  d’avis,  adfin  d’avoir  de¬ 
liberation  de  ce  qu’ilz  auroient  à  faire.  Sy  interrogue- 
rent  les  chevalliers  Hongrois,  que  le  dit  messire  Pietre 
Yast  avoit  ramenez;  lesquelz  leur  firent  grant  foy  tout 
ce  que  le  dit  messire  Pietre  disoit  estre  véritable.  Si 
tindrent  sur  ce  conseil  privé,  et  puis,  deliberation  eue, 
remanderent  le  dit  messire  Pietre,  auquel  ilz  dirent 
qu’ilz  voulloient  avoir  le  sellé  dudit  capittaine  de  Bour- 
guoigne  que,  en  dedens  la  my  aoust,  il  seroit,  atout 
viii  gallees,  montant  contremont  la  riviere  de  Dunoue, 
et  venroit  à  la  ville  de  Nycopoly,  laquele  sied  en  Vul- 
guarye;  et  c’est  la  ville  où  l’Empereur  Sigismond  d’Àlle- 
maigne  et  le  duc  Jehan  de  Bourguoigne  tenoient  le 
siégé,  quant  ilz  eurent  la  doulloureuse  journée  contre 

les  turcqz1;  disant  au  dit  messire  Pietre  qu’ilz  baille- 
roient  leur  scellé  au  dit  capittaine,  parquoy  ilz  lui 
promettroient  d’estre,  au  dit  jour,  devant  la  dite  ville, 
atout  vin  ou  xm  combatans  ;  priant  au  dit  messire 
Pietre  Vast  que,  en  retournant,  il  voulsist  aller  devers 
le  seigneur  de  la  Vallaquye,  et  le  inviter  à  faire  puis¬ 
sante  armee ,  pour  estre  au  dit  terme  devant  la  dite 
ville.  Et  si  lui  requirent  qu’il  voulsist  aller  jusques  en 
Constantinoble  ,  et  faire  tant  qu’il  peust  eslever  ung 
seigneur  turcq  qui  avoit  nom  Saoussy  %  fils  à  faisné 
frere  du  Turcq  nommé  Morathbay. 

Le  dit  messire  Pietre  Vast,  doncques,  bailla  les  sellez 
des  dis  seigneurs  de  Hongrye,  et,  à  son  retour,  parla 
au  seigneur  de  la  Vallaquye,  lequel  luy  promist, 
moyennant  que  le  dit  capittaine  de  Bourguoigne  voul¬ 
sist  demourer,  avec  ses  gallees,  à  Brilago  jusques  ad  ce 
seullement  qu’ilz  auroient  recoeilli  leurs  bledz,  il  feroit 
le  plus  grant  amas  de  gens  qu’il  porroit ,  et  se  trou- 
veroit  au  jour  nommé,  par  terre,  avecques  ceulz  de 

t.  La  bataille  de  Nicopoli,  donnée  le  18  septembre  1396. 

2.  Pour  bien  faire  comprendre  l’erreur  que  commet  ici  Wavrin ,  et 
qu’il  reproduira  quelques  pages  plus  loin,  mais  en  l’amoindrissant,  il  est 
nécessaire  d’établir  d’abord  la  série  chronologique  des  monarques  otto¬ 
mans  depuis  Amurat  T"  jusqu’à  Amurat  II.  Ces  empereurs  se  succédèrent, 
de  père  en  fils,  dans  l’ordre  suivant  :  Amurat  Ier  (1360-1369),  Baja- 
zet  Ier  (1389-1403),  Mahomet  Ier  (1413-1421),  Amurat  II. 

Saoudji  ou  Sawedji,  fils  aîné  d’Amurat  Ier,  ayant  levé  l’étendard  de  la 
révolte  contre  son  père,  fut  vaincu,  puis  décapité  après  qu’on  lui  eût 
crevé  les  yeux.  (Chalcojjdile,  22-25;  IIammer, I,  255-256,  413. )Ce  mal¬ 
heureux  prince  laissa  un  fils  que  Clialcondile  (206)  nomme  «  Thaut,  fils  de 
Sauz,  qui  fut  fils  d’Amurat  premier,  »  et  de  Hammer  (II,  335)  «  David, 
fils  de  Sawedji.  »  C’est  le  seigneur  turc  mentionné  par  Wavrin.  Il  était  fils 
du  frère  aîné  de  l’aïeul  d «Amurat  II.  C’est  dans  ce  sens  qu’il  faut  recti¬ 
fier  le  passage  de  notre  chroniqueur. 

llongrye.  Mais,  premiers,  il  voulloit  parler  au  dit  ca- 
pittainede  Bourguoigne;  et,  pour  ce  qu’il  estoit  loingz 
de  luy,  promist  d’envoyer  son  filz  à  Brilago,  devers 
le  dit  capittaine,  comme  il  fist  depuis.  Et  le  dit  mes- 
sire  Pietre  dist  lors  au  seigneur  de  la  Vallaquye  qu’il 
le  convenoit  aller  en  Constantinoble  devers  l’empe¬ 
reur  quérir  Soussy,  le  seigneur  deïurquye,  et,  avec  ce, 
v  ou  vi  gallees;  mais,  s’il  se  voulloit  trouver  à  quatre 
ou  chincq  lieues  prez  de  Brilago,  et  envoier  chevaulz 
au  dit  capittaine,  il  se  faisait  fort  de  ,  h  son  retour,  le 
mener  vers  luy. 

Teles  nouvelles  raporta  messire  Pietre  Vast  à  son 
cappitaine  ;  dont  lui  et  tous  ceulz  de  sa  compaignie 
furent  moult  joyeux  ,  disant  que  tout  ce  que  promis 
avoit  en  son  nom  il  l’aveuoit,  et  l’adcompliroit,  au  Dieu 
plaisir,  sans  quelque  faulte.  Sicques,  pour  toutes  les 
promesses  et  traitiés  dessusdis  adeomplir ,  le  seigneur 
de  Wavrin  escripvi  prestement  devers  le  cardinal  de 
Venise  tout  ce  que  le  dit  messire  Pietre  avoit  besongné 
en  Hongrye  et  en  la  Vallaquie,  par  la  maniéré  que  j’ay 
dit  :  le  requérant,  au  nom  de  Dieu,  qu’il  luy  voulsist 
entretenir  la  promesse  que  faite  lui  avoit  au  partir, 
et  venir  en  la  Dunoue,  atout  autant  de  gallees  qu’il 
pourroit  finer.  Sy  rescripvy  à  messire  Gauvain  Quieret, 
qu’il  avoit  laissié  mallade  à  Perre,  et  auz  aultres,  qu’ilz 
venissent,  atout  leurs  gallees,  devers  luy.  Au  dit  port 
de  Brilago  avoit  une  petite  nave,  quy  avoit  aporté  mar¬ 
chandise  de  Constantinoble  et  y  retournoit ,  en  la- 
quele  entra  messire  Pietre  Vast  pour  aller  en  Constan¬ 
tinoble,  devers  l’empereur  :  auquel  le  cappitaine  charga 
de  ramener  une  bombardelle  qui  estoit  sur  la  grant 
nave ,  avec  les  pierres  et  pouldres  à  ycelles  servans. 

Lequel  messire  Pietre  Vast  besongna  en  tout  telement, 
que  le  cardinal  vint,  atout  trois  gallees,  en  la  Dunoue; 
mais,  pour  ce  que  messire  Geffroy  de  Thoisy  estoit 
retourné  devers  le  duc  de  Eourguoigne ,  il  ne  trouva 
que  deux  gallees  et  celle  que  le  cappitaine  avoit  illec 
laissié  avec  messire  Gauvain  Quieret,  quy  estoit  aussy 
retourné  devers  le  dit  duc,  et  toutes  trois  les  ramena 
avec  luy.  Aussi  fist  il  le  seigneur  turcq,  luy  xxxe,  avec 
ladite  bombarde,  pierres  et  pouldres  :  et  arriva  à  Bri- 
lago  vin  ou  x  jours  avant  le  cardinal  et  les  autres  gal¬ 
lees.  Et,  incontinent  luy  venu,  le  filz  du  seigneur  de  la 
Vallaquie  envoya  devers  son  pere  quérir  chevaulz  : 
puis  luy  et  messire  Pietre  menèrent  le  cappitaine 
devers  ledit  seigneur  de  la  Vallaquie,  environ  la  fin 
de  Jullet  an  mil  imc  xlv;  et,  là,  avec  ceulz  de  Hon¬ 
grie,  ilz  conclurrent  de  leurs  besongnes.  Et  prornist 
le  dit  seigneur  de  la  Vallaquie  au  capittaine  luy  don¬ 
ner  assez  bledz  et  chars  pour  ses  gens ,  parce  qu’ilz 
avoient  tenu  le  pays  paisible  durant  la  moisson ,  que 
les  turcqz  n’y  avoient  pas  couru.  Et  conclurent  en- 
samble  que,  quant  toutes  les  gallees  seroient  venues  , 
il  yroit  par  terre,  et  les  gallees  par  eaue,  assaillir  une 
ville,  qu’on  appeloit  Triest1,  qui,  autresfois,  avoit  esté 
prinse  et  ruynee  des  Vallaques,  et  n’y  avoit  gueres 
de  muraille  entière;  mais  fort  estoit  remaisonnee  et 
repeuplee  :  si  estoit  ung  passage  quy  grandement  gre- 
voit  au  pays  de  la  Vallaquie.  Et  prornist.  ledit  seigneur 
des  Vallaques  que,  pour  conduire  les  gallees  parmy  la 
riviere ,  il  bailleroit  quarante  ou  chinquante  bateaux , 
appelez  manocques,  qui  sont  d’une  pieche,  comme  ung 


i .  Silistri,  qu’on  a  aussi  appelée  Dsistra. 

nocq  aux  pourceaulz,  longz  etestrois,  etbeaucop  Val- 
laques  dedens,  en  l'un  plus,  en  l’autre  moins.  Et  aprez 
que  ledit  seigneur  de  Wavrin  eut  besongnié  en  la  ma¬ 
niéré  dite  au  seigneur  delà  Vallaquye,  il  en voia ledit 
messire  Pietre  Vast,  de  rechief,  en  Hongrye,  adfm  des 
Hongres  advanchier  ;  disant  que  les  gailees  estoient 
desja  toutes  prestes  entrées  en  la  riviere  pour  monter 
contremont,  certiffiant  que  le  seigneur  de  la  Vallaquie 
les  adcompaigneroit  à  grant  armee.  Et  pour  ce  que  le 
dit  messire  Pierre  Vast  avoit  promis  à  Saoussi,  le 
seigneur  turcq ,  qu’il  ne  le  livrerait  en  autruy  mains 
que  auz  seigneurs  de  Hongrye,  le  capittaine  îuy  bailla 
une  gallee  pour  soy  et  ses  gens  ;  sur  laquele  ledit 
turcq  mist  une  gallieuse  baniere  rouge,  atout  ung 
gros  pommeau  doré ,  et ,  par  dessus ,  vi  lambeaux 
tous vermaux,  ventelans  au  vent;  et  ainsv  1  emmena 
messire  Pietre  Vast  en  Hongrye.  Et  dedens  deux 
jours  aprez  qu’il  fut  party,  vindrent  le  cardinal, 
messire  Régnault  de  Confide  et  Jacot  de  Thoisy  1 , 
atout  cliincq  gailees  ,  lesqueles ,  joinctes  avec  les 
trois  du  capittaines,  furent  viii,  autant  qu’il  en  avoit 
promis. 

Incontinent  que  le  cardinal  fut  arrivé ,  alla  devers 
luy  le  seigneur  de  Wavrin;  et,  entre  leurs  devises,  luy 
racompta  la  conclusion  qu’il  avoit  prinse  avec  ledit 
seigneur  delà  Vallaquye,  lequel  renvoia  son  filz  a  bri- 
lago  devers  nos  seigneurs,  atout  v  ou  vi  notables  hom¬ 
mes,  pour  les  entretenir  en  leurs  bons  propos.  Et  si  vint 


1 .  Jacot  de  Thoisy,  gouverneur  de  vaisseaux  et  galères  du  duc  de 
Bourgogne  :  c’est  ainsi  qu’il  est  qualifié  sur  l’état  des  officiers  et  domes¬ 
tiques  de  ce  prince.  (La  Barre,  II,  205.) 

illec  aussi,  en  ce  tempore,  ung  messagier  de  Hongrye 
quy  leur  noncba  que  le  vaivode  amassoit  le  plus  de 
gens  d’armes  qu’il  povoit;  mais  il  ne  seroit  pas  devant 
Nycopoly  qu’il  ne  feust  la  Nostre  Dame  en  septembre; 
et  pour  ce,  nos  seigneurs,  avec  le  filz  de  la  Vallaquye, 
conclurent  d’aller  assaillir  les  villes  et  forteresses  qu’ilz 
trouveroient,  depuis  là  où  ilz  estoient  jusques  à  Nyco¬ 
poly  :  c’est  à  scavoir  la  ville  de  Triest ,  Tousturcain  *, 
Georgye1 2 3  et  Rossico*  :  et  que  le  seigneur  de  la  Valla¬ 
quye  yroit  par  terre,  costoiant  la  riviere  et  les  gallees, 
atout  sa  puissance,  pour  leur  donner  secours  et 
vittaille.  Et  prindrent  certain  jour  à  estre  devant  la 
ville  de  Triest  pour  l’assaillir,  laquelle  ville  seoit 
en  Bulgarye,  sur  la  costiere  de  la  Grece.  Mais  les 
turcqz ,  qui  avoient  leurs  espyes  en  la  Vallaquye, 
sceurent  ycelle  conclusion  de  faire,  comme  cy  aprez 
porrez  oyr. 

Le  cardinal  et  le  seigneur  de  Wavrin  firent  doncques 
bien  adoubler  leurs  gallees  et  mettre  à  point;  et,  pour 
ce  que  les  Hongres  avoient  ralongié  le  jour  jusques 
aprez  la  Nostre  Dame  septembre ,  ilz  ne  partirent  de 
Brilago  tant  que  lendemain  aprez  la  my  aoust,  et  mis- 
rent  grant  tempz  à  monter  amont  le  courant  de  la 
riviere  jusques  à  Triest;  car  il  y  avoit  bien  trois  cens 
milles ,  quy  vallent  environ  cent  bonnes  lieues  fran- 
coises. 

En  ce  voyage,  sou  ventes  fois,  le  seigneur  de  la  Valla- 
quie,  atout  sa  puissance  par  terre ,  venoit  sur  la  rive 


1.  Tourtoukan. 

2.  Giurgevo. 

3.  Roustchouk? 

de  l’eaue  parlera  nos  seigneurs  cresliens;  tant  que,  une 
fois,  il  leur  dist  qu’ilz  gectassent  leurs  ancres ,  car  ilz 
aprochoient  la  ville  deTriest,  et  que  lendemain  par- 
tans  de  là,  serroient  devant  la  ville  en  deux  heures.  Sy 
ancrèrent  et  s’assemblèrent  à  conseil  pour  scavoir  se 
lendemain  on  assauldroit  la  ville;  auquel  conseil  fu¬ 
rent  appelez  tous  les  capittaines  et  patrons  des  gallees, 
aussi  furent  les  seigneurs  Vallaques  quy  leur  estoient 
baillïés  pour  les  conduire  ;  sicque,  quant  la  chose  fut 
bien  debatue  entr’eulz,  la  conclusion  fut  tele  que,  à  la 
pryere  et  requeste  du  cardinal ,  pour  ce  qu’il  n’avoit 
que  trois  gallees,  le  seigneur  de  Wavrin  porteroit  la 
baniere  de  l’Eglise  (et  luy  bailla  ledit  cardinal  tous 
ses  gens),  et  messire  Régnault  de  Confide  porteroit 
la  baniere  du  duc  de  Bourguoigne;  si  se  partiroit  le  dit 
seigneur  de  Wavrin  une  heure  devant  le  cardinal 
pour  ce  qu’il  feroit  l’avangarde,  et  solliciteroit  les  Val- 
lacques,  pour  ce  qu’il  avoit  congnoissance  à  eulz.  Si 
leur  fut  fait  scavoir  comment  heure  estoil  prinse  à  vi  du 
matin,  lendemain,  d’assaillir  la  ville. 

Ainsi  comme  il  fut  devisé  du  partement,  il  en  fut 
fait  :  si  vint  ledit  seigneur  de  Wavrin  devant  Triest 
à  solleil  levant,  et  trouva  les  Vallaques  quy,  desja,  se 
logoient  sur  le  bort  de  la  riviere  en  tentes  et  pavil¬ 
lons,  desquelz  aulcuns  vindrent  prestement  devers  le 
seigneur  de  Wavrin,  demander  où  estoit  le  cardinal; 
quy  leur  respondy  que  tantost  venroit,  en  monstrant 
les  voilles  des  gallees  quy  venoient;  et  que,  incontinent 
luy  venu ,  il  estoit  délibéré  qu’on  commenceroit  l’as- 
sault. 

Ceulz  de  la  ville  ne  faisoient  quelque  samblant  de 
guerre  ou  d’avoir  paour ,  ne  ilz  ne  tyroient  de  ca- 

lions  ou  autre  Irait.  Sy  veyrent ,  tost  aprez  ,  ledit 
seigneur  de  Wavrin  et  les  Valiaques,  aux  gallees  du 
cardinal  caller  le  voille ,  dont  Valiaques  furent  esba- 
liis  :  si  demandèrent  que  ce  povoit  estre  qu’ilz  ne 
venoient  avant.  A  quoy  le  capittaine  respondy  qu’il 
ne  scavoit,  et  que  ce  estoit  contre  la  conclusion  d’en- 
tr’eulz  prinse,  et  par  grant  couroux  leur  dist  :  «  Quant 
on  fait  ung  prestre  chief  de  guerre,  il  n’en  pourroit  pas 
bien  venir.  »  Si  conclurent  ensamble  que  on  envoie- 
roit  la  barque  de  la  gallee  devers  ledit  cardinal ,  à 
scavoir  pourquoy  il  se  tardoit.  Si  veoient  tousjours  la 
barque  aller,  laquele,  quant  elle  fut  arrivée  à  la  gallee, 
quy  prez  estoit  loingz  de  là  une  lieue  francoise  ,  ilz 
veyrent  ung  homme  qu’on  sacquoit  contremont  le 
mast  d’ycelle,  les  mains  lyees  derrière  son  dos  :  et,  pour 
ce  que  c’est  une  justice  qui  se  fait  communément  es 
gallees  sur  les  malfaiteurs ,  le  capittaine  dist  auz  Val- 
laques  :  «  Esgardez  ;  le  cardinal  fait  justice  de  ses  gens, 
quant  on  doit  assaillir  ceste  ville  ».  Si  estoient  les  dis 
capittaine  et  Valiaques  tant  couroucbiés  qu’ilz  nesca- 
voient  que  dire  :  car  aprochoit  neuf  heures,  que  le 
solleil  estoit  ja  chault  et  ardant  ;  parquoy  ce  leur  se- 
roit  chose  nuysable  de  donner  assault  par  tel  clialleur  ; 
et  ce  dont  ancores  plus  se  troubloient,  estoit  qu’ilz  ne 
veoient  point  retourner  la  barque. 

Tant  regardèrent,  doncques,  les  gallees,  qu’ilz  les 
parcheurent  faire  voille  pour  venir  avant,  à  laquele 
heure  ledit  capittaine  manechoit  fort  ceulz  de  la  barque, 
qu’il  avoit  illec  envoiez,  pour  cause  que  tant  demou- 
roient.  Et  quant  le  dit  cardinal  vint,  il  passa  devant  la 
gallee  du  seigneur  de  Wavrin,  ouquel  regardant,  cora- 
mencba  à  rire  ;  mais  le  dit  de  Wavrin  luy  monstra  visage 

félon  et  couroucliié.  Si  entra  prestement  en  une  barque, 
aucuns  seigneurs  Vallaques  avec  luy,  et  quant  il  aprocba 
la  gallee  du  cardinal,  il  crya  en  haut  :  «  Monseigneur, 
est  il  bien  heure  d’assaillir  la  ville  ?  »  Et  le  cardinal, 
en  sourriant,  respondy  :  «  Je  vous  diray  autres  nou¬ 
velles.  »  Puis,  prestement  qu’ilz  furent  entrez  en  sa 
gallee,  leur  dist  :  «  Dieu  nous  a  veu,  et  ne  veult  pas 
que  nous  soions  ancores  péris  ;  car  les  vaisseaulz  des 
Yallacques ,  nommez  manocques ,  entrèrent  à  ce 
matin  en  une  petite  riviere  :  si  prindrent  ung  turcq 
qui  peschoit  et  ramenèrent;  lequel  a  esté  inter- 
roguié  et  jehiné  ,  qui  a  congneu  et  dit  qu’il  y  a  bien 
xxxm  chevaulz  de  turcqz  dedens  la  ville  de  Triest , 
et  que  tous  les  soubachins  du  pays  de  Volgarye1 
y  sont  assemblez  ;  disant  qu’il  veult  morir  de  la 
plus  dolloureuse  mort  qu’il  est  possible ,  ou  cas 
qu’il  ne  soit  vérité.  »  Et  fist  amener  ledit  turcq  de¬ 
vant  les  Vallaques,  quy  le  interroguerent ,  et  il  leur 
nomma  tous  les  Soubachins  quy  estoient  en  la  dite 
ville. 

Adont  les  turcqz,  quy  aparcheurent  qu’on  ne  les 
assauldroit  point  et  que  aucunement  ilz  estoient 
descouvers  de  leur  embusche,  commencèrent  à  gecter 
de  canons  et  serpentines;  mais,  par  la  grâce  de  Dieu, 
milles  des  gallees  ne  furent  atamtes ,  ausqueles  fut 
force  d’eslongier  et  aller  plus  avant  ancrer.  Si  fut 
conclu  que  chascun  s’en  yroit  disner,  et  ne  se  adven- 
turroit  on  pas  d’assaillir  si  on  n’oioit  autres  nouvelles. 
Mais  les  turcqz  de  dedens  la  ville  firent  une  faulsete  ; 
car  ilz  boutterent  le  feu  à  ung  des  deboutz  d’ycelle , 


1.  Bulgarie. 

et  faisoient  courir,  à  gratis  cris,  les  femmes  et  enfaiis 
hors  de  la  ville.  Et  les  Vallacjues  dirent  que  c’estoit 
bien  la  maniéré  des  turcqz  d’en  faire  ainsi ,  pour 
attraire  les  crestiens  d’assaillir  la  ville;  nonobstant 
iaquele  chose  ilz  se  retrayrent  en  leurs  tentes  pour 
aller  disner,  et  aussi  allèrent  ceulz  des  gallees  prendre 
leur  repas.  Et,  entandis  que  ilz  se  dignoient,  sailly  de 
la  ville  un  turcq  a  cheval,  tout  rouge  vestu,  atout 
une  courte  lance  et  ung  petit  penon  ,  lequel  courut 
plusieurs  fois  sur  le  rivage  de  la  dite  riviere  ;  et,  tost 
aprez  luy,  saillirent  bien  trois  ou  quatre  cens,  atout 
une  baniere  rouge,  quy  se  commencèrent  à  pourme- 
ner  sur  les  rivages  et  plaines  d’entour  la  ville.  Aprez, 
sailly  de  la  dite  ville  une  grande  baniere  vermeille,  à 
un  pommeau  d’or  par  dessus,  atout  vi  lambeaux , 
toute  pareille  a  celle  du  seigneur  turcq  Saoussy  ;  puis 
assirent  plusieurs  autres  enseignes.  Sy  disoient  les  Val- 
laques,  a  leur  exstimation,  qu’ilz  povoient  voirement 
bien  estre  de  xxv  à  xxxm  clievaulz  turcqz,  selon  le  dit 
du  sarrasin  prisonnier. 

Adont,  le  turcq  Saoussy,  quy  estoit  en  sa  gallee, 
\oyant  saillir  les  enseignes  hors  de  la  ville,  pour  ce 
que  bien  les  congneut,  prya  de  parler  au  seigneur  de 
Wavrin,  comme  il  fist  prestement,  et  luy  dist  :  «  Je 
congnois  bien  les  soubacliins  et  capittaines  des  turcqz 
qui  cy  sont.  Il  me  samble,  se  je  povoie  parler  à  eulz, 
que  je  les  convertiroie  a  moy.  »  Au  quel  le  seigneur 
de  Wavrin  respondy  que,  de  sa  part,  estoit  assez 
content;  mais  il  estoit  de  nécessité  d’en  advertir  mon¬ 
seigneur  le  cardinal,  auquel,  incontinent,  le  dit  sei¬ 
gneur  de  Wavrin  alla  conter  ceste  nouvelle,  dont  il 
lut  moult  joyeux.  Et  luy  dist:  a  Je  vous  prye,  trouvez 

maniéré  de  le  faire  parler  à  eulz.  »  Pourquoy,  preste¬ 
ment,  le  dit  seigneur  de  Wavrin  s’en  retourna  devers 
le  dit  Saoussy,  où  il  manda  messire  Régnault  de  Con- 
fîde,  quy  conseilla  qu’on  feist  bien  mettre  à  point  les 
rimes  des  gallees,  et  que  le  seigneur  de  Wavrin  et  luy 
allassent  avecq  le  turcq.  Puis  fut  demandé  par  nos  sei¬ 
gneurs,  audit  Saoussy,  comment  l’en  trouverait  ma¬ 
niéré  d’avoir  sceureté  pour  pallementer.  A  quoy  il 
respondy  qu’il  en  feroitbien.  Si  fist,  incontinent,  lever 
sur  une  lance  une  baniere  blance  :  laquele  aparcheue, 
les  turcqz  en  firent  lever  une  autre  ;  et  quant  Saoussy 
l’aparcheut,  il  dist  :  «  Allons  hardyement,  nous  avons 
sceureté.  » 

Lors  les  gallees  à  la  ryme  se  tvrerent  vers  la  terre, 
au  trait  d’un  archier  prez  des  turcqz  :  sicque  tous  les 
turcqz,  qui  se  tenoient  en  quatre  ou  en  chincq  ba¬ 
tailles  ,  se  vindrent  tous  rengier  sur  la  riviere,  leur 
grant  baniere  et  les  soubachins  alencontre  de  la  gal- 
lee  du  capittaine;  puis,  incontinent,  le  dit  Saoussy 
vesty  une  robe  de  drap  d’or  bleu.  Si  monta  hault  sur 
lebancq,  atout  ung  chapel  de  turcq  blancq,  et  un  cer¬ 
cle  d’or  sur  la  teste,  ouquel  estât  le  povoient  bien 
veoir  tous  les  turcqz,  entour  lui  bien  xxx  turcqz  tous 
archiers.  Et,  lors,  commanda  le  dit  Saoussy  que  la  bar¬ 
que  feust  mise  en  l’eaue  pour  aller  querre  ceulz  quy 
seroient  députez  au  parlementer,  dedens  laquele  en¬ 
trèrent  nu  turcqz  des  plus  notables,  quy,  prestement, 
s’en  vindrent  arrester  devant  le  dit  Saoussi ,  lequel 
leur  dist  en  languaige  turquois  hault,  et  cier  aus  dis 
turcqz  :  «  Allez  aces  soubachins,  qu’il  nomma  tous 
par  leurs  propres  noms,  et  leur  dites  que  je  suy  le 
seigneur  Saoussy,  filz  de  l’aisné  frere  au  pere  Moratb- 

bay  *,  et  me  apartient,  par  raison,  l’empire  de  Tur¬ 
quie.  Sy  leur  prye  qu’ilz  me  voeillent  recongnoistre 
pour  seigneur,  en  leur  disant  que  je  prometz  à  eulz 
faire  plus  de  bien  que  ne  fist  oncques  Moratbay,  le¬ 
quel  ilz  ont  tenu  à  seigneur  en  mon  absence,  et  se1 2, 
pardonneray  à  tous  quancques  ilz  meffirent  oncques 
à  monseigneur  mon  pere  et  à  moy.  »  Et  lors,  preste¬ 
ment,  la  barque  auz  rimes  s’en  alla  vers  les  turcqz  ; 
mais  ainsi  comme  ilz  s’en  alloient ,  messire  Régnault 
de  Confide  escrya  au  seigneur  de  Wavrin  :  «  Mon¬ 
seigneur  le  capittaine,  veez  vous  pas  ce  que  je  voy  ?;> 
—  «  Je  ne  scay,  respondy  le  capittaine,  se  vous  ne  le 
dites.  » —  «  Je  voy,  distil,  ces  ribaux  turcqz  qui 
aportent  des  canons,  et  les  affustent  contre  nous.  »  Si 
luy  demanda  le  capittaine  que  chose  il  luy  sambloit 
sur  ce  bon  de  faire:  «  Vous  avez  quatre  canons  en  vos- 
tre  gallee  et  moy  autant  en  la  mienne;  faisons  les 
aussi  affuster  contre  celle  bataille  des  turcqz,  et  se  ilz 
gectent  contre  nous,  que  le  feu  soit  tout  prest  pour 
gecter  contre  eulz,  ilz  auront  le  moitié  pyeur. 

Quant  la  barque  fut  à  demy  gect  de  pierre  prez  de 
terre,  elle  s’arresta  :  et  là,  le  serviteur  du  dit  Saoussy 
exposa  auz  dessusdis  soubachins  ce  que  son  maistre 
luy  avoitcbargié;  laquele  légation  finee,  ilz  se  tyrerent 
à  part,  où  ilz  furent  bien  le  quart  d’une  heure  en  con¬ 
seil.  Puisvindrent  sur  la  rive  de  la  Dunoue;  etdistl’un 
des  soubachins  auz  messagiers  du  dit  Saoussy,  si  hault 
qu’il  le  povoit  bien  oyr  :  «  Retournez  à  vostre  maistre, 

1.  Voy.  ci-dessus,  page  100,  note  2. 

2.  Et  ^e,  telle  est  la  leçon  fort  lisible  du  manuscrit.  Cela  paraît  vouloir 
dire  :  Et  pourtant.  Peut-être  faudrait-il  lire  Et  ce,  ou  bien  encore  Et  je. 

et  iuy  dites  que  nous  avons  ung  seigneur  auquel  nous 
avons  longuement  obey  et  servi;  si  ne  congnoissons 
autre  seigneur,  ne  n’en  povons  avoir  deux.  » 

Le  seigneur  Saoussy,  oiant  ceste  responce,  changa 
coulleur  et  contenance,  monstrant  signe  de  doulleur, 
par  quoy  on  parcheut  bien  que  la  responce  ne  luy 
pleut  pas.  Et  aussi  il  avoit  là  ung  truceman  quy  ra¬ 
contait  au  seigneur  de  Wavrin  tout  ce  qu’on  disoit 
d’un  costé  et  d’autre. 

Et  lors,  incontinent  le  parlement  fine,  les  Sarrazins 
commencèrent  à  gecter  canons  contre  ceulz  des  gallees, 
lesquelz,  pareillement,  gecterent  en  la  battaille  des 
turcqz,  quy  s’enfuyrent  autant  qu’ilz  peurent,  par 
grans  tropeaulx ,  comme  moutons  quant  le  leu  se 
frape  au  milieu  ;  puis  s’en  retournèrent  nos  seigneurs 
devers  le  cardinal ,  auquel  ilz  racontèrent  comment 
ilz  avoient  besongnié. 

Ce  fait,  les  seigneurs  de  la  Vallaquie  allèrent  devers 
le  dit  Saoussy,  et  firent  tant  qu’il  s’avoullenta  de  des¬ 
cendre  en  terre  avec  eulz  ;  si  manda  le  seigneur  de 
Wavrin  venir  devers  luy,  auquel  il  déclara  qu’il  voul- 
loit  descendre  sur  terre  avec  les  seigneurs  Vallaques, 
auquel  le  capittaine  respondy  :  «  Et  comment  !  vous 
m’avez  fait  promettre,  par  serment,  que  je  ne  vous 
livreray  à  nul  autre  que  auz  seigneurs  de  Hongrye. 
Vouliez  vous  que  je  faulse  maintenant  mon  serment?  » 
Et  le  seigneur  Saoussy  luy  replicqua,  felonneusement  : 
u  Ne  suis  jou  pas  en  ma  francise,  pour  aller  où  il  me 
plest?  me  tenez  vous  pour  vostre  esclave  ?»  —  «  Adont, 
lui  dist  le  seigneur  de  Wavrin,  venez  avec  les  seigneurs 
Vallaques  devers  le  cardinal,  moy  quitter  devant  luy 
la  promesse  que  fait  vous  ay  ;  et  puis  allez  où  bon 

vous  samble;  »  comme  il  fist.  Puis,  incontinent,  luy  et 
tous  ses  turcqz  descendirent  à  terre  ;  si  s’en  allèrent 
vers  le  seigneur  de  la  Yallaquie.  Et,  pour  ce  qu’on 
perdoit  tempz  devant  ceste  ville  de  Triest,  tant  qu’il  y 
eust  tele  multitude  de  turcqz,  il  fut  conclu  de  lever  les 
ancres  et  transmonter  la  riviere,  pour  s’en  aller  joindre 
auz  Hongres,  le  plutost  qu’on  pourroit,  devant  la  ville 
de  Nicopoly.  Et  pour  ce  que  le  bescuit  estoit  failly  es 
gallees  du  seigneur  de  Wavrin,  par  la  longueur  du 
tempz  qu  ilz  avoient  este  sur  la  mer  (si  n’avoit  que 
bledz  et  farines  que  les  Vallaques  leur  livroient) ,  il 
s’acorda  avec  le  cardinal  de  partir  une  heure  ou  deux 
devant  luy,  et  yroit  tant  qu'il  trouveroit  place  pour 
faire  grans  feux  et  charbons  à  cuyre  la  dite  farine  ; 
car  autre  pain  ilz  n’avoient,  que  les  wasteaux  1  qu’ilz 
faisoient  journelement  sur  le  charbon,  et  aulcunes 
fois  les  compaignions  et  galliotz  ne  mengoient  que 
bled  cuit.  Et  quant  le  seigneur  de  Wavrin  fut  partv, 
le  fil z  du  seigneur  de  la  Vallaquye  le  poursievy,  cos- 
toiant  la  terre  atout  ses  manocques.  Sy  advint  que  le 
dit  seigneur  de  Wavrin,  pour  le  bon  vent  qu’il  avoit, 
non  sachant  ou  il  estoit,  arriva  à  une  lieue  prez  d  un 
chasteau  turcquois,  nommé  le  chasteau  Turquant,  où 
il  trouva  bois  et  lieu  convenable  à  faire  le  charbon. 
Si  descendirent  à  terre,  pour  faire  pitance.  Et,  lors, 
le  filz  de  la  Yallaquie,  quy  ne  povoit  aller  si  fort  à 
rimes  comme  les  nostres  à  voilles ,  venoit  derrière; 
lequel,  quant  il  vey  le  capittaine  ancré,  il  envoia  des 
plus  notables  de  ses  Vallaques  vers  luy,  dire  en  tele 
maniéré  :  «  Le  filz  de  la  Yallaquie  se  recommande  à 


1.  Gâteaux. 

vous,  et  vous  fait  scavoir  que  vous  estes  ycy  ancrez  à 
deux  mille  prez  du  chastel  Turquant.  Sy  vous  prye 
que  demain  au  matin  vous  soyez  prest  pour  le  as¬ 
saillir  avecq  luy,  qui  a  bien  en  sa  compaignie  vc  Val- 
laques.  » 

Alors  estoit  solleil  couchié;  pourquoy  le  capittaine, 
voiant  qu’il  avoit  illec  esté  plus  de  trois  heures  ,  et  si 
ne  veoit  nulle  aparence  du  cardinal,  ne  de  ses  gallees, 
avoit  le  ceur  mal  à  son  aise  ;  car  l’heure  estoit  passée 
qu’il  devoit  estre  venu  ,  veu  le  bon  vent  qu’il  avoit , 
quy  ancores  estoit  fort  monté  depuis  qu’il  avoit  ancré. 
Sy  n’en  scavoit  que  penser,  ne  que  respondre  auz  Val- 
laques,  ou  oyl,  ou  nennil  ;  car  il  n’estoit  pas  certain 
quele  adventure  ou  nécessité  le  cardinal  povoit  avoir 
de  si  longuement  demourer.  Toutesfois,  il  se  conseilla 
auz  gens  de  bien  qu’il  avoit  en  sa  gallee ,  qui  lui  di¬ 
rent  :  «  Ces  Vallaques  ycy  se  offrent  de,  demain,  avec 
vous  assaillir  ce  chastel  :  se  vous  le  refusez,  il  vous  sera 
contourné  à  grant  deshonneur  et  lascheté;  supposé 
que  le  cardinal  ne  soit  pas  venu ,  il  ne  peult  longue¬ 
ment  demourer  qu’il  ne  soit  ycy  ceste  nuyt.  »  Le  sei¬ 
gneur  de  Wavrin,  doncques,  espérant  que  ledit  cardinal 
deust  venir  ,  sans  lequel  il  ne  voulloit  riens  ou  peu 
faire,  respondy  auz  Vallaques  :  «  J’ay  esperance  que 
monseigneur  le  cardinal  venra  ancores  annuit ,  et 
aussi  mes  autres  gallees  ;  et  demain  au  matin  je  seray 
prest.  Envoiez  devers  mov  quant  vous  volrez  passer, 
si  m’en  vrai  assaillir  ledit  chastel  avec  vous.  » 

Apre z  ce  que  les  Vallaques  furent  partis,  et  que  la 
nuit  obscurcy,  le  dit  capittaine  et  tous  ceulz  de  sa 
gallee  estoient  tristes  et  maris  pour  le  cardinal  et  leurs 
autres  gens,  desquelz  ilz  n’oioient  pas  nouvelles;  mais 

ilz  ne  scavoient  mye  de  leur  adventure  fortuneuse , 
quy  fut  tele  que  je  diray;  car,  quant  le  cardinal  de- 
voit  partir  pour  tyrer  apres  eulz,  sa  gallee  frappa  en 
terre  :  si  furent  bien  quatre  heures  empescliiés  à  le  des- 
cliargier  et  rechargier,  pour  le  r’ avoir  jus  de  la  terre  ; 
et  l’armee  des  turcqz,  quy  estoient  à  Triest,  cuidoient 
que  ce  feust  une  tromperie  qu’on  leur  feist,  pour  veoir 
se  ilz  sievroient  point  par  terre  les  gallees  qui  estoient 
premiers  partyes,  et  puis,  tout  à  cop,  les  trois  gallees 
retourneroient  pour  prendre  la  ville.  Sy  eurent  les 
turcqz  conseil  ensamble  de  retourner  en  ycelle  ,  et  le 
garder  celle  nuit;  quy  fut  la  propre  cause  pourquoy  le 
dit  chastel  Turquant  fut  prins,  comme  vous  orez  ;  car 
se  les  Sarrazins  eussent  poursievy  les  deux  premières 
gallees  par  terre  jusques  là,  jamais  on  ne  l’eust  envahy; 
car  le  dit  chastel  seoit  en  Vulguarye  du  costé  de  la 
Grece  ,  comme  fait  la  ville  de  Triest. 

Lecapittaine,  doncques,  fist  toute  celle  nuit  ceulz  des 
gallees  tenir  en  armes,  faisant  grant  guet  :  lui  mesmes 
dormy  sur  le  tillas,  tout  arme,  avec  les  autres;  et  len¬ 
demain  ,  au  point  du  jour,  que  les  Vallaques ,  atout 
leurs  manocques,  passoient  la  riviere,  ilz  envoîerent 
devers  le  seigneur  de  Wavrin  dire  qu’il  leur  tenist  sa 
promesse.  Lequel,  incontinent,  fist  sonner  ses  trom¬ 
pettes  et  lever  les  ancres  pour  sievyr  les  Vallaques,  le 
plus  tost  qu’il  peut;  mais  les  Vallaques,  quy  s’estoient 
hastez  pour  descendre  devant  luy,  quant  ilz  lurent  a 
terre,  les  turcqz,  qui  estoient  dedensle  chastel  environ 
cent  et  chinquante ,  les  rebouterent  jusques  à  leurs 
manocques.  Mais  le  seigneur  de  Wavrin  qui  ses  gens 
avoit  préparez  en  grant  point,  vint  atout  ses  deux 
gallees,  et  là,  à  force  d’arballestres,  cullevrines  et  ca- 

lions  ?  secourut  les  Yallaques  telement  qu’ilz  se  re- 
coeillerent  et  descendirent  en  la  maniéré  sequente  : 
c’est  à  scavoir,  le  seigneur  de  Wavrin  bailla  le 
penon  du  duc  de  Bourguoigne  à  ung  très  vaillant 
escuyer,  nommé  Dyeric  de  Vyane1,  natif  du  pays  de 
Hollande,  et  tous  les  arballestriers ,  culvriniers  et  ca¬ 
nonniers  sievoient  ledit  penon  ;  et  la  bannière  du  duc 
bailla  à  porter  à  ung  chevallier  de  Henault,  nommé 
le  seigneur  de  Hoves  ;  laquele  baniere  sievoient  les 
hommes  d’armes  et  les  compaignons  de  gallees ,  et 
le  dit  seigneur  de  Wavrin ,  tousjours  joignant  à  la 
bannière.  Si  reboutterent,  de  la  première  venue,  les 
turcqz  tant  raddement  dedens  leur  basse  court  qu’ilz 
le  prindrent  d’assault.  Ce  chastel  Turquant,  séant  sur 
la  rive  de  la  Dunoe,  estoit  de  quatre  pans  de  mur  en 
quarrure ,  en  tele  maniéré  que  à  chascune  des  trois 
quarres  avoit  une  petite  tour ,  et  à  la  quatriesme 
quarre  des  dis  pans  de  mur  y  avoit  une  grosse  tour 
qnarree  quy  estoit  massice  bien  de  dix  piedz  de  hault; 
et  y  montoient  les  turcqz  par  une  montée  de  bois, 
quy  estoit  toute  couverte  de  grandes  plates  plures  de 
bois  ,  ainsi  qu’on  les  poille2  quant  les  arbres  sont  en 
seve;  et  il  y  avoit,  par  deseure,  ung  grant  bacicol3  et 

1.  Jean  de  La  Boverie,  chevalier,  dit  leRuyte,  seigneur  de  Viane  en 
Flandre,  était  bourguemaître  de  la  cité  de  Liège  en  1482.  [Recueil  héral¬ 
dique  des  bourguemaistres  de  la  noble  cité  de  Liège  ;  Bah  ante  ,  édit,  de 
M.  Gachard,  II,  671,  note  S.)  — «  Dedans  Montegny,  qu’on  appelle 
en  TRiois  Montenaken —  en  estoit  capitaine  monsieur  Jehan  del  Bou- 
verie,  dict  le  Ruyt,  qui  estoit  pour  celle  annee  (1465)  maistre  de  la  cité 
de  Liege,  et  avoit  charge  de  la  bannière  principale.  »  (Haynin,  51-52.) 

2.  Poille,  pèle;  de  Poiller,  ùter  la  peau,  l’écorce,  peler. 

3.  Bacicole  ou  bachicol,  construction.  Voyez  dans  Roquefort  (TU,  34) 
les  mots  Bachicoi.lé  et  Bacicollement. 

grandes  allées  d’aisselles 1  de  bois ,  duquel  bacicol  se 
deffendoient  fort  les  turcqz  ;  et  par  derrière  estoit  la 
basse  court,  qui  avironnoit  les  trois  pans  de  mur  et  la 
tour,  et  y  avoit  grans  fossez  et  pallis  de  bois  entour 
ycelle ,  laquele ,  nonobstant,  fut  prinse  comme  vous 
avez  oy,  de  venue ,  au  très  villain  reboutement  des 
turcqz,  lesquelz  furent  si  radement  poursievys  qu’ilz 
n’eurent  pas  loisir  de  le  deffendre,  de  haste  d’eulz  en- 
fuyr  dedens  les  dis  tour  et  chastel. 

On  ne  scavoit  comment  le  chastel  assaillir,  pour 
l’empeschement  de  la  dite  tour,  qui  tant  fort  deffen— 
doit  les  murailles  d’ycellui  ;  car  les  turcqz  qui  estoient 
dedens  le  bacicol  et  allées  de  bois ,  ruoient  grans 
pierres  et  mairiens,  telement  que  nulz  ne  les  ozoit 
aprochier  -,  et,  pourtant,  le  seigneur  de  Wavrin  envoia 
quérir  vin  canons,  quy  estoient  esdites  gallees  :  si 
les  fist  affuster  alencontre  du  bacicol  et  allées  quy 
estoient  par  dehors;  aussi  fist  il,  celle  part,  arrengier 
cullevriniers ,  arballestriers  et  archiers,  où  chascun 
tyra  si  raddement,  qu’il  n’y  avoit  layans  turcq  si  hardy 
quy  s’i  ozast  tenir.  Et  lors,  incontinent,  on  assailly  le 
dit  chastel  vigoreusement,  atous  les  quatre  pans  de 
mur  ;  et  fut  prins  generalement,  excepté  la  dite  grosse 
tour.  Et  quant  on  fut  entré  dedens,  trouva  la  montée 
de  bois  toute  couverte  de  plures  d’arbres,  laquele  fut 
prestement  tyree  jus;  car  on  crombioit 2  les  fers  des 
lances  à  crochés,  dequoy  on  sacquoit  tout  par  terre, 
et  n’avoient  les  turcqz  autre  deffense  en  la  dite  tour 

1.  Aisselles,  petits  ais,  planches. 

2.  Crombioit,  cour  boit.  Cronbir,  rendre  courbe.  (HÉgart,  Dictionnaire 
ouchi- français .) 

sinon  par  le  bacicol  et  les  allées  de  bois,  où  ilz  ne  se 
povoient  plus  tenir,  pour  les  canons ,  arballestriers, 
culvriniers  et  arcliiers  ;  mais  ilz  deffendoient  bien  leur 
montée,  à  cause  d’une  frenestre  et  deux  barbacannes 
de  pierre  bien  mâchonnées ,  telement  que  ceulz  quy 
assailloient  la  montée,  et  voulloient  monter  contre 
mont,  estoient  souvent  ruez  jus  et  leurs  pavaiz  rom¬ 
pus,  dont  il  en  eut  plusieurs  blecliiés.  Et  fut  l’assault 
deffendu ,  pour  ce  que  c’estoit  chose  impossible  de 
prendre  la  dite  tour  par  la  montée.  Si  envoia  le  capi¬ 
taine  quérir  en  ses  gallees  gros  barreaulz  de  fer,  fais 
à  pié  de  chievre,  et  commencbier  à  miner  la  tour,  non 
sachant  qu’elle  feust  simassiche;  mais  ung  Vallaque 
lui  fist  dire  que  quant  la  dite  tour  fut  faite  il  estoit 
esclave  aux  turcqs,  non  prisonnier  :  si  portoit  les 
pierres  au  dit  ouvrage  et  le  mortier;  parquoy  il  estoit 
certain  ycelle  estre  toute  massicbe,  aussi  avant  que  la 
dite  montée  estoit  haulte  ;  dont  les  assaillans  furent 
moult  esbahis,  disant  qu’elle  serroit  imprenable.  Et 
toutesfois  les  turcqz  parlementoient  auz  Yallaques, 
par  semblant  fainct  d’eulz  voulloir  rendre  :  mais  ce 
n’estoit  que  pour  faire  cesser  l’assault;  car  ilz  ne  te- 
noient  chose  qu’ilz  promeissent.  Si  sambloit  bien 
qu’ilz  atendissent  aucun  secours  briefment  ;  parquoy 
le  dit  capittaine  eut  conseil  avecques  les  Vallaques 
qu’on  abatteroit  les  pallis  de  bois  de  la  basse  court, et 
que  cbascun ,  endroit  soy,  aporteroit  autant  du  dit 
bois  qu’il  pourvoit,  et  le  metteroit  contre  le  pan  du 
dit  mur  quy  estoit  au  radot  du  vent1;  et  tant  en  y 
gecteroit  on,  qu’il  atainderoit  jusques  au  bachicol,  quy 


1 .  Au  radot,  à  l'abri.  Rados,  ce  qui  met  à  l’abri  élu  veut.  (Rocjuufort.) 

pareillement  estoit  charpenté  de  bois.  Auquel  bois 
porter  furent  les  premiers  commenchans  le  dit  sei¬ 
gneur  de  Wavrin  et  le  filz  de  la  Yallaquie  :  sicque  les 
autres,  de  grant  corage,  se  penerent  d’en  porter  au¬ 
tant  qu’ilz  povoient;  telement  qu’en  moins  de  deux 
heures ,  c’estoit  merveilles  du  bois  qu’ilz  y  portèrent, 
tant  en  fagos  comme  autrement.  Si  le  firent  monter 
jusques  au  bacbicol,  tout  à  leur  aise,  sans  destourbier. 
Et  avoient  beau  faire ,  car  turcq  n’y  avoit  nul  si  hardy 
qui  se  ozast  amoustrer  auz  deffences,  ne  tenir  es  galle- 
ries,  pour  les  canons  et  cullevrines  quy  y  frapoient , 
et  si  n’avoient  autre  lieu  pour  deffendr'e  la  dite  tour. 

Cest  assault  commença  à  solleil  levant,  la  nuit  saint 
Jehan  Decollace  *,  l’an  mil  mf  et  xlv  :  et  firent  une 
ordonnance,  le  dit  seigneur  de  Wavrin  et  les  Valla- 
ques,  qu’il  n’y  avoit  tousjours  que  la  moitié  de  leurs 
gens  assaillans ,  entandis  que  l’autre  partye  s’en 
aboient  rafrescliir  en  leurs  bateaulz  et  eulz  mettre  a 
point  de  leurs  blecheures  ;  puis,  tantost  qu’ilz  s’es- 
toient  remis  en  point,  ilz  retournoient  en  Y  assault  et 
les  autres  aboient  reposer. 

Quant,  doncques,  ce  bois  fut  ainsi  assamblé  alen- 
contre  du  pan  de  mur  aussi  bault  qu’on  le  povoit 
gecter  contremont  la  tour,  on  boutta  le  feu  dedens, 
quy  fut,  en  la  fin,  grant  et  horrible  à  veoir  :  et  ancores, 
pour  plus  eslever  la  flamme,  on  y  gectoit  garbes  de 
feves  et  d’avaine,  quy  montoient  jusques  au  comble 
de  la  tour  qui  estoit  couverte  d’escais 1  2  de  bois.  Si 

1.  Le  29  août. 

2.  Escais,  que  nous  ne  trouvons  dans  aucun  glossaire,  semble  signi¬ 
fier  ici  bardeaux,  petites  ardoises  de  bois.  Roquefort  cite  Descaier,  cou¬ 
per,  fendre,  scier. 


[1445]  SIXIÈME  PARTIE,  LIVRE  Ie',  xvi.  119 

commencèrent  à  esprendre  la  dite  couverture  et  lesbar- 
bacanes  ;  pourquoy  tous  les  crestiens  commencèrent 
à  cryer  :  «  Noe  !  »  Et  lors  le  capittaine,  ses  gens  entour 
de  luy,  entre  lesquelz  estoit  le  committre  de  sa  gallee, 
ung  moult  vaillant  homme,  s’en  allèrent  tenir  devant 
la  montée  de  la  tour,  pour  veoir  se  les  turs  ne  saul- 
droient  jamais  par  la  montée,  comme  ilz  firent  ;  car, 
quant  le  feu  les  commença  de  oppresser,  ilz  s’en  vin- 
drent  desverouillier  l’huis  de  la  tour;  et  sambloit  bien, 
a  oyr  le  ton  des  veraulz,  que  les  turcqz  eussent  grant 
liaste  d’issir.  Et  quant  l’huis  de  la  tour  fut  ouvert,  le 
soubachin,  vestu  d’une  robe  drap  damas  vermeil,  à  ung 
collet  de  janne  abattu  sur  les  espaulles,  marcha  tout 
asseureement  dehors ,  en  regardant  les  crestiens  de 
félon  visage;  et  lors,  tout  de  froit  sang,  sans  mot  son¬ 
ner,  prinst  les  deux  pans  de  devant  sa  robe,  si  les 
boutta  en  sa  chainture,  et  sacqua  l’espee;  puis  vint 
saillant  jus  des  degrez,  et  cuida  venir  fraper  le  sei¬ 
gneur  de  AVavrin  sur  la  teste  ;  mais  le  comiltre  de  sa 
gallee,  quy  derrière  lui  estoit,  s’advancha,  et  d’une 
guisarme  qu’il  tenoit  à  deux  mains  fery  le  turcq  sur 
son  col,  si  l’abatty  sur  le  pavé,  et  incontinent  fut  tué  ; 
par  quoy  tous  les  turcqz  de  la  tour  furent,  tantost, 
tous  mors  ou  prins. 

Or  advint  une  grande  malheureté  entre  les  cres¬ 
tiens,  dont  il  y  avoit  de  plusieurs  nations;  si  s’entre- 
batirent  pour  les  prisonniers  ,  dequoy  ledit  seigneur 
de  Wavrin  eut  beaucop  à  faire  à  les  départir,  con¬ 
tenter  et  appaisier  ;  car,  quant  il  vey  que  a  férir  de 
l’espee  à  tous  costez  ne  les  povoit  desparpeillier  a  sa 
voullenté,  il  escrya  en  hault  qu’on  tuast  tous  les 
turcqz  prisonniers  (ce  que  firent  voullentiers  ceulz 

qui  nulz  n’en  avoient),  et  que  pas  n’estoient  à  les 
prendre.  Si  les  luoient  es  mains  de  ceulz  quy  les  te- 
noient  ;  mais  ancores  de  recliief,  aprez  les  dis  turcqz 
prisonniers  tuezy  recommencèrent  leur  débat  pour  la 
despouille ,  en  tyrant  les  robes  des  turcqz  l’un  contre 
l’autre,  si  emportoit  chascun  sa  piecbe  ;  et  puis  pour 
les  espees  ou  fauchons,  dont  les  ungz  avoient  les  alle- 
melles  et  les  autres  les  fourreaux,  l’autre  ung  arcq  et 
l’autre  une  trousse. 

Le  seigneur  de  Wavrin  estoit  moult  troublé  et  cou- 
rouchié  de  veoir  tele  noise  entre  les  crestiens,  à  quoy 
il  ne  povoit  pas  remedier  ainsi  qu’il  eust  voullu  ;  mais, 
enfin ,  le  débat  se  cessa  quant  il  n’y  eut  plus  que 
prendre  ;  car  chascun  s’en  estoit  allé,  atout  ce  qu’il 
povoit  avoir,  feust  en  gallee  ou  en  manocque,  A  ceste 
heure  estoit  le  solleil  couchié ,  si  faisoit  grant  bruyne 
sur  la  riviere  ;  et,  lors,  vint  le  seigneur  des  Vallaques 
devers  le  seigneur  de  Wavrin,  quy  fort  se  complaignoit 
de  ceulz  des  gallees ,  quy  avoient  desrobé  et  des- 
pouillié  ses  gens  de  leur  gaing.  Et  le  capittaine  lui 
respondy  que,  pareillement,  se  complaindoient  ses  gens 
des  Vallaques,  cuidant  eschaper  pour  ce  dire,  et  s’en 
aller  en  sa  gallee  reposer  et  rafreschir  de  sa  lasse  et 
sueurs  ;  mais  Hongres  et  Vallaques,  qui  sont  gens  de 
grans  languages,  le  tenoient  en  parolles,  combien  que, 
entandis,  le  dit  capittaine  se  faisoit  desarmer,  parquoy 
il  scentv  grant  froit  quant  son  harnas  fut  osté.  Si  se 
doubta  bien  de  ce  quy  depuis  lui  en  advint,  et  dist  auz 
Vallaques  :  «  Il  fait  brun  :  se  les  turcqz  venoient,  ilz 
prenderoient  nous,  nos  gallees  et  artillerie.  R’allez  en 
vos  manocques  ,  je  m’en  revoy  en  ma  gallee  ;  et  de¬ 
main,  faisons  raison  l’un  à  l’autre  de  nos  gens.  »  Aprez 

laquele  parolle,  il  se  party  d’eulz  :  si  s’en  entra  en  sa 
chambre  tte,  dedens  la  gallee  ,  où  il  se  despouilla  à 
moult  grant  paine,  pour  la  sueur ,  et  se  fist  essuer  au 
mieulz  qu’il  peult.  Puis  se  revesty  de  nouveaulz  draps  : 
et,  ce  fait,  en  une  robe  de  martres  chainte,  monta  sur 
le  lillas  de  la  gallee,  avec  luy  les  mires,  cyrurgiens  et 
fulsiens.  Si  s’en  alla  visiter  les  mallades ,  navrez  et 
blechiés  ;  lesquelz  il  fist  mettre  à  point  devant  luy  ; 
car  il  avoit  bien,  de  ses  deux  gallees,  de  xxx  à  hom¬ 
mes  blechiés;  mais  des  gentilz  hommes  de  son  hostel 
n’avoit  nulz  navrez  que  Dyeric  de  Vyanne ,  quy  avoit 
porte  ce  jour  le  penon  du  duc  de  Bourguoigne  :  ces- 
tuy  avoit  la  jambe  perchié  d’une  flesche.  Aprez  la¬ 
quele  dilligence  faite ,  s’en  allèrent  soupper  de  telz 
biens  que  Dieu  leur  avoit  prestez.  Car  il  n’y  avoit  es 
gallees  autre  pourveance  que  wasteaulz  qu’ilz  avoient 
fais  la  journée  devant ,  et  à  boire  que  vin  aigre,  ou 
eaue  ;  car  leurs  bons  vins  estoient  faillis  et  tournez  à 
aigreur  par  le  long  séjour  que  fait  avoient  sur  l’eaue. 

Le  feu  qui  lors  estoit  dedens  la  tour  et  dehors,  à  veoir 
par  nuit  en  l’espesseur  de  la  bruyne ,  sambloit  estre 
ung  seul  charbon,  si  rouges  estoient  les  murailles  :  etdi- 
soient  les  compagnons  de  Pycardie  que,  pour  une  nuit 
Saint  Jehan,  ilz  n’avoient  jamais  veu  plus  beau  feu. 

Ceste  nuit,  fist  le  capittaine  ancrer  ses  gallees  loingz 
de  la  terre  plus  d’un  gect  d’archier,  faisant  faire  la 
nuit  très  grant  guet,  et  tout  homme  dormir  en  ar¬ 
mes;  et  luy  mesmes,  tout  armé ,  dormy  en  la  poupe 
de  la  gallee.  Mais,  ceste  nuit,  oy  le  guet  grans  crys 
et  plours  dollereuz  envers  le  chastel  ;  si  ne  povoient 
scavoir  que  c’estoit,  par  l’oscurité  de  la  nuit  bruy- 
neuse;  et  lorsqu’il  fut  adjourné,  on  choisi  plusieurs 

Turcqz  quy  baisoient  les  corps  des  morts,  et  lamen- 
toient  sur  yceulx;  et,  lorsque  le  jour  fut  grant ,  ilz 
apercheurent,  sur  la  montaigne  et  en  la  plaine  de  la 
valee,  grant  multitude  de  Turs  couchiés,  tenans  chas- 
cun  son  cheval  par  la  bride  :  laquele  chose  le  guet 
nuncha  au  dit  seigneur  de  Wavrin,  quy,  incontinent, 
se  leva;  et,  quant  il  les  vey  et  leurs  enseignes,  il  con- 
gneut  bien  que  c’estoient  ceulz  de  Triest.  Si  fist  incon¬ 
tinent'  affuster  ses  canons  contre  eulz,  et  tout  à  ung 
cop  descliargier  sur  eulz,  dont  ilz  furent  bien  resveil- 
liés.  Si  commencèrent  incontinent  à  fuyr  par  dessus  la 
montaigne,  pour  eulz  mettre  à  saulveté.  Aulcuns  Val- 
laques  descendirent  à  terre,  où  ilz  trouvèrent  plusieurs 
greniers  soubsterrins,  et  je  vous  en  diray  la  maniéré. 
Es  pays  par  delà,  ilz  font  grans  fosses  en  terre,  comme 
cysternes,  où  ilz  bouttent  bledz,  avaines  et  toutes  ma¬ 
niérés  de  grains  ;  et  puis  coeuvrent  les  trous  des  fosses 
de  grans  pierres.  Et  la  matinée  dont  la  nuit  il  avoit  fait 
si  grant bruyne,  la  terre  de  dessus  les  fosses  n’estoit  pas 
mouillié;  par  lequel  signe  furent  trouvez  tous  les 
greniers  en  terre  qui  estoient  ou  village  de  chasteau 
Turquant,  où  il  avoit  bledz,  febves  et  poiz,  qui  vin- 
drent  bien  à  point  auz  gallees  ;  si  s’en  furnirent  tous, 
et  sambla  à  chascun  une  manne  descendue  du  ciel. 

Tantost  aprez  solleil  levant,  monseigneur  le  cardi¬ 
nal  ,  Régnault  de  Confide  et  les  autres  gallees  arrivè¬ 
rent  ;  si  monstroit  le  cardinal  maniéré  qu’il  estoit 
moult  troublé  de  ce  que  le  chastel  avoit  esté  guaignié 
sans  lui,  et,  au  passer  qu’il  fist  devant  la  gallee  du 
seigneur  de  Wavrin,  il  le  salua  ;  mais  il  luy  tourna  le 
dos,  dont  le  dit  seigneur  de  Wavrin  fut  moult  esbaliy 
que  ce  povoit  estre,  et  quy  le  mouvoit  de  non  avoir 

respondu  à  sa  sallutacion  :  et  s’en  alla  ledit  cardinal 
ancrer  loingz  du  seigneur  de  Wavrin  ;  si  manda  pres¬ 
tement  messire  Régnault  de  Confide.  Et  quant  le  sei¬ 
gneur  de  Wavrin  vey  messire  Régnault  aller  devers  le 
cardinal,  il  entra  en  sa  barque,  avec  luy  les  patrons  de 
ses  gallees,  si  y  alla  aussi  :  et  quant  il  fut  monté  sur  la 
gallee  du  cardinal  et  le  [eut]  salué,  le  cardinal  luy  dist 
que  fait  lui  avoit  une  grande  trahison ,  laquele  il  nunche- 
roit  à  nostre  saint  pere  le  Pape  et  à  tous  les  princes 
crestiens  ;  si  manecha  les  deux  patrons  du  seigneur  de 
Wavrin,  qu’il  avoit  illec  amenez  avec  lui,  et  leur  dist 
fellonneusement  :  «Vous  estes  cause  de  la  trahison,  je 
le  nuncheray  au  duc  et  à  la  seignourye  de  Venise.  » 
Adont  le  sire  de  Wavrin ,  moult  esbahy  de  ceste 
maniéré,  dist  au  cardinal,  en  soy  humiliant  devers 
luy  :  «  Monseigneur,  voeilliés  moy  déclarer  en  quele 
maniéré  vous  dites  que  j’aye  fait  trahison ,  et  preste¬ 
ment  je  vous  y  responderai.  »  Et  le  cardinal  luy  dist 
que  c’estoit  en  ce  qu’il  avoit  venu  concquester  et 
prendre  le  chastel  Turquant,  sans  son  sceu  ou  congie. 
A  quoy  le  seigneur  de  Wavrin ,  en  soy  excusant,  res- 
pondy  que,  quant  il  party  de  luy,  il  ne  scavoit  riens  à 
parler  du  dit  chastel ,  et  n’estoit  point  allé  devant  en 
intencion  d’assaillir  sans  luy,  et  que  ce  qu’il  en  avoit 
fait  fut  à  l’entreprinse  des  Valiaques,  lesquelz  lui 
avoient  requis  secours  et  ayde ,  et  qui  premiers 
estoient  descendus  à  terre,  lesquelz  les  turqz  avoient 
desja  reboutez  quant  il  y  sourvint.  Parquoi  il  lui  fut 
chose  convenable  et  necessaire  de  secourir  les  dis 
Valiaques  à  poursievir  leur  entreprinse,  et  que,  en  ce, 
il  n’avoit  commis  quelque  faulte  ou  trahison  :  et  s  il 
estoit  nulz  voullant  maintenir  qu’il  feust  oncques 

relé1  oublasmé  de  trahison,  il  voulloit  prouver  le  con¬ 
traire  de  son  corpz  contre  le  sien ,  moiennant  qu’il 
feust  noble  homme.  A  quoy  le  cardinal  replicqua  qu’il 
estoit  prestre,  si  ne  povoit  ne  volloit  en  champ  com¬ 
battre  :  et  le  seigneur  de  Wavrin  respondy  que  1’ofïre 
qu’il  faisoit  n’estoit  pas  pour  sa  personne  ;  mais  quant 
ores  il  luy  plairoit  ce  faire  scavoir  au  Pappe  et  à  tous  les 
princes  crestiens,  il  en  auroit  plus  d’honneur  que  de 
blasme.  «  Et  ce  que  j’ay  fait,  se  bien  y  pensez,  est  plus 
à  vostre  loenge,  quy  estes  mon  chief,  que  à  la  mienne.  » 
Quant  le  cardinal  eut  oy  ainsi  le  seigneur  de  Wavrin 
parler,  il  atempra  aulcunement  son  yre ,  en  parlant 
toutesfois  tousjours  un  peu  sur  gorge;  mais  le  dit  sire 
de  Wavrin  ne  le  fist  pas  longue,  anchois  prinst  tantost 
congié.  Si  s’en  repaira  en  sa  gallee ,  où  le  vint  veoir 
messire  Régnault  de  Confide,  auquel  il  dit,  par  ma¬ 
niéré  de  complainte  :  <c  Avez  vous  pas  oy  les  inju¬ 
rieuses  parolles  que  le  cardinal  m’a  dit?  Vous  estes  à 
mon  très  redoublé  seigneur  le  duc  de  Bourguoigne, 
recepvant  ses  gages  ;  si  suis  vostre  capittaine  :  et  de 
vostre  parolle  n’avez  nullement  conforté  la  mienne, 
ce  que  déviés  faire  ;  parquoy  je  suppose  vous  avoir 
pareil  couroux  contre  moy  que  le  cardinal.  »  Et 
messire  Régnault  respondy  :  «  Je  n’eusse  sceu  autre 
chose  dire  que  ce  que  avez  respondu.  Le  cardinal, 
et  nous  tous,  sommes  courouchiés  de  ce  que  n’a¬ 
vons  esté  à  la  dite  prinse.  »  Et,  adont,  le  capittaine 
demanda  :  «  Quy  a  meu  le  cardinal  et  vous  que  in¬ 
continent  ne  venistes  aprez  moy,’ ainsi  comme  il  estoit 
conclu  à  mon  partement  ?  »  Et  il  luy  en  conta  la  vérité  ; 

disant  comment  la  gallee  du  cardinal  s’estoit  frapee  en 
terre,  si  l’avoit  convenu  toute  deschargier,  et  mesmes 
atachier  toutes  les  autres  gallees  à  la  sienne  pour  le 
retraire  dedensle  flo,et  que  tousj ours  les Turcz  estoient 
demourez  en  battaille  devant  eulz;  si  estoit  jour  failly 
quant  ils  partirent  de  devant  la  ville  de  Triest.  Et  alors 
le  seigneur  de  Wavrin  dist  que,  en  vérité ,  ce  avoit 
esté  grâce  de  Dieu  la  dite  gallee  estre  frapee  en  terre  : 
((  Car,  se  vous  feussiés  partis  à  l’heure  prinse  et  venus 
aprez  moy,  les  Turcqz  eussent  este  au  chastel  fur- 
quant  devant  nous,  lequel  ilz  eussent  bien  gardé  et 
n’eussions  ozé  mettre  pié  à  terre.  » 

En  la  gallee  du  cardinal,  estoit  le  Gardien  des  Freres 
mineurs  de  Constantinoble,  notable  homme,  docteur 
en  théologie  et  bonne  personne;  lequel,  aprez  le  par¬ 
lement  du  dit  seigneur  de  Wavrin  de  la  gallee  du 
cardinal,  luy  blasma  fort  ce  que  si  yreusement  et  fe- 
lonneusement  il  avoit  parlé  à  luy ,  de  quoy  toute 
l’armee  porroit  bien  de  pis  valloir;  et  que  c’estoit 
esponge  1  d’un  retardement  de  bien  faire.  Si  fist  lors 
tant  le  Gardien  par  ses  parolles  devers  le  cardinal, 
qu’il  1’  envoia  devers  le  dit  seigneur  de  Wavrin  pré¬ 
senter,  de  par  luy,  malvisee,  pain  et  bescuit,  pour  ce 
qu’il  n’en  avoit  point  en  sa  gallee.  Et,  adont,  messire 
Régnault  de  Confide,  voiant  ce  présent,  dist  :  «  Mon¬ 
seigneur  le  capittaine,  je  vois  bien  que  la  paix  est' faite 
entre  monseigneur  le  cardinalet  vous  :  je  m  en  retourne- 
ray  avec  monseigneur  le  Gardien,  et  diray  au  sire  cardi¬ 
nal  ce  que  m’avez  conté,  comment  ce  fut  la  grâce  de 
Dieu  que  sa  gallee  frappa  en  terre.  » 

Tantost  aprez  que  les  seigneurs  dessusdis  se  furent 
partis  du  capittaine  general,  le  seigneur  de  la  Valla- 
quie,  qui  estoit  logiés  en  tentes  et  pavillons  sur  le  ri¬ 
vage,  envoia  devers  luy,  et  luy  signifia  que  à  une  jour¬ 
née  de  bon  vent  prez  de  là  estoit  un  cliastel  plus  grant 
quatre  fois  que  cliastel  Turquant,  en  une  grant  isle 
qu’on  nommoit  la  Géorgie  ;  et  y  povoit  on  bien  aller, 
feust  pour  assegier  ou  assaillir,  sans  le  dangier  des 
Turcqz.  Mais  le  dit  capittaine  respondy  au  messagier  : 
«  Allez  devers  monseigneur  le  cardinal  et  lui  dites 
ces  nouvelles,  pour  scavoir  quel  chose  il  en  voldra 
conclurre  :  »  comme  ils  firent.  Et  quant  il  eut  bien  in- 
terroguié  le  dit  message  sur  ceste  matière,  il  dist  : 
«  Avoir  nous  fault  le  seigneur  de  Wavrin  pour  con¬ 
clurre  de  ceste  besongne.  Mais  je  croy  fermement 
qu’il  11e  voldra  pas  ycy  venir  ;  car  je  oy,  nagueres, 
quant  il  party  de  moy,  qu’il  dist  que  en  grant  pieclie 
ne  revenroit.  »  Nonobstant  laquele  chose,  il  appela  de 
rechief  le  dit  Gardien  de  Constantinoble  ;  si  luy  dist  : 
«  Retournez  incontinent  au  seigneur  de  Wavrin  et 
lui  dites  que  je  luy  prye  qu’il  viengne  ycy,  devers  moy, 
pour  avoir  advis  et  conclusion  de  la  matière  dont  les 
Vallaques  luy  ont  parlé;  car  sans  luy  je  n’en  voeil 
riens  conclurre;  et  parlez  en  tele  maniéré  à  luy  qu’il 
se  voeille  condescendre  de  cy  venir.  « 

Au  commandement  du  cardinal  fut  le  Gardien 
prest  d’obeyr  ;  si  se  transporta,  prestement,  devers  le 
seigneur  de  Wavrin,  auquel  il  exposa  la  charge  qu’il 
avoit  du  dit  cardinal.  A  quoy  ledit  seigneur  de  Wavrin 
respondy  :  «  Il  n’est  ja  besoing  que  je  y  voise  :  le  car¬ 
dinal  conclue  ce  (pie  bon  luy  samble ,  et  voist  mettre 
le  siégé  ou  assaillir,  je  yrai  tousjours  avec  lui  ;  car  je 

donne  bien  l’advantage,  d’ores  en  ayant,  à  luy  et  à 
ses  gens ,  qu’ilz  voissent  à  l’assault  ou  à  la  battaille 
des  premiers,  adfin  qu’il  en  ait  tousjours  l’honneur,  et 
moy  nulle  tele  ramprosne1  que  j’en  ay  eu  ceste  fois.  » 
De  laquele  responce  ne  fut  pas  le  Gardien  content;  et, 
reprenant  la  parolle  dudit  de  Wavrin,  dist  que  le  temps 
n’estoit,  pas  ordonné  pour  ainsi  parler,  non  obstant  le 
courouz  des  parolles  que  ledit  cardinal  lui  avoit  dites. 
Si  exploita  telement,  le  Gardien,  qu’il  mena  le  dit  sei¬ 
gneur  de  Wavrin  et  messire  Régnault  de  Confide  de¬ 
vers  le  dit  cardinal.  Auquel  lieu  eulz  venus,  aprez  les 
sallutacions ,  il  leur  relata  ce  que  les  Vallaques  lui 
avoient  dit,  en  demandant  de  ce  au  seigneur  de  Wa¬ 
vrin  l  arrest  de  son  oppinion.  Lequel  respondy  :  «  Je 
ne  vey  oncques  le  lieu  ne  la  place  :  si  est  bien  raison¬ 
nable  et  necessaire  que,  premiers,  en  demandez  auz 
seigneurs  de  la  Yallaque  ,  quy  congnoissent  l’affaire, 
leur  entendement;  lesquelz,  aprez  la  demande  à  eulz 
faite,  respondirent  leur  oppinion  estre  tele,  que,  pour 
le  bien  de  crestienneté ,  à  la  requeste  du  prince  des 
Vallaques  le  cardinal  et  le  capittaine  de  Bourguoigne 
allassent  assegieret  envahir  ledit  chastel  delà  Géorgie  : 
et  dirent  que  desja,  pour  ce  faire,  le  dit  prince  des  Val¬ 
laques  avoit  fait  amener  deux  grosses  bombardes. 

Lors  le  seigneur  de  Wavrin,  quy  avoit  grant  voul- 
lenté  de  faire  le  voyage ,  dist  au  cardinal  :  «  11  n’y  a 
que  d’y  aller  ou  non.  S’il  vous  plest,  je  y  rai  avec  vous 
atout  mes  gallees,  et  y  feray  du  inieuîz  que  je  porray. 
Et  s’il  vous  plaist  aller  à  Nicopoly,  commandez  ce 
qu’il  vous  agréé  estre  fait  :  sicque,  pour  habregier,  c’est 

ce  que  j  en  scaroie  dire.  »  Et  le  cardinal  respondy  : 
«  Or,  beau  sire,  se  vous  estiés  légat  de  nostre  Saint 
Pere  ,  comme  je  suy,  et  je  feusse  capittaine  de  Bour- 
guoigne,  comme  vous  estes,  quele  chose  en  conclurriés 
vous  de  faire  ?  »  —  «  Je  yroie ,  dist  le  seigneur  de  Wa- 
vrin,  visiter  ledit  cliastel  et  y  faire  tout  le  mieulz  que  je 
porroie ,  veu  que  ces  seigneurs  Vallaques  dient  que 
c’est  une  place  quy  moult  griefve  les  crestiens.  Tan- 
tost  nous  aurons  fait  ou  faillv,  atendu  la  puissance  des 
Vallaques  quy  sont  vim  hommes  et  deux  grosses  bom¬ 
bardes  ,  et  j’en  ay  aussi  une  moult  bonne ,  qui  est 
grant  chose  :  si  dient  qu’ilz  ne  sont  que  environ  trois 
cens  Turcz  layans,  dedens  la  place,  je  la  desire  bien  à 
veoir.  » —  «  Adont,  dist  le  cardinal,  ce  soit  ou  nom  de 
Dieu  qui  nous  guide  !  Allons  y,  et  partons  dès  main¬ 
tenant,  car  nous  n’avons  cy  que  faire.  » 

Ceste  conclusion  prinse,  chascun  s’en  retyra  en  sa 
gallee  :  et  les  Vallaques,  quy  avoient  abatu  et  miné 
deux  pans  du  mur  de  cbastel  Turquant,  se  retrayrent 
en  leurs  manocques  ;  puis  les  gallees,  quy  avoient  bon 
vent,  firent  voille. 

1118.  Comment  les  crestiens  se  partirent  de  devant  chas- 
tel  Turquant  pour  aller  assegier  le  chastel  de  la  Jeor- 
gie-  XVII. 

Ap^ez  ce  que  le  cardinal ,  le  seigneur  de  Wavrin  et 
les  Vallaques  se  furent  partis  de  chastel  Turquant ,  le 
second  jour  ilz  arrivèrent  en  l’isle  de  la  Jeorgie,  où  il 
soulloit  avoir  ung  très  puissant  et  fort  chastel,  quarré 
de  quatre  grans  pans  de  murs,  et  au  coing  de  chascun 
pan,  y  avoit  une  très  grosse  tour  toute  quarree,  dont 
la  moindre  estoit  plus  grande  et  plus  forte  que  celle 

du  cliasteau  Turquant,  et  samblablement  garitees  et 
bacicollee  de  bois.  Et  si  avoit,  envers  la  riviere ,  deux 
petis  pans  de  murs  qui  partoient  du  chastel  en  venant 
jusques  à  la  dite  riviere;  et,  auz  boutz  d’iceulz,  y  avoit 
aussi  deux  tours  pareillement  bacicollees  comme  les 
autres. 

Quant  tous  furent  les  crestiens  descendus  à  terre , 
tantbien  ceulz  des  gallees  quelesVallaques,les Turcqz, 
qui  estoient  oudit  chastel  environ  trois  cens,  sailli¬ 
rent  dehors,  en  très  bon  convenant,  sur  le  quartier  des 
Vallaques,  où  ilz  en  blecherent  plusieurs  de  venue  ; 
mais,  en  fin,  ilz  furent  rudement  reboutez  par  les  dis 
Vallaques  dedens  leur  forteresse. 

Le  seigneur  de  Wavrin  et  ceulz  de  ses  gallees  eu¬ 
rent  advis  et  conseil  ensamble,  comment  ilzporroient 
assaillir  et  aprocliier  ledit  chastel.  Si  leur  advint  qu’ilz 
trouvèrent  en  celle  isle  plusieurs  petis  cliarriotz  à 
quatre  roes  ;  parquoy  ilz  s’adviserent  de  faire  grandes 
cloies  de  gros  bois ,  îesqueles  ils  mettoient  sur  les  dis 
charriotz,  atachiës  de  grosses  fourches  de  bois  ;  et  si 
y  avoit  autour  d’iceulz  charriots  aussi  autres  cloies 
pendans,  et  là ,  en  bouttant  ces  charriotz  ainsi  armez 
devant  eulz,  dequoy  très  bien  taudez  estoient,  apro- 
cberent  lors  la  place  jusques  sur  le  bort  des  fossez.  Et 
là,  arballestriers ,  coulvriniers  et  archiers  les  deffen- 
doient  contre  ceulz  des  guarites,  qui  jectoient  pierres  à 
fondes  ;  car,  depuis  que  nos  crestiens  furent  si  pro¬ 
chains  d’eulz,  ne  les  po  voient  grever  de  leurs  canons  ou 
gros  engins,  pour  ce  que  les  tours  et  murailles  n’estoient 
point  perchiés  par  bas,  ne  n’avoientdeffence  nulle  que 
par  hault.  Le  chastel  fut  doncques  assegié  d’un  costé , 
des  Vallaques,  et  de  l’autre,  de  ceulx  des  gallees  ;  et  là, 

le  seigneur  de  Wavrin  fist  faire  grans  Irenquis  et  fossez 
derrière  les  charriotz  qui  les  taudoient;  puis  envoia 
tous  les  canons  des  galiees  pour  yceulz  affuster  contre 
les  bacicolles  et  barbacanes  des  tours  et  des  murailles. 
Et,  en  ceste  propre  nuit,  fist  aussi  deschargier  la  bom¬ 
barde  qui  estoit  en  sa  gallee,  et  sur  ung  esclan1  le  fist, 
à  force  de  gens ,  trainner  devant  le  dit  chastel  ;  mais 
pour  la  bombarde  taudisier ,  il  fist  charpenter  grans 
manteaulz  de  cloies.  Si  fust,  ceste  nuitié,  tout  apa- 
reillié  pour  gecter  et  besongnier  lendemain,  à  l’aube 
du  jour,  disant  auz  canonniers  qu’ilz  jectassent  entre 
la  tour  et  la  muraille,  droit  en  lame. 

Quant,  doncques,  le  jour  fut  venu  si  cler  qu  on  po- 
voit  prendre  visee  sur  le  cbastel,  la  dite  bombarde 
commença  son  mestier  •,  de  laquele  lesboulles’  estoient 
de  pierre  de  Brabant,  legieres  et  tendres.  Si  frappa 
droit  au  lieu  où  le  capittaine  avoit  commandé,  entre 
la  tour  et  la  muraille  :  si  s’espautra 2 3  la  pierre  en  poul- 
dre,  rendant  longue  pieche  moult  grant  furnmee,  te- 
lement  que,  une  espace,  on  ne  vey  tour  ne  muraille. 
Si  cuida  l’en  que  la  dite  pierre  eust  perchié  tout  oultre , 
pourquoy  il  y  eut  de  nos  gens  grant  huee;  mais 
quant  la  pouldriere  fut  chute,  on  vey,  entre  la  mu¬ 
raille  et  la  tour,  une  grant  fenture.  Si  pensoit  on  estre 
tout  asseuré  que  ce  euist  este  la  pierre  ;  mais,  a  la 
vérité,  non  avoit.  Ains  estoit  ainsi  que  la  tour  avoit 
prins  son  fondement1’  quant  elle  fut  faite,  et  avoit 
delaissié  le  pan  du  mur;  car  toutes  les  quatre  tours 

1.  Esclan,  sorte  de  petite  voiture  pour  transporter  les  marchandises. 

2.  S’espautra,  se  brisa. 

3.  Fendement? 

estaient  massiches  plus  de  xxiiii  piedz  de  hault.  Les 
crestiens,  doncques,  cuidans  la  pierre  avoir  ce  fait,  re¬ 
chargèrent  de  rechief  et  le  firent  gecter  ou  premier 
lieu;  si  fist  pareille  pouldriere  que  le  cop  devant; 
laquele  passée,  chascun  disoit  que,  pour  vray,  la  Ten¬ 
ture  estoit  beaucop  plus  grande  que  devant.  Si  re¬ 
commença  pareille  liuee,  qui  alla  jusques  auz  oreilles 
du  seigneur  de  la  Vallaquie,  lequel  demanda  que 
c’estoit  :  eton  luidist  que  la  bombarde  des  galleesfaisoit 
merveilles,  et  que  ancores  dedens  deux  ou  trois  copz 
gectez  elle  auroit  abatu  une  tour;  pour  lesquelles 
nouvelles  il  monta  à  cheval ,  si  vint  celle  part  adfin 
d’en  veoir  la  maniéré.  Et  lors,  comme  celluy  auquel 
ledit  cbastel  apartenoit  (car  son  pere  l’avoit  faite  faire, 
si  avoit  esté  dedens  plusieurs  fois,  et  neantmoins  ne 
s’estoit  jamais  aparcheu  de  la  fenture),  quant  il  lavey, 
fut  mesmes  d’opinion  que  ce  eust  voirement  fait  la 
bombarde;  pourquoy  il  prya  qu’on  le  voulsist  re- 
chargier  et  faire  gecter  devant  luy.  Et,  adont,  le 
seigneur  de  Wavrin,  pour  ce  qu’il  estoit  heure  de 
disner  et  si  n’avoit  ancores  mengié  du  jour,  dist  au 
seigneur  de  la  Vallaquie  :  «  Je  metz  la  bombarde  et 
les  canonniers  en  vostre  main,  si  la  faites  jecter  à 
vostre  plaisance;  car  je  m’en  vois  disner  en  ma  gal- 
lee.  »  Et  emmena  avec  luy  messire  Régnault  de 
Confide  mengier. 

Tost  aprez,  le  seigneur  de  la  Vallaquie  fist  cbargier 
la  dite  bombarde  et  gecter  à  son  bon  plaisir.  Aprez 
lequel  cop,  la  pouldriere  passée,  la  dite  fenture  lui 
sembla,  aussy,  plus  large  que  paravant,  et  mesmes  que 
la  tour  clinoit  :  pourquoy  il  fist  rechargier  de  plus 
nelîes,  et  jecter  ancores  ung  cop  ;  si  luy  sambloit  que 

tousjours  la  fenture  croissoit  et  que  la  tour  clinoit  de 
plus  en  plus. 

AdonR  messire  Régnault  de  Confide,  qui  disnoit 
avec  le  seigneur  de  Wavrin,  lui  dist  :  «  Ce  Valiaque 
fera  ycy  si  dru  gecter  nostre  bombarde,  qu  elle  10m- 
pera  :  il  fustbesoingd’y  envoier,  adfin  qu’on  le  laissast 
refroidir  et  quelle  ne  gectast  plus  jusques  à  ce  que 
vous  venriez  là.  »  Mais,  avant  que  le  messagier  y  peust 
oncques  venir,  le  Vallaque  le  fist  gecter,  et  rompirent 
deux  cercles  d’ycelle,  quy  tuerent  deux  galliotz,  gens 
de  bien  et  vaillans  hommes,  selon  leur  stille;  lesquelz 
furent  fort  plains  et  condolus.  Desqueles  nouvelles, 
quant  ilz  le  sceurent,  les  dis  de  Wavrin  et  Confide,  ilz 
furent  grandement  courouchiés;  mais  le  committre 
delà  galleeleur  dist  [que],  moyennant  qu’il  n’y  eust  que 
deux  cercles  rompus  et  que  les  deuves  ne  feussent 
pas  adommagiés,  il  le  remetteroit  bien  à  point. 

Tost  aprez  disner,  s’en  allèrent  les  dis  de  Wavrin  et 
Confide  veoir  la  bombarde;  mais  le  seigneur  de  la 
Vallaquie  s’en  estoit  ja  repairié  au  quartier  de  son 
siégé,  pour  faire  aussi  gecter  deux  bombardes  bien 
grosses  qu’il  avoit  amenées.  Mais  elles  n’avoient  de 
chasse  que  trois  quartiers,  sans  la  chambre;  sicques, 
quant  la  pierre  y  estoit  mise,  il  en  avoit  bien  la  valleur 
de  demy  quartier  dehors,  et  ne  scavoient  les  canon¬ 
niers  assener  le  chastel,  ains  alloient  tousjours  les 
pierres  par  dessus. 

Quant  le  committre  de  la  gallee  du  seigneur  de  Wa¬ 
vrin  fut  venu  à  la  bombarde,  il  la  waroqua  atout  ung 
cable  par  le  lieu  où  les  cercles  esloient  rompus,  puis 
en  tyra  on  deux  copz;  mais,  au  deuzieme,  rompirent 
autres  deux  cercles  et  une  douve,  si  tua  1  un  des  ma- 

ronniera  de  la  galiee,  quy  fut  grant  dommage  :  pour- 
quoy,  incontinent,  le  capittaine  fist  ycelle  rencliargier 
sur  l’esclan  et  retrainer  en  sa  galiee. 

Pendant  le  tempz  qu’on  retrainnoit  la  dite  bom¬ 
barde  vers  la  galiee,  les  turcqz  firent  une  saillie  sur  les 
Vallaques,  quy  gardoient  leur  artillerie  :  si  en  tuerent 
trois,  et  les  autres  s’enfuyrent.  Et  clauerent  yceulz 
turcqz  la  meilleure  des  bombardes  auz  Vallaques; 
lesquelz,  eulz  qui  estoient  très  grans  gens,  se  recoeil- 
lerent  et  rebouterent  les  turcqz  dedens  la  place.  Mais, 
depuis,  ung  cordelier  de  la  galiee,  qui  avoit  demouré 
en  Jherusalem,  appelé  frere  Helye,  desclaua  la  dite 
bombarde,  sans  le  adommagier,  qui  est  une  moult 
belle  science  ;  nonobstant  laquele  chose,  par  sa  faulte, 
il  en  eut  le  bras  rompu. 

Voiant,  doncques,  le  seigneur  de  Wavrin  que  les 
bombardes  desVallaques  ne  faisoientnulmal  audit  chas- 
tel,  il  se  trouva  avec  le  dit  seigneur  de  la  Vallaquie 
et  lui  dist  ainsi  :  «  Par  le  moyen  de  nos  bombardes 
nous  ne  concquesterons  pas  ce  chastel  ycy,  et  nous 
est  impossible  de  cellui  prendre  se  n’est  par  la  ma¬ 
niéré  que  nous  eusmes  le  chasteau  Turquant;  si  me 
samble,  pour  ma  part,  expédient  que  cbascun  face  fa¬ 
got  z  et  porte  autant  de  bois  qu’il  polra,  qui  soit  gecté 
au  radot  du  vent  contre  les  murs  et  tours,  autant 
hault  que  l’en  polra,  puis  bouter  le  feu  dedens  pour 
faire  la  flamme  saillir  dedens  la  place.  »  Auquel  con¬ 
seil  tous  s’acorderent,  les  Vallaques  et  ceulz  des  gal- 
lees.  Si  fut  prestement  commandé  à  ung  cbascun  d’a- 
porter  autant  de  fagolz  et  autre  bois  que  l’en  porroit 
auprez  delà  muraille  du  dit  chastel. 

Adont  le  seigneur  de  Wavrin,  qui  avoit  ung  brach 

duquel  il  ne  se  povoit  aidier,  d’un  cop  de  pierre 
qu’il  avoit  recheuau  cliastel  Turquant,  adfm  qu’on  ne 
murrnurast  contre  luy  qu’il  se  feist  plus  mallade  qu’il 
n’estoit,  alla  porter  du  bois,  et  ne  voullut  souffrir  que 
les  cyrurgiens  y  meissent  quelconcque  emplastre  au¬ 
tant  qu’il  fut  devant  le  cliastel  de  la  Géorgie,  combien 
qu’il  se  sentist  mallade  :  ancliois,  par  aller,  venir  et 
faire  paine,  le  cuidoit  tousjours  desrompre*,  mais, 
toutesfois,  disoit  bien  que  la  froidure  de  la  bruyne 
qu’il  avait  eu  en  se  désarmant,  devant  le  cliastel  Tur¬ 
quant,  estoit  la  cause  principal  de  sa  doulleur.  Sicque 
à  ceste  heure,  par  traveil,  la  dolleur  de  deux  doitz 
mortifiez  en  la  palme  de  sa  main  lui  frapa  au  ceur; 
parquoy  il  fut  remené  par  messire  Régnault  de  Con- 
fide  en  sa  gallee,  moult  malade.  Si  manda  quérir  les 
pliisitiens  et  cyrurgiens  :  lesquelz,  quant  ilz  l’eurent 
bien  visité,  dirent  qu’ils  ne  besongneroient  riens  en- 
tour  luy  jusques  à  lendemain  au  matin  qu’ilz  auroient 
veu  son  eurine.  Si  prya,  lors,  ledit  seigneur  de  Wa- 
vrin  à  messire  Régnault  de  Confide  qu’il  voulsist 
estre  son  lieutenant,  et  il  commanderoit  à  tous  ceulz 
de  ses  gallees  qu’ilz  obéissent  à  luy  comme  à  soy  mes» 
mes  :  et  ainsi  fut  fait.  Lequel  messire  Régnault  s’en 
acquita  comme  vaillant  chevalier,  en  l’absence  de  son 
capittaine;  lequel,  ceste  nuit,  fut  terriblement  mallade  : 
et  luy  prinst  une  goutte  saillant  par  toutes  les  joinc- 
tures  de  son  corpz,  et  tous  ses  doitz  de  la  main  dextre 
lui  cbeyrent  en  sa  paulme,  les  jambes  et  les  bracz  lui 
racrucifierent;  si  n’eut  tantost  membre  dont  il  se 
peust  aidier,  et  ne  faisoit  tousjours  que  cryer,  de  la 
grant  doulleur  qu’il  sentoit.  Et  les  pliisitiens  et  cyrur¬ 
giens  de  la  gallee  du  cardinal,  quy  estoient  notables 

docteurs  en  phizieque  et  cyrurgie,  le  interroguerent 
dont  il  pensoit  que  ce  luy  povoit  venir  ;  à  quoy  il  leur 
dist  que  ce  avoit  esté  devant  cliastel  Turquant,  de 
la  pierre,  challeur,  sueur,  refroidement  et  bruyne, 
par  la  maniéré  que  dit  a  esté  cy  dessus. 

Quant  ce  vint  au  matin,  les  medechins  lui  asseyrent 
de  grans  ventôses  sur  les  espaulles,  au  bouge  du  dos 
et  au  bout  de  l’esquine.  Si  coppoient  atout  rasoirs 
la  char,  et  tyroient  atout  les  ventôses  le  sang,  lequel 
ilz  pesoient  sur  une  ballance,  pour  scavoir  qualités 
onches  ilz  en  tyroient;  et  pourtant  principalement  le 
dis,  que,  quant  ung  capittaine  ou  chief  de  guerre  se 
sent  aulcunement  blechié  ou  traveillié,  qu’il  ne  le  doit 
pas  mettre  en  nonchalloir,  ains  y  prendre  garde  assez, 
tempre  que  plus  grans  inconvénient  ne  s’en  cause, 
quy  puist  grever  à  tout  un  peuple,  armee  ou  pays. 

Et,  atant,  vous  lairaydu  dit  seigneur  de  Wavrin,quy 
estoit  en  grant  enfermeté  de  malladie,  et  vous  diray 
de  messire  Régnault  de  Confide  et  du  seigneur  de  la 
Yallaquye,  qui  faisoient  assambler  bois  et  fagotz  le 
plus  qu’il  estoit  possible.  Sy  firent  les  gens  d’armes 
bien  leur  devoir,  et  tant  en  amassèrent  que  saulve- 
ment  s’en  taudoient  contre  la  deffence  des  turcqz.  Et 
quant  il  sambla  que  assez  en  y  avoit,  il  fut  commande 
que  toutfeustgecté  es  fossez,  lesquelz  n’estoientgueres 
profondz  que  d’environ  quatre  piedz,  tant  qu’ilz 
feussent  plains,  et  puis  gectast  on  le  résidu  contre  le 
pan  d’un  mur  et  de  une  thour,  le  plus  hault  qu  on 
porroit;  mais  cjuant  tout  fut  gecté,  et  on  vey  que  le 
bois  ne  attaignoit  pas  hault  assez,  il  fut  commande 
que  cbascun,  de  rechief,  en  allast  quérir,  excepté  les 
commis  à  faire  Je  guet. 

Les  Turcqz,  quy  veyrent  que  l’en  alloit  ancores  au 
bois  pour  rencrunquier  plus  liault  sur  celluy  qui 
estoit  contre  leur  muraille,  non  obstant  les  canons  et 
cullevrines  qui  tir  oient  contre  leurs  murailles  et  gué¬ 
rites  se  vindrent  habandonner  à  la  mort,  en  avallant, 
atout  cordes,  mandes  1  plaines  de  feu  sur  le  dit  bois 
quy  estoit  mis  contre  leurs  murailles,  mais  ce  fut 
trop  tard  ;  combien  que,  se  ilz  eussent  gecté  feu  dès  le 
commencement  que  on  gectoit  le  bois  contre  la  mu¬ 
raille,  jamais  la  place  n’eust  esté  prinse  comme  elle 
fut;  car  à,  mesure  qu’on  y  eust  gecté  le  bois,  il  se 
feust  bruslé ,  ars  et  consumé  plus  qu’on  n’en  y  eust 
sceu  aporter.  Mais,  par  le  dit  feu  qu’ilz  avallerent  es 
bantes 2,  le  feu  s’esprinst  si  grant  dedens  le  bois,  que 
la  flambe  voila  jusques  auz  guérites,  lesqueles  furent 
esprinses;  parquoy  le  feu  se  advancha  et  sailly  de¬ 
dens  le  chastel  et  les  tours  quy  estoient  couvertes  de 
bois,  et  s’advancba  plus  que  les  Turcqz  ne  voulloient  : 
lesquelz,  atout  eaue  qu’ilz  alloient  quérir  à  la  posterne, 
faisoient  grant  dilligence  du  dit  feu  estaindre,  et  les 
cullevrinniers  et  arballestriers  faisoient  moult  bien 
leur  debvoir  de  deffendre. 

Le  soubachin,  qui  vey  que  la  deffence  de  battaille 
ne  leur  vauldroit  riens,  et  que,  à  la  longue,  ilz  y  de- 
mourroient  et  y  serroient  tous  mors  et  prins,  parle¬ 
menta  tant  au  seigneur  de  la  Yallaquie  qu’ilz  se  ren¬ 
dirent  à  luy  leurs  vyes  saulves  seullement,  avec  aulcun 
peu  de  biens  qu’ilz  avoient  ou  chastel  ;  et  lui  prya 
qu’il  voulsist  faire  cesser  le  tyrer,  adfin  qu’ilz  peus- 

1 .  Mande  ,  panier,  corbeille. 

2.  Mandes? 

sent  le  feu  estaindre ,  et  lui  rendre  la  place  saulve  et 
entière. 

Le  seigneur  delà  Vallaquie,  qui  fort  desiroit  sa  place 
saulve,  sans  estre  bruslee ,  prinst ,  pour  sceureté  de 
cesle  chose,  le  dit  soubachin  avec  trente  des  meilleurs 
Turcqz  en  bostage  ;  puis  vint  devers  messire  Régnault 
de  Confide,  quy  faisoit  fort  tvrer  contre  ceuz  qui 
voulloient  estaindre  le  feu  :  si  luy  dist  que,  pour  Dieu, 
on  laissast  le  traire  et  lanchier;  car  les  Turcqz  s’es- 
toient  à  lui  rendus,  saulfz  leurs  biens  et  vyes,  dequoy 
il  avoit  desja  recbeu  le  soubachin  du  chastel  et 
xxx  Turcqz  en  hostage.  Disant  plusieurs  fois  :  «  Pour 
Dieu,  laissiés  le  feu  estaindre,  adfin  que  ma  forteresse 
ne  soit  pas  bruslee  ;  car  c’est  la  plus  forte  quy  soit  sur 
la  Dunoue,  et  quy  plus  puelt  grever  à  tous  les  cres- 
tiens  de  pardecha,  ycelle  estant  es  mains  des  Turcqz.  » 
Car  quant  les  Turcqz  vuellent  courre  en  la  X  allaquie 
ou  en  la  Transilvane,  ilz  passent  eulz  et  leurs  clievaulz 
en  ceste  isle  ycy,  et,  par  le  pont  du  chastel  quy  est  sur 
le  bras  de  la  riviere  qui  entre  en  la  Vallaquie ,  vont 
courre  tout  le  pays  et  remainent  par  là  ce  qu’ilz  ont 
concquesté.  Sicque  les  Vallaques,  quant  ilz  les  pour- 
sievent,  adfin  de  rescourre  leurs  biens,  ne  leur  pevent 
nul  mal  faire  pour  le  dit  chastel  ;  mais  quant  les 
Turcqz  passoient  oultre  parmy  la  riviere,  tousjours  les 
rataindoient  les  Vallaques  et  frapoient  en  la  queue, 
en  tuant  et  prendant  beaucoup  d’iceulz  prisonniers. 
Adont  messire  Régnault  de  Confide,  voiant  en  quel 
estât  la  besongne  estoit,  dist  au  Vallaque  :  «  Allez  de¬ 
vers  messeigneurs  le  cardinal  et  de  Wavrin  pour  sca- 
voir  de  ce  leur  voullenté ,  et  puis  le  me  faites  ^cavoir  ; 
car  selon  ycelle  me  voeii  gouverner.  » 

Lors  le  seigneur  de  la  Vallaquye  frappa  le  cheval 
des  esporons  :  si  courut  hastivement  devers  le  cardinal, 
auquel  il  conta  la  chose  en  tele  maniéré  comme  fait 
avoit  à  messire  Régnault  de  Confide,  disant,  oultre,  au 
cardinal  :  «  Se  je  puis  r’avoir  ma  place  entière,  laquele 
mon  pere  fist  faire,  les  femmes  de  la  Vallaquye,  atout 
leurs  queneulles,  sont  assez  souffisantes  pour  reconc- 
querir  la  Grece.  »  Mais  il  sembloit  bien  à  ceulz  qui 
l  oioient,  qu’il  ne  avoit  cure  qu’il  deist,  moiennant  que 
r’avoir  peust  sa  forteresse  saine  et  entière  ;  car  il  di¬ 
soit  ancores  qu’il  n’y  avoit  pierre  au  dit  chastel  quy 
n’eust  cousté  à  son  dit  pere  une  pierre  de  sel,  quy  se 
prent  en  roches,  ou  pays  de  Vallaquye,  comme  on 
fait  par  dechales  cailleaux  es  quarrieres. 

Adont  le  cardinal  envoia  devers  le  seigneur  de  Wa- 
vrin,  lequel  estoit  griefment  mallade,  et  avoit  comme 
tous  ses  membres  faillis,  réservé  la  langue  :  nonobs¬ 
tant  laquele  chose,  fut  moult  joyeuz  quant  il  oy  parler 
de  la  rendition  de  la  place.  Si  dist  que  le  plaisir  du 
cardinal  estoit  le  sien.  Et,  ainsi,  le  dit  cardinal  com¬ 
manda  que  le  feu  fust  estaint,  et  la  place  rendue  au 
seigneur  de  la  Vallaquye,  quy  en  fut  moult  joyeuz.  Et 
quant  le  feu  fut  estaint,  les  turcqz  vuiderent  le  chastel, 
atout  leurs  chevaulz  et  bagages.  Car,  par  le  traité 
qu’ilz  avoient  au  dit  Vallacque,  il  les  devoit  mettre 
saulvement,  euîz  et  leurs  biens,  oultre  la  riviere  de 
Dunoue,  ou  pays  de  Bolgarye.  Pourquoy  le  seigneur 
de  la  Vallaquie  requist  au  cardinal  qu’il  leur  voul- 
sist  donner  saulfconduit ,  lequel  incontinent  luy 
ottroya. 

Ce  tçmpz  pendant,  le  filz  du  seigneur  de  la  Valla¬ 
quie  alla  devers  le  seigneur  de  Wavrin,  auquel,  aprez 

qu’il  l’eut  salué,  il  fist  dire,  par  ung  truceman ,  qu’il 
avoit  en  son  courage  une  entreprinse  contre  les  turcqz  : 
et,  s’il  luy  voulloit  promettre  de  le  non  accuser,  il  luy 
declarroit  son  secré  ;  laquele  chose  le  seigneur  de 
Wavrin  luy  jura  libéralement.  Et  adont  le  truceman, 
instruit  par  le  filz  de  la  Yallaquye,  dist  en  tele  ma¬ 
niéré  :  «  Mon  pere  m’a  envoie  quérir  vers  luy,  et  m’a 
dit  que,  se  je  ne  le  venge  du  soubachin  de  ce  chastel 
de  la  Georgye,  qu’il  me  renoye  et  ne  me  tient  pas 
pour  son  filz;  car  c’est  celluy  qui  le  trahy,  et  qui, 
soubz  le  saulfconduit  du  Turcq,  le  fist  aller  devers  le 
dit  Turcq,  puis  l’emmena  prisonnier  au  chastel  de 
Gallipoly,  où  il  le  tint  longue  espace  enferré  des  deux 
jambes  h  Or  est  il  ainsy  que  luy  et  ses  sarrazins  se 
sont  maintenant  rendus  à  mon  pere,  leurs  vyes  et 
biens  saulfz,  et  les  doit  on  mettre  ou  pays  de  Vulgarye 
sceurement;  et  je  m’en  vois,  atout  deux  mille  Valla- 
ques,  à  deux  lyeues  d’ycy,  passer  la  riviere,  si  metterai 
embusches  sur  les  chemins  :  sicques,  quant  ilz  cuide- 
ront  aller  à  Nycopoly,  je  seray  audevent  d’eulz,  si  les 
metteray  tous  à  mort.  »  Aquoy  le  dit  seigneur  de  W a- 
vrin  ne  respondy  mot,  ne  mal,  ne  bien.  Sy  se  party 
le  dit  filz  de  la  Yallaquye,  pour  aller  faire  son  ern- 
prinse.  Et,  dedens  deux  ou  trois  heures  aprez,  le  car¬ 
dinal  envoia  le  saulfconduit  qu’il  avoit  seelle  pour  les 
turcqz  devers  le  seigneur  de  Wavrin,  adfin  qu’il  y 
pendist  aussi  son  seel  :  et  il  respondy  qu  il  ne  lui  apar- 
tenoit  pas  seeller  avec  le  cardinal,  pourveu  qu  il  estoit 
cliief  de  toute  l’armee;  mais  tel  saulfconduit  que  fait 
avoit,  promettoit  que  lui  et  ses  gens  le  entretenroient . 


i.  Vov.  ci-dessus,  page  14,  note  4. 

de  laquele  responce  le  cardinal  fut  bien  conlent.  Si 
fut  ledit  saulfconduit  delivre  auz  turcqz,  avec  les  ba- 
teaulz  pour  passer  la  riviere. 

Quant  doncques  les  turcqz  se  veyrent  ainsi  despechiés, 
ilz  dessellerent,  tout  premièrement,  leurs  cbevaulz,  si 
misrent  leurs  selles  dedens  ung  petit  bateau  qui  avoit 
esté  prins  devant  le  dit  chasteau  ;  puis  atacherent  tous 
leurs  cbevaulz  queue  à  queue,  et  le  premier  cbeval 
atacberent  au  dit  batel  qui  alloit  à  rymes  ;  en  laquele 
maniéré  ilz  passèrent  la  riviere.  Si  sambloit  bien,  à 
veoir  les  cbevaulz,  qu’ilz  eussent  acoustumé  de  faire 
ainsi  souvent.  Et  en  autres  bateaulz  manocques  en¬ 
trèrent  les  Turcqz,  avec  toutes  leurs  bagues;  mais,  au 
passer  devant  les  gallees,  regardèrent  les  crestiens  d’un 
félon  et  très  maulvais  courage  ;  si  portèrent  les  arcqz 
tendus,  la  flesclie  en  la  main  et  les  targes  au  col,  en 
monstrant  samblance  que,  se  on  leur  disoit  riens,  ilz 
estoient  pretz  à  combattre  ;  et  en  ceste  maniéré  pas¬ 
sèrent  la  dite  riviere  de  la  Dunoue.  Si  entrèrent  ou 
pays  de  Vulgarie. 

LesTurcqz,  doncques,  passez  oultre  l’eaue ,  montèrent 
sur  les  cbevaulz  pour  exploitier  leur  oirre  1  ;  mais  ilz 
n’eurent  gueres  clieminé,  quant  le  dit  filz  de  la  Valla- 
quie  les  sourprinst  par  son  embuscliement,  et  les  mist 
tous  à  mort;  et  mesmes  le  soubacbin  quy  avoit  traliy 
son  pere,  comme  dessus  est  dit,  lui  fut  amené  tout 
vif,  auquel,  aprez  qu’il  luy  eut  la  trahison  recitée,  luy 
trencha  la  teste  de  sa  propre  main.  Et  sitost  que  les 
Vallaques  eurent  prins  toutes  les  despouilles  des  diz 
Turcqz,  ilz  les  arrengerent  tous  nudz  sur  le  rivage  de 


1 .  Voy.  ci-dessus,  page  95,  note  3. 

l’eaue,  quy  estoit  cruele  chose  à  veoir  à  ceulz  des 
gallees,  quant  ilz  passèrent  devant. 

Atant  vous  laisseray  le  parler  du  dit  filz  de  la  Valla- 
quie,  qui  avoit  adcomply  le  commandement  de  son 
pere ,  et  parlerons  de  nos  crestiens ,  à  scavoir  le  car¬ 
dinal  et  le  seigneur  de  Wavrin,  comment  ilz  se  par¬ 
tirent  de  ce  lieu  pour  aller  assaillir  ung  chastel  séant 
ou  pays  de  Yulgarie,  sur  le  bord  de  la  riviere  nommé 
Roussico  *. 

1119.  Comment  les  turcqz  boutèrent  le  feu  au  village  et  au 
chastel  de  Roussico,  quant  ilz  veyrent  venir  les  gal- 
lees.  XVIII. 

Aprez  ce  que  le  chastel  de  la  Géorgie  fut  prins  par 
les  crestiens  et  restitué  es  mains  du  seigneur  de  la 
Vallaquie,  auquel  il  devoit  de  droit  apartenir,  le  dit 
seigneur  des  Vallaques,  moult  joyeux  de  ceste  adven- 
ture,  signifia  ausdis  cardinal  et  seigneur  de  Wavrin 
que,  ou  chemin  de  Nycopoly,  montant  contremont 
la  riviere,  y  avoit  ung  chastel  des  Turcqz,  assis  sur  le 
pays  de  Vulgarie,  nommé  Roussico,  auques  samblable 
au  chastel  Turquant.  Et  pour  ce  que  la  riviere,  à  l’en¬ 
droit  du  dit  chastel,  estoit  estroite,  souvent  les  Turcqz 
la  passoient  et  couroient  en  la  Vallaquie,  où  ilz  fai- 
soient  des  maulz  heaucop,  et  ancores  plus  feroient 
doresenavant,  se  on  les  laissoit ,  par  vengance  de  la 
discipline  sur  leurs  gens  executee.  Sy  prioit  et  reque- 
roit,  ou  nom  de  Dieu,  doulcement  qu’on  voulsist  aller 
devant  et  l’assaillir  de  bon  visage  ;  car,  se  ainsi  on  le 
faisoit,  ce  seroit  chose  legiere  de  le  prendre;  disant 


1.  Voy.  ci-dessus,  page  1 04 ,  note  3. 

qu’il  avoit  nouvelles  certaines  que  les  Hongres  ve- 
noient  à  grant  puissance,  lesquelz  s’estoient  boutez 
dedens  la  ville  de  Nycopoly.  Ces  nouvelles  signifia  le 
cardinal  au  seigneur  de  Wavrin,  qui  estoit  en  moult 
grant  enfermeté  de  malladie.  Si  respondy  qu’il  ne  se 
povoit  aidier,  et  qu’il  remettoit  tout  au  cardinal,  au 
seigneur  des  Vallaques  et  messire  Régnault  de  Con- 
fide,  son  lieutenant  en  ceste  partve;  mais  toutesfois 
dist  que,  se  la  place  n’estoit  pas  plus  forte  que  le  chas- 
tel  Turquant,  il  conseilloit  bien  de  l’assaillir,  mais  il 
prioit  et  requeroit  au  dit  cardinal,  que  la  journée 
qu’il  avoit  donné  auz  Hongres  d’estre  devant  Nyco¬ 
poly ,  c’est  à  scavoir  à  la  Nostre  Dame  septembre, 
ne  feust  pas  oubliée,  ne  n’y  eust  faulte  nullement 
en  leur  promesse,  laquele  lui  mesmes  avoit  juré 
et  affermé  par  son  seel.  De  Géorgie  jusques  au 
chastel  de  Roussico  povoit  avoir  environ  vi  milles, 
et ,  au  bon  vent  qu’il  faisoit ,  on  y  povoit  estre 
bientost;  car  à  rimes  n’y  mettoit  on  que  jour  et 
demy. 

Adont  le  cardinal  fist  lever  les  ancres,  voilier  et 
tyrer  vers  le  chastel  de  Rossico  ;  auquel  lieu ,  par  le 
bon  vent  qu’ilz  eurent,  ilz  parvindrent  en  moins  de 
deux  heures.  Mais  les  Turcqz  quy  veyrent  venir  les 
gallees,  et  quy  bien  scavoient  les  nouvelles  comment 
les  chasteaulz  Turquant  et  de  la  Géorgie  avoient  esté 
prins,  et  tous  les  Sarrasins  y  estans 1  mors,  cremirent 
grandement  les  crestiens  :  pourquoy  eulz  voians  venir 
les  gallees,  si  grant  paour  les  sourprinst,  qu’ilz  bou¬ 
tèrent  le  feu  au  chastel  et  par  tout  le  village ,  puis 


1.  Le  manuscrit  porte  estans;  mais,  probablement,  il  faut  lire  estoient. 

s’enfuyrent.  Et  les  ancres  des  gallees  furent  illec  gectez 
pour  le  résidu  de  ce  jour,  et,  la  nuit  ensievant,  devant 
le  chastel  et  village  quy  ardoient. 

Ces  nouvelles  espandues  parmy  le  pays  comment 
nos  gens  conqueroient  sur  les  payens ,  les  crestiens 
qui  vivoient  en  Vulgarie  par  trehu  \  eulz  esveillant, 
parlèrent  ensamble  et  dirent  qu’ilz  ne  se  voulloient 
plus  tenir  en  la  subgection  des  Turcqz.  Si  prindrent 
conclusion,  et  chargèrent  sur  cliarriotz  et  charrettes 
tous  leurs  biens,  femmes  et  enfans,  emmenant  aussi 
tout  leur  bestail  avec  eulz,  pour  se  venir  rendre  au 
seigneur  de  la  Vallaquie  et  à  ceulz  des  gallees,  comme 
ceulz  ausquelz  il  sambloit  qu’ilz  estoient  gens  assez 
pour  résister  alencontre  des  Turcqz  quy  estoient  dé¬ 
molirez.  Et  signifièrent  yceulz  Vulguaires  crestiens, 
au  dit  seigneur  de  la  Vallaquie  et  au  cardinal  leur 
venue,  priant  que,  pour  l’honneur  de  Dieu,  ilz  les 
voulsissent  recepvoir  ;  mais  les  Turcqz,  qui  sceurent 
que  les  dis  Volgaires  crestiens  se  rebelloient,  les  pour- 
sievyrent,  eulz  environ  de  vnf  à  mille;  si  les  consie- 
vyrent 2  à  une  lyeue  du  pays,  prez  de  Rossico,  où  ilz 
les  assegierent  en  une  montaigne.  Dequoy  le  seigneur 
de  la  Vallaquie  scachant  la  vérité,  fist  nagier  ses  clie- 
vaulz  la  riviere,  et  passa  bien  atout  quatre  mille  pour 
aller  les  assegiés  secourir;  lequel  les  Turcqz  n’alen- 
dirent  pas  :  anchois,  quand  ilz  sceurent  sa  venue  à  tel 
puissance,  ilz  s’enfuyrent  qui  mieulz  mieulz  ;  et  les 
dis  Volgaires  se  rendirent  au  seigneur  de  la  Vallaquie, 
en  luy  requérant  humblement  qu’il  les  voulsist  aidier  a 

passer  la  Dunoue,  et  leur  donner  ou  eslagir1  place  en 
son  pays  pour  liabitter. 

Lors  le  seigneur  de  la  Vallaquie,  qui  avoit  unggrant 
et  spacieux  pays  mal  peuplé  en  aulcunes  marches,  leur 
acorda  voullentiers  leur  requeste  en  les  recepvant 
libéralement  pour  ses  hommes.  Si  les  emmena  à  Ros- 
sico,  puis  requist  ledit  seigneur  Yallaque  au  cardinal 
et  au  seigneur  de  Wavrin,  qu’ilz  lui  voulsissent  aidier 
à  passer  ces  crestiens  Volguaires  oultre  la  riviere  de 
Dunoue,  tant  qu’ilz  feussent  en  son  pays,  adfin  d’yceulz 
mettre  hors  de  clietiveté.  Si  mist  on  bien  trois  jours 
et  trois  nuitz  à  les  passer;  car  ilz  estoient  bien  xnm  per¬ 
sonnes  hommes,  femmes  et  enfans,  sans  les  bagues 
et  bestail  :  si  disoient  ceulz  qui  les  veyrent  que  c’es- 
toient  telz  gens  comme  sont  Egiptiens.  Et  quant  ilz 
furent  tous  passez  l’eaue ,  le  seigneur  de  la  Vallaquie 
se  monstra  moult  joyeuz  d’avoir  conquesté  si  grant 
peuple  ,  et  disoit  que  la  nation  Vulgarienne  estoient 
moult  vaillans  hommes.  Si  remercya  moult  le  cardinal 
et  le  seigneur  de  Wavrin  des  biens  que  faiz  lui  avoient 
desja  ,  disant  que  quant  ores  la  présente  armee  de 
nostre  saint  Pere  et  du  duc  de  Bourguoigne  n’auroient 
fait  en  ce  voyage  autre  bien  que  de  saulver  xi  ou 
xii  mille  âmes  de  crestiens ,  et  les  corpz  mis  hors  de 
chetivoison2  et  des  mains  des  Sarrazins,  ce  luy  sam- 
bîoit  bien  estre  une  grande  operation.  Adont,  fut 
conclu  entre  le  cardinal  et  le  seigneur  de  la  Vallaquye 
que  lendemain,  au  point  du  jour,  on  partiroit  pour 
aller  à  Nicopoly  :  si  fut  fait  ainsi  que  devisé.  Et  misrent 


1.  Eslargib,  probablement  :  accorder,  concéder, 

les  gallees  v  jours  à  aller  jusques  là,  où  les  Turcqz,  qui 
scavoient  leur  venue,  affusterent  au  dehors  de  la  ville, 
en  une  place  sablonneuse ,  plusieurs  canons  et  bom¬ 
bardes  ;  dequoy  ceulz  des  gallees  se  doubtoient  bien, 
pour  laquele  cause  ilz  avoient  mis  es  prônes 1  des  vais- 
seaulz  leur  artillerie.  Et  quant  les  gallees  passoient , 
il  n  est  pas  a  dire  l’horribleté  que  c’estoit  de  oyr  gecter 
les  engiens,  tant  d’un  costé  comme  d’autre ,  ja  n’y  eust 
il  de  la  part  des  Turcz,  en  ceste  place,  sinon  ceulz  qui 
gouvernoient  les  engiens;  mais,  par  la  grâce  de  Dieu, 
les  gallees  passèrent  sans  grant  dommage,  sinon  que 
trois  en  y  eut  rompues,  mais  non  pas  en  lieu  périlleux. 

Ceulz  des  gallees,  doncques,  en  gectant  d’engiens 
contre  leur  annemis,  et  sonnant  trompettes  et  clarons, 
passèrent  devant  la  ville  de  Nycopoly,  dont  les  Hon¬ 
gres  avoient  esté  déboutez.  Si  s’en  allèrent  ancrer 
devant  une  grosse  tour  ronde,  avironnee  de  murailles 
en  maniéré  de  brayes,  laquele  tour  seoit  sur  le  rivage 
de  l’eaue,  en  terre  de  la  Vallaquye.  La  dite  ville  de 
Nycopoly  est  longue  et  estroite,  séant  en  montaigne ,  . 
à  ung  fort  chastel  dessus;  et,  à  deux  costez  de  la  ville, 
y  a  deux  grans  pans  de  murs,  en  descendant  dudit 
chastel  jusques  à  la  riviere  ;  lesquelz  murs  sont  bien 
garnis  de  grosses  tours  rondes  ;  et  n’y  avoit  que  une 
grande  pallisade  de  bois  en  la  riviere  ,  qui  alloit  de 
l’un  pan  de  mur  jusques  à  l’autre;  et,  là,  il  y  avoit 
vi  gallees  que  galliottes,  que  les  Turcqz  avoient  effon- 
sees  en  l’eaue  joignant  la  pallisade  :  si  ne  veoit  on 
que  les  pupes  dehors.  Et  en  ceste  nuitié  que  les 
gallees  furent  arrivées  devantNicopoly,  le  seigneur  de 

1.  Proues ,  évidemment. 

la  Vallaquye  fist  scavoir  au  cardinal  et  au  seigneur  de 
Wavrin  que  les  nobles  Hongrois  venoient  à  grant 
puissance,  quy  estoient  à  moins  de  deux  journées  prez 
de  là. 

Le  seigneur  de  Wavrin  se  trouva  moult  joyeulz , 
voiant  qu’il  estoit  illec  venus  devant  les  Hongres  , 
atendu  que  ja  estoit  le  1111e  jour  apres  la  Nostre  Dame 
de  septembre  1  ;  et  lendemain  ,  aprez  disner  ,  arriva 
messire  Pietre  Vaast,  quy  avoit  fait  grant  dilligence 
d’avoir  amené  les  seigneurs  de  Hongrye  en  armes  jus- 
ques  là.  Si  alla  tout  premiers  devers  le  seigneur  de 
Wavrin,  son  capittaine,  lequel  de  le  veoir  en  tele  des¬ 
tresse  de  mallad  ie  fut  moult  doullent,  disant  queceste 
malladie  estoit  venue  mal  à  point  ;  car  les  seigneurs 
de  Hongrye  avoient  en  voullenté  de  le  recepvoir  et 
festoier  moult  honnourablement.  Et  lors  ,  incontinent 
que  messire  Pietre  Vaast  eut  raconté  à  son  capittaine , 
au  long ,  comment  il  avoit  exploitié  en  Hongrye ,  il 
luy  dist  :  «  Messire ,  allez  devers  monseigneur  le  car- 
.  dinal  faire  vostre  dilligence  :  je  me  double  qu’il  ne  sera 
mal  content  de  ce  que  n’estes  allés  premièrement  de¬ 
vers  luy.  ))  Et  lors,  prestement,  messire  Pietre  s’en  alla 
devers  le  cardinal ,  qui  lui  fist  très  joyeuse  chiere ,  en 
luy  demandant  quant  venroient  ces  seigneurs  de  Hon¬ 
grye;  et  messire  Pietre  respondy  :  «  Dedens  deux 
jours  ilz  seront  ycy,  au  plus  tard.  » 

Adont,  aussy,  le  seigneur  de  la  Vallaquye  aller  veoir 
le  seigneur  de  Wavrin,  faisant  maniéré  de  grant  des¬ 
plaisance  de  sa  malladie,  en  disant  que  ceste  fortune 
lui  estoit  venue  fort  mal  à  point,  et  si  en  estoient  les 


J .  La  Nativité  de  la  Vierge  tombe  le  8  septembre  :  c’était  clone  le  12. 

seigneurs  de  Hongrye ,  qui  l’avoient  oy  dire  ,  moult 
doullent;  et  puis  luy  dist  :  «  Veez  vous  pas  ceste  tour 
grosse,  assize  devantNycopoly ,  que  lesTurcqz  tiennent, 
par  laquele  (qui  est  assouvye 1  sur  mon  pays)  ilz  me  font 
chascun  an  grant  dommage  :  sy  vous  prye  que  me 
voeilliés  aidier  tant  qu’elle  puist  estre  concquestee  ou 
abatue.  »  À  quoy  le  dit  seigneur  de  Wavrin  respondy  : 
«  Vous  veez  que  je  n’ay  membre  dont  je  me  puisse 
aidier;  allez  devers  monseigneur  le  cardinal,  et  je  en- 
voieray  avec  vous  messire  Pietre  Vaast  et  messire 
Régnault  de  Confide,  quy  sont  sages  hommes  et  gens 
de  guerre  ;  si  concluez  avec  le  cardinal  et  eulz  par 
quele  maniéré  on  le  porra  envahir  et  prendre.  De  mon 
corpz  ne  vous  puis  je  aidier;  mais  de  tout  ce  que  j’ay, 
au  sourplus,  serez  vous  assistez.  » 

Lors  s’en  alla  le  seigneur  de  la  Vallaquye  devers  le 
cardinal ,  avecques  luy  ces  deux  vaillans  chevalliers 
messire  Pietre  Vaast  et  messire  Régnault  de  Confide, 
lesquelz  le  dit  seigneur  de  Wavrin  y  envoia  en  son 
nom.  Si  fut  conclu  entr’eulz  que  la  tour  serroit  assegié 
tout  à  l’environ  ,  comme  par  terre  par  les  Vallaques  , 
et  des  gallees  par  la  riviere  ;  si  feroient  dilligence 
d’aprochier  la  dite  tour  au  plus  prez  qu’ilz  porroient. 

Les  Turcqz  qui  estoient  dedens  Nicopolv  se  doub¬ 
lèrent,  et  perclieurent  que  les  crestiens  voulloiënt  asse- 
gier  et  combatre  la  tour;  si  misrent,  par  nuit,  une 
petite  galliote  en  l’eaue,  bien  armee  de  rimes,  et  mis- 

1.  Roquefort  (I,  101)  traduit  ces  mots  «  puissance  assouvie  »  par 
«  puissance  absolue.  »  Si  l’on  pouvait  accepter  cette  interprétation ,  la 
phrase  de  Wavrin  signifierait  :  <c  Qui  est  absolue  sur  mon  pays,  »  qui  le 
domine. 

rent  dedens  vivres  et  artillerye.  Geste  nuit  fist  il  grant 
bruyne,  et,  au  point  du  jour,  ladite  galliote  party  de 
Nycopoly,  laqueleestoit  legiere,  si  sambloit  qu’elle  vol- 
last  sur  l’eaue,  et  passast  par  devant  les  gallees.  Celles 
qui  le  veyrent  s’esleverent  haslivement,  et  allèrent 
aprez  ;  mais  elle  se  boutta  dedens  la  posterne  de  la 
tour  qui  estoit  sur  l’eaue ,  et  ceulz  de  la  dite  tour  le 
deffendoient  de  trait  et  de  pierres.  Si  fut  nécessité  à 
nos  gallees  quy  alloient  aprez,  de  retourner;  mais  il 
fut  ordonné  que  l’une  des  gallees  feroit  le  guet  sur  elle, 
adfin  que,  quant  elle  retourneroit,  elle  feust  ruee  jus. 

La  tour,  doncques,  fut  assegié  etaprochié  de  prez, 
jusques  auz  faulses  brayes  quy  estoient  àl’environ.  Le 
seigneur  de  la  Vallaquye,  quiavoit  amené  ses  bombar¬ 
des,  les  fist  gecterbien  fortement  contre  la  tour;  mais 
elles  n’y  firent  quelconcque  dommage,  sinon  de  froissier 
le  comble,  duquel  elles  abattirent  la  pluspart  :  et,  tandis 
que  les  bombardes  gectoient,  le  gouverneur  du  filz  de 
la  Vallaquye,  qui  estoit  bien  notable  homme,  eagié  de 
bien  quatre  vingz  ans  ,  vint  veoir  le  seigneur  de  Wa- 
vrin,  et  lui  dist  :  «  Il  y  a  maintenant  l  ans ,  ou  envi¬ 
ron,  que  le  roy  deHongrye  et  le  duc  Jehan  de  Bour- 
guoigne  estoient  à  siégé  devant  ceste  ville  de  Nycopoly 
que  veez  là ,  et  à  moins  de  trois  lieues  d’ycy  est  le 
lieu  où  fut  la  battaille1.  Se  vous  poviés  lever  le  chief, 
et  venir  à  ceste  fenestre,  je  vous  monstreroie  le  lieu  , 
et  comme  le  siégé  estoit.  »  Et  lors  ledit  seigneur  de 
Wavrin,  envollepé  en  une  robe  de  nuit,  se  fist  porter 
à  la  frenestrelle  ;  si  lui  dist  le  gouverneur  :  «  Veez  là 
oii  le  roy  de  Hongrye  et  les  Hongres  se  tenoient.  Là 


1.  Voy.  ci  dessus,  page  100,  note  1. 

estoit  le  connestable  de  France,  et  là  se  tenoit  le  duc 
Jelian,  »  qui  estoit  contre  une  grosse  tour  ronde,  la- 
quele,  comme  il  disoit,  le  dit  duc  Jehan  avoit*  fait 
miner,  sy  estoit  toute  estagié  pour  y  bouter  le  feu,  le 
jour  que  nouvelles  vindrent  de  la  battaille  :  disant, 
oultre,  que  lors  estoit  serviteur  au  seigneur  de  Coucy, 
quy  tousjours  voullentiers  retenoit  vers  lui  les  gentilz 
compaignons  Vallaques  qui  scavoient  les  aguez  du  pays 
de  lurquye.  Et  prisoit  ledit  gouverneur  grandement 
le  seigneur  de  Coucy  ;  lequel,  comme  il  lui  dist,  avoit, 
le  jour  devant  la  battaille,  rué  jus  bien  vin)  Turcqz  quy 
estoient  venus  en  intencion  de  sourprendre  les  fourra- 
geurs  crestiens.  Et,  pour  habregier,  il  conta  au  sei¬ 
gneur  de  Wavrin  toute  la  maniéré  de  la  battaille,  et 
comment  il  fut  prisonnier  auz  Turcqz,  vendu  esclave 
aus  Genevois,  ou  il  avoit  aprins  le  languaige  qu’il  par— 
loit.  Sy  veoit  et  oioit  voullentiers  le  seigneur  de  Wa¬ 
vrin  ce  que  le  dit  gouverneur  lui  monstroit  et  disoit. 
Et,  endementiers  que  le  Vallaque  parloit  à  luy,  il  en- 
tendy  ceulz  des  gallees  qui  cryoient  :  «  Veez  cy  les 
Hongres  quy  viennent.  »  Pourquov,  tout  prestement, 
ledit  Vallaque  se  party  du  seigneur  de  Wavrin  pour 
aller  vers  son  maistre,  quy  devoit  aller  devers  les  sei¬ 
gneurs  de  Hongrye. 

Quant  les  seigneurs  de  Hongrye  furent  arrivez  et 
logiés  sur  le  rivage  ,  Johannes  Hoignacq,  vaivode  de 
Hongrye,  incontinent  qu’il  fut  descendu  à  pié,  il  entra 
en  ung  batel  et  vint  veoir  le  seigneur  de  Wavrin,  tout 
arme  de  plain  harnas,  ale  mode  de  Hongrye,  avecques 
lui  messire  Pietre  Vaast;  et,  pour  ce  que  son  harnois 
estoit  large  par  dessoubz,  il  ne  polt  entrer  en  la  cham- 
brelte  dudit  seigneur  de  Wavrin.  Si  se  party  tantost 

de  là  ,  et  alla  tantost  veoir  le  cardinal ,  disant  qu’il 
revenroit  veoir  le  capittaine  quant  il  seroit  désarmé, 
comme  il  fist.  Et  lui  entré  en  sa  chambrette  ,  monstra 
samblant  d’avoir  grant  compassion  de  sa  malladie  et 
de  la  doulleur  que  il  lui  veoit  souffrir  :  et,  apres  qu  il 
l’eut  bien  regardé  en  manniant  ses  membres,  il  lui  fist 
dire  par  son  truceman,  quy  parloit  bon  francois,  qu  il 
se  voulsist  resconforter,  car  autresfois  il  avoit  veu  gens 
samblablement  mallades,  qui  tantost  aprez  revenoient 
en  bonne  santé.  Quant  lesdis  seigneurs  se  furent  une 
espace  ensamble  devisez  par  advocat,  messire  Pietre 
Vaast  fist  aporter  de  l’apoticairie  de  son  maistre,  dont 
sa  gallee  estoit  bien  sortye  :  c’est  à  scavoir  plain  gran¬ 
des  tasses  de  vert  gingembre,  de  dragiés,  espiceset  de 
diverses  maniérés  de  drogueries  ;  et  là  fist  on  faire 
collace  au  dit  Vaivode  ,  et  luy  aporta  on  de  la  bonne 
malvisee  pourboire.  Et,  adont,  ledit  Vaivode  prinst une 
cloclie  du  gingembre,  si  le  présenta  au  capittaine,  en 
lui  priant  qu’il  le  voulsist  mengier  pour  l’amour  de 
lui;  lequel,  non  obstant  qu’il  se  doubtast  assez  que  ce 
luy  deust  plus  faire  de  mal  que  de  bien  ,  toutesfois  ne 
luy  endura  il  à  refuser ,  anchois  lui  acorda  ;  et  lors  , 
le  Vaivode,  voiant  que  ledit  capittaine  ne  povoit  lever 
les  mains,  lui  boutta  dedens  la  bouche;  si  l’avalla.  Et 
aprez  qu’il  eut  ce  mengié,  lui  prya  le  dit  Vaivode  qu’il 
voulsist  boire  de  la  malvisee,  quy  moult  lui  estoit  con¬ 
traire  :  ce  que,  toutesfois,  il  fist  pour  luy  complaire  ;  et 
ce  fait ,  le  Vaivode  luy  dist  que  le  vert  gingembre  et 
la  malvisee  luy  estoient  très  bons,  quoy  qu’on  lui  deist. 
Puis ,  tost  aprez,  il  prinst  congié  et  retourna  en  son 
logis,  et  prinst  conclusion  avec  le  seigneur  de  la  Val- 
laquie  que  toute  dilligence  se  feroit  d’assaillir  et  pren- 


[J  445]  SIXIÈME  PARTIE,  LIVRE  I«r,  xvm.  4  51 

dre  ladite  tour,  comme  on  avoit  fait  les  autres  places. 
Si  firent  faire  pletité  de  fagotz,  et  yceulz  gecter  dedens 
les  faulses  brayes  ,  avec  grant  quantité  d’autre  bois  , 
aussi  hault  comme  il  sambla  bon  :  ce  que  les  Turcqz 
ne  povoient  deffendre  ;  car  les  culvriniers  et  arballes- 
triers  crestiens  deffendoient  auz  Turcqz  qu’ilz  ne  se 
osoient  tenir  ne  monstrer  auz  barbacannes,  si  ne  po¬ 
voient  résister  qu’on  ne  boutast  le  feu  dedens  le  bois 
quy  estoit  gecté  encontre  la  tour.  Et  quant  le  feu  fut 
esprins  de  tous  costez,  pour  ce  que  la  tour  estoit  toute 
ronde  le  feu  ne  faisoit  que  balluer  environ  la  tour, 
si  ne  faisoit  quelconcque  grief  à  ceulz  de  dedens;  car 
il  ne  montoit  pas  contremont  :  parquoy  on  vey  et 
parcheut  assez  que,  par  ce  moyen,  la  tour  ne  seroit  pas 
prinse.  Voyant  ceste  chose  les  seigneurs  Hongres  et 
Vallaques,  ilz  conclurrent  ensamble  qu’ilz  mineroient 
lesdites  brayes  quy  environnoient  la  tour,  si  les  aba- 
teroient  ;  lesquelz  comme  ilz  le  conclurrent  le  firent, 
pensant  que  ceulz  de  la  tour,  quant  ilz  verroient  leurs 
brayes  abatues,  qu’ilz  se  renderoient.  Mais  non  firent, 
anchois  se  monstrerent  aussi  orguilleux  comme  par 
avant;  et  se  monstroient  les  Turcqz,  journelement,  en 
grant  puissance  au  dessus  de  Nicopoly. 

Nos  seigneurs  crestiens,  voians  que  on  metteroit 
longuement  avant  que  l’en  peust  avoir  prinse  la  dite 
tour,  car  on  y  avoit  ja  esté  empeschié  bien  xv  jours  (si 
aprochoit  la  saint  Michiel,  que  le  ternpz  requeroit  de 
passer  la  riviere  pour  donner  battaille  auz  Turcqz,  qui 
le  devoit  faire  ceste  annee),  ilz  conclurrent  tous  en¬ 
samble  qu’on  separtiroitdelà,  et  tirroit  on  contremont 
l’eaue,  jusques  on  venroit  à  une  riviere  quy  descendoit 
de  la  Transilvane  dedens  la  Dunoue  ;  en  laquele  ri- 

\iere  le  Vaivode  avoit  fait  faire  et  assambler  plusieurs 
plas  bateaulz,  pour  passer  ses  gens  et  baguages. 

Lendemain ,  doncques ,  aprez  ceste  conclusion 
prinse,  les  gallees  se  desancrerent  et  firent  voille, 
puis  tyrerent  contremont  la  riviere  :  et  les  Hongres  et 
Vallacjues  chevaulch  oient  selon  ycelle,  avec  leur  puis¬ 
sance,  à  la  droite  main;  et  les  Turcqz  à  l’esclenche1, 
à  grant  effort,  en  cbincq  battailles  ;  et  se  monstroient 
beaucop  plus  grant  nombre  que  les  crestiens.  Si 
advint  qu’en  ceste  nuit  se  logèrent  Hongres  et  Valla- 
ques  es  grans  prayeries  sur  la  riviere,  où  ilz  mettoient 
leurs  cbe va u lz  paistre;  et  les  Turcqz  se  logèrent  à 
l’opposite  d’eulz ,  sur  l’autre  rivage.  Mais  quant  ce 
vint  du  vespre,  qu’on  dist  entre  chien  et  leu,  à 
l’heure  que  communément  on  sonne  les  pardons 
parmy  le  pays  de  France ,  les  Vallaques  et  aulcuns 
Hongres,  qui  avoient  mis  leurs  chevaulz  paistre  es 
dites  prayeries,  où  ilz  estoient  logies  tous  ensamble, 
gecterent  ung  grant  cry  et  hideuz  ;  et  sambloit  à  oyr 
que  les  Turcqz  se  feussent  frapez  dedens  eulz.  Pour- 
quoy  ceulz  des  gallees,  oyans  ce  bruit,  cryerent 
à  l’arme ,  et  que  chascun  descendist  à  terre  ;  car  ilz 
estoient  ancrez  au  plus  prez  de  la  rive  :  nonobstant 
laquele  chose  les  seigneurs  Hongres  et  Vallaques 
avoient  ordonné  de  signifier  ledit  cry  à  ceulz  des 
gallees  par  aulcuns  de  leurs  gens,  qui  très  petitement 
s’en  acquiterent  ;  car,  au  primes,  y  venoient  ilz  aprez 
cop,  ne  pas  n’estoient  ancores  arrivez;  mais  cryoient 
de  loingz,  quant  le  bruit  s’esleva  :  «  Ce  n’est  riens,  ce 
n’est  riens.  »  Et  quant  ilz  furent  entrez  es  gallees,  ilz 


1.  Esclenche,  le  bras,  l'épaule  gauche.  (Roquefort.) 

dirent  que  les  Hongres  et  les  Vallaques  mandoient 
auz  galliotz  que  pas  ne  se  voulsissent  effraer  de  teles 
cryeries  ;  car  telz  clameurs  11e  se  font  que  pour  asseu- 
rer  leurs  chevaulz  quy  paissent  entour,  lesqueîz  ilz 
sont  qu’ilz  ne  s’enfuient  :  et  que  à  ceste  heure  là  les 
Turcqz  assailloient  voullentiers  les  crestiens  quant  ilz 
povoient  venir  à  eulz,  et  que,  continuelement,  quant 
yceulz  sont  auz  champz  en  armes,  à  jour  faillant  ilz 
gectent  trois  cris ,  et  samblablement  en  font  ilz  à 
l’aube  du  jour.  Et  lors  le  seigneur  de  Wavrin  demanda 
auz  dessusdis  :  «  Et  se,  d’aventure,  les  Turcqz  vous 
venoient  à  tele  heure  assaillir,  comment  scauriesmes 
nous  quant  ce  seroit  adcertes  à  soy  deffendre  ,  ou 
pour  asseurer  vos  chevaulz?  »  A  quoy  ilz  respon- 
dirent  :  «  Ce  vous  aprenderoit  le  son  des  trompes  et 
tambours,  avec  le  huy 1  de  beaucop  plus  tumultueux 
que  de  présent.  » 

Six  jours  misrent  les  gallees  à  nagier  jusques  au 
lieu  où  la  riviere  dessus  dite  descendoit  en  la  Du- 
noue,  de  la  Transi! vane  ;  et  toutes  les  nuitz  se  logoient 
les  Hongres  et  Vallaques  sur  les  prayeries  de  la  riviere, 
sur  leur  costé  ;  et  les  Turcqz,  samblablement,  tous- 
jours  à  l’oposite  d’eulz;  lesqueîz  Turcqz  faisoient, 
toutes  les  nuitz,  tant  de  si  grans  feux  que  merveilles, 
tout  selon  le  bort  de  la  riviere,  par  samblant  bien 
d’une  lieue  de  longueur.  Si  estoit  advis,  par  nuit, 
qu’ilz  feussent  plus  de  gens  que  ilz  n’estoient;  et, 
pour  ce,  messire  Régnault  de  Confide  vint  devers 
son  capittaine,  et  lui  dist  :  «  Nous  ne  sommes  pas 
gens  de  bien,  se  nous  ne  resveillons  ces  Turcqz  une 


1 .  IIdy  et  Hu,  que  nous  rencontrerons  tout  à  l’heure,  cri,  clameur . 

nuitié.  »  —  «  En  quele  maniéré?  »  dist  le  seigneur  de 
Wavrin.  —  «  Je  le  vous  diray,  monseigneur,  »  ce  dist 
messire  Régnault.  «  Se  vous  povez,  dist  il,  finer  au 
cardinal  d’avoir  les  trois  barques  qu’il  a  en  sa  gallee, 
et  les  deux  trompettes,  nous  prenderons,  avec  ycelles, 
les  barques  de  vos  v  gallees,  à  chascune  desqueles 
nous  metterons  deux  canons  à  main,  et  ung  bon  culle- 
vrinier,  et  aussi,  en  chascune  barque,  une  trompette 
et  vi  cultineres  ou  galliotz  pour  voguier  :  le  tempz 
est  obscur  et  noir.  Puis  monteray  contremont  la 
riviere,  à  l’endroit  du  debout  de  leurs  feux,  et  là  je 
lairai  aller  aval  l’eaue,  selon  le  rivage,  une  barque  qui 
n’aura  à  faire  sinon  d’une  rime  pour  la  tenir  en  droi- 
teur  :  et,  quant  je  scaurai  qu’elle  me  sera  de  deux  ou 
trois  traitiés  d’arcbier  eslongiés,  j’en  lairai  aller  sam- 
blablement  une  autre,  et  puis  ainsi,  par  tele  ordon¬ 
nance,  toutes  les  autres.  Et  quant  la  dite  première 
barque  sera  comme  au  bout  des  feux  et  de  l’ost  des 
Turcqz,  ilz  gecteront  les  canons,  tromperont  et  gecte- 
ront  ung  grant  cry,  et  ainsi  en  feront  tous  ceulz  des 
autres  barques,  en  quel  lieu  qu’ilz  soient,  sitost  qu’ils 
orront  la  première.  Et  ainsi,  par  ceste  fachon,  sera 
oye  parmy  tout  le  logis  des  Turcqz,  à  ung  cop,  celle 
noise  ;  si  cuideront  que  les  crestiens  soient  descendus 
à  terre  :  et  m’est  advis,  se  ainsi  le  faisons,  que  oncques 
ribaux  Turcqz  n’eurent  plus  belle  paour  qu  ilz  auront 
à  ceste  fois.  » 

A  ce  s’acorda  le  capittaine,  et  envoia  devers  mon¬ 
seigneur  le  cardinal,  adfin  d’avoir  ses  trois  barques  et 
ses  trompettes;  lesqueles  il  luy  envoia  voullentiers, 
quant  il  sceut  pourquoy  ce  seroit  faire.  Et,  adont,  dist 
le  seigneur  de  Wavrin  à  messire  Régnault  de  Confide  : 

«  Or,  allez  furnir  vostre  emprinse;  mais  je  loe1  que 
trois  ou  quatre  de  mes  gallees,  tout  quoyement,  se 
tvrent  sur  l’ancre  loingz  les  unes  des  autres ,  apro- 
cliant  du  long  le  rivage,  où  les  barques  debvront 
passer  selon  les  logis  turquois  ;  et,  quant  lesdites  bar¬ 
ques  gecteront  canons ,  cris  et  trompettes,  que ,  en 
ycellui  tumulte  confortant,  ceulz  de  layans  gectent 
aussi  ung  grant  bu,  adfin  que  le  bruit  et  espovente- 
ment  feust  plus  grant.  » 

Ainsi  comme  la  dite  entreprinse  fut  devisee  et  con- 
clute,  fut  elle  adcomplye  et  achevée,  environ  heure 
de  myenuit  :  de  laquele  Hongres  et  Yallaques  furent 
advertis ,  à  tel  fin  qu’ilz  ne  s’en  effraiassent.  Tous 
ceulz  qui  estoient  es  barques  et  gallees  firent  moult 
bien  leurs  debvoirs  de  gecter  canons,  cris  et  trom¬ 
pettes.  Sy  dura  bien  le  quart  d’une  heure  le  tumul¬ 
tueux  effroy,  et,  tantost  aprez,  on  vey  que  les  feux 
des  Turcqz  amoindrissoient,  quy  en  la  fin  se  estaindi- 
rent  :  parquoy  on  congneut  que  les  Turcqz  s’en  estoient 
fuys.  Et  aussy  plusieurs  Yallaques  et  Hongres  quy  là 
estoient  esclaves  auz  Sarrazins ,  lesquelz  savoient  na- 
gier,  se  adventurerent  de  saillir  en  l’eaue  et  transna- 
gerent  la  riviere.  Si  parvindrent  en  l’ost  des  crestiens, 
où  ilz  dirent  que  tous  les  Turcqz  s’en  estoient  fuys 
quy  mieulz  mieulz  :  si  avoient  laissié  comme  toutes 
leurs  bagues  derrière  ;  et  que,  se  deux  ou  trois  cens 
hommes  feussent  descendus  en  terre ,  ilz  eussent 
merveilleusement  guaignié. 

Lendemain  au  matin,  quand  on  se  desloga  et  que 
l’en  tyroit  contremont  la  riviere,  on  ne  veoit  chevaulz. 


1.  Loejr,  louer,  approuver ,  conseiller.  (Ruquefokt.) 

ne  nulz  Turcqz  sur  le  rivage,  comme  l’en  avoit  acous- 
lumé  de  veoir,  qu’il  ne  fut  bien  quatre  heures  aprez 
disner,  que  lors  ilz  s’estoient  recoeilliés  et  mis  en  or¬ 
donnance  de  battaille  sur  ung  destroit  de  la  riviere, 
où  ilzavoient  affuslé  foison  canons  et  serpentines,  quy 
gectoient  aprez  les  gallees.  Mais  tous  les  crestiens  par 
terre  et  par  eaue,  buoient  et  escharnissoient 1  mer¬ 
veilleusement  aprez  eulz,  par  maniéré  de  ramprosne, 
pour  leur  villaine  fuite  nocturnele.  Et,  la  nuit  de  saint 
Michiel2,  les  gallees  arrivèrent  à  l’entree  de  la  bouche 
de  la  dite  riviere  de  Transilvane  en  la  Dunoue,  où 
estoient  les  bateaulz  Hongrois,  dont  dessus  a  esté 
faite  mention,  lesquelz  ilz  avoient  illec  amassez  pour 
leur  passage. 

Au  lez  de  la  riviere  de  Dunoue,  devers  les  Turcqz, 
avoit  une  petite  ville,  assise  sur  le  rivage,  quy  estoit 
abatue  et  ruynee  dès  le  tempz  que  l’empereur  Sig- 
mond  d’Allemaigne  et  le  duc  Jehan  de  Bourguoigne 
eurent  la  battaille  auz  Turcqz,  devant  Nycopoly.  Nos 
crestiens ,  doncques,  illec  venus ,  ilz  prindrent  tous 
ensamble  conclusion  que  les  arcbiers,  arballestriers, 
canonniers  et  culvriniers  des  gallees,  atout  leurs 
engiens  et  trait,  descenderoient  dedens  ceste  dite  place 
ruynee ,  où  il  avoit  ancores  de  la  muraille  plenté 
droite,  et  là  leurs  engiens  affustez  tirroient  contre  les 
Turcqz,  entandis  que  les  Hongres  et  Vallaques  passe- 
roient  ;  lesquelz,  à  mesure  qu’ilz  passèrent,  se  fortif- 
fioient  contre  la  dite  place,  tousjours  gens  de  trait 
premiers.  Si  misrent  deux  jours  et  deux  nuitz  à 

1.  Escharnir,  se  moquer ,  railler ,  insulter,  (Roquefort.) 

2.  29  septembre. 

passer:  et,  quant  tous  furent  oultre,  ilz  se  misrent  en 
belle  ordonnance  de  battaille,  et  quant  ainsi  furent  mis 
à  point  aleucontredes  Turcqz  leurs  annemis,  qui  bien 
estoient  demye  lieue  francoise  ensus  d’eulz,îe  Yaivode 
de  Hongrye,  environ  luy  xne  de  cheval,  bien  montez, 
se  mist  à  cbevaulchier  entre  deux  les  baüailies,  pour 
veoir  et  regarder  quele  maniéré  les  Turcqz  tenoient , 
et  comment  ilz  se  vouldroient  maintenir.  Lesquelz 
lurcqz,  voians  les  Hongres  et  Vallaques,  avec  les  cres- 
tiens  des  gallees,  prestz  et  apareiiliés  pour  les  venir 
combattre,  tout  doulcement ,  sans  quelque  effroy, 
prindrent  a  tourner  le  dos  et  eulz  retraire  en  leur 
pays.  Et  lors,  cuidans  que  les  crestiens  les  deussent. 
poursievir,  ilz  ardoient  et  brusloient  tout  devant  eulz 
ou  ilz  passoient ,  vivres  et  villages.  Sicques,  quant  le 
vaivode  de  Hongrie  eut  bien  aparcheu  la  fachon  de 
faire  desdis  Turcqz,  il  s’en  retourna  devers  ses  gens 
et  leur  commanda  qu'ilz  repassaissent  la  riviere,  car  il 
veoit  bien  qu’ilz  ne  feroient  riens.  Puis  vint  devers  le 
cardinal  et  le  seigneur  de  Wavrin,  ausquelz  il  dist  : 

«  Je  tieng  bien  avoir  acquité  mon  seel  et  ma  promesse, 
et  aussi  déclaré  le  capittaine  general  du  duc  de  Bour- 
guoigne  bien  quitte  de  son  convenant.  Nous  sommes 
passez  oultre  la  riviere  de  la  Danoue,  et  nous  offert  à 
battaille  contre  les  furcqz,  lesquelz  s’en  vont  en  brus- 
lant  tous  les  vivres  au  devant  de  nous ,  cuidans  que 
les  deussions  suyr,  laquele  chose  ne  nous  est  pas 
possible  de  faire  ;  car  je  n’ay  nulz  vivres  ycy  aprez 
moy  pour  plus  hault  de  deux  jours  :  et  je  les  congnoy 
bien  telz  que,  se  je  les  poursievoie,  tousjours  fuiraient 
devant  moy,  adfm  de  me  tyrer  parfond  en  leur  pays, 
et  moy  enclorre  à  leur  advantage ,  telement  que  je  ne 

m’en  scauroie  retraire,  sinon  au  grant  péril  et  dom¬ 
mage.  Il  me  souvient  comment  l’annee  passée,  à  la 
battaille  de  Yarne ,  nous  perdismes  noslre  roy,  avec 
grant  plenté  de  seignourie  et  de  peuple  de  Hongrye, 
duquel  royaulme,  noblesse  et  peuple  j’ay  maintenant 
la  charge;  si  ne  les  voeil  pas  mettre  en  hazart;  car,  se 
j’estoye  rué  jus,  le  royaulme  seroit  perdu.  Et  est  né¬ 
cessité  de  combattre  les  Turcqz  soubtillement  et  mali¬ 
cieusement,  quy  les  voelt  vaincre  ;  car  ilz  sont  gens 
cauteleux.  »  Quant  le  cardinal  et  le  seigneur  de  Wa- 
vrin  oyrent  teles  nouvelles ,  ilz  furent  bien  esbabis  , 
et  demandèrent  au  vaivode  de  Hongrye  qu’il  lui 
sambloit  de  ce  que  ilz  avoient  à  faire,  et  s’il  n’y  avoit 
point  au  dessus  de  la  riviere  quelque  bonne  ville  où 
ilz,  et  leurs  gallees,  peussent  sceurement  séjourner 
jusques  au  printemps.  A  quoy  il  leur  respondy  que 
nennil ,  et  qu’il  n’y  avoit  ville  ne  chastel  où  leurs 
gallees  peussent  estre  saulvement  que,  quant  la  riviere 
seroit  engellee,  les  Turcqz,  à  grant  puissance,  ne  les 
venissent  ardoir;  et  que  desja  la  saint  Remy  estoit  pas¬ 
sée1,  si  aproucboit  la  saison  que,  coustumierement,  la 
riviere  se  engelloit.  Si  les  admonnestoit  qu’ilz  s’en  re¬ 
tournassent  le  plutost  qu’ilz  pourroient  ;  car,  comme 
il  disoit,  ce  serroit  bien  venu  s’ilz  povoient  estre  hors 
d’ycelle  riviere  avant  qu’elle  se  engellast  ;  car  on  en 
veoit  dès  maintenant  l’aparence  aux  rives. 

Àdont ,  lesdis  cardinal  et  seigneur  de  Wavrin  ,  quy 
ne  scavoient  mettre  bonnement  conseil  en  eulz,  prin- 
drent  congié  aux  seigneurs  de  Hongrye  et  de  la  Val- 
laquye,  courouchiés  et  doullentz  de  ce  qu’ilz  n’avoient 


1 .  1er  octobre. 

peu  mieulx  faire.  Et  lors,  le  plutost.  qu’ilz  peurent, 
pour  la  grant  froidure,  se  tyrerent  hors  de  la  riviere 
de  Dunoue  :  si  entrèrent  en  la  Mer  Majour  et  s’en  re¬ 
tournèrent  à  Constantinoble ,  où  ilz  arrivèrent  len¬ 
demain  du  jour  de  la  Toussains,  qu’on  fait  commémo¬ 
ration  de  toutes  âmes,  en  l’an  mil  quatre  cens  quarante 
et  chincq  ;  ouquel  lieu  ilz  furent  honnourablement 
recheus  par  l’empereur  de  Constantinoble ,  quy  leur 
fist  grant  chiere  et  reverence. 

1120.  Comment  le  cardinal  de  Venise  et  le  seigneur  de 
Wavrin  prindrent  congié  de  l’empereur  de  Constanti¬ 
noble,  et  s’en  retournèrent  à  Romme.  XIX. 

Ainsi,  comme  vous  oez,  furent  le  cardinal  de  Venise 
et  le  seigneur  de  Wavrin,  qui  aulcunement  se  respas- 
soit 1  de  sa  malladie,  reclieuz  et  festoiez  honnoura¬ 
blement  en  la  cité  de  Constantinoble,  où  l’ Empereur 
présenta  de  moult  beaux  et  riches  dons  au  dit  sei¬ 
gneur  de  Wavrin,  qui  les  refusa;  mais  il  requist  à 
l’Empereur,  en  considération  du  voyage  et  des  entre- 
prinses  qu’il  avoit  faites  pour  lui  et  à  sa  cause,  et 
qu’il  veoit  les  choses  non  estre  disposées  pour  alors 
besongnier  aulcune  chose  en  fait  de  guerre  alenconlre 
des  Turcqz ,  il  luy  voulsist  donner  aulcuns  dignes 
joyauz  ou  saintuaires  pour  yceulz  reporter  en  son 
pays ,  en  commémoration  de  son  dit  voyage  ;  laquele 
requeste  le  dit  Empereur  luy  ottroya  voullentiers. 
Et,  entre  autres  choses,  luy  donna  une  piecbe  de  la  pré¬ 
cieuse  et  sainte  robe  de  nostre  seigneur  Jbesucrist, 
laquele  la  glorieuse  Vierge,  sa  mere,  avoit  ouvree  et 


1.  RespAsser,  relever  d'une  maladie. 

tissue  à  ses  propres  mains;  duquel  noble  don  le  dit 
seigneur  de  Wavrin  remercya  moult  de  fois  l’Em¬ 
pereur. 

Quant  nos  seigneurs  cresliens  eurent  séjourné  aul- 
cuns  jours  à  Constantinoble,  et  illec  repourveu  et  ra- 
vilaillié  leurs  gallees  de  ce  que  necessaire  leur  estoit, 
et  mesmes  remis  à  point  leurs  liabillemens  et  armeures, 
ilz  prindrent  congié  de  l’Empereur  et  des  grans  sei¬ 
gneurs  de  sa  court,  puis  entrèrent  en  leurs  vaisseaulz, 
desancrerent  et  firent  voille;  et  de  là,  sans  avoir 
aulcune  fortune,  singlerent  tant,  à  l’ayde  du  bon 
vent  qu'ilz  eurent,  qu’ilz  arrivèrent  à  Venise  :  auquel 
lieu  ilz  furent  moult  haultement  conjois  et  honnou- 
rablement  recheus,  tant  par  le  duc  de  Venise,  comme 
par  la  seignourie  et  peuple  Vénitiens.  Si  se  rafres- 
cliirent  illec  et  séjournèrent  aulcuns  jours,  puis  prin¬ 
drent  congié  et  montèrent  à  cheval  ;  car  illec  avoient 
ilz  laissié  leurs  palfreniers,  pages  et  clievaulz.  Et  vin- 
drent  à  Rome  devers  nostre  saint  pere  le  Pape  Eugene, 
lors  régnant,  duquel  ilz  furent  grandement  bienvien- 
gniés  ;  aussi  furent  ilz  des  cardinaulz,  entre  lesquelz 
les  festoia  notablement  le  cardinal  de  Therewane , 
nommé  maistre  Robert 1  Le  Josne,  fiiz  de  maistre  Ro¬ 
bert  Le  Josne  2,  alors  gouverneur  d’Arras ,  natif  de 
Lens  en  Artois.  Et  là,  nos  seigneurs  crestiens  au 
saint  Pere,  présent  les  cardinaulz ,  racontèrent  toutes 
leurs  fortunes  etadventures,  par  la  maniéré  cy  dessus 
declairees.  Et  là,remonstra  ycelluy  seigneur  de  Wa- 


1.  Jean.  Voy.  ci-dessus,  page  30,  note  2. 

2.  Mort  le  15  avril  1463  (Daire,  I,  123).  Son  épitaphe  porte  le  9  avril. 
(Bibl.  lmp.,  mss.,  Recueil  d'épitaphes,  tonie  XX,  57  recto.) 

vrin  que,  se  plus  avant  euist  peu  faire  service  à  la 
deffence  de  la  crestienneté ,  et  que  la  chose  de  la 
partie  des  Hongres  et  Gréez  euist  esté  mieulz  dispo¬ 
sée,  que  libéralement  et  voullentiers  il  s’i  feust  plus 
avant  emploiez  :  pryant  et  requérant  humblement  à 
nostre  saint  Pere  que  le  service  que  fait  lui  avoit ,  ou 
nom  de  son  très  redoublé  seigneur  le  duc  de  Bour- 
guoigne,  lui  pleust  prendre  en  gré.  De  laquele  chose 
nostre  saint  Pere  le  Pape  et  les  cardinaulz,  trez  con- 
tentz,  le  remereyerent,  en  lui  chargant  especialement 
le  dit  Pere  saint  que  de  par  luy  remerciast  grande¬ 
ment  le  très  catholicque  et  vaillant  prince  Phelippe, 
duc  de  Bourguoigne,  des  dilligences,  travaulz  et  des- 
pens  qu’il  avoit  fais  pour  ceste  expédition. 

Aprez  ces  choses,  en  rémunération  du  dit  service 
fait  à  l’Eglise  par  le  seigneur  de  Wavrin,  nostre  saint 
Pere  lui  donna  certaines  indulgences  qu’il  raporta 
avec  luy,  desqueles  sont  participans  tous  ceulz 
qui  visitent  l’eglise  de  Lillers,  auquel  lieu  le  dit  sei¬ 
gneur  de  Wavrin,  aprez  son  retour,  a  mis  lesdiles 
reliquiaires  de  la  robe  de  nostre  seigneur  Jhesucrist, 
enquassez  en  une  croix  d’or,  moult  richement  garnye 
de  grosses  perles  et  autres  pierres  précieuses.  Puis 
prinst  à  tant  congié,  le  dit  seigneur  de  Wavrin,  du 
saint  Pere  et  de  la  court  rommaine  :  et,  aprez  la  béné¬ 
diction  apostolicque  recheue,  se  party  de  Romme  et 
s’en  retourna,  par  ses  journées  ,  en  son  pays,  sans 
trouver  quelque  adventure  qu’il  faille  raconter,  devers 
son  prince,  le  très  noble  duc  Phelippe  de  Bourguoi¬ 
gne,  qu’il  trouva  en  sa  bonne  ville  de  Lille;  duquel, 
aprez  qu’il  luy  eut  raconté  l’effect  de  son  voyage, 
ainsi  comme  il  est  cydessus  amplement  déclaré,  il  fut 

il 

honnourablement  rectieu  et  festoie  de  bon  voulloir  : 
aussi  fut  il  des  nobles  princes  et  barons  de  sa  court, 
generallement. 

Cy  prent  fin  le  premier  livre  (le  ce  VI0  volume  des  Cronicques  d’Engle- 
terre,  et  s’ensieut  le  second. 


[1440] 


SIXIÈME  PARTIE,  LIVRE  II,  i-v. 


163 


LIVRE  II. 


1121.  Cy  commence  le  IIe  livre,  lequel  contient  en  soy 

xlii  chapittres.  Ou  premier,  il  parle  de  la  prinse  de 
Fougieres  par  les  Anglois,  et  de  la  prinse  du  Pont  de 
l’Arche  par  les  François ,  Congnaq,  Saint  Margarin  et 
Saint  Gerberoy  en  Beauvaisis.  Chapittre  I. 

Cf.  Du  Clercq,  tome  XII,  livre  I,  ch.  n-v. 

1122.  Comment  le  roy  de  France  délibéra  et  conclud,  avec 
son  nepveu  le  duc  de  Bretaigne  et  les  autres  princes  de 
France,  faire  guerre  auz  Anglois,  ses  anchiens  annemis.  TI. 

Cf.  Du  Cl.,  tome  XII,  livre  I,  ch.  vi. 

1123.  Comment  le  seigneur  de  Bersai,  seneschal  de  Poitou, 

et  le  bailly  d’Evreux  prindrent  d’eschelle  la  ville  et  chas- 
tel  de  Yerneul  ou  Perche  sur  les  Anglois.  III. 

Cf.  Du  Cl.,  tome  XII,  livre  I,  ch.  vn-vm. 

1124.  Comment  le  Pontheau  de  mer  fut  prins  de  bel  assault 
par  les  contes  de  Dunois,  d’Eu  et  de  Saint  Pol.  IIII. 

Cf.  Du  Cl.,  tome  XII,  livre  I,  ch.  vin. 

1125.  Cy  fait  mention  de  la  prinse  de  Saint  James  de  Beu- 

veron ,  de  Lizeux ,  Mante  sur  Saine  et  du  chastel  de 
Baugy.  V. 

Cf.  Du  Cl.,  tome  XII,  livre  I,  ch.  ix-x. 

1126.  Delà  priuse  de  Yernon  sur  Salue,  de  Gournay,  du 

chastel  d’Essay,  de  Fescans  l’abaye,  de  Harcourt,  de 
Cambrays,  et  tous  par  traitié.  YI. 

Cf.  Du  Cl.,  tome  XII,  livre  I,  ch.  xi-xii. 

1127.  Cy  fait  mention  de  la  rendition  des  places  quy 
s’ensievent  :  Neufcbastel  Demcourt,  la  Roche-Guyon, 
la  cité  de  Constances  ,  Saint  Lou ,  la  ville  et  chastel 
d’Alenchon,  Mauleon  de  Scelle  et  le  chastel.  VII. 

Cf.  Du  Cl.,  tome  XII,  livre  I,  cli.  xii-xiv. 

1128.  Cy  aprez  parle  d’aulcunes  autres  villes  ancores  prinses 

par  les  François.  VIII. 

Cf.  Du  Cl.,  tome  XII,  livre  I,  ch.  xv. 

1129.  Cy  fait  mention  de  la  prinse  de  la  cité  de  Rouen,  et 
des  grans  armes  que  y  fist  le  seigneur  de  Thalbot.  IX. 

Cf.  Du  Cl.,  tome  XII,  livre  I,  ch.  xvi-xx. 

Du  Clercq  omet  de  faire  mention  du  seigneur  de  5are«.se,qui  suivit  le 
comte  de  Saint-Paul  au  siège  de  Rouen. 

1130.  Cy  fait  mention  des  places  que  prinst  le  duc  de  Bre- 

taigne  sur  ceulz  tenans  le  party  du  roy  d’Engleterre,  et 
les  mist  en  la  main  du  roy  de  France.  X. 

Cf.  Du  Cl.,  tome  XII,  livre  I,  ch.  xxi-xxn. 

1131.  Comment  la  ville  de  Homfleu  fut  rendue  en  l’obeis- 
sance  du  roy  Charles  de  France,  par  composition.  XI. 

Cf.  Du  Cl.,  tome  XII,  livre  I,  ch.  xxm. 

1132.  Comment  les  Anglois  prindrent  la  ville  de  Vallongne  : 

et  de  la  battaille  de  Fourmigy,  où  les  Anglois  furent 
desconfis.  XII. 

Cf.  Du  Cl.,  tome  XII,  livre  I,  ch.  xxiv-xxv. 

1133.  Cy  fait  mention  de  la  prinse  de  Saint  Sauveur  le  Vis- 

conte.  XIII. 

Cf.  Du  Cl.,  tome  XII,  livre  I,  ch.  xxvi-xxxm. 

1134.  Cy  fait  mention  de  la  prinse  de  Domfront,  et  de  la 

ville  et  chastel  de  Chierebourg.  XII1Ï. 

Cf.  Du  Cl.,  tome  XII,  livre  I,  ch.  xxxiv. 

1 135.  Cy,  en  ce  présent  chapittre,  réduit  Facteur  à  mémoire 

les  vaillances  de  plusieurs  hommes  notables,  faites  en  la 
dite  concqueste  de  Northmandie.  Et  dist  comment  le  roy 
de  France  envoia  en  Guienne  le  conte  de  Penthevre, 
qu’il  fist  son  lieutenant.  XV. 

Cf.  Monstrelet,  tome  III,  fol.  32  recto.  (Édition  de  1572.) 

1136.  Comment  le  seigneur  d'Orval  rua  jus  ceulz  de  Cor¬ 

deau!  z  :  et  comment  le  duc  de  Bretaigne  vint  faire 
hommage  au  roy.  Puis  dist  comment  le  duc  de  Bour- 
guoigne  demanda  grosses  aydes  auzFlamens.  XVi. 

Cf.  Monstr.,  tome  III,  fol.  31  r. 

1137.  Comment  le  roy  de  France  ordonna  le  conte  de  Da¬ 

nois  son  lieutenant  general  pour  aller  en  Guyenne,  le¬ 
quel  assega  et  prinst  Montguyon  :  comment  il  assega  la 
ville  de  Baye  qui  fut  prinse  d’assault^  et  le  chastel  se 
rendy  par  composition.  XVII, 

Cf.  Monstr.,  tome  III,  fol.  31  v. 

1138.  En  ce  cliapittre  sont  contenues  plusieurs  notables 

concquestes  de  villes  et  chasteaulz,  et,  generalement,  de 
toute  la  ducié  de  Guienne,  réservé  Bayonne  :  comment 
ceulz  de  Bordeaulz  se  rendirent,  et  de  la  belle  ordon¬ 
nance  que  tindrent  les  gens  du  roy  quant  ilz  y  entrè¬ 
rent.  XVIII. 

Cl.  Monstr.,  tome  III, fol.  35  v. 

1139.  Comment  la  cité  de  Bayonne  fut  assegié  par  les 

contes  de  Foix  et  de  Dunois,  tous  deux  lieutenans  du 
roy  de  France  :  comment  la  dite  cité  se  rendy,  et  queles 
ordonnances  y  furent  faites.  Puis  parle  des  adventures 
d’Engleterre.  XIX. 

Cf.  Monstr.,  tome  III ,  fol.  38  r. 

1140.  Gomment  le  seigneur  de  Thalboth  reprinst  Bordeaulx 

sur  les  François.  XX. 

Cf.  Monstr.,  tome  III,  fol.  10  v. 

1141.  Comment  les  Gantois  assegerent  Audenarde  :  com¬ 
ment  le  duc  de  Bourguoigne  ordonna  son  armee  contre 
eulz  ;  et  comment  les  Pycars  concquirent  le  Pont  Des- 
piere  sur  les  Flamens,  et  en  occire nt  plusieurs.  XXI. 

Cf.  Monstr.,  tome  III,  fol.  11  v. 

1142.  Comment  le  conte  d’Estampes,  adcompaignié  des 

Pycardz  seullement,  leva  le  siégé  de  Audenarde,  anchois 
que  le  Duc  en  sceust  riens.  XXII. 

Cf.  Monstr.,  tome  III,  fol.  12  r. 

1143.  Des  gens  de  guerre  que  le  Duc  mist  par  garnisons  à 

l’entour  de  Gand,  et  d’aulcunes  courses  que  yceulz  firent 
au  pays  de  Wast.  XXIII. 

Cf.  Monstr.,  tome  III,  fol.  43  r. 

1144.  Comment  Gantois  fortifièrent  Neneue  :  comment  le 
conte  de  Nevers  le  rua  jus ,  et  comment  yceulz  Gantois 
volrentrompre  une  dicque,  où  ilz furent  desconfis. XXIIII. 

Cf.  Monstr.,  tome  III,  fol.  13  v. 

1145.  Cy  parle  de  la  battaille  de  Ripemonde,  où  les  Gan¬ 
tois  furent  desconfis  par  le  duc  leur  seigneur.  XXV. 

Cf.  Monstr.,  tome  III,  fol.  41  r. 

1146.  Comment  ceulz  d’Acre  habandonnerent  la  place  et 

fut  la  ville  arse  :  et  comment  le  roy  de  France  envoia 
ambaxadeurs  devers  le  Duc  pour  mettre  à  paix  le  pays, 
lesquelz  n’y  firent  riens.  XXVI. 

Cf.  Monstr.,  tome  III,  fol.  11  v. 

1 147.  Comment  le  Coutelier  de  Gand  fut  prins  en  battaille 

et  Gantois  desconfis  :  et  comment  ilz  furent,  de  rechief, 
desconfis  à  Hust  et  à  Meullebecque.  XXV II. 

Cf.  Monstr,,  tome  III,  fol.  45  r. 

1148.  Cy  parle  des  poins  du  traitié  que  firent  les  ambaxa- 

deurs  de  France  pour  appaisier  les  Gantois  à  leur 
seigneur,  dont,  neantmoins,  ilz  ne  tindrent  riens  à 
Gand.  XXVIII. 

Cf.  Monstr.,  tome  III,  fol.  46  r. 

1 149.  Comment  les  Gantois  recommencèrent  la  guerre  et 

ardirent  Hulst  :  et  comment  ung  herault  de  France 
escliappa  de  Gand.  XXIX. 

Cf.  Monstr,,  tome  III,  fol  47  r. 

1150.  Comment  le  duc  Plielippe  assambla  gens  pour  aller 

de  rechief  contre  les  Gantois,  qui,  en  ce  tempz,  ardirent 
Harlebecque  ;  et  de  ce  qui  advint  de  celle  guerre,  ceste 
fois.  XXX. 

Cf.  Monstr.,  tome  III,  fol.  47  v. 

1151.  Comment  le  marissal  de  Bourguoigne  fist  ardoir  la 

ville  d’Esclo  ;  et  comment  Gantois  furent  rebouttez  de 
devant  Alos,  qu’ilz  voulloient  assegier.  XXXI. 

Cf.  Monstr.,  tome  III,  fol.  48  r. 

1152.  Comment  Gantois  allèrent  boutter  les  feux  en  He~ 

nault,  et  comment  ilz  furent  rencontrez.  XXXII. 

Cf.  Monstr.,  tome  III,  fol.  48  v. 

1153.  Comment  les  Gantois  envoierent  devers  le  conte  d’Es- 

tampes  pour  trouver  moyen  de  paix  :  comment  ilz  asse- 
gerent  Courtray,  et  comment  ilz  cuiderent  prendre  la 
ducesse  de  Bourguoigne.  XXXIII. 

Cf.  Monstr.,  tome  III,  fol.  49  r. 

1154.  Comment  Pierre  Moreau  retourna  devant  Tenre- 

monde  5  et  d'une  grande  course  que  Gantois  firent  en 
Henault.  XXXIIII. 

Cf.  Monstr,,  tome  III,  fol.  50  r. 

1155.  Gomment  Gantois  cuiderent  prendre  d’assault  la  ville 

de  Allos  :  et  comment  les  trois  membres  de  Flandres  et 
les  nacions  de  Bruges  contendirent  à  faire  la  paix  des 
Gantois.  XXXY. 

Cf.  Monstr.,  tome  III,  fol.  50  r. 

1156.  De  Farmee  que  le  duc  Phelippe  envoya  à  Luxem¬ 

bourg  contre  aulcuns  Allemans  :  et  comment  le  dit  duc 
entra  en  Flandres,  à  grosse  armee.  XXXYI. 

Cf.  Monstr.,  tome  III,  fol.  50  v. 

1157.  Gomment  le  duc  prinst  le  cbastel,  où  fut  occis  mes- 

sire  Jacques  de  Lallain,  puis  alla  assegier  Gavres,  où 
fut  la  desconfiture  des  Gantois  :  et  comment  le  duc  fist 
pendre  tous  ceux  de  layans.  XXXVII. 

Cf.  Monstr.,  tome  III,  fol.  51  r. 

1158.  De  la  maniéré  d’ycelle  battaille  de  Gavres,  où  les 

Gantois  furent  desconfis.  .  XXXVIII. 

Cf.  Monstr.,  tome  III,  fol.  52  v. 

1159.  Comment  le  noble  duc,  pytoiable,  envoia  ung  sien 

lierault  à  Gand,  aprez  celle  desconfiture  :  et  comment 
les  Gantois  envoierent  devers  luy,  requerans  sans  delay 
sa  miséricorde.  XXXIX 

Cf.  Monstr.,  tome  III,  fol.  53  r. 

1160.  S  ensieult  la  déclaration  des  articles  du  traitié  de 

ceulz  de  Gand  vers  leur  bon  prince  le  duc  Phelippe  de 
Bourguoigne.  XL. 

Cf.  Monstr.,  tome  III,  fol.  53  v. 

1161.  La  maniéré  comment  les  Gantois  firent  Famendise 

honnourable  à  leur  prince.  XLI. 

Cf.  Monstr.,  tome  III,  fol.  54  r. 

1162.  Gomment,  entandis  que  le  duc  de  Bourguoigne  menoit 

sa  guerre  en  Flandres,  le  seigneur  de  Croy  besongna 
contre  les  Allemans  en  la  ducié  de  Luxembourg,  les- 
quelz  y  faisoient  moult  de  mal.  XLII. 

Cf.  Monstr.,  tome  III,  fol.  51  v. 


Cy  prent  fin  le  second  livre  de  ce  VI®  volume,  et  s’ensieult  le  troizieme. 

LIVRE  III. 


1163.  Cy  commence  le  IIIe  livre,  lequel  contient  en  soy 
n  chapittres.  Ou  premier,  il  dist  comment  le  roy  Charles 
de  France,  VIIe  de  ce  nom,  concquist  la  seconde  fois  la 
cité  de  Bordeaulz  et  tout  le  pays  d’environ  ;  et,  partant, 
tout  sonroyaulme  fut  en  son  obéissance  réduit.  Chapittrel. 

Cf.  Monstr.,  tome  III,  fol.  55  r. 

1164.  Comment  le  pape  Nicollas  envoia  signifier  au  duc  de 
Bourguoigne  l’entreprinse  du  Turc;  et  comment  le  duc 
voua  d’aller  en  Turquie,  soubz  certaines  conditions.  II. 

Cf.  Monstr.,  tome  III,  fol.  55  r. 

1165.  Comment  le  roy  de  France  fist  assegier  Chastillon , 

et  comment  le  seigneur  de  Tlialbot,  qui  avoit  prins 
Frossac,  morut.  HL 

Cf.  Monstr.,  tome  III,  fol.  56  v. 

1166.  Comment,  aprez  la  rendition  de  Chastillon,  les  con¬ 

ducteurs  de  l’armee  du  roy  prindrent  Saint  Milion,  Li- 
borne  et  autres  places  ;  et  comment  ceulz  de  Bordeaulz 
rendirent  la  cité  par  composition.  IUL 

Cf.  Monstr.,  tome  III,  fol.  57  v. 

1167.  Comment  le  grant  Turcq  assega  Constantinoble  ; 
comment  il  le  prinst  d’assault  :  et  dist  aulcuuement 

des  maulz  quy  y  furent  commis,  puis  parle  d’un  remede 

pour  aller  contre  le  dit  Turcq.  V. 

Cf.  Monstr.,  tome  III,  fol.  59  r. 

Wavrin,  après  avoir  raconté  la  prise  de  Constantinople  ainsi 
qu’elle  est  décrite  par  les  continuateurs  de  Monstrelet,  ajoute  au 
récit  quelques  lignes  touchant  trois  pronostics  présageant  la 
prise  de  cette  ville. 

«  Il  est  à  notter  que,  avant  la  prinse  d’ycelle  noble 
cité,  advindrent  trois  signes  très  merveilleux,  desquelz 
un  g  philozophe  grec  anchien,  nommé  Leon,  predist 
les  deux.  Le  premier,  que  en  l’Eglise  Saint  Demettre 
de  la  dite  cité  avoit  une  coullompne  de  marbre  toute 
painte  à  maniéré  d’un  eschequier  telement  ordonné 
que,  au  premier  point  dudit  eschequier,  en  bault,  l’on 
escripvoit  le  nom  de  l’empereur  lors  régnant,  et, 
au  point  ensievant,  le  nom  du  patriarche  qui  presi- 
doit  en  la  dite  cité;  et  predist  que,  quant  tous  les 
poins  dudit  eschequier  serroient  emplis  par  cel  ordre, 
adont  la  notable  cité  de  Constantinoble  serroit  perie 
pour  les  crestiens.  Et  ainsi  en  advint;  car,  ou  tempz 
de  Constantin  l’empereur  et  Gregore  le  patriarche, 
que  la  dite  cité  fut  prinse,  les  ditz  darreniers  poins 
avoient  esté  emplis  de  leurs  noms. 

«  Le  second  signe  que  predist  ce  philozophe  Leon , 
fut  que  ou  tempz  de  Constantin  serroit  la  cite  perdue; 
duquel  philozophe  les  parolles  estoient  escrites  dedens 
la  dite  coullompne,  en  tel  maniéré  :  «  Constantin  m  a 
fait  et  Constantin  me  destruira.  »  Et  ainsi  en  advint; 
qui  fut  chose  merveilleuse  comment  le  dit  philozophe 
prevey  la  dite  destruction  de  si  long  tempz,  qui  ne 
povoit  estre  sinon  par  révélation  du  Saint  Esperit.  Car 
le  premier  quy  anobly  celle  cité  lut  appelé  Constan- 

tin j  lequel  donna  le  patrimoine  de  l’Eglise  :  sa  mere 
fut  appelée  Helaine,  et  le  patriarche  Gregore.  Et  le 
darrenier  qui  imperoit  au  jour  de  la  perdition  de  la 
dite  cité,  estoit  aussi  appelé  Constantin,  quy  y  morut, 
sa  mère  Helaine  et  le  patriarche  Gregore.  Le  tierc 
signe  merveilleux  qui  désigna  la  prinse  de  la  dite  cité, 
fut  tel  quy  s’ensieut,  veu  par  les  Turcz  et  ygnoré  par 
les  crestiens  :  c’est  à  scavoir  que,  une  nuit,  les  Turcqz 
veillans  au  siégé  de  la  dite  cité,  regardant  vers  ycelle, 
veyrent  soubdainement  grant  multitude  de  lumières, 
en  maniéré  de  chandeilles  ardans,  descendans  de  toutes 
pars  sur  les  murs  et  tours  de  la  dite  cité ,  voyans  la- 
quele  chose  ilz  eurent  grant  cremeur,  et  auguroient 
par  ce  la  dite  cité  estre  en  la  protection  divine.  Et 
comme  on  racontast  ce  au  grant  Turcq,  il  dissimulla 
pour  lors,  et  luy  mesmes  veilla  la  nuit  ensievant  avec 
ses  gens,  vey  les  dites  lumières  descendre  de  recliief 
sur  les  murs  et  tours  de  la  cité,  lesqueles,  tantost, 
se  resleverent  au  ciel.  Et  lors  le  Turcq,  interpré¬ 
tant  la  dite  vision,  dist  auz  siens  en  ceste  maniéré  : 
«  Les  chandeilles  ardans  que  vous  avez  veu  descen¬ 
dre  du  ciel  sur  la  cité  nous  demonstrent  que  Dieu, 
en  tempz  passé,  a  eu  la  dite  cité  en  sa  protection  : 
mais,  en  tant  que  les  dites  chandeilles  se  sont  res- 
levees  au  ciel,  c’est  à  entendre  que  Dieu  la  haban- 
donnee  en  nos  mains  ;  pourquoy  je  vous  dy  qu’il  est 
tempz  de  l’assaillir  maintenant,  et  je  ne  doubte  plus 
qu  elle  ne  soit  nostre.  »  Et  ainsi,  par  ardant  rage, 
le  fist  assaillir  et  le  prinst1  par  la  maniéré  cv  dessus 
declaree.  » 


L  Constantinople  fut  prise,  par  Mahomet  II,  le  19  mars  1453. 

1168.  Cy  parle  d’un  nommé  Jelian  Cade,  apostat,  quy  as- 
sambla  ung  grant  peuple  et  mist  en  rébellion  alen- 
contre  du  roy  d’Engleterre  1 .  VI. 

Or  advind  que  durant  les  concquestes  de  North- 
mandie  et  Guyenne,  dont  nous  avons  cy  dessus  parlé, 
et  que  le  roiaulme  d’Engleterre  n’estoit  point  uny,  ne 
justice  n’y  avoit  point  son  cours,  et  aussi  que  le  duc 
de  Sombresset 2  et  ceulz  de  sa  compaignie  s’estoient 
départis  des  villes  et  chasteaulz  de  Northmandie,  et 
retournez  en  leurs  hostelz,  ou  pays  d’Engleterre,  moult 
desplaisans  de  la  perte  qu’ilz  avoient  faite.  Et  fut, 
nonobstant  ce,  le  duc  de  Sombresset  moult  fort 
chargié  devers  le  roy  et  son  conseil,  pourquoy  il  fut 
~  prins  et  boutté  prisonnier  en  la  tour  de  Londres. 
Durant  lequel  tetnpz  il  advint  que  ung  nommé  Jehan 
Cade3  fist  une  grande  congrégation  de  gens  de  com- 
munaultez,  en  la  comté  de  Caen,  de  tous  lesquelz  il  se 
fist  capittaine. 

îcellui  Jelian  Cade,  soy  glorifiant  de  l’honneur  que 
chascun  luy  faisoit  (nonobstant  laquelle  chose  les  gens 

t.  Nous  admettons  ici  le  présent  chapitre  et  les  deux  suivants,  bien 
qu’ils  aient  avec  le  IIe  chapitre  de  Du  Clercq  (XII,  121)  une  ressem¬ 
blance  assez  grande  pour  ne  pas  pouvoir,  absolument,  passer  pour  iné¬ 
dits.  Mais,  comme  Wavrin  n’en  reproduit  pas  exactement  la  narration, 
comme  il  y  introduit  parfois  des  détails  dont  le  récit  lui  appartient  en 
propre,  nous  n’avons  pas  cru  qu’il  nous  fût  pex-mis  de  les  omettre. 

2.  Voy.  ci-dessus,  tome  I,  page  317,  note  2. 

3.  «  Par  l’instigation  du  duc  d’York,  un  certain  Irlandais,  nommé 
Jean  Cade,  prit  le  nom  de  Jean  de  Mortimer,  de  la  maison  de  La  Mar¬ 
che,  qui  avoit  été  exécuté  au  commencement  de  ce  règne.  Sous  ce  nom 
supposé,  il  se  rendit  dans  la  province  de  Kent  où  le  duc  d’York  avoit 
beaucoup  de  partisans,  et  y  assembla  un  grand  nombre  de  mécontents, 
prenant  pour  prétexte  la  nécessité  qu’il  y  avoit  de  réformer  le  gouver¬ 
nement,  etc.  »  (RAriN-THoyiïAs,  IV,  120.) 

du  pays  disoient  que  c’estoit  ung  apostat;  mais,  à 
vérité  dire,  on  ne  scavoit  dont  il  estoit),  neantmoins  il 
fist  îelement,  par  ses  paroles  et  ennortemens,  qu’il 
eut  de  sa  bende  plus  de  xxm  combatans,  ungz  et 
autres,  lesquelz  avec  lui  tenoient  les  champz  et  se 
vindrent,  ung  jour,  logier  àv  milles  prez  de  Londres1. 

Si  eut  le  roy  conseil  de  les  aller  combattre.  Mais , 
considéré  que  ce  n’estoient  que  mescbans  gens  et  po¬ 
pulaires,  il  fut  ordonné,  par  deliberation,  d’y  envoier 
le  conte  de  Bouquinghuem  2  pour  dire  à  eulz  que  le 
roy  leur  commandoit  que  tous  ceuiz  qui  se  tenoient 
estre  ses  loyaulz  subgetz  vuidassent  le  champ  et  re- 
tournast  cbascun  en  son  bostel.  Et  lors,  prestement 
que  le  cry  fut  fait,  ycelluy  capittaine,  nommé  Jehan 
Cade,  respondy  :  «  Et  je  suis  l’un  de  ceuiz,  si  m’en 
yrai.  »  Et  se  departy,  si  s’en  alla.  Or  advint,  ainsi 
comme  il  s’en  alloit,  qu’il  rencontra  ung  gentil  che¬ 
vallier,  nommé  messire  Homfroy  Stafforl  3,  et  Guil- 
lame ,  son  frere,  lesquelz  il  combaty  4,  et  occist  les 
deux  freres,  dont  ce  fut  dommage. 

1169.  Gy  parle  ancores  des  fais  et  emprinses  de  cest 
apostat.  VIL 

Assez  tost  aprez  ceste  advenue,  le  roy  retourna  à 
Londres,  où  il  fut  aulcuns  jours;  et,  delà,  s’en  alla  au 

1.  «  Sur  la  bruyère  de  Black -Heatli.  »  (Rapin-Thoyras,  IV,  120.) 

2.  Humphrey  Stafford,  duc  de  Buckingham,  tué  à  la  bataille  de  Nor- 
thampton,  le  10  juillet  1460.  (Dugdale,  I,  163-166.) 

3.  Humphrey  Stafford  de  Grafton  (Carte,  II,  739;  Lingard  ,  II, 
327).  Ces  historiens  ne  font  aucune  mention  de  la  mort  de  Guillaume 
.itafford,  dont  va  parler  Wavrin  ;  mais  le  récit  de  notre  chroniqueur 
est  conforme  à  celui  de  Holinshed  (II,  634.). 

1.  Le  24  juin  1450  (Lingarp,  II,  527.). 

chastel  de  Chavelouch ,  à  présent  nommé  Kelingou- 
ars  h  Et,  adont,  ycellui  capittaine  des  communes, 
sachant  que  le  roy  s’estoit  party  de  Londres,  il  y  vint 
et  entra  dedens,  où  il  fist  pillier  et  rober  l’hostel  d’un 
marchant,  nommé  Phelippe  Malpas;  et  lors  qu’il  eut 
fait  son  envahie,  il  issit,  vers  la  nuit,  hors  de  la  cité. 
Si  se  loga  en  la  grant  rue  nommée  Souwert1 2,  et, 
lendemain,  il  rentra  dedens  Londres,  vestu  d’une 
robe  de  veloux,  tenant  une  espee  en  sa  main;  lequel 
jour,  il  fist  prendre  le  seigneur  de  Say  3,  qui  estoit  en 
la  tour  de  Londres,  et  luy  fist  trenchier  la  teste  en  la 
rue  principale  de  Londres,  qu’on  appelé  la  rue  de 
Sept4.  Si  fust  sa  teste  mise  au  bout  d’une  lance,  avec 
celles  de  son  beau  filz  5  et  de  son  clercq,  qui,  ce  jour 
mesmes,  furent  mis  à  mort  a  cause  de  leur  seigneur, 
le  corpz  duquel  fut  atachié  à  la  keuve  d’un  cheval  et 
ainsy  trayné  jusques au  gibet;  et  les  dites  lestes  furent 
mises  sur  le  pont  de  Londres. 

Ces  choses  faites  et  adcomplies,  ycelluy  capittaine 
s’en  alla  en  son  logis,  où  il  se  tint  tout  le  jour  ensie- 
vant,  qu’il  fist  décoller  ung  grand  larron,  nommé 
Houardin.  Et  puis  il  et  ses  adherens  eurent  conseil, 
tous  d’un  commun  acord,  de  aller  tuster  et  desrober 
la  puissant  cité  de  Londres.  De  laquele  conclusion 
eeulz  de  Londres  advertis,  pour  obvier  alencontre  du 


1.  Kenilworth.  Le  roi  s’y  retira  le  29  juin  lloû.  (Lingard,  II, 
527.) 

2.  Soutliwart. 

3.  James,  lord  Say  et  Sele,  grand-trésorier.  Il  fut  tué  le  4  de  juillet. 
(Dugdale,  III,  245-246.) 

4.  Cheapside. 

5.  Cromer,  shériff  de  Kent.  (Lingard,  II,  527.) 


17C  CRONICQUES  D’ENGLETERRE.  [1453] 

dit  Jehan  Cade,  ilz  esleurent  à  capittaine,  prestement, 
Je  seigneur  de  Scalles1,  avec  lui  Matago2,  n’avoit  pas 
longuement  retournez  en  Engleterre,  lesquelz  deux 
capittaines  se  misrent  en  point  pour  cuidier  prendre 
yceilui  capittaine,  soubtivement 3;  mais  il  avoit  or¬ 
donné  guet  et  ascoutes  autour  de  son  hostel,  pourquoy 
les  Londriens  ne  peurent  achever  leur  emprinse.  Si 
se  combatirent  ensamble  ceulz  du  guet  et  le  seigneur 
de  Scalles,  pendant  lequel  temps  le  dit  capittaine  et  ses 
gens  s’armèrent  :  si  combatirent  monseigneur  de  Scalles 
et  les  Londriens  telement,  que,  par  force,  les  firent  re- 
culler  jusques  au  pont  quv  est  prez  de  Londres.  Mais 
tantost  aprez,  ledit  seigneur  de  Scalles  rescria  ses  gens, 
en  les  admonestant  de  vaillamment  combattre  :  lele- 
menl  que,  par  vigueur  d’armes,  recullerent  leurs  anne- 
mis  à  celle  empainte4,  où  Mathieu  Gone  fut  occis.  Et 
le  dit  capittaine,  voiant  les  Londriens  ainsy  resvi- 
gorer  et  multiplier,  il  fist  ardoir  le  pont  levis,  adfin 
de  leur  destourber  le  passage  et  que  aultre  dommage 
ne  peussent  porter  à  luy,  ne  à  ses  gens  :  nonobstant 
laquele  chose,  les  gens  de  trait  des  deux  parties  ne  ces¬ 
sèrent,  toute  la  nuit,  de  tyrer  les  ungz  contre  les 
autres. 

1 170.  De  la  mort  d’ycellui  Jehan  Cade,  et  du  retour  du  duc 
de  Sombresset.  VIII. 

Or  advint  que  ,  le  lendemain  ,  les  archevesques  de 

1.  Voy.  ci-dessus,  tome  I,  page  254,  note  2. 

2.  Voy.  ci-dessus,  tome  I,  page  279,  note  1. 

3.  Soubtivement ,  adroitement ,  subtilement. 

4.  Empainte,  attaque,  choc. 

Cantorbye  1 2  et  d’Yorc  3  traitèrent  en  tele  maniéré  de¬ 
vers  lesdites  communes  qu’ilz  furent  contens  d’avoir 
paix,  et  s’en  retrayrent  tant  en  leurs  hoslelz  que  leur 
dit  capittaine  demoura  comme  seul.  Lequel,  quant 
il  se  vey  ainsi  hahandonné ,  prinst  la  fuite  et  se  tyra 
vers  le  pays  de  Kent  ;  mais  ceulz  de  Londres ,  très 
desirans  de  le  atraper,  envoierent  gens  aprez  luy  quy 
tant  le  poursievyrent  qu’il ,  non  se  donnant  garde  de 
eulz ,  fut  souprins  en  ung  village  où  il  dignoit  ;  en 
tel  faction  que  le  visconte  de  Kent,  nommé  Alexandre 
Ydoin3,  entra  dedens  lliostel  pour  le  prendre,  lequel 
capittaine  sailly  par  une  fenestre,  en  ung  jardin,  mais 
tant  ne  se  sceut  haster  que  le  visconte  ne  luy  don¬ 
nas!  ung  horion ,  dont  il  morut.  Si  fut  porté  à 
Londres ,  puis  décollé  et  la  teste  mise  sur  le  pont  du 
dit  Londres,  au  bout  d’une  lance.  Et  tost  aprez  le 
roy  Henry  prinst  grant  pugnition  de  tous  les  gens  de 
nom  qui  furent  trouvez  avoir  adhéré  au  dit  capit¬ 
taine  ,  et  en  flst  faire  justice  tele  qu’il  apartient  de 
ceulz  quy  se  eslievent  alencontre  de  leur  souverain 
seigneur. 

Or  advint,  assez  lost  aprez  la  mort  dudit  capittaine, 
que  le  duc  de  Sombresset,  qui  estoit  prisonnier  en  la 
tour  de  Londres,  comme  dessus  est  dit,  par  le  moyen 
de  la  royne  d’Engleterre  eut  paix  au  roy  quy  le  fist 

1.  Jean  Stafford,  archevêque  de  Cantorbcry  de  1443au  6  juillet  1452, 
époque  de  sa  mort.  (Godwin,  127.) 

2.  Jean  Kemp,  archevêque  d’York  de  1426  au  22  mars  1453,  épo¬ 
que  de  sa  mort.  (Godwin,  692.) 

3.  Alexandre  Eden ,  shériff  de  Kent.  Il  reçut  du  roi  mille  marcs, 
que  ce  prince  avait  promis  à  celui  qui  apporterait  la  tête  de  Jean  Cade. 
Les  lettres  patentes  par  lesquelles  Henri  VI  accorde  cette  récompense 
sont  datées  du  15  juillet  1450.  (Rimku,  V,  partie  II,  p.  27.) 

chief  de  son  grau  t  conseil;  dequoy  le  duc  d’Yorc1 
fut  très  mal  content.  Et  luy  faisoitmal  quant  il  veoit 
celluy  qui  avoit  esté  cause  de  le  boulter  hors  de  son 
office,  veu  la  grant  faulte  qu’il  avoit  commis  en  ren¬ 
dant  le  pays  de  Northmandie  en  la  main  des  Fran¬ 
çois  ;  et  ancores  estoit  le  dit  duc  de  Sombresset  tele- 
ment  creu  et  advancié  ,  que  tout  ce  qu’il  voulloit 
estoit  fait;  et  ostoit  les  officiers  que  le  duc  d’Yorc 
avoit  creez,  en  y  commettant  telz  de  ses  gens  que  bon 
lui  sembloit. 

Pourquoy  le  dit  duc  d’Yorc,  voiant  que  par  ces 
moiens  il  estoit  dutout  plané  2  du  gouvernement  du 
roy,  veu  que  tousjours  il  avoit  si  grandement  servy, 
conclieut  une  bayne  tant  grande  alencontre  dudit  de 
Sombresset ,  qu’il  se  party  une  espace  de  la  court  ; 
puis,  aprez  aulcunes  des  besongnes  de  son  pays  ache¬ 
vées  ,  retourna  à  Londres  atout  grans  gens,  et  là  re- 
monstra  au  roy,  présent  le  conseil 3,  les  grans  faultes 
commises  par  le  duc  de  Sombresset  contre  la  magesté 
royale,  au  grant  préjudice  et  deshonneur  de  la  cou¬ 
ronne  d’Engleterre. 

Durant  ces  parlemens  et  remonstrances  que  faisoit 
ce  duc  d’Yorc  au  roy  et  à  tout  le  conseil ,  ses  gens 
vindrent  auz  Jacopins  de  Londres ,  où  ilz  roberent  et 
pillèrent  tout  ce  qui  laians  estoit  au  duc  de  Sombresset 
et  à  ses  gens,  et  fist  tant  le  duc  d’Yorc  que  le  duc  de 
Sombresset  fut  prins  et  remis  en  la  tour  de  Londres, 


1.  Voy.  ci-dessus,  tome  I,  p.  316,  note  2. 

2.  Planer,  défalquer  ;  Plane,  ôté. 

3.  Le  Parlement,  qui  s’était  assemblé  le  6  novembre  1450,  fut  prorogé 
du  18  décembre  au  20  janvier,  puis  du  29  mars  au  5  mai  1451.  (Carte, 
11,740-741.) 

comme  dessus  ;  mais  ce  ne  fut  fait  synon  pour  ap- 
paisier  le  ditducd’Yorc  etson  grant  lignage,  et  ne  lais- 
soient  pourtant  le  roy  et  la  royne  de  aller  veoir  ledit 
de  Sombresset  et  lui  faire  bonne  chiere.  Pourquoy  le 
duc  d’Yorc,  voiant  les  maniérés  qu’on  tenoit  envers 
luy  et  que  dutout  le  roy  et  la  royne  soustenoient  ledit 
duc  de  Sombresset,  il,  qui  estoit  sage  et  clerveant, 
parcheut  que  là  demourer  ne  lui  estoit  pas  proufita- 
ble ,  tant  pour  la  doubte  de  sa  personne  que  de  ses 
gens ,  ausquelz  de  ce  il  se  conseilla.  Si  se  party  de 
Londres  ;  mais,  assez  tost  aprez  ,  il  s’en  vint  logier  à 
v  milles  prez  de  Londres  *,  en  sa  compaignie  le  conte 
de  Vinchier1 2  et  le  seigneur  de  Copliam3;  en  sa  route 
bien  xxm  bons  combatans. 

Si  se  deliberent  le  roy  Henry  et  son  conseil  de  le 
aller  combattre,  adcompaignié  des  ducs  d’Exces4,  de 
Noffocz 5,  de  Bouquinghuem  et  de  plusieurs  grans  sei¬ 
gneurs  etbaronsquy  amoientbien le  duc  d’Yorc;  mais, 
pour  escbiever les  dangiers  etperilz  aparans  de  venir  à 
ceste  cause,  le  conte  deWarewic6  et  le  cardinal  de 


1.  Jusqu’à  Dartford,  le  16  février  1452.  (Ll\gard,  II,  530.)  Dartford 
est  à  15  milles  de  Londres.  (T.  Moule,  I,  52.) 

2.  Thomas  de  Courteney,  comte  de  Devonshire.  Mort  le  3  février 
1458.  (Dugdale,  I,  641.) 

3.  Edward  Brooke  de  Cobham  ,  mort  le  29  mai  1464.  (Dugdale, 
III,  281.) 

4.  Henry  Holland,  duc  d’Exeter.  Marié  à  Anne,  fille  du  duc  d’York  ; 
divorcé  le  2  novembre  1472.  Fut  trouvé  mort  dans  la  mer,  entre  Dou¬ 
vres  et  Calais,  la  treizième  année  du  règne  d’Édouard  IV.  (Dugdale,  II, 
80-82.) 

5.  John  de  Monbray,  duc  de  Norfolk.  Mort  en  1461.  (Dugdale,  I, 
131.) 

6.  Richard  Nevill,  comte  de  Warwick,  tué  à  la  bataille  de  Barnet , 
le  14  avril  1471.  (Dugdale,  I,  302-306.) 

Wincestre1  exploitèrent  et  traitèrent  telement  par  pa- 
rolles  et  remonstrances,  que  le  duc  d’Yorc  fut  ceste 
fois  appaisié  au  roy2,  avec  lequel  il  vint  en  la  cité  de 
Londres ,  clievaulchant  à  chief  descouvert  entre  l’ar- 
chevesque  de  Cantobie  et  l’evesque  de  Ely3  ;  et  ainsi 
convoierent  le  roy  jusques  à  son  pallaix  de  West- 
monstre,  puis  retournèrent  chascun  en  son  hostel. 

Mais  celle  paix  ne  dura  gueres  ;  car  le  duc  de  Som- 
bresset  ne  tint  conte  de  l’apointement  fait.  Si  fut  le 
duc  d’Yorc,  par  ce  indigné,  conseillié  de  se  partir  de 
recliief  de  Londres  et  aller  à  Yorc  ,  où  il  fut  de  ses 
subgetz  lyement  recheu.  Et  neantmoins  ne  povoit 
oublier  son  couroux,  disant  à  aulcuns  ses  privez  amis 
qu’il  se  voulloit  vengier  de  ses  annemis,  à  quel  fin 
qu’il  en  deust  venir,  ne  aultrement  ne  le  pourroit 
porter  ;  car  il  estoit  moult  desplaisant  de  ainsi  veoir 
amoindrir  la  couronne  d’Engleterre,  et  perdre  journe- 
lement  les  pays  que  à  grant  paine  et  labeur  leurs  pre- 
dicesseurs  avoient  reconquis  ;  et  tout  ce,  en  faulte  de  bon 
conseil  et  par  lascheté  de  ceulz  quy  avoient  le  roy  en  gou¬ 
vernement,  ausquelz  il  n’en  challoit  :  et  ilz  avoient  beau 
faire  ;  car  nulz  n’osoit  parler  de  chose  qu’ilz  feissent,  ne 
dire  fors  ce  qu’ilz  voulloient  oyr.  «  Car,  disoit-il,  le  cor¬ 
rompu  duc  de  Sombresset,  par  qui  toute  celle  perte  est 
venue,  est  assez  mieulz  du  roy  et  delà  rovne  que 
ceulz  quy  loyaulment  ont  servy  et  entretenu  à  bonne 


1.  William  Waynflete,  évêque  de  Winchester  de  1447  à  1486,  épo¬ 
que  de  sa  mort.  (Godwin,  232,  233.) 

2.  Le  duc  d’York  licencia  son  armée  et  vint  trouver  le  roi  le  premier 
mars  1452.  (Lingard,  II,  53i.) 

3.  Thomas  Bourchier,  évêque  d’Ely  de  1443  à  1454.  Mort  le  30  mars 
1486.  (Godwin,  129,  268.) 

garde  ce  qu’ilz  avoient  en  charge  ;  mais,  s’il  plaist  à 
Dieu,  dist  il,  et  à  monseigneur  Saint  George,  je  rende- 
ray  paine  de  y  pourveir  en  brief  tempz.  Car,  se  la 
chose  continuoit ,  il  yroit  ancores  pis ,  et  porrions 
mesmes  perdre  tout  le  royaulme  et  pays  d’Engleterre, 
considéré  la  bonne  fortune  du  roy  de  France,  qui, 
maulgré  tous  les  Anglois,  reconquiert  la  seconde  fois, 
depuis  nagueres ,  les  duchiés  de  Northmandie  et 
Guyenne1  :  et  n’a  desja  le  roy  nostre  souverain  sei¬ 
gneur  que  seullement  Callaix,  Hames,  Guy  nés  et  aul- 
cuns  autres  petis  fors  qui  sont  de  nulle  exstime.  » 

1171.  De  la  battaille  de  Saint  Albon  où  le  roy  Henry  fut 
desconfy,  et  le  duc  de  Sombresset  mort,  par  l’emprinse 
du  duc  d’Yorc,  qui  assambla  gens  pour  réduire  le 
roiaulme  d’Engleterre.  IX. 

Or  avez  vous  bien  oy  les  complaintes  et  lamenta- 
cions  que  faisoit  le  bon  duc  d’Yorc,  pour  ce  qu’il 
veoit  le  royaulme  d’Engleterre  en  voie  de  perdition, 
se  brief  n’y  estoit  pourveu,  par  le  petit  gouvernement 
qui  lors  y  estoit  :  pourquoy  il  assambla  aulcuns  de  ses 
amis,  pour  avoir  conseil  et  deliberation  en  quele  ma¬ 
niéré  on  y  porroit  remedier.  Si  fut  entr’eulz  conclu 
d’aller  alencontre  du  roy  Henry,  quy  venoit  à  Saint 
Albon  2  adcompaignié  du  duc  de  Sombresset,  du 


1.  La  ville  de  Bordeaux  se  rendit  à  Charles  VII  le  19  octobre  1453. 
(Lingard,  II,  532.) 

2.  Saint-Albans,  à  21  milles  de  Londres. 

Ce  qui  provoqua  cette  décision  fut  le  retrait  des  titres  et  fonction 
1°  de  lieutenant  du  royaume  ;  2°  de  protecteur,  accordés  au  duc  d’York, 
l’un  le  14  février  1454,  l’autre  le  27  mars  suivant,  et  dont  il  se  trouva 
pïivé  en  même  temps  que  le  roi  remettait  le  duc  de  Somerset  en  liberté 
et  au  pouvoir  (5  février  1455).  (Lingard,  II,  533,  535.) 

conte  de  Northumbelland  du  seigneur  de  Cliffort1 2, 
et  plusieurs  autres  gentilz  hommes. 

Adont,  le  duc  d’York  sachant  la  venue  du  roy,  lui, 
comme  prince  hardy,  en  grant  voullente  de  remettre 
le  roy  son  souverain  seigneur  au  dessus,  lequel  il 
veoit  fort  au  bas  par  ceulz  quy  de  luy  avoient  le  gou¬ 
vernement  ,  appela  les  contes  de  Salsebery 3  et  le 
conte  de  Warewic,  son  filz,  ausquelz  il  se  conseilla;  et 
ilz  lui  promisrent  que,  pour  tout  bien  faire,  estoient 
contentz  d’estre  avec  luy,  voire  promettant  que  à  la 
personne  du  roy  ne  serroit  faite  quelque  molleste. 

Endementiers  que  en  ces  parolles  estoient  les  dis 
princes,  vindrent  nouvelles  au  duc  d’Yorc  que  le  roy 
venoit  à  grant  puissance  à  Saint  Albon,  dont  il  n  es- 
toit  gueres  loingz.  Et  lors  le  duc,  aiant  bien  interro- 
guié  le  message,  conclud  d’aller  au  devant  du  roy .  Si  se 
party  d’Yorc  adcompaignié  de  xnm  hommes,  qui  tant 
chevaulcherent  qu’ilz  aparcheurent  les  banieres  du 
roy;  et  aussy  les  veyrent  bien  ceulz  de  la  compaignie 
royal,  où  estoit  le  duc  de  Sombresset,  lequel  enhorta 
fort  au  roy  de  combattre  le  duc  d’Yorc,  comme  il 
fist. 

Lors  les  deux  puissances,  voians  et  advisans  l’une 
l’autre,  commencèrent  à  marchier  et,  chascun  de  sa 
partye,  tyrer  si  onniement4  que,  du  trait  et  de  lapoul- 
driere  que  faisoient  les  chevaulz ,  l’air  s’espessy  tele- 

1.  Voy.  ci-dessus,  tome  I,  p.  202,  note  1. 

2.  Thomas  Clifford,  lord  Clifford.  (Dugdale,  I,  342.) 

3.  Richard  Nevill ,  comte  de  Salisbur-y,  fait  prisonnier  à  la  bataille 
de  Wakefîeld,  le  30  décembre  1460,  décapité  le  jour  suivant.  (Carte, 
II,  758.) 

4.  Si  onniement.  si  amplement. 

ment  que  le  solleil  en  perdy  sa  clareté.  Tant  fut  horri¬ 
ble  celle  battaille1 II,,  qu’il  n’y  avoitcellui  quy  espargnast 
frere  ne  cousin;  telement  que,  enfin,  le  roy  perdy  la 
journée.  Et  dient  les  aulcuns,  comme  je  feus  adverty, 
que  le  roy  y  fut  blechié  d’une  flesclie  ou  bras  :  et  y 
morurent  le  duc  de  Sombresset,  le  conte  de  Nor- 
thumbeiland ,  le  seigneur  de  Cliffort,  et  plusieurs 
autres  grans  seigneurs  et  gentilz  hommes.  Et  le  roy 
fut  par  aulcuns  des  siens  emmenez  vers  Londres  \ 
mais  le  duc  d’Yorc  ne  le  poursievy  pas;  anchois,  moult 
joieulz  de  sa  victore,  s’en  retourna  à  Yorc  avec  les 
deux  contes  cy  dessus  nommez. 

1172.  Comment  le  duc  d’York  fut  recheu  au  gouvernement 
du  roy,  dont  tost  aprez  il  fut  osté  et  le  jeune  duc  de 
Sombresset  mis  en  son  estât.  X. 

Quant  le  roy  Henry  et  ceulz  qui  avec  luy  estoient 
escliapez  furent  revenus  à  Londres,  aulcuns  seigneurs 
de  la  court  eurent  grant  joye  en  leurs  corages  de  la 
chose  advenue.  Si  se  tint,  brief  aprez,  ung  conseil 
à  Londres,  ou  bien  furent  remonstrez  les  aftaires 
du  royaulme  et  ramenees  à  fait  plusieurs  choses  pour 
le  bien  et  utilité  du  roy  et  de  la  cl*ose  publicque 
de  son  pays.  Si  fut  illec  délibéré  de  mander  le  duc 
d’Yorc  venir  à  Londres  devers  le  roy ,  ou  il  vint 
moult  grandement  adcompaignié  de  contes,  ba- 


1.  Cette  bataille  de  Saint-Albans  eut  lieu  le  22  mai  1455.  (Lingard, 

II,  536.)  Fenn  dit  que  tous  les  bislorieas  la  placent  au  23.  ( Fenns  origi¬ 
nal  letters ,  tome  1,  p.  100,  note  1.) 

2.  Selon  Carte  (II,  747  ),  le  duc  d’York,  les  comtes  de  Warwick  et 
de  Salisbui v  vinrent  prendre  le  roi  dans  sa  tente  et  1  emmenèrent  a 
Londres. 

rons,  chevalliers  et  escuyers.  Et  là  luy  fut  baillié 
dutout  le  gouvernement,  garde  et  protection  du 
royaulme  d’Engleterre  1  ;  mais  ce  ne  dura  gueres 
longuement;  car  la  royne,  qui  moult  heoit  le  duc 
d’Yorc  pour  la  mort  du  duc  de  Sombresset ,  fist  tant 
devers  le  roy,  qu’elle  menoit  à  son  plaisir,  et  aultres 
quy  avoient  esté  de  la  secte  du  dit  duc  de  Sombresset, 
que  le  duc  d’Yorc  fut  dutout  deboutté  du  gouverne¬ 
ment  et  auctorité  qu’il  avoit  ou  royaulme  d’Engle¬ 
terre,  et  prinst  la  royne  dutout  le  gouvernance  à  son 
plaisir.  Si  fist  proclamer  et  bannir  le  duc  d’Yorc,  les 
contes  de  Warewic  et  de  Salsebery,  et  les  nommer 
traittres. 

Mais  les  princes  dessus  nommez,  de  ce  advertis, 
furent  moult  troublez  et  couroucliiés  :  sicque,  pour 
ceste  chose  vengier  et  eulz  excuser,  assamblerent  grans 
gens,  pour  monstrer  qu’ilz  n’avoient  fait  quelque 
faulte  devers  le  roy  ne  contre  sa  roiaulté.  Mais,  pour 
lors,  le  roy,  qui  estoit  en  la  conté  d’Oxestre2  atout 
bien  cent  mille  combatans,  ne  fut  pas  content  que  les 
dis  seigneurs  venissent  devers  luy,  synon  à  leur  péril  et 
ad  vent  ure. 

Lors  le  duc  d’Yorc,  oiant  ces  responces,  et  sentant 
qu’il  n’estoit  pas  fort  assez  pour  combattre  le  roy3,  il 

1.  Le  Protectorat  lui  avait  été  accordé  une  première  fois  par  le  Parle¬ 
ment,  le  27  mars  1434,  avant  la  bataille  de  Saint-Albans,  ainsi  qu’on  l’a 
vu  page  164.  Il  fut  denouveau  constitué  Protecteur  du  royaume  le  17  no¬ 
vembre  1433.  Le  25  février  1456  il  était  encore  démis  de  cette  charge. 
(Carte,  II,  746-749.) 

2.  A  Coventry,  dans  le  comté  de  Warwick.  La  reine  engagea  le  roi  à 
y  passer  les  mois  de  février  et  mars  1457.  (Id.,  il?.,  749.) 

3.  Selon  benn,  le  duc  et  ses  amis  ayant  été  invités  par  le  roi  à  se 
rendre  à  Coventry  pour  assister  au  conseil,  furent  avertis,  comme  ils  se 

se  party  d’illec ,  si  s’en  alla  à  Yrlande  ;  et  son  filz 
Edouard,  conte  de  la  Marche,  avec  luy  les  contes  de 
Salsebery  et  de  Warewic,  se  misrent  en  mer  et  vin- 
drent  à  Callaix.  Mais  sachiés[que],  avant  que  les  contes 
dessus  dis  se  départissent  du  duc  d’Yorc  pour  aller 
vers  la  mer,  ilz  rencontrèrent  une  armee  de  gens  de 
laroyne,  dont  estoit  cappitainele  seigneur  d’Andelay1, 
si  les  combatirent  et  desconfirent  :  sicque  ilz  y  mo- 
rurent  le  dit  capittaine,  les  seigneurs  de  Charinten2  et 
de  Kindreton,  et  y  furent  prins  le  baron  de  Duclay3  et 
messire  Thomas  Fiderne,  combien  que  les  gens  du  duc 
n’estoient  que  mim  combatans,  et  ceulx  de  la  royne 
estoient  bien  vi  ou  vnm. 

Aprez  la  dite  adventure4,  la  royne  d’Engleterre,  de 
ce  moult  troublée,  fist  ses  complaintes  aux  grans  sei¬ 
gneurs  du  conseil  du  roy,  lesquelz  lui  promirent 
tous  que,  pour  vengier  ceste  honte,  cbascun  d’eulz 
s’enforceroit  de  le  servir. 

Or  advint,  aprez  la  mort  du  duc  de  Sombresset, 
qu’il  avoit  delaissié  trois  filz  et  une  fille5,  desquelz  le 
filz  aisné,  par  le  consentement  du  roy,  succéda  auz 

rendaient  dans  cette  ville,  que  la  cour  avait  dessein  de  s’emparer  de  leurs 
personnes;  sur  quoi  ils  s’en  retournèrent.  ( Fenns  original  letters,  I,  146, 
note  1 .) 

1.  James Tucliet,  lord  Audeley.  (Dugdale ,  II,  29.) 

2.  Thomas  Harrington.  (Holinshed,  II,  649.) 

3.  John  Sutton  ,  baron  Dudley.  Vivait  encore  dans  la  22e  année  du 
règne  d’Édouard  IV,  1482-1483.  (Dugdale,  III,  215.) 

4.  Ce  combat  eut  lieu  à  Blore-IIeath,  le  23  septembre  1459.  (Lnv- 
gard,  II,  541.)  Wavrin  intervertit  les  faits  en  plaçant  cette  rencontre 
avant  la  réconciliation  du  duc  d’York  avec  le  roi,  qui  se  fît  le  25  mars 
1458  (Id.,  ib.,  540),  et  dont  il  va  parler  plus  bas. 

5.  Henry  Beaufort,  duc  de  Somerset,  Edmond,  John,  et  cinq  filles. 
(Dugdale,  II,  124.) 

terres  et  seignouries  de  son  pere,  et  fut  fait  duc  de 
Sombresset,  puis  fist  tant  vers  le  roy  et  la  royne  qu’il 
devint  grandement  en  leur  grâce,  comme  son  pere 
avoit  esté  ;  la  mort  duquel  il  avoit  grant  voullenté  de 
povoir  vengier,  et  en  fist  toute  sa  puissance,  comme 
cy  apres  porrez  oyr.  Mais  le  roy  et  son  conseil,  advi- 
sans  ies  grans  discernions  quy  par  ce  povoient  adve¬ 
nir  ou  royaulme,  voians  aussi  le  duc  d’Yorc  estre 
retrait  en  Yrlande  et  ses  alyez  à  Callaix,  on  mist  en 
la  main  du  roy  toutes  les  terres  des  dis  duc  d’Yorc  et 
tous  ses  adherens  qui  estoient  de  sa  parlye,  en  les 
bannissant  du  royaulme  d’Engleterre. 

Assez  tost  aprez  ces  choses,  le  roy  envoia  en  une 
des  villes  du  duc  d’Yorc,  appelée  Nubery1,  le  conte 
de  Vollechier2  et  autres  pour  cueillier  argent;  mais 
les  habittans  d’ycelle,  et  du  pays  environ,  respon- 
dirent  qu’ilz  n’avoient  point  d’argent,  et,  quant  ilz  en 
auroient,  que  ilz  le  garderoient  pour  le  duc  d’Yorc, 
leur  seigneur.  De  laquele  responce  le  roy  et  ceulz  de 
son  conseil  furent  mal  contens ,  pourquoy  on  y  en— 
voia  le  seigneur  de  Scalles,  adfin  de  justicier  yceulz 
rebelles,  lequel  seigneur  de  Scalles  y  alla  :  si  en  prinst 
aulcuns  qu’il  emmena  prisonniers  en  la  tour  de 
Londres ,  dont  depuis  il  luy  mesadvint ,  comme  cy 
aprez  porrez  oyr. 

1173.  De  la  paix  qui  fut  faitte  entre  les  ducz  d’Yorc  et  de 
Sombresset.  XI. 

Or  advint  que,  depuis  la  mort  du  duc  de  Sombresset 

1.  Newbury  :  ce  ne  fut  qu’en  1460  que  ces  faits  se  passèrent.  (Daniel, 
I,  420.) 

2.  James  Boteler,  comte  d’Ormont  et  de  Wilshire,  trésorier  d’An- 

et  autres  seigneurs  quy  morurent  en  la  battaille 
dessus  dite,  le  jenne  duc,  son  filz,  fut  fort  oppressé 
par  le  roy,  et  autres  princes  et  grans  seigneurs  du  con¬ 
seil  royal,  adtin  que  paix  se  feist  entre  ces  deux  par- 
tyes,  Yorc  et  Sombresset,  pour  le  bien  et  utillite  de 
la  chose  publicque  de  tout  le  roiaulme  d’Engleterre. 
Et  pour  ce  faire  furent  mandez  les  contes  de  Salse- 
bery  et  de  Warewic,  ensamble  le  duc  de  Northumbel- 
land1,  laquelle  paix  fut  acordee2  entre  les  deux  par- 
tyes.  Nonobstant  que  le  duc  d’Yorc,  quy  en  ces  jours 
estoit  en  Yrlande,  ne  feust  présent,  toutesvoies  ilz  se 
firent  fort  de  luy  ;  en  tele  maniéré  que,  le  jour  de 
Pasques  ensievant3,  par  signe  de  paix  et  d’amour ,  le 
duc  de  Sombresset  et  les  contes  dessus  dis  portèrent 
devant  le  roy  le  Palme.  Aprez  lequel  acord  les  sei¬ 
gneurs  furent  en  paix  l’espace  d’un  an  et  demy ,  com¬ 
bien  qu’il  n’y  avoit  homme  des  deux  partyes  qui 
eust  quelque  gouvernement  entour  le  roy  ne  la 
roy  ne. 

En  ce  tempz  fut  ordonné  le  conte  de  Warewic  ca- 
pittaine  de  Callaix4,  lequel  gouverna  notablement  la 
ville  et  le  pays  d’environ,  voire  trop  mieulz  que  ses 
prédécesseurs  en  office  n’avoient  fait.  Sy  advint  que, 
au  bout  d’an  et  demy  aprez  ledit  acord  fait,  s’esle- 


gleterre.  Décapité  le  1er mai  1461,  après  la  bataille  deTowton.  (Dugdale, 
III,  23b.) 

1.  Henry  Percy,  lord  Poynings,  comte  de  Northumberland,  tué  en 
1461  à  la  bataille  de  Towton.  (Dugdale,  I,  281,  282.) 

2.  Cette  réconciliation  se  fit  le  2S  mars  14o8.  (Lingard,  II,  o40.j 

3.  En  1458,  Pâques  tombant  le  2  avril. 

4.  Il  avait  été  nommé  dans  une  des  séances  du  Parlement  qui  com¬ 
mença  le  9  juillet  1455  (Holinshed,  II,  644),  ou  même  dès  le  25  mai. 
[Fenri's  original  letters ,  I,  103.) 

verent  de  grosses  parolles  entre  le  duc  de  Sombresset 
et  le  conte  de  Salsebery,  et  y  eut  grant  aparition  de 
guei  re ,  et  ce  pour  le  gouvernement  du  royaulme 
d  Engleterre.  Si  avoit  de  moult  grans  seigneurs  de  la 
bende  au  dit  duc  de  Sombresset,  telz  cjue  le  conte  de 
Boukquinghuem1,  le  conte  de  Chirosbury2,  le  sei¬ 
gneur  de  Beaumont3  et  autres,  lesquelz,  pour  ce  tempz, 
avoient  le  gouvernement  du  roy  et  de  la  royne, 
comme  cy  aprez  porrez  oyr. 


1174.  Comment  le  conte  de  Warewic  se  party  hastivement 
du  pallaix  de  Westmonstre,  ou  aultrement  il  eust  esté 
occis.  XII. 

Aprez  les  parolles  et  esmeutacions  dites  d’entre  les 
princes  dessus  nommez,  le  conte  de  Salsebery,  qui 
estoit  sage  et  ymaginatif,  et  quy  veoit  les  choses  en 
giant  trouble,  manda  le  conte  de  Warewic,  son  filz, 
que  tost  et  hastivement  venist  de  Callaix,  où  il  estoit4, 
à  Londres,  pour  aulcunes  meutations  et  haultaines  pa- 
tolles  qu  il  avoit  eues  alencontre  du  duc  de  Som¬ 
bresset.  Lesqueles  nouvelles  oyes  par  le  dit  de 
W  arewic,  il  monta  prestement  en  mer  pour  venir  de- 
veis  le  roy,  cuidant  mettre  le  bien  et  paix  entre  les 
paityes,  comme  autrelfois  avoit  esté  :  lequel,  arrivé  à 
Douvres,  tyra  tout  droit  a  Londres  et  à  Westmonstre5, 


1.  Il  était  duc.  Voy.  ci-dessus,  p.  174,  note  2. 

“•  John  Talbot,  comte  dre  Shrewsbury,  tué  à  la  bataille  de  Northamp- 
ton,  le  10  juillet  1460.  (Dugdale,  I,  330-331.) 

3.  John,  vicomte  de  Beaumont,  tué  à  Nortliampton.  (Dugdale,  II, 
53-54.) 

4.  Il  était  parti  pour  Calais  après  la  cérémonie  de  la  réconciliation. 

5.  Le  9  novembre  1458.  (Luvgakd,  II,  540.) 

où  il  trouva  le  roy  en  son  pallaix,  quy  lui  fist  moult 
grant  chiere.  Et  devisèrent  longuement  ensamble  du 
gouvernement  de  Callaixet  du  pays  d’environ  :  et  là  le 
ditconte  de  Warewic,  devisant  au  roy,  congneut  assez, 
auz  contenances  de  plusieurs  quy  en  la  chambre 
estoient,  qu’ilz  l’avoient  désagréable  ;  si  se  doubta  lors 
de  ce  que  son  pere  lui  avoit  escript,  pourquoy  pres¬ 
tement  il  se  party  du  roy  aprez  congié  prins,  et  s’en 
alla  en  son  liostel  à  Londres. 

En  celle  mesmes  nuit  se  devisèrent  ensamble  ceulz 
de  la  partie  du  duc  de  Sombresset,  querant  maniéré 
comment  ilz  pourroient  avoir  mort  le  dit  conte  de 
Warewic1;  car  il  leur  sambloit  bien  que  s’il  estoit 
occis,  la  partye  d’Yorc  en  serroit  plus  legiere  à  mettre 
au  bas.  Si  conclurrent  que,  lendemain,  ilz  manderoient 
le  conte  de  Warewic  pour  venir  devers  le  roy.  Et, 
adont,  sailly  avant  ung  gentil  homme  quy  se  fist  fort 
de  esmouvoir  le  débat  entr’eulz  tandis  que  le  dit  de 
Warewic  seroit  devers  le  roy,  lequel  y  feust  demouré 
se  ung  chevallier  ne  l’eust  de  ce  adverti  ;  car  le  bruyt 
fut  lors  si  grant  ou  pallaix,  que  chascun  cryoit  sur  luy. 
Et,  de  fait,  fut  constraint  de  soy  boutter,  lui  me  tant 
seullement,  en  une  barge,  et  se  esquipper2  à  Londres 
jusques  au  lieu  où  estoient  ses  chevaulz  et  partye  de 
ses  gens,  dont  il  demoura  trois  sur  la  place  mors3. 


1.  Var.  :  <c  Comment  ilz  pourroient  trouver  fachon  de  mettre  débat  entre 
leurs  gens  et  ceulx  de  la  partie  de  JV  arwick ,  regardons  se  ilz  pourroient  trou¬ 
ver  occasion  de  murdrir  icelluj  conte ,  car  bien  leur  sambloit....  »  (Mss., 
fonds  Sorbonne,  nu  432.) 

2.  Se  esquipper,  s'esquiver. 

3.  Ce  fait  doit  être  placé  avant  la  bataille  de  Blore-IIeath,  donnée  le 
23  septembre  1459.  Voy.  ci-dessus,  p.  185. 

1175.  Gomment  le  conte  de  Warewic  fist  ses  complaintes 
au  duc  d  Yorc  et  au  conte  de  Salsbery,  son  pere  ;  et  de 
son  retour  de  Callaix.  XIII. 

Quant  le  conte  de  Warewic  se  vey  ainsi  bien 
eschappé  de  ce  péril  et  grande  trahison,  autant  comme 
il  peult  chevaulchier  se  tyra  devers  le  duc  d’Yorc  et 
le  conte  de  Salsebery,  son  pere,  ausquelz  il  raconta  au 
long  les  maniérés  qui  luy  avoient  esté  tenues  ou  pal- 
laix  du  roy  Henry,  dont  ilz  furent  moult  esmerveilliés. 
Si  tindrent  ung  conseil  ensamble,  ouquel  ilz  conclur- 
rent  de  guerroier  ceulz  qui  gouvernoient  le  roy.  Et, 
pour  ce  faire,  au  plutost  qu’ilz  peurent  escripvirent 
et  mandèrent  à  tous  ceulz  qui  estoient  de  leur  partie 
et  alyez  à  eulz,  que,  à  ung  jour  nommé,  feussent 
prestz,  et  que  c’estoit  pour  le  bien  du  roy  et  de  la 
chose  publicque  d’Engleterre. 

Aprez  ceste  conclusion,  le  conte  de  Warewic  prinst 
congié  au  duc  d’Yorc  et  à  son  pere,  puis  s’en  re- 
paira  ung  tour  à  Callaix  devers  ses  gens ,  quy  estoient 
desja  advertis  comment  on  l’avoit  voullu  tuer.  Et  là, 
fut  recheu  de  son  oncle  le  conte  de  Fauquembergue1, 
et  des  Sauldoyers  de  la  ville,  avec  les  bourgeois  et 
marchans,  que  tous  lui  firent  très  grant  chiere  ;  puis 
lendemain  raconta  tout  son  cas  à  son  dit  oncle  de 
Fauquembergue,  adfin  d’avoir  sur  ce  son  conseil  à 
scavoir  quel  chose  il  en  avoit  à  faire,  et  alors  con- 
clurrent  qu’il  serroit  bon  qu’il  s’en  retournast  devers 

1.  William  Nevill,  lord  Fauconbridge,  créé  comte  de  Kent  et  lord 
amiral  d’Angleterre  après  le  29  mars  1461.  Mort  vers  la  fin  de  celle 
année  ou  au  commencement  de  l’autre  (Dugdale,  I,  308-309;  II,  29), 
ou  en  1463.  (. 4rchœologla  Britann.,  XXIX,  338,  note  P.) 

monseigneur  d’Yorc,  et  le  dit  de  Fauquembergue 
garderoit  la  ville  de  Callaix.  Et  puis  ycellui  conte  de 
Warewic  manda  tous  ses  gens  d’armes,  especialement 
Adrien  Trolot1  et  deux  ou  trois  gentils  hommes  bien 
ses  feables,  ausquelz  il  raconta  tout  son  fait,  et  les 
termes  qu’on  lui  avoit  tenu;  et  leur  dist  qu’il  ne  voul- 
loit  faire  guerre,  sinon  à  ceuiz  qu’il  scavoit  estre  ses 
annemis,  ne,  quant  à  la  personne  du  roy,  il  ne  luy 
voulloit  pas  pis  que  à  son  propre  corpz. 

1176.  Comment  le  duc  d’Yorc,  et  les  princes  de  leur  alyance, 
envoierent  devers  le  roy  Henry ,  mais  ilz  ne  peurent 
estreoys2.  XI  Y. 

r 

Quant  ces  gentilz  hommes  que  le  conte  de  Warevic 
avoit  assamblez  eurent  oy  sa  raison,  ilz  se  tyrerent  un 
peu  à  part,  et,  eulz  advisez,  lui  respondirent  qu’ilz  lui 
aideroient  à  mener  sa  guerre  contre  tous,  exceptee  la 
personne  du  roy,  bien  et  loyaulment  :  dont  le  conte 
les  remercya. 

Ce  tempz  pendant  que  le  duc  d’Yorc  faisoit  ses 
aprestes  de  guerre  en  ses  terres  ,  les  faisoit  le  conte 
de  Warewic  à  Callaix  ;  mais,  lors,  le  duc  de  Sombresset 
n’estoit  mie  huiseuz3  :  anchois  bien  adcompaignié  de 
gens  d’armes,  avec  luy  ceulx  quy  gouvernoient  le  roy, 
se  misrent  auz  champz,  et  firent  armer  le  roy,  lui 


1.  Andrieu  Trolost.  Il  avait  fait  les  guerres  de  France.  En  1449,  il 
était  gouverneur  de  Fresnay,  et  revint  en  Angleterre  en  1450,  après  la 
prise  de  Falaise  par  les  Français.  (Du  Clercq,  XII,  56,  78.)  Tué  à  la 
bataille  de  Towton  en  1461.  (Carte,  II,  762.) 

2.  Du  Clercq  (XIV,  2  et  suiv.)  raconte  fort  en  abrégé  les  événements 
qui  se  passèrent  en  Angleterre  h  cette  époque. 

3.  Huiseuz,  oisif. 

donnant  à  entendre  que  le  duc  d’Yorc  se  mettoit  sus 
pour  le  sourprendre;  et,  à  moult  grant  puissance,  s’en 
vindrent  logier  à  Northanton. 

Quant  le  duc  d’Yorc  fut  de  ces  choses  adverty 
comment  le  roy  estoit  auz  champz  aîencontre  de  luy, 
il  se  tyra  vers  la  marche  de  Galles ,  adcompaignié  du 
conte  de  Salbery  et  du  conte  de  la  Marche1,  son  filz, 
et  tous  leurs  gens  d’armes,  où  ilz  conclurrent  d’aten- 
dre  le  conte  de  Warewic  ;  lequel,  aprez  qu’il  fut  prest 
lui  et  les  siens,  jusques  à  deux  cens  lances  et  imcz  ar- 
chiers,  se  misrent  en  mer  et  vindrent  arriver  ou  pays 
de  Kent ,  où  il  eut  grant  foison  de  gens  du  pays  quy 
se  joindirent  avec  luy  :  puis  clievaulcha  tant  qu’il 
arriva  à  Excestre,  devers  lequel  se  tyra  le  duc  d’Yorc, 
atout  son  arrnee,  sitost  qu’il  sceut  sa  venue-,  se  faisant, 
à  l’aborder,  très  grant  chiere.  Sv eurent  ensamble  plui- 
seurs  consaulz ,  regardans  comment  le  duc  estoit  en 
personne  auz  champz 2,  et  que  maulvaisement  po- 
voient  combattre  sans  touchier  à  sa  personne.  Si 
conclurrent  d’envoier  devers  le  Conseil  du  roy  pour 
lui  remonstrer  que  ilz  ne  voulloient  point  de  guerre 
aîencontre  de  leur  souverain  seigneur ,  mais  pryoient 
et  requeroient  de  estre  oys  en  leurs  deffences,  comme 
paravant  l’avoient  desja  requis,  ce  qu’on  leur  avoit 
refusé  :  demandant  à  quel  cause  ilz  ne  povoient  estre 
oys  devant  le  roy.  Et,  pour  ceste  ambaxade  faire,  man¬ 
dèrent  ung  notable  docteur  de  l’Ordre  des  freres  mi¬ 
neurs,  auquel  ilz  ordonnèrent  faire  ung  venerable 
* 

1.  Fils  aîné  du  duc  d’York.  Devint  roi  d’Angleterre  sous  le  nom 
d’Édouard  IV. 

2.  Var.  :  a  Que  le  roy  estoit  en  personne  aux  cliamps.  v  (Mss.,  fonas 
Sorbonne j  n"  432.) 

sermon  devant  le  peuple ,  remonstrant  comment  ce 
cpi  ilz  faisoient  estoit  pour  le  bien  du  pays,  des  mar- 
chans  et  de  la  chose  publicque  du  royaulme  d’Engle- 
terre.  Et,adfin  que  le  peuple  feust  plus  content  de  ce 
croire  ,  yceulz  seigneurs  recheurent  leur  sacrement 
sur  cest  estât  ;  et  de  ce  rescriprent  au  roy  en 
retenant  la  copie ,  adfin  que  on  ne  leur  peust 
imposer  avoir  escript  autre  chose  que  vérité.  Pour 
iesqueles  lettres  porter  furent  esleus  trois  bourgois, 
lesquelz  se  partirent  de  la  ville  d’Excestre;  et  tant 
chevaulcherent  qu’ilz  arrivèrent  à  Nortbanton  ,  ou 
quel  lieu  arrivez ,  ilz  requirent  de  parler  au  roy.  Si 
leur  fut  demandé  dont  ilz  venoient;  et  ilz  respon- 
dirent  qu’ilz  estoient  envoiez  de  par  le  duc  d’Yorc 
pour  parler  au  roy.  Adont,  vint  l’evesque  d’Excestre1 2, 
confesseur  du  roy3,  lequel  demanda  ans  dis  bourgois 
qu’ilz  queroient.  Et  ilz  dirent  que  envoiez  estoient  de 
par  le  duc  d’Yorc  et  le  conte  de  Warewic  pour  parler 
au  roy,  et  qu’ilz  aportoient  lettres,  iesqueles  reque- 
roient  avoir  response.  A  quoy  l’evesque  respondy 
que  le  roy  n’estoitmie  en  point  de  parler  à  lui4  ;  mais, 
se  ilz  luy  voulloient  baillier  les  lettres ,  que  il  leur  fe- 
roit  avoir  responce.  Les  bourgois  les  lui  baillèrent  et 

1.  Les  lettres  sont  datées  du  10  octobre  1459.  (Daniel,  I,  419.) 

2.  George  Nevill,  créé  évêque  d’Exeter  le  25  novembre  1455,  occupa 
ce  siège  pendant  dix  années.  Nommé  chancelier  le  25  juillet  1460,  il 
passa  à  l’évêché  d’York  en  1464.  Mort  le  S  juin  1476.  (Godwin,  413, 
693.) 

3.  Le  confesseur  de  Henri  VI  était  John  Stambury,  évêque  de  Here¬ 
ford  (1453-1474.)  11  exhorta  les  soldats,  à  la  bataille  de  Northampton, 
(10  juillet  1460)  à  faire  la  plus  grande  résistance.  Il  y  fut  fait  prisonnier 
et  confiné  dans  le  château  de  Warwick.  Mort  en  1474.  (Godwin,  492.) 

4. Var  :  «  De  parler  à  eulz .  »(Mss.,  n°91 ,  Fonds  Saint-Germain  français .) 

il  les  porta  au  Conseil ,  non  pas  au  roy,  lequel  n’en 
sceut  oncques  riens.  Puis,  quant  ces  lettres  furent  visi¬ 
tées  par  les  annemis  desdis  seigneurs  d’Yorc  et  de 
Warewic,  ilz  firent  dire  auz  bourgois,  pour  toutes  res- 
ponces  ,  que  le  roy  se  trouveroit  lendemain  auz 
champz.  Et,  ainsi,  Fevesque  issy  de  la  chambre  de 
conseil,  disant  auz  bourgois  qu’ilz  retournassent  dire 
à  ceulz  quy  les  envoioient  que  le  roy  mesmes  leur 
bailleroit  leur  responce.  Sicque,  atant,  s’en  retournè¬ 
rent  les  bourgois  devers  leducd’Yorc,où  estoit  présent 
le  conte  de  Warewic,  où  ilz  racontèrent  la  responce 
que  leur  avoit  fait  Fevesque  d’Excestre,  dont  ilz  fuient 
fort  mal  contens  ;  car  ilz  veoient  bien  que  grans 
maulz  en  venroient.  Mais,  non  obstant  ce,  le  duc 
d’Yorc,  comme  prince  hardi,  ordonna  que  lendemain 
au  matin  chascun  se  tyrast  auz  champz ,  comme  on 
fist,  et  se  tyrerent  devers  Ludello1 II,,  cuidans  trouver  la 
compaignie  du  roy  desemparee  ;  mais  non  firent , 
car  tousjours  se  tindrent  ensamble,  tant  qu’ilz  vinrent 
en  battaille  l’un  devant  l’autre;  que,  lors,  monseigneur 
de  Warewic  ordonna  ses  battailles  :  c’est  à  scavoir 
Andrieu  Trolo  à  mener  l’avangarde,  pour  ce  qu’il  se 
fioit  plus  en  lui  qu’en  nul  autre.  Lequel  Andrieu  avoit 
eu  nouvelles  par  ung  message  secret  du  duc  de  Som- 
bresset ,  moult  bien  enlanguagié,  qui  lui  remonstra 
comment  il  venoit  mener  guerre  alencontre  du  roy, 
son  souverain  seigneur  ;  disant,  aussi,  le  roy  avoir  fait 
publier  parrny  son  ost  que  tous  ceulz  qui  estaient  ad- 
herens  à  sa  partie  adverse,  voullans  retourner  pour 


1.  Le  13  oelobre  ils  arrivèrent  à  Ludeford,  près  de  Ludlow  (Carte, 

II,  755),  dans  le  Shropsliire,  à  142  milles  de  Londres. 

venir  servir  le  roy,  il  leur  pardonroit  tout,  et  donroit 
grans  sauldees  ,  et  leur  feroit  moult  de  biens.  Alors 
ledit  Andrieu  Trolot  secrètement  s’en  alla  devers  tous 
ceulz  de  la  garnison  de  Callaix,  et  telement  les  enhorta 
qu’il  les  tyra  de  sa  partye,  tant  que  tous  ensamble  vind- 
rent  devers  le  conte  deWarewic  et  luy  dirent  qu’ilz  ne 
voulloient  point  combattre  alencontre  du  roy,  leur 
seigneur  souverain  :  et  incontinent  se  tournèrent  de 
l’autre  partye,  sans  ce  que  nulz  les  peust  retenir. 

1177.  Comment  le  duc  d’Yorc  et  ceulz  de  sa  partye  furent 
rebouttez  et  mis  en  grant  desroy.  Xy 

Quant  le  conte  de  Warewic  vey  que  ses  gens  l’a- 
voient  ainsi  habandonné,  il  fut  moult  esbahy,  et  non 
sans  cause;  si  demanda  à  son  pere,  et  au  duc  d’Yorc 
qu  il  estoit  de  faire.  Ilz  regardèrent  un  pou  l’un  l’autre 
puis  dist  le  conte  de  Salsbery  que  pour  le  mieulz  leur 
sambloit  bon  de  faire  reculler  leurs  gens  en  ung  vil- 
lage  quy  estoit  deiiieie  eulz.  Si  advint  que,  en  recul- 
lant,  le  dit  Andrieu  Trolo  et  ceulz  de  sa  routte  furent 
les  premiers  quy  fourrèrent  sur  eulz.  Et  là  eut  une 
moult  grant  desconfiture,  car  les  deux  freres1  mon¬ 
seigneur  de  Warewic  y  furent  prins  :  et  le  duc  d’Yorc, 
avec  luy  son  filz,  conte  de  Rotelant2,  se  saulverent  vers 
le  Norlli  ;  si  se  tyrerent  en  Yrlande.  Et  le  conte  de 
Warewic  emmena  son  pere  et  le  conte  de  la  Marche 


1.  John  et  Thomas.  C’est  après  la  bataille  de  Blore-Heath,  donnée  le 

23  septembre  1459,  qu’ils  furent  faits  prisonniers  comme  ils  se  sauvaient; 
mais  ils  ne  restèrent  pas  longtemps  privés  de  leur  liberté  (Dugdale  I 
303.)  ’  ’ 

2.  Edmund,  comte  de  Rutland,  tué  peu  de  temps  après,  à  la  bataille 
de  Wakefield,  le  30  décembre  1460.  (Dugdaee,  II,  461.) 

au  pays  de  Galles,  où  le  conte  de  Warewic  acheta  ung 
vaisseî,  par  le  moyen  d’un  gentil  homme,  maistre  De- 
nain1  appelé,  laquele  cousta  noz  xx  nobles,  puis 
louèrent  quatre  maronniers  pour  les  conduire,  faisant 
maniéré  qu’ilz  voulloient  aller  à  Bristo;  mais,  quant 
ilz  furent  montez  sur  l’eaue,  monseigneur  de  Warewic 
demanda  au  maistre  maronnier  et  aux  autres  se  ilz 
scavoient  le  chemin  devers  le  West.  A  quoy  ilz  respon- 
dirent  que  non,  ne  le  cours  de  celle  mer  ils  ne  sca¬ 
voient,  car  oncques  n’y  avoient  esté  :  dont  toute  la 
compaignie  des  seigneurs  s’esbahy.  Lors  le  conte  de 
Warewic,  voiant  son  pere  et  tous  les  autres  ainsi  ef- 
fraer,  il  leur  dist  pour  resconforter  que,  au  plaisir  de 
Dieu  et  de  monseigneur  Saint  George ,  il  les  menroit 
bien  à  port  de  salut.  Et,  défait,  semist  en  pourpoint;  si 
se  tyra  vers  le  tymon,  puis  fist  drescliier  le  voille,  ou 
quel  le  vent  se  boutta  telement  qu’iïz  arrivèrent  en 
l’isle  Garneuse2,  où  ilz  atendirent  le  vent.  Tant  que 
Dieu  leur  donna  grâce  de  parvenir  à  Callaix3;  mais, 
anchois  qu’ilz  y  parvenissent,  eurent  de  moult  fort 
tempz. 

Aprez  la  desconfiture  de  Ludello ,  l’armee  du  roy 
s'espardy  es  pays  au  duc  dWorc,  et  gasterent  fort  son 
pays  :  aussi  firent  ilz  cellui  du  conte  de  Warewic  et 
de  son  pere,  pillant  et  robant  toutes  les  maisons  à  eulz 
apartenans.  Sy  donna  le  roy  Henry  plusieurs  offices 
es  terres  des  dis  seigneurs,  et  fut  ordonné,  de  par  le 
roy,  le  duc  de  Sombresset  estre  capittaine  de  Cal- 

• 

1 .  John  Dynant  ou  Dynham,  créé  baron  sous  le  règne  d’Édouard  IV. 
Mort  vers  1501  ou  1502. (Dugd ale,  I,  514-515.) 

2.  Guernesey. 

3.  Où  ils  débarquèrent  le  2  novembre  1459.  (Carte,  II,  752.) 

laix1.  Si  en  furent  sesmandemensescripzetseellez,  telz 
comme  il  apartenoit.  Et,  de  fait,  se  prépara  de  habille- 
mens  et  de  gens  pour  en  aller  prendre  la  possession  , 
avec  lui  le  seigneur  de  Riviere2.  Si  s’en  vindrent  à 
Sandvich,  pour  passer  la  mer;  mais  quant  ilz  cuiderent 
monter,  lèvent  leur  tourna  au  contraire  Si  laisserons 
le  parler  d’eulz  jusques  il  soit  tempz  d’y  retourner,  et 
dirons  du  conte  de  Warewic  et  des  siens. 

1178.  Comment  le  conte  de  Warewic  fut  lyement  recheu 
en  la  ville  de  Callaix.  XYI. 

Quant,  doncques,  le  conte  de  Warewic  et  ceulz  de  sa 
compaignie  furent  arrivez  en  l’isle  de  Garnese,  et  illec 
atendu  bien  vm  jours  la  grâce  de  Dieu,  quant  ilz 
veyrent  vent  à  point,  ilz  montèrent  sur  mer,  et  tant 
firent  qu’ilz  arrivèrent  à  Callaix  saulvement;  si  n’es- 
toient  que  xi  dedens  la  navire,  parmy  les  maronniers. 
Dequoy  ceulz  de  Callaix,  les  voians  venir,  furent 
joyeulz  et  esbaliis  ;  joyeulz ,  especialement ,  pour  les 
nouvelles  qu’ilz  veoient  estre  autres  qu’on  ne  leur  avoit 
raporté.  Et,  lors,  le  conte  de  Fauquembergue  vint  à 
leur  encontre  sur  le  gravier,  et,  là,  s’entreacollerent 
les  princes  par  grant  amour.  Puis,  aprez  les  conjouisse- 
mens,  s’en  allèrent  tous  ensamble  en  pelrinage  à 
NostreDame  de  Saint  Pierre.  Et  quant  ilz  retournèrent 
à  Callaix,  vindrent  au  devant  d’eulz  ceulz  de  l’Es- 
taple3,  le  Mayeur  de  la  ville  et  tous  les  sauldoyers  qui 

1.  Il  fut  nommé  le  9  octobre  1459.  (Rymer,  V,  partie  II,  90.) 

2.  Richard  Widwill,  lord  Rivers  avait  épousé  Jaqueline  de  Luxem¬ 
bourg,  veuve  du  duc  de  Bedford.  Décapité  en  1469.  (Dugdale,III,  230- 
231.) 

3.  «  En  style  de  commerce,  l’estaple  n’est  autre  chose  que  le  dépôt  ou 

pour  lors  y  estoieot.  Si  firent,  ceste  nuit,  1res  bonne 
chiere;  ce  que  piecha  n’avoient  fait,  pour  doubte 
qu  ilz  avoient  de  trouver  leurs  annemis  devant  eulz  à 
Callaix, 

Or  advint  que  celle  mesmes  nuit  que  ces  seigneurs 
lurent  arrivez  a  Callaix,  que  illec  vint  ung  messagier 
de  par  le  duc  de  Sombresset,  quy  aportoit  mande¬ 
ment  du  roy  pour  prendre  la  possession  de  la  chapit- 
tainerie  du  dit  lieu  de  Callaix.  Et  lors  que  le  herault 
fut  arrivé,  il  appela  le  guet,  ausquelz  il  dist  qu’il  estoit 
là  envoie  du  roy  pour  leur  signifier  que  le  roy  et  son 
conseil  avoient  commis  le  duc  de  Sombresset  capit- 
taine  de  Callaix;  auquel  respondirent  ceulz  du  guet 
qu  ilz  1  avoient  bien  entendu,  et  que  ilz  yroient  parler 
au  conte  de  Warewic,  quy  estoit  leur  capittaine,  et 
puis  luy  raporteroient  responce  de  ce  qu’il  diroit  :  dont 
le  lierault,  moult  esbahy  que  le  dit  conte  estoit 
laians,  dist  que  voullen tiers  atenderoit  leur  retour, 
comme  il  fist.  Et  le  guet  se  party,  allèrent  au  chastel , 
et  racontèrent  au  conte  tout  ce  que  le  herault  avoit 
dit;  et  lors  fut,  incontinent,  faite  responce  au  herault 
qu  on  ne  voulloit  leans  autre  capittaine  que  le  conte 
de  "Warewic  :  pourquoy,  sans  plus  targier,  en  ceste 
mesmes  nuit,  le  herault  s’en  retourna  au  lieu  où  estoit 
le  duc  de  Sombresset.  Si  luy  fist  son  raport,  disant 
comment  le  conte  de  Warewic  estoit  venu  à  Callaix 
le  jour  dont  il  y  arriva  la  nuit  :  de  laquele  chose  le  dit 
duc  fut  moult  doullent,  s’il  l’eust  peu  amender,  ce  que 
non,  quant  à  présent.  Si  voua  à  Dieu  et  au  roy  d’En- 


magusin  général  dans  lequel  on  envoie  et  place  les  marchandises  pour  y 
etre  venduesen  gros  aux  marchands.»  ( Note  de  Lenglet;  Comines,  I,  161 .) 

gleterre,  son  souverain  seigneur,  que,  avant  qu'il  feust 
gueres  de  tempz,  il  metteroit  ceulz  de  Callaix  en  tele 
subgection,  qu’il  les  feroit  venir  à  obéissance.  Et  lors, 
moult  courouchié  et  troublé  des  princes  dessus  dis 
quy  estoient  arrivez  ainsy  à  Callaix,  demanda  au  sei¬ 
gneur  de  Riviere  quel  chose  il  en  estoit  de  faire,  pour 
ce  qu’il  scavoit  bien  que  ceste  chose  venoit  par  sa 
négligence.  Et  tantost  Andrieu  Trolo,  qui  là  estoit,  dist 
au  duc  qu’il  trouveroit  bien  maniéré  d’entrer  en 
Guines,  et  qu’ilz  vendroient  arriver  à  Wissault1.  Et, 
sur  ce,  se  conclurrent  et  arresterent  ;  puis  tantost  firent 
apareillier  leurs  navires  pour  porter  leurs  chevaulz  et 
harnois,  et  entrèrent  dedens.  Mais  lors  se  monta  une 
tempeste  et  ung  vent  fortuneux,  telement  que,  voul- 
sissent  ou  non,  furent  constrains  de  venir  arriver  à 
Callaix  tous  les  vaisseaulz,  excepté  cellui  seullement 
où  estoit  le  duc  de  Sombresset,  qui  descendy  à  Wis¬ 
sault,  avec  lui  aulcuns  de  ses  gens,  quy  de  là  s’en  al¬ 
lèrent  tout  à  pié  jusques  à  Guynes,  où  ilz  se  logèrent  en 
la  ville.  Puis  vint,  incontinent,  Andrieu  Trolo  à  ceulz  du 
chastel,  leur  remonstrer  comment  le  roy  Henry  avoit 
ordonné  le  riche  duc  de  Sombresset  à  estre  capittaine 
de  Callaix  et  de  Guynes,  et  que  le  conte  de  Warewic 
estoit  banny  du  royaulme  d’Engleterre,  et  reprochié 
pour  trahittre  au  roy. 

Quant  le  connestable  du  chastel  eut  oy  parler  An¬ 
drieu  Trolo,  luy  et  tous  les  sauldoiers  parlèrent  en- 
samble,  pensans  que  désobéir  au  mandement  du  roi 
ne  seroit  pas  raison  ,  pourveu  qu’ilz  veoient  illec 
la  pluspart  de  la  garnison  du  dit  lieu  de  Callaix , 


1 .  Wissant. 

et  mesmes  le  grant  portier  Andrieu  Trolo,  et  aussi 
qu’on  leur  promettoit  à  payer  tous  les  gages  qu’on 
leur  devoit  jusques  à  ce  jour,  ledit  connestable 
et  tous  les  sauldoyers  s’acorderent  à  mettre  le  duc 
de  Sombresset  dedens  la  place.  Et  lendemain,  au  ma¬ 
tin,  vindrent  nouvelles  au  duc,  estant  dedens  Guynes, 
que  tous  ses  habillemens,  liarnois  et  chevaulz  estoient 
arrivez  devant  Callaix ,  dont  il  fut  moult  esbahy. 

Quant  ceulx  de  Callaix  veyrent  ces  navires  venir  eulz 
rendre  par  constrainte  dedens  leur  havre,  là  veissiés 
toute  la  garnison  issir  de  la  ville  pour  bienviengnier 
ceulz  quy  estoient  dedens.  Et  lors  qu’ilz  eurent 
gecté  leurs  ancres,  vint  à  eulz  le  conte  de  Warewic  , 
qui  leur  demanda  queles  denrees  ilz  avoient  cliar- 
gié.  A  quoy  respondv  le  maistre  du  navire,  chief  du 
vaissel  qu’on  nommoit  La  Trinité ,  que  monseigneur 
de  Warewic  congnoissoit  moult  bien  et  fut  moult 
joieux  de  le  veir  tumbé  en  ses  mains,  et  dist  :  «  Mon¬ 
seigneur  ,  nous  avons  amené  gens ,  harnois  et  clie- 
vaulz  pour  ce  que  nous  scavions  bien  que  vous  eu 
auriés  grant  joye  et  plaisir.  » 

Quant  le  conte  sceut  que  c’estoit,  il  fist  prestement 
deschargier  le  navire  et  tout  mettre  en  la  ville,  et  les 
gens  mener  sur  la  balle,  où  il  les  interrogua,  deman¬ 
dant  cjuele  voullenté  ilz  avoient;  lesquelz  respondi- 
rent  qu’ilz  voulloient  servir  le  roy.  Laquele  responce 
oye,  le  conte  les  fist  séparer  les  ungz  des  autres,  pour 
çe  que  de  telz  en  avoit  quy  autresfois  luv  avoient 
lait  serment;  mais  auz  aultres  donna  congié,  disant 
qu’ilz  servissent  loyaulment  le  roy. 

Ainsi  que  on  menoit  ces  autres  en  la  ville,  vinrent  en 
leur  encontre  les  contes  de  la  Marche  et  de  Salsebery, 

lesquelz  les  arraisonnèrent  de  plusieurs  choses  touchant 
leur  guerre  ;  puis  furent  ilz  menez  en  prison,  gésir  la 
nuit. -Et  lendemain,  au  matin ,  furent  ramenez  devant  les 
princes,  oii  on  leur  trencha  à  tous  les  testes,  présent 
le  peuple  de  la  ville,  en  leur  remonstrant  la  trahison 
qu’ilz  avoient  fait  au  conte  de  Warewic.  Puis,  aprez, 
furent  leurs  chevaulz  et  harnois  délivrez  auz  compai- 
gnons  de  la  garnison,  qui  en  avoient  grant  nécessité. 
Et  manda1  au  duc  de  Sombresset  qu’il  remercyoit 
Dieu,  non  pas  luy,  des  biens  qu’il  lui  avoit  envoie/.. 

Quant  le  duc  de  Sombresset  fut  adverty  de  ceste 
justice  faite  par  le  conte  de  Warewic,  il  en  fut  moult 
courouchié  ;  si  voua  ung  très  grant  serment  qu’il  s’en 
vengeroit.  Et  trouva  maniéré  de  faire  alyance  par 
decha  la  mer;  pourquoy  il  eut  chevaulz,  harnois  et 
argent  pour  soy  entretenir,  comme  bien  lui  fut  mes- 
tier,  car  peu  lui  en  vint  d’Engleterre  autant  qu’il  fut 
pardecba  la  mer. 

Aprez  que  le  duc  de  Sombresset  fut  pourveu  d’ar- 
meures  et  chevaulz ,  luy  et  ses  gens  commencèrent 
de  faire  forte  guerre  à  ceulz  de  Callaix  ,  courant  jour- 
nelement  et  gardant  le  passage,  adfin  que  nulz  vivres 
ne  venissent  à  leurs  annemis.  Et,  de  fait,  firent  crier, 
par  mandement  du  roy  Henry,  parmy  la  conté  de 
Guines ,  sur  confiscation  de  corpz  et  de  biens  ,  que 
nulz  ne  communicast  avec  ceulz  de  Callaix  ne  n’y 
portast  vivres  :  duquel  crv  et  mandement  le  roy  ne 
scavoit  riens.  Adont  le  conte  de  Warewic  voiant  que 
le  duc  de  Sombresset  lui  faisoit  si  forte  guerre,  et  qu’il 

1 .  Var  :  «Et  manda  le  conte  de  IV  arme  k  au  duc. ..  »  (Mss. ,  n°  91 ,  Fonds, 
Saint-Germain  français .) 

destournoit  de  son  povoir  les  vivres  venir  à  Callaix,  il 
fist  ung  jour  habillier  ses  gens  pour  garder  les  bonnes 
gens  quy  leur  aportoient  vivres  journelement.  Se  y 
avoit  souvent  de  grosses  escarmuces,  et  aulcuns  mors 
et  prins  des  deux  parties  ;  car  tel  tempz  dura  par 
l’espace  d’un  an  entier.  Quant  le  conte  de  Warewic 
et  les  autres  princes  qui  estoient  avec  luy  à  Callaix 
sceurent  que  tout  le  royalme  d’Engleterre  estoit  contre 
eulz,  especialement  ceulz  qui,  à  ce  jour,  avoient  le 
gouvernement  du  roy,  ilz  en  furent  très  pensifz  :  pour- 
quoy  ledit  conte  de  Warewic,  voiant  que  il  n’avoit 
mais  chose  dont  il  se  peust  aidier ,  envoia  devers  le 
duc  Phelippe  de  Bourguoigne,  quy  leur  eslargy  des 
biens  de  son  pays  de  Flandres,  pour  leur  argent.  Et 
adont  ceulz  de  Callaix,  qui  veoient  que  nulz  biens  ne 
leur  venoient  plus  d’Engleterre,  s’en  alloient  journe¬ 
lement  rendre  à  Guynes,  cuidans  qu’ilz  eussent  meil¬ 
leure  querelle  :  si  leur  remonstra  ledit  conte  la  très 
grant  vitupéré  qu’on  luy  avoit  fait ,  en  leur  deman¬ 
dant  sur  ce  leurs  oppinions,  pour  ce  qu’il  ne  con- 
gnoissoit  pas  bien  les  corages  de  tous;  et  lors  respon- 
dirent  les  bourgois  et  marcbans  de  la  ville  que  pour 
riens  ilz  ne  voulloient  venir  es  mains  du  duc  de 
Sombresset.  Quant  le  conte  oy  la  bonne  voullenté 
desbabittans,  il  appela  tous  ses  gens  d’armes,  ausquelz 
il  demanda  s’il  serroit  possible  de  r’ avoir  son  navire 
qui  estoit  à  bavre  de  Zadvicli  b  Si  respondy  maistre 
Denain  que  oyl ,  et  qu’il  entreprendroit,  à  l’ayde  de 
Dieu  ,  se  on  lui  voulloit  baillier  niicz  combatans,  de 
l’aller  requérir. 


1.  Sandwish. 

Or  advint,  ainsi  comme  ilz  se  devisoient  de  ceste 
matière,  que  à  Callaix  arriva  une  petite  carvele,  non 
sachans  ceulz  de  dedens  que  le  conte  de  Warewic  y 
fust,  mais  y  cuidoient  estre  le  duc  de  Sombresset,  en 
laquele  carvelle  estoit  ung  gentil  homme  du  conte  de  la 
Marche,  avec  autres  que  le  seigneur  de  Rivières  en- 
voioit  pour  scavoir  nouvelles  du  dit  duc  de  Som¬ 
bresset  ;  lequel  gentilhomme  se  desroha  des  autres 
avec  le  maistre  de  la  nef,  quant  il  vey  son  point; 
et  quant  ilz  furent  congneuz,  on  leur  fist  très  grant 
chiere;  car  on  pensoit  qu’ilz  aportassent  aulcunes 
bonnes  nouvelles.  Si  furent  menez  devant  les  sei¬ 
gneurs,  très  joieux  de  leur  venue,  quy  les  arraison¬ 
nèrent  de  plusieurs  choses;  entre  lesqueles  le  conte 
de  Warewic  leur  demanda  s'il  ne  serroit  point  pos¬ 
sible  de  r’avoir  son  navire  qui  estoit  à  Zandvieh, 
et  ilz  luy  respondirent  que  d’ycelle  r  avoir  n’es- 
toient  mie  en  doubte;  car  ilz  scavoient  bien  que  ceulz 
de  Zandvieh  ne  se  armeraient  pas  alencontre  d’eulz , 
et  que  layans  n’avoient  milles  gens  d’armes;  an¬ 
chois  s’estoient  tous  retrais  parmy  le  plat  pays  pour 
ce  qu’ilz  n’avoient  nulz  guaiges,  et  n’y  avoit  que 
le  seigneur  de  Rivières  seullement ,  quy  estoit  logiés 
auz  Freres.  Lors  demanda  le  conte  de  la  Marche 
où  estoit  messire  Ànthonne1,  son  filz  :  et  ilz  res¬ 
pondirent  qu’il  estoit  allé  à  Londres  avecques  mais- 


I.  Antoine  Widwill,  appelé  au  Parlement,  en  février  1463,  sous  le 
titre  de  lord  Scales.  Décapité  en  1483.  (Dijgdale,  III,  231,  233.)  Il 
paraît  qu’il  portait  ce  titre  dès  le  29  mars  1461,  puisqu’il  est  ainsi  qua¬ 
lifié  dans  un  récit  de  la  bataille  de  Towton,  fait  six  jours  après  cet 
événement.  (Fenn’s  original  letters,  I,  221.)  Voyez  plus  bas,  au  chapitre 
numéroté  1209. 

tre  Ormont  1 ,  le  mignon  de  la  royne  d’Engle- 
lerre. 

Quant  le  conte  de  Warewic,  qui  forment  desiroit 
de  ravoir  son  navire,  oy  ces  nouvelles,  il  fîst  habil- 
lier  ses  gens  et  tous  les  vaisseaulz  quy  estoient  devant 
Callaix,  dont  fut  fait  capittaine  maistre  Denain;  et 
fut  bailiié  la  charge  au  seigneur  de  Vennelos2  de 
iiicz  hommes  bien  en  point  car  c’estoit  ung  très  sage 
chevallier  quy  en  son  tempz  avoit  fait  maint  beau 
voyage  d’armes  ;  lesquelz,  quant  tous  furent,  ilz  mon¬ 
tèrent  en  mer  prestz  de  nagier3.  Si  arrivèrent  es 
dunes,  où  ilz  atendirent  l’heure  d’entrer  ou  havre.  Et 
quant  la  maree  eut  fait  son  retour,  ilz  entrèrent  en 
Zandvich,  où  il  n’y  eut  pas  grant  effroy,  pour  ce  que 
ceulz  de  la  ville  cuidoient  que  ce  feussent  navires 
chargiés  de  bois  ;  car  nulz  de  ceulz  dedens  ne  se 
amonstrerent. 

En  ceste  mesmes  nuit  estoit  revenus  maistre  An- 
thoine,  filz  du  seigneur  de  Rivières;  si  advint,  incon¬ 
tinent  que  les  navires  furent  arrivées  dedens  le  port, 

ledit  maistre  Denain  descendv  à  terre  et  alla  en  la 

•/ 

ville  ;  et  maistre  Anlhoine  de  Rivières  estoit  allé  auz 
Freres  devers  son  pere  ,  emportant  son  harnas  en  son 
bras,  pour  un  peu  d’effroy  qui  avoit  esté  en  la  ville. 
Mais  quant  il  vint  au  marchié,  xn  gallans  bien  en  point  le 
rencontrèrent,  quy  luy  demandèrent  :  «Quy  vive!  »et, 


1.  Voy.  ci-dessus,  page  186,  note  2. 

2.  John  Wenlok,  capitaine  de  Calais  dès  le  25  mars  1455.  (Fenn's 
original  letters ,  I,  103.)  Créé  baron  en  1461.  Tué  le  4  mars  1471,  à  la 
bataille  de  Tewkesbury.  (Dugdale,  III,  264.) 

3.  Var  :  cc  Quant  tous  furent  prestz ,  ilz  montèrent  en  mer  pour  na¬ 
gier.  »  (Mss.,  n"  91,  Fonds  Saint-Germain  français.) 

tout  en  parlant,  fraperent  sur  lui  telement  que  gueres 
ne  s’en  failly  qu’il  ne  feust  tué,  tant  qu’on  le  re- 
congneutet  luy  demanda  on  que  il  deist  où  estoit  son 
pere.  A  quoy  il  respondy  qu’il  estoit  auzFreres.  Si  fut 
adont  prins,  puis  mena  ses  compaignons  en  la  chambre 
de  son  pere1.  Si  les  ernmenerent  tous  deux  en  la 
ville.  Et  entr’eus,  le  seigneur  de  Yennelos,  atout  partie 
de  ses  gens,  s’en  alla  au  navire  pour  le  faire  adouber. 
S  y  ne  trouvèrent  personne,  en  la  ville,  rebellant  contre 
eulz-,  anchois  leur  firent  tout  le  plaisir  qu’ilz  povoient, 
pour  ce  qu’ilz  amoient  moult  le  conte  de  Warewic  ; 
et  ainsi,  incontinent  que  la  navire  fut  appareillié,  ilz 
remontèrent  en  mer,  avecques  eulz  le  seigneur  de 
Rivières  et  son  filz.  Si  eurent  vent  à  plaisance,  tele¬ 
ment  qu’en  peu  d’espace  ilz  arrivèrent  à  Callaix,  où  il 
eut  grant  joye  demenee  pour  la  recouvrante  du  na¬ 
vire,  et  aussi  pour  la  prise  du  seigneur  de  Rivières, 
dont  les  princes  eurent  grant  leesse,  et  conjoyrent  les 
capittaines  de  leur  bel  exploit. 

Quant,  doncques,  les  gens  d’armes  furent  descendus 
et  les  navires  à  l’ancre,  les  contes  de  la  Marche,  de 
Salsebery  et  de  Warewic  ne  volrent  point  que  le  sei¬ 
gneur  de  Rivières  et  son  filz  entraissent  en  la  ville 
(pour  doubte  du  commun  qui  ne  les  amoit  point), 
jusques  sur  le  vespre.  Si  estoient  moult  esbahis  pour 
aulcunes  parolles  qu’ilz  dévoient  avoir  dit  du  conte 
de  la  Marche,  îesqueles  leur  furent  ramentevés2  pre- 

1.  Var.  :  «  De  son  pere,  lequel  fut  prins  en  son  lit ,  et  fut  amené  en  la 
ville  ,  et ,  durant  ce  temps ,  le  seigneur  de  Wenlok....  »  (Mss.,  n°  432, 
Fonds  Sorbonne.) 

2.  Voici  ce  que  William  Paston  écrivait  à  ce  sujet  à  son  frère,  le 
29  janvier  1459  (v.  s.)  :  «  Pour  toutes  nouvelles,  lord  Rivers  fut  amené 

sent  le  dit  conte  et  les  autres.  Et  lors  furent  menez 
ou  cliastel,  adfin  que  nulle  rumeur  ne  s’en  ensîevist 
par  les  sauldoyers,  où  ilz  furent  longue  espace  pri¬ 
sonniers  avec  le  seigneur  d’Andelay1  qui  y  fut  mis 
quant  le  navire  du  duc  de  Sombresset  se  vint  rendre 
à  Calîaix. 

1179.  Comment  le  conte  de  Warewic  passa  en  Yrlande 
devers  le  duc  d’Yorc,  pour  avoir  conseil  sur  le  fait  de 
leur  guerre.  XVII. 

Le  tempz  durant  que  le  conte  de  Warewic  estoit 
h  Callaix  et  le  duc  de  Sombresset  à  Guynes,  avoient 
journelement  escarmuscbes  les  ungz  contre  les  autres. 
Et,  de  fait,  le  conte  de  Warewic  advisa  que  ceste  guerre 
convendroit  autrement  conduire,  quy  en  volroit  veoir 
la  fin.  Si  s’en  conseilla  ung  jour  avec  les  autres 
princes,  ymaginant  comment2  ilz  porroient  trouver 


à  Calais  et  conduit  devant  les  seigneurs,  accompagné  de  cent  soixante 
torches ,  et  là  le  lord  de  Salisbury  le  réprimanda ,  l’appelant  fils  de 
vaurien,  de  ce  qu’il  avait  été  assez  insolent  pour  l’appeler  traître,  ainsi 
que  les  autres  lords  ;  car  on  reconnaîtrait  en  eux  de  fidèles  sujets  du  roi, 
lorsqu’en  lui  on  reconnaîtrait  un  traître.  Et  monseigneur  de  Warwick 
le  réprimanda  et  dit  que  son  père  n’avait  été  que  simple  écuyer,  serviteur 
du  roi  Henri  V,  et  que  lui  (lord  Rivers)  s’était  élevé  au  rang  qu’il  occu¬ 
pait  par  son  mariage  ;  et  que  ce  n’était  pas  à  lui  à  tenir  un  pareil  langage 
sur  le  compte  de  seigneurs  parents  du  roi.  Et  monseigneur  de  la  Marche 
le  réprimanda  sur  le  même  ton.  Et  sir  Anthony  fut  réprimandé  également 
par  les  trois  seigneurs  à  cause  de  ses  paroles.  »  ( Fenn's  original  letters ,  I, 
187,189.) 

1.  John  Tuchet,lord  Audley,  quitta  le  parti  de  Lancastre  pour  pas¬ 
ser  au  service  du  duc  d’York.  Mort  le  27  septembre  1491.  (  Dugdale  , 
II,  29.) 

2.  \  ar.  :  La  maniéré  comment  il pouroit  trouver  aulcune  aliance  pour 
avoir  secours ,  car  bien  veoient.  que  milles  aliances  ne  pourroient  trouver  si 
ce  n'estoit  avec  les  estrangers.  v  (Mss.,  n°432.  Fonds  Sorbonne .) 

alyances  de  secours  (ee  qu’ilz  veoient  bien  estre  ne¬ 
cessaire  quérir)  avec  les  estrangiers  ;  car  toute  Engîe- 
terre  estoit  comme  de  leur  contrepartie.  Si  conclur- 
rent  estre  expédient  le  conte  de  Warewic  soy  trans¬ 
porter  en  Yrlande  devers  le  duc  d’Yorc,  pour  avoir 
arrest  et  consultation  comment  ilz  feroient  de  leur 
[guerre]  présente.  Et  lors  le  conte  appela  le  seigneur  de 
Duras1,  auquel  il  remonstra  le  tort  qu’on  luy  faisoit  et 
auz  siens,  en  le  priant  qu’il  volsit  emprendre  le 
voyage  avec  lui,  promettant  que,  se  Dieu  luy  donnoit 
grâce  de  venir  au  dessus  de  ses  annemis,  il  lui  feroit 
tant  de  biens  que  jamais  n’auroit  nécessité .  ou 
royaulme  d’Engléterre. 

Lors  le  seigneur  de  Duras  oiant  la  requeste  que  lui 
faisoient  les  princes  tous  ensamble,  il  pensa  ung  petit 
et  ymagina  assez  qu’on  leur  faisoit  ung  très  grant  tort, 
pensant  que,  voirement,  le  conte  estoit  jeune  et  luy 
porroit  ancores  faire  beaucop  de  biens;  car  par  de- 
cba  il  n’avoit  gueres  :  sicque,  quant  il  eut  à  tout  pensé, 
il  promist  ausdis  seigneurs  leur  ayder  à  maintenir  leur 
guerre  par  mer  et  par  terre ,  moiennant  que  ce  ne 
feust  pas  à  faire  contre  la  personne  du  roy.  De  la- 
quele  responce  le  remercyèrent.  Et  lors  fut  ordonné 
capittaine  et  admirai  de  toute  la  navire;  laquele  il  fist 
appareillier,  et  ses  gens  d’armes  ai  mer,  puis  luy  et  le 
seigneur  de  Duras  prindrent  congié  aux  contes  de  la 
Marche,  de  Salsbery  et  de  Fauquembergue,  pareille¬ 
ment  aux  Maisre  et  eschevins  de  la  ville,  avec  tous 

1.  Gaillard  de  Durfort,  seigneur  de  Duras,  se  retira  en  Angleterre  en 
1453,  y  reçut  l’ordre  de  la  Jarretière  et  fut  nommé  gouverneur  de  Ca¬ 
lais.  Rappelé  en  France  par  Louis  XI,  en  1476,  il  fut  tué  au  service  du 
roi  Charles  V1TI  en  1487.  (Anselme,  V,  733.) 

les  marcbans  de  l’Estaple,  en  leur  priant  queilz  feussent 
loiaulz  ausdis  seigneurs  qui  demouroient  avec  eulz 
pour  garder  la  ville.  Lesquelz  oians  la  requeste  du 
conte  de  Warewic ,  tous  ensamble ,  bourgois  et 
marcbans,  la  loy  et  tous  les  Sauîdoyers  de  la 
ville  de  Callaix,  respondirent  d’un  commun  acord 
que,  pour  tout  prendre,  ne  feroient  faulte  aus  dis  sei¬ 
gneurs,  et  que  autant  qu’ilz  auroient  de  biens,  leur 
serroient  tous  babandonnez,  et  que  jane  leur  lairoient 
avoir  nécessité.  Sypryerent  au  conte  de  Warewic  que 
le  plutost  quy  luy  seroit  possible  il  volsist  retour¬ 
ner-  :  laquele  chose  il  leur  promist  ainsi  faire  à  son 
povoir. 

1180.  Comment  le  conte  de  Warewic  et  le  seigneur  de 
Duras  arrivèrent  en  Yrlande,  deversle  ducd’Yorc.  XVIII. 


Ces  choses  ainsi  faites,  le  conte  de  Warewic  com¬ 
manda  à  son  admirai  visiter  gens  et  navires,  à  scavoir 
se  riens  n’y  failloit,  comme  il  fist  ;  et  trouva,  par  le 
raport  des  maistres  marronniers,  qu’ilz  estaient  de  tout 
bien  pourveuz.  Si  firent  voiile,  esquelz  le  vent  se 
boutta  qui  leur  fist  tantost  eslongier  la  terre  :  et  es¬ 
toient  xvcz  combatans  de  bonne  estoffe ,  qui  tant 
nagèrent  que  saulvement  arrivèrent  en  friande,  où 
ilz  trouvèrent  le  duc  d’Yorc,  la  ducesse  sa  femme1 II,  et 
tous  leurs  enfans ,  excepté  Edouard,  conte  de  la 
Marche,  quy  estoit  demouré  à  Callaix. 

Quant  le  duc  d’Yorc  sceut  véritablement  la  venue 
du  conte  de  Warewic,  il  en  fut  moult  joieux;  car  il 


1.  Cécile,  fille  de  Ralph  Nevill,  comte  de  Westmoreland.  (Dugpalk, 

II,  161.) 

•  n’en  avoit  eu  milles  certaines  nouvelles  depuis  leur 
departement  de  Ludelo.  Sicque  quant  il  fut  descendu 
à  terre,  la  réception  qu’on  fist  à  lui  et  auz  siens  fut 
moult  grande,  selon  la  mode  du  saulvage  pays.  En  celle 
propre  nuit,  le  duc  d’Yorc,  le  conte  de  Warewic,  et 
tous  les  seigneurs  quy  avec  luy  estoient,  se  tyrerent  à 
part  en  une  chambre,  pour  deviser  de  leurs  affaires; 
regardant  se  ilz  porroient  trouver  quelque  alyance 
ouditpays;  pryantà  aulcuns  seigneurs  que  ilz  les  voul- 
sissent  ayder,  ceste  fois,  en  leur  remonstrant  que  ce 
n’estoit  pas  pour  aller  alencontre  du  roy,  ains  pour 
guerroier  le  duc  de  Sombresset  qui  leur  faisoit  très 
grosse  guerre  à  Callaix  et  partout  où  il  avoit  puis¬ 
sance,  parquoy  il  leur  estoit  besoing  de  y  remedier. 
Et  si  leur  racontèrent  comment  ilz  avoient  laissié  de- 
dens  la  ville  de  Callaix ,  pour  la  garde  du  pays,  les 
contes  de  la  Marche,  de  Salsbery  et  de  Fauquem- 
bergue  en  très  grant  nécessité,  si  estoit  besoing  qu’ilz 
feussent  secourus. 

En  ceste  consultacion ,  ces  seigneurs,  regardans 
comment  ilz  pourroient  revenir  au  royaulme  d’En- 
gleterre,  se  adviserent  qu’ilz  avoient  plusieurs  bons 
[portz]  au  pays  de  Kent ,  [ausquelz]  se  ilz  povoient 
arriver  et  avoir  entree  il  sambloit  bien  au  duc  d’Yorc 
qu’ilz  concquerroient  au  besoing  tout  le  royaulme 
d’Englelerre.  Et  lors  le  conte  de  Warewic  demanda 
au  duc  se  on  ne  trouverait,  ou  pays  d’Yrlande,  pas 
gens  d’armes. 'A  quoy  il  respondy  que  oyl  :  disant 
au  conte  que,  s’il  povoit  entrer  en  Engleterre  par  le 
pays  de  Kent,  il  descenderoit  au  north,  et  ferait  tant 
qu’il  aurait  gens  et  navires  assez.  Si  se  conclurrent  de 
ainsi  faire  les  dis  seigneurs  d’Yorc  et  de  Warewic. 

1181.  Comment  [le  conte]  de  Warewic  retourna  d’Yrlande 
à  Callaix,  et  de  ses  adventures.  XIX. 

Quant  le  conte  de  Warewic  eut  bien  entendu  les 
conclusions  du  duc  d’Yorc  et  la  grant  voulleuté  qu’il 
avoit  de  soy  vengier  de  ses  annemis,  luy,  aiant  grant 
désir  de  retourner  à  Callaix  devers  ses  amis  (car  le 
sien  voyage  avoit  esté  long  et  moult  ennoiant  à  ceulz 
de  Callaix,  dont  aulcuns  disoient  qu’il  s’en  estoit  fuys 
et  que  jamais  ne  revenroit;  car  il  demoura  depuis 
l’entree  du  quaresme  jusques  à  la  Pentliecouste  ‘) ,  il 
prinst  congié  du  duc  d’Yorc,  de  la  ducesse  et  de  leurs 
enfans.  Il  se  mist  à  chemin,  avec  luy  madame  sa 
mere 1  2,  quy  longuement  s’estoit  tenue  avec  madame 
d’Yorc  :  et,  ainsi  comme  ilz  estoient  en  leur  retour, 
nouvelles  vindrent  au  duc  d’Excestre,  admirai  de  la 
mer  de  par  le  roy  Henry,  que  le  dit  conte  de  Ware¬ 
wic  retournoit  d’Irlande  vers  Callaix.  Pourquoy,  pres¬ 
tement,  Fist  assambler  gens  de  tous  costez,  et  voua  foy 
qu’il  devoit  à  Dieu  et  au  roy  que  jamais  le  conte  ne 
verroit  Callaix.  Si  mist  sus  la  grosse  nave  appelée  la 
Grâce  Dieu,  avec  deux  grosses  quaracques  et  plu¬ 
sieurs  autres  navires  bien  armees  et  en  point,  les- 
queles  il  mena  vers  le  West,  à  ung  estroit  passage  où  il 
convenoit  le  conte  de  Warewic  passer  pour  aller  à 
Callaix  ;  lequel  conte,  quy  estoit  fort  sage  et  ymagi- 
natif,  où  qu’il  allast  par  mer  avoit  toujours  une  car- 
vele  laquele  descouvroit  la  mer,  pour  scavoir  s  il  y 


1.  En  cette  année  1460,  la  Pentecôte  tombait  le  premier  juin. 

2.  Alice,  fille  de  Thomas  de  Montague,  comte  de  Salisbury.  (Dug- 
DA LE,  T,  302.) 


[1 460 J  SIXIÈME  PARTIE,  LIVRE  III,  xix.  21 1 

avoit  quelque  empeschement  sur  le  chemin.  Si  advint 
que  ces  avant  coureurs  de  la  cravele  percheurent,  ung 
jour,  devant  eulz  gros  navire;  pourquov  ils  retournè¬ 
rent  tout  court  devers  le  seigneur  de  Duras,  leur 
amiral,  quy  les  sievoit,  auquel  ilz  firent,  de  loingz,  ung 
signe  qu’il  entendy  prestement.  Si  retourna  devers  le 
conte  de  Warewic  et  lui  dist  que  la  carvele  de  la 
toucque  lui  avoit  fait  signe  de  veoir  navires;  et  lors 
se  joindirent  ensamble  tant  qu’ilz  sceurent  certaine¬ 
ment  quelz  navires  c’estoient. 

Quant  la  carvele  de  la  toucque  eut  adverty  son 
admirai ,  escharguetant ,  elle  singla  tant  au  [long]  de 
la  coste  que  ilz  prindrent  ung  pesclieur  et  lui  deman¬ 
dèrent  quel  navire  c’estoit  qui  là  gardoient  la  mer. 
A  quoy  leur  fut  respondu  que  c’estoit  le  duc  d’Exces- 
tre  qui  atendoit  la  venue  du  conte  de  Warewic  qui 
s’en  retournoit  d’Irlande  à  Callaix.  Et  quant  ilz  oyrent 
ces  nouvelles,  ilz  s’en  retournèrent  devers  leurs  na¬ 
vires.  Si  emmenerent  les  pescheurs  avecques  eulz 
pour  le  fait  aprouver,  lesquelz  en  dirent  autant  au 
conte  et  à  son  conseil  qu’ilz  avoient  faitauz  dis  avant- 
coureurs.  Et,  lors,  l’admirai  demanda  auz  pescheurs 
quantz  navires  ilz  estoient  :  à  quoy  ilz  dirent  que  ilz 
estoient  bien  xnn,  dont  l’ung  estoit  la  Grâce  Dieu, 
et  trois  quaracques,  les  plus  grandes  qu’ilz  eussent 
piecha  veues. 

Alors  le  conte  de  Warewic,  oyant  ces  nouvelles , 
appela  son  dit  admirai,  avec  tous  les  maistres  des 
navires,  leur  demandant  quel  chose  il  leur  sambloit 
bon  de  faire;  lesquelz,  d’une  voix,  luy  respondirent 
que  ilz  voulloient  combattre ,  car  ilz  estoient  fors 
assez.  Et  quant  le  conte  oy  la  responce  que  ilz  fai- 


212  CROMCQUES  D’ENGLETERRE.  [1460] 

soient,  et  leur  bonne  voullenté,  il  en  fut  moult  joyeulz. 
Si  fist  armer  ses  gens,  et  tout  aprester  :  luy  mesmes 
s’arma  et  prinst  le  bort  de  sa  nef,  alla  au  long  de  son 
navire,  et  prya  doulcement  à  tous  ses  gens  que  ce 
jour  le  voulsissent  servir  loyaument,  car  il  avoit 
espoir  en  Dieu  qu’il  leur  donroit  victore  :  lesquelz  luy 
respondirent  tous  que  de  ce  faire  avoient  bonne 
voullenté,  dont  il  les  remercya.  Si  se  apresterentles  ma- 
ronniers  et  regardèrent  lequel  [vent]  leur  estoit  le  plus 
propice.  Adont  dist  le  maistre  du  navire  qu’ilz  pren- 
deroienf  le  vent  au  dessus  de  leurs  annemis.  Ainsi 
comme  ilz  apprestoient  leurs  besongnes,  ilz  parclieu- 
rent  le  navire  du  duc  d’Excestre  quy  venoit  radement 
audevant  d’eulz,  car  ilz  cuidoient  que  le  conte  de 
Warewic  s’enfuist  ;  mais  quant  ilz  veyrent  que  le  dit 
conte  venoit  fraper  sur  eulz,  ils  se  retrayrent  de- 
dens  le  havre  Dertemue  \  Sique ,  quant  Warewic 
parceut  que  ilz  n’avoient  pas  voullenté  de  combattre 
à  luy,  il  dist  au  maistre  de  ses  navires  :  «  Alons  nostre 
chemin,  nous  avons  ycy  assez  atendu  sans  riens  faire.» 
De  quoy  les  maistres  furent  contentz;  car  aussi  ilz 
ne  povoient  longuement  séjourner  sur  la  mer,  parce 
qu’ilz  n’avoient  nulz  vivres.  Lors  dist  le  conte  à  ses 
gens  :  «  Or  sus,  enfans,  je  parchoy  aujourd’huy  que 
Dieu  nous  voelt  tout  bien,  et  que  nous  retournons 
sans  avoir  fortune;  si  l’en  devons  bien  mercyer.  » 
Et  advint,  ainsi  qu’ilz  se  devisoient,  que  ung  vent  de 
west  s’esleva,  duquel  ilz  avoient  mestier,  et  singlerent 


1.  Darmouth.  Les  marins,  ainsique  les  soldats,  dit  Carte  (II,  ^»3), 
refusèrent  de  se  battre  contre  leur  ancien  commandant.  Le  duc  d’Ex- 
cester  venait  d’étre  substitué  au  comte  de  Warwick  dans  la  charge  d  a- 
miral. 

telement  que  le  lendemain  ilz  arrivèrent  à  Callaix  : 
lesquelz  parcheut  la  guette  du  cliastel  venir  de  loingz  ; 
et  quant  il  congneut  que  c’estoient  navires  de  guerre 
venans  celle  part,  il  commença  à  sonner  alarme. 
Mais  quant  les  navires  aprocherent ,  congneurent  les 
Calleciens  tantost  les  enseignes  du  conte  de  Ware- 
wic  :  sy  commencèrent  à  faire  une  joye  moult  grande, 
pour  ce  qu’ilz  pensoient  bien  que  sa  venue  amen- 
deroient. 

Quant  les  navires  furent  arrivées,  tous  ceu!z  qui 
amoient  le  conte  ne  tardèrent  gueres  de  luy  aller 
audevant  pour  le  bienviengnier.  Si  y  eut  à  l’aborder 
grant  joye,  especialement  du  conte  de  Salsbery,  pere 
du  dit  Warewic  ,  du  conte  de  la  Marche,  son  cousin, 
et  du  conte  de  Faucquembergue,  son  oncle  :  et  aussi 
tous  ceulz  de  la  ville,  tant  hommes  comme  femmes, 
lui  firent  à  son  entree  moult  joieuse  cliiere. 

Incontinent  que  ceulz  de  Guynes ,  quy  avoient 
tousjours  bon  guet,  eurent  parceu  le  navire  venir, 
ilz  vindrent  courre  devant  Callaix ,  cuidans  que  ce 
feust  aulcun  secours  illec  envoie  d’Engleterre  pour 
eulz,  ce  qu’on  leur  avoit  promis  plusieurs  fois.  Si 
en  menèrent  moult  grant  joye  :  mais  quant  ils  sceu- 
rent  au  vray  que  c’estoit  le  conte  de  Warewic  qui 
retournoit  d’Irlande,  ilz  devinrent  moult  simples  et 
desplaisans  ;  car  ilz  pensèrent  qu’il  n’estoit  pas  venu 
despourveu  d’ayde  et  confort.  Entre  autres  bienvin- 
gnans  que  firent  au  dit  conte  de  Warewic  generalle- 
ment  tous  ceulz  de  Callaix,  esperans  qu’il  les  osteroit 
du  tourment  où  ilz  avoient  esté  longue  espace  aten- 
dans  sa  venue ,  fut  grandement  conjoye  la  dame 
de  Warewic,  mere  du  dit  conte,  principalement 


214  CRONICQUES  D’ENGLETERRE.  [1460] 

de  son  seigneur  raarv,  qui  de  long  tempz  ne  l’avoit 
veue  l. 

1182.  De  la  requeste  que  firent  ceulz  de  Callaix  au  conte 
Warewic,  et  de  sa  responce.  XX. 

Lendemain  que  le  conte  de  Warewic  fut  arrivé  à 
Callaix,  comme  oy  avez,  vindrent  devers  lui  les  habit- 
tans  de  la  ville;  lesquelz,  tous  ensamble,  lui  requirent 
qu’il  les  voulsist  aidier  à  oster  hors  du  dangier  où  ilz 
avoient  ja  longue  espace  esté  (et  tout,  pour  la  grant 
amour  qu’ilz  avoient  en  luy),  ce  que  plus  ne  povoient 
souffrir  ;  mais  estoient  contentz  qu’il  advisast,  à  leurs 
propres  despens,  comment  on  porroit  ruer  jus  ceulz 
de  Guynes. 

Quant  le  conte  oy  le  courage  et  affection  de  ces 
bonnes  gens  de  Callaix,  et  qu’ilz  avoient  voullente 
d’aller  ruer  jus  ceulz  de  Guynes,  il  leur  prya  qu  ilz 
eussent  ancores  ung  petit  de  pacience,  et  que  brief 
feroit  tant  vers  eulz  qu’ilz  seroient  contentz  de  lui. 
Et,  tost  aprez,  assambla  tous  principaulz  de  Callaix 
pour  savoir  et  conclurre  comment  ilz  pourroient  ceste 
guerre  mener  à  fin,  regardans  qu’ilz  avoient  les  Fran¬ 
çois  contre  eulz  et  pareillement  ceulz  des  pays  au  duc 
de  Bourguoigne,  parquoy  ilz  faisoient  difficulté  d’asse- 

1.  Var.  :  «  Fu  ycelluy  conte  de  IFanvicq  moult  haultement  recheus  et  bien - 
vingniez ,  tant  des  seigneurs  qui  layens  estoient ,  en  especial  de  madame  de 
IVarwicq,  sa  femme* ,  laquelle  avait  souffert  mainte  doleur  durant  son  volage , 
et  aussi  pareillement  fu  bienvegniez  de  tous  les  soudoiers  de  la  ville  et  de  tout 
le  commun  ;  car  ilz  esperoient  tous  que  il  les  osteroit  du  tourment  ou  ilz  avoient 
esté  si  longue  espace  en  attendant  sa  venue.  »  (Mss.,  n°  432,  Fonds  Sorbonne.) 

*  Anne,  tille  de  Richard  de  Beaulort,  comte  de  Warvvic.  (Dügd^le,  I,  301.1 

gier  Guy  lies.  Et  si  eurent  aussy  regard,  se  auîc  un  mal 
leur  en  prenoit,  que  ceulz  du  royaulme  d’Engleterre 
serroient  tant  plus  fors  contre  eulz.  Puis,  quant  ilz 
eurent  tout  ce  bien  ymaginé ,  ilz  appelèrent  tout  le 
commun  de  la  "ville  qui  leur  remonstrerent  que  mieulz 
leur  sambloit  de  faire  autrement ,  pourveu  qu’ilz 
avoient  de  bons  amis,  en  Engleterre,  dont  ilz  povoient 
mieulz  valloir  :  c’estoit  de  faire  armee,  et  entrer  en 
pays;  car  ceulz  de  Kent  estoient  de  leur  party.  Pour- 
quoy  tous  se  conclurrent  à  ce  conseil  :  puis  fist  Ware¬ 
wic  apprester  tout  son  navire,  le  plus  estoffeement 
qu’il  peult,  de  vittailles  et  toutes  choses  à  leur  voyage 
necessaires. 

1183.  Comment  les  contes  de  la  Marche,  de  Warewic  et 

de  Fauquembergue  arrivèrent  à  Zandvich.  XXI. 

Ce  tempz  pendant  que  le  conte  de  Warewic  se  tint 
à  Callaix  depuis  son  retour  d’Irlande,  le  duc  de  Som- 
bresset  estoit  tout  esbahy  ;  car  il  cuidoit  pour  vray 
qu’il  s’en  feustfuy,  sans  plus  devoir  revenir  :  pourquoy 
il  se  tyra  devers  le  conte  de  Charollois1,  adfin  de 
trouver  aulcun  moien  à  soy  entretenir;  car  il  n’avoit 
esperance  que  d’Engleterre  quelque  secours  lui  ve- 
nist;  et,  de  fait,  voulloit  livrer  le  chastel  de  Guynes 
au  dit  conte  de  Charollois  ,  se  n’eust  esté  le  duc 
Phelippe  son  pere,  quy  dist  qu’il  ne  voulloit  riens 
emprendre  sur  le  roy  d’Engleterre  :  et  ainsi  cessa  ce 
marcliié. 

Or  advint,  quant  le  conte  de  Warewic  eut  conclu 
par  la  maniéré  dite  avec  ceulz  de  Callaix  que  , 


I .  Charles,  comte  de  Charolais,  fils  de  Philippe  le  Bon. 

pour  le  bien  du  roiaulme  et  de  tous  les  marchans,  ilz 
leveroient  armee,  il  appela  son  pere  et  le  conte  de 
la  Marche,  ausquelz  il  remonstra  comment  il  les  con- 
venoit  mettre  sur  mer  et  entrer  en  pays;  car  il  ne 
doubtoit  pas  qu'ilz  n’eussent  de  bons  amis  :  lesquelz 
lui  respondirent  qu’ilz  estoient  bien  contens  de  tout 
ce  qu’il  feroit,  et  estoient  pretz  de  vivre  et  morir 
avec  luy  pour  entretenir  en  estât  le  roiaulme  d’Èn- 
gleterre. 

Aprez  toutes  ces  conclusions  ainsi  prinses  par  le 
conte  de  Warewic,  il,  sachant  ses  navires  estre 
prestes  et  bien  armees  comme  à  son  emprinse  apar- 
tenoit,  fist  habillier  et  armer  tous  ses  gens  d’armes, 
puis  se  partirent  de  Callaix  bien  nm  combatans  soubz 
la  conduite  des  dis  contes.  Si  fut  illec  laissié  la  dame 
de  Warewic  *,  avec  elle  la  femme  de  son  filz ,  en 
la  garde  de  ceulz  de  Callaix,  laquele  ville  il  avoit 
pourveue  de  bons  gouverneurs.  Et  tant  nagèrent,  ou 
nom  de  Dieu  et  de  Saint  George,  qu’ilz  arrivèrent  à 
Zandvich,  dont  ceulz  du  pays  furent  moult  joyeulz. 
Et  là  vindrent  les  nobles  du  pays  de  Kent  devers  le 
conte  de  la  Marche,  disans  :  «  Nous  voulions  vivre  et 
morir  avec  vous.  »  Lequel  conte  de  la  Marche,  voiant 
la  bonne  voullenté  de  ceulz  de  ce  pays ,  il  demanda  à 
son  cousin  de  Warewic  comment  il  se  conduiroit  :  et 
luy  respondy  qu’il  parleroit  à  eulz  pour  scavoir  leurs 
courages;  car  ilz  avoient  mestier  d’eulz  conduire  bien 
sagement  contre  nos  annemis. 

1.  Il  faudrait  lire,  sans  doute,  la  darne  de  Salisbury ,  mère  du  comte 
de  Warwick.  Le  ms.  fonds  Sorbonne,  n°  432,  porte  :  «  Sy  laissa  le  conte 
de  Warwicq  madame  sa  mcre  en  la  garde  de  ceulz  de  Calais,  » 

1184.  Comment  tous  les  princes  et  seigneurs,  et  leurs  gens 
d’armes,  passèrent  parmy  Londres.  XXII. 

Aprez  ce  que  le  conte  de  Warewic  se  fut  devisé 
au  conte  de  la  Marche ,  il  parla  à  ceulz  du  pays  de 
Kent,  ausquelz  il  remonstra  les  maulz  qui  estoient  ad¬ 
venus  ou  royaulme  depuis  que  ceulz  quy  de  présent 
avoient  le  gouvernement  du  roy  y  estoient,  et  les  pertes 
qu’ilz  avoient  eu  depuis  un  peu  de  tempz  en  France  : 
«  Et  nous  meismes  avons  perdu  et  perdons  journele- 
ment  :  si  sommes  chassies  hors  du  pays  pour  avoir 
voullu  remonstrer  au  roy  les  pertes  et  grans  dommages 
que  avons  fait  ou  royaulme  de  France,  et  aussi  que 
ce  présent  royalme  va  à  perdition.  Et,  par  ainsi, 
nous  avons  voullu  et  encores  voulions,  à  l’ayde  de 
nos  bons  amis,  tant  faire  que  le  dit  royalme  soit  remis 
en  l  ’estât  où  nos  predicesseurs  Font  tenu  et  gardé  par 
cy  devant  :  et,  pour  tant,  vous  pryons  à  tous  que  nous 
aydiés  à  remettre  le  pays  en  paix  et  en  union ,  non 
obstant  que  à  la  personne  du  roy  ne  voulions  que 
bien  ;  ains  le  querons  bien  garder  et  préserver  alen- 
contre  de  tous  ceulz  qui  sont  desloiaulz  à  la  couronne.  » 

Aprez  ce  que  le  conte  de  Warewic  eut  parlé  à  l’ar- 
chevesque  de  Cantorbie 1  et  auz  nobles  du  pays  de 
Kent,  ilz  se  partirent  tous  de  Zandvich ,  à  grant  puis¬ 
sance  de  gens  qui  journelement  lui  croissoient.  Si 
marchèrent  avant  jusques  à  Rocestre  qu’ilz  guaigne- 
rent,  et,  quant  ilz  eurent  passé  la  riviere,  se  logèrent  à 
ung  village  appelé  Dorceffort  :  et  lors  qu’ilz  furent 

• 

1.  Thomas  Bourchier,  ci-devant  évêque  d’Ely  (voy.  p.  180,  note  3), 
passa,  le  22  avril  1454,  à  l’évêché  de  Cantorbéry,  où  il  siégea  jusqu’à  sa 
mort. 

tous  logiés,  les  princes  et  les  seigneurs  se  misrent  en- 
samble,  avec  eulz  l’archevesque  de  Cantorbie,  l’eves- 
que  de  Rocestre1,  l’evesque  de  Lyons2,  et  tous  les 
autres  nobles  ensievant;  et,  là,  conclurrent  qu’ilz  en- 
voieroient  devers  l’evesque  de  Londres3,  le  Maisre  et 
les  seigneurs  de  la  ville,  pour  scavoir  d’eulz  se  ilz  les 
souffriroient  passer  par  leur  ville  ,  eulz  et  leur  gens  ; 
et,  aussi,  pour  eulz  remonstrer  comment  ilz  venoient 
tous  pour  le  bien  du  roy  et  roiaulme  d’Engleterre  : 
laquele  matière  pronuncha  l’evesque  d’Elv,  auquel  la 
commission  fut  baillié  par  les  chiefz  de  ceste  armee. 

Cest  evesque,  doncques,  aiant.  la  dite  charge,  luy  qui 
estoit  ung  notable  prélat  et  sage,  quant  il  vint  prez 
de  la  cité,  en  ung  lieu  appelé  Sutwer4,  decha  la  riviere 
de  Tbamise,  il  y  trouva  grant  foison  de  gens  d’armes, 
lesquelz  estoient  au  seigneur  de  Scalles,  quy  gardoient 
le  passage,  desquelz  ilz  fut  arresté  ,  et  luy  demandè¬ 
rent  de  par  qui  il  venoit.  A  quoy  il  respondy  qu’il 
estoit  envoié  de  par  le  conte  de  la  Marche,  pour  par¬ 
ler  au  Maisre  de  Londres  et  aux  manans  de  la  ville  ; 
lesquelz  gens  d’armes  prindrent  l’evesque  et  le  menè¬ 
rent  devant  le  seigneur  de  Scalles,  estant  dedens  la 
tour  de  Londres,  où  il  se  tenoitpour  ce  qu’il  n’avoitpas 
grant  fyance  au  commun  de  la  ville.  Lequel  evesque, 
soy  trouvant  devant  le  seigneur  de  Scalles,  se  doubtoit 

1 .  John  Lowe,  évêque  de  Rochester,  de  1444  à  1467,  époque  de  sa  mort. 
(Godwin,  535.) 

2.  Le  ms.  432,  fonds  Sorbonne,  porte  :  «  l’evesque  d 'Els.  »  William 
Gray;évéque  d’Élyde  1454  au  4  août  1478, époque  de  sa  mort.  (Godwin, 
268-269.) 

3.  Thomas  Kemp,  créé  évêque  de  Londres  le  8  février  1449,  siégea 
jusqu’à  sa  mort,  arrivée  le  28  mars  1489.  (Godwin,  189.) 

4.  Southwarck. 

d’avoir  maulvaise  compaignie  :  non  obstant  laquele 
chose,  lui,  qui  estoit  sage,  trouva  ses  excusations, 
disant  que  ce  qu’il  faisoit  estoit  tout  cuidant  bien 
faire,  et  que  sa  vocation  n’estoit  pas  soy  mesler  de  la 
guerre,  ains  de  toute  paix  et  transquilité. 

Quant  le  seigneur  de  Scalles  eut  bien  questionné 
et  entendu  l’evesque  d’Ely,  il  le  laissa,  sans  empesclie- 
ment,  aller  faire  son  message,  dont  l’evesque  fut 
moult  joyeux.  Si  s’en  alla  devant  les  seigneurs  de  la 
ville  pronunchier  sa  légation,  ainsi  que  chargié  lui 
estoit  de  par  les  Princes  quy  l’envoioient. 

Quant  les  Maisre ,  seigneurs ,  bourgois  et  mar- 
chans  eurent  oy  la  proposition  de  l’evesque,  ilz  se 
tyrerent  ensamble  et  se  devisèrent,  selon  ceste  ma¬ 
tière  ,  de  la  venue  desdis  seigneurs ,  et  la  grant 
armee  qu’ilz  menoient  ;  telement  que  tous  ensam¬ 
ble  conclurrent  qu’ilz  livreroient  passage  à  eulz  et 
leurs  gens  d’armes ,  pourveu  qu’ilz  promeltroient 
de  passer  paisiblement,  sans  faire  à  nul  tort  ne  dom¬ 
mage,  ains  passeroient  oultre  legierement.  Puis,  quant 
ilz  eurent  conclu,  firent  la  responce  à  l’evesque,  pour 
ycelle  reporter  auz  seigneurs,  dont  il  fut  moult  joyeulz. 
Sy  prinst  congié  d’eulz  pour  aller  faire  son  raport  ; 
mais,  au  partir,  lui  prièrent  qu’il  les  eust  pour  recom¬ 
mandez  devers  les  dis  seigneurs,  et  que  du  tout  ilz  se 
habandonnoient  à  eulz  ;  puis  s’en  retourna  auz  princes 
qui  l’avoient  envoie  ,  ausquelz  il  fist  son  raport  de  la 
responce  et  assistence  que  ceulz  de  Londres  luy 
avoient  fait  ou  nom  de  eulz ,  dont  les  contes  furent 
très  contentz. 

Tantost  aprez  ces  nouvelles  oyes,  furent  les  trompettes 
sonnees  :  si  partyrent  les  ditz  seigneurs  et  leurs  gens, 

et  tant  chevaulcherent  qu’ilz  arrivèrent  à  Londres1, 
où  le  Maisre  et  tous  les  seigneurs ,  bourgois  et  mar- 
cbans  du  dit  lieu  leur  vindrent  au  devant  et  relatè¬ 
rent  tout  ce  qu’ilz  avoient  dit  à  l’evesque  d’Ely  ;  de 
quoy  lesdis  princes  les  remercyerent.  Si  Firent  mar- 
ehier  leurs  gens  d’armes  et  passer  paisiblement  tout 
au  long  de  la  ville  ;  puis  demandèrent  la  cause  pour- 
quoy  le  seigneur  de  Scalles  estoit  dedens  la  tour  de 
Londres,  et  comment  ilz  en  pourroient  bien  faire  ;  car 
ilz  doubtoient  que,  se  ilz  passoient  oultre  sans  le 
mettre  à  subjection ,  qu’il  ne  feist  aulcun  desplaisir  à 
eulz  et  à  leurs  gens.  Sy  se  arresterent  les  princes  ,  et 
parlèrent  tous  ensamble  de  ceste  matière,  avec  eulz 
le  Maisre  de  Londres  et  les  plus  grans  de  la  ville.  Si 
conclurrent,  d’un  commun  acord,  que  le  conte  de 
Salsebery  demourroit  à  Londres  atout  deux  mille 
hommes  et  ceulz  de  la  ville ,  quy  estoient  bien  xxxm, 
pour  assegier  ledit  seigneur  de  Scalles,  lequel  fut  avi- 
ronné  de  tous  costez ;  et  que  les  contes  de  la  Marche, 
deWarewicet  de  Fauquembergue ,  adcompaigniés  de 
plusieurs  prelatz  et  grans  seigneurs  ,  se  tyrroient  vers 
Nortbanton ,  pour  combattre  la  compaignie  du  roy 
Henry  ,  lequel  y  estoit  en  personne ,  et  avoient  prins 
ung  champ  moult  fort  audeseure  de  la  ville  ;  lequel 
avoient  ancores  fortiffié,  pourquoy  il  estoit  mal  à  avoir, 
se  n  eust  esté  ung  chevallier,  appelé  messire  Rasse 
Segeray,  quy  trahy  la  compaignie  du  roy2. 

1.  Le  2  juillet  1460.  (Carte,  II,  753.) 

2.  Nous  pensons  que  Wavrin  fait  ici  une  erreur  de  nom.  Celui  qui, 
au  dire  de  tous  les  historiens,  trahit  Henri  VI  à  Northampton,  se  nom¬ 
mait  Edmond,  lord  Grey  de  Ruthyn.  Édouard  IV  le  créa  chancelier 
d  Angleterre  le  24  juin  1464,  puis  après,  comte  de  Kent;  il  fut  élevé  à 

1185.  Comment  ces  princes  partyrent  de  Londres,  tyran t  à 
Saint  Albon,  et  comment  ilz  envoierent  devers  le  roy 
en  toute  humilité.  XXIII. 

Pour  le  tempz  que  l’en  comptoit  l’an  mil  quatre 
cens  lx,  comme  cy  dessus  avez  oy,  les  contes  delà  Mar¬ 
che  ,  de  Warewic  et  de  Fauquembergue  prindrent 
congié  au  conte  de  Salsebery  ,  au  Maisre  de  Londres 1 
et  aus  autres  seigneurs,  leur  pryant ,  moult  affectueu¬ 
sement,  que  ilz  aidaissent  ententivement  à  garder 
la  tour  et  la  ville  de  Londres  ,  où  estoient  plusieurs 
nobles  hommes  avec  le  seigneur  de  Scalles,  et  maintes 
nobles  dames ,  qui  tindrent  la  dite  tour  l’espace  de 
trois  sepmaines ,  où  il  eut  maintes  belles  escarmuches 
et  apartises  d’armes  faites  avant  la  rendition ,  et 
beaucop  de  mors  et  blechiés. 

Aprez,  doncques,  le  congié  prins,  les  princes  se  par- 


cette  dignité  le  30  mai  1463.  (J.  G.  Nichols,  JFarkwortli  s  clironicle ,  30, 
notes.)  Rasse  Segeray  ou  Segray,  comme  l’appelle  Wavrin  ,  se  nommait 
Ralph  Grey  de  Wark,  Heton  et  Ghillingliam  :  il  était  petit-fils  de  Thomas 
Grey,  décapité  à  Soutliampton  le  3  août  1413.  Après  avoir  trahi  la  con¬ 
fiance  d’Edouard  IV  en  faveur  de  Henri  VI,  Ralph  Grey  fut  fait  pri¬ 
sonnier  lors  delà  prise  du  château  de  Bamboroug  (1464).  Édouard  le 
fit  dégrader  de  l’ordre  de  la  chevalerie*,  puis  décapiter.  (Id  .,ibid., 

p.  36-39.) 

Vov.  aux  Pièces  justificatives,  nos  II  et  III,  deux  lettres  qui  concer¬ 
nent  ce  personnage. 

1.  William  Hulyn.  (Rymer,  V,  partie,  II,  101.) 

*  Observons  toutefois  que  le  Yeard-Book ,  cité  par  Lingard  (  II ,  56 1 ,  note  2) , 
dit  que  a  le  cause  del  cel  punishment  de  luy  en  tiel  maner,  fuit  per  cause  de  son 
perjury  et  doublenesse,  que  il  avoit  fait  al  roy  Henry  le  size  jadis  roy...  et  auxy 
al  roy  Edward  le  quart,  qui  ores  est. 

Dugdale  (III,  469)  dit  que  «sirRaphes  Grey  ofWorke  fut  fait  chevalier  à  Leices- 
ter  le  jour  de  la  Pentecôte,  dans  la  4®  année  du  règne  de  Henri  VI  (1425)  par  John 
duc  de  Bedford.  »  Le  roi  (à  peine  âgé  de  quatre  ans)  reçut  aussi,  en  même  temps, 
cet  honneur  de  la  main  dudit  duc. 

tyreot  de  Londres  atout  leurs  gens  et  s’en  allèrent 
logier  à  Saint  Albon,  x  milles1  de  là.  Sy  encontrerent 
en  leur  chemin  le  seigneur  de  Scaulay 2,  acompaignié 
de  quatre  cens  archiers  du  pays  de  Lancastre  qu’il 
leur  amenoit,  auquel  ilz  firent  bonne  cbiere  ;  et  là 
demourerent  tous  ensamble  celle  nuit  :  puis,  lende¬ 
main,  s’en  allèrent  logier  à  une  ville  appelée  Devistalle3, 
à  vi  milles  de  Northanton  ,  où  estoit  l’armee  du  roy 
Henry,  où  ilz  séjournèrent  deux  jours,  anchois  qu’ilz 
peussent  estre  tous  ensamble;  car  ceulz  de  pié  ne  po- 
voient  aller  sitost  que  ceulz  de  cheval,  pour  le  tempz 
mesmes,  qui  estoit  pluvieux. 

Quant  les  contes  dessus  nommez  veyrent  leur 
armee  ensamble,  ilz  se  misrent  en  conseil  pour  adviser 
comment  ilz  pourroient  mettre  leur  emprinse  à  bonne 
fin.  Si  furent  a  ce  conseil  appelez  l’archevesque  de 
Cantorbye  et  plusieurs  autres  prelatz  et  barons  qui  es- 
toient  en  la  compaignie,  pour  conclurre  de  tout  ce 
qu’ilz  avoient  à  faire.  Et  ainsi  la  matière  bien  debatue 
entr’eulz,  ilz  trouvèrent  que  c’estoit  le  plus  honnou- 
rable  d’envoier  quelque  notable  personne  en  l’ost  du 
roy  Henry  pour  scavoir,  auz  seigneurs  d’entour  luy, 
pourquoy  ne  à  quel  cause  ilz  mettoient  le  roi  Henry 
auz  champz.  Si  fut  ordonné,  pour  ce  message  faire, 

1  evesque  de  Pvocestre 4  ;  lequel  vint  devers  le  conseil  , 

1.  Saint-Albans  est  à  21  milles  de  Londres. 

2.  Thomas,  lord  Stanley,  beau-frère  du  comte  de  Warwiek.  Mort  le 
9  novembre  1504.  (Dugdale,  III,  248-249). 

3.  Dunstable,  sur  les  frontières  du  Hertfordshire,  à  33  milles  de  Lon¬ 
dres.  (T.  Moule.) 

4.  Selon  Holinshed  (II,  654),  ce  fut  l’évêque  de  Salisbury  qui  fut 
chargé  de  ce  message. 

où  il  luy  fut  baillié  charge  de  saluer  le  roy  et  luy  dire 
que  ses  cousins  de  la  Marche  et  de  Warewic  venoient 
pour  le  mettre  hors  des  mains  de  ses  armemis;  et  aussi 
signifier  au  conte  de  Boucquinghuem  qu’il  widast  le 
champ,  ou  autrement  il  serroit  combatus. 

1186.  Comment  l’evesque  de  Rocestre  vint  devers  le  conseil 

du  roy,  et  de  la  responce  quy  lui  fut  faite.  XXIIII. 

Ainsi ,  doncques ,  l’evesque  de  Rocestre  chargié 
d’aller  à  Northanton  devers  le  roy  d’Engleterre  et  son 
grant  conseil ,  il  prinst  congié  des  seigneurs  :  et  tant 
chevaulclia  qu’il  vint  au  lieu  où  estoient  le  roy  Henry, 
ensamble  les  princes  et  barons  qui  l’acompaignoient  ; 
puis ,  quant  l’evesque  fut  aprochié  le  champ  jusques 
à  une  croix  sur  une  montaigne,  au  dessus  dudit  champ, 
il  encontra  ung  gentil  homme  du  guet,  lequel  lui  de¬ 
manda  la  cause  de  sa  venue  par  de  là.  Et  l’evesque, 
sans  soy  esbahyr,  luy  respondy  qu’il  venoit  pour  par¬ 
ler  au  roy  et  à  son  grant  conseil,  et  qu’il  estoit  envoie 
de  par  les  contes  de  la  Marche  et  de  Warewic.  Et  lors 
le  gentil  homme  moult  doulcement  luy  dist  :  «  Sire, 
vous  soyés  le  bien  venus.  Je  vous  menray  devers  le 
roy  pour  faire  vostre  message,  et  ce  dont  vous  avez  la 
charge.  »  Et  lors  que  l’evesque  se  trouva  jusques  en  la 
presence  du  roy,  et  qu’il  vey  si  grant  appareil  de  gens 
d’armes  et  d’artillerie,  et  de  grans  fossez  qu’ilz  avoient 
fais  autour  du  champ,  esquelz  l’eaue  de  la  riviere  cou- 
roit  quy  environnoit  tout  l’ost ,  il  prya  à  ceulz  qui  le 
conduissoient  que,  anchois  qu’il  venist  jusques  au  roy, 
il  lui  voulsissent  signifier,  et  au  conseil,  sa  venue.  La- 
quele  chose  ilz  firent  incontinent;  car  ilz  s’en  allèrent 
parler  au  conte  de  Boucquinghuem  qui  leur  demanda 

s’ilz  ne  scavoient  point  la  cause  pourquoy  l’evesque 
venoit  par  delà  :  et  ilz  respondirent  que  non  ,  et  atant 
il  l’envoia  quérir.  Si  fut  amenez  devant  la  tente  du  roy, 
ou  vindrent  tantost  ledit  conte  de  Boucquinghuem  et 
autres  grans  seigneurs,  pour  oyr  ce  que  l’evesque 
volroit  proposer.  Et  lors  qu’il  vey  la  grant  seignourie, 
il  leur  Fist  la  reverence,  en  les  saluant  de  par  les 
contes  de  la  Marche  et  de  Warewic,  et  tous  les  sei¬ 
gneurs  qui  l’envoioient,  en  leur  requérant  humble¬ 
ment  de  povoir  parler  à  la  personne  du  roy.  Mais  il 
lui  fut  respondu  que  le  roy  n’estoit  point  en  estât  de 
parler  à  lui  ;  mais  se  quelque  chose  voulloit,  il  leur 
deist,  et  on  îuy  feroit  scavoir. 

Quant  Fevesque  de  Rocestre  vey  que,  pour  l’heure, 
il  ne  parleroit  pas  au  roy,  adont  comta  il  à  ces  sei¬ 
gneurs  les  causes  de  sa  venue  et  la  charge  qu’il  avoit 
de  dire,  tout  de  point  en  point.  Et  lors  que  Bouc- 
quinghuem  eut  oy  et  entendu  la  proposition  du  dit 
evesque,  il  se  tyra  à  part,  où  il  appela  messire  Rasse 
Segray,  le  seigneur  de  Beaumont ,  le  conte  de  Chiros- 
hury7  filz  du  seigneur  de  Thalbot1,  et  plusieurs  autres 
grans  seigneurs ,  pour  avoir  advis  de  respondre  à 
1  evesque  sur  ce  qu’il  avoit  proposé.  Puis,  quant  ilz 
eurent  bien  chancelle  la  dite  proposition  alleguié  de 
par  les  princes  dessus  dis  ,  ilz  dirent ,  d’un  commun 
acord ,  [  qu’ilz  povoient  ]  clerement  veyr  que  les 
contes  de  la  Marche,  de  Warewic  et  de  Fauquember- 
gue  ne  pourchassoient  que  leur  mort.  Si  conclurrent 
ensamble  de  faire  responce  au  dit  evesque,  disant 
qu’il  s’en  retournast  devers  les  seigneurs  qui  là  Fa- 


1.  Voy.  ei-clessus,  tome  I,  page  279,  note  3. 


[1460]  SIXIÈME  PARTIE,  LIVRE  III,  xxiv-xxv.  225 

voient  envoie,  et  leur  deist  qu’ilz  îVestoient  point  tra- 
bitres  ne  desloyaulz  au  roy,  ains  estoient  pour  le 
garder  envers  tous  ceulx  quy  le  volroient  grever. 

Adont  l’evesque,  aiantsa  responce  tele  que  oy  avez, 
fut  moult  joyeux  que,  sans  nul  dangier  de  son  corpz, 
il  s’en  povoit  retourner  vers  les  contes  de  la  Marche  et 
de  Warewic,  ausquelz  il  la  raconta  tele  que  faite  luy 
avoient  les  dis  gouverneurs  du  roy,  à  quy  ilz  ne  l’a- 
voient  pas  souffert  parler.  Quant  le  conte  de  Ware¬ 
wic  oy  ces  nouvelles ,  il  dist  au  conte  de  la  Marche 
qu’il  estoit  tempz  de  marchier  avant.  Si  furent  mandez 
tous  les  capittaines  ausquelz  on  commanda  que  à 
lendemain  au  matin  feussent  prestz ,  eulx  et  leurs 
gens,  pour  tyrer  vers  Northanton,  comme  ilz  firent 
bien  et  dilligamment.  Si  se  desloga  toute  l’armee  de  ce 
lieu  ,  quy  estoit  nombree  à  imxx  mille  hommes  ,  et 
celle  du  roy  de  xl  à  Lm.  Et  tant  marchèrent  les  dis 
contes,  qu’ilz  se  vindrent  joindre  prez  du  champ  du 
roy,  qui  estoit  en  une  vallee,  au  desoubz  de  la  ville  de 
Northanton  ;  et  se  loga  l’armee  du  conte  de  la  Marche 
si  liault,  qu’ilz  povoient  plainement  veoir  la  pluspart 
de  ce  quy  se  faisoit  en  l’ost  du  roy. 

1187.  Cy  fût  mention  de  la  grant  battaille  où  le  roy  Henry 
d’Engleterre  fut  prins  et  le  duc  de  Boucquingliuem 
occis,  avec  luy  plusieurs  autres  grans  seigneurs.  XXV. 

Quant  le  conte  de  Warewic  vint  sur  la  montaigne 
et  vey  le  champ  du  roy ,  aprez  qu’il  eut  bien  ad  visé 
la  maniéré  d’ycelluy,  il  ordonna  deux  capittaines  (dont 
l’un  fut  Jehan  Staffort1,  et  l’autre  le  seigneur  de 

t.  John  Stafford,  mort  le  8  mai  1473.  (DuGnALE,  I,  174.) 

Strop1)  pour  conduire  l’advangarde  de  leur  armée 
jusques  ad  ce  que  tout  leur  peuple  feust  assamblé  ; 
puis  se  misrent  les  princes  et  seigneurs  en  conseil,  au¬ 
quel  ilz  conclurrent  d’envoier  de  rechief  devers  le 
roy  et  ses  conseilliers  pour  scavoir  se  ils  voldroient 
laissier  le  champ  ou  combattre.  Et  pour  faire  ce  mes¬ 
sage  y  fut  envoie  Warewic  le  herault,  lequel,  aprez  la 
charge  recheue  de  ses  seigneurs,  alla  parler  au  duc  de 
Boucquinghuem  ,  auquel  herault,  aprez  qu’il  eut  es- 
couté  sa  charge,  sachant  que  le  conte  son  maistre  ne 
l’amoit  pas ,  il  respondy  moult  fierement,  disant 
qu’il  ne  laisseroit  pas  le  champ  sans  combattre,  et  que 
autre  responce  n’auroit.  Pourquoy  le  herault  retourna, 
hastivement ,  devers  les  seigneurs  de  son  party,  aus- 
quelz  il  fist  son  raport  de  ce  qu’il  avoit  trouvé  au 
duc  de  Boucquinghuem  :  et  sur  ce,  sans  plus  arrester, 
firent  marchier  leurs  gens  avant,  en  bonne  ordon¬ 
nance,  pour  envahir  leurs  annemis. 

Tost  aprez  que  le  dit  herault  se  fut  party  du  duc  de 
Boucquinghuem ,  il  appela  tous  les  seigneurs  qui  es- 
toient  autour  du  roy,  ausquelz  il  dist  :  «  Beaux  Sei¬ 
gneurs,  il  nous  fault  aujourd’huy  combattre  ;  car  veez 
ycy  nos  annemis  qui  marchent  fort  avant.  »  Et  ilz 
respondirent  tous  :  «  Nous  garderons  nostre  champ  , 
car  nous  sommes  gens  assez  »  ,  comme  ilz  estoient , 
c’est  à  scavoir  environ  l  mille  hommes.  Et  pour  ce  , 
dist  on,  que  cellui  qui  compte  sans  son  lioste  compte, 
par  coustume,  deux  fois,  je  le  dis,  pour  tant  que  à  grant 
paine  sepeult  on  garder  d’un  homme  trahittre,  comme 


1.  John,  lord  Scrope  deBolton,  mortle  12  juillet  1494.  (Dugdale,  I, 

ycy  povez  oyr  ;  car,  avant  ce  qu’on  abordast  à  bat- 
taille,  le  conte  de  Warewic  avoit  dit  aux  siens  chiefz 
de  guerre  qu’ilz  deissent  à  leurs  gens  que  tous  ceulz 
quy  portoient  le  Ravestoc 1  noué  feussent  saulvez,  car 
c’estoient  ceulz  qui  leur  dévoient  faire  l’entree  ou 
parcq. 

Quant  le  conte  de  Warevic  eut  ses  gens  introduis 
en  ce  que  ilz  dévoient  faire,  il  fist  marchier  son  avan- 
garde,  laquele  conduissoit  le  conte  de  Fauquembergue. 
Si  descendirent  au  fons  de  la  vallee,  et  les  contes  de 
la  Marche  et  de  Warewic  conduissoient  la  battaille , 
lesquelz  passèrent  si  avant  qu’ilz  vindrent  combattre 
main  à  main;  et  y  eut  moult  grosse  escarmuche.  Si 
dura  l’assault  bien  trois  heures,  et  ancores  eust  plus 
duré,  se  ne  feust  messire  Rasse  Segray2,  qui  fist  faulte 
au  duc  de  Boucquingbuem  ;  car  il  mist  le  conte  de  la 
Marche  dedens  le  champ  par  son  costé  ,  parquoy  il  y 
eut  moult  grant  occision.  Sy  y  fut  prins  le  roy  Henrv 
par  un  archier  appelé  Henry  Montfort  ;  et  y  furent 
occis  le  duc  de  Boucquinghem ,  le  conte  de  Chiros- 
bury,  le  seigneur  de  Beaumont,  messire  Thomas 
Fyderme3  et  plusieurs  autres  grans  seigneurs.  Si  furent 
en  celle  desconfilure4  les  mors  nombrez  à  xn™,  et  de 
prisonniers  y  eut  grant  multitude. 


1.  Rcigged  Stoff ,  bâton  brisé.  (Dugdale,  I,  306).  «  Le  ravestre ,  dit 
Commynes  (I,  133),  était  la  livrée  dudit  comte  »  de  Warwick. 

2.  Voy.  ci-dessus,  p.  220,  note  2. 

3.  Thomas  Fynderum  ne  mourut  pas  à  la  bataille  de  Northampton, 
comme  l’avance  ici  Wavrin.  Il  fut  décapité,  le  17  mai  1464,  après 
la  bataille  d’Exham.  Voy.  ci-dessous,  au  n<>  1242,  chap.  xxx  du 
liv.  IV. 

4.  Cette  défaite  eut  lieu  à  Northampton,  dans  le  comté  de  ce  nom,  à 
66  milles  de  Londres,  le  10  juillet  1460. 

1188.  Gomment  le  roy  Henry  fut  amené  à  Londres.  Et  des 
ordonnances  qui  y  furent  faites  touchant  le  gouverne¬ 
ment  du  roialme  d’Engleterre.  XXVI. 

Aprez  ceste  battaille  guaignié,  les  contes  de  la  Mar¬ 
che  et  de  Warçwic  emmenerent  le  roy  Henry  1  à  Nor- 
thanton,  où  il  fut  moult  esbahy  quant  il  se  trouva  en 
leurs  mains ,  non  obstant  que  il  n’avoit  pas  le  sens 
de  concepvoir  les  grans  maulz  qui  en  advendroient. 
Et  lors  lesdis  contes  luy  dirent  que  il  feist  bonne  chiere, 
car  il  estoit  avec  ses  bons  amis.  Et  là  furent  trois  jours 

1 .  La  pièce  suivante  nous  paraît  trouver  ici  sa  place  naturelle.  Elle 
contient  quelques  détails  relatifs  à  la  prise  du  roi  d’Angleterre,  au  sort  de 
sa  femme  et  de  son  fils,  et  à  la  position  de  quelques-uns  de  ses  partisans 
demeurés  fidèles  : 

cc  Monsieur  le  Trésorier,  nous  nous  recommandons  à  vous  tant  que 
faire  povons.  Depuis  naguaires  n’avons  point  escript  au  Roy  des 
nouvelles  d’Angleterre,  pour  ce  que  il  n’en  est  venu  riens  de  certain  ; 
car  tout  ce  qui  en  est  venu  par  deçà,  c’est  de  Calaiz.  Or,  comme 
savez  assez,  ilz  ne  sont  pas  deux  costés.  Posé  que,  pour  certain,  le  rov 
est  es  mains  du  conte  de  Warwick,  et  la  reygne  est  vers  les  marches 
de  Galles,  son  filz  avecques  elle,  acompaignee  du  duc  d’Excestre  et  de 
grant  nombre  de  gens.  La  grosse  tour  de  Londres  tient  encores  pour 
elle,  le  seigneur  Descalles  dedens  et  d’autres  grans  seigneurs.  Au  regard 
du  duc  de  Sommercet,  il  est  encores  à  Guignes,  tenant  tousjours  la  part 
qu’il  souloit  tenir.  Il  a  eu  son  saufconduit,  et  remercie  très  humblement 
le  Roy.  Il  a  escript  ad  moy,  Grant  Seneschal;  et,  ad  ce  que  je  puis  con- 
gnoistre,  il  n’est  pas  délibéré  de  se  partir  du  dit  lieu  de  Guignes,  pour 
passer  de  là,  jusques  ad  ce  qu’il  ait  nouvelles  d’un  homme  qu’il  a  envoyé 
par  de  là  :  duquel  il  atant  l’advenue  de  jour  en  jour,  pour  savoir  au 
certain  quelle  intencion  a  la  royne,  et  comme  le  fait  du  royaume  est. 
Au  surplus,  monsieur  le  Trésorier,  nous  prions  à  Nostre  Seigneur  qu’il 
vous  doint  ce  que  desirez. 

«  Escript  à  Rouen,  le  xxviejour  de  juillet. 

a  S’il  vient  nouvelles  sceures,  on  le  fera  savoir  au  Roy  incontinent. 
«  Les  tous  vostres,  le  Patriarche  evesque  de  Bayeux,  Bbeszé.  b  ( B'ibl . 
imp.,  Mss.,  fonds  Gaignières,  n°  372,  fol.  6i  recto.) 

entiers  ,  tant  qu’ilz  eurent  ordonné  de  leurs  beson- 
gnes  et  fait  les  mors  enterrer,  puis  se  partirent 
de  Nortlianton.  Si  emmenerent  le  roy  à  Londres ,  au 
devant  duquel  vindrent  le  Maisre  et  les  seigneurs 
de  la  ville ,  bourgois  et  marclians,  qui  le  reclieureut 
moult  honnourablement.  Et  fut  menez  en  son 
pallaix  de  Westmonstre ,  auquel  lieu  fut  ordonné 
par  le  conseil  royal  que  les  contes  de  Salsberv  et 
cellui  de  Warewic,  son  filz,  se  tenroient  autour  du 
roy  pour  le  garder,  et  là  ordonna  on  tous  nouveaulz 
officyers. 

Quant  le  conte  de  Warewic  se  vey  estre  ordonné 
au  gouvernement  du  roy,  il  parla  à  son  pere,  avec  les 
contes  de  la  Marche  et  de  Fauquembergue,  son  oncle, 
l’archevesque  de  Cantorbye  et  tous  les  autres  seigneurs 
du  conseil ,  ausquelz  il  dist  et  remonstra ,  en  parolles 
doulces  et  armonieuses,  comment  le  royaulme  estoit 
empiré  par  ceulz  qui  avoient  eu  le  gouvernement  du 
roy  ;  si  convenoit ,  par  pure  nécessité  ,  que  bonne 
provision  y  feust  mise.  Dont,  pour  le  ainsi  faire ,  fut 
ordonné  que  on  tenroit  ung  Parlement 1  commen- 
cliant  vm  jours  aprez  la  Saint  Michiel  prochainement 
ensievant,  qu’il  serroit  le  jour  Saint  Edouard.  Et  fut 
conclu,  adfm  de  le  faire  scavoir  par  tout,  qu’on  en- 
voyeroit  ung  officyer,  au  long  et  au  lè  du  roiaulme 
d’Engleterre ,  le  signifier  à  tous  les  nobles  du  pays , 
adfin  qu’ilz  feussent  là  pour  oyr  ce  que  le  roy  et  son 
conseil  voldroient  ordonner  touchant  le  gouverne¬ 
ment  et  pollicie  du  royaulme. 


I.  U  s’ouvrit  le  7  octobre.  (Carte,  II,  755.) 

1189.  Comment  le  seigneur  de  Scalles  rendy  la  tour  de 
Londres,  et  de  sa  mort.  XXVII. 

Or  doncques,  pour  retourner  à  la  matière  brisee, 
quant  les  contes  de  la  Marche  et  de  Warewic  passèrent 
parmy  Londres  pour  aller  combattre  l’armee  du  roy 
Henry  à  Nortlianton,  ilz  laissèrent,  comme  dit  est 
dessus,  audit  lieu  de  Londres  le  conte  de  Salseberv 

t/ 

avec  les  Londriens  pour  assegier  dedens  la  tour  du  dit 
Londres  le  seigneur  de  Scalles  et  ceulz  quy  s’i  tenoient 
avec  lui  ;  lesquelz  tindrentla  dite  tour  trois  sepmaines 
aprez  le  partement  des  dis  seigneurs,  comme  n’a  gueres 
est  touchié  ;  et  y  eut  de  moult  grandes  escarmuches 
faites  par  mer  et  par  terre,  et  eust  eu  ancores  plus,  se 
ne  feussent  les  dames  qui  laians  estoient,  lesqueles, 
toutes  ensamble,  vindrent  pryer  au  seigneur  de 
Scalles  que,  pour  l’amour  de  Dieu,  il  voulsist  prendre 
apointement  et  acorcl  avec  le  conte  de  Salsbery,  et 
que  impossible  luy  estoit  longuement  soy  tenir,  et  à 
elles  povoir  plus  endurer  la  paour  et  povreté  qu’elles 
avoient.  Alors  le  seigneur  de  Scalles,  quy  tousjours 
avoit  esté  ung  vaillant  chevallier  et  qui  loyaulment 
avoit  servy  le  roy  et  la  couronne  d’Engleterre,  eut  pi¬ 
tié  et  regard  que  les  dames  lui  disoient  vérité  ;  car  il 
veoit  bien  que  vivres  leur  failloient  et  que  il  ne  luy  es¬ 
toit  aparant  d’avoir  secours,  avec  ce  cpie  le  roy  avoit 
perdu  la  battaille,  si  estoient  mors  ceulz  en  quy  ilz  se 
fy oient.  Pourquoy  il  appela  ses  gens  à  part,  leur  de¬ 
mandant  quel  chose  estoit  mieulz  à  faire.  Sy  conclur- 
rent,  tous  ensamble,  de  trouver  apointement  avec  les 
dis  seigneurs. 

Et  adont,  par  ung  mardy  matin,  demandèrent  au 
guet  quy  se  tenoit  devant  le  boliewert  s’il  n’v  avoit 

nul  gentilhomme  :  il  leur  fut  dit  que  oyl,  encquerant 
quel  chose  ilz  demandoient.  Et  ceulx  de  dedens  res- 
pondirent  qu’ilz  voulloient  parler  àeulz,  à  quoy  ilz 
s’acorderent  :  et  ainsi  se  devisèrent,  disant  ceulz  de 
dedens  qu’ilz  avoient  grant  désir  de  practiquier  quel¬ 
que  bon  apointement  avec  le  conte  de  Salsbery, 
pryant  qu’on  luy  volsist  ce  faire  scavoir  de  par  le  sei¬ 
gneur  de  Scalles,  comme  on  fist;  car,  incontinent, 
party  de  sa  garde  ung  escuyer,  lequel  alla  dire  au  conte 
ce  qu’il  avoit  oy  du  guet  du  chastel.  Sy  envoya  le  conte 
ung  noble  homme  de  son  hostel  pour  scavoir  quel 
chose  le  dit  seigneur  de  Scalles  voulloit  dire  ;  et,  lui 
venu  devant  la  tour,  demanda  quel  apointement  ilz 
voulloient  avoir.  Sachant,  doncques,  le  seigneur  de 
Scalles  [que  le  conte  de  Salsbery]  avoit  envoie  vers 
eulz,  il  assambla  tous  ceulz  de  la  place  pour  scavoir 
quel  apointement  ilz  demanderoient,  ausquelz  ainsi 
assamblez  il  remonstra  le  cas;  et  ilz  conclurrent  qu’ilz 
demanderoient  de  partir  corpz  et  biens  saulz  ,  comme 
ilz  le  baillèrent  par  escript. 

Quant  le  gentil  homme  que  le  conte  de  Salsbery 
avoit  illec  envoie  pour  oyr  la  parolle  du  seigneur  de 
Scalles  eut  la  demande  par  escript ,  il  le  porta  au 
conte  son  maistre,  le  Mayeur  de  Londres  présent.  Si 
se  misrent  sur  ce  les  seigneurs  en  conseil,  où  ilz  con¬ 
clurrent  que  cel  acord  ne  se  povoit  pas  faire  general; 
car  il  avoit  laians  gens  de  plusieurs  fâchons,  lesquelz 
s’estoient  bouttez  dedens,  comme  Lombars  et  autres, 
et  que,  par  ceste  facbon  ne  se  povoit  faire.  Et,  quant 
ilz  eurent  tout  bien  regardé,  dirent  au  dit  gentil 
homme  qu’il  retournast  devers  le  seigneur  de  Scalles 
luy  dire  que,  s’il  voulloit  partir,  luy  et  les  compai- 

gnons  s’en  yroient  en  leurs  robes,  et  tous  les  Lorn- 
bars  demourroient  prisonniers;  mais  le  seigneur  de 
Scalles  serroit  mis  es  mains  des  seigneurs  de  Londres, 
tant  qu’il  eust  parlé  auz  contes  de  la  Marche  et  de 
Warewic,  et  les  dames  serroient  mises  auz  Freres.  Le 
seigneur  de  Scalles  aiant  oy  ce  que  le  conte  et  les 
Londriens  lui  mandoient,  il  ne  sceut  que  respondre, 
voiant  mesmes  tous  ses  gens  recreans  et  non  voullans 
plus  garder  ne  deffendre  la  tour  ;  pourquoy  il  fut  cons- 
traint  de  prendre  l’apointement  tel  qu’on  lui  voult 
baillier  :  mais  s’il  eust  eu  vivres  et  gens  encoragiés 
d’eulz  deffendre,  il  ne  l’eust  pas  sitost  rendue. 

Quant,  doncques,  le  seigneur  de  Scalles  se  fut  conclu 
de  prendre  cest  apointement,  il  s’en  alla  devers  les 
dames  ausqueles  il  raconta  comment  il  avoit  beson- 
gnie;  dont  elles  furent  moult  esbahies,  pour  ce,  mes- 
mement,  qu  elles  n’avoient  ancores  eu  nulles  nouvelles 
de  leurs  maris.  Et  quant  ce  vint  lendemain,  que  la 
rendition  de  la  place  se  devoit  faire,  le  conte  de  Sal- 
sebery  vint  pour  faire  partir  ceulz  de  la  tour;  sy  vin- 
drent  [lui  et  les  aultres]  jusques  à  la  porte,  et  là  deman¬ 
dèrent  les  dames  pour  ycelles  faire  issir.  Et  quant  le 
conte  fut  sceu  là  estre  par  le  seigneur  de  Scalles,  il 
lui  amena  illec  les  dites  dames,  si  les  luy  présenta  :  et 
lors  fut  illec  relaté  tout  l’apointement  ou  acord,  et 
adont  prya  le  seigneur  de  Scalles  au  conte  qu’il  voul- 
sist  avoir  pitié  des  marchans  estant  layans;  à  quov 
respondy  le  seigneur  d’Ondelay  que,  quant  le  conte 
de  la  Marche  serroit  venu,  qu’on  -en  feroit  bien.  Et  par 
ainsi  furent  mis  hors  tous  les  gens  de  guerre,  ex¬ 
ceptez  vi,  qui  furent  gardez  jusques  à  la  venue  des 
princes  dessus  dis;  et  le  seigneur  de  Scalles  fust  mis 

en  une  barge  pour  mener  à  Westmonstre.  Si  advint, 
ainsi  comme  ils  alloient  nagant  parmy  la  riviere,  qu’il 
y  eut  de  grosses  parolles  entre  le  dit  seigneur  de 
Scalles  et  les  marinniers,  en  tant  qu’ilz  lemurdrireiitlà 
entr’eulz,  dont  il  y  eut  grant  bruit  ;  et  en  furent  les  sei¬ 
gneurs  tous  desplaisans  et  courouchiés.  Si  fut  son  corpz 
porté  à  Sudewest1,  en  une  eglise  appelée  Sainte  Marie 
au  Roy,  sur  le  bort  de  laThamise,  où  il  fut  deux  jours 
ancliois  que  il  feust  enterrez.  Puis,  quant  les  princes 
furent  retournez  de  Northanton,  on  fist  le  service  du 
seigneur  de  Scalles,  auquel  eut  moult  de  nobles  gens. 
Or  renterrons  en  nostre  matière,  ycelle  poursievant  en 
fourme  decente. 

1190.  Cy  fait  mention  du  retour  que  fist  le  conte  de  Wa- 
rewic  à  Callaix.  XXVIII. 

Or  advint,  doncques,  aprez  l’obsequedu  seigneur  de 
Scalles,  [que]  les  princes  dessus  dis,  à  scavoir  les  contes 
de  la  Marche  et  de  Warewic,  aians  fait  leurs  ordon¬ 
nances  touchant  le  gouvernement  du  roy  et  aussi  de 
evocquier  au  Parlement  general  tous  les  nobles ,  le 
conte  de  Warewic,  qui  moult  desiroit  de  retourner  à 
Callaix  pour  veoir  sa  femme,  sa  mere,  et  aussi  ceulz 
de  la  ville,  avec  Pestât  d’ ycelle,  nonobstant  qu’il  pen- 
sast  à  brief  retourner  pour  estre  au  dit  Parlement,  il 
prinst  congié  du  roy  et  des  seigneurs,  et  exploita  tele- 
ment,  aprez  le  congié  prins,  qu’il  vint  a  Zand vieil,  ou 
il  monta  en  mer.  Si  eut  vent  a  souhait  tant  qu  il  fut 
arrivé  au  havre  de  Callaix ,  où  il  fut  grandement 
recheu  des  seigneurs  de  la  ville,  bourgois  et  mardi  ans* 


1 ,  Southwark, 

et  aussi  des  sauldoyers ,  tous  lesquelz  il  remercya  très 
benignement  de  ce  que  si  bien  avoient  gardé  la  -ville, 
sa  mere  et  sa  femme  alencontre  de  ses  annemis.  Puis, 
apres  les  remercyemens ,  lendemain  assambla  tous 
ceulz  de  Callaix  et  leur  remonstra  comment  ilz 
avoient  relevé  le  royaulme  et  remys  le  roy  en  bon 
estât,  à  l’ayde  de  ceulz  du  pays;  dont  ceulz  de  Cal¬ 
laix  le  remercyerent,  disant  qu’ilz  estaient  dutout  à 
luy.  Aprez  lesqueles  choses  ilz  parlèrent  ensamble 
du  duc  de  Sombresset,  qui  ancores  estoit,  de  ceste 
heure,  à  Guines  ;  sur  quoy  ilz  tindrent  grant  conseil 
de  la  maniéré  comment  ilz  s’en  pourraient  chevir  ;  car 
ilz  doubtoient  que,  se  le  conte  de  Warewic  leslaissoit 
et  retournoit  en  Engleterre,  le  dit  duc  de  Sombresset, 
avant  son  retour,  ne  leur  feist  de  grans  dommages  et 
destourbiers  sur  le  pays. 

1191.  De  la  paix  d’entre  le  duc  de  Sombresset  et  le  conte 
de  Warewic;  et  du  passage  du  dit  conte  en  Engle¬ 
terre.  XXIX. 

Quant  le  duc  de  Sombresset,  quy  estoit  à  Guynes, 
fut  adverty  que  le  conte  de  Warewic  estoit  retourné 
à  Callaix, scachant  le  vray  delà  battaillede  Northanton 
et  aussi  comment  le  roy  Henry  estoit  au  gouvernement 
des  dis  contes  de  la  Marche  et  de  Warewic,  il  appela 
Andrieu  Trolot  et  autres  de  son  conseil  pour  regar¬ 
der  comment  ilz  se  porroient  conduire,  pourveu  qu’ilz 
estaient  fourclos  de  tout  secours  venant  d’ Engleterre  : 
lesquelz,  quant  ilz  eurent  oy  parler  le  duc  et  sur  ce 
un  peu  pensé,  ils  conclurrent  ensamble,  d’un  commun 
acord,  qu’il  serrait  bon  d’envoier  devers  le  conte  de 
Warewic  et  tant  faire  devers  lui  qu’ilz  feussent  en  la 

grâce  du  roy  et  de  soy  mesmes.  Si  conclurrentd’envoier 
à  Callaix  de  par  le  duc,  pour  Taire  celle  ambaxade 
devers  le  conte,  le  connestable  de  Guy  nés,  quy  y  alla 
et  parla  premièrement  au  seigneur  de  Strop,  adfin  que 
il  feist  son  moyen  de  parler  au  conte. 

Quant  le  dist  connestable  fut  venu  à  Callaix  ,  ainsi 
que  ordonné  luy  estoit,  il  dist  auz  seigneurs  que  le  duc 
de  Sombresset  l’envoioit  illec  pour  requérir  d’apoin- 
tement  au  conte  de  Warewic  ;  lequel  conte,  quant  il 
en  fut  adverty,  manda  venir  le  connestable  devant 
lui,  et  là  lui  fist  relater  la  cause  de  sa  venue  :  et  il  dist 
en  somme  au  conte  que  le  duc  de  Sombresset  parle- 
roit  voullentiers  à  luy.  A  quoy  le  conte  respondy 
qu’il  en  estoit  bien  content  et  que  seurement  povoit 
venir  à  Saint  Pierre,  auquel  lieu  il  se  trouveroit  au- 
devant  de  lui.  Aprez  laquele  responce,  le  connestable 
s’en  retourna  à  Guynes  faire  son  raport  au  duc  de 
Sombresset  touchant  ce  qu’il  avoit  oy  du  dit  conte 
de  Warewic.  Laquele  chose  oye ,  le  duc  assambla 
tous  ses  gens ,  si  parlèrent  ensamble  ;  et  quant  ilz 
eurent  à  tout  bien  regardé,  ilz  conclurrent  qu’il  n’y 
auroit  que  bien.  Pourquoy,  tantost,  le  duc  se  mist  en 
point  :  si  emmena  avec  lui  le  seigneur  de  Ros1  et  x  ou 
xn  gentilz  hommes.  Si  se  tyra  vers  Saint  Pierre,  de 
lez  Callaix,  et  envoia  au  conte  de  Warewic  lui  nun- 
chier  sa  venue ,  lequel  se  party  de  Callaix  et  alla  au- 
devant  de  lui;  mais  il  ne  sceut  sitost  venir  à  Saint 
Pierre  qu’il  n’y  trouvast  le  duc  ja  arrivé.  Si  s’entre¬ 
firent  grant  chiere  et  honneurs  à  l’aborder ,  puis  se 


1.  Thomas,  lord  Ross  de  Hamlake.  Mort  à  Newcastle,  dans  la  pre¬ 
mière  année  (1-461-1462)  du  règne  d’Édouard  IV.  (Dugdajje,  I,  553.) 

devisèrent  ensamble  de  plusieurs  choses,  bien  l’espace 
d’une  bonne  heure,  sans  plus  eulz  deux,  et  telement 
que  le  duc  de  Sombresset  promist  au  conte  que  jamais 
ne  se  armeroit  contre  luy  ne  les  siens  ;  et  sur  ce  point 
se  départirent  l’un  de  l’autre.  Le  duc  s’en  retourna  à 
Guines,  et  le  conte  à  Callaix.  Et  là  il  raconta  au  mais- 
tre  de  l’Estaple  et  auz  seigneurs,  bourgois  et  marchans 
de  la  ville,  l’apointement  qu’ilz  avoient  prins  ensam- 
ble,  luy  et  le  duc  de  Sombresset,  dont  tous  ceulz  de 
Callaix  furent  moult  joyeulz.  Et  lors  leur  dist  le  conte 
qu’il  s’en  povoit  bien  aller  puisqu’il  les  laissoit  en 
bonne  paix  amoureuse ,  leur  pryant  que,  d’ores  en 
avant,  se  gouvernaissent  doulcement  avec  leurs  voi¬ 
sins;  car  il  le  convenoit  passer  en  Engleterre  pour 
estre  au  jour  du  Parlement  illec  assigné.  Si  prinst 
atant  congié  de  ceulz  de  Callaix,  en  les  remerciant  de 
la  bonne  compaignie  que  fait  luy  avoient.  Aprez  le 
congié  prins  par  le  conte  de  Warewic  à  tous  ceulz  de 
Callaix,  il  vint  au  port  et  monta  sur  sa  navire  qu’il 
trouva  preste,  et  singla  tant  au  vent,  qui  estoit  bon, 
que  en  peu  d’heure  il  vint  descendre  à  Zandvich ,  où 
il  fut  fort  festoié  des  seigneurs  et  du  peuple  qui  moult 
l’amoient.  Si  emmena  avec  luy  le  seigneur  de  la  Ri¬ 
vière  et  son  filz  *,  qui  avoient  esté  bonne  espace  pri¬ 
sonniers  à  Callaix. 

Le  conte  de  Warewic,  aprez  qu’il  eut  esté  bien 
festoiez  à  Zandvich,  il  prinst  congié  de  ceulz  de  la 
ville  et  tyra  son  chemin  vers  Londres.  Si  s’en  vint 
descendre  à  une  place  qui  s’appele  Grinwic  %  séant 

1.  Voy.  ci-dessus,  p.  203. 

2.  Greenwich,  dans  le  comté  de  Kent,  à  3  milles  de  Londres. 

sur  la  Thamise,  à  mi  milles  de  Londres,  où  estoit  le 
roy,  adcompaignié  de  très  grant  triumpbe  de  sei¬ 
gneurs,  dames  et  damoiselles,  quy  tous  ensamble  fes- 
toierent  et  recbeurent  le  conte  et  sa  compaignie  moult 
bonnourablement  ;  et  illec  présenta  le  conte  sa  mere 
et  sa  femme  à  la  personne  du  roy,  en  luy  remonstrant 
les  grans  tors  et  injures  que  l’en  avoit  dit  d’elles  en 
plusieurs  lieux  parmy  le  roiaulme  ;  lui  présentant 
aussi  le  seigneur  de  Rivières  et  son  filz,  ausquelz  fut 
illec  tout  pardonné.  Puis,  quant  le  conte  de  Warewic 
eut  illec  esté  aulcuns  jours  bien  festoié  du  roy  et  des 
seigneurs  et  dames,  il  s’en  alla  à  Londres.  Si  fut  grans 
merveilles  des  seigneurs  et  du  peuple  quy  vindrent 
audevant  de  luy  bors  de  la  ville,  et  mesmement  les 
en  fans  portoient  grans  estandars  et  aboient  chantant 
comme  s’il  eust  esté  dieu. 

Ainsi,  comme  vous  oez,  à  grant  sollempnité  et  joye 
fut  le  conte  de  Warewic  recbeu  en  la  cité  de  Londres, 
et  menez  ou  conduis  jusques  à  son  logis,  ouquel  lui 
descendu,  vindrent  tantost  devers  luy  le  Maisre  de 
Londres,  les  bourgois  et  marchans  pour  le  remercyer 
des  grans  biens  que  ja  piecha  avoit  fais  et  pourcliassiés 
au  pays,  et  ancores  faisoit  journellement.  Si  lui  pre- 
sentoient  de  grans  dons,  et  auz  dames  pareillement 
de  beaux  joiaulz.  Sy  en  fist  on  grant  feste  parmy  la 
ville. 

1192.  Comment  le  conte  de  Warewic  se  party  de  Londres 
pour  aller  devers  le  duc  d’Yorc  :  et  de  ce  qui  luy 
advint  en  chemin.  XXX. 

Quant  ce  vint  lendemain  que  le  dit  conte  de  Ware¬ 
wic  fut  arrivé  à  Londres,  il  se  tyra  devers  le  roy  pour 

prendre  congié;  car  il  voulloit  aller  en  son  pays,  où 
passé  longtemps  n’avoit  esté,  et  aussi  se  trouver  au- 
devant  du  duc  d’Yorc  quy  venoit  d’Yrlande.  Puis, 
quant  il  fut  venu  devers  le  roy,  il  parla  au  conte  de 
la  Marche  et  au  conte  de  Salsebery,  son  pere,  et  au 
conte  de  Fauquembergue,  son  oncle,  lesquelz  lui  prye- 
rent  qu'il  retournast  le  plutost  qu’il  porroit,  et  mesmes 
le  roy  lui  commanda,  pour  ce  que  le  Parlement  se 
devoit  briefment  tenir.  Et  le  conte  de  Warewic  aussi 
recommanda  fort  la  personne  du  roy  auz  seigneurs 
dessus  nommez. 

Ce  fait,  le  conte  s’en  retourna  en  son  liostel  à  Lon¬ 
dres,  commandant  à  ses  gens  que  chascun  se  preparast 
pour  le  lendemain  partir,  laquele  chose  ilz  firent.  Si 
chargèrent  baguages  et  sommiers  ;  puis  montèrent  les 
dames  sur  les  haquenees.  Si  se  partirent  le  conte  de 
Warewic  et  son  estât,  et  tant  chevaulcherent  qu’ilz 
arrivèrent  en  leur  pays,  où  le  conte  et  les  siens  furent 
grandement  festoiez.  Et  luy  là  venu,  les  seigneurs  de 
la  contrée  et  les  dames  se  complaindirent  à  luy  des 
grans  maulz  et  dommages  qu’ilz  avoient  recheus  par 
le  duc  de  Sombresset  quy  les  avoit  pilliés  et  robez,  et 
destruit  leurs  villes  et  chasteaulz,  mesmement,  avoit 
prins  aulcunes  places  du  dit  conte;  mais,  non  obstant 
quelzconcques  maulz  que  ilz  eussent  souffers ,  ilz 
loerent  Nostre  Seigneur  de  sa  joieuse  venue. 

Adont,  le  conte  de  Warewic  et  madame  sa  femme 
s’en  alerenl  esbattre  de  place  en  autre,  tant  qu’ilz  vin- 
drent  en  ung  pelrinage  qui  s’apele  Walsinghuem  h 


1.  Walsingliam,  dans  le  comté  de  Norfolk,  à  113  milles  de  Londres. 
L’image  de  Notre-Dame  de  Walsingliam  était  alors  très-vénérée,  et  visi- 

Et  lors  fut  de  ce  adverty  le  conte  de  Norfhumbelland1, 

t/  7 

dont  il  fut  moult  joyeulz,  non  pas  pour  bien  qu’il  luy 
vouisist  ;  mais  tantost  il  fist  ung  grant  amas  de  gens 
d’armes  et  de  trait,  tant  qu’il  assambla  bien  xm  hom¬ 
mes,  pour  ce  qu’il  avoit  esté  adverty  que  le  dit  de 
Warewic  estoit  venu  à  petite  compaignie.  Si  lui  sam- 
bloit  que  legierement  il  le  prenderoit  mort  ou  vif; 
mais  le  conte  de  Warewic  en  fut  adcertené  de  bonne 
heure;  pourquoy  il  se  retraist  de  là,  et  s’en  alla  en 
une  ville  nommee  [Lislefil  *],  et  par  ainsi  ne  abor¬ 
dèrent  point  ensemble.  Et,  d’autre  part,  le  seigneur  de 
Willebic3  s’apensa  de  luy  mesmes  que  bonnement  il 
n’estoit  licite  encommenchier  guerre,  pour  ce  que  le 
jour  du  Parlement  aprochoit,  où  tous  les  seigneurs 
d’Engleterre  estoient  adjournez  estre  en  personne, 
sicque,  adfin  qu’on  ne  deistque  par  luy  la  guerre  feust 
recommencié,  il  s’en  déporta  ceste  fois. 

1193.  Comment  le  conte  de  Warewic  vint  devers  le  duc 
d’Yorc;  et  du  conseil  que  ceulz  de  Galles  donnèrent  au 
dit  duc.  XXXI. 

Or  advint  [que],  durant  le  tempz  que  le  conte  de  Wa¬ 
rewic  sejournoit  à  Lislefil,  lui  vindrent  nouvelles  que 
le  duc  d’Yorc  s’estoit  party  d’Yrlancle  et  venus  à  Bristo4 

tée  même  par  les  étrangers.  (Moule,  I,  236.)  Elle  était  d’un  travail  mer¬ 
veilleux,  et  fut  brûlée,  en  1538,  à  Chelsea,  où  on  l’avait  transportée. 
( Fenns ,  original  letters ,  I,  22.) 

1.  Voy.  ci-dessus,  p„  187,  note  1. 

2.  Liclifield,  dans  le  Straffordshire,  à  119  milles  de  Londres.  Lisisfil , 
telle  est  la  leçon  du  ms.  n°  -432,  fonds  Sorbonne  ;  le  ms.  n°  6758,  ancien 
fonds  français,  porte  seulement  Fil. 

3.  Richard  Welles,  lord  Willoughby,  décapité  en  14-70.  (Dugdale, 

11,12.) 

4-,  Bristol,  dans  le  comté  de  Glocester,  à  120  milles  de  Londres. 


240  CRONICQUES  D’ENGLETERRE.  [1460] 

en  Galles,  adfin  de  venir  descendre  à  Chyrosbury 1  et,  de 
là,  à  la  court  du  roy.  Lequel  conte  adverty  de  la  venue 
du  duc,  il  se  parly  de  Lislefd  et  s’en  vint  à  Chirosbury, 
pour  estre  à  la  descente  dudit  duc  d’Yorc ,  et  la  con- 
tesse  sa  femme  se  tyra  à  Warewic.  Quant  le  conte 
descendy  audit  lieu  de  Chirosbury,  il  trouva  que  le  duc 
y  estoit  ja  arrivé.  Si  firent  moult  grant  feste  l’un  à 
l’autre.  Et  là  furent  ensamble  quatre  jours  entiers , 
eulz  devisans  de  leurs  affaires  ;  aprez  lesqueles  choses, 
et  d’yceulz  conclusion  prinse,  ilz  parlèrent  de  leur 
partement  pour  tyrer  vers  Londres  ;  car  le  Parlement 
aprochoit ,  où  tyroient  desja  fort  toutes  maniérés  de 
seigneurs,  prelatz  et  barons.  Si  prindrent  leur  chemin  : 
à  scavoir  le  duc  par  Ludelo,  et  le  conte  par  Warewic, 
où  ilz  furent,  cliascun  selon  leur  vocation ,  honnoura- 
blement  et  joyeusement  recheus,  comme  tous  loyaulz 
subgetz  doivent  faire  à  leur  seigneur  naturel.  Sy  fu¬ 
rent  fais  de  beaulz  dons  au  dit  duc  d’Yorc  et  au  conte 
de  Roteland,  son  filz;  car  c’estoit  leur  seigneur,  à 
qui  le  duc  son  pere  les  avoit  donnez.  Lequel  duc 
voyant  que  les  seigneurs  et  peuple  du  pays  faisoienl 
bonne  chiere  à  lui  et  à  son  filz ,  les  en  remercya  gran¬ 
dement,  disant  qu’il  estoit  moult  à  eufz  tenu  de  l’hon¬ 
neur  et  recoeillote  que  fait  lui  avoient  à  sa  venue  : 
puis  les  appella  tous  ensamble,  requérant  que  conseil- 
lier  le  voulsissent  sur  ses  affaires,  touchant  les  fortunes 
qu’ilz  avoient  eues  ou  royaulme  d’Engleterre. 

Quant,  doncques,  les  seigneurs  et  le  peuple  du  pays 
furent  assamblez ,  oyans  que  le  duc  leur  seigneur  de- 


1.  Tewksbury,  dans  le  même  comté,  à  107  milles  £  de  Londres,  près 
de  la  jonction  de  l’Avon  et  de  la  Severn. 

mandoit  d’avoir  à  eulz  advis  et  conseil  de  ce  qu’il  avoit 
à  faire,  l’un  des  plus  anchiens,  par  l’advis  et  adveu  de 
de  tous  les  autres,  luy  dist  :  «  Monseigneur,  par  l’elec- 
tion  de  tous  mes  seigneurs  cy  presens,  je  vous  dy  que 
nous  sommes  grandement  esmerveilliés  comment 
vostre  droit  héritage  vous  laissiés  ainsi  aller ,  car  il 
nous  samble  à  tous  que  la  couronne  d’Engleterre 
vous  apartient  comme  à  vray  et  droit  heritier  ;  car 
vous  estes  issu  de  Faisné  frere  aprez  Edouard ,  jadis 
prince  de  Galles,  ja  soit  ce  que,  par  le  don  du  roy 
Edouard  de  Windesore,  eust  esté  fait  roy  Richard  de 
Bordeaulz,  filz  audit  prince  de  Galles;  lequel  roy 
Richard  fut  murdry  au  commandement  de  Henry  de 
Lanclastre,  conte  Dherby,  lequel  prinst  et  usurpa  le 
royaulme  d’Engleterre ,  quy  en  riens  ne  devoit  à  lui 
apartenir  ;  car,  son  pere  vivant  ne  aprez ,  ne  le  de¬ 
voit  avoir  devant  Lyonnel,  duc  de  Clarence,  quy  estoit 
aisné  de  Jehan,  duc  de  Lanclastre,  lequel  avoit  deux 
filles,  dont  l’une  fut  nommee  madame  Phelippe,  dont 
vous  estes  partis;  et,  en  ce  royaulme  d’Engleterre, les 
femmes  adheritent  quant  il  n’y  a  hoir  masle.  Et  aussi 
ycelluy  conte  Henry  Dherby,  pvendez  qu’il  feust  heri¬ 
tier  de  la  couronne  d’Engleterre,  si  l’avoit  il  fourfaite, 
comme  celluy  qui,  inhumainement,  avoit  fait  murdrir, 
au  cliastel  de  Pontfret,  le  roy  Richard,  son  souverain 
seigneur  ;  parquoy  loy  ne  droit  ne  povoient  souffrir 
que  par  tel  vyolence  on  eust  la  possession  d’un  si 
noble  royaulme  :  pourveu  ancores ,  qui  pis  estoit, 
que  ledit  roy  Richard  estoit  son  cousin  germain.  Par¬ 
quoy  nous  vous  disons  tous  que  estes  le  vray  hoir 
d’Engleterre,  et  avez,  vous  et  vos  ancestres,  trop  atendu 
de  quérir  vostre  droit  de  la  couronne.  » 

16 


n 


242  CRONICQUES  D’ENGLETERRE.  [1460] 

Quant  le  duc  d’Yorc  eut  entendu  la  responce  et 
conseil  de  ceulz  de  son  pays  d’entour  Ludelo ,  il  les 
remercya  du  bon  conseil  qu’ilz  lui  donnoient  en  l’aug- 
mentacion  de  son  bien  et  honneur.  A  quoy  il  pensa 
moult  depuis;  et,  aprez  qu’il  eut  par  diverses  yma- 
ginations  pensé  à  ses  besongnes ,  il  fist  escripre 
lettres  qu’il  envoia  auz  seigneurs  du  pays  de  Galles  , 
leur  priant  qu’ilz  venissent  devers  luy,  à  Ludelo  ;  au¬ 
quel  lieu  vindrent ,  en  grant  nombre ,  barons  et  che¬ 
valliers.  Si  leur  raconta  le  duc  ,  tout  au  long,  l’advis 
et  conseil  que  ceulz  de  Ludelo  lui  bailloient  ;  lesquelz 
seigneurs  de  Galles,  quy  estoient  en  grand  nombre , 
s’acorderent  à  ce  conseil,  et  lui  loerent,  disant  que 
piecha  le  deust  avoir  fait,  luy  prometant  que  à  ce  faire 
l’aideroient ,  quant  son  plaisir  serroit  de  1  entrepren¬ 
dre.  Et  le  duc,  oyant  samblablement  leur  responce , 
mettant  la  main  à  son  chapel ,  les  remercya  doulce- 
ment  de  leur  bon  voulloir.  Sy  conclurent  illec  de 
venir  avec  le  duc  jusques  à  Londres ,  avec  eulz  bien 
dix  mille  bons  combatans. 

1194.  Du  Parlement  qui  se  tint  à  Londres  avant  la  venue 
du  duc  d’Yorc.  XXXII. 

Cependant  que  le  duc  d’Yorc  faisoit  son  armee  en 
Galles  pour  venir  à  Londres,  le  conte  de  Warewic 
estoit  en  son  pays ,  où  il  faisoit  ses  preparatores  pour 
venir  à  Londres ,  devers  le  roi ,  adfin  d  estre  au  com¬ 
mencement  du  Parlement ,  et  aussi  nunchoit  auz  sei¬ 
gneurs  la  venue  du  duc  d’Aorc  ;  mais  nulz  ne  sca- 
voit  la  pensee  ou  voullenté  dudit  duc,  fors  seullement 
ceulz  de  son  privé  conseil. 

Ainsi,  doncques,  vint  le  conte  de  Warewic  à  la  court, 

où  il  dist  au  roy,  présent  tous  les  assistens,  que  le  duc 
d’Yorc  estoit  à  Ludelo  et  qu’il  serroit  brief  devers  lui, 
à  Londres;  mais  riens  ne  parloit  de  la  dite  armee 
qu’il  arnenoit  contre  le  roy;  car,  à  la  vérité,  il  n’en 
scavoit  ancores  riens.  Si  fut  chascun  joyeulz  de  sa 
venue ,  esperans  tous  que  ce  ne  serroit  que  pour  le 
bien  publicque.  Aprez  que  le  conte  de  Warewic  eut 
fait  sa  salutacion  au  roy  et  auz  seigneurs ,  et  que 
chascun  fut  adverti  de  la  venue  du  duc  d’Yorc ,  les 
contes  de  la  Marche,  de  Warewic,  de  Salsebery  et  de 
Faucquembergue,l’archevesque  de  Canthorbie,  etplu- 
sieurs  autres  grans  seigneurs  et  prelatz  illec  assamblez, 
adfin  du  lundy  prochain  encommenchier  le  Parle¬ 
ment  ,  quy  estoit  le  premier  aprez  la  Saint  Micliiel , 
auquel  jour  fut  le  roy  Henry  mis  en  estât  royal  et  assis 
en  chayere,  comme  il  est  de  coustume  en  tel  cas  ou 
royaulme  d’Engleterre.  Et  entour  lui  seyrent  prelatz, 
ducz ,  contes ,  barons  et  chevalliers  en  ordre ,  chas¬ 
cun  selon  son  estât.  Et  là  l’archevesque  d’Yorc  estoit 
devant  le  roy  qui  proposoit  les  instructions  du  parle¬ 
ment,  présent  tous  les  assistens,  remonstrant  comment 
le  royaulme  avoit  esté  mal  gouverné ,  les  grans  pertes 
que  nouvellement  avoient  fait  en  France  et  autres  im- 
parfections ,  disant  que  le  roy  et  son  conseil  voulloient 
à  tout  remedier.  Et  avoit  ce  Parlement  duré  vin  jours 1 
avant  la  venue  du  duc  d’Yorc. 


1 .  Le  Parlement  s’assembla  le  1  octobre  ;  t rois  jours  après,  le  duc  d’York 
arriva  à  Westminster.  (Carte,  II,  755.) 

1195.  Comment  le  duc  d’Yorc  vint  ou  pallaix  de  West- 
monstre,  où  il  s’assist  comme  la  personne  du  roy  5  et  des 
grandes  parolles  que  luy  et  le  conte  de  Warewic  eurent 
ensamble.  XXXIII. 

Quant  le  duc  d’Yorc  vev  ses  besongnes  prestes,  il 
se  party  de  Ludelo  pour  venir  à  Londres,  adcompaignié 
de  très  grant  noblesse  dupays  de  Galles.  Si  s’advanche- 
rent  telement  qu’ilz  aprocherent  la  cité  ,  et  vindrent 
en  une  ville  nommee  Bernay  \  à  x  milles  prez ,  ou  les 
seigneurs  se  logèrent  en  atendant  leurs  gens  1  puis , 
quant  ilz  Furent  tous  assamblez ,  le  lendemain  se  des- 
logerent  et  cbevaulcberent  tant  que  ilz  vindrent  a 
Londres,  et  s’en  alla  le  duc  droit  au  pallaix  ;  de  quoy 
le  peuple  Fut  moult  esbahy.  Puis,  quant  il  Fut  descendu 
de  son  cheval ,  il  s’en  [ala]  amont  logier  en  la  cham¬ 
bre  royal ,  et  fut  le  roy  baillie  en  garde  a  vi  hommes 
des  gens  au  duc  d’Yorc.  Desqueles  choses  le  conte  de 
Salsebery  voyant  la  maniéré,  sans  mot  dire  se  party  : 
si  s’en  alla  à  Londres  devers  son  filz,  le  conte  de  YVa— 
rewic ,  auquel  il  raconta  toute  l’ordonnance  et  gou¬ 
vernement  du  duc  d’Yorc ,  et  comment  le  roy  estoit 
mis  hors  de  sa  chambre.  Quant  le  conte  de  Warewic 
entendy  son  pere  parler,  il  devint  moult  courouchiés  ; 
car  il  scavoit  desja  que  le  peuple  de  Londres  en  estoit 
mal  content.  Si  manda  le  conte,  prestement,  illec 
venir l’archevesque  de  Cantorbie:  si  lui  prya  que,  pour 
tout  bien  faire ,  il  voulsit  aller  devers  le  duc  d’Yorc  et 
luy  remonstrer  le  grant  mal  qu’il  faisoit ,  et  qu  il  re- 
gardast  bien  les  grans  promesses  par  luy  faites  au  roy 
et  aulx  seigneurs  du  pays. 


i.  Bar  net,  à  11  railles  de  Londres. 

Quant l’arclievesque  entendy  qu’on  luy  voulloit  bail- 
lier  ceste  charge,  qui  assez  luy  sambloit  dangereuse, 
il  respondy  que  il  n’y  voulloit  pas  aller  ;  car  il  scavoit 
le  duc  estre  grandement  adcompaignié ,  si  doubtoit 
qu’il  ne  luy  feist  aulcun  desplaisir.  Et,  lors,  le  conte  de 
Warewic,  voiant  que  l’archevesque  n’y  voulloit  point 
aller,  il  dist  que  lui  mesmesyroit.  Si  appela  [son  frere], 
messire  Thomas  de  Neufville  b  et  autres  de  ses  gens , 
puis  entra  en  sa  barge  sur  la  Thamise,  alla  au  pallaix, 
lequel  il  trouva  plain  de  gens  d’armes.  Et  quant  il  vey 
ceste  ordonnance,  il  se  doubta  bien  que  le  duc  avoit 
intencion  de  parvenir  à  son  entente  ,  non  obstant  la- 
quele  chose  ledit  conte  ne  s’arresta  de  son  emprinse  ; 
ains  entra  en  la  chambre  du  duc,  qu'il  trouva  apuyé 
à  ung  dreschoir  :  et  quant  le  duc  le  parcheut,  il  mar¬ 
cha  avant,  si  saluèrent  l’un  l’autre.  Et  la  y  eut  grosses 
parolles  entr’eulz  deux;  car  le  conte  remonstra  au  duc 
comment  les  seigneurs  et  le  peuple  estoient  mal  eon- 
tentz  contre  lui,  de  ce  qu’il  voulloit  ainsi  deboutter  le 
roy  de  la  couronne.  Entre  lesqueles  parolles  vint  le 
conte  de  Rotelland,  frere  au  conte  de  la  Marche  :  si  dist 
au  conte  de  Warewic  :  «  Beau  cousin,  ne  vous  courou- 
chiés  pas  ;  car  vous  scavez  que  c’est  nostre  droit  d’a¬ 
voir  la  couronne,  et  quelle  apartient  à  monseigneur 
mon  pere,  qui  cv  est,  et  le  aura,  quiconcques  le  voeille 
voir.  »  A  laquele  parolle  respondy  le  conte  de  la 
Marche,  illec  présent,  et  dist  au  conte  de  Rotel- 
land  :  «  Mon  frere,  ne  despitez  nulluy  ;  tout  se  fera 
bien.  » 


1.  Thomas  Nevill,  frère  du  comte  de  Warwick,  tué  à  la  bataille  de 
Wakefield,  en  U60.  (Dugdale,  I,  303.) 

1196.  De  la  grant  murmure  qui  estoit  à  Londres  pour  ce 

que  le  duc  d’Yorc  se  voulloit  faire  couronner  à  roy 

d’Engleterre ,  et  de  ce  qu’il  en  advint.  XXXIIII. 

Aprez  ces  parolles  dites ,  et  que  le  conte  de  Ware- 
wic  eut  bien  entendu  la  voullenté  du  duc  d’Yorc,  il  se 
party  de  là,  très  mal  content,  sans  prendre  congié  à 
personne,  sinon  au  conte  de  la  Marche,  auquel  il  prya 
très  affectueusement  que  le  lendemain  il  se  voulsist 
trouver  à  Londres ,  auz  Jacopins,  où  se  tendroit  ung 
conseil,  lequel  respondy  qu’il  n’y  fauldroit  pas.  Et  ce 
fait,  ledit  de  Warewic  s’en  retourna  à  Londres  moult 
pensif  et  courouchié  ;  mais,  lendemain  au  matin,  il 
manda  à  tous  les  prelatz  et  barons  nobles  du  pays  , 
qui  en  la  cité  estoient,  que  tous  venissent  auz  Freres 
prescheurs,  où  serroit  le  conte  de  la  Marche  pour 
apointier  sur  le  fait  du  duc  son  pere  :  ouquel  lieu 
comparurent  et  s’assamblerent  tous.  Si  y  furent 
aussi  mandez  le  Maisre  de  Londres,  avec  lui  les  mar- 
clians  et  tout  le  conseil  de  la  ville. 

Quant  le  conte  de  la  Marche  fut  venu  à  Londres,  le 
conte  de  Warewic  et  tous  les  seigneurs  du  conseil 
vindrent  vers  luy  :  si  eurent  maintes  ouvertures  en- 
samhle  ,  adfin  de  mettre  aulcun  bon  acord  entre  le 
duc  d’Yorc  et  le  roy  Henry  ;  auquel  lieu  ordonnèrent 
qu’ilz  envoieroient  devers  le  duc  pour  lui  remonstrer 
comment  le  pays  avoit  esté  troublé  touchant  ses  af¬ 
faires  ,  et  aussi  que  les  contes  de  la  Marche  et  de  Wa¬ 
rewic  ,  et  tous  ceulz  de  son  sang,  avoient  promis  de 
garder  le  roy  tant  qu’il  viveroit,  car  jamais  autrement 
ne  feussent  venus  au  dessus  de  leurs  besongnes;  et 
aussi  que  le  peuple  de  Londres  n’estoit  pas  content, 
lequel ,  pour  riens ,  ne  souffriroient  le  roy  Henry 

estre  déposé.  Puis,  quant  ilz  eurent  tout  conclu,  esleu- 
rent  deux  evesques  et  ung  chevallier  de  par  les  nobles 
et  bourgois  de  Londres  ,  dont  l’un  estoit  l’evesque  de 
Rocestre ,  l’autre  cellui  d’Ely ,  et  le  baron  d’On- 
delay  *,  avec  eulz  un  bon  bourgois ,  nommé  maistre 
Gruy  ,  lesquelz,  aians  ceste  ambaxade ,  se  misrent  en 
une  barge  sur  la  Tliamise  et  s’en  allèrent  au  pallaix 
de  Westmonstre,  oii  ilz  trouvèrent  le  duc  d’Yorc  qui 
tenoit  conseil  avec  ses  gens,  pour  ce  qu’il  scavoit  bien 
que  les  seigneurs  estoient  aussi  en  concistore  à  Londres, 
où  ils  conseilloient  au  contraire  de  son  emprinse. 

Quant  les  ambaxadeurs  dessus  dis  furent  arrivez 
devers  le  duc  d’Yorc  ,  ilz  le  saluèrent  de  par  les  sei¬ 
gneurs  du  conseil ,  et  le  duc  les  bienviengna,  leur 
demandant  quel  chose  les  amenoit  là;  à  quoy  ilz  res- 
pondirent  qu’ilz  estoient  là  envoiez  de  par  le  general 
conseil  du  roy  :  si  lui  dirent  ce  qu’ilz  avoient  de 
charge  et  lui  remonstrerent  de  point  en  point,  présent 
les  nobles  de  sa  court ,  tout  ce  qu’on  leur  avoit  en- 
joinct  au  partyr,  comme  oy  avez  cy  dessus.  Et  quant 
le  duc  eut  tout  oy  et  bien  entendu  ce  qu’ilz  avoient 
proposé,  il  se  tyra  à  part  :  si  appela  son  conseil,  adfîn 
d’avoir  advis  pour  respondre  à  chascun  point  par 
ordre.  Puis,  eulz  bien  conseilliés ,  revindrent  devers 
les  dis  ambaxadeurs,  ausquelz  le  duc  mesmes  res- 
pondy  que,  non  obstant  tout  ce  qu’ilz  avoient  dit,  son 
intention  estoit  de  soy  faire  couronner  le  jour  Saint 
Edouard,  qui  devoit  estre  le  lundy  prochain,  à  l’ayde 
de  Dieu  et  de  tous  ses  bons  amis.  Quant  les  ambaxa¬ 
deurs  eurent  entendu  la  respondue  du  duc  d’Yorc, 


1.  Voy.  ci-dessus,  p.  18b.  note  3. 

ilz  prindrent  congié  de  luy  :  si  s’en  retournèrent  de¬ 
vers  les  seigneurs  du  conseil  de  Londres.  Si  leur  dirent 
tout  ce  que  le  duc  leur  avoit  respondu  ;  car  il  voul- 
loit  veoir  qui  contredirait  à  son  couronnement.  Et 
quant  les  seigneurs  oyrent  ceste  responce,  tous  esbahis 
se  prindrent  l’un  l’autre  à  regarder  par  grant  admira¬ 
tion;  mais  enfin  conclurrent  que  lendemain  serassam- 
bleroient  pour  y  remedier  :  si  pryerent  tous  au  conte 
de  la  Marche  qu’il  y  voulsist  estre ,  lequel  respondy 
qu  il  y  serroit  voullentiers.  Sicque  lendemain  au  matin 
se  rassamblerent  tous  à  conseil ,  où  ilz  conclurrent 
qu’ilz  envoieroient  de  rechief  devers  le  duc  messire 
1  homas  de  Neufville,  en  especial  pour  éviter  la  fureur 
du  peuple  et  des  nobles  du  pays;  lequel,  aiant  celle 
charge,  se  party  de  Londres  et  s’en  alla  au  pallaix,  où 
il  trouva  le  duc  qui  se  preparoit  pour  se  faire  cou¬ 
ronner  roy.  Et  desja  y  avoit  grant  peuple  assamblé 
pour  veoir  le  couronnement  en  l’abaye  de  West- 
monstre,  dont  ledit  messire  Thomas  oy  la  murmure, 
dequoy  il  fut  fort  esbahi.  Si  se  tyra  prestement  devers 
le  duc  et  lui  dist  ce  qu’il  avoit  en  charge  de  par  tous 
les  seigneurs ,  en  lui  remonstrant  le  mal  qui  de  son 
emprinse  pourroit  advenir,  comme  il  fist  depuis  à  sa 
mesmes  personne  ;  car  tost  aprez  il  en  perdy  la  vie  , 
ainsi  que  plus  à  plain  porrez  oyr  en  poursievant  ceste 
présente  matière. 

1197.  Gomment  l’acord  fut  fait  entre  les  princes  par  tel  si 
que,  aprez  la  mort  du  roy  Henry  d’Engleterre,  la  cou¬ 
ronne  venroit  au  duc  d’Yorc  et  à  ses  hoirs.  XXXV. 

Or  advint,  aprez  que  le  duc  d’Yorc  eut  oy  parler 
ledit  chevallier  messire  Thomas  de  Neufville,  [que]  il 

appela  ceulz  de  son  conseil,  lesquelz,  aians  ruminé  la 
matière ,  concheurent  les  maulz  qui  par  ceste  pré¬ 
sente  emprinse  povoient  advenir,  pourveu  que  le 
peuple  estoit  ainsi  divisé.  Si  trouvèrent  un  g  expédient 
tel ,  que  le  conseil  du  duc  d’Yorc  et  ceulz  de  Londres 
se  trouveroient  ensamble  en  ung  lieu,  à  jour  nommé, 
où  il  y  eut  mainte  parolle  alleguiee  et  debatue,  tant 
d’un  costé  comme  d’autre.  Mais  enfin  se  conclurrentde 
venir  en  aulcunbon  apointement,  aprez  que  les  princes 
eurent  haultement  remonstré  audit  duc  d’Yorc  qu’il 
avoit  très  mal  ouvré  d’avoir  tenu  telz  termes  alen- 
contre  du  roy  leur  souverain  seigneur,  veu  les  pro¬ 
messes  que  autresfois  avoit  fait  audit  roy  de  le  servir 
loyaulment.  Et  fut  conclu,  pour  ce  que  ledit  duc  avoit 
esté  boutté  hors  du  royaulme  et  avoit  beaucop  perdu, 
qu’il  serroit  regentd’Engleterre,  mais  le  roy  Henry  de- 
mourroit  roy  sa  vye  durant.  Dequoy  le  duc  fut  con¬ 
tent,  pourveu  que  aprez  la  mort  dudit  roy  Henry  il  au- 
roit  la  possession  dudit  royaulme  pour  luy  et  ses  hoirs, 
perpetuelement;  ce  quy  fut  acordé,  en  plain  Parle¬ 
ment1 II,,  par  le  roy  Henry,  qui  jura  de  cest  apointement 
tenir  de  tout  son  povoir  :  moyennant  lesqueles  choses 
le  duc  d’Yorc  jura  illec  sollempnelement,  devant  tous, 
d’estre  leal  audit  roy  Henry  et  le  tenir  toute  sa  vye  pour 
roy  et  seigneur  souverain.  Et,  par  ce  mesmes  apointe¬ 
ment,  le  roy  Henry  promist  de  payer  au  duc  d’Yorc 
et  ses  enfans,  annuelement,  xxm  escus  d’or. 

Aprez  cest  apointement  ainsi  fait ,  le  roy  prya  au 


1.  Le  31  octobre  1460.  Le  duc  d’York  fut  proclamé  Protecteur  du 
royaume  et  héritier  de  la  couronne  le  8  de  novembre  suivant.  (Carte, 

II,  757.) 

duc  d’Yorc  qu’il  voulsist  mettre  paix  au  pays  où  la 
royne  estoit ,  et  que  les  garnisons  quy  mengoient  la 
contrée  se  retyrassent  des  frontières  et  allast  chascun 
en  son  lieu;  car  la  royne  et  les  siens  estoient  à  Ex- 
ceslre1,  quy  de  là  s’en  allèrent  en  Galles  et  d’illec  à 
Hardela2. 

Sitost  que  ledit  apointement  fut  fait,  et  le  duc  d’Yorc 
eut  fait  le  serment  d’entretenir  les  choses  cy  dessus  de- 
visees,  tout  le  peuple  qui  là  estoit  encommencerent  de 
cryer  :  «  Vive  le  roy  Henry  et  le  conte  de  Warewic  !  » 
Et  le  jour  de  la  Toussains  ensievant ,  le  roy  Henry 
porta  couronne  dedens  l’eglise  Saint  Pol,  à  Londres , 
où  une  moult  noble  procession  fut  faite ,  à  laquele 
estoit  le  duc  d’Yorc,  et  le  conte  de  Warewic  portoit 
l’espee  devant  le  roy,  et  le  conte  de  la  Marche  por¬ 
toit  la  queue  de  son  habit  royal.  Si  disnerent  tous  en- 
samble ,  et  y  eut  ce  jour  une  moult  noble  feste ,  où 
fut  ordonné  messire  Jehan  de  Neufville,  frere  au  conte 
de  Warewic,  chambellan  du  roy3. 

1198.  De  la  battaille  de  Blouhers  4,  où  le  conte  de  Beau¬ 
mont  fut  prins  ;  et  y  morurent  environ  deux  mille 
hommes  de  la  partie  du  roy  Henry.  XXXVI. 

Aprez  ce  que  le  duc  d’Yorc  eut  prins  l’administra- 
eion  cluroyaulme  d’Engleterre,  aulcuns seigneurs  n’en 
furent  pas  contentz,  et,  par  especial,  ceulz  qui  plus  prez 

1 .  Lingard  (II,  544)  met  Chester. 

2.  Harlecli-Câstle,  dans  North-Wales.  (Carte,  II,  757.) 

3.  John  Nevill,  créé  comte  de  Nortliumberland  le  23  mai  1463,  et 
marquis  de  Montagu  le  25  mars  1470.  Tué  le  30  avril  1471,  à  la  bataille 
de  Barnet.  (Dugdale,  1,307-308.) 

4.  L’ordre  des  faits  et  l’enchaînemenl  des  idées  se  trouvent  brusque- 


XXXV-XXXVI. 

se  disoient  apartenir  au  dit  roy  Henry  par  proximité 
de  sang,  telz  que  le  duc  d’Excestre,  les  enfansde  feu  le 
duc  de  Sombresset,  le  seigneur  de  Beaumont  et  autres: 
lesquelz  de  Beaumont  et  Excestre  firent  grant  armee , 
avec  lesquelz  se  joignirent  le  conte  de  Willecliier ,  le 
conte  de  Denchier1,  monseigneur  Fidelan,  le  seigneur 
de  Welles2  et  autres;  tous  lesquelz  seigneurs  po voient 
avoir  en  leur  compaignie  environ  de  xv  à  xvi  mille  hom¬ 
mes  de  deffence,  tous  à  cheval.  De  laquele  assamblee 
les  nouvelles  venues  au  duc  d’Yorc,  il  fist  prestement 
assambler  ce  qu’il  polt  de  gens  pour  résister  à  l’entre- 
prinse  du  duc  d’Excestre  et  ses  alyez,  donnant  la  charge 
et  conduite  de  ses  gens,  feablement,  aux  contes  de  Salse- 
bery  etde  Warewic;  lequel  conte  de  Warewic  avoitgrant 
voix  du  peuple,  pour  ce  qu’il  le  scavoit  entretenir  par 
belles  doulces  parolles,  en  soy  monstrant  famillier  et 
communicatif  avec  eulz,  comme  soubtil,  pour  parvenir 
à  ses  fins,  en  leur  donnant  à  entendre  que  de  toute  sa 


ment  interrompus  ici  par  l’introduction,  évidemment  tardive,  du  pré- 
sent  chapitre  et  des  deux  suivants  dans  la  rédaction  première  de  Wa- 
vrin.  Nous  allons  le  voir,  en  effet,  donner  de  nouveau,  avec  quelques 
variantes  plus  ou  moins  importantes,  le  récit  de  batailles  qu’il  avait  déjà 
décrites,  celles  de  Blore-Heath*,  de  Ludlow**  et  de  Northampton*** ; 
puis  continuer  sa  narration,  au  chapitre  XXXIX,  par  une  phrase  qui  se 
lie  trop  étroitement  au  XXXVe  pour  qu’il  ne  soit  pas  démontré  que  l’in¬ 
tervalle  malencontreux  qui  les  sépare  n’existait  pas  dans  la  composition 
primitive. 

1 .  Thomas  de  Courtenay,  comte  de  Devonshire,  fils  du  seigneur  de 
ce  nom.  (Voy.  ci-dessus,  page  179,  note  2.)  Mortle  3  avril  1461,  après 
la  bataille  de  Towton.  (Dugdale,  I,  641.) 

2.  Léo  de  Welles.  Tué  à  la  même  bataille.  (Dugdale,  II,  12.) 

*  Voy.  ci-dessus,  p .  \  85. 

**  Voy,  ci-dessus,  p .  t94. 

***  Voy.  ci-dessus,  p.  225. 

puissance  il  tenroit  la  main  à  l’an gmentacion  et  utillité 
de  la  chose  publicque  du  royaulme ,  et  que  toute  sa 
vye  ne  serroit  autre  :  parquoy  il  acquist  la  bienvoeil- 
lance  du  peuple  d’Engleterre,  telement  qu’il  estoit  le 
prince  duquel  ilz  faisoient  la  plus  grant  estime  et  à 
qui  ilz  adjoustoient  plus  grant  foy  et  credence,  lequel 
lors  favorisoit  le  duc  d’Yorc  et  sa  bende;  quy,  aiant, 
comme  dist  est,  la  charge  de  son  armee,  adcompai- 
gnié  de  environ  xxv  chevalliers  et  de  vi  à  vu  mille 
hommes  deffensables ,  entre  lesquelz  n’avoit  pas 
xl  hommes  d’armes,  vint  alencontre  du  duc  d’Ex- 
cestre.  Si  se  rencontrèrent  les  deux  compaignies  à 
Blouher1,  prez  d’une  forest  entre  laducié  d’Yorc  et  la 
conté  Derby. 

Quant  le  conte  de  Salsebery,  le  conte  de  Warewic 
et  leurs  gens  aparclieurent,  droit  à  ung  point  de  jour, 
l’armee  d’Excestre  et  du  seigneur  de  Beaumont,  der¬ 
rière  une  grant  [forte]  baye,  dont  on  ne  veoit  que  les 
boutz  des  penons,  ilz  se  misrent  à.  pie  à  l’orriere  d’une 
forest  qui  leur  faisoit  clôture  à  ung  costé,  et  de  l’autre 
avoient  mis  leur  cliarroy  et  leurs  chevaulz  lyez  les 
ungz  auz  autres,  et  par  derrière  eulz  avoient  fait  ung 
bon  trenchis  pour  sceureté,  et  devant  eulz  avoient 
fichié  leurs  peux  à  la  fachon  d’Engleterre.  Et  lors 
qu’ilz  se  furent  mis  en  ordonnance  de  battaille,  se 
vindrent  rengier  devant  eulz  l’armee  d’Excestre  [et  de 
Beaumont] ,  tous  à  cheval ,  et  faisoient  bien  leur  conte 
d’atraper  Warewic  et  avoir  sa  compagnie  à  grant  mar- 
chié ,  à  pou  de  traveil  et  dangier  :  lesquelz  de  Ware¬ 
wic  et  sa  routte,  aprez  eulz  estre  confessez  et  mis  en 


1.  Blore-Heath. 

estât  de  morir,  baiserent  tous  la  terre  sur  quoy  ilz 
marchoient,  de  laquele  ilz  mengerent,  concluant  que 
sur  ycelle  ilz  morroient  et  viveroient.  Et  quant  les 
dis  seigneurs  d’Excestre  et  de  Beaumont  se  veyrent  si 
prez  de  leurs  annemis  qu’ilz  peurent  employer  leur 
trait,  ils  se  prindrentsi  onniement  à  tyrer,  que  c’estoit 
horreur,  et  si  radement  que  partout  où  il  ataindoit 
s’atacboit  telement  qu’ilz  tuerent  moult  de  clievaulz 
et  environ  xx  ou  xxn  hommes  de  la  compaignie  du 
dit  de  Warewic,  et,  de  la  compaignie  d’Excestre,  bien 
de  v  à  vi  cenlz.  Pourquoy  les  dis  d’Excestre  desmar- 
cherent,  en  recuîlant,  environ  le  trait  d’un  archier; 
mais  pou  aprez  rencliargerent  impétueusement  sur  le 
dit  Warewic,  à  laquele  rencliarge  morurent  de  ceulz 
d’Excestre  environ  cent,  et  des  Warewic  dix. 

Alors  le  seigneur  de  Beaumont  et  sa  compaignie, 
considerans  que  peu  à  leur  honneur,  et  ancores  moins 
à  leur  prouffit,  exploitoient,  à  cheval ,  se  misrent  à 
pié  environ  imm  hommes  qui  s’en  vindrent  joindre  à 
la  hattaille  de  Warewic,  où  ilz  combatirent,  main  à 
main,  bien  une  grande  demye  heure,  esperans  qu’ilz 
serroient  confortez  de  leurs  gens  à  cheval  ;  lesquelz, 
advisans  la  resistence  qu’on  faisoit  à  leurs  gens  de  pié, 
prindrent  le  large  des  cliampz,  si  laissèrent  ceulz  de 
pié  convenir  à  leur  entreprinse.  Parquoy  ung  cheval¬ 
lier  de  la  routte  du  seigneur  de  Beaumont,  quy  avoit 
desoubz  lui  environ  vcz  hommes,  se  prinst  à  cryer,  avec 
les  siens  :  «■  Warewic!  Warewic!  »  et  fraper  sur  la 
compaignie  du  dit  de  Beaumont;  pourquoy  ilsdesmar- 
cherent,  ancores,  en  recuîlant.  Et  lors  Warewic  par- 
chevant  ceste  chose,  crya  qu’on  marchast  avant;  ce 
qui  fut  fait:  et,  finablement,  furent  le  conte  de  Beau- 

mont  et  les  siens  desconfîs.  Si  en  morut  à  ceste  be¬ 
songne,  par  le  raport  des  heraulz,  environ  deux  mille 
hommes ,  et ,  de  ceulz  de  Warewic ,  lvi  ;  et  y  furent 
prins  le  dit  conte  de  Beaumont,  le  seigneur  de  Welles, 
et  xn  autres  chevalliers  :  le  demourant  s’enfuyrent. 
Laquele  battaille  fut  ou  mois  de  septembre1,  m  ou 
mi  jours  avant  la  feste  de  Saint  Michiel. 

1199.  De  la  besongne  de  Ludelo,  où  avoit  de  chascune 
partie  cm  hommes;  et  comment  ilz  se  départirent  sans 
cop  ferir.  XXXYII. 

La  besongne  de  Blouher  conduite,  comme  dit  est, 
au  prouffit  et  honneur  du  duc  d’Yorc  et  du  conte  de 
Warewic,  fut  cause,  pour  ung  tempz,  de  refrener  le 
corage  des  tenans  la  querelle  du  roy  Henry  ;  mais,  ce 
non  obstant,  tantost  aprez  se  resveilla  le  comtent  par 
le  fait  du  duc  Henry  de  Sombresset,  lequel  practicqua 
moyens,  à  l’ayde  des  grans  seigneurs  de  sa  bende,  de 
rentrer  ou  gouvernement  du  roy  anglois.  Si  en  fut, 
pour  une  espace,  eslongié  le  roy  Henry  du  duc  d’Yorc  ; 
lequel,  avec  le  conte  de  Warewic  et  leurs  aidans,  as- 
samblerent  ung  grant  peuple,  jusques  à  rexstimation 
de  bien  cent  mille  hommes.  Et  pareillement  en  firent 
le  roy  et  le  duc  de  Somhresset,  le  duc  d’Excestre,  le 
duc  de  Boukinghuem ,  le  conte  de  Pennebrocq^,  frere 
au  roy  de  par  mere ,  le  conte  de  Richemont 3,  le 


t.  Le  23  septembre  1459. 

2.  Gaspar  de  Hatfield,  comte  de  Pembroke,  fils  d’Owen  Tudor  et  de 
Catherine  de  France,  fille  de  Charles  VI  et  veuve  de  Henri  V.  Mort  le 
21  décembre  1495.  (Dugdale,  III,  241-242.) 

3.  N’y  aurait-il  pas  ici  quelque  erreur  de  nom  ?  En  effet,  la  bataille  de 
Blore-IIeatli,  comme  nous  venons  de  le  voir,  se  donna  le  23  septembre 


[1460]  SIXIÈME  PARTIE,  LIVRE  III,  xxxvi-xxxvu.  255 

conte  de  Villechier,  le  conte  de  Beaumont,  le  conte 
de  Chirosbury 1  et  autres,  qui  assamblerent  aussi  envi¬ 
ron  cent  mille  hommes  :  lesqueles  deux  grosses  com¬ 
pagnies  s’entrecontrerent  à  Ludelo,  prez  de  Galles, 
dedens  laquele  ville  estoient  le  roy  et  les  seigneurs  de 
sa  compaignie. 

Alencontre  du  roy,  avec  le  duc  d’Yorcet  le  conte  de 
Warewic,  estoient  monseigneur  Edouard,  conte  de  la 
Marche,  filz  au  dit  duc  d’Yorc,  le  conte  de  Salseberv, 
pere  de  Warewic,  et,  entre  les  autres,  Andrieu  Trolot, 
lequel  avoit  entreprins  de  livrer  les  dis  seigneurs  au 
roy;  lesquelz,  de  ce  advertis,  se  partirent  droit  à  mie- 
nuit  laissant  leurs  gens  sans  conduite ,  lesquelz,  eulz 
voians  en  ce  party,  se  rendirent  à  leurs  ennemis,  et 
furent  tous  despouilliés.  Mais,  touteffois,  en  y  eut 
cliincq  des  principaulz  à  qui  on  trencha  les  testes; 
et  tous  ceulz  de  la  garnison  de  Callaix  ,  quy  po¬ 
sent  eslre  environ  vicz,  y  furent  despouilliés  en 
chemise. 

Ainsi ,  comme  vous  oez,  se  departy  ceste  assam- 
blee  :  si  alla  le  rov  à  Londres,  le  duc  d’Yorc  en  Yr- 
lande,  et  Warewic  à  Callaix;  et  fut  ceste  assamblee 
entre  Toussains  et  le  Noël2. 

1459,  et  Edmond  de  Hadham,  comte  de  Richemond,  était  mort  dès  le 
mois  de  novembre  1456.  Ce  n’est  donc  point  de  lui  qu’il  s’agit.  Nous 
ne  pensons,  non  plus,  qu’il  soit  question  de  Henri ,  son  fils,  depuis  roi 
d  Angleterre  :  il  avait  à  peine  trois  ans  à  l’époque  où  se  passaient  les 
faits  rapportés  par  Wa'vrin.  Peut-être,  cependant,  les  personnes  char¬ 
gées  de  la  tutelle  du  jeune  comte  faisaient-eiles  ces  levées  en  son  nom. 
(Dugdale,  III,  327.) 

1.  Shrewsbury. 

2.  La  bataille  de  Ludlovv  se  donna,  ainsi  que  nous  l’avons  déjà  dit, 
le  13  octobre  1459. 

1200.  De  la  baltaille  de  Northantone ,  où  fut  prias  le  roy 
Henry  et  le  duc  de  Boucquinghuem,  le  conte  de  Beau¬ 
mont  et  autres  grans  seigneurs,  desquels  aulcuns  furent 
aprez  decapittez.  XXXVIII. 

L’assamblee,  doncques,  de  Ludelo  ainsi  départie  ait 
prouffit  et  honneur  du  roy  Henry,  et  le  duc  d’Yorc 
retrait  en  Yrlande  et  le  conte  de  Warewic  à  Callaix, 
comme  dit  est  cy  dessus,  ilz  rassamblerent,  de  rechief, 
gens  jusques  au  nombre  de  xl"1  hommes,  ou  en¬ 
viron,  desquelz  ilz  firent  le  cbief  Edouard,  conte  de 
la  Marche,  filz  du  dit  duc  d’Yorc,  en  sa  compaignie 
le  conte  de  Warewic,  le  conte  de  Kent1 3 4,  le  conte 
d’ArondeP,  le  marquis  de  Montagu5,  et  son  frere 
messire  Thomas  de  Neufville  ,  et  autres.  Et,  d’autre- 
part ,  le  roi  Henry  avoit  le  duc  de  Sombresset ,  le 
duc  d’Excestre,  le  duc  de  Boucquinghuem,  le  conte  de 
Northumbelland  et  autres,  qui  aussi  estaient  assam- 
blez  à  Northantone,  à  la  garde  de  laquele  ville  estoit 
commis,  de  par  le  roy,  le  seigneur  de  Greriffin*  avec 
de  xiii  à  xiiiicz  hommes ,  et  le  roy  et  son  ost  es¬ 
toient  en  ung  parcq  oultre  la  ville,  sur  une  petite  ri¬ 
vière. 

Lors  les  contes  de  la  Marche  et  de  Warewic  tyre- 

1.  Lorcl  Fauconbridge  n’était  pas  encore  comte  de  Kent.  Voy.  ci- 
dessus,  page  190,  note  1. 

2.  William  ,  comte  d’Arondel,  mort  vers  1487  ou  88.  (Dugdale,  I, 
323.) 

3.  John  Nevill  n’était  pas  encore  marquis  de  Montagu.  Voy.  ci- 
dessus,  page  230,  note  3. 

4.  Fenn  (I,  137)  nous  apprend  qu’en  1436  se  trouvait  dans  le  parti 
du  roi,  avec  le  comte  de  Richemond,  un  seigneur  nommé  Griffith.  Ne 

serait-ce  pas  lui  que  Wavrin  aurait  voulu  désigner? 

rent  vers  la  ville  de  Northantone,  venans  de  Callaix, 
où  ilz  avoient  fait  leur  assamblee ,  laquele  ville  de 
Northantone,  qui  est  une  des  fortes  villes  d’Engle- 
terre,  ce  non  obstant  fut  emportée  d’assault,  aprez 
que  le  capittaine  les  eut  escarmuchiés  l’espace  de 
heure  et  demie.  Sy  dura  l’assault  environ  demye 
heure ,  depuis  que  ledit  seigneur  de  Greriffïn  se  fut 
retrait  a  la  porte,  avec  lequel  entrèrent,  par  force,  ses 
annemis,  quy  pillèrent  la  ville  en  passant  oultre  et  apro- 
chant  1  ost  du  roy,  prochain  de  là,  qui  là  s’estoient 
fortiffiez  sur  la  dite  riviere  merveilleusement ,  et  fait 
ung  très  fort parcq;  lequel,  incontinent,  ilz  assaillirent 
très  asprement.  Si  dura  peu  le  dit  assault  ;  car  il  avoit 
en  la  compaignie  du  roy,  dedens  le  parcq,  plusieurs 
quy  estoient  Warewic  en  corage,  et  mesmes  les  canon¬ 
niers,  quy,  par  lascheté  maulvaise,  n’avoient  mis 
nulles  pierres  en  leurs  engiens  :  parquoy,  quant  ilz  bou¬ 
tèrent  le  feu  dedens,  n  en  saillirent  que  les  tampons 
[de  bois.]  Laquele  chose  parchevans  les  seigneurs  quy 
dedens  le  parc  estoient,  par  maniéré  subitte  rompirent 
ung  quartier  du  dit  parc,  pour  issir,  et  s’enfuyrent  en 
Northumbelland.  Si  furent  illec  prins  le  roy,  le  duc  de 
Boucquinghuem,  le  seigneur  de  Beaumont,  le  seigneur 
de  Greriffïn  et  autres,  lesquelz,  tost  aprez,  furent  de- 
capittez,  et  le  roy  mis  en  sceure  garde  :  puis  fut  resti¬ 
tué  et  restably,  dès  ceste  propre  journée,  le  ducd’Yorc 
regent  d’Engleterre. 


ii 

1201.  Comment  la  royne  d’Engleterre,  sachant  que  le  roy 
son  mari  avoit  résigné  sa  couronne  en  la  main  du  duc 
d’Yorc  et  de  ses  hoirs,  aprez  son  trespas  ,  manda  le  duc 
de  Sombresset  pour  courir  sus  au  duc  d’Yorc.  XXXIX. 

Aprez  tous  ces  accordz  fais,  comme  vous  avez  oy1, 
le  duc  d’Yorc,  le  conte  de  la  Marche,  son  fdz,  le  conte 
de  Warewic  et  tous  les  seigneurs  de  leur  partie,  prin- 
drent  congié  du  roy;  et,  tantost  aprez  qu’ilzse  furent 
partis  de  la  court  du  roy,  le  conte  de  la  Marche  prinst 
congié  à  son  pere,  si  se  tyra  en  Galles,  luy  et  ses  gens; 
mais  le  conte  de  Salsebery  demoura  avec  le  duc 
d’Yorc;  aussi  firent  le  conte  de  Rotelant,  fdz  du  dit 
duc,  et  messire  Thomas  de  Neufville,  fdz  du  conte.  Si 
chevaulcherent  tous  ensamble  trois  ou  quatre  jours, 
jusques  à  une  ville  appelée  Wilquefdd2.  Quant  le  duc 
d’Yorc  fut  illec  arrivé ,  pour  obtempérer  à  la  pryere 
du  roy,  il  assambla  jusques  au  nombre  de  xm  cora- 
batans,  puis  envoia  par  devers  la  royne  lui  faire 
savoir  que  la  voullenté  du  roy  si  estoit  qu’elle  venist  a 
Londres.  Et  quant  la  royne  fut  advertie  de  ces  nou¬ 
velles,  et,  avec  ce,  que  le  roy  Henry,  son  mary,  avoit 
resigné  sa  couronne  et  son  royaulme,  aprez  son  trespas, 
au  duc  d’Yorc  et  à  ses  hoirs,  elle  en  fut  moult  trou¬ 
blée,  pour  amour  d’un  seul  fdz 3  qu’ elle  avoit  du  roy,  de 
le  veoir  estre  ainsi  débouté  de  son  patrimone;  sicque 
elle  envoia  deffier  le  duc  d’Yorc.  Lequel,  oyantla  voul- 

1  Voy.  ci-dessus,  page  20-i. 

2.  Wakefield,  sur  la  rivière  de  Calder,  à  182  milles  de  Londres,  dans 
le  Yorksliire. 

3.  Édouard,  prince  de  Galles,  tué  à  la  bataille  de  Tewkesbury,  en 
1471. 

lente  de  la  royne  et  que  nullement  elle  ne  voulloit 
consentir  cel  apointement,  il  commença  de  aprochier 
la  royne;  de  quoy  la  royne  fut  tost  advertie  :  pour- 
quoy  elle  envoia  quérir  le  duc  de  Sombresset,  auquel 
elle  manda  le  lieu  où  le  dit  duc  d’Yorc  et  ses  gens 
estoient  logiés.  Ces  nouvelles  furent  portées  devers  le 
roy  Henry  que  tout  le  pays  de  West  et  de  Cornuaille 
se  mettoient  sus,  où  estoit  la  royne  Marguerite,  sa 
femme,  en  personne,  adfin  de  obvier  au  deshirtement 
de  son  filz. 

Quant  le  jenne  duc  de  Sombresset  eut  oy  le  man¬ 
dement  de  la  royne,  il  assambla  grans  gens  pour  venir 
combattre  le  duc  d’Yorc  et  ses  avdans;  et,  adont,  mon- 

4/  7  7  7 

seigneur  de  Sombresset  demanda  de  ce  conseil  à  An- 
drieu  Trolot1,  quy  estoit  avec  luy;  lequel  lui  dist  que 
tantost  l’en  reponderoit. 

Or,  vous  lairai  un  pou  du  duc  de  Sombresset  quy 
avoit  assamblé  grans  gens  pour  venir  courre  sus  au 
duc  d’Yorc,  qui  ne  s’en  donnoit  gueres  de  garde,  et 
parlerons  du  dit  duc  d’Yorc. 

1202.  Comment  le  duc  d’Yorc  et  le  conte  de  Salsebery 
furent  desconfis  et  mors,  par  la  trahison  Andrieu  Trolot, 
et  plusieurs  autres  nobles  hommes.  XL. 

Le  duc  d’Yorc,  doncques,  estant  retrait  à  Wilque- 
fild,  oyant  nouvelles  que  la  royne  Margueritte  venoit  à 
grant  force  de  gens  d’armes  pour  le  combattre,  ad- 
compaignié  du  duc  de  Sombresset,  il  fut  moult  esbahy; 
car  il  n’avoit  pas,  pour  l’heure,  gens  souffîssans  à  re- 

1.  On  a  déjà  vu  ce  personnage  trahir  le  parti  d’Yorls.  à  Ludlow. 
Voy.  ci-dessus,  p.  191,  note  1,  et  page  194. 

sister  contre  si  grant  puissance.  Si  parlèrent  ensamble 
luy  et  le  conte  de  Salsebery,  avec  les  autres  de  leur 
compaignie,  pour  conclurre  de  leurs  affaires,  et  man¬ 
dèrent  gens  de  tous  costez,  eulz  fortiffiant  à  leur  po- 
voir  dedens  la  ville;  mais  tout  ce  riens  ne  leur  vally, 
pour  ce  que,  à  l’heure  qu’ilz  furent  envahis,  la  plus- 
part  de  leurs  gensestoient  allez  en  fourrage  :  et,  avec- 
ques  ce,  Andrieu  Trollot,  qui  estoit  ung  très  soubtil 
homme  de  guerre,  dist  au  duc  de  Sombresset  qu  il 
scavoit  bien  que ,  sans  grant  perte  de  gens,  on  ne 
povoit  avoir  le  duc  d’Yorc  hors  de  la  ville.  Sy  trouva 
maniéré  de,  toute  la  nuit,  faire  à  ses  gens  palletos  où 
estoit  le  Ravestocq1,  livrée  au  conte  de  Warewic,  dont 
furent  parez  ivcz  hommes  des  plus  vaillans,  bien  en¬ 
doctrinez  de  ce  qu’ilz  auroient  soubtillement  à  faire  : 
c’est  à  scavoir  que  ilz  s’en  allassent  droit  à  la  ville,  et 
deissent  au  duc  d’Yorc  qu’ilz  venoient  du  pays  de  Lan- 
tagier2  pour  le  secourir. 

Quant  le  duc  d’Yorc,  quy  jamais  n’eust  pensé  à 
celle  trahison,  vey  venir  ces  compaignons,  il  fut  moult 
joyeulz;  si  les  fist  laissier  dedens.  En  laquelle  nuit 
mesmes  le  duc  d’Yorc  fist  faire  grant  guet,  pour  ce 
que  bien  scavoitle  duc  de  Sombresset  estre  auz  champz 
pour  le  contendre  à  grever  de  tout  son  povoir  ;  mais, 
quant  ce  vint  au  point  du  jour,  Andrieu  Trolot,  ad- 
compaignié  d’autres  gens  de  guerre ,  tous  portans  la 
livrée  du  Ravestoc,  manda  au  duc  d’Yorc,  sans  soy 
nommer,  qu’ilz  estoient  grans  gens  illec  venus  à  son 
secours ,  de  quoy  le  duc  fut  moult  joyeulz.  Si  se  mist 


1.  Voy.  ci-dessus,  page  227,  note  I. 

2.  Lancasliire. 

hors  de  la  ville,  en  intencion  de  combattre  ses  anne- 
mis.  Et  lors  Andrieu  Trolot,  le  trahittre,  sachant  le 
duc  de  Sombresset  estre  prez  de  là,  se  traist  avant  en 
commenchant  l’escarmuche,  et  le  dit  de  Sombresset, 
qui  estoit  prest,  charga  moult  vivement  sur  le  duc 
d’Yorc  et  les  siens,  contre  lesquelz  se  tournèrent  pres¬ 
tement  Andrieu  Trolot  et  sa  routte,  et  aussi  firent 
ceulz  quy,  ceste  nuit,  avoient  par  luy  esté  envoiez  en 
la  dite  ville.  Sy  y  furent  mors  le  duc  d’Yorc  et  le 
conte  de  Roteland,  son  filz,  le  conte  de  Salsbery  et 
messire  Thomas,  son  filz,  avec  plusieurs  autres  nobles 
hommes  de  leur  compaignie.  Laquelle  battaille  fut  de¬ 
vant  la  ville  de  Walquefild,  le  penultitne  jour  de  dé¬ 
cembre  an  mil  imcx  et  lx  ;  de  laquele  chose  la  royne 
Marguerite  fut  moult  joyeuse,  aussi  furent  tous  ceulz 
tenans  son  party.  Et,  d’autre  part,  en  furent  doul- 
lentz  et  courouchiés  les  contes  de  la  Marche  et  de  Wa- 
rewic,  quy  y  avoient  perdu  leurs  peres  ;  mais,  pour 
l’heure,  ne  le  peurent  amender. 

1203.  Comment  le  conte  de  la  Marche  rua  jus  le  conte  de 
Wilthier  et  bien  vnm  hommes  avec  luy.  XLI. 

Aprez  la  mort  des  seigneurs  dessus  dis ,  il  y  eult 
moult  grant  trouble  parmy  le  royaulme  d’Engleterre , 
et  fut  le  peuple  moult  esbahy.  Et,  lors,  le  conte  de  Wa- 
rewic,  sachant  ces  nouvelles,  vint  à  Londres  très  has- 
tivement  pour  résister  à  la  royne  qui  assambloit  grans 
gens;  et,  de  fait,  marcha  si  avant,  qu’elle  vint  logier 
prez  de  Saint  Albon.  Et  lors  ledit  conte,  venu  à  Lon¬ 
dres  ,  fist  grant  dilligence  pour  aller  alencontre  d’elle 
et  ses  adherens ,  especialement  le  duc  de  Som¬ 
bresset,  qui  alloit  allencontre  de  sa  promesse  ;  car, 

comme  il  est  dit  cy  dessus1,  quant  le  traitié  se  fist  de 
eulz  deux  à  Saint  Pierre  lez  Callaix,  il  avoit  juré  au 
conte  de  Warewic  de  non  se  jamais  armer  alencontre 
de  lu  y,  laquele  promesse  il  ne  tint  pas;  ains  du  tout 
s’efforça  de  le  grever,  comme  depuis  se  monstra.  Et 
ne  scavoit  pas,  lors,  le  dit  conte  de  Warewic  la  grant 
trahison  emprinse  de  faire  alencontre  de  luy;  car  la 
royne  Margueritte,  qui  estoit  soubtille  et  mallicieuse, 
fist  tant,  par  dons  et  promesses  par  devers  ung  nomme 
Louvelet2,  capittaine  de  ceulz  de  Kent,  qu’il  se  tourna 
alencontre  de  Warewic3.  Et  si  estoit  1  homme  en  qui  il 
avoit  plus  de  fyance  ;  lequel  il  avoit,  mesmes,  fait  ca¬ 
pitaine  de  Kent  et  son  grant  maistre  d’hostel. 

Durant  le  tempz  que  la  royne  assambloit  son  ar¬ 
mée,  estoit  le  conte  de  la  Marche  en  Galles,  moult 
desplaisant  de  la  mort  du  duc  d’Yorc,  son  pere  ,  de 
son  frere  de  Roteland  et  des  autres  seigneurs.  Si  dist 
bien  que  une  fois  il  s’en  vengeroit ,  comme  il  fist,  du¬ 
rement.  Et  ne  demoura  gueres  qu’il  oy  nouvelles  que 
le  conte  de  Warewic  marclioit  en  pays ,  en  intencion 
de  combattre  la  royne  et  ses  adlierens,  desquelz  estoit 
principal  le  duc  de  Sombresset,  qui  menoit  son  ar¬ 
mée,  avec  luy  Andrieu  Trolot,  qui  avoit  la  charge  de 
l’avant  garde.  Et  si  scavoit  bien  le  conte  de  la  Marche, 
que  le  conte  de  Wiltliier4  avoit  assamblé  grans  gens 

1.  Voy.  ci-dessus,  page  236. 

2.  Daniel  (I,  426)  et  Carte  (II,  759)  le  nomment  Lovelace. 

3.  Var.  :  «  qui  estoit  capitaine  de  ceulx  de  Kent,  auquel  elle  donna 
quatre  mille  livres  d'est  relins  pour  sc  tourner  alencontre  de  Warwic.  » 
(IVIss.,  Fonds  Sorbonne ,  n°  432.) 

4.  James  Butler,  comte  d’Ormond  et  de  Wiltshire.  Yoy.  ci-dessus, 
page  186,  note  2.  11  s’enfuit  après  le  combat. 

pour  joindre  à  l’armee  de  la  royne  :  pour  à  laquele 
chose  obvier,  le  dit  de  la  Marche  mist  gens  auz  champs, 
et  s’en  alla  au  lieu  où  estoit  ledit  conte  de  Wilthier  lo- 
gié  ,  lequel  il  rua  jus;  et  morurent  de  vi  à  vnm  hom¬ 
mes  sur  la  place1,  dont  la  royne  fut  fort  despîaisante, 
car  elle  amoit  grandement  le  dit  conte  de  Wilthier. 

1204.  Comment  le  roy  fut  prins  par  les  gens  de  la  royne, 
par  la  trahison  de  Louvelet.  XLII. 

Quant  le  conte  de  Warewic  eut  son  armee  preste, 
il  se  mist  auz  champz  et  mena  le  roy  Henry  avec  luy, 
lequel  il  bailla  en  garde  à  messire  Thomas  Quiriel2  et 
à  son  filz  ;  et  la  cause  fut  pour  ce  qu’on  esperoit  qu’en 
faveur  de  luy  aulcuns  seigneurs  se  retourneroient  desa 
partie,  mais  il  en  advint  ainsi  que  vous  orrez  cy  aprez. 

Ces  conclusions  prinses ,  chascun  s’apresta  pour 
partir;  car  le  roy  et  le  duc  de  Norfort,  le  conte  de 
Warewic  et  leurs  aidans  se  partirent  le  joesdy  devant 
le  Quaresme  de  la  ville  de  Londres  pour  aller  à  Saint 
Albon  ,  ouquel  lieu  estoient  par  renommee  la  royne 
et  le  duc  de  Sombresset.  Si  logèrent  celle  nuit  à  Ber- 
nay  où  ilz  atendirent  leurs  gens,  lesquelz,  tous  assam- 
blez,  marchèrent  jusques  à  Saint  Albon,  qui  ne  se 
doubtoient  gueres  de  la  trahison  que  Louvelet  leur 
avoit  brassee.  Puis  quant  ce  vint  la  nuit,  qu’ilz  furent 
touslogiés,  les  nouvelles  leur  vindrent  que  leurs  an- 
nemis  marehoient  alencontre  d’eulz;  pourquoy  le 

1 .  Cette  bataille  se  donna  à  Mortimer’s  Crosse ,  près  Ludlow,  le  2  fé¬ 
vrier  1460  (v.  s.). 

2.  a  Au  brave  Thomas  Kyriel  et  au  lord  Bonvil.  »  (Carte,  II,  759.) 
C’est  probablement  le  nom  de  ce  dernier  qu’il  faut  lire  au  lieu  de  son 
filz. 

conte  de  Warewic  mandatons  les  capittaines,  adfin  que 
tous  se  tyrassent  devers  le  roy  pour  eulz  mettre  en  or¬ 
donnance.  Et  quant  ilz  furent  tous  conclus  de  com¬ 
battre  lendemain,  mesmement  ordonnèrent  leurs  bat- 
tailles,  dont  Louvelet  menoil  Lavant  garde,  et  le  conte 
de  Warewic  menoit  la  battaille  et  la  compaignie  du 
roy.  En  celle  propre  nuit,  ledit  Louvelet  fist  scavoir  à 
la  royne  toute  la  conduite  de  leur  armee.  Adont  la 
royne,  aprezles  nouvelles  oyes  d’ycellui  Louvelet,  fist 
partir  le  duc  de  Sombresset  pour  tyrer  vers  Saint 
Àlbon ,  adfin  de  recepvoirle  roy  que  lui  deb voit  livrer 
ledit  Louvelet,  comme  il  fist.  Auquel  lieu  de  Saint 
Albon,  ledit  duc  de  Sombresset  vint  faire  une  grosse 
alarme  ;  et  tantost  ycelluy  Louvelet  vint  au  roy  et  luy 
dist  :  «  Sire,  tous  nos  gens  sont  mis  en  desroy.  »  Et  il 
luy  demanda  où  estoit  son  cousin  de  Warewic,  àquoy 
Louvelet  respondy  qu’il  s’en  estoit  allez.  Et  messire 
Thomas  Quiriel  demanda  où  estoient  ses  gens  :  il  res¬ 
pondy  qu’ilz  s’en  estoient  tous  fuys.  Alors  messire 
Thomas  Quiriel,  quy  estoit  ung  moult  vaillant  cheval¬ 
lier,  bien  congnoissant  en  telz  matières,  comme  cellui 
quy  avoit  beaucop  expérimenté  du  fait  de  la  guerre, 
se  doubta  moult  de  la  trahison  que  il  veoit  estre  apa- 
rant,  voiant  la  grant  desrision  qui  estoit  entre  les 
parties. 

Quant  le  conte  de  Warewic  oy  le  bruit,  et  qu’il 
aparcheut  que  la  chose  tournoit  à  mal,  il  se  cuida 
tourner  devers  leroy;  mais  il  ne  polt,  pour  le  peuple 
qui  s’enfuyoit.  Et  ainsi  fut  le  roy  prins  desoubz  ung 
gros  chesne,  où  il  se  ryoit  moult  fort  de  la  chose  ad¬ 
venue  ,  et  prya  à  ceulz  qui  vindrent  devers  luy  que 
audit  messire  Thomas  Quiriel  ne  feissent  nul  destour- 

bier  de  son  corpz  :  ce  qu’ilz  promisrent  de  faire.  Mais 
Louvelet,  le  desloial  trahittre,  prestement  mena  son 
seigneur  le  roy,  messire  Thomas  et  son  filz  devers  la 
royne,  qui  fut  moult  joieuse  de  la  venue  du  roi,  par 
ce  qu’elle  cuida  bien  parvenir  à  son  entente  d’avoir  le 
royaulme  en  sa  subgection.  Si  eut  lors  la  royne  de 
grans  devises  audit  Louvelet;  puis  parla  à  messire 
Thomas  Quirel  et  à  son  filz,  lesquelz  elle  nomma  plu¬ 
sieurs  fois  traliittres,  à  quoy  le  bon  chevalier  res- 
pondy  :  «  Ma  très  redoubtee  dame,  oncques  [jour  de 
ma  vie]  ne  pensay  ne  fîch  trahison,  ne  oncques  de  nul 
villain  reproche  on  ne  me  sceut  attaindre;  si  me  fe- 
roit  grant  mal  que  en  mes  vielz  jours  j’en  feussenotté.  » 
Ausquelz  motz  la  royne  le  regarda  moult  fierement, 
jurant  la  foy  qu’elle  devoit  au  roy  que  vengance  en 
prenderoit  :  si  fist  appeler  son  filz  le  prince  de  Galles, 
pour  juger  de  quel  mort  on  le  feroit  morir.  Et  l’en¬ 
fant,  qui  jaestoit  introduit,  vint  au  devant  delà  royne 
sa  mere,  qui  lui  demanda  :  «  Beau  filz,  de  quele  mort 
fineront  ces  deux  chevalliers  que  là  veez ,  »  à  scavoir 
messire  Thomas  Quirel  et  son  filz.  Et  le  jenne  prince 
respondy  que  l’en  leur  trencberoit  les  testes.  A  quoy 
replicqua  messire  Thomas,  disant  :  «  Dieu  met  en  mal 
an  quy  ainsi  t’a  aprins  à  parler  !  »  Et  tantost  aprez  on 
leur  trencha  les  testes,  dont  ce  fut  pitié. 

Et  pour  parler  de  la  desconfiture  de  ceste  journée1, 
il  n’y  morut  gueres  des  gens;  car  pour  la  pluspart  ilz 
s’enfuyrent  ou  grant  desroy  qu’il  y  avoit  eu,  et  tout 
par  le  trahittre  Louvelet  qui  menoit  l’avant  garde.  De 
laquele  chose  ainsi  advenue  fut  le  conte  de  Warewic 


1.  Ce  combat  se  donna  le  17  février  1460  (v.  s.). 

moult  troublé  ;  car  jamais  plus  grant  desroy  ne  plus 
soubdain  on  n’avoit  veu  advenir,  par  le  pourclias 
du  trahittre  Louvelet  qui  ainsi  avoit  son  maistre 
decheu. 

1205.  Comment  le  conte  de  la  Marche  fut  honnourable- 
ment  recheu  à  Londres ,  lui  disant  Londriens  qu’ilz  le 
tenoient  pour  roy.  XLIII. 

Quant  laroyne  Margueritte  se  vey  au  dessus  de  ceste 
besongne ,  et  qu’elle  avoit  ainsi  recouvré  le  roy  son 
mary,  elle  en  fut  moult  joyeuse.  Si  se  tint  vm  jours 
depuis  à  Saint  Albon ,  où  elle  fist  au  roy  Henry,  son 
mary,  tenir  estât  royal,  mandant  auz  Londriens  qu’ilz 
lui  feissent  obéissance,  ou  elle  yroit  à  Londres,  atout 
son  armee,  pour  les  mettre  à  obéissance.  Puis  envoia 
lettres  parmy  le  royaulme ,  en  remonstrant  le  grant 
vitupéré  qu’on  avoit  fait  au  roy,  et  qu’ilz  recongneus- 
sent  leur  souverain  seigneur. 

Quant  ceulz  de  Londres  veyrent  ces  lettres ,  ycel- 
les  bien  ymaginees  ,  considerans  les  maulz  quy  par 
ycelle  estoient  advenus  ou  royaulme  d’Engleterre  ,  et 
aussi  que  avec  elle  s’estoit  tourné  le  roy,  parquoy 
elle  pourroit  faire  ancores  pis,  ilz  se  conclurrent  et 
dirent,  tous  ensamble,  que  jusques  au  darrain  homme 
ilz  ne  souffriroient  qu’elle  entrast  en  la  cité.  Si  se 
misrent  tous  en  armes  ;  pourquoy  la  royne  n’apro- 
cba  point  plus  prez  que  Saint  Albon.  Et,  entre  tant 
qu’ilz  sejournoient  illec  ,  elle  et  le  roy,  avec  leurs 
gens ,  le  conte  de  la  Marche  fut  adcertené  comment 
la  dite  royne  et  le  duc  de  Sombresset  avoient  concquis 
le  roy ,  et  comment  ilz  avoient  fait  morir  messire 
Thomas  Quirel  et  son  fdz.  Et,  d’autre  part,  fut  adverti 

comment  ceulz  de  Londres,  jusques  au  morir,  ne 
vouldroient  la  royne  souffrir  entrer  en  leur  ville. 
Pourquoy  il  se  pourpensa  venir  vers  Londres,  comme 
il  fîst,  moult  noblement  adcompaignié,  et  à  entrer  en 
la  cité  y  fut  moult  noblement  recheu  des  cytoiens , 
lesquelz  crioient  à  baulte  voix  :  «  Vecy  nostre  roy.  » 
Sitost  que  le  conte  de  la  Marche  fut  montez  au  pallaix, 
le  Maisre  de  Londres  et  tous  les  seigneurs,  bourgois 
et  marchans  ,  luy  vindrent  faire  la  reverence,  en  luy 
remonstrant,  bien  au  long  ,  le  grant  droit  qu’il  avoit 
à  la  couronne  d’Engleterre  ,  et  comment  le  roy  Henry 
les  avoit  habandonnez.  Et  lors  que  le  conte  Edouard 
de  la  Marche  oy  ceulz  de  Londres  ainsi  parler ,  et  la 
bonne  voullenté  qu’ilz  luy  portoient ,  il  les  remercya 
moult  doucement,  disant,  puis  que  c’estoitleur  plaisir 
de  le  voulloir  tenir  à  roy,  que  Dieu  devant  et  mon¬ 
seigneur  Saint  George  ,  il  metteroit  le  pays  en  paix  ; 
mais,  quant  au  fait  de  la  couronne,  ja  ne  laprenderoit 
tant  qu’il  auroit  boutez  le  roy  Henry  et  la  royne 
Margueritte  hors  du  royaulme  d’Engleterre,  ou  yceulz 
mis  à  mort.  Et,  sur  cet  estât ,  prinst  congié  des  sei¬ 
gneurs  et  du  peuple  de  Londres. 

1206.  Comment  Edouard,  conte  de  la  Marche,  promist 
aux  Londriens  de  remettre  le  pays  en  son  premier 
estât.  XLIIII. 

Quant  le  conte  de  Warewic  sceut  le  conte  de  la 
Marche  estre  à  Londres,  il  se  tyra  vers  luy,  auquel, 
aprez  les  salutacions  ,  il  demanda  comment  il  avoit 
fait  ou  pays  de  Galles  ;  auquel  il  respondy  que  tous- 
jours  assez  bien,  Dieu  mercy  ,  mais  moult  lui  desplai- 
soit  de  la  mort  de  son  pere  et  de  ses  autres  amis.  À 

quoy  le  conte  de  Warewic  respondy  qu’il  convenoit 
tout  passer  et  se  mettre  en  paine  de  les  vengier ,  re¬ 
couvrant  le  royaulme  et  ycellui  remettant  en  bon 
estât.  Entre  lesqueles  devises  le  conte  de  Warewic  lui 
conta  comment  ilz  avoient  esté  trahis  ;  ouquel  instant 
vint  devers  euz  le  Maisre  de  Londres,  qui  leur  nonclia 
que  le  roy  et  la  royne  tyroient  devers  le  Norlli  pour 
illec  mettre  le  peuple  en  leur  obéissance ,  et  que  be- 
soing  estoit  dey  remedier.  Et  à  ce  respondy  le  conte 
de  la  Marche  que  ,  en  quelque  lieu  que  ilz  tyrassent, 
il  yroit  aprez  eulz  ,  priant  au  Maisre  de  Londres 
qu’on  feist  apareillier  tous  ceulz  quy  voldroient  aller 
avec  lui.  Si  furent  mandez  officyers  d’armes,  en  grant 
nombre,  pour  envoier  partout  devers  les  princes  leur 
signifier  ceste  emprinse  ,  à  telz  que  le  conte  de  Fau- 
quemberghue  et  cellui  de  Northfort ,  au  duc  de  Suf- 
focz 1  et  plusieurs  autres  grans  seigneurs  ;  en  leur 
priant  qu’ilz  se  préparassent  pour  venir  en  la  com- 
paignie  du  conte  de  la  Marche  au  mieulz  en  point 
qu’ilz  porroient. 

Quant  les  princes  et  seigneurs  du  pays  furent  ad- 
vertis  de  la  dicte  voullenté  et  intencion  du  conte  de  la 
Marche  ,  lequel  le  peuple  voulloient  avoir  pour  leur 
roy,  ilz  en  furent  moult  joyeulz ,  et  respondirent  auz 
messages  que  de  bon  ceur  le  serviroient,  et  lui  deissent 
qu’il  marcbast  bardiement  avant  ;  car  sans  faulte  ilz  se 
trouveroient  audevant  de  luy.  Sicque  les  officyers 
d’armes ,  aians  la  bonne  responce  des  dis  seigneurs, 

i.  John  6e  la  Pôle,  duc  de  Suffolk.  Il  n’eut  cette  qualité  que  la  troi¬ 
sième  année  du  règne  d’Édouard  IV.  Mort  en  1191.  (Dugdale,  II,  189, 
190.) 

s’en  retournèrent  devers  le  conte  de  la  Marche  luy 
reporter  leurs  bonnes  nouvelles ,  disant  que  hardie- 
ment  marchast  avant  et  qu’il  trouveroit  tous  les  sei¬ 
gneurs  prestzpour  aller  où  il  commanderoit  :  de  quoy 
ledit  conte  de  la  Marche  fut  moult  joieux.  Si  appela 
son  cousin  de  Warewic  et  le  conte  de  Fauquembergue, 
auquelz  il  pria  que  leurs  gensfeussentappareilliés  pour 
partir  le  dimence  prochain  ,  qui  estoit  le  jour  du  my 
Kaiesme  ,  et  îlz  lui  respondirent  qu  il  n’y  auroit  point 
de  faulte.  Et  si  prya,  pareillement,  au  Maisre  de  Lon¬ 
dres  que  les  cytoiens  feussentpretz  audit  jour,  deman¬ 
dant  quel  nombre  ilz  pourroient  bien  estre.  A  quoy  le 
Mayeur  respondy,  par  l’advis  de  tous  ses  compai- 
gnons,  qu’ilz  livreroient  bien  de  vm  à  xm  hommes 
bien  en  point ,  dont  la  pluspart  estoient  Brabenchons 
et  Flamens,  quy  estoient  tenus  pour  très  vaillans  gens. 
Si  les  remercya  lors  le  conte  de  la  Marche  moult  hum¬ 
blement;  lequel,  le  samedy  dont  il  voulloit  partir 
lendemain ,  il  manda  auz  seigneurs  de  Londres  qu’ilz 
feussent  à  son  partement,  pour  ce  qu’il  voulloit  parler 
au  peuple.  Pourquoy  ce  dimence,  environ  à  ix  heures, 
toute  la  communaulté  de  Londres  furent  assemblez  en 
ung  lieu  du  pallaix  de  Wesmonstre1. 

Quant  le  conte  sceut  que  les  Londriens  estoient 
venus,  il  descendy  de  sa  chambre  et  vint  où  le  peuple 
estoit,  et  là  ledit  conte ,  armé  de  toutes  armes  ,  en  la 
chambre  de  Saint  Edouard,  apuyé  surla  chayere  du  roy , 
pour  ce  qu’il  n’y  voulloit  pas  seoir,  Fist  signe  à  l’arche- 
vesque  d’Yorc2,  lequel  commença  illec  à  remonstrer 


1.  Le  2  mars  1460  (v.  s.). 

2.  Lingard  (II,  550)  et  Carte  (II,  / 60)  disent  que  ce  fut  l’évéque 

comment  leroy  Henry  et  laroyne  Margueritte,  sa  femme, 
avoient  le  royaulme  destruit  par  leur  maulvaix  gou¬ 
vernement.  «Mais,  dist  il,  au  plaisir  de  Dieu,  ce  jenne 
prince  que  vous  veez  ycy,  plain  de  vertu,  avec  ce  que 
le  droit  de  la  couronne  lui  apartient,  a  voullenté  d’y- 
celluy  remettre  en  properité  ;  »  en  remerciant  tout  le 
peuple  de  la  bonne  assistence  et  des  biens  qu’ilz  lui 
faisoient,  lesquelz,  au  plaisir  de  Dieu,  il  desserviroit 
et  remeriroit  à  ceulz  qui  auroient  esté  ses  amis.  Et 
quant  l’evesque  d’Yorc  eut  fine  sa  parolle,  les  assis- 
tens,  tous  d’une  voix,  s’escrierent  haultement:  «  Vive 
le  roy  Edouard!»  Et,  ce  fait,  lui  mesmes  les  ré¬ 
méré  va  b 

1207.  Comment  le  conte  de  la  Marche  fist  trenchier  la  teste 
à  ung  escuyer  nommé  Louvelet.  XLV. 

Aprez  ceste  remonstrance  et  remercyement  fait  au 
peuple,  le  conte  de  la  Marche  se  parti  de  la  chambre, 
appelant  tous  les  seigneurs  d’entour  luy,  pryant  que 
l’en  feist  sonner  les  trompettes,  adfin  que  toutes  ma¬ 
niérés  de  gens  d’armes  se  meissent  auz  champz.  Aprez 
laquele  cliose  ainsi  faite  et  commandée,  le  conte  ren¬ 
tra  en  sa  chambre,  où  il  alla  prendre  son  repas.  Mais, 
avant  qu’il  se  partist ,  fut  amené  prisonnier  en  la  cité 
de  Londres  ung  escuyer  nommé  Louvelet,  qui  avoit 
renom  d  estre  le  plus  expert  en  fait  de  guerre  qui 
feust  en  Engleterre  :  pour  laquele  cause  l’avoit,  ung 


à'Exeter,  William  Bootlie,  archevêque  d’York  de  1452  à  1461.  (God- 
win,  693.)  Il  vivait  encore  le  10  août  1464,  mais  il  était  mort  dès  le 
16  septembre  suivant.  (Rymer,  V,  partie  II,  page  1  —  6 ,  127.) 

1.  Il  fut  déclaré  roi  d’Angleterre  le  4  mars  1460  (v.  s.) 

jour  passé  ,  le  conte  de  Warewic  fait  capittaine  de 
Kent  ;  et  si  lui  avoit  fait  l’honneur  de  conduire  son 
ad  van  garde  en  ses  guerres,  ycelluy  constituant  son 
maistre  d’hostel  ;  mais  en  la  darreiiere  battaille  de 
Saint  Albon  eue  contre  la  royne  Marguerite  ,  il  avoit 
este,  par  sa  trahison,  cause  de  la  desconfiture 
dudit  conte  et  de  la  prinse  du  roy  Henry  ,  livré  à  la 
dite  royne,  comme  il  est  touchié  cy  dessus,  et  fut 
desroieur  de  ximm  vaillans  hommes  quy  estoient 
en  la  dicte  avantguarde.  Le  dit  Louvelet  fut  amené 
devant  le  conte  de  la  Marche  et  les  seigneurs,  où  il 
fut  bien  examiné.  Si  confessa,  sans  quelque  force,  pu¬ 
rement,  que,  pour  estre  promoveur  du  cas  dessus  dit, 
la  royne  luy  avoit  promis  le  faire  conte  de  Kent ,  et, 
avec  ce,  quatre  mille  livres  d  estrelins,  dont  desja  il 
avoit  reclieu  vcz  ,  si  avoit  plesges  du  demourant.  Pour 
laquele  trahison  il  eut  le  chief  coppé  ,  et  fut  sa  teste 
mise  au  bout  d’une  lance  sur  le  pont  de  Londres  ,  et 
son  corpz  en  quatre  pieches. 

1208.  Comment  le  conte  de  la  Marche  se  party  de  Londres 
en  grant  triumplie.  XLVI. 

Aprez  ceste  justice  ainsi  faite,  le  conte  de  la  Marche 
issi  de  sa  chambre  :  si  descendy  en  bas,  avec  luy  le 
conte  de  Warewic,  le  duc  de  Nortfort  et  autres  grans 
seigneurs  ,  barons  ,  chevalliers  et  escuyers  en  grant 
nombre  ,  aians  grant  plenté  de  charriotz  et  charrettes 
cliargiés  de  vivres  et  artilleries,  qui  avant  le  partement 
du  conte  se  tyrerent  aux  champz,  prendant  le  che¬ 
min  vers  Saint  Albon.  Lors  le  conte  de  la  Marche 
[appella]  entour  lui  tous  les  princes  de  sa  compaignie, 
pryant  au  Maisre  de  Londres  qu’il  meist  ses  gens  à 

chemin ,  comme  il  fist  :  puis  monta  sur  son  cour¬ 
sier.  Et  lui  faisoient  dès  lors  toutes  maniérés  de 
gens,  volontairement,  honneur  et  obéissance  de 
Roy. 

Ainsi  que  vous  oez,  se  parti  le  vaillant  conte  de  la 
cité  de  Londres1  en  noble  arroy,  grandement  adcom- 
paignié ,  son  coursier  couvert  et  houchié  des  armes 
d’Engleterre;  et  n’est  point  à  penser  le  peuple  qui  estoit 
ce  jour  parmy  la  ville  et  cité  de  Londres,  cryant  :  «  Vive 
le  roy  Edouard  !  »  disans  :  «  Très  chier  sire  ,  vengiés 
nous  de  ce  roy  Henry  et  de  sa  femme  ».  Puis,  quant  le 
conte  de  la  Marche  se  vey  auz  champz,  armé  de  toutes 
armes ,  il  appela  le  Mayeur  et  tous  les  notables  de 
Londres,  si  prinst  congié  d’eulz  et  leur  recom¬ 
manda  la  ducesse  sa  mere  ;  et ,  ce  fait ,  appela  les 
contes  de  Warewic  et  de  Eauquembergue,  si  leur  dist 
qu’on  feist  tyrer  l’ost  vers  Bernav,  comme  on  fist,  où 
tous  se  logèrent  pour  ceste  nuit.  Mais  le  conte  de  la 
Marche  atout  sa  routte  se  loga  à  une  mille  prez  d’y- 
ceulz ,  où  il  séjourna  lendemain  pour  atendre  le  sei¬ 
gneur  de  Scalles2  et  le  baron  d’Ondelay  qui  venoient 
du  pays  de  Lantacliier,  atout  iiiim  archiers  bien  en 
point ,  ausquelz  le  conte  fist  moult  grant  chiere.  Et 
yceulz  arrivez,  commanda  son  advantgarde  marcbier 
devers  Saint  Albon ,  pour  ce  qu’il  devoit  illec  avoir 
nouvelles  du  duc  de  Nortfod  et  des  autres  princes 
de  ce  quartier, 

1.  U  quitta  Londres  le  12  mars.  (Lingard, II,  655.) 

2.  C’est  Stanlay  qu’il  faut  lire,  comme  dans  le  Mss.  432,  fonds  Sor¬ 
bonne.  Wavrin,  en  effet,  a  désigné  plus  haut  (Voy.  p.  222)  ce  seigneur 
comme  venant  au  secours  du  duc  d’York  avec  quatre  cents  archers  qu’il 
amenait  du  pays  de  Lancastre. 

1209.  Comment  le  conte  de  la  Marche  et  sa  puissance 
guaignerent  le  passage  du  pont  sur  les  tenans  le  party 
du  roy  Henry.  XLVII. 

Or  advint,  tost  aprez  que  le  conte  de  la  Marche  fut 
party  de  Londres  tyrant  vers  Saint  Albon ,  [que]  la 
royne,  qui  par  ses  espies  fut  advertie  de  sa  venue,  pour 
obvier  et  aller  alencontre,  fist  grans  amas  de  gens  d’ar¬ 
mes,  pourlesquelz  avoir  n’avoit  espargnié  or,  argent, 
bagues,  joyaulz  ne  autres  rycesses;  car  bien  luy  sam- 
bloit  que  se,  ceste  fois,  elle  povoitdesconfir  et  mettre 
au  basses  annemis,  que  ce  serroit  le  total  recouvre¬ 
ment  du  royaulme  d’Engleterre,  ce  qu’elle  desiroit 
moult  et  non  sans  cause.  En  sa  compaignie  avoit  de 
moult  grans  seigneurs,  telz  que  le  duc  de  Sombresset, 
le  conte  de  Northumbelland,  le  seigneur  de  Cliffort1, 
le  seigneur  de  Nyvelle2,  le  seigneur  de  Wilbic,  le  sei¬ 
gneur  de  W  elles3,  le  filz4  au  duc  de  Boucquinghuem, 

1.  Jolin,  lord  Clifford,  tué  à  la  bataille  de  Towton.  (Dugdale  I 
313.) 

2.  John  Nevill,  frère  du  duc  de  Westmorland,  tué  aussi  à  Towton 
(Id.,  il>.:  299,  300.) 

3.  Voyez  ci-dessus,  page  231,  note  3. 

4.  Henri  Stafford  de  Buckingham.  Dugdale  (I,  167)  ,  à  l’article  de  ce 
seigneur,  ne  mentionne  que  son  mariage  et  son  testament,  en  date  du 
2  octobre  1481.  Cependant,  d’après  une  lettre  de  William  Paston, 
écrite  le  4  avril  1461  ,  cinq  jours  après  la  bataille  de  Towton,  Henri 
Stafford  y  aurait  perdu  la  vie.  Voici  la  liste  que  Paston  donne  des 
seigneurs  et  écuyers  morts  pendant  ou  après  le  combat  :  «  Henry  Percy, 
comte  de  Northumberland  ;  Thomas  Courteney,  comte  de  Devonshire  ; 
William  Beaumont,  vicomte  Beaumont  ;  John  Clifford,  lord  Clifford  ; 
John  Neville,  lord  Neville;...  lord  Dacre;  lord  Henvf  Stafford  de 
Buckingham;  Lionel  Welles,  lord  Welles;  Anthony  Rivers,  lord  Scales  ; 
Richard  Welles,  lord  Willouglihy  ;  Sir  Rapli  Bigot,  écuyer;  lord  de 
Malley  ;  Sir  Raph  Gray,  écuyer  ;  Sir  Richard  Jeney,  écuyer;  Sir  Harry 
Behngham,  écuyer;  Sir  Andrew  Trollop,  écuyer,  avec  vingt-huit  mille, 

le  seigneur  d’  Acres1,  le  seigneur  de  Scalles,  le  seigneur 
de  Gray  et  Andrieu  Trolot,  qui  estoit  guery  des  plaies 
qu’il  avoit  eues  à  la  darreniere  battaille;  lequel  avoit 
esté  fait  chevallier  par  sa  grant  vaillance,  ja  feust  il  de 
basse  lignié. 

Or,  doncques ,  le  conte  de  la  Marche  estant  logie 
aux  cliampz,  comme  oy  avez,  fut  adverty  par  sesavant 
coureurs  de  la  grant  puissance  du  roy  Henry;  il  vint 
devers  Saint  Albon ,  où  il  vint  grant  nombre  de 
gens  d’armes  pour  le  servir,  lesquelz  il  recheut  be- 
nignement,  leur  faisant  moult  lye  chiere.  Et  la  eut  il 
nouvelles  des  ducz  de  Nortfort  et  de  Suffocz,  lesquelz 
lui  mandoient  qu’il  se  hastast,  pour  tant  que  au  roy 
Henry,  qui  estoit  logie  a  Northinguem ,  croissoient 
journelement  gens,  si  povoient  estre  xxxm  hommes, 
dont  le  conte  de  la  Marche  fut  moult  joyeulz;  car  tout 
son  désir  estoit  de  les  trouver. 

Ces  nouvelles  oyes,  il  commanda  qu’on  fisttoutl’ost 
tyrer  avant,  puis  monta  à  cheval  et  n’arresta  jamais  jus- 
ques  il  vint  à  Northinghuem  :  de  la  venue  duquel  ad- 
vertisles  princes  de  son  alyance,  ilz  montèrent  à  cheval 
et  luy  allèrent  au  devant ,  le  bienviengnant  honnoura- 
blement,  et  il  les  recheut  moult  joieusement.  Si  se  devi¬ 
sèrent  de  la  conduite  de  leur  armee,  en  chevaulcliant  : 
et  quant  ilz  furent  logiés,  tous  les  princes  vindrent  de¬ 
vers  le  conte  pour  délibérer  de  1  aliaire  de  leui  pie- 

comptés  par  les  hérauts.  »  ( Féru? s  original  letters,  I,  221.)  Mais,  comme 
William  Paston  a  été  mal  informé  quant  à  la  mort  des  seigneurs  de 
Scales  et  de  Willougliby ,  il  se  peut  aussi  qu’il  ait  été  induit  en  erreur 
sur  celle  de  Henri  Stafford. 

1.  Ranulphe,  lord  Dacre  du  Nortli,  tué  à  Towton.  (Dugdale,  II, 
23.) 

sente  armee;  car  ilz  estoient  bien  advertis  que  le  roy 
Henry  avoit  grans  gens  quy  gardoient  le  passage  sur 
la  riviere  d’iller1,  et  lenoient  le  pont  nommé  Feribru- 
gue2,  ouquel  lieu  il  morut  maint  homme,  tant  d’un 
costé  comme  d’aultre,  et  y  eut  de  moult  belles  armes 
faites  avant  que  le  pont  feust  concquis. 

Comme,  doncques ,  le  conte  de  la  Marche  estoit  à 
Northinghuem ,  nouvelles  luy  vindrent  que  le  duc  de 
Sombresset  et  le  seigneur  de  Rivières  gardoient  le  pas¬ 
sage  dessus  dit,  le  vendredi  devant  la  Pasque  florie  ; 
lesqueles  nouvelles  oyes  le  conte  assambla  son  conseil 
et  les  princes  de  sa  compaignie,  pour  délibérer  quel 
chose  ilz  feroient.  Si  ordonnèrent  leurs  battailles,  dont 
le  duc  de  Suffocz  fut  conducteur  de  l’avant  garde , 
comme  marissal  d’Engleterre,  adcompaignié  du  conte 
de  Fauquembergue  et  de  plusieurs  autres  grans  sei¬ 
gneurs,  quy  avoient  bien  xnnm  hommes  :  puis  quant 
ce  vint  le  samedy,  nuit  de  la  Pasque  florie3,  le  conte 
de  la  Marche  monta  à  cheval  ;  si  fist  marchier  son  ad- 
vanguarde  avant,  quy  se  logèrent  à  deux  milles  prez 
de  leurs  annemis.  Et  prestement  qu’ilz  furent  logiés, 
le  duc  de  Suffocz  envoia  une  petite  compaignie  de 
gens  pour  adviser  l’ordonnance  des  adversaires,  et 
marchèrent  si  avant,  que  le  guet  de  leurs  dis  annemis 
les  apparcheut.  Si  firent  sonner  alarme,  et  reboutte- 
rent  telement  les  coureurs  du  conte  de  la  Marche,  que 
ceulz  de  son  advangarde  furent  constrains  devenir  au 
secours,  quy  reboutterent  leurs  annemis  jusques  au 

1.  Aire. 

2.  Ferry  Bridge,  dans  le  Yorkshire.  Cette  ville  est  située  sur  la  rive 
sud  de  l’Aire. 

3.  Le  28  mars  1-461.  En  Angleterre,  l’année  commençait  le  23  mars. 

passage  où  ilz  se  logèrent,  au  pied  du  pont.  Et  quant 
le  conte  de  la  Marche  en  fut  adverty,  il  fist  marcliier 
son  assamblee;  puis,  quant  il  fut  logiés,  il  voult  aller 
veoir  et  adviser  le  passage ,  avec  luy  ses  capittaines. 

Quant  ilz  eurent  tout  bien  advisé  le  convenant  des 
an n émis,  le  conte  de  la  Marche,  comme  preu  et  hardy 
chevallier,  bien  asseuré,  dist  qu’il  estoit  expédient  de 
guaignier  le  passage  et  que  autrement  ilz  ne  povoient 
prouffitablement  besongnier.  Si  fut  ordonné  d’assail¬ 
lir  le  pont,  que  les  adversaires  avoient  fortiffîe  ;  et  par 
ainsi  fut  eslevee  l’escarmuclie  quy  dura  depuis  xii  heu¬ 
res,  à  midy,  jusques  à  vi  heures  du  vespre  ;  et  y  moru- 
rent,  tant  d’un  costé  comme  d’autre,  mieulz  de  trois 
mil  hommes  :  lequel  pont  guaignerent  ceulz  de  la  par¬ 
tie  du  conte  Edouard  de  ia  Marche,  et  passèrent  toute 
l’armee  oultre  celle  mesmes  nuit.  Si  faisoit  moult  froit 
de  nesges  et  gresilz,  tant  que  pitié  estoit  à  veoir  gens 
d’armes  et  chevauîz-,  et,  qui  le  pis  leur  faisoit,  estoient 
mal  avitailliés.  Mais  touteffois  se  logèrent  illec  toute 
celle  nuit  jusques  à  lendemain  au  matin,  qu’ilz  eurent 
nouvelles  que  le  roy  Henry  estoit  issu  hors  de  la  cité 
d’Yorc  et  avoit  son  estandart  boutté  auz  champz,  et 
venoit  en  grant  ordonnance  pour  combattre  :  si  me- 
noit  l’avantgarde  du  roy  le  duc  de  Sombresset,  avec 
le  duc  d’Excestre ,  le  seigneur  de  Riviere,  Anthoine 
son  filz;  le  conte  de  Northumbelland  menoit  la  bat- 
taille.  Si  estoient  tous  nombrez  à  Lxm  hommes. 

1210.  De  la  grant  battaille  qui  fut  assez  près  d’Yore  ;  la- 
quele  guaigna  le  conte  de  la  Marche,  qui  aprez  ceste 
victore  fut  fait  roy  d’Engleterre.  XLVIII. 

Quant  le  conte  de  la  Marche  et  les  seigneurs  de  sa 

partie  furent  advertis  que  le  roy  Henry  estoit  auz 
champz,  ilz  en  furent  moult  joieux;  car  autre  chose 
ne  desiroient  que  le  combattre.  Si  appela  le  conte  ses 
capittaines,  et  leur  dist  qu’il  estoit  besoing  de  mettre 
leurs  gens  en  ordonnance ,  adfin  de  prendre  champ 
avant  que  leurs  annemis  les  aprochassent  de  trop 
prez;  laquele  chose  ilz  firent  bien  dilligamment,  selon 
le  commandement  du  conte.  Si  advint,  ainsi  comme  il 
ordonnoit  ses  battailles  et  que  lors  il  avoit  envoie 
gens  pour  descouvrir  le  pays,  pour  tant  qu’ilz  estoient 
à  quatre  milles  prez  l’un  de  l’autre ,  ilz  n’allerent 
gueres  loingz  quant  ilz  percheurent  les  coureurs  de 
leur  adverse  partye.  Pourquoy  ilz  renvoierent  devers 
le  conte  de  la  Marche ,  luy  nunchier  comment  ilz 
avoient  veu  grant  foison  gens  d’armes  sur  les  champz; 
et  ne  demoura  gueres ,  depuis  aprez ,  qu’ilz  veyrent 
l’estandart  du  roy  Henry.  Si  retournèrent  hastivement 
devers  Edouard ,  conte  delà  Marche,  auquel  il  contè¬ 
rent  la  maniéré  et  comment  ses  annemis  se  conduis- 
soient. 

Quant  ledit  conte  fut  adverty  par  ses  gens  de  la  fa- 
chon  de  ses  adversaires,  il  alla  veoir  au  long  de  ses 
battailles  tant  qu’il  vint  à  ses  gens  de  cheval,  qu’il 
avoit  mis  sus  liesle,  et  leur  disoit,  à  visage  joyeuz,  tout 
en  sousriant  :  «  Mes  enfans,  je  vous  prye  que ,  aujour- 
d’huy,  soions  bons  et  loyauz  l’un  à  l’autre  ;  car  nous 
combatons  à  bonne  et  juste  querelle.  »  El  lors  chascun 
respondy  à  liaulte  voix  que  ainsi  le  voulloient  ilz  faire; 
et,  endementiers,  l’en  vint  dire  au  conte  que  l’avant 
garde  du  rov  commencboit  fort  à  marchier.  Pourquoy 
le  conte  Edouart  se  retray  desoubz  sa  baniere ,  où  il 
n’eut  gueres  esté  quant  le  seigneur  de  Rivières  et  son 

filz,  adcompaigniés  de  vi  àvnm  hommes  de  Galles, 
que  conduissoit  AndrieuTrolot,  lesquelz  sievoitle  duc 
de  Sombresset,  adcompaignié  d’autres  vnm  hom¬ 
mes,  lesquelz,  tous  à  ung  faix,  chargèrent  sur  les  gens 
de  cheval  du  conte  de  la  Marche.  Si  les  misrent  en 
fuite  et  chassèrent  bien  xi  milles  de  pays,  et  leur  sam- 
bla  qu’ilz  avoient  guaignié  grant  butin;  car  ilz  pen- 
soient  que  le  conte  de  ISorthumbelland  eust  aussi  char- 
gié  sur  l’autre  costé;  mais  il  ne  le  fist  pas  sitost, 
dont  ce  fut  à  sa  malle  heure;  car  il  y  morut  ce 
jour. 

En  ceste  chasse  morut  beaucop  de  gens  de  bien  du 
conte  de  la  Marche,  lequel,  sachant  la  vérité  de  ceste 
adventure  de  ses  gens  de  cheval,  fut  moult  doullent 
et  courouchié  :  ouquel  instant  il  vey  venir  la  battaille 
du  conte  de  Nortliumbelland,  portant  ycellui  la  ban¬ 
nière  du  roy  Henry.  Si  chevaulcha  tout  au  long  de  sa 
battaille,  où  estoient  les  princes  de  sa  compaignie, 
ausquelz  il  remonstra  comment  ilz  l’avoient  voulu 
eslire  pour  estre  leur  roy,  disant  qu’ilz  ne  scavoient 
plus  prochain  hoir  de  la  couronne,  laquele  ceulz  de 
Lanclastre  avoientusurpeejaavoit  longternpz:  et,  pour 
ce,  leur  prya  instamment  que  ayder  le  voulsissent  à 
recouvrer  son  héritage,  de  quov  chascun  luy  voulsist 
dire  sa  voullenté,  et  se  aulcuny  avoit  quy  ne  lui  voul¬ 
sist  bien  faire,  se  partist  et  allast  où  bon  luy  samble- 
roit.  Alors  chascun  d’eulz,  oians  la  requeste  tant 
amyable  que  leur  faisoit  ledit  jeune  conte,  lequel 
desja  tenoient  pour  roy,  respondirent  tous  d’une  voix 
que  jusques  au  morir  ilz  luy  aideroient  de  corpz  et  d’a¬ 
voir;  de  laquele  responce  le  conte  lesremercya.Sides- 
cendy  de  son  coursier,  en  leur  disant,  l’espee  ou  poing, 

[de  laquelle  iloschist  son  coursier]  \  que  ce  jour  voul- 
loit  vivre  et  morir  aveceulz,  adfm  de  leur  donner  plus 
grant  courage.  Et  lors  se  vint  il  mettre  devant  son  es- 
tandart,  regardant  ses  annemis  qui  marclioient  puis¬ 
samment,  menant  moult  grand  bruit,  cryant  à  liaulte 
voix  :  u  Kinc  Henry  !»  Si  y  eut,  au  jour  de  cest  apro- 
chement,  moult  grant  occision  entre  les  deux  parties, 
et  fut  une  longue  espace  que  l’en  ne  scavoit  à  qui 
donner  la  victore ,  tant  fut  la  battaille  furieuse,  et  la 
tuyson  grande  et  pitoiable;  car  le  pere  ne  deportoit  le 
fdz,  ne  le  filz  le  pere.  Mais  enfin,  par  la  grant  proesse 
principalement  dudit  conte  de  la  Marche ,  Dieu  luy 
donna  la  victore  et  guaigna  la  journée1 2  sur  ses  anne¬ 
mis,  lesquelz  il  mist  à  plaine  desconfiture. 

A  la  vérité,  qui  volroit  déclarer  et  dire  toutes  les 
proesclieuses  apartises  d’armes  qui  ce  jour  s  i  firent 
tant  d’un  costé  comme  d’autre ,  l’en  y  porroit  trop 
mettre,  et  pour  tant  m’en  passeray  le  plus  brief  que 
faire  porray  ;  mais  je  vous  ose  bien  affermer  que 
la  plus  grant  froisse  de  la  battaille  s’aborda  vers  le 
quartier  du  conte  de  Warewic,  lequel  y  fut  dure¬ 
ment  navré;  mais  enfin  ceulz  de  la partye  du  roy,  de 
la  royne  et  du  duc  de  Sombresset  furent  menez  à 
plaine  desconfiture,  et  demoura  victorien  le  conte  de 
la  Marche  ;  et,  comme  je  feus  informé  lors  par  gens  de 
credence  qui  à  la  battaille  furent,  tous  les  plus  grans 
princes  d’avec  le  roy  et  la  royne  y  demourerent  mors 
ou  prins.  Premièrement  le  conte  de  Nortliumbel- 


1.  Du  Clercq  (XIV,  chap.  24),  ainsi  qu’Holinshed  (II,  664),  attribue 
cette  action  et  ces  paroles  au  comte  de  Warwick.  Habington  (II,  432) 
raconte  ce  fait  exactement  comme  notre  chroniqueur. 

2.  Elle  est  désignée  sous  le  nom  de  bataille  de  Towton. 

land 1  ?  le  conte  de  Cliffort2,  le  seigneur  de  Ni¬ 
velle,  le  seigneur  de  Willebic,  le  seigneur  de  Muel- 
les3,  le  filz  du  duc  de  Bouquinghem,  le  seigneur 
de  Scalles,  le  seigneur  de  Gray  et  Andrieu  Trolot, 
le  seigneur  de  Ros4 5,  le  seigneur  de  Persy,  messire 
Gracian  et  son  filz8,  et  plusieurs  autres  chevalliers 
et  escuyers,  dont  ce  fut  pitié  :  telement  qu’il  y  morut 
ce  jour  bien  xxxvim  hommes,  sans  les  prisonniers 
et  navrez,  qui  y  furent  en  moult  grant  nombre,  entre 
lesquelz  estoient  le  seigneur  de  Riviere  et  son  filz. 
Si  s’enfuyrent  à  Yorc  le  roy  Henry  et  la  royne  Mar¬ 
guerite,  son  espeuse,  le  duc  de  Sombresset  et  le  duc 
d’Excestre. 

Mais  du  costé  messire  Edouard,  conte  de  la  Marche, 
y  morurent  le  seigneur  de  Filwatre  6 *,  le  seigneur  de 

4.  Voy.  ci-dessus,  p.  4  87,  note  4.  Il  mourut  de  ses  blessures  quelques 
jours  après  la  bataille.  (Fenri’s  original  letters,  I,  224,  note  4.) 

2.  Voy.,  pour  ce  nom  et  ceux  qui  suivent,  page  273,  note  4. 

3.  C’est  peut-être  le  lord  de  Malley. 

4.  Thomas  Ross  s’enfuit  avec  le  roi.  Ses  biens  furent  confisqués  et  il 
mourut,  peu  après  cette  bataille,  à  Newcastle.  Voy.  ci-dessus,  page  235, 
note  4 . 

5.  Le  Ms.  fonds  Sorbonne,  n°  432,  porte  :  «  Le  seigneur  de  Percy 
et  messire  Graint ,  son  fils.  » 

6.  Fitzwalter.  Ce  personnage,  souvent  et  honorablement  cité  dans 
l’histoire,  a  donné  lieu  à  quelques  méprises  biographiques  qu’il  nous 
semble  utile  de  redresser,  parce  qu’elles  se  trouvent  dans  deux  ou¬ 
vrages,  dont  l’un  (le  Baronage  de  Dugdale)  est  fort  consulté,  et  l’autre 
(Y Histoire  d’ Angleterre  de  Lingard)  jouit,  à  juste  titre,  d’une  grande 
estime. 

John  Ratcliff,  ou  plutôt  Radcliff,  qui  prit  le  titre  de  lord  Fitzwalter 

par  suite  de  son  mariage  avec  Élisabeth,  fille  et  héritière  de  Walter, 
lord  Fitzwalter,  servit  avec  distinction  dans  les  guerres  de  France,  sous 
les  rois  Henri  V  et  Henri  VI,  et  fut  nommé  capitaine  de  Calais.  Chargé 
par  Édouard  IV  de  la  défense  du  passage  de  Ferry-Bridge,  il  y  fut  tué 

Strop1,  messire  Rassegray2,  et  plusieurs  autres  dont 
je  ne  scay  les  noms.  Et  le  conte  d’Anthiens3,  cpii  fut 
prins  à  la  battaille,  eut  le  chief  trenchié  à  Yorc.  Ainsi 
doncques,  comme  vous  poez  oyr ,  fut  ceste  horrible 
battaille  desconfite  assez  prez  d’Yrorc  en  Engleterre  , 
qui  grandement  amoindry  la  crestienneté.  Si  doivent 
bien  estre  ceulz  mauldis  par  quy  telz  destructions  ad- 
viennent:  et,  certainement,  les  conseilliers  des  princes 
en  sont  aulcunes  fois  cause  ;  lesquelz,  pour  avoir  gou¬ 
le  28  mars  1461.  Il  était  chevalier  de  l’Ordre  de  la  Jarretière.  (Dugdale, 
III,  285;  Carte,  II,  761  ;  Fenn’s  original  lettcrs ,  I,  218,  note  5.) 

Suivant  Dugdale,  ce  serait  peu  de  temps  après  le  siège  de  Calais,  c’est- 
à-dire  vers  1 436,  que  John  Radcliff  aurait  cessé  de  vivre.  Cette  opinion 
nous  semble  inadmissible  ;  car  divers  témoignages  contemporains ,  qui 
le  désignent  tantôt  sous  le  simple  nom  de  John  Radcliff  ( Fenn's  original 
letters,  III,  291),  tantôt  sous  celui  de  lord  Fitzwalter  (Id.,  ibid..  I,  205), 
prouvent  qu’il  existait  encore  le  30  mars  1456,  et  même  le  23  janvier 
1460  (v.  s.);  ils  sont,  de  plus,  unanimes  pour  assigner  à  sa  mort  la  date 
du  28  mars  1461  (Id.,  ibid. ,  I,  219;  Hearne's  fragment,  Archaeologia  brit., 
XXIX,  343).  Il  avait  bien,  il  est  vrai,  un  fils,  portant,  ainsi  que  lui,  le 
prénom  de  John;  mais  il  ne  peut  y  avoir  lieu  à  confusion,  le  fils  n’é¬ 
tant  mort  qu’en  1496.  (Dugdale,  III,  28.) 

Lingard,  parlant  du  désastre  de  Ferry-Bridge,  dit  que  lord  Fitzwalter 
s’empara  du  passage  pour  Edouard  IV  et  s’y  laissa  surprendre  par  lord 
Clifford,  qui  le  tua.  [Hist.  d’Angl,,  II,  555).  Il  ajoute,  en  note  :  «  On  ne 
sait  qui  était  ce  lord  Fitzwalter.  d  Nous  venons  de  le  voir,  «  Monstrelet, 
continue -t-il,  le  fait  oncle  de  Warwick.  »  Il  n’y  a  rien  de  semblable 
dans  les  continuateurs  de  Monstrelet  ou  dans  Du  Clercq,  qu’ils  ont 
copié.  (Monstrelet,  III,  85  v°  ;  Du  Clercq,  XIV,  109).  Ni  ce  dernier, 
ni  ses  copistes  ne  désignent  par  leurs  noms  les  personnes  tuées  à  Ferry- 
Bridge  ;  ils  indiquent  seulement ,  et  en  cela  ils  font  erreur,  Y  oncle  de 
Warwick.  C’est  le  bâtard  de  Salisbury,  frère  de  Warwick,  qui  perdit 
le  jour  à  cette  l'encontre.  (Holinshed,  II,  664  ;  Carte,  II,  761.) 

1.  Lord  Scroope  de  Bolton.  Voy.  ci-dessus,  page  226,  note  1.  Il  ne 
fut  que  grièvement  blessé.  (Fenn’s  original  letters,  I,  219.) 

2.  Raph  Grey,  écuyer.  Voy.  ci-dessus,  p.  273,  note  4. 

3.  Thomas  de  Courtenay,  comte  de  Devonshire.  Voy.  ci-dessus, 
p.  251 ,  note  4. 

vernement  autour  d’eulz,  leur  mettent  au-devant, 
pour  eulz  complaire,  les  choses  dont  souventeslois 
guerres,  discentions  et  battailles  naissent,  qui  est  des¬ 
truction  de  la  chose  publicque  des  royaulmes  et  em¬ 
pires.  Et,  pour  tant,  se  rois,  princes  et  grans  sei- 
geurs  eslisoient  pour  leurs  conseilliers  sages  et  bons 
preudhommes,  bien  expérimentez  ,  jamais  telz  choses 
n’avendroient.  Pour  ce  dist  on  ung  vray  prouverbe, 
que  bien  prophane  est  la  terre  dont  le  prince  est  enfant. 

Je  le  dy  pour  le  noble  royaulme  d’Engleterre,  dont 
au  présent  sommes  en  parolle  ;  car ,  pour  ce  que  le 
roy  Henry  VIe  de  ce  nom  n’a  pas  esté  en  son  tempz 
homme  tel  que  il  convenoit  pour  gouverner  ung  tel 
royaulme,  cliascun  quy  en  a  eu  povoir  s’est  voullu  en- 
forchier  d’en  avoir  le  gouvernement;  et  tant  que,  par 
l’envie  qui  se  boutta  entre  les  princes,  s  esleverent 
les  discentions  teles  que  vous  avez  oy  cy  dessus , 
dont  plusieurs  furent  mors  et  detrenchies,  mesme- 
ment  le  roy  Henry  et  la  royne  Margueritte  sa  femme 
dechassiés  et  debouttez  de  la  couronne,  laquele  son 
grant  pere 1  avoit  usurpee  vyolentement  hors  des 
mains  du  roy  Richard2,  son  cousin  germain;  lequel 
il  fîst  murdrir  piteusement,  ou  chastel  de  Pontfret, 
comme  il  a  esté  plainement  déclaré  cydessus,  en  la  fin 
du  quart  vollume5.  Et  pour  ce  dist  on  que  chose  mal 
acquise  ne  peult  avoir  longue  duree  ;  et  bien  y  parut  à 
ce  roy  Henry  VIe,  lequel,  pour  la  cause  que  je  roy  Henry 
le  quart,  son  tayon,  uza  de  tel  trahison  envers  le  roy 
Bichard,  son  seigneur  souverain,  devoit  il  perdre  toute 
succession  d’heritage,  pour  lui  et  sa  postérité. 

1.  Henri  IV.  —  2.  Richard  II.  —  3.  Voy.  tomel,  p.  173. 

Pour  demonstrer  que  Edouard,  conte  de  la  Marche, 
s’est  non  sans  cause  fait  déclarer  roy  d’Engleterre  , 
il  est  à  notter  que  la  couronne  d’Engleterre  descend 
par  succession  aussi  bien  auz  femmes  que  auz  hom¬ 
mes.  Pourquoy  il  est  à  scavoir  que  Edouard1  de 
Windesores,  duquel  cy  dessus  avons  parlé  ans  second 
ettierc  vollume,  eut  de  madame  Phelippe  de  Renault, 
son  espeuse,  vu  filz  ;  desquelz  le  premier  fut  Edouard, 
prince  de  Galles  ,  pere  au  bon  roy  Richard  ,  né  à 
Bordeaulz.  Le  second  filz  du  roy  Edouard  de  Winde¬ 
sores  fut  Guillamme  Hastefeld2,  qui  morut  sans  hoir. 
Le  tierc  fut  Leonnel,  duc  de  Clarence,  quy  délaissa  une 
fille  nommee  Phelippe ,  laquele  fut  mariee  à  Emond, 
conte  de  la  Marche  ,  qui  en  elle  engendra  ung  filz 
nommé  Rogier,  qui,  en  son  tempz,  fut  dénommé  vray 
heritier  de  la  couronne  d’Engleterre.  Cestuy  Rogier 
eut  deux  filz ,  Emond  et  RogieÉ  (lesquelz  morurent 
sans  hoir),  et  deux  filles,  dont  la  première,  nommee 
Agnes3,  fut  mariee  au  conte  de  Cantebruge4,  duquel 
elle  eut  Richard,  duc  d’Yorc,  pere  à  Edouard,  conte  de 
la  Marche.  Le  quart  filz  du  roy  Edouard  de  Windesore 
fut  Jehan,  duc  de  Lancastre,  pere  à  ce  roy  Henry  qui 
fist  morir  le  roy  Richard;  duquel  fut  filz  roy  Henry  Ve, 
dont  descendy  roy  Henry  VIe,  de  qui  présentement 
nous  parlons.  Le  ve  filz  du  roy  Edouard  de  Windesore 
fut  Emond,  duc  d’Yorc,  lequel  eut  à  femme  la  se¬ 
conde  fille  au  roy  don  Pietre  de  Castille ,  nommee 
Ysabel,  en  laquele  il  engendra  deux  filz.  C’est  à  sca- 

1 .  Édouard  III. 

2.  William  Hatfield. 

3.  Anne. 

4.  Cambridge. 

voir  Edouard,  qui  morut  sans  hoir,  et  Richard,  conte 
de  Cantebruge  ,  lequel  fut  marié  à  Agnes ,  fille  de  Ro- 
gier,  conte  de  la  Marche;  de  laqueleil  eut  Richard,  duc 
d’Yorc,  pere  à  cestui  Edouard,  conte  de  la  Marche. 

Ainsy,  doncques,  peut  aparoir  que  la  couronne 
d’Engleterre,  par  droite  et  vraye  succession  de  lignié, 
apartient  à  cestui  Edouard,  conte  de  la  Marche,  parla 
mesmes  descente  dudit  Lyonnel,  vray  heritier;  et  aussi 
par  la  descendue  dudit  Emond,  duc  d’Yorc.  Et  ajuste 
tiltre  il  en  a  deboutté  le  roy  Henri  VIe,  par  la  vyolence 
du  detestahle  murdre  commis  par  son  grant  pere  en 
la  personne  du  bon  roy  Rychard,  son  cousin  germain. 

1211.  Gomment  le  roy  Henry  fut  longue  espace  tenu  se¬ 
crètement  ;  mais  en  fin  fut  prins  et  rendu  au  roy 
Edouard1 2.  XLIX. 

De  ceste  battaille,  doncques,  eschaperent,  en 
fuyant,  le  roy  Henry,  la  royne  sa  femme,  le  prince  leur 
filz*,  le  duc  de  Sombresset,  le  duc  d’Excestre  et  Jehan 
de  Sombresset,  conte  Durset3,  tous  lesquelz,  excepté 
le  roy,  se  tyrerent  en  Escoche  avec  la  royne.  Le  roy 
Henry  avoit  ung  serviteur,  noble  homme,  nommé  Ri¬ 
chard  Donnestal 4,  qui  estoit  son  chambellan ,  lequel 

1 .  Ici  notre  chroniqueur  anticipe  sur  les  événements  en  parlant  de 
la  prise  de  Henri  VI,  qui  n’eut  lieu  qu’en  1465,  et  il  en  intervertit  la 
marche  en  plaçant  ce  fait  avant  la  bataille  d’Exham,  donnée  le  15  mai 
1464,  et  dont  il  sera  fait  mention  plus  bas. 

2.  Edouard,  prince  de  Galles,  marié  à  Anne,  fille  du  comte  de  War- 
wick,  en  1470  ;  tué  à  Tewkesbury,  le  4  mai  1471.  (Dugdale,  I,  307.) 

3.  Jean  Beaufort,  frère  du  duc  de  Somerset  ;  tué  aussi  à  Tewksbury. 
Dugdale  (I,  124)  ne  dit  pas  qu’il  portait  le  titre  de  comte  Dorset. 

4.  Richard  Tunstall,  mort  la  septième  année  du  règne  de  Henri  VII, 
1491  ou  1492.  (Antis,  II,  235,  note  x.) 

conduisi  le  roy  son  seigneur  à  saulveté ,  tant  qu’il  fut 
hors  du  dangier  de  ses  annemis.  Et,  depuis,  il  le  tint 
secrètement,  par  l’espace  de  deux  ans,  es  pays  de  Len- 
tachier  et  de  Westmerland ,  le  saulvant,  menant  et 
entretenant  à  son  povoir,  par  le  moyen  de  ses  amis  et 
ceulz  qu’il  tenoit  estre  de  son  party1  ;  en  laquele  ma¬ 
niéré  il  le  menalogier  à  l’bostel  d’un  chevallier  nommé 
messire  Richard  Tempeste 2  :  mais  il  ne  le  sceut  main¬ 
tenir  si  secrètement  qu’en  la  fin  le  roy  Edouart  n’en 
feust  adverty.  Parquoy  il  envoia  illec  le  frere3  dudit 
Richard,  grandement  adcompaignié  de  gens  de  guerre, 
lequel,  sans  faire  grand  effroy,  vint  le  plus  secrètement 
qu’il  polt  à  l’hostel  dudit  messire  Richard  Tempest  , 
son  frere,  ouquel  lieu  il  trouva  le  roy  Henry  adcom¬ 
paignié  dudit  Richard  Donnestal  ;  lequel  s’efforça  de 
prendre  ledit  roy,  en  déclarant  à  son  dit  frere  com¬ 
ment  de  ce  faire  il  avoit  la  commission,  sur  paine  ca¬ 
pital,  de  par  le  roy  Edouard,  en  soy  tenant  seur  de  sa 
personne,  en  quelque  lieu  qu’il  le  trouveroit,  et  à  toute 
dilligence  l’amenast  devers  luy,  en  la  cité  de  Londres. 
Touteffois,  pour  la  reverence  de  son  frere ,  il  estoit 
entré  oudit  hostel  lui  ni®  ou  ime  tant  seullement , 
et  avoit  laissié  autour  de  la  place  les  gens  que  le  roy 
luy  avoit  bailliés,  craindant  que,  s’il  feust  entré  à  toute 


1.  Jean  Maychell,  seigneur  de  Crakenhorp,  du  comté  de  Westmor- 
land,  obtint  d’Édouard  IV,  le  20  novembre  1466,  des  lettres  de  grâce 
pour  avoir  donné  l’hospitalité  à  Henri  VI.  (Rymer,  V,  partie  II,  page 
143.) 

2.  John  Tempest  de  Bracewelle.  {WarkwortK s  chronicle ,  page  41, 
note  4.) 

3.  Peut-être  Wavrin  veut-il  parler  de  Thomas  Talbot,  qui  avait 
épousé  la  fdle  de  John  Tempest  :  ce  serait  alors  gendre  et  non  frère  qu’il 
faudrait  lire.  (W arkworth' s  chronicle ,  page  41,  note  1.) 

sa  compaignie  de  gens  d’armes  dedens  l’hostel  de  son 
frere,  il  ne  l’en  eust  tenu  suspect.  Pourquoy  il  advint 
que,  quant  il  cuida  prendre  et  saisir  ledit  roy  Henry, 
ledit  Richard  Donnestal,  son  chambellan,  sailly  avant, 
l’espee  ou  poing  ,  et  telement  deffendy  le  roy  son 
maistre ,  en  donnant  et  recepvant  plusieurs  horions, 
qu’en  la  fin  il  coppa  ung  brach  audit  commissaire  ; 
puis,  voiantque  lui  seul  ne  povoit  résister  à  tant  de  gens 
à  la  longue,  i!  prinst  le  roy  par  la  main,  et  tant  fist,  par 
force  d’armes,  que,  maulgré  ledit  commissaire  et  ses 
gens ,  il  le  conduisy  et  mena  hors  de  la  place  du  dit 
messire  Richard  Tempest,  et  le  saulva  en  ung  bois  quy 
estoit  assez  prez  d’illec. 

Alors  y  eut  grant  effroy,  tant  dedens  le  cbastel 
comme  dehors,  et  fut  ledit  roy  Henry  poursievy  à 
toute  dilligence  :  telement  que,  au  meisme  jour,  il  fut 
prins  et  saisy  par  ung  nommé  Thomas  Thalbot1,  le¬ 
quel,  en  la  compaignie  du  dit  commissaire  et  de  ses 
gens  ,  l’emmena  à  Londres2.  Pendant  lequel  tempz 
Henry,  duc  de  Sombresset,  parle  moyen  d’aulcuns 
ses  amis,  eut  son  apointement  au  roy  Edouard  et  fut 

reclieu  en  sa  grâce ,  luy  rendant  sa  place  de  Bram- 

> 

t.  Henri  VI,  dénoncé  par  un  moine  noir  d’Abyngton ,  nommé 
William  Cantlow,  fut  pris  à  Waddington-Hall ,  par  Thomas  Talbott, 
John  Talbott  de  Colebry,  son  cousin,  sir  James  Haryngton  et  John 
Tempest.  Scs  valets  de  chambre  John  Levesey,  William  Rogers  de  Serne 
et  David  Colinley  trempèrent  dans  le  complot.  ( JP arkwortfi’s  chronicle, 
notes,  pages  40-42).  Édouard  IV  donna,  par  ses  lettres  patentes 
datées  du  29  juillet  1465,  tous  les  biens  de  Richard  Tunstall  à  Jaques 
Harvngton,  pour  avoir  découvert  le  refuge  du  roi.  (Ryimek.  V,  par¬ 
tie  II,  132.) 

2.  Au  mois  d’août  1465.  ( Chronique  scandaleuse.  Voy,  Lenglet, 
II,  184.) 

bourg 1  et  autres,  promettant  audit  roy  Edouard  que, 
de  ce  jour  en  avant,  il  luy  serroit  bon  et  leal  subgect, 
dont  touteffois  il  ne  fist  riens. 

Aprez  la  desconfiture  dessus  dite,  la  royne Margue¬ 
rite  et  son  filz  tyrerent  en  France,  comme  cy  aprez 
porrez  oyr. 

1212.  Comment  le  conte  de  la  Marche  retourna  à  Londres, 
et  du  Parlement  qu’il  y  tint  pour  son  couronnement.  L. 

Aprez  ce  que  le  conte  de  la  Marche  eut  guaignié  la 
journée  de  Chiereborne2,  comme  vous  avez  oy,  il 
remerchiaNostre  Seigneur  de  la  belle  victoreque,  à  ce 
jour,  il  avoit  eu  ;  mais  moult  lui  desplaisoit  de  la  mort 
des  nobles  seigneurs  quy  là  avoient  esté  occis  ;  puis 
quant  ce  vint  vers  le  vespre,  que  chascun  fut  retrait 
et  retourné  de  la  chasse,  le  conte  de  la  Marche  enc- 
quist  et  demanda  pour  scavoir  lesquelz  de  ses  bons 
amis  estoient  mors  ou  navrez,  et  lesquelz  aussi  l’a- 
voient  servy  loyaulment  et  secouru  au  besoing.  Si  vin- 
drent  plusieurs  chevalliers,  contes  et  barons  qui  lui 
firent  la  reverence,  et  là,  dirent  ou  racontèrent,  chascun 
endroit  soy ,  de  leurs  adventures,  et  comment  la  be- 
songne  s’estoit  portée,  eulz  devisant  quelz  gens  ilz 
avoient  perdu  ;  et  quant  ilz  se  furent  grant  pieche  de¬ 
visez  des  mors  et  navrez,  ilz  demandèrent  au  conte 
comment  ilz  avoient  à  eulz  conduire  pour  le  meilleur. 

4.  Le  24  décembre  4463.  (Lingard,  II,  559.) 

2  Sherburn.  «.  In  the  Bill  of  Attainder  afterwards  passed  against  the 
Lancastrians,  this  battle  is  spoken  ofashaving  «  taken  place  in  a  feld 
«  belween  tlie  townes  of  Shirbourne  in  Elmett  and  Tadcaslre,  called 
a.  Saxton  feld  and  Towtonfeld.  »  Rolls  Pari.  V,  477.  »  ( Arcbaeol .  brit,, 
XXIX,  347,  note  T.) 

A  quoy  il  respondy  que  jamais  ne  cesseroit,  jusques 
ad  ce  qu’il  auroit  mort  ou  prins  le  roy  Henry  et  sa 
femme,  ou  yceulz  boutté  hors  du  pays ,  comme  il  l’a- 
voit  promis  et  juré.  Et  lors  les  princes  et  barons  de 
sa  compaignie  respondirent  :  «  Sire,  dont,  est  il  be- 
soing  de  tyrer  vers  Yorc;  car  nous  sommes  advertis 
que  la  royne  Margueritte,  le  duc  de  Sombresset  et 
autres,  sont  tyrez  celle  part  à  refuge1,  lesquelz  ne  ser- 
ront  pas  soustenus  des  cytoiens  alencontre  de  vous.  » 
Ainsi,  doncques,  le  conte  de  la  Marche  et  les  sei¬ 
gneurs  de  sa  partye  conclurrent  de  tyrer  vers  Yorc.  Si 
fist  mettre  le  conte  son  estandart  auz  champz,  puis  en- 
voia  vers  çeulz  de  la  cité  leur  remonstrer  comment 
ilz  estoient  ses  subgetz ,  et  si  soustenoient  ses  annemis, 
et  que  se  ilz  ne  les  mettoient  dehors,  il  les  courou- 
cheroient.  Mais  incontinent  que  la  royne,  qui  estoit 


1.  Voici  ce  que  Thomas  Playters  écrivait  à  ce  sujet  à  John  Paston,  le 
18  avril  1461,  vingt  jours  après  la  bataille  de  Towton  : 

«  Item,  pour  toutes  nouvelles,  le  bruit  court,  et  c’est  affirmé  par  des 
hommes  dignes  de  foi,  que  le  comte  de  Withshire  est  pris....  Item,  j’ai 
appris....  que  Henri  VI  est  dans  le  Yorcshire  à  un  endroit  appelé  Co- 
roumber,  ou  un  nom  semblable. 

«  Et  on  y  a  mis  le  siège,  et  plusieurs  écuyers  du  comte  de  Nortbum- 
berland  se  sont  réunis  avec  cinq  ou  six  mille  hommes  pour  aider  les 
assiégeants,  et  pendant  ce  temps  Henri  VI  auroit  pu  être  pris  à  une  petite 
poterne  derrière  (les  remparts)  ;  à  ce  siège  4000  hommes  du  nord 
(assiégeants?)  furent  tués.  Sir  Robert  de  Ocle  (Ogle)  et  Conyers  nous 
accusent  (à  tort)  d’avoir  causé  ce  siège.  Les  uns  disent  que  la  reine, 
Somerset  et  le  prince  doivent  y  être,  etc.  s  ( F cnn' s  original  letters ,  I,  223- 
225.) 

Fenn  met  en  note,  page  222,  que  ce  récit  diffère  de  celui  donné  par 
les  historiens  qui  disent  que  Henri  VI,  etc.,  s’enfuit  directement  en 
Écosse.  Quant  au  siège  ci-dessus  mentionné,  il  dit  encore  (page  223, 
note  3)  :  «  Nos  historiens  ne  font  aucune  mention  de  ce  siège,  ni  de  la 
facilité  avec  laquelle  le  roi  aurait  pu  être  pris.  » 

dedens  Yorc,  entendy  ces  nouvelles ,  elle  manda  le 
duc  à  Yorc ,  quy  vint  vers  elle,  à  scavoir  de  Som- 
bresset;  auquel  elle  dist  que  besoing  estoit  d’eulz 
partir  d’iilec,  ou  autrement  ils  estoient  en  dangier 
d’estre  tous  péris.  En  ceste  mesmes  nuit,  doncques,  la 
royne  et  les  siens,  aians  troussé  tout  leur  baguage  por¬ 
tatif,  se  partirent  en  grant  baste  de  la  cité  d’Yorc  j  si 
s’enfuyrent  en  Escoce. 

Quant  Edouard,  conte  de  la  Marche,  fut  adverly 
que  ses  annemis  estoient  partis  de  la  cité  d’Yorc ,  il 
en  fut  moult  doullent.  Si  se  parly  du  lieu  où  la  bat- 
taille  avoit  esté,  vint  à  Yorc,  où  il  entra,  et  lui  vin- 
drent  au  devant  tout  le  clergié  de  la  cité;  lesquelz  luy 
firent  reverence,  comme  à  leur  souverrain  prince  et 
seigneur,  lui  pryant  humblement  que  il  leur  voulsist 
pardonner  se  aulcunement  avoient  envers  luy  mes- 
prins,  non  cuidans  toutesvoies  avoir  riens  melfait;  et 
il  leur  pai  donna  libéralement. 

Ainsi  que  vous  oez,  fut  le  nouvel  duc  d’Yorc  vin  jours 
entiers  en  la  cité,  avec  luy  tous  les  princes  et  seigneurs, 
faisans  très  grant  chiere  ;  et,  avant  son  partement,  fist 
prendre  les  osselemens  de  son  pere,  frere,  païens  et 
amis,  lesquelz  il  fist  mettre  en  beaulz  et  riches  sarcus, 
et  à  grans  pleurs  et  larmes  fist  faire  leurs  services  et 
obsèques,  honnourablement,  comme  à  eulzapartenoit. 
Puis,  aprez  toutes  ces  choses  adcomplyes,  et  que  ceulz 
de  la  cité  d’Yorc  eurent  recheu  leur  seigneur  et  lui 
fait  hommage,  promettant  d’ores  en  avant  eslrebons 
et  loyaulzsubgetz,  ledit  duc  d’Yorc,  conte  de  la  Marche, 
assambla  les  princes  et  seigneurs  de  sa  compaignie 
avec  lesquelz  il  tint  ung  petit  parlement,  à  scavoir 
qu’il  estoit  de  faire  pour  le  bien  publicque  du 
n  19 

royaulme.  Si  fut  la  conclusion  tele,  pourveu  que  le 
roy  Henry  et  la  royne  Margueritte  estoient  hors  du 
royaulme ,  de  larmee  rompre  et  cliascun  renvoier  en 
sa  place  :  ce  qui  fut  ainsi  fait.  Et  ladite  conclusion 
prinse,  le  duc  d’Yorc,  conte  de  la  Marche,  remercya 
les  princes,  seigneurs  et  gens  de  bien  du  beau  ser¬ 
vice  que  fait  luy  avoient  alencontre  de  ses  annemis  : 
disant  que  à  jamais  serroit  très  grandement  tenus  à 
eulz;  lesquelz  tous  ensamble  luy  respondirent  que 
faire  le  dévoient.  Puis,  quant  Edouard,  conte  de  la 
Marche,  eut  ordonné  de  tous  ses  affaires,  il  disposa 
soy  tyrer  "vers  Londres,  combien  que  la  pluspart  des 
gens  d’armes  seretrayrent  en  leurs  hostelz,  touschar- 
giés  de  butin  et  de  gaing. 

Le  conte  de  la  Marche,  doncques,  party  d’Yorc  no¬ 
blement  adcompaignié,  et,  servy  de  contes  et  barons, 
clievaulcherent  tant  que  ilz  vindrenl  à  deuxlyeuesde 
Londres ,  où  ilz  trouvèrent  plusieurs  archevesques, 
evesques  et  abbez,  avecques  plusieurs  autres  gens 
d’Eglise,  le  Maisre  de  Londres,  et  tous  les  plus  nota¬ 
bles  bourgois  et  marcbans  de  la  cité,  quy  firent  audit 
jeune  duc  d’Yorc  tout  l’honneur  que  à  roy  devoit 
appartenir.  Et  entra  dedens  la  ville  de  Londres,  che- 
vaulchant  par  la  grant  rue  de  Cep1  jusques  devant  le 
portai  de  l’eglise  Saint  Pol,  ou  il  descendv,  monta  en 
la  dite  eglise,  où  il  rendy  grâces  à  Nostre  Seigneur, 
baisa  les  relicques  et  fist  son  offrande.  Puis  vint  re¬ 
monter  sur  son  cheval,  et,  à  grant  bruit  de  trompettes 
et  clarons,  chevaulcha  tant  qu’il  vint  à  la  riviere  de 
Thamise,  où  il  trouva  sa  barge  préparée  et  couverte 


1 .  Cheapside. 

de  riche  tapisserie,  en  laquele  il  entra,  avec  luy  tous 
les  princes  :  les  autres,  telz  que  barons,  chevalliers  et 
escuyers,  montèrent  sur  autres  barges  quy  leur  estoient 
appareilliés  ,  qui  vindrent  tous  descendre  à  West- 
monstre.  Si  entrèrent  le  duc  et  les  siens  ou  pallaix, 
qui  estoit  noblement  appareilliés  et  parez  de  notables 
tapisseries  :  et  fut  mené  le  duc  d’Yorc,  conte  de  la 
Marche,  en  sa  chambre,  où  il  fut  moult  honnourez. 
Puis  aprez,  par  aulcuns  jours  ensievans,  que  tous  les 
aparaulz  de  son  couronnement  furent  apprestez,  il 
appela  le  conte  de  Warewic  et  le  conte  de  Faucquem- 
bergue,  ausquelz  il  dist  :  ((Seigneurs,  vous  m’avez 
esté  peres  et  amis  ,  et  ceulz  par  quy  tous  les  biens  que 
j  ay  et  atens  d’avoir  me  procèdent;  Dieu  me  doinst 
grâce  de  le  desservir.  »  Et  ilz  luy  respondirent  qu’il 
ne  feist  nulle  double,  et  que  à  tousjoursmais  lui 
serroient  bons  et  loyaulz  subgeclz.  Si  fut  lors  or¬ 
donné  de  tenir  ung  Parlement,  où  tous  les  estas  d’En- 
gleterre  dévoient  estre  assamblez,  pour  le  couronne¬ 
ment  du  roy,  pour  le  bien  du  royaulme  et  l’augmen- 
tacion  de  la  chose  publicque.  Et  fut  ordonné  que,  en 
dedens  trois  sepmaines,  ‘eussent  tous  en  la  ville  de 
Londres  les  députez  du  pays. 


Cy  prent  fin  le  troisième  livre  de  ce  VPvollume,  et  s’ensieut  le  quart. 

1213.  Cy  commence  le  quatriesme  livre  de  ce  présent  vo¬ 
lume,  lequel  contient  en  soy  xxxim  cliapittres  parciaulz, 
au  premier  desquelz  il  fait  mencion  du  couronnement 
au  roy  Edouard.  ^  Chapittre  I. 

Endementiers,  doncques,  qu’on  se  preparoit  pour 
tenir  le  Parlement  dessus  dit ,  le  roy  Edouard  faisoit 
grant  chiere  en  allant  cliassier  et  voiler  parmy  le  pays 
d’entour  Lo-ndres,  où  il  estoit  grandement  festoie  de 
la  bourgeoisie  et  noblesse. 

Or  aprocha  le  jour  assigné  au  Parlement  tenir1,  où 
journelement  venoient  princes ,  barons  et  seigneurs 
avec  les  trois  estas  du  royaulme;  et  puis,  quant  tous 
furent  illec  venus  et  arrivez,  ilz  se  tyrerent,  au  jour 
nommé,  vers  le  pallaix ,  où  ilz  trouvèrent  le  jenne 
roy,  vestu  et  paré  de  royal  habit,  réservé  de  couronne, 
apuyé  sur  la  chayere  de  saint  Edouard,  quy  estoit  en 
une  chambre.  Et  là  s’assamblerent  tous  les  seigneurs, 
gens  d’estas  et  députez ,  où  ilz  veyrent  voullentiers 
leur  nouvel  prince  (car,  aussi,  il  estoit  beau  personnage 
et  plaisant  à  regarder,  voire  le  plus  adreschié  de  tous 

• 

1.  Le  parlement  ne  se  tint  que  le  4  novembre  1461.  (Carte,  II,  763.) 

ses  membres  qu’on  eust  à  l’heure  sceu  trouver  en 
toute  la  circuylé  du  royaulme  d’ Angleterre,  en  l’eage 
de  xxu  ans1),  aiujuel  chascun  faisoit  reverence  hon- 
nourable,  en  disant  :  u  Dieu  nous  voeille  saulver 
nostre  roy!  »  et,  à  mesure,  leur  rendoit  humblement 
sa! u  et  remercyement. 

Adont  vint  avant  Parchevesque  d’Yorc,  lequel  se 
mist  devant  le  roy  :  et  là  fist  une  moult  belle  pro¬ 
position  ,  où  il  recita  plusieurs  belles  parolles  devant 
tous  les  assistens,  en  remonstrant,  principalement, 
les  grans  enormitez ,  extorcions  et  pertes  que  on 
avoit  eu  ou  présent  royalme  par  le  piteux  gouverne¬ 
ment  du  roy  Henry ,  de  la  royne  sa  femme,  et  de 
ceulz  quy  lois  avoient  la  conduite  et  gouvernance 
d’eulz.  Puis,  aprez  ce  que  Parchevesque  eut  illec  re¬ 
mous!  ré,  les  adversitez  que  ceulz  du  pays  avoient 
souffert  et  enduré,  il  remonstra  aussi  l’estât  du  roy 
Edouard  et  comment  la  couronne  d’Engleterre,  par 
droit  et  raison,  luy  apartenoit,  et  que  c’estoit  vray  hé¬ 
ritage  à  luy  et  à  ses  hoirs,  comme  tout  au  long  il 
leur  en  fist  enseignement  et  remonstrance. 

Aprez  la  proposition  et  harengue  dudit  archeves- 
que  finee,  les  assistens  se  trayrent  tous  à  part  :  si  de- 
moura  le  roy  comme  seul,  pour  une  espace.  Maistan- 
tost  se  revindrent  mettre  devant  luy;  puis  parla 
l’evesque  deWincestre  pour  tous  les  estas  du  royaulme 
d’Engleterre,  disant  qu’il  estoit  ordonné,  conclud  et 
arres  é  par  tous  les  prelatz  ,  barons  ,  nobles  et  com¬ 
munes  d’Engleterre qu’ilz recepvroient  Edouard,  conte 
de  la  Marche,  pour  roy,  souverain  seigneur  et  gou- 


1.  Il  avait  alors  vingt  ans,  étant  né  à  Rouen  le  11  avril  1441. 

verneur  general  de  toutes  les  dependences  du  royaulme 
d’Engleterre.  Lesquelesparolles  propherees  par  la  bou¬ 
che  dudit  evesque,  commencèrent  tous  les  assistens, 
generalement,  à  cryer  tous  ensamble,  à  haulte  voix  : 

«  Vive  le  roy  Edouard,  nostre  souverain  seigneur  !  » 
Puis,  ce  fait ,  fut  conclu  entreulz  que  au  le  huitième 
jour  ensievant,  feste  de  saint  Jehan  Baptiste1,  il  serroit 

1.  Cette  fête,  en  1 4 G 1 ,  tombait  un  mercredi,  24  juin.  Édouard  IV  fut 
couronné  le  29  de  ce  même  mois.  Le  jour  assigné  pour  cette  cérémonie 
varia  trois  fois,  et  la  date  indiquée  par  Wavrin  pourrait  bien  être  la  pre¬ 
mière.  Fixée  ensuite  au  dimanche  après  la  Saint-Jean-Baptiste  (28  juin),  elle 
fut  enfin  définitivement  remise  au  lundi  29.  Voici  les  causes  de  ces  chan¬ 
gements  si  multipliés.  «  The  king,  mandait  Th.  Playster  à  J.  Paston, 
because  of  the  Siégé  of  Carliste,  changée!  his  day  of  Coronation  to  be  upon  the 
Sunday  next  after  saint  John  Baptist,  to  the  intent  to  speed  him  Nortli- 
ward  in  hall  haste.  And  liow  be  it,  blessed  be  God,  lhat  the  hath  now 
good  tidings,  that  Lord  Montagu  hath  broken  the  Siégé,  and  slain  of 
Scotts  six  tliousand,  and  tow  Knights,  wliereof  Lord  Clifford’s  hrother  is 
one  ;  y  et  notwithstanding  lie  will  be  croevned  the  said  Sunday.  »  Cette 
lettre  est  de  mai  ou  juin  1-461.  ( Fenn  s  original  letters,  I,  231.)  Fenn 
ajoute,  en  note,  qu’il  paraîtrait  que  le  lord  Montagu  fit,  aussitôt  après  la 
bataille  de  Tovvton,  le  siège  de  Carlisle,  dont  aucun  historien  ne  parle. 
Dans  une  autre  lettre  (Id.,  ib.,  233),  écrite  de  Londres,  le  21  juin  1461, 
James  Gresliam  informe  John  Paston  que  «  As  for  the  day  of  the  Coro¬ 
nation  of  the  King,  it  shall  be  certainly  the  Monday  after  next  Midsum- 
mer....  Master  Brakle  shall  prcach  at  Paul’s  on  Sunday  next  eoming, 
as  lie  told  me,  and  lie  told  me,  that  for  cause  Çhildermas  day  fall  on  the 
Sunday ,  the  Coronation  shall  (be)  on  the  Monday .  Wntten  in  haste  at  Lon¬ 
don,  the  Sunday  next  tofore  Midsummer.  » 

La  fête  des  Saints-Innocents,  remarque  Fenn  (I,  234,  note;  III,  151, 
note  1),  qui  a  lieu  le  2S  décembre,  est  considérée  comme  un  jour  si 
néfaste,  que,  pendant  toute  l’année  suivante,  beaucoup  de  personnes,  as¬ 
surément  au-dessus  du  vulgaire,  ne  veulent  pas  commencer  un  nouveau 
travail  le  jour  de  la  semaine  sur  lequel  est  tombée  cette  fête.  En  1460,  ce 
jour  néfaste  eut  lieu  un  dimanche;  donc,  en  1461,  on  était  obligé  de 
regarder  comme  fête  des  Saints-Innocents  de  chaque  semaine  le  diman¬ 
che,  jour  où  il  était  tombé  l’année  précédente.  Nous  voyons  ici  cette 
superstition  appuyee  par  un  prêtre,  célèbre  prédicateur;  car  nous 

enoingt  et  portèrent  couronne.  Lequel  jour  venu  ,  et 
les  préparations  du  couronnement dilligamment  faites, 
furent  les  nobles,  ecclesiastiques,  et  seculliers  prestz  à 
servir  et  adeompaignier  le  roy,  cliascun  selon  l’efficace 
de  son  office  et  dignité  de  sa  personne.  Si  fut  cou¬ 
ronnez  et  vestus  en  habit  royal,  selon  toutes  les  seri- 


devons  supposer  tel  frère  Brakle,  pour  qu’il  ait  été  chargé  de  prêcher  à 
Saint-Paul  un  jour  si  solennel  que  la  veille  d’un  sacre. 

Louis  XI,  sur  l’esprit  duquel  les  croyances  populaires  avaient  un 
grand  crédit,  pratiquait  aussi,  scrupuleusement,  cette  commémoration 
hebdomadaire  des  Innocents,  et  consacrait  à  la  prière  le  jour  de  cha¬ 
que  semaine  où  cette  fête  avait  été  précédemment  célébrée.  Philippe  de 
Commynes,  son  véridique  historien,  raconte  à  ce  sujet  (I,  365)  que  lors 
de  l’entrevue  de  Louis  XI  et  d’Edouard  IV,  en  1475,  les  Anglais  étant 
dans  la  ville  d’Amiens,  «  ung  soir  monseigneur  de  Torcy  vint  dire  au 
Roy  qu’il  y  en  avoit  largement,  et  que  c’estoit  très  grant  dangier.  Le  Roy 
s’en  courrouça  à  luy  :  ainsi  cliascun  s’en  teut.  Le  matin  (mercredi, 
23  août)  estoit  le  jour  semblable  ,  celle  année ,  que  avoit  esté  les  lnnocens  ; 
et  à  tel  jour  le  Roy  ne  parloit  nv  ne  vouloit  ouyr  parler  de  nulle  de  ces 
matières;  et  tenoit  à  grant  malheur  quant  on  luy  en  parloit,  et  s’en  cour- 
roucoil  fort  à  ceulx  qui  l’avoient  acoustumé  de  hanter,  et  qui  congnois- 
soient  sa  condition  :  toutesfois,  ce  matin  dont  je  parle,  comme  le  Roy  se 
levoit  et  dLoit  ses  heures,  quelcun  me  vint  dire  qu’il  y  avoit  bien  neuf  mil 
Anglois  en  la  ville.  Je  me  deliberay  prendre  l’adventure  de  luy  dire;  et 
entray  en  son  retraict,  et  luy  dis  :  «  Sire,  nonobstant  qu’il  soit  le  jour 
«  des  lnnocens,  si  est  il  nécessité  que  je  vous  die  ce  que  l’on  m’a  dict  ;  » 
et  luy  comptay  au  long  le  nombre  qui  y  estoit,  et  tousjours  en  venoit, 
et  tous  armez  ...  Le  dict  seigneur  ne  fut  point  obstiné,  mais  tost  laissa 
ses  heures  ;  et  me  dict  qu’il  ne  falloit  jaoint  tenir  la  cerymonie  des 
lnnocens  ce  jour.  » 

La  reddition  de  Montdidier  offre  encore  un  exemple  de  cette  commé¬ 
moration  :  cc  Le  lendemain,  tiers  jour  de  may  1475,  le  roy  Louis  XI, 
qui  estoit  logié  à  Trinquet  près  Tronquoy,  ne  chemina  point  parce 
qu’il  estoit  les  lnnocens  en  tel  jour  (mercredi);  et  le  lendemain,  qui  fut 
jour  de  l’Ascension  de  Nostre  Seigneur,  ne  se  meust,  ny  son  armée, 
pour  la  solempnité  du  jour,  mais  feist  sommer  la  ville  de  Mondidier.  t 
( Mém .  de  Philippe  de  Commyne  ,  I,  325,  note  3.)  Il  est  présumable  que 
Louis XI  n’était  pas  le  seul,  en  France,  qui  pratiquât  cet  acte  de  dévotion, 
si  répandu,  à  la  même  époque,  en  Angleterre. 

monies  ad  ce  requises,  et  porta  en  son  cliief  la  cou¬ 
ronne  saint  Edouard,  avec  le  sceptre  en  la  main.  Si 
furent ,  ce  jour,  fais  ducz  les  deux  freres  du  roy  :  à 
scavoir  l’aisné  aprezle  roy,  duc  de  Clarence1,  et  l’au¬ 
tre  ,  duc  de  Clocestre  2;  parquoy  le  dit  roy  fut  grande¬ 
ment  adcompaignié  de  archevesques ,  evesques  et 
abbez,  ducz,  contes  et  barons.  Et  fist  aussi,  ce  jour, 
plusieurs  nouveaulz  chevalliers. 

Ainsi  doncques ,  comme  vous  oez  ,  fut  le  roy 
Edouard,  couronné  roy  d’Engleterre,  moulthonnoura- 
blement,  en  l’an  mil  imc  et  lxi,  le  jour  saint  Jehan 
Baptiste,  ou  fut  la  leste  moult  noble,  laquele  dura 
trois  jours  entiers  :  et  y  eut  plusieurs  presens,  dons  et 
entremetz  venans  de  par  la  cité  de  Londres. 

Le  premier  jour  de  la  feste,  le  roy  estant  a  table, 
voiant  tous  les  princes  assistens,  vint  illec  ung  cheval¬ 
lier,  monte  et  arme  de  toutes  pieches,  la  lance  sur  la 
cuisse,  devant  la  table  du  roy,  disant  en  tele  maniéré, 
ques  il  y  avoit  personne  d  homme,  illec  présent,  voul- 
lant  dire  ne  maintenir  que  Edouard  de  la  Marche  ne 
feust  vray  hoir  et  heritier  de  la  couronne  d’Engleterre, 
il  offroit  son  corpz  pour  combattre  alencontre  d’ycel- 
lui  ou  ceulz  qui  le  contraire  volroient  soustenir. 

Puis  aprez  vint  le  Maire  de  Londres3,  qui  aporta 
l’espee  de  justice,  laquele  il  présenta  au  roy  quy  la 


1.  George  d’Yorck,  duc  de  Clarence,  mort  le  18  février  1478.  (Dug- 
dalk,  II,  162-164.) 

2.  Richard  d’Yorck  ,  créé  duc  de  Glocester  le  1er  novembre  1461 
(Rymer,  V,  partie  II,  105)  ,  depuis  roi  d’Angleterre,  sous  le  nom  de 
Richard  III.  Tué  à  la  bataille  de  JBosworth,  le  22  août  1483.  (Dugdale, 
II,  163-167  ) 

3.  Peut-être  William  Hulyn.  Yoy.  ci-dessus,  p.  221,  note  1. 

prinst.  Si  le  fîst,  une  espace,  tenir  par  ung  chevallier 
qui  estoil  derrière  luy;  mais,  aprezdisner,  le  rov  prinst 
l’espee  et  le  remist  en  la  main  dudit  Maisre  de  Londres, 
comme  devant  :  si  luy  cliarga  et  commanda  expressé¬ 
ment  de  bien  garder  sa  justice,  et  le  droit  des  mar- 
clians  et  du  commun  de  la  ville,  en  le  remercyant, 
lui  et  tous  les  assistens  ,  disant  tout  hault  que,  au 
plaisir  de  Dieu  et  de  monseigneur  saint  George ,  pour 
leassistence  et  honneur  qu’ilz  luy  faisoient,  ilz  le  trou- 
veroient  bon  prince  et  seigneur.  Aquoy  ilz  respondi- 
rent  tous  qu’ilz  estoient  tenus  de  ce  faire. 

Adont  se  vint  l  archevesque  d’Yorc  mettre  devant  le 
roy,  où  il  proposa  moult  de  choses  et  dist  plusieurs 
parolles,  présent  tous  les  Estas,  en  remonstrant  les 
adversitez  et  grans  extorcions  quy  avoient  esté  ou 
royaume  par  petit  gouvernement,  lesqueles  il  estoit 
necessaire  radreschier  par  bon  pollice.  Puis,  assez 
tost  aprez  la  feste  passée  ,  le  roy  appela  son  conseil 
et  les  Estas  de  son  royaulme,  ad  fin  de  ordonner  of- 
ficyers  et  gouverneurs  pour  le  bien  de  la  chose  pu- 
blieque,  et  aussi  pour  la  personne  du  roy  et  l’estât 
royal.  Si  fut  ordonné  par  lesdis  consaulz  et  Estas 
que  le  conte  d’Excestre1  serroit  connestable  d’En- 
gleferre,  le  conte  de  Warewic  grant  chambellan, 
et  son  frere,  conte  de  Northumbelland  2,  gouverneur 
des  marches  frontières  d’Escoce,  et  le  conte  d’Exces3, 

1.  John  Tiptot,  comte  de  JVorccster ,  décapité  à  la  restauration  de 
Henri  VI.  (  Dugoale,  II,  11.)  Créé  grand  connétable  d’Angleterre  le 
7  février  1461 .  (Rymek,  V,  partie  II,  145.)  Décapité  le  18  octobre  1470. 

( Fenn's  original  lettei's,  II,  page  52,  note  3.) 

2.  John  Nevill,  créé  comte  de  Northumberland  le  23  mai  1463. 
(Voy.  ei-dessu3,  p  250,  note  3  ) 

3.  Henri  Bourchier,  nommé  grand  trésorier  d’Angleterre  le  18  mars 

seigneur  de  Boursier,  grant  trésorier  d’Engleterre  ;  et 
autres  plusieurs  grans  seigneurs  eurent  offices  parmy 
le  royaulme.  Puis,  quant  tout  fut  ordonné  ,  les  grans 
seigneurs  du  pays  prindrent  congié  du  roy,  pour  re¬ 
tourner  cbascun  en  son  lieu  :  et  quant  le  roy  vey  qu’ilz 
prendoient  congié,  il  les  remercya  moult  débonnaire¬ 
ment  de  l’honneur  et  service  que  fait  luy  avoient  à 
son  besoing.  Et  ainsi  se  relyra  cbascun  en  sa  marche. 

1214.  Comment  le  nouvel  roy  Edouard  s’en  [alla]  visiter 
son  royaulme.  De  la  trahison  que  l’en  luy  cuida  faire, 
et  de  la  justice  quy  en  fut  faite,  II. 

Aprez  ce  que  les  seigneurs  et  Estas  d’Engleterre  se 
furent,  comme  oy  avez,  départis  delà  cité  de  Londres, 
le  roy,  en  sa  personne,  atout  son  estât,  s’en  alla  esbatre 
parmy  son  royaulme  pour  visiter  les  citez,  villes, 
chasteaulz  et  portz  d’Engleterre  ;  et,  en  allant  ainsi 
parmy  le  pays  ,  y  eut  plusieurs  nobles  hommes,  quy 
avoient  paravant  servy  le  roy  Henry,  lesqueîz  deman¬ 
dèrent  grâces  au  roy,  luy  priant  que  il  leur  voulsist 
pardonner.  Et  le  roy,  quy  estoit  begnin  et  large  de  sa 
miséricorde,  leur  pardonna  et  ottroyalegierement  leur 
requeste,  et  mesmement  au  seigneur  de  la  Riviere  et 
à  son  lilz,  et  le  seigneur  Doudeîain  *,  quy  estoient  en 
grant  dangier  de  mort,  se  n’eust  esté  le  grant  pour- 
chas  qu’en  firent  madame  de  Riviere  2  et  sa  fille 3,  quy, 

1401  ;  créé  comte  d’Essex  le  30  juin  suivant;  mort  le  4  avril  1483. 
(Dugdaxe,  II,  129.) 

1.  Peut-être  bien  le  seigneur  Àudley  Voy.  ci-dessus,  page  206, 
note  1. 

2.  Jacqueline  de  Luxembourg,  veuve  du  duc  de  Bedford.  (Dugdale, 
III,  230.) 

3.  Elisabeth,  mariée  1°  à  John  Grey  de  Gobry,  tué  le  17  février 

depuis,  fut  royne  d’Engleterre  ;  lequel  tempz  pendant 
du  pourchas  de  son  pere,  le  roy  Edouard  l’enamoura 
telement  que  oncques  puis  n’en  polt  oster  son  ceur, 
comme  bien  monstra  et  que  vous  orez  cy  aprez  en 
poursievant  ceste  matière. 

En  ce  voyage  fist  leroy  de  grans  justices;  car,  pour 
lors,  y  avoit  tant  de  malfaiteurs  parmy  le  royaulme 
d’Engleterre  que  à  grant  paine  y  povoit  on  cheminer 
en  paix.  Mais  il  fist  tant  que  il  y  sema  raison  et  jus¬ 
tice,  en  lieu  de  rapine  et  desordonnance;  puis  s’en 
retourna  en  sa  cité  de  Londres.  Ouquel  lieu,  luy  estant 
en  joye  et  paisible  transquilité ,  non  pensant  que  de 
faire  grant  chiere  ,  et  le  gouvernoient  les  contes  de 
Warewic,  d’Excestre  et  de  Fauquembergue ,  et  plu¬ 
sieurs  autres  grans  seigneurs  quy  ordonnez  y  estoient, 
il  advint  que  entre  yceulz  s’esleva  une  grant  mur¬ 
mure  et  envye ,  à  cause  dudit  gouvernement  :  c’est 
à  scavoir  du  costé  d’aulcuns  quy  ancores  secrètement 
tenoient  la  bende  du  roy  Henry;  lesquelz,  pourtant 
qu’ilz  ne  povoient  mener  guerre  par  puissance  ,  con- 
trouverent  et  machinèrent  une  trahison,  en  intencion 
de  faire  morir  le  roy  Edouard.  Et  estoient  xiui  d’une 
bende,  dont  le  principal  estoit  le  conte  d’Oxemfort 1  ; 
si  estoient  en  voullenté  de  faire  morir  le  roy  d’une 


1461,  à  la  bataille  de  Saint- Albans  ;  2°  à  Edouard  IV.  Elle  eut  deux 
enfants  de  son  premier  mariage  :  Thomas,  marquis  de  Dorset,  et  Ri¬ 
chard.  (Dugdale,  I,  719;  III,  230.)  Elle  fut  confinée,  en  1486,  dans 
l’abbaye  de  Bermondseie,  ou  elle  mourut  peu  d’années  après.  (Holjlin- 
shed,  II,  668,  765.) 

1.  John  Vere,  comte  d’Oxford,  exécuté  le  26  février  1462 .  (Dugdale, 
I,  196,  197.)  Selon  un  manuscrit  de  la  coll.  Arundel  ,  ce  fut  le  vingt. 
(Archaeol.  brit.}  XXIX,  131,  note  C.) 

dolloiireuse  mort.  Mais  à  Dieu  ne  pleut  pas  ;  car  la 
chose  fut  descouverte  :  parquoy  ledit  conte  fut  prins 
et  exécuté.  Si  fut  sa  mort  tele  qu’il  s’ensieut.  Il  fut 
mis  liault  sur  un  g  eschaffault,  ad  lin  que  chascun  le 
veist,  si  fut  assis  en  une  chavere;  puis  devant  lui  fut 
fait  ung  grant  feu,  d’emprez  lequel  il  fut  loyez  et  ata- 
chiés  roidement,  et  là,  devant  tout  le  peuple,  on  luy 
fendv  le  ventre  et  furent  tvrez  de  son  corpz  toutes 
ses  entrailles,  puis  luy  coppa  on  son  humanité  et  fut 
tout  gecté  dedens  le  feu.  Et  aprez  luy  fut  esrachié 
son  cuyr  jus  du  dos,  et  livré  à  deux  freres  mineurs 
quy  le  recheurent  en  ung  drap  linge ,  lequel  ilz  em¬ 
portèrent  et  enterrerent  en  une  chapelle.  Puis  fut  son 
corpz  esquartelé ,  et  ses  membres  pendus  auz  portes 
de  Londres  ;  et  auz  autres  l’en  coppa  à  tous  les  testes, 
desquelz  on  pendv  les  corpz  au  gibet.  Or  vouslairons 
un  peu  ester  de  ces  besongnes,  et  parlerons  de  la  royne 
Marguerite  d’Engleterre,  et  d’aultres  choses  poursie- 
vans  les  matières  encommenchees. 

1215.  De  ce  que  la  royne  Marguerite  d’Engleterre  fist  en 
Escoce  ;  et  du  seigneur  de  la  Gruthuse  que  le  duc  de 
Bourguoigne  envoya  devers  sa  niepee,  la  royne  d  Escoce, 
et  de  ce  qu’il  y  besongna  i.  III. 

Vous  avez  bien  oy,  par  cy  devant,  la  maniéré  com¬ 
ment  la  royne  Marguerite  d’Engleterre,  le  duc  de  Som- 
bresset  et  les  autres  seigneurs  tenans  leur  party ,  se 
parlyrent  de  la  cité  d’Yorc,  où  ilz  estoient  venus  à  re- 
fuge  aprez  la  grant  battaille,  cuidans  là  estre  à  saul- 

1.  Du  Clercq  (XIV,  ch.  xxiv,  p.  107-115)  raconte  très-succinctement 
tous  ces  événéments  concernant  l’Angleterre. 

vêlé  ;  mais,  comme  vous  scavezet  povez  bien  avoir  oy 
parcy  devant,  011  leur  avoir  raporté  que  leroy  Edouard 
se  préparait  pour  y  venir  poser  son  siégé;  laquele 
chose  il  eusl  ainsi  fait  se  ilz  y  feussent  demourez.  Mais 
la  royne.  avant  la  chose  advenue,  s’en  party,  elle  et 
toute  sa  compaignie  :  si  s  en  alla  vers  les  marches 
d  Escoche1,  pour  estre  plus  asseuree  ,  et,  aussi,  pour 
scentii  se  quelque  bon  traitié  ou  ayde  elle  y  porroit 
trouver,  adfin  de  recouvrer  sa  perle.  Et  quand  elle  fut 
en  Escoche  arrivée,  elle  se  traist  vers  la  royne  du  pays2, 
laquele  estoit  niepce  au  duc  Phelippe  de  Bourguoigne, 
et  fille  au  duc  de  Gueldres. 

La  royne  d’Escoce,  advertie  de  la  venue  de  cesïe 
royne  d’Engleterre ,  envoia  audevant  d’elle  grant  foi¬ 
son  chevalliers  et  escuyers  du  pays  pour  le  honnourer, 
lesquelz  1  amenèrent ,  ce  propre  jour,  jusques  au  lieu 
où  es l oit  leur  princesse,  la  dite  royne  d’Escoce,  qui 
moult  honnourahlement  le  reclieupt ,  festoia  et  fist 
bonne  cliiere,  ainsi  comme  à  noblesse  apartenoit  et 
ejue  bien  le  scavoit  faire.  Puis  elles  et  leurs  consaulz 
tindrent  ensamhle  de  gratis  parlemens  :  et  telement  se 
y  emploierent,  que  traitie  et  apointement  fut  trouvé 
entre  elles,  par  le  consentement  des  haulz  barons  d’Es¬ 
coce,  par  tel  condicion  que  le  mariage  se  feroit  du 
jeune  Edouard,  prince  de  Galles,  seul  filz  duroy  Henry 
d  Engleterre,  à  la  fille3  du  toy  d’Escoce,  n’avoit  gueres 
trespassé.  Par  le  moyen  duquel  traitié  les  Escocois 


1.  Vov.  ci-dessus,  page  288,  note  1. 

2.  Marie  de  Gueldres,  mariée  à  Jacques  II  en  1448;  veuve  en  1460; 
morte  en  1463. 

3.  Marie,  mariée  en  premières  noces  au  comte  d’Arran,  en  1466;  en 
secondes  au  seigneur  Hamilton,  en  1474. 

dévoient  secourir  et  ayder  la  dite  royne  d’Engleterre 
alencontre  de  son  adversaire  le  nouvel  roy  Edouard; 
et  aussi  la  royne  d’Engleterre  promist,  pour  parvenir 
audit  mariage  et  adfin  d’avoir  secours,  que,  inconti¬ 
nent  elle  retournée  en  Engleterre,  leur  feroit  délivrer 
(à  scavoir  auz  Escocois)  la  ville  ,  isle  et  cliastelenie  de 
Bervic1  en  Galles  ;  laquele  ville,  isle  et  cliastelenie  sont 
moult  fortes,  qui  jadis  avoient  esté  de  la  couronne 
d’Escoce,  et  la  droite  entree  du  royaulme  d’Engle¬ 
terre,  mais  long  tempz  paravant  les  Anglois  l’avoient 
tenue. 

De  ces  choses  advertis  le  roy  Edouard  et  ses  con- 
saulz ,  ilz  en  furent  moult  desplaisans;  mais,  pour 
l’heure,  n’y  peurent  remedier.  Si  eurent  advis  ensam- 
hle  de  liaslivement  envoier  devers  le  duc  Phelippe  de 
Bourguoigne,  adfin  de  le  informer  de  ceste  alyance,  en 
luy  pryant  et  requérant  instamment  que,  pour  obvier 
et  aller  alencontre  des  emprinses  de  la  dite  confédé¬ 
ration  ,  il  voulsist  trouver  manière ,  par  devers  sa 
niepce  la  royne  d’Escoce,  que  de  ceste  alyance  rompre 
et  mettre  à  néant. 

Le  duc  Phelippe  de  Bourguoigne,  doncques,  ainsi  in¬ 
fou  rmé  et  requis  comme  vous  avez  oy,  désirant  de  com¬ 
plaire  au  roy  Edouard  et  ycelluy  exaulcliier  en  la  jois- 
sance  du  régné  anglois,  envoia  hastivement  devers  sa 
dite  niepce  d’Escoce,  par  fourme  d’ambaxade,  le  sei¬ 
gneur  de  la  Gruthuse,  prince  de  Stemhuse 2,  ung  noble 
et  puissant  baron  de  la  nation  de  Flandres,  sage  etpru- 


1.  Berwicls.. 

2.  Louis  de  Bruges,  seigneur  de  la  Gruthuyse,  prince  de  Steenliuyse. 
Mort  le  24  novembre  1492.  (VanPkaet }  Recherches  sur  Louis  de  Bruges.) 

dent;  lequel,  ayant  recheu  le  commandement  du  duc, 
son  seigneur,  s’apareilla  et  mist  en  point  moult  nota¬ 
blement  :  et  puis,  honnourablement  adcompaignié  de 
chevalliers  et  escuyers,  tant  de  l’ordonnance  du  duc 
comme  de  son  liostel,  entra  sur  mer  à  l’Escluse,  et 
tant  naga  qu’il  vint  en  Escoce,  auquel  lieu  luy  arrivé, 
fîst  enquerre  où  estoit  la  royne,  puis  tyra  celle  part  où 
il  le  cuidoit  trouver.  Et  quant  il  aprocha  le  lieu,  la 
royne  luy  alla  au  devant  en  sa  propie  personne  ;  la- 
quele,  aprez  les  saluemens  et  bienviegnans ,  luy 
encquist  de  la  santé  et  estât  du  duc  son  oncle,  de  son 
filz  le  conte  de  Cliarollois  ,  et  sa  belle  ante  la  du- 
cesse  ;  à  quoy  le  seigneur  de  la  Gruthuse  luy  respondy 
courtoisement  et  à  point,  comme  bien  pourveu  de 
sens  et  beau  language.  Si  fut  recheu  et  festoié  moult 
honnourablement  de  la  royne  et  des  dames  de  sa 
court,  premièrement  ,  et  puis  des  princes  et  haulz 
barons  d’Escoce,  tant  pour  amour  du  bon  îeal  prince 
duquel  il  portoit  l’ordre  de  sa  Thoison,  comme  aussi 
pour  l’honneur  et  recommandation  de  sa  personne, 
à  tous  reverente  et  agréable. 

Aprez  tous  les  festoiements  et  recoeillotes,  quant 
ledit  seigneur  de  la  Gruthuse  vey  le  tempz  oportun, 
en  moult  bel  estât  et  meure  contenance  se  traist  par 
devers  la  royne  et  ses  consauîz,  où  il  monstra  et  ex¬ 
pliqua  les  articles  et  poins  de  sa  légation  tant  ar- 
reement  ,  prolixement  et  vivement ,  en  honneur, 
reverence,  que  voullentiers  fut  oy  de  tous  :  et  lele- 
ment  y  procéda  que,  avant  son  partement ,  par 
l’aigreur  de  son  sens  et  dilligence,  les  trailiés  et 
dillacions  de  alyances  nouvellement  faites  entre 
les  deux  roynes  d’Engleterre  et  d’Escoce  furent  rom- 

pues  et  adnicliillees  ,  mettant  y  celles  du  tout  au 
néant. 

Lesqueles  choses  adcornplies,  le  seigneur  de  la 
Gruthuse,  mouit  joyeulz  de  son  bel  exploit,  aprez 
congié  prins  à  la  royne  et  aux  seigneurs  et  dames 
de  sa  court,  il  se  party  d’Escoce,  et  revint  en  Flan¬ 
dres  devers  le  duc  de  Bourguoigne  ,  son  seigneur, 
auquel  il  raconta  tout  au  long  la  maniéré  de  son  expé¬ 
dition,  ainsi  que  cy  dessus  est  contenu;  de  quoy  le 
duc  et  ses  consaulz  furent  moult  contentz.  Car  trop 
plus  amoit  le  duc  la  partye  du  rov  Edouard  bonne, 
que  celle  du  roy  Henry,  quy  peu  ou  néant  luy  avoit 
esté  amis  :  ains  tousjours,  par  lenhortement  de  la  dite 
royne  sa  femme  et  de  ceulz  quy  le  gouvernoient,  avoit 
esté  contraire  audit  duc  Phelippe  et  à  ses  pays,  et 
fait  moult  de  grans  dommages. 

1216.  Comment  le  duc  de  Bourgu oigne  reclieut  en  sa  ville 
de  Bruges  les  deux  freres  du  roy  Edouard  d’Engle- 
terre.  II1I. 

Or  advint,  assez  tost  aprez  le  departement  que  fist 
le  seigneur  de  la  Gruthuse  du  pays  d’Escoce ,  les  Es- 
cocois,  advisans  et  congnoissans  pour  le  bien  et  utilité 
de  la  chose  publicque  de  leur  royaulme  que  l’offre 
faite  par  la  royne  d’Engleterre  seroit  à  eulz  moult 
pourfilable,  et  que  trop  mieulz  leurvalloit  adventurer 
une  fille  que  tel  bien  aparant  refuser  (car,  se  ilz  po- 
yoient  avoir  la  possession  du  tellement  de  Bervic  en 
Galles,  ilz  y  prenderoient  grant  prouffit)  ;  pour  quoy  ilz 
adviserent  eslre  à  eulz  bien  utile  que  le  tiaitié  se  par- 
feist,  et  telement  y  fut  depuis  procédé,  qu’ilz  accep¬ 
tèrent  l’offre  que  la  royne  d’Angleterre  faisoit  du  dit 

tenement  de  Bervic1,  moyennant  quelle  leur  feist  dé¬ 
livrer,  selon  sa  promesse. 

Adont  le  roy  Edouard  et  ceulz  de  sa  partie,  adver- 
tis  de  ceste  nouvelite  de  conseil,  en  furent  grandement 
troublez,  et  non  sans  cause  ;  car  de  long  tempz  les 
Anglois  avoient  tenu  la  dite  isle  de  Bervic,  que  onc- 
ques,  pourpromesse  d  or,  d’argent, ne quelquealyance, 
les  Escocois  n’en  avoient  peu  avoir  la  maniance,  jà  y 
eussent  ilz  mainteffois  contendu  :  pourquoy  ilz  furent 
moult  joyeulz  quant  en  leur  domination  le  tindrent, 
et  les  Anglois,  par  le  contraire,  moult  desplaisans  ;  ce 
que,  pour  le  présent,  leur  convint  souffrir. 

Ainsi  comme  vous  povez  oyr  aîloient,  en  ce  tempz, 
lesbesongnes  en  Engïeterre;  car  toutes  choses  y  es¬ 
taient  en  tel  trouble,  qu’il  n’y  avoit  si  grant  qui  se 
sceust  bonnement  comment  conduire,  et  n’eust  crainte 
d’estre  destruit  et  perdre  quancques  il  avoit;  et  ne 
scavoient  les  aulcuns  quel  part  vertir.  Mesmes  le  roy 
Edouard  avoit  deux  jennes  freres2,  l’un  eagiédeix  ans, 
et  l’autre  de  vm  ans,  lesquelz,  pour  la  sceureté  de 
leurs  personnes,  le  roy  envoya  par  mer  à  I’Escluse 
en  Flandres  devers  le  prince  de  toute  adresse,  Phelippe 
duc  de  Bourguoigne  :  lequel,  sachantleur  venue,  les  en¬ 
voya  quérir  honnourablement  par  les  seigneurs  et 
chevalliers  de  son  hostel.  Si  les  fist  amener  herbre- 
gier  en  sa  ville  de  Bruges  •,  où  il  les  alla  veoir  et 
visiter;  les  Fist  haultement  servir  par  ses  officyers,  et 
generalement  administrer  tout  ce  que  mestier  leur  es- 

1.  Cette  ville  fat  livrée  le  25  avril  1461.  (Carte,  II,  762.) 

2.  George  et  Richard.  Ils  furent  envoyés  par  leur  mère  au  duc  de 
Bourgogne,  après  la  mort  du  duc  d’York,  et  restèrent  avec  Philippe  le 
Bon  jusqu’au  couronnement  d’Édouard  IV.  (Dugdare,  II,  162.) 

h  20 

toit  pour  l’entretenement  de  leur  estât.  Et  furent  la 
une  espace  de  tempz  tout  auz  despens  du  duc,  qui  les 
fist  haultement  honnourer  à  sa  court  selon  1  efficace 
de  leurs  personnes;  mais,  assez tost aprez le  couronne¬ 
ment  du  roy  Edouard,  il  les  renvoia  quérir  à  Bruges, 
duquel  lieu  le  bon  duc  les  deffrea,  et,  ancoresplus,  il 
fist  de  beaulz  dons  à  eulz  et  à  leurs  gens.  Puis,  par 
messire  Morelet  de  Renty1,  capittaine  de  ses  archiers  de 
corpz,  dont  il  en  prinst  chinquante  en  sa  compai- 
gnie,  avec  aulcuns  chevalliers  et  escuyers  de  son  hostel, 
les  fist  conduire  et  guider,  à  ses  propres  despens,  jus- 
ques  en  la  ville  de  Callaix ,  ouïes  dis  conducteurs  fu¬ 
rent  une  nuit  aprez  qu’ilz  les  eurent  illec  amenez  ;  puis, 
lendemain,  prindrent  congie  des  deux  princes  et  ceulz 
de  leur  compagnie  :  sy  s’en  retournèrent  à  Bruges 
devers  le  duc  Phelippe  leur  bon  prince. 


1.  Morelet  de  Renty,  envoyé  en  1430,  par  le  seigneur  de  Croy.  à  la 
défense  de  la  ville  de  Bonningue,  en  la  comté  de  Namur,  contre  les  Lié¬ 
geois  (Saint-Remy,  A7 III,  350.).  Prisonnier  des  Anglais  en  1439,  il  re¬ 
çut  du  duc  de  Bourgogne,  pour  une  fois,  la  somme  de  deux  cens  trente 
livres  de  xl  gros,  monnaie  de  Flandres,  k  pour  lui  aidier  à  payer  sa 
reanson.  Sur  ce  fait  et  donné  en  la  ville  de  Saint  Orner,  le  penultiesme 
juing  mil  ira'  trente  neuf,  avec  quittance  du  dit  Morelet  de  la  dite 
somme.  ï  (Arch.  gén.  du  Nord,  Compte  de  la  recepte  gen.  du  duc  de 
Bourgogne,  fol.  ne  m  ,  verso.  Communiqué  par  M.  le  baron  de  Melicoq.) 

«  A  Morelet  de  Renty,  escuier,  capitaine  des  archiers  de  M.  dit  S., 
nn  L.,  pour  don  à  lui  fait  par  M.  d.  S.  pour  avoir  un  cheval  pour 
soy  en  aidier  à  l’armee  que  M.  d.  S.  a  fait  mettre  sus  sur  les  fron¬ 
tières  de  Calaix,  pour  résister  aux  entreprinses  que  font  journellement 
les  Anglois  sur  les  subjectz  de  M.  d.  S.  )>  (Id.,  Compte  de  1457-58, 
ccc  xxxvi  recto.  Communique  par  le  mcmc^ .  Il  fut  fait  chevalier  au 
sacre  de  Louis  XI.  (Du  Clercq,  XIV,  142.)  Il  était  au  nombre  des  sei¬ 
gneurs  désignés  par  le  duc  de  Bourgogne  pour  accompagner  la  reine 
d’Angleterre,  lorsque,  le  3  septembre  1462,  elle  quitta  la  ville  de  Saint- 
Paul  pour  se  rendre  à  Bruges.  (Chastellain,  254.) 

Quant  le  noble  roy  Edouard  d’Englelerre  fut  ad- 
verty  que  ses  deux  freres  estoient  en  la  ville  de  Cal- 
laix,  il  les  envoya  quérir  à  belle  compaignie.  Si  les 
fist  amener  à  Londres,  où  il  les  recheut  moult  joyeu¬ 
sement,  et,  droit  le  jour  Saint  George,  l’an  mil  quatre 
cens  lxi,  les  fist  chevalliers  et  ducz  tous  deux  :  c’est 
à  scavoir,  1  aisne  duc  de  Clarence,  et  le  second  duc 
de  Clocestre ,  en  leur  baillant  estât  tel  comme  à  eulz 
apartenoit.  Or,  laisserons  un  peu  en  suspens  les  fais 
d’Engleterre  jusques  à  ce  que  heure  soit  de  y  retour¬ 
ner  ,  et  reciterons  en  brief  d’aulcunes  besongnes  quy, 
environ  ce  tempz,  se  faisoient  tant  en  France,  comme 
ailleurs. 

1217.  Incidence  da  tempz  de  lors.  Premiers,  parle  com¬ 
ment  le  grant  Turcq  envoya  lettres  au  Pape,  pour  ce 
qu  il  voulloit  ordonner  une  croisié  pour  aller  contre 
luy  j  puis  dist  comment  le  Blancq  Chevallier,  marissal 
de  Hongrye,  rua  jus  les  Turcqz  au  port  de  Sambrine.  V. 

Cf.  Monstr.,  tome  III,  fol.  61  v.  Édition  de  1572. 

1218.  Comment  le  conte  de  Charollois,  seul  filz  du  duc  de 

Bourguoigne,  se  marya  à  madamoiselle  Yzabeau  de 
Bourbon  ;  et  comment  le  dit  duc  retourna  des  Alle- 
maignes.  YI. 

Cf.  Monstr.,  tome  III,  fol.  61  r. 

1219.  Comment  l’evesque  d'Utresch  trespassa,  et  comment 

le  duc  de  Bourguoigne  alla  en  Hollande  pour  en  faire 
evesque  David,  son  filz  bastard  ;  comment  le  roy  de 
France  mist  en  sa  main  le  Daulphiué  :  puis  parle  des 
concquestes  que  fist,  en  ce  tempz,  le  Blancq  Chevallier 
sur  les  Turcqz.  VII. 

Cf.  Monstr.,  tome  III,  fol.  64  v. 

1220.  Comment  le  duc  de  Bourguoigne  mena  David,  son 

filz,  en  Hollande,  atout  grant  armee,  et  le  mist  en  pos¬ 
session  paisible  de  l’eveschié  d’Utresc,  et  constraigny,  par 
siégé,  ceulz  de  Deventer  de  obeyr  au  nouvel  evesque,  ce 
que  faire  ne  voulloient.  YIII. 

Cf.  Monslr.,  tome  III,  fol.  67  r. 

1221.  Comment  le  duc  d’Allenchon  fut  prins  à  Paris,  et 

mis  en  prison  :  et  comment  les  Turcqz  furent  desconfis 
miraculeusement.  IX. 

Cf.  Monstr.,  tome  III,  fol.  67  v. 

1222.  Comment  Loys  de  Yallois,  filz  aisné  du  roy  de  France, 
vint  à  refuge  devers  le  noble  duc  Phelippe  de  Bour¬ 
guoigne. 

Cf.  Monstr.,  tome  III,  fol.  68  v.,  71  v.,  77  r. 

1223.  Comment  le  roy  de  France  contremanda  au  duc  de 

Bourguoigne  qu’il  ne  se  traveillast  point  de  aller  à 
Montargies,  mais  y  envoiast  trois  ou  quatre  notables 
personnes  pour  convenir  avec  les  autres  ;  puis  parle  de 
la  sentence  donnée  par  le  roy  contre  le  duc  d’Allen- 
clion,  en  la  ville  de  Yendoisme.  XI. 

Cf.  Monstr.,  tome  III,  fol.  77  v.,  78  r. 

1224.  Comment  les  François  prindrent  d’assault  la  ville  de 

Zandvich.  XII. 

Cf.  Monstr.,  tome  III,  fol.  70  r. 

1225.  Cy  parle  de  la  mort  du  roy  d’Arragon,  et  des  signes 

qui  lors  advinrent  ;  et  dist  comment  son  bastard,  Fer¬ 
rant,  fut  roy  de  Naples  aprez  luy.  XIII. 

Cf.  Monstr.,  tome  III,  fol.  7Sr.,  79  r. 

1226.  Comment  le  duc  de  Bourguoigne  envoia  le  duc  de 
Cleves  à  la  journée  de  Mantua  ;  comment  la  Daulphine 
acoucba  d’un  filz,  à  Genep  ;  comment  le  roy  d’Escoche 

fut  tué  d’un  esclas  de  bombarde  :  et  aussi  parle  de 
Yaudrie.  XIIII. 

Cf.  Monstr.,  tome  III,  fol.  84  r. 

1227.  De  la  mort  du  roy  Charles  de  France,  VIIe  de  ce 

nom  ;  des  grandes  et  dures  adventures  qu’il  eut  à  son 
commencement ,  et  puis  enfin  de  ses  glorieux  et  beaulz 
fais  d’armes.  XV. 

Cf.  Monstr.,  tome  III,  fol.  87  v. 

1228.  Comment  monseigneur  le  Daulpbin  et  le  duc  de 

Bourguoigne  se  disposèrent  pour  aller  à  Rains  au  sacre 
du  dit  Daulphin  ;  puis  parle  des  besongnes  quy  lors  y 
furent  faites.  XVI. 

Cf.  Monstr.,  tome  III,  fol.  88  r. 

1229.  De  l’entree  du  roy  à  Paris,  et  des  noblesses  quy  y 

furent  faites;  et,  par  especial,  du  bruit  au  duc  Phelippe 
de  Bourguoigne  et  ses  gens.  XVII. 

Cf.  Monstr.,  tome  III,  fol.  89  r. 

1230.  Du  partement  du  roy  et  du  duc  de  Bourguoigne  de 

la  ville  de  Paris  ;  du  congié  qu’ilz  prindrent  l’un  à  l’au¬ 
tre:  et  de  plusieurs  choses  quy,  en  ce  tempore,  advindrent 
en  divers  lieux.  XVIII. 

Cf.  Monstr.,  tome  III,  fol.  90  v. 

1231.  Comment  Charles  de  Bourguoigne,  conte  de  Cha- 
rollois,  s’en  alla  veoir  le  roy  Loys  à  Tours,  où  il  fut 
grandement  festoie  ;  comment  il  se  perdy  à  la  chasse,  et 
comment  il  s’en  retourna  ou  pays  d’Artois  par  la  North- 
mandie,  dont  le  roy  l’avoit  ordonné  son  lieutenant.  XIX. 

Cf.  Monstr.,  tome  III,  fol.  91  r. 

1232.  De  l’ambaxade  que  le  roy  Edouard  d  Engleterre  en- 

voia  devers  le  duc  Phelippe  de  Bourguoigne.  XX. 

Tantost  aprez  le  retour  du  duc  Phelippe  de  Bour- 

gu  oigne  du  couronnement  au  roy  Lovs  de  France1, 
qu’il  eut  séjourné  en  sa  ville  de  Bruxelles  une  espace, 
il  s’en  vint  à  Lille  en  Flandres,  où  il  fut  par  aulcuns 
jours;  et  de  là  s'en  alla  à  Vallencliiennes,  auquel  lieu 
arriva  devers luy  une  ambaxade  de  parle  roy  Edouard 
d’Engleterre2,  qui  dudit  duc  fut  moult  honnourable- 
ment  recheue  et  grandement  festoiee.  Si  fut  le  cliief 
d’ycelle  ambaxade  messire  Jehan  Venlocq3,  ung 
grant  baron  d’Engleterre,  portant  l’ordre  de  la  Jarre¬ 
tière,  avec  luy  ung  chevallier,  nommé  messire  Jehan 
Claix4,  et  ung  moult  notable  clercq  de  droit,  quy  se 
disoit  doyen  de  Bordeauz5,  lequel  proposa  devant  le 
duc  Phelippe  pour  le  roy  Edouard  ;  et  si  les  adcom- 
paignoit  ung  moult  notable  escuyer,  appelé  Thomas 
Vagant6,  natif  du  pays  de  Galles,  grant  escuyer  d’es- 
cuyrie  du  roy. 

Icelluy  doyen,  doncques,  proposa  devant  le  duc, 
à  son  introyte ,  de  moult  beaux  motz  et  fort  exquis 
à  l’exaltation  dudit  duc  Phelippe  de  Bourguoigne , 

1.  Louis  XI  fut  sacré  et  couronné  le  15  août  1461.  Mort  le  30  août 
1483. 

2.  Le  duc  la  reçut  le  9  octobre  1461.  (Chastellatn,  178.)  Selon  la 
Chronique  scandaleuse,  le  duc  n’arriva  à  Valenciennes  que  le  12  octobre. 
(Lejvglet,  II,  174.) 

3.  Voy.  ci-dessus,  p.  204,  note  2. 

4.  John  Cley  figure  au  nombre  des  seigneurs  déclarés  coupables  de  haute 
trahison  par  les  lettres  patentes  de  Henri  VI,  en  date  du  11  juin  1460. 
Voici  comme  il  est  désigné:  «John  Cley,  late  of  chesthunt  in  the  counte 
of  Hertford.  »  (Rymer,  V,  ir,  97).  II.  portait  «  le  nouvel  collier  du  roy, 
la  rose  blance  et  le  soleil.  »  (Chastellain,  178.) 

5.  «  Ung  seigneur  d’eglise  du  pays  de  Bourdelois,  nommé  l’archidiacre 
de  Bourdeaux,  notable  homme  et  bon  clercq.  »  (Id.,  ££..) 

6.  Thomas  Vaughan,  déclaré  rebelle  dans  les  lettres  citées  ci-dessus, 
note  4.  Il  fut  décapité  en  1483.  (Carte,  II,  806.) 

tant  que ,  entre  autres  diverses  loenges ,  le  remer- 
cya  de  par  le  roy,  son  seigneur ,  disant  en  ceste  ma¬ 
niéré  :  «  Très  puissant  Prince  ,*  de  tes  vertus  très 
illustres  nous  esmerveillons  ,  lesqueles  nostre  très 
crestien  roy  Edouard,  devant  et  aprez  le  adoption  du 
rengne  de  son  tayon,  a  expérimenté  quant  il  estoit 
en  sa  ville  de  Callaix  en  adversité  constitué,  et  aussi 
en  ses  freres  ,  lesquelz  magnifiquement  et  très  large¬ 
ment  vous  avez  non  pas  seullement  recheuz,  mais 
de  tous  despens  sourlevez  ,  et  de  très  amples  dons 
doez,  et  en  vostre  maison  nourris,  dont  on  ne  se  doit 
esbahir  se,  par  ceste  souvenance,  le  sourprent  aulcune 
doulcheur  de  pensee;  et,  ancoresplus,  pour  ce  que,  en 
tempz  auquel  ses  choses  estoieut  veues  moult  debiles, 
vous  avez  presté  à  lui  et  auz  siens  l’offre  de  huma¬ 
nité  et  libéralité  copieuse.  Et  pour  ce,  luy  mesmes,  ses 
richesses  et  les  facilitez  de  son  royaulme,  d’un  costé 
et  d’autre,  publiquement  et  priveement  il  vous  baban- 
donne,  pour  soustenir  et  deffendre  vostre  dignité. 
Jamais  vos  tant  grans  bénéfices  ne  se  partyront  de  sa 
pensee  :  ains  en  sa  recente  pensee  et  mémoire  perpe- 
tuelement  seront  gardez.  Le  résidu  est,  très  juste 
Prince,  que  nous,  faisans  fin  à  ce  parler,  poursievons 
le  don  de  nostre  légation  :  et  adfin  qu’en  vous,  occupé 
en  haultes  besongnes,  ne  redonde  fastidie  par  prolon¬ 
gation  de  oroisons ,  nous  vous  exhortons  que  celle 
voullenté,  laquele  au  commencent  vous  avez  monstré 
à  nostre  roy,  il  vous  plaise  multiplier  et  accroistre 
jusques  en  fin,  et  avec  luy  d’un  tel  coraige  fermement 
persister,  par  lequel  il  est  prompt  et  enclin  à  vous, 
pour  vos  querelles  deffendre  et  bon  renom  acroistre; 
laquele  chose,  certainement,  il  ameroit  mieulz  démons- 

trer  de  œuvres  que  de  parolles,  se  adventure  le  requé¬ 
rait.  En  oultre,  aulcunes  choses,  touchant  le  fait  de 
marchandise,  nous  sont  enjointes  pour  inferer  à  vostre 
haultesse  à  part,  lesqueles,  quant  il  vous  plaira  et  le 
tempz  nous  sera  donné  ,  exposerons ,  ce  nous  ot- 
troiant  Jhesucrist,  qui  vous  conserve  comme  le  de¬ 
sirez.  » 

Quant  le  duc  Phelippe  eut  oy  et  bien  entendu  la 
legaciond’yceulzambaxadeurs  anglois,  moult  amiable- 
ment  les  prinst  l’un  aprez  l’autre  par  les  mains,  disant 
qu’ilz  feussent  les  très  bien  venus,  et  qu’il  parleroit  à 
son  conseil  ;  si  eussent  pacience  celle  nuit,  et  que  len¬ 
demain  auraient  audience  et  responce  de  ce  sur  quoy 
ilz  estoient  venus.  De  laquele  sommiere  responce  à 
eulz  faite  par  le  duc  furent  très  contentz ,  si  l’en  re- 
mercyerent  et  prindrent  congié,  puis  se  retrayrent  en 
leurs  hostelz.  Mais  quant  ce  vint  lendemain  ,  que 
le  duc  eut  parlé  à  son  conseil ,  advis  luy  fut  que  aul- 
cuns  députez,  comme  le  seigneur  de  Croy  *,  le  seigneur 
de  Lannoy1  2  et  autres,  yroient  devers  les  amhaxadeurs 
d’Engleterre ,  comme  ilz  firent  :  et  eurent  ensamble 
plusieurs  parlemens  touchant  le  bien  publicque  des 
deuxroyset  royaulmes  de  France  et  d’Engleterre.  Si  fut 
dit  que ,  pour  ad  ce  parvenir,  il  seroit  bien  expédient 
de  former  unes  bonnes  treves  entre  lesdis  roys  et 
royaulmes,  adfin  des  matières  entammer.  Sicque,  pour 
parvenir  à  bonne  conclusion,  fut  dit  à  ces  ambaxa- 

1 .  Antoine,  seigneur  de  Croy,  comte  de  Porcean.  Voy.  tome  Ier, 
p.  304  ,  note  1 . 

2.  Jean,  seigneur  de  Lannoy,  créé  chevalier  de  l’ordre  de  la  Toison 
d’or  en  1431  ;  institué  gouverneur  de  Hollande,  Zélande  et  Frise  en 
1438.  Mort  en  1497.  (Anselme,  VIII,  74.) 

'leurs,  par  les  dessus  dis  députez,  cpie  le  duc  de  Bour- 
guoigne  se  comprendoit  d’envoier  devers  le  roy  de 
France,  adfin  cpie  son  plaisir  feust  de  voulloir  enten¬ 
dre  ausdites  treves ,  et  d’envoyer  ses  ambaxadeurs , 
aians  povoir  souffissant  de  ceste  chose  furnir,  en  la 
ville  de  Bruges ,  Saint  Orner  ou  Lille  en  Flandres.  Sy 
fut  illec  jour  prins  par  les  deux  parties  ,  à  scavoir 
d’Engletei  re  et  de  Bourguoigne,  eulz  comprendant  en 
faire  raport  chascun  à  celluy  dont  ilz  estoient  envoiez. 

Le  roy  de  France,  quy  de  ces  besongnes  fut  au  long 
adverty  par  lettres  et  messages  du  duc  de  Bourguoi¬ 
gne  souffissamment,  fut  de  ce  faire  content.  Et  ainsi, 
aprez  toutes  ces  choses  conclûtes ,  prindrent  les  am¬ 
baxadeurs  anglois  congié  du  duc  Phelippe,  qui  leur 
fist  de  moult  beaux  dons  et  presens1,  et  furent  par  luv 
personnelement  très  honnourablement  festoyez 2. 

1.  «  Encoires  leur  envoya  à  l’hostel  vaissel  d’argent  en  prix  de  cent 
marcs  ou  environ —  Si  advint  que,  ce  propre  soir,  le  duc  meismes  party 
de  sa  ville... ^  Dont  les  ambassadeurs  le  voellant  remerchier  de  nouvel, 
nonobstant  que  le  congié  estoit  pris,  montèrent  à  cheval  et  le  convoyè¬ 
rent....  Et  à  tant  partirent  de  ly  et  retournèrent  à  Valenchiennes ,  là 
où  le  duc  arriéré  leur  avait  faict  appomtier  leurs  bains  pour  eulx  et 
pour  quiconques  avoient  de  famille  ;  voir  bains  de  tout  ce  qu’il  fault  au 
mestier  de  Vénus,  à  prendre  par  choix  et  par  élection  ce  que  on  désiroit 
mieulx,  et  tout  aux  fraix  du  duc.  »  (Chasteixain,  182.) 

2.  Var.:  cc  Sy  furent  festoyez  moult  grandement  du  duc  qui  y  estoit 
en  personne.  Or  retournerons  à  parler  du  roy  Edouart  d’Engleterre  et 
delà  grant  justice  qu’il  avoit  fait  faire  des  malfaitteurs  quy  l’avoient  cui- 
dyé  avoir  tray.»  (Ms.  Fonds  Sorbonne,  n°  432.) 

Le  chapitre  xxvi,  qui  suit  immédiatement  dans  le  même  manuscrit  , 
commence  ainsi  : 

«  Apprez  ceste  justice  acomplye  comme  par  cy  devant  avés  oy,  et 
aussy  de  l’alyance  que  la  royne  Margueritte  avoit  pourcliassyé  par  devers 
la  royne  d’Escosche,  où  elle  ne  obtint  pas  sa  volenté,  laquelle,  pour  par- 
furnir  sa  volenté,  et  aussy  cuidans  recouvrer  le  royalme  d’Engleterre, 
elle  passa  la  mer  et  s’en  alla  en  France,  où  elle  Est  tant,  par  son  pourchas, 

1233.  Comment  le  duc  de  Bourguoigne  fut  en  dangier  de 

mort  par  malladie,  dont  ne'antmoins  il  respassa  :  puis 
parle  de  plusieurs  choses  qui  lors  advindrent.  XXL 

Cf.  Monstr.,  tome  III,  fol.  92  r.  Édition  de  1572. 

1234.  Comment  le  roy  de  France  donna  au  seigneur  de 

et  aussy  par  l’ayde  du  roy  Loys  de  France,  comme  chy  aprez  pourez 
oir,  qu’elle  ot  l’ayde  et  faveur  du  dit  roy  Loys  pour  contendre  à  par- 
furnir  son  emprinse. 

«  Ce  temps  pendant,  le  duc  de  Sombresset,  soy  veant  estre  en  ce  parti, 
fu  conseilliez,  pour  ce  que  plus  il  ne  s’osoit  tenir  en  Engleterre,  de  aller 
devers  [le]  roy  Charles  de  France,  lequel  il  cuidoit  trouver,  pour  avoir 
ayde  et  secours,  et  s’en  retourner  avecq  la  royne  Margritte;  mais  il 
failly  ;  car,  à  celle  heure  qu’il  vint  en  France,  il  trouva  que  le  roy  Charles 
estoit  trespassé.  Pour  quoy  il  fu  prins  des  gens  du  roy  Loys,  lequel  fist 
venir  et  amener  ycelluy  duc  de  Sombresset  à  Tours  :  auquel  lieu  le  roy 
de  Franche  recliupt  icelluy  duc  de  Sombresset  et  fist  grant  chiere.  Et, 
pour  ce  temps,  estoit  à  Tours  le  conte  de  Charolois  avecq  le  roy;  lequel 
conte  amoit  très  fort  le  duc  de  Sombresset,  car  ilz  estoient  parens  pro¬ 
chains  ;  parquoy  icelluy  conte  de  Charolois  estoit  moult  courouchiez 
des  grans  fortunes  et  desconfitures  que  son  cousin  de  Sombresset  avoit 
eues.  Et,  d’aultre  part,  en  estoit  moult  joyeulx  le  duc  Philippe  de  Bour- 
gongne  ,  son  pere,  car  il  amoit  mieulx  le  nouveau  roy  Edouart;  et,  par 
ainsy,  estoient  different  le  pere  et  le  filz,  car  le  duc  Philippe  desiroit  la 
victoire  du  nouveau  roy,  et  son  filz  la  victoire  de  la  royne.  Le  roy  Loys, 
pour  l’amour  du  conte  de  Charolois,  délivra  le  duc  de  Sombresset,  et 
luy  fist  donner  or  et  argent,  luy  baillant  sauf  conduit  d’aller  où  bon  luy 
samhleroit. 

«  Apprès  ce,  le  Conte  de  Charolois  et  icelluy  duc  eubrent  pluiseurs 
devises  ensamble  :  sy  remercya  et  prinst  congiet  du  roy  et  du  conte  de 
Charolois  le  duc  de  Sombresset.  Sy  s’en  party  de  Tours  et  se  mist  en 
mer,  cuidant  aller  vers  Escoche  ;  mais  il  n’eubt  pas  conseil  de  tirer  celle 
part,  par  la  doubte  du  roy  Edouart  quy  le  faisoit  gaittier.  Par  quoy  il 
prinst  aultre  chemin  et  se  mist  à  terre  ;  et  vint,  luy  et  ceulx  de  sa  compai- 
gnie,  qui  n’estoit  pas  grande,  mais  que  en  petit  estât,  vint  en  Flandres  et 
s’en  alla  à  Bruges,  où  il  fu  grant  espace  de  temps,  et  luy  laissoit  estre 
le  duc  Philippe  de  Bourgongne,  sans  luy  faire  ne  souffrir  faire  empes- 
chement  quelconcques,  pour  l’amour  de  son  dit  filz,  le  conte  de  Charo¬ 
lois.  Et  fu  ce  fait  en  l’an  lxi,  puis  se  party  de  là  et  s’en  retourna  vers 
Escosche.  » 

Croy  la  conté  de  Guisnes  ;  comment  le  conte  d’Estam- 
pes  s  eslonga  de  la  maison  de  Bourguoigne ,  et  d’autres 
choses  quy  en  ce  tempz  advinrent.  XXII. 

Cf.  Monstr.,  tome  III,  fol.  97  r. 

1235.  Comment  le  roy  de  1H  rance  racheta  les  terres  enguai- 

giés  au  duc  de  Bourguoigne  ;  comment  il  vint  devers  le 
dit  duc  à  Hesdin,  et  d’autres  choses.  XXIII. 

Cf.  Monstr.,  tome  III,  fol.  97  v. 

1236.  De  la  division  qui  fut  entre  le  duc  de  Bourguoigne 

et  le  conte  son  filz  ;  et  des  dolleances  qu’il  fist  du  sei¬ 
gneur  de  Croy  aux  députez  des  trois  estas  des  pays  du 
duc  son  pere.  XXIIII. 

Cf.  Monstr.,  tome  III,  fol.  99  v. 

1237.  De  la  response  que  firent  les  députez  au  conte  de 

Charollois  \  et  comment  le  pere  et  le  filz  s’apaisèrent 
ensamble  :  puis  dist  comment  le  roy  de  France  vint  à 
Arras  et  à  Tournay.  XXV. 

Cf.  Monstr.,  tome  III,  fol.  100  v. 

1238.  Comment  la  royne  Marguerite  d’Engleterre  passa  en 

France  pour  requerre  secours  au  roy  Loys,  son  cousin 
germain ,  lequel  lui  bailla  certain  nombre  de  gens 
d'armes  et  de  trait i.  XXVI. 

Maintenant  renterrons  à  parler  des  besongnes  d’En¬ 
gleterre,  et  dirons  comment,  aprez  que  la  royne  d’En¬ 
gleterre  eut  pourchassié  devers  la  royne  d’Escoche 
longuement  aulcun  secours,  où  elle  ne  obtint  pas  sa 
voullenté,  pour  parfurnir  son  emprinse  et  cuidant  re¬ 
couvrer  son  royaulme  d’Engleterre,  elle  passa  en 


1.  Une  partie  de  ce  chapitre  est  emprunté  à  du  Clercq  (XIV,  212). 

France  et  vint  devers  le  roy  Loys1,  son  cousin  germain, 
pour  mieulz  valloir  de  sa  seignourie ,  et  tant  exploita 
qu’elle  ot  ayde  et  faveur  de  lui ,  comme  cy  aprez 
pourrez  oyr. 

Doncques,  ou  mois  d’aoust  de  l’an  lxh,  le  roy  Loys 
de  France,  voiant  sa  cousine,  la  royne  Marguerite, 
estre  venue  devers  luy  en  si  povre  estât,  comme  aiant 
perdu  le  prouffit  de  son  royaulme,  il  en  monstra  estre 
bien  desplaisant.  Si  l’en  resconforta  au  mieulz  qu’il 
peut;  et  mesmement,  obtempérant  à  sa  requeste,  luy 
fist  délivrer  deux  mille  combatans2  de  bonne  estoffe , 
desquelz  il  fist  capittaine  messire  Pierre  de  Brezy3, 

1 .  «.  L’an  1462,  le  mardi  13e  jour  de  juin  après  nones,  vers  le  soir, 
la  royne  femme  du  roi  d’Angleterre  ,  fille  de  René  roi  de  Sicile,  arriva 
devers  le  roi  notre  seigneur  en  cette  ville  de  Rouen,  etc.  »  (Lenglet, 
II,  page  12.) 

2.  Il  y  ajouta  un  secours  d’argent,  mais  non  sans  intérêts.  La  ville  de 
Calais  devait  lui  être  livrée  si  la  somme  prêtée  n’était  pas  rendue.  (Voy. 
aux  Pièces  justificatives,  n°  IV.) 

3.  Pierre  de  Brezé,  seigneur  de  Varenne,  comte  de  Maulevrier,  grand 
sénéchal  d’Anjou,  de  Poitou  et  de  Normandie  ;  tué  à  la  bataille  de 
Montlheri.  (Voir  tome  I,  page  323.)  «  Le  roy  après  avoir  tenu  en  prison 
quatre  mois  messire  Pierre  de  Brezé  en  son  cliasteau  de  Loches,  et  que 
riens  n’avoit  trouvé  sur  ly  que  toutte  honneur  et  vaillanche ,  quoy  que 
sanchié  s’en  estoit  par  ung  appétit  vindicatif,  disant  qu’il  lui  feroit  peur 
comme  aultresfois  la  lui  avoit  faicte,  maintenant ,  voyant  la  royne  sa 
cousine  estre  en  dangier  et  que  soucours  lui  convenoit  prester,  soubs 
aulcune  vaillant  main,  délibéra  d’en  donner  la  charge  à  cestui  messire 
Pierre,  mis  jà  hors  de  prison  et  reclieu  en  grâce.  Et  devant  tous  les  che¬ 
valiers  de  France  en  faict  de  bardièce  et  de  vaillant  emprinse  le  réputa 
digne  de  cestui  affaire,  combien  que  aulcuns  povoient  ymaginer  lors, 
pour  le  petit  nombre  de  gens  que  lui  bailla,  et  pour  le  dangier  mortel¬ 
lement  estroit  et  difficille  en  quel  il  l’envoya,  il  l’envoyoit  ainsi  que 
Peleus  Jason  en  Colcos,  pour  en  estre  quitte.  Jà-soit-ce  que  bien  en  prist 
à  Jason  conti'e  le  cuidier  de  son  oncle,  si  fit-il  ad  ce  chevallier  autre  tel, 
qui  d’ungdestroict  inopinable  à  rompre  et  à  passer,  pour  la  fraulde  et  la 
lachesté  des  Escos,  se  thira  hors,  le  plus  notable  chevalier  et  le  plus 

chevallier,  seigneur  de  la  Varenne,  lequel,  au  tempz  du 
feu  roy,  avoit  eu  le  gouvernement  d’une  grant  par- 
tye  du  royaulme  de  France.  Et  disoit  on  qu’il  l’en- 
voioit  en  ce  voyage  pour  ce  qu’il  ne  l’amoit  pas,  et 
aussi,  par  adventure,  adfin  qu’il  y  demourast.  Toutes- 
fois,  il  s’y  porta  si  sagement  que,  à  son  commencement 
qu’il  fut  entrez  en  Engleterre,  il  y  concquist  plusieurs 
places,  lesqueles  il  tint ,  espérant  secours  du  duc  de 
Sombresset,  qui  avoit  promis  grans  gens  de  par  lui, 
avec  une  grande  et  grosse  armee  d’Escoce,  qui  en- 
samble  se  dévoient  joindre  avec  ladite  royne  et  les 
François.  Lequel  duc  ne  leur  tint  pas  promesse;  car, 
pendant  ce  tempz,  il  fîst  tant  qu’il  eut  sa  paix  au  roy 
Edouard1,  lequel  luy  rendy  sa  ducié  et  ses  terres:  et, 

honoré  qui  oncques  mist  pieds  en  terre  estrange.  Dont,  posé  ores  que  le 
roy  n’eust  ceste  ymaginacion,  comme  je  croy,  si  avoit-il  deux  causes 
grandes  par  lesquelles  il  devoit  choisir  che  chevalier  devant  tous  aul- 
tres  en  ceste  commission  ;  dont  l’une  si  estoit  :  que  c’estoit  celly  de 
France  devant  tous  qui  mieulx  congnoissoit  les  Anglois,  et  mieulx  les  sca- 
voit  manier.  Et  l’aultre  si  estoit,  que  c’estoit  cely  seul  du  royaulme  qui 
plus  avoit  manié  et  conduict  les  affaires  de  la  royne  et  de  son  mary,  de 
tout  loing  temps,  pour  et  en  faveur  du  roy  Regnier,  son  père,  dont  il 
estoit  oncle  ;  et  lequel  avoit  de  léal  ardent  amour,  comme  son  naturel 
seigneur  le  duc  d’Anjou....  N’est  touttesvoies  d’oublier  que  le  roy,  encoire 
pour  faire  tant  plus  secours  à  la  royne  sa  cousine,  ou  pour  tant  plus 
espargnier  ses  deniers,  envoya  en  Liège  pryer  qu’on  lui  voulsist 
prester  cinq  cens  combatans  payés  pour  six  sepmaines,  pour  aller  servir 
la  royne  d’Angleterre....  Mais  de  sa  demande  ne  sortit  point  d’effect.» 
(Chastellain,  201.)  Le  roy  ce  ordonna  environ  liuict  cens  combatans  à 
messire  Pierre  pour  mener  aveucques  ly  en  confort  de  la  royne,  qui 

estoit  peu  de  chose  et  pour  faire  petit  faict _ Touttesvoies  peu  ou  beau- 

cop,  bien  payé  ou  mal  payé,  il  convenoit  que  elle  chevalier,  pour  non 
se  monstrer  lasebe à emprendre dangereuse  œuvre,  presist  ceste  charge.... 
Me  conta  à  son  rethour  que  le  voyage  lui  avoit  cousté  cinquante  mil 
escus.  »  (Id.,  202.) 

1.  Voy.  ci-dessus,  page  286.  — 


«  Le  premier  jour  de  juillet  (1-463), 

par  ainsy,  failly  auz  François  de  son  serment,  etmes- 
mes  au  roy  Loys,  auquel  il  l’avoit  promis  à  son  par¬ 
lement  de  Thours.  Et  si  n’eurent  nulz  secours  des 
Escochois  lesdis  François  ,  lesquelz,  se  ilz  eussent  ce 
sceu,  ne  feussent  pas  si  longuement  demourez  es  places 
par  eulz  concquises ,  comme  Brambourg ,  Bervic  en 
Galles,  Amunchic ,  Durem,  et  plenté  d’autres  forte¬ 
resses  en  la  marche  d’environ  ,  ains  s’i  tenoient  sur 
l’espoir  du  secours  qu’ilz  atendoient  d’Escoce  et  de 
Sombreset. 

Quant  le  roy  Edouard  sceut  les  nouvelles  des  entre- 
prinses  auz  François  et  que  la  royne  Marguerite  mar- 
clioit  en  pays  ,  il  assambla  ses  princes  et  barons ,  si 
leur  remonstra  comment  il  estoit  bien  adverty  que  la 
vielle  royne  s’estoit  alyee  auz  Escocois,  avoit  ayde  des 
François  et  aulcunsAnglois  tenansson  party,  et  mesmes 
du  duc  de  Sombreset  :  tant  qu’il  fut  conseillié  de  y 

furent  presens  à  Reouille,  pris  à  la  Hougue,  plusieurs  Anglois  qui  estoient 
en  guerre,  en  une  petite  carvelle  dont  estoit  maistre  William  Wignere  ; 
lesquels  Anglois,  requis  des  nouvelles  d’Angleterre,  dient  que  puis  huit 
jours  ilz  sont  partis  d’Angleterre,  et  que  les  communes  nouvelles  estoient 
que  le  roy  Henry  et  le  conte  de  Mau levrier  sont  entrez  en  Angleterre,  à 
grant  puissance  de  gens  qui  se  sont  rendus  avecques  eulx,  et  ont  prins 
deux  villes  et  trois  cliasteaux,  et  marché  pais  bien  avant  :  et  que  le 
comte  de  Warvieh  est  parti  de  Londres  d’avecques  le  roy  Edouart,  et 
vient  audevant  du  roy  Henry  à  grant  compaignie  d’Anglois.  Dient, 
oultre  que  ledit  roy  Henry  est  à  Londres,  et  avec  lui  le  duc  de  Som- 
merset;  et  que  le  parlement  d’Angleterre,  qui  se  tenoit  audit  lieu  de 
Londres  est  départi  pour  les  nouvelles  qui  y  sont  données  dudit  roy 
Henry  :  et  que  le  peuple  d’Angleterre  vivoit  beaucoup  plus  aise  soubz 
Henry  que  soubz  Edouart,  et  à  mendres  charges;  et  que,  à  leurs  advis, 
le  peuple  d’Angleterre  se  tourneroit  legierement  d’avecques  ledit  roy 
Henry,  se  n’est  oit  le  serment  qu’ilz  ont  fait  à  Edouart  et  la  crainte  qu’ilz 
ontdeluy  et  de  Warvieh.  »  [Rïblioth.  imp Mss. ,  fonds  Gaignières ,  n°  373, 
fol.  94.) 

résister  à  son  povoir.  Pourquoy  il  fist  grans  mande- 
mens,  et  escripvy  h  tous  ses  princes  que  chascun,  en¬ 
droit  soy,  s’apareillast  pour  le  servir  etcompaignier  à 
cebesoing,  adfin  de  expulser  du  royaulme  les  anchiens 
annemisd’ycelluy,  lesquelzlaroyne  Marguerite  y  avoit 
amenez  :  c’est  à  scavoir  François  etEscocois,  avec  les- 
quelz  elle  avoit  fait  allvances  et  confédérations. 

1239.  Du  grant  mandement  que  fist  le  roy  Edouard  d’En- 
gleterre,  pour  obvier  à  l’entreprinse  de  la  royne 
Marguerite  et  de  ses  aydans.  XXYII. 

Quant  les  nobles  du  roiaulme  entendirent  que  à 
vraye  et  juste  cause  le  roy  Edouard  les  requeroit 
venir  vers  luy  pour  la  deffence  et  garde  du  pays  d’En- 
gleterre,  il  n’y  eut  celluy  qui  ne  s’aprestast;  lesquelz 
prestz  et  venus  devers  le  roy,  fut  ordonné  le  conte 
de  Warewic,  à  une  puissance  de  gens  d’armes  et  de 
trait,  aller  assegier  et  reconcquerre  les  places  que  les 
dis  François  avoient  prinses.  Et,  de  fait,  les  reconcquist 
toutes  par  composition  ,  seullement  la  vye  de  ceulz 
quy  dedens  estoient  saulves  ,  le  blancq  baston  ou 
poing,  et  tous  les  seigneurs  prisonniers:  mais,  anchois 
qu  ilz  voulsissent  tumber  en  ces  traitiés  ,  par  rage  de 
faim  mengerent  la  pluspart  de  leurs  chevaulz  :  et 
neantmoins  eschapa  saulvament  le  seigneur  de  la 
Varenne,  lequel  s’en  alla  en  Escoce,  espérant  y  trouver 
secours;  mais  il  ny  fist  riens. 

Durant  les  assiegemens  d’entre  les  Anglois  et  Fran¬ 
çois  ,  y  eut  plusieurs  escarmuclies  et  maintes  belles 
apartises  d’armes  faites,  quilonguesseroientà  raconter: 
et  telement,  touteffois,  y  fut  procédé ,  que  les  Fran¬ 
çois  reperdirent  honteusement  quancques  ilz  avoient 


320  CRONICQUES  D’ENGLETERRE.  [1463] 

concquesté,  et  plus  ancores.  Parquoy  les  Escochois, 
quy  estoieut  sur  la  frontière  ,  desirans  entrer  en  pays 
se  ilz  eussent  veu  leur  advantage,  sachans  le  gouver¬ 
nement  des  François  et  comment  ilz  rendoient  les 
places  qu’ilz  avoient  peu  paravant  concquises ,  ilz 
s’en  retournèrent  en  leur  pays,  sans  faire  à  eulz  quel¬ 
que  assistence. 

Or,  doncques,  quant  le  roy  Edouard  d’Engleterre  et 
ceulz  de  son  conseil  furent  advertis  du  parlement  des 
Escochois,  lesquelz  estoieut  retrais  en  leur  pays  où  ilz 
gardoient  ung  passage  nomme  l’Holibant  \  il  fut  con¬ 
clu  que  ledit  conte  de  Warewic  feroit  passer  une 
compaignie  de  ses  gens  oultre  la  riviere  ,  comme  il 
fist;  auquel  passage  estoit  mesmes  logié  sur  l’eaue  la 
royne  Marguerite,  laquele,  tantost  qu’elle  [fut]  advertye 
de  la  venue  au  conte  de  Warewic,  et  aussy  comment 
messire  Pierre  de  Bresy,  seigneur  de  la  Varenne  et 
seneschal  de  Northmandie  ,  avoit  habandonné  Ham¬ 
bourg  ,  elle  se  retyra  en  Escoce.  Et  quant  les  Anglois 
eurent  cheminé  une  espace,  ilz  trouvèrent  une  abbaye 
où  il  avoit  moult  de  François,  qui  y  furent  comme  tous 
tuez  ou  prins  ;  entre  lesquelz  fut  Je  seigneur  de  Gra¬ 
cile2  mené  devers  le  roy  d’Engleterre >  lequel,  aprez 
ce  qu’il  eut  achevé  ceste  besongne,  il  prinst  congiè  des 
princes  et  barons  de  ceste  Marche,  en  les  remercyant 
de  leur  bonne  dilligence,  puis  donna  aussi  congié  à 
toutes  maniérés  de  gens  d’armes  de  retourner  chascun 
en  son  lieu.  Si  s’en  alla  à  Londres,  où  luy  fut  faite  très 


4.  Holy  Island. 

2.  Louis  Malet,  seigneur  de  Graville,  créé  amiral  de  France  en  I486, 
mort  le  30  octobre  1516.  Il  était  encore  prisonnier  en  Angleterre  le 
42  juin  1467.  (De  la.  Roque,  I,  834.) 


[1463]  SIXIÈME  PARTIE,  LIVRE  IV,  xxvn-xxix.  321 

grant  chiere,  tant  par  les  nobles  de  la  cité  comme  par 
les  bourgois  et  marchans,  et  mesmement  par  le  Maisre 
de  Londres ,  lesquelz  tous  ensamble  le  recbeurent  en 
grant  joye,  reverence  et  honneur,  le  collaudant  pour 
sa  belle  victore  obtenue,  par  laquele  il  avoit  vilipen- 
dieusement  reboutté  les  ancbiens  annemis  du  royaulme 
d  Angleterre.  Quant  le  roy  eust  esté  en  la  grant  eglise 
de  Saint  Pol  à  Londres,  et  il  fut  venu  en  son  pallaix  de 
AYestmonstre,  illec  luy  furent  amenez  en  sa  presence 
les  seigneur  de  Gravile,  d’Araines1  et  beaucop  d’au- 
ties  gentilz  hommes  et  povres  compaignons  François 
prisonniers,  lesquelz  avoient  esté  délivrez  des  places 
rendues  par  composition,  et  depuis  reprins,  ausquelzil 
donna  tous  congié  sans  prendre  renchon  de  nulz  d’eulz. 

1240.  Comment  la  royne  Marguerite  se  party  d’Escoce  et 
vint  en  Flandres  à  refuge,  avec  elle  son  filz,  le  jeune 
piince  de  Galles,  devers  le  duc  Phelippe  de  Bourguoigne, 
quy  les  recheupt  moult  honnourablement.  XXVIII. 

Cf.  Du  Cl.,  tome  XIV,  livre  V,  ch.  i. 

1241.  Du  voyage  de  messire  Anthoine,  bastard  de  Bour¬ 

guoigne  :  comment  le  roy  de  France  fist  détenir  prison¬ 
nier  Phelippe  de  Savoie ,  et  comment  le  conte  de  Saint 
Pol  fut  appaisié  au  roy.  XXIX 

Cf.  Du  Cl.,  tome  XIV,  livre  V,  ch.  ix,  xix-xx. 

Dans  les  deux  derniers  chapitres  de  Du  Clercq  il  est  fait  men¬ 
tion  de  la  non  réussite  du  voyage  du  bâtard  de  Bourgogne,  et  de 

son  retour  auprès  de  son  père;  voici  comment  Wavrin raconte  ce 
fait  : 

Le  noble  bastard  ,  adcompaignie  de  messire  Symon  de 

1.  Raoul  d’Ailly,  seigneur  d'Araines.  Son  père,  Jean  d’Ailly,  seigneur 
d  Arames,  était  mort  en  1452.  {Bibl.  lmp.,  Mas.,  Cabinet  des  Titres.  ) 

2.  Antoine,  bâtard  de  Bourgogne,  surnommé  le  Grand  bâtard,  fils  nn- 

Lalain  et  autres  barons  et  chevalliers  notables,  arriva 
à  Seple  en  Barbarie,  où  il  séjourna  par  aulcuns  jours, 
puis  tyra  à  Marseille,  oucjuel  lieu  ses  gens  furent  moult 
traveilliés  de  pestillence  qui  lors  regnoit,  dont  plu¬ 
sieurs  en  morurent  :  et,  illec  séjournant ,  lui  vin- 
drent  nouvelles  de  la  mort  du  pape  Pyus1,  parquoy 
lui  et  son  conseil  veyrent  bien  que  le  voyage  de  Tur¬ 
quie  serroit  rompu,  et,  s’il  passoit  oultre,  si  n’auroit  il 
ayde  de  personne.  Si  fut  conseillie  de  s  en  retourner 
devers  le  bon  duc  son  pere ,  dont  il  eut  moult  grant 
desplaisance  :  mais,  avant  son  parlement,  fut  illec  hon- 
nourablement  festoyé  par  le  duc  de  Callabre2,  filz  au 
roy  de  Cecille,  lequel  lui  dist  comment  il  avoit  charge, 
de  par  le  roy  de  France ,  le  détenir  prisonnier,  dont 
touteffois  il  ne  voult  riens  faire,  en  mémoire  de  l’hon¬ 
neur  que  le  bon  duc  des  Bourguignons,  son  pere,  avoit 
fait  à  la  royne  Marguerite  d’Engleterre3,  sa  seur.  Aprez 
ces  choses,  le  noble  bastard  laissa  illec  ses  navires  et 
prinst  des  chevaulz  :  si  s’en  retourna  lui  et  son  estât 
par  terre ,  prenant  son  chemin  par  Avignon ,  et  de 
là  chevaulcha  vers  le  duc  son  pere,  à  Lille,  et  le  résidu 

turel  de  Philippe  le  Bon;  légitimé  en  1485.  Étant  passé  en  Barbarie  en 
1464,  il  fît  lever  le  siège  que  les  Maures  avaient  mis  devant  la  ville  de 
Ceuta  :  à  son  retour  en  France,  il  suivit  le  comte  de  Charollois  dans  la 
guerre  qu’il  fit  aux  Liégeois,  au  siège  de  Dinan.  Mort  en  1 504.  (Anselme, 
I,  254.) 

1.  Pie  II,  élu  en  1458,  mort  en  1464.  (H.  Nicolas,  204.) 

2.  Jean  d’Anjou,  duc  de  Calabre,  fils  de  René,  roi  de  Sicile.  Mort  à 
Barcelone  le  dimanche  16  décembre  1470,  et  hihurné  dans  l’église  cathé¬ 
drale  de  cette  ville.  (Çurita,  IV,  178,  recto.) 

3.  Marguerite  d’Anjou,  fille  de  René,  roi  de  Naples  et  de  Sicile, 
et  d’Isabelle  de  Lorraine,  née  le  23  mars  1429  ;  mariée  en  1444  à 
Henri  VI,  roi  d’Angleterre.  Morte  le  25  août  1482.  (Anselme, 
I,  232.) 

de  ses  gens  revindrent  avec  la  navire  ou  pays  de 
Flandres. 

1242.  Dune  baltailie  qui  se  fist  assez  près  de  Neufchastel 
sur  Thim,  où  le  duc  de  Sombreset  fut  prins,  autres 
grans  seigneurs  prins  aussi,  et  mors,  par  le  conte  de 
Northumbelland.  XXX. 

Or  advint,  environ  ce  tempore,  que  entre  Escoclie  et 
Northumbelland,  le  duc  de  Sombresset,  principal  gou¬ 
verneur  de  la  royne  Marguerite  ,  avoit  de  nouvel  as- 
samblé  grans  gens  pour  courir  sus  et  dommagier  le 
royaulme  d’Engleterre;  et,  par  especial,  grever  auz  te- 
nans  le  party  du  roy  Edouard ,  jà  soit  ce  que  ycellui 
duc  de  Sombresset  eust,  un  peu  paravant,  eu  son 
pardon  du  roy,  et  depuis  retourné  à  sa  court  ;  mais, 
toutefois,  il  ne  s’y  sceut  tenir,  ains  ama  mieulz  soy  re¬ 
tourner  devers  le  roy  Henry  que  demourer  à  la  partye 
du  roy  Edouard,  jà  congneust  il  assez  et  veist  bien 
que  ladite  partie  du  roy  Henry  n’avoit  force  ne  vigueur 
pour  résister  al  encontre  de  la  puissance  du  roy 
Edouard,  qui  luy  avoit  fait  grant  honneur  et  grant 
chiere,  lequel  toutelfois  il  délaissa  pour  retourner  au 
roy  Henry,  et  aller  devers  ceulz  quy  nulle  puissance 
n’avoient  de  lui  quelque  bien  faire ,  comme  bien  l’a- 
voit  paravant  expérimenté. 

Si  advint  qu’en  celle  saison,  environ  à  xv  mille  prez 
de  Neufchastel  sur  Thim  ouThindal1 II,,  le  frere  du  conte 
de  Warewic  qui,  pour  lors,  s’appeloit  conte  de  Nor- 

1.  Newcastle  sur  Tyne.  Carte  (  II,  768)  dit  h  Livels  près  Hexliam 
le  15  mai  1464.  11  s’agit  de  Linhilles,  près  Hexham  ville  sise  sur  le 
Tyne,  à  21  milles  de  Newcastle,  dans  le  Northamptonshire.  (T  Moule 

II,  384  ) 

thumbelland,  adcompaignié  du  baron  de  Gastracq,  du 
seigneur  de  Crup1,  du  seigneur  de  Welles2  et  de  mon¬ 
seigneur  Jehan  de  Boucquinghuem3,  fut  adverti  que 
illec  estoient  le  duc  de  Sombresset4,  le  seigneur  de 
Ros,  le  conte  de  Homfort8,  messire  Thomas  Fiderme, 
et  le  seigneur  de  Thalbot6.  Si  cbevaulcberent  celle 
part,  et  telement,  que  les  parties  se  rencontrèrent  par 
tel  fachon  qu’il  y  eut,  à  l’aborder,  grant  occision  et 
abattis  d’hommes;  mais,  finablement,  le  conte  de  Nor- 
thumbelland,  frere  au  conte  de  Warewic  ,  les  mena 
tous  à  plaine  desconfilure.  Et  prinst7,  ce  mesmes  jour, 
le  conte  de  Northumbellandle  duc  Sombreset,  quy  fut 
prestement  décollé8,  et  aussi  furent  depuis  ceulz  qu’on 

1.  Cripotli.  (Ms.  n°  432,  fonds  Sorbonne.) 

2.  Richard  Velles.  Voy.  ci-dessus,  p.  239,  note  3. 

3.  Jean  Stafford,  le  plus  jeune  des  fils  du  duc  de  Buckingham,  qui 
fut  créé  comte  de  Wiltshire  vers  1472,  mort  l’année  suivante.  (Dugdale, 
!  ,  174.)  Voy.  ci-dessus,  p.  174,  note  2. 

4.  Voy.  ci-dessous,  note  8. 

5.  Robert,  comte  de  Hungerfold,  décapité  après  cette  bataille.  (Dug¬ 
dale,  II,  210.) 

6.  Ou  plutôt  William  Tailboys,  comte  de  Kyme,  désigné  par  Carte 
(II,  768),  comme  ayant  été  décapité  après  le  combat. 

7.  Var.  :  «  Furent  tous  advertis  que  devant  la  ville  de  Exemth 
estoient  venus  le  roy  Henry,  acompaignié  du  duc,...  du  comte  de  Hon- 
grefort....  desconfiture.  Le  roy  Henry  s'en  escliappa  et  ne  fut  point  prins 
pour  ceste  fois ,  pour  la  bonne  ajrde  qu'il  eubt,.,.y>  (Ms.  n°  432,  fonds 
Sorbonne .) 

8.  Dugdale  est  en  désaccord  avec  lui-même  sur  la  date  de  la  mort 
de  Henry  Beaufort,  duc  de  Somerset.  Ce  fut,  dit-il  (II,  124),  le  3  avril 
1463,  après  la  bataille  d’Exham  ;  et  (I,  353),  il  avait  dit  qu’au  mois  de 
mai  1464  le  duc  de  Somerset  se  préparait  à  combattre  l’armée  d’Edouard. 
Au  reste,  une  pièce  de  la  collection  des  manuscrits  d’Arundel  ne  laisse 
aucun  doute  à  cet  égard.  La  voici  :  «  Quiutodecimo  die  mensis  Maij , 
apud  Exliam ,  decapitati  sunt  Dux  Somersett,  Edmundus  Fizthu  miles, 
Bradsbaw,...  Decimo  septimo  die  mensis  Maii,  apud  Novum  Castrum, 

prinstillec,  de  sa  partye,  au  Neufchastel  surThim  :  c’est 
à  scavoir  le  conte  de  Hongfort,  les  seigneurs  de  Ros  et 
de  Thalbot,  et,  avec  eulz,  messire  Jelian  Fiderme,  en 
l’an  mil  quatre  cens  lxiii. 

1243.  Comment  le  roy  de  France  vint  la  seconde  fois  à 
Hesdin  ;  du  trespas  au  pape  Pyus  5  de  la  prinse  au  bas- 
tard  de  Reubempré,  en  Hollande  :  et  puis  parle  d’aul- 
cunes  autres  choses  quy  advinrent  en  ce  tempz.  XXXI. 

Cf.  Du  Cl.,  tome  XIV,  ch.  xn. 

1244.  Comment  le  roy  de  France  manda  devers  luy  aul- 

cuns  députez  du  pays  de  Gascongne,  et  d’ailleurs  ;  com¬ 
ment  il  fist  le  conte  de  Nevers  capittaine  de  Pycardie  ; 
et  de  l’ambaxade  que  le  roy  envoia  devers  le  duc  de 
Bourguoigne,  à  Lille.  XXXII. 

Cf.  Du  CL,  tome  XIV,  ch.  xv. 

1245.  De  la  responce  que  fist  le  conte  de  Charollois  auz 

ambaxadeurs  du  roy  :  comment  le  roy  fist  prendre  Cre- 
veceur;  d’une  ambaxade  que  le  duc  de  Bourguoigne 
envoia  devers  le  roy ,  et  de  la  mort  du  duc  d  Or- 
lyens.  XXXIII. 

Cf.  Du  Cl.,  tome  XIV,  ch.  xvm. 

1246.  Comment  le  jenne  roy  Edouard  se  devisa  à  aulcuns 

de  ses  barons  touchant  le  fait  de  son  mariage,  et  de  ce 
qu’ilz  luy  respondirent.  XXXIIII. 

Ne  demoura  gueres  de  tempz  aprez  ce  que  le  roy 
Edouard  d’Engleterre  eut  achevé  et  mis  à  fin  toutes 
ses  besongnes ,  et  qu’il  se  vey  en  prospérité ,  advisant 
qu’il  estoit  au  dessus  de  ceulz  quy  nuyre  le  voulloient; 

decapitati  sunt  Dominus  de  Hungarforde,  Dominus  Roos ,  Dominus 
Thomas  Fynderum....  »  {TV arkworth' s  chronicle ,  p.  39,  notes.) 


326  CRONICQUES  D’ENGLETERRE.  [1464] 

s’apensa  de  soy  voulloir  marier,  adfin  d’avoir  lingnié, 
comme  ses  predicesseurs  avoient  eu;  dont  il  parla  à  aul- 
cuns  de  ses  plus  privez,  lesquel z  luy  dirent  que,  se  son 
intencion  estoit  de  ce  faire ,  tous  se  voulloient  mettre 
en  paine  de  le  assegner  en  lieu  tel ,  comme  à  sa  per¬ 
sonne  apartenoit.  Alors  respondy  le  roy  que  voire- 
ment  se  voulloit  il  marier1;  mais,  par  adventure,  ne 
serroit  ce  pas  au  gré  de  chascun ,  neantmoins  bien 

i.  Voici  une  lettre  du  seigneur  de  Wenloc  ayant  trait  à  ce  ma¬ 
riage  : 

«  Mon  très  honouré  seigneur,  je  me  recommande  à  vous.  Plaise  vous 
scavoir  que  Mr  le  comte  de  Warwich  envoie,  à  présent,  devers  le  roy  et 
monseigneur  le  duc  ung  sien  serviteur,  avecques  des  lettres  remonstrant 
la  cause  de  sa  demoure  par  de  sà;  et,  affin  de  vous  en  advertir,  aucunes 
choses  je  escript  au  présent  par  devers  vous,  feablement,  en  vous  remons¬ 
trant  comme  vous  savés  bien  appelez  en  mémoires  les  causes  pourquoy 
nous  devons  assembler,  tant  d’un  costé  que  d’autre.  En  especial  se  fon- 
doit  sur  trois  points,  assavoir  sur  mariage  pour  le  roy,  mon  souverain 
seigneur,  ou  pour  faire  tresves  ou  paix  finale.  Or  est  il  ainsi  que,  quant 
au  mariage,  le  roy  en  a  prise  femme  à  son  plaisir  ,  sans  le  sceu  de 
ceulx  qu’on  y  devroit  appeler  à  conseil  ;  par  raison  lequel  est  à  grant 
desplesir  de  plusieurs  grans  seigneurs,  et  mesmement  à  la  pîuspart  de 
tout  son  conseil  ;  mais  depuis  que  la  matière  est  procédé  sy  avant  qu’on 
n’y  peut  remedier,  on  y  fault  prendre  pasciens  maulgré  nous.  Or  est  il 
ainsy  que  la  chose  fut  gardée  sy  très  cecrete,  qu’on  ne  pouvoit  scavoir  la 
vérité  quant  de  la  part  de  mon  dit  souverain  seigneur,  jusques  à  ce 
qu’environ  cinq  ou  six  jours  près  le  jour  de  nostre  comparicion  pour 
communiquer  à  Saint  Orner  sur  les  matières  devant  dittes  :  et  pour  ce 
qu’on  ne  scet  pas  de  sà,  veu  que  ceste  mariage  est  ainsy  fait  et  passé 
comme  dit  est,  quelle  entention  le  roy  a  de  sa  part  pour  procéder  sur  les 
autres  deux  points,  à  scavoir  sur  treves  ou  paix,  l’oppinion  de  Mssra  du 
conseil,  par  de  ca,  est  que  mon  dit  seigneur  le  comte  de  Warwich  ne 
passera  pas  la  mer  jusques  ad  ce  qu’on  scet  advertis  de  par  le  roy  de  la 
vérité  de  son  vouloir  et  plaisir  en  ceste  partie  :  laquelle  chose  sceue,  on 
y  disposera  incontinent  l’allee  et  departement  de  mon  dit  seigneur  le 
comte  ;  car,  je  vous  assure,  sur  mon  petit  honour,  quant  à  la  part  de 
mon  dit  souverain  seigneur  et  de  ceulx  de  son  royaume,  d’entretenir  sont 


327 


[1464]  SIXIÈME  PARTIE,  LIVRE  IV,  xxxiv. 

seroit  à  son  plaisir.  Et  adont,  pour  scavoir  son  entente, 
tout  en  sousriant,  luy  demandèrent  parmy  qui  il  se 
volroit  alyer.  A  quoy  il  respondy,  à  cliiere  très  joieuse, 
qu’il  voulloit  avoir  à  femme  la  fille  du  seigneur  de  la 
Riviere;  mais  il  luy  fut  dit  quelle  n’estoit  pas  contre 
luy,  jà  feust  elle  bonne  et  belle  ;  mais  non  pas  femme 
quy  en  riens  apartenist  à  si  hault  prince  comme  il  es¬ 
tait,  aussi  il  le  scavoit  bien;  car  elle  n’estoit  fille  de 


très  inclins  et  bien  disposés  de  besoigner  et  apointier  sur  les  ditz  deux 
points  detresves  ou  de  paix  avec  le  roy,  moiennant  la  grâce  de  Dieu.  Et 
sur  ce,  vous,  de  vostre  part,  aviserés  qu’il  y  ade  faire,  et  sur  ce  escripvez 
vostre  bon  plaisir  par  de  sà ,  s’il  soit  vostre  bon  plaisir.  Et,  en  oultre, 
monseigneur,  on  y  charge  grandement  l’envois  du  roy  vostre  souverain 
seigneur  par  de  sà  ;  car  on  y  a  rapporté,  en  conseil ,  comment  le  dit 
rov  en  avoit  ymaginé  et  entrepris  plusieurs  grans  choses,  tant  au  préju¬ 
dice  de  la  personne  de  monseigneur  le  duc,  comme  au  préjudice  de 
monseigneur  de  Cliarolois.  Et,  d’autre  part,  on  dit  que  messire  Pierre  de 
Brezé  a  très  grant  audience  et  est  grandement  en  la  grâce  du  roy,  tant  et 
si  avant,  qu’il  a  en  garde  monseigneur  le  duc  de  Savoye  et  le  conduit 
et  demeigne  selon  son  bon  plaisir;  et  ne  le  veulle  laisser  partir  pour 
aller  ou  bon  luy  semblera ,  mais  le  détient  comme  par  forses.  Lesquelx 
rapors  on  prent  bien  estranges  par  de  sà  ;  mais  qui  qu’on  a  raporté  ne 
n’ay  voulu  riens  croire,  ne  ne  ferois  tant  que  j’ay  plus  certaines  nouvelles 
de  vous.  Nonobstant,  il  a  ung  pris  par  ceulx  de  la  garnison  de  Hammes, 
amprez  Calais,  lequel  a  dit  et  déposé  plusieurs  choses  qu’on  a  mis  par 
escript.  On  a  entention,  au  présent,  selon  l’oppinion  de  Messra  du  conseil 
par  de  ca,  luy  envoyer  et  sa  dite  déposition  par  devers  le  roy  affin  qu’il 
en  soit  adverty  de  tout.  Autre  chose  ne  vous  escript  pour  le  présent,  fors 
que  Dieu  vous  ait  en  sa  sainte  garde.  Escript  à  Reding,  le  me  jour  d’oc¬ 
tobre  l’an  X.XHII. 

(c  Item.  Il  vous  plese  moy  recommander  à  la  bonne  grâce  de  mon¬ 
seigneur  le  duc  très  humblement,  et  luy  signiffîer  que  le  roy  s’emer- 
veille  moult,  veu  la  promesse  que  mon  dit  seigneur  me  fist  touchant  la 
délivrance  des  clercs  prisonniers  à  messire  Philippe  de  Lalaing,  ne  que 
nous  n’avons  oy  nulz  nouvelles  depuis,  considéré  que  on  dit  que  le  dit 
messire  Philippe  est  mort.  Le  tout  vostre,  J.  Wenloc.  »  {Biol,  imp.,  Mss., 
Supp.  fr.f  n°  2875'2,  pièce  155.  Legrand,  tome  XII.) 

duc  ne  de  conte1,  et  que  sa  mere  avoit  este  mariee  à 
ung  chevallier  duquel  elle  avoit  eu  deux  enfans  avant 
mariage  :  jà  eust  elle  esté  fille  à  la  ducesse  de  Bethfort, 
et  niepce  au  conte  de  Saint  Pol,  nonobstant  ce,  tout 
considéré ,  si  n’estoit  elle  pas  femme  pour  luy,  ne  tele 
comme  à  tel  prince  devoit  apartenir. 

1 .  Var.  :  a  Car....  ne  de  comte  et  qu’elle  avoist  esté  mariee  à  ung  che¬ 
vallier  duquel  elle  avoit  eu  deux  enffans,  jasoit  ce  qu’elle  fust  fille  de  la 
ducesse  de  Bethfort  et  niepce  au  conte  de  Saint  Pol.  »  (Ms.  n°  432, 
fonds  Sorbonne.  ) 


Cy  prent  fin  le  quart  livre  de  ce  VIe  volume ,  et  s’ensieut  le 
chinquiesme. 


[1464] 

LIVRE  V. 


1247.  Cy  commence  le  Ve  Livre,  lequel  contient  en  soy 
xlvii  chapittres  ;  ou  premier  desquelz  il  fait  mencion  de 
la  sollempnité  et  feste  des  noepces  du  roy  Edouard 
d’Engleterre.  Ghapittre  I. 

Quant  le  roy  Edouard  d’Engleterre  entendy  ce  que 
luy  disoient  ceulz  de  son  sang  et  conseil ,  comme  il 
leur  sambloit  raisonnable  à  dire  à  leur  souverain  sei¬ 
gneur,  il  leur  respondy  qu’il  voulloit  avoir  et  auroit 
celle  sans  autre,  car  son  plaisir  estoit  tel.  Parquoy 
les  seigneurs,  oyans  cette  absolute  responce,  n’en  osè¬ 
rent  plus  parler  du  contraire.  Si  fut  le  mariage  fait  et 
promis  comme  en  tel  cas  apartient ,  dont  tout  le 
commun  et  peuple  d’Engleterre  furent  très  mal  con- 
tens  ;  mesmement  les  princes  et  seigneurs  du  royaulme 
n’en  estoient  riens  joieulx. 

Aprez  les  fyanchages  1  et  les  choses  préparées  selon 
l’oportunité  du  cas,  le  roy  manda  et  fist  scavoir  auz 
prelatz ,  ducz,  contes,  barons  et  chevalliers  du  pays 


1.  Edouard  épousa  secrètement  Élisabeth,  le  Ier  mai  1161;  le  mariage 
fut  déclaré  publiquement  le  29  septembre  suivant,  et  le  couronnement 
de  la  reine  se  fit  le  26  mai  1465.  (Carte,  II,  770,  771.) 

que  cliascun  venist  à  la  feste  et  sollempnité  de  ses 
noepces,  dont  les  aulcuns  y  vindrent  et  les  autres  non, 
pour  ce  que  dudit  mariage  ilz  n’estoient  pas  contens  : 
et  mesmement  le  conte  de  Warewic  se  party  de  la 
court  ;  si  emmena  avec  luy  plusieurs  gens  de  bien, 
dont  le  roy  fut  durement  coujrouchié.  Sy  commencè¬ 
rent  lors  les  envies  de  regner  à  la  court. 

Quant  le  roy  Edouard  vey  que  le  conte  de  Warewic 
s’esloit  ainsi  partis  sans  congié,  et  ancores  avoit  em¬ 
mené  avec  lui,  par  son  enhortement,  la  pluspart  des 
gentilz  hommes  de  la  court  et  des  grans  seigneurs  aussi, 
il  dist,  par  grant  couroucb,  que  une  fois  il  lui  en  sou- 
venroit.  Nonobstant  ce ,  le  roy  ne  laissa  pas  qu’on  ne 
feist  grant  chiere  à  ses  noepces;  si  furent  fais  les  apa- 
raulz  grans  et  sumptueux  pour  la  feste  sollempnisier  ; 
la  quele  dura  vm  jours,  où  il  eut  fais  de  moult  beaulz 
esbatemens  de  joustes,  danses  et  bancquetz. 

Dès  lors  commencèrent  à  triumpher  le  seigneur  de 
Rivières,  beau  pere  du  roy,  et  son  filz.  Et  avec  ce, 
pour  renforcbier  la  dite  feste,  fut  illec  fait  le  mariage 
de  la  fille  du  seigneur  de  Scalles  au  filz  du  seigneur  de 
Rivières  lequel  prinst  le  nom  de  sa  femme,  et  se  fist, 
de  là  en  avant,  appeler  seigneur  de  Scalles.  Et  si  fist 
aussi  le  roy  d’autres  alyances  des  seurs1 2  de  la  royne,  sa 


1 .  Antoine  Widewille,  marié  à  Elisabeth,  fille  unique  de  Thomas 
Scales,  et  veuve  de  Henri  Bourchier.  (Dugdale,  III,  231.)  Ce  mariage 
était  fait  dès  1461.  Voy.  ci-dessus,  p.  203,  note  1. 

2.  La  reine  avait  six  sœurs,  dont  elle  était  l’aînée  :  1°  Marguerite , 
mariée  à  Thomas  Fitz-Alan,  comte  d’Àrundel  ;  2°  Anne ,  mariée  en  pre¬ 
mières  noces  à  William  Bourchier,  fils  de  Henri,  comte  d’Essex  ;  en 
secondes,  à  Georges  Grey,  comte  de  Kent  ;  et  en  troisièmes,  à  sir  An- 
tony  Wingfeld  ;  3°  Jacqueline,  mariée  à  John,  lord  Strange  de  Knokyn . 
4°  Marie,  mariée  à  William  Herbert, comte  de  Huntington;  5°  Catherine, 

femme,  auz  filz  des  grans  seigneurs  du  roiaulme, 
dont  l  une  fut  mariee  au  filz  1  du  seigneur  de  Habart, 
qui,  depuis,  fut  conte  de  Pennebrocq.  La  seconde 
seur  fut  mariee  au  conte  d’Arondel  ;  et  la  tierce,  voire 
aprez  larovne(car  elles  estoient  quatre  seurs),  fut 
mariee  au  seigneur  de  Molins.  Si  fut  ainsi  la  feste 
renforcliié  de  toutes  pars ,  jà  en  y  eust  il  assez  qui 
l’eussent  bien  voulu  autrement  ;  car  aussi  plusieurs 
grans  meschiefz  en  advindrent  depuis,  comme  cy 
aprez  pourrez  oyr. 

Assez  tost  aprez  ces  ditz  mariages  fais  et  adcomplis,  le 
seigneur  de  Rivières  et  ceulz  qu’il  voulloit  advancliier 
estoient  eslevez  en  haulz  estas  et  offices  ;  car  ycellui 
seigneur  de  Riviere  fut  fait  connestable  d’Engleterre, 
au  lieu  du  conte  d’Excestre  2  qui  en  fut  demis  :  aussi 
fut  il  de  la  tresorrie  d’Engleterre,  lesquelz  deux  offices 
eut  le  dit  seigneur  de  Rivières,  lesquelz,  avecques 
autres,  il  povoit  baillier  et  donner  à  ceulz  lesquelz  il 
voulloit  advanchier ,  par  quoy  les  envies  et  haynes 
montèrent  moult  grandes  entre  les  seigneurs  de  la 


mariée  en  premières  noces  à  Henri  Stafford,  duc  de  Buckingham  ;  en 
secondes,  à  Jospar  de  Hatfield,  duc  de  Bedford,  et  en  troisièmes,  à  Ri¬ 
chard  Wingfeld,  chevalier  de  l’ordre  de  la  Jarretière;  et  6°  une  autre 
nommée  M...,  qui  épousa  sir  John  Bromley,  écuyer.  (Dugdale  ,  III, 
231.) 

1.  William  Herbert  n’eut  le  titre  de  comte  de  Pembrocke  que  le 
27  mai  1468,  décapité  le  29  ou  30  juillet  1469.  (Dugdale,  III,  253-238.) 

2.  John  Tipot ,  comte  de  Worcester.  (Voy.  ci-dessus,  p.  297,  note  1.) 
L’office  de  grand  connétable  d’Angleterre  lui  fut  retiré  le  24  août  1467 
(Rymer,  V,  partie  II,  145,  146.)  Il  était  en  possession  du  titre  de  tré¬ 
sorier  d’Angleterre  dès  le  2  novembre  1462.  (Ryiuer,  V,  partie  II,  113.) 
Le  24  novembre  1464,  Walter  Blount,  depuis  lord  Mountjov,  fut  nommé 
à  cette  fonction  (Dugdale,  I,  519),  et  l’occupait  lorsque  le  roi  a 
donna  au  comte  de  Rivers.  (Carte,  II,  772.) 

court,  de  quoy  murmures  s’esleverent  entre  lesdis  sei¬ 
gneurs,  et  mesmement  s’en  contentoit  mal  tout  le 
peuple. 

1248.  De  la  discention  qui  s’esmeut  entre  le  roy  Edouard 
d’Engleterre,  et  le  conte  de  Warewic,  et  le  duc  de  Cla- 
rence,  frere  du  roy,  et  de  ce  quy  en  advint.  II. 

Pendant  le  tempz  que  le  roy  Edouard  d’Engleterre 
entendoit  à  faire  alyances  et  mariages  à  son  plaisir, 
avec  nouveaulz  officiers,  le  conte  de  Warewic,  moult 
desplaisant  du  régime  et  gouvernement  qu’il  veoit  à 
la  court,  et  aussi  de  ce  qu’il  lui  sambloit  que  ait  roy 
ne  souvenoit  des  grans  services  et  plaisirs  que,  tout 
son  tempz,  lui  et  les  siens  luy  avoient  fais,  et  mesme¬ 
ment  le  conte  de  Salseberi,  son  pere,  [avoit  esté  mort 
avecq  le  duc  d’Yorcq,]  si  conqueroit  et  faisoit  alyances 
partout  où  il  povoit,  comme  celluy  qui  ne  scavoit  à 
quel  fin  la  chose  en  pourroit  venir  ;  car  il  veoit  bien 
que  le  roy  l’avoit  prins  en  hayne,  et  qu’il  estoit  dutout 
ferme  de  advanchier  et  mettre  en  haut  degré  le  dit 
seigneur  de  Rivières,  son  beau  pere,  et  tous  ses  adlie- 
rens,  en  déboutant  les  grans  seigneurs,  et  eulz  ostant 
leurs  estas  :  pour  laquele  chose  il  sambloit  au  conte 
de  Warewic  que  le  dit  rengne  ne  povoit  ainsi  lon¬ 
guement  durer  que  aulcun  grant  meschief,  par  quel¬ 
que  moyen,  n’en  advenist. 

Non  obstant  ces  choses  par  devant  dites,  qui  sam- 
bloient  causer  maulvaise  fin,  si  fut  le  pays  depuis  assez 
bonne  espace  en  paix ,  et  ne  se  osoient  eslever  les 
murmurans,  pour  la  crainte  du  roy.  Et  y  vint  moult 
de  belles  ambaxades  devers  luy,  tant  du  pappe  de 
Romme,  comme  d’Escoce  et  de  Dannemarclie;  et 

aussy  des  ducz  de  Bourguoigne  et  de  Bretaigne  quy  y 
envoierent  par  deux  fois,  dont  la  première  que  le  dit 
duc  de  Bourguoigne  y  envoia  1  furent  cliiefz  en  la 
légation  les  seigneurs  de  Lannoy  2,  de  Rabodengbes  3 
et  de  la  Bouliilerie  4  ;  lesquelz  eurent,  au  départir  5  du 
roy,  de  beaux  dons,  aprez  qu’ilz  y  eurent  séjourné 
vi  sepmaines;  durant  lequel  terme  n’y  fut  ne  com¬ 
parut  à  la  court  le  conte  de  Warewic,  aussi  ne  furent 
beaucoup  d’autres  grans  seigneurs.  Lequel  conte 
de  Warewic  veant  que,  comme  il  lui  sambloit,  on 
lui  faisoit  de  grans  rudesses,  adfin  de  s’en  vengier, 
trouva  ses  maniérés  moult  soubtilles  d’atraire*  à  lui 
les  freres  du  roy,  en  leur  rernonstrant  et  faisant 
plusieurs  promesses;  et  telement  y  persévéra  qu’il 

1.  Le  10  décembre  1463,  le  roi  d’Angleterre  accordait  un  sauf-con¬ 
duit  à  Jean,  seigneur  de  Lannoy,  et  à  cinquante  personnes  de  sa  suite. 
(Rymer,  V,  partie  II,  119.) 

2.  Voy.  ci-dessus,  page  312,  note  2. 

3.  Allard  de  Rabodenghes,  fait  chevalier  au  siège  d’Audenarde,  en 
1432  (Jacques  de  Lalain,  ch.  lxxxiv.),  bailly  de  Saint-Omer,  dès 
1466.  (Rymer,  V,  partie  II,  142.)  Etait  porté  sur  l’état  de  la  maison  de 
Charles,  duc  de  Bourgogne,  comme  chambellan,  dès  1472.  (  Dib.  imp ., 
Mss.,  n°  84302,  fol.  7,  verso.) 

4.  Pierre  de  Miraumont,  seigneur  de  la  Boutellerie,  fait  chevalier  au 
siège  d’Audenarde.  (Olivier  de  la  Marche,  ch.  xxiv.)  Il  figure,  en 
qualité  d 'archer  de  corps  du  comte  d’Etampes,  lors  de  l’entrée  de  Louis  XI 
dans  Paris,  en  1461.  (Du  Clercq,  XIV,  148.)  Marié,  dès  le  6  avril  1462, 
«  à  Jehannete  de  Troyes,  veuve  de  maistre  Jehan  Abonnai,  conseiller  et 
maistre  des  comptes  du  duc  de  Bourgogne.  »  (Archives  impériales,  sec¬ 
tion  judiciaire ,  amendes,  III,  fol.  10,  verso.)  Il  assistait  au  siège  de  Nuss, 
en  1474,  et  conduisait  cinquante  lances  des  avant-coureurs  pour  lever 
P escarmouche  aux  Allemands.  (Molinet,  ch.  xix.) 

5.  Var.  :  «  La  première  que  ledit  duc  de  Bourgogne  y  envoia  fut 
devant  le  mariage  du  roy ,  dont  estait  chief  le  seigneur  de  Lannoy  et  le 
seigneur  de  Rabodenghes,  messire  Pierre  de  Myraumont.  Sy  y  eubreut  au 
départir  de  moult  beaux  dons.  »  (Ms.  n°  432,  fonds  Sorbonne.') 

les  emmena  avec  luy  en  une  place  quy  se  nomme 
Cambrige. 

Quant  le  roy  fut  adcertené  de  ceste  chose  à  la  vérité, 
il  en  fut  moult  courouchié,  et  non  sans  cause  :  si  en- 
voia  gens  hastivement  aprez.  Et  dès  lors  contendoit 
le  dit  conte  de  Warewic  à  faire  le  mariage  du  duc  de 
Clarence  et  de  sa  fille  *,  comme  il  fist  :  mais  le  roy 
sachant  ses  freres  estre  retournez  de  Cambrige,  il  les  fist 
venir  devers  luy  ;  lesquelz  venus,  il  leur  demanda  quy 
les  mouvoit  de  eslongier  la  court ,  et  mesmes  sa  per¬ 
sonne,  et  qui  leur  avoit  donné  ce  conseil.  Et  ilz  res- 
pondirent  au  roy  que  nulz,  fors  eulz.  Si  leur  demanda, 
de  rechief,  se  nulz  d’eulz  n’avoit  fyancié  ne  eu  milles 
convenances  à  ses  cousines,  les  filles  du  conte  de  Wa¬ 
rewic,  son  cousin;  ils  dirent  que  non.  Et  lors  le  roy, 
qui  estoit  adverty  de  toute  la  vérité,  les  commença 
fort  à  hlasmer,  en  leur  remonstrant  que  ce  n’estoit 
pas  leur  estât  d’eulz  alyer  sans  son  conseil.  Et  alors 
le  duc  de  Clarence  respondy  au  roy  qu’il  luy  sambloit 
que  quant  il  auroit  ce  fait,  si  ne  seroit  ce  pas  mal, 
puisqu’il  se  boutoit  en  bon  lieu.  De  laquele  responce 
le  roy,  scentant  à  quoy  elle  tendoit,  se  couroucha 
moult  fort  :  si  jura  qu’il  lespugniroit  de  leur  oultrage. 
Pourquoy  il  les  fist  entrer  en  une  chambre  et  com¬ 
manda  à  quatre  chevalliers  qu’ils  prensissent  garde 
sur  eulz  ;  de  quoy  ilz  furent  moult  esbaliis  quant  en 
ce  point  se  trouvèrent  ;  et  le  conte  de  Warewic,  adverty 
de  ces  nouvelles,  fut  moult  troublé,  et  voua  Dieu  que, 
une  fois,  de  ceste  chose  et  autres  il  se  vengeroit. 


1.  Isabelle.  Elle  fut  mariée  à  Calais,  le  mardi  tl  juillet  1469.  (Dug- 
DALE,  1,  307.) 

1249.  Comment  le  duc  de  Berry,  seul  frere  du  roy  de  France, 

se  absenta  de  la  court,  et  s’en  alla  à  refuge  au  duc  de 
Bretaigne  ;  et  comment  le  conte  de  Dampmartin  es- 
chapa  de  la  prison  du  roy  ,  et  des  lettres  du  duc  de 
Berry  envoiees  au  duc  de  Bourguoigne.  III. 

Cf.  Monstrelet,  tome  III,  fol.  109  v.  (Édition  de  1572.) 

1250.  Comment  le  roy  de  France  envoia  lettres  au  duc  de 

Bourbon,  et  le  duc  au  roy;  diunes  autres  lettres  que  le 
roy  fist  publier  partout  son  roiaulme,  puis  d’autres 
lettres  que  le  conte  de  Nevers  fist  publier  es  villes  dont 
il  est.oil  lieutenant  pour  le  roy.  II1I. 

Cf.  Monstr.,  tome  III,  fol.  110  v. 

1251.  Comment  le  duc  de  Bouguoigne  pardonpa  à  son  filz, 
et  de  la  grant  assamblee  de  gens  d’armes  qu’il  fist  pour 
aller  en  l’ayde  du  duc  de  Berry,  et  d’autres  choses.  Y. 

Cf.  Monstr.,  tome  III,  fol.  1 11  v. 

1252.  Comment  le  conte  de  Charollois  prinst  congié  du  duc 
son  pere  pour  tyrer  en  France  atout  son  armee  et  grande 
artillerie  :  comment  il  passa  la  riviere  de  Somme  et  mist 
en  son  obéissance  Nelle,  Roye  et  Mondidier,  et  com¬ 
ment  il  assega  Beaulieu,  et  passa  la  riviere  d'Oise.  YI. 

Cf.  Monstr.,  tome  III,  fol.  113  r. 

1253.  Comment  le  conte  de  Charollois  passa  la  riviere 

d’Oise,  puis  s’en  alla  à  Saint  Denis  et  mettre  en  bataille 
devant  Paris  :  comment  le  conte  de  Saint  Pol  alla  saisir 
le  pont  Saint  Clou,  et  comment  toute  l’armee  passa 
la  riviere  de  Saine.  VII. 

Cf.  Monstr.,  tome  III,  fol.  113  r. 

1254.  Comment  le  roy  se  conclud  de  combattre  le  conte  de 
Charollois,  et  comment  ilz  convindrent  à  battaille  au 
dessoubz  du  Mont  le  Hery,  et  de  la  maniéré  de  ce  ren¬ 
contre  ou  battaille,  qui  fut  moult  advantureuse.  VIII. 

Cf.  Monstr.,  tome  III,  fol.  115  r. 

1255.  Comment  le  conte  de  Charollois  se  maintint  aprez  la 
victoire  qu’il  eut  eue  du  roy  de  France  au  MontleHery,  et 
de  plusieurs  choses  qui  en  advinrent  en  divers  lieux.  IX. 

Cf.  Monstr.,  tome  111,  fol.  116  v. 

1256.  Comment  les  ducz  de  Berry  et  de  Bretaigne  se  trou¬ 

vèrent  à  Estampes  avec  le  conte  de  Charollois,  où,  tost 
aprez,  vindrent  les  ducz  de  Bourbon,  Callabre  et  Nemours, 
le  conte  d’Armignac  et  leurs  alyez,  et  le  roy  s’en  alla 
à  Rouen.  X. 

Cf.  Monstr.,  tome  III,  fol.  117  v. 

1257.  Cy  parle  de  diverses  nouvelles  portées  en  lieux  divers 

de  la  journée  du  Mont  le  Hery ,  puis  d’une  guise  ores 
d’une  autre.  XI. 

Cf.  Monstr.,  tome  III,  fol.  118  r. 

1258.  Comment,  entre  ces  choses,  le  roy  de  France  et  les 

Lyegois  firent  alyances  ensamble  pour  guerroier  le  duc 
de  Bourguoigne,  avec  d  aulcunes  autres  choses  5  et  com¬ 
ment  yceulz  Lyegois  assegerent  Luxembourg.  XII. 

Cf.  Monstr.,  tome  III,  fol.  119  r. 

1259.  Comment  ceulz  de  Dignant  injurièrent  le  conte  de 

Charollois  estant  à  Conflans  :  comment  le  roy  se  trouva 
au  dit  lieu  de  Conflans  avec  le  dit  conte;  et  comment 
le  duc  de  Bourbon  prinst  la  ville  de  Rouen.  XIII. 

Cf.  Monstr.,  tome  III,  fol.  120  r. 

1260.  Du  trespas  de  la  contesse  de  Charollois  :  comment  le 

conte  de  Nevers  fut  prins  dedens  le  chastel  de  Per  onne  ; 
puis  dist  comment  les  Liegois  furent  desconfis  à  Mon- 
tegnac,  et  comment  le  traitié  fut  fait,  à  Conflans,  du  roy 
et  des  princes  de  France.  XIIII. 

Cf.  Monstr.,  tome  III,  fol.  121  r. 

1261 .  S  ensieult  1  extrait  des  lettres  royaux  touchans  ce  que 

le  roy  céda  et  transporta  au  conte  de  Charollois  par  le 


traitié  de  Conflans 


XV 


Cf.  Monstr.,  tome  III,  fol.  122  y. 

1262.  Comment  le  roy  voult  veoir  l’armee  du  conte  de 

Charollois  eu  ordonnance  :  comment  le  conte  prinst 
congié  du  roy  et  s’en  alla  guerroier  les  Lyegois;  et  com¬ 
ment  le  duc  de  Berry  fist  hommage  au  roy  de  la  duchié 
de  Northmandie.  XVI. 

Cf.  Monstr.,  tome  III,  fol.  123  y. 

1263.  Comment  le  duc  de  Berry  fist  son  entree  à  Rouen, 

et  comment,  tost  aprez,  le  roy  entra  en  Northmandie  et 
reprinst  la  ducié  en  sa  main  :  puis  dist  comment  il  fist 
noyer  et  morir  aulcuns  seigneurs  du  pays  qui  avoient 
favorisié  son  frere.  XVII. 

Cf.  Monstr.,  tome  III,  fol.  124  r. 

1264.  Comment  le  conte  de  Charollois  entra  ou  pays  de 

Lyege  :  comment  les  Liegois  obtindrent  treves  pour  ung 
tempz  ;  et  comment,  tost  aprez,  la  paix  y  fut  trouvée,  quy 
gueres  ne  dura.  XVIII. 

Cf.  Monstr.,  tome  III,  fol.  124  v. 

1265.  Comment  aprez  le  traitié  fait,  ceulz  de  Saintron  cui- 
derent  avoir  occis  les  gens  du  conte  de  Charollois,  mais 
enfin  se  trouvèrent  les  plus  foibles  :  comment  le  conte 
retourna  à  Bruxelles  devers  le  duc  son  pere  :  comment 
le  roy  de  France  mist  sus  une  très  grosse  armee;  et 
comment  le  conte  de  Charollois  se  tint  garny  et  sur  sa 


garde. 


XIX. 


Cf.  Monstr.,  tome  III,  fol.  123  v. 

1 266.  Comment  ceulz  de  Dignant  en  Lyege  rompirent  la  paix, 
et  recommencèrent  la  guerre  contre  le  duc  de  Bour- 
guoigne;  et  comment,  tost  aprez,  leur  ville  fut  assegié  et 


abatue  d’engins. 

Cf.  Monstr.,  tome  III,  fol.  126  v. 


XX. 


II 


22 


338 


CRONICQUES  D’ENGLETERRE.  [1467] 

1 267.  Comment  la  ville  de  Dignant  fut  conquise  par  force  ;  et 
comment  le  Duc  en  ordonna,  pour  exemple  à  toutes  villes 
de  pareille  condition.  XXI. 

Cf.  Monstr.,  tome  III,  fol.  127  v. 


1268.  Comment  aprez  la  destruction  de  Dignant  le  duc  se 
disposa  d’entrer  ou  pays  deLyege;  des  villes  qui  se  ren¬ 
dirent  à  luy,  puis  dist  comment  la  paix  y  fut  trouvée  pour 
celle  fois.  XXII. 

Cf.  Monstr.,  tome  III,  fol.  129  r. 


1269.  Cy  parle  du  trespas  au  noble  duc  Phelippe 
guoigne  et  de  son  obseque. 


de  Bour- 
XXIII. 


Cf.  Monstr.,  tome  III,  fol.  131  r. 


1270.  S’ensieult  l’escript  quy  fut  fait  pour  Epitaffe  du  noble 
duc  Phelippe  de  Bourguoigne 1 .  XXIIII. 


1.  Jehan  fut  né  de  Phelippe,  qui  du  roy  Jehan  fu  filz; 
Et  de  Jehan  je,  Phelippe,  que  mort  tient  en  ses  filz. 
Mon  pere  me  laissa  Bourguoigne,  Flandre,  Artois  : 

De  ce  joyr  devoie  par  toutes  bonnes  loix. 

J’ay  creut  ma  seignourie  de  Brabant,  de  Lembourg, 
Namur,  Henault,  Zeelande,  Hollande  et  Luxembourg. 
Contrarié  m’y  ont  Allemans  et  Lyegois  ; 

Déboutez  les  en  ay  par  armes  et  par  drois. 

D’un  mesmes  tenripz  Anglois,  François  me  deffyerent, 
Et  l’empereur  aussi  :  riens  du  miens  n’y  guaignerent  ; 
Mais  par  Charles  VIIe  j’euz  guerre  en  grant  desroy. 

Il  me  requist  de  paix,  dont  il  demoura  roy. 

Sept  battailles  soustins,  desqueles  je  eus  victore. 
Oncques  une  n’en  perdy,  à  Dieu  en  soit  la  glore. 
Contre  moy  se  sont  mis  et  Flamens  et  Lyegois, 

Mais  je  les  ay  remis  et  -vaincus  plusieurs  fois. 

Par  Barrois  et  Loherains  Regnier  guerre  me  mut  : 

De  Cecille  estoit  roy,  mais  mon  prisonnier  fut. 

Loys,  le  fils  de  Charles,  fugitif  et  marry, 

Fut  par  moy  couronné,  quant  chincq  ans  l’eus  nourry. 

1271.  Cy  parle  des  grans  murmures  que  le  coûte  de  Ware- 
wic,  le  duc  de  Clarence  et  leurs  adherens  faisoient  alen- 
contre  du  roy,  leur  souverain  seigneur.  XXV. 

En  ce  tempz,  leroy  d  Engleterre  faisoit  bonne  cliiere 
en  son  pays  ;  mais,  non  pourtant,  se  brassoient  plu¬ 
sieurs  soubtilletez  ,  murmurations  et  trahisons  contre 
lui,  en  diverses  maniérés  ,  par  le  conte  de  Warewic  , 
qui  estoit  le  plus  soubtil  homme  de  son  vivant  ;  dont 
la  cause  principalle  estoit  pour  ce  cju’il  veoit  que,  par 
le  conseil  du  seigneur  de  la  Riviere,  le  roy  envoioit 
plusieurs  nobles  hommes  de  son  royaulme  comme  en 
exil ,  telz  que  le  duc  d’Excestre ,  qui  fut  envoie  en 
Irlande;  lequel,  voiant  qu’il  le  convenoit  partir,  se 
tourna  devers  le  conte  de  Warewic,  afin  de  trouver 
moyen  comment  il  se  porroit  vengier  de  ceulz  qui  lui 


Edouard,  duc  d’Yorc,  dechas  vint  en  ma  terre  : 

Par  mon  nom  et  scavoir,  il  fut  roy  d’Engleterre. 

Pour  deffendre  l’eglise,  de  Dieu  la  mansion, 

J’ai  mis  sus  la  noble  Ordre  qu’on  dist  de  la  Thoison; 
Et  pour  la  foy  crestienne  maintenir  en  vigueur, 

Je  envoiay  mes  gallees  jusques  en  la  mer  Maieur. 

En  mes  vieulz  jours,  avoie  conclu  et  entreprins 
D’y  aller  en  personne,  se  mors  ne  m’eust  souprins. 

Le  Concil  par  hayne  PappeEugene  priva  : 

Tele  faveur  luy  lis,  que  Pappe  il  demoura. 

En  l’an  LXVII  avec  XIIII  cens 
Payai  droit  de  nature,  à  LX  et  XI  ens. 

Avec  mon  pere  et  ave  je  suis  ycy  rendus, 

.Ainsi  que  en  mon  vivant  m’y  estoie  conclus. 

Le  bon  Jbesus  fut  guide  de  tous  mes  fais  et  dis  : 

Pryés  lui,  qui  lisiés,  qu’il  me  doinst  Paradis*. 

Amen. 


*  Ces  vers  sont  de  Molinet. 

advanclioient  ceste  ambaxade  ,  lequel  conte  de  Ware- 
wic  fut  moult  joieux  de  sa  venue,  et  pensa  bien  qu’il 
ne  venoit  pas  pour  le  bien  de  ceulz  qui  se  tenoient 
entour  le  roy.  Alors  le  conte  embracha  le  duc ,  si  le 
festoia  grandement,  et  se  devisèrent  de  l’estât  du  roy, 
et  comment  ilz  se  porroient  vengier  de  ceulz  qui  le 
gouvernoient.  Si  respondy  le  conte  de  Warewic  que 
son  ymagination  estoit,  pour  à  ce  plus  sceurement 
remedier ,  de  faire  alyance  au  roy  de  France,  pour 
deffaire  le  roi  d’Engleterre  et  le  duc  de  Bourguoigne, 
et  que  par  autre  maniéré  n’en  pourroient  bonnement 
venir  à  chief.  Et,  par  ainsi,  les  dis  contes  de  Warewic  et 
duc  d’Excestre  se  conclurrent  de  ainsi  conduire.  Si  dist 
le  conte  qu’il  trouveroit  bien  maniéré  devers  le  roy 
Edouard  d’avoir  ambaxade  pour  aller  en  France  par 
devers  le  roy  Loys,  faindant  en  estre  requis  des  mar- 
cbans  pour  faire  treves,  adfin  que  marchandise  peust 
avoir  cours  par  mer  et  par  terre. 

Le  tempz  durant  que  ces  trahisons  se  pourparloient, 
le  roy,  qui  estoit  jeune  et  ne  pensoit  gueres  à  ce  qui 
se  machinoit  contre  luy ,  fist  bonne  chiere  au  conte 
de  Warewick  quant  il  vint  devers  luy.  Si  fist  assambler 
les  consaulz  du  pays  :  et,  là,  remonstra  le  conte  au  roy, 
par  belles  doulces  parolles  ,  comment  le  commun* se 
plaignoit  de  ce  que  les  François  faisoient  de  grans  dom¬ 
mages  auz marchans;  siserroitbon  défaire  unes  treves 
entre  les  deux  royaulmes ,  adfin  que  marchandise 
peust  avoir  son  cours,  ou  autrement  la  chose  p’ublic- 
que,  grandement  admoindrye  par  les  guerres  d’entre 
les  deux  royaulmes,  se  remetteroit  à  grant  paine 

1272.  Comment  le  conte  de  Warewic  trouva  maniéré  d’a¬ 
voir  charge  d’aller  en  France,  adfin  d’achever  son  em- 
prinse  de  la  destruction  du  roy,  son  seigneur  souverain, 
du  duc  de  Bourgoigne  et  de  leurs  pays.  XXYI. 

Quant  le  roy  Edouard ,  qui  ne  pensoit  à  quelque 
caulele ,  eut  oy  le  conte  parler ,  il  luv  disl  :  «  Beau 
cousin,  nous  avons  bien  entendu  la  remonstrance  que 
nous  avez  fait  pour  le  bien  de  nostre  royaulme  ;  si  au¬ 
rons  advis  d’y  pourveoir.  »  Laquele  chose  conclute,  le 
jour  venu  et  le  conseil  assamblé ,  l’evesque  d’Yorc , 
qui  scavoit  toute  la  trahison,  dist  tout  hault  que  treves 
serroietit  bonnes ,  prinses  entre  les  deux  royaulmes  , 
touchant  le  cours  de  la  marchandise.  Si  fut  conclud 
que,  pour  ycelle  impetrer,  y  serroit  le  conte  de  Wa¬ 
rewic  envoie  ,  qui  voullentiers  emprinst  le  vovage 
pour  le  grant  désir  qu’il  avoit  de  parler  au  roy 
Loys  de  France.  Si  prinst  congié  du  roy  Edouard  et 
des  princes  de  la  court,  et  s’en  alla  à  Warewic  pour 
aprester  ses  besongnes. 

Durant  le  tempz  que  ces  machinations  et  trahisons 
se  pourparloient ,  de  quoy  on  n’eust  jamais  mescreu 
si  hault  prince  que  le  conte  de  Warewic ,  le  duc  de 
Bourguoigne  envoia  son  ambaxade  à  Londres  devers 
le  roy  Edouard1,  pour  aulcunes  besongnes  touchans 

1.  Le  13  octobre  1  -4 G 6 ,  Edouard  IV  accordait  un  sauf-conduit  :  1°  à 
Louis  de  Bruges,  seigneur  de  La  Grutliuyse,  lieutenant  général  de  Hol¬ 
lande,  Zélande  et  Frise;  2°  à  Josse  de  Halwin,  seigneur  de  Piennes,  grand 
bailli  de  Flandres  ;  3°  à  maître  André  Colyn,  président  de  la  chambre 
du  conseil  de  Flandres;  4°  à  Pierre  de  Miraumont,  seigneur  de  la  Bou- 
tillerie  ;  Su  à  Alart,  seigneur  de  Babodenges,  bailly  de  Saint-Omer  ;  6°  à 
maître  Louis  de  Chesne,  conseiller;  7°  à  maître  Georges  de  Bul,  con¬ 
seiller.  (Rymer,  V,  partie  II,  142.)  Josse  de  Halewin  mourut  le  23  sep¬ 
tembre  1472.  (Anselme,  III,  911.) 

la  marchandise  d’entre  Flandres  et  Engleterre ,  en  la- 
quele  estoient  messire  Josse  de  Hallewin  ,  pour  lors 
souverain  de  Flandres,  le  seigneur  de  Rabodenglies , 
messire  Pierre  de  Miraumont  et  maistre  Andrieu 
Collin1 2,  president  de  Flandres  ,  maistre  Loys  Dinte- 
nou.eset  maistre  George  Bar,  secrétaire  du  dit  duc, 
lesquelz  y  furent  demy  an  entier. 

En  celle  annee,  que  l’en  comptoit  mil  imcz  lxvii,  le 
conte  de  Warewic  ,  ou  mois  de  juing  ,  passa  la  mer 
pour  faire  son  dit  voyage  de  France3 4 .  Et ,  d’autre 
part ,  passa  la  mer  messire  Anthoine ,  bastard  de 
Bourguoigne  \  si  entra,  par  la  Tbamise,  en  la  cité  de 
Londres,  où  il  fut  honnourablement  recheu  et  festoie. 
Si  avoit  grant  foison  noblesse  en  sa  compaignie  ;  car 
il  avoit  jour  prins  entre  lui  et  le  seigneur  de  Scalles , 
filz  au  seigneur  de  Riviere,  de  faire  armes5,  lesqueles 

1.  «Maistre  Andrieu  Collin,  conseiller  de  M.  d.  S.  et  maistre  des  re- 
questres  de  son  hostel,  et  président  de  son  conseil  en  Flandres,  »  fut 
envoyé  en  ambassade  en  Angleterre,  cc  devers  le  roy  Edouard,  pour  le  fait 
de  l’entrecours  de  la  marchandise.  »  Son  voyage  dura  du  15  décembre  1466 
au  23  juillet  1467.  Les  autres  ambassadeurs  étoient  messire  Josse  de  Ha- 
lewin,  chevalier,  seigneur  de  Piennes  et  de  Ungghenout,  chambellan 
du  duc  et  souverain  baillv  de  Flandres;  messire  Alart  de  Rabodenghes; 
messire  Pierre  de  Miramont,  chevalier;  maistre  Loys  du  Cliesnes,  et 
George  Baert,  secrétaire  de  Philippe  le  Bon.  (Arch.  gén.  nu  nord, 
Compte  de  la  recepte  gén.  du  duc  de  Bourgogne ,  fol.  IXxxXVI,  verso. 
Note  communiquée  par  M.  le  baron  de  Mélicoq.) 

2.  Dinteville,  plus  probablement. 

3.  Il  arriva  à  Rouen,  le  7  juin  1467.  ( Chronique  scandaleuse  ;  Lenglet, 
II,  61.) 

4.  Il  arriva  à  Londres  le  2  juin  1467. 

5.  Dès  le  11  juin,  le  bâtard  de  Bourgogne  entrait  en  lice.  ( Excerpta 
historica  ,  199.)  On  peut  voir  dans  ce  dernier  ouvrage  (p.  171-212), 
le  détail  très -circonstancié  de  ce  fait  d’armes,  dont  Olivier  de  la 
Marche,  a  donné  aussi  (liv,  I,  ch.  xxxvn)  une  ample  relation. 

eulx  deux,  de  cheval  et  de  pie,  adcomplirent  moult 
notablement;  desqueles  je  me  passe,  à  tant,  pour 
briefté.  Et  eut  esté  la  Teste  plus  pleniere,  se  ne  feus- 
sent  les  nouvelles  quy  sourvinrent  de  la  mort  du  noble 
duc  Phelippe  de  Bourguoigne1,  desqueles  tous  feus- 
mes  grandement  troublez;  car  je ,  acteur ,  y  estoie2 
avec  les  autres3. 

Le  jour  Saint  Jehan  Baptiste,  messire  Anthoine,  bas- 
tard  de  Bourguoigne,  aiant  prins  congié  du  roy  d’En- 
gleterre,  ensamble  des  seigneurs  et  dames  de  la  court, 
il  s’en  vint  à  Douvres  où  il  monta  sur  l’eaue;  et,  ce 
mesmes  jour,  le  conte  de  Warewic  arriva  à  Sandvich, 
lequel  retournoit  de  France  où  il  avoit  achevé  partie 
de  ses  plaisirs  ;  mais,  à  son  retour,  il  trouva  que  1  en 


1 .  Mort  le  15  juin  1467. 

2.  C’est  très-probablement  lui,  seigneur  du  Forestel,  qui  figure,  sous 
le  nom  estropié  de  Forestres,  parmi  les  seigneurs  qui  présidèrent  au  con¬ 
seil  du  bâtard  de  Bourgogne,  lorsqu’il  s’agit  de  régler  les  conditions  du 
combat.  C’étaient  :  a  Sir  Symon’  de  la  Layn’  [Lalain);  mons  G.  Launde 
(i Claude )  de  Tholongeon’  ;  mons’  Pelre  de  Wassue  [Vasque);  mons’  Philip’ 
de  Coliane  (  Coham)  ;  mons’  Pliilipp’,  bastard  de  Braban  ;  mons  Moferont 
(  Motif  errant);  mons’  ■Fore.sfres/Thomyson  Dore  (Tboyson-d’Or).  »  ( hxcerpta 
kistorica,  p.  202.) 

3.  Var.  :  a  Je  me  passer ay  en  brief,  pour  ce  que  je  estoie  avecq  les  aul- 
tres  ;  mais  me  souffist  de  plus  en  dire ,  et  m  en  rapporte  à  ceulx  quy  y  furent 
comme  moy  de  plus  amplement  en  parler.  Mais  durant  le  temps  de  ung  mois 
entier  que  fumes  séjournons  a  Londres ,  Anthoine ,  le  bastart  de  Bourgongne , 
et  ceulx  quy  avecq  luy  estoient  furent  moult  honnourablement  festoiez ,  et  an- 
coires  eussent  plus  esté ,  se  ne  fust  que ,  nous  estons  la,  nouvelles  vindrent  au 
roy  Edouart,  à  messire  Anthoine,  le  bastart,  et  a  nous  tous,  que  ce  très  noble 
et  très  puissant  prinche  le  duc  Philippe  de  Bourgongne  termina  vie  par  mort,  en 
sa  bonne  ville  de  Bruges  ;  quy  fu  ung  grant  doleur  et  tristesse  a  tous  ses  barons 
et  chevaliers ,  en  especial ,  à  son  très  noble  flz  Charles,  comte  de  Chai  olois , 
quy  en  eubt  grant  doleur  et  tristesse  au  ceur  ;  mais  il  convient  tout  passe/ ,  sy 
m  en  tairay ,  pour  le  présent,  de  plus  avant  en  parler .  Lors  droit  au  jour  quy 
fu  le  jour  sainct  Jehan  Baptiste.  »  (Ms.  n°  432,  fonds  Sorbonne .) 

avoit  osté,  à  l’evesque  d’Yorc,  son  frere,  le  seel1  du 
roy,  dont  il  uzoit  comme  chancellier  d’Engleterre,  de 
quoy  il  fut  assez  troublé  ;  mais  il  n’en  monstra  nul 
samblant,  comme  soubtil  et  ymaginatif  qu’il  estoit 
sur  tous  hommes.  Lequel  conte  avoit  amené  avec  lui, 
de  France,  une  ambaxade  de  par  le  roy  Loys2,  en  la- 
quele  estoient  le  bastard  de  Bourbon  ,  l’evesque  de 
Baveux  et  maistre  Jehan  de  Poupencourt  ;  lesquelz , 
descendus  à  Sandvich,  furent  reclieus  de  ceulz  de  la 
ville  moult  honnourahlement3,  et  partout  où  ilz  passè¬ 
rent,  jusques  à  Londres  où  estoit  le  roy,  qui  de  leur 
venue  fut  adverty  par  le  conte  de  Warewic,  au  devant 
desquelz  n’alla  personne  de  la  court  du  roy,  par  son 
fait,  excepté  le  duc  de  Clarence,  de  son  mouvement ,  ' 
qui  estoit  complice  du  monopole. 

Quant  ces  ambaxadeurs  furent  arrivez  à  Londres  et 
tous  logies,  le  conte  s’en  alla  à  Westmonstre  devers 
le  roy,  pour  luy  raconter  son  exploit  et  scavoir  quant 
il  lui  plairoit  que  l’ambaxade  de  France  venist  devers 


1.  Il  lui  fut  ôté  le  8  juin  1467.  (Rymer,  V,  partie  II,  144.) 

2.  Le  sauf-conduit  accordé  par  Édouard  :  1°  «  à  l’archevêque  de  Nar¬ 
bonne.  2  au  batard  de  Bourbon;  3°  à  William  Manypeny,  seigneur 
de  Concressaut;  et  4°  à  maistre  Guillaume  le  Rous,  secrétaire  du  roi 
de  France,  »  porte  la  date  du  25  juin  1467.  (Id.,  ib.)  Voir  aux  Pièces 
justificatives,  n“  vu,  le  compte  que  William  Meny  Peny  rend  à  Louis  XI 
de  son  ambassade. 

3.  Var.  :  «  Moult  honnourahlement.  Et,  de  là.  le  conte  de  JVarwich  les 
mena  à  Cantorbie,  où  ilz  furent  fort  fesloiez  de  ceulx  de  la  ville.  Puis ,  après 
tous  festoyemens  fais,  se  partirent  et  tirèrent  le  chemin  de  Londres;  mais, 
avant  leur  partement,  le  conte  de  JVarwich  fist  scavoir  au  roy  que  P  ambas¬ 
sade  du  roy  de  Franche  venait  vers  luy,  et  là  où  il  vouloit  qu'il z  fussent  logiès. 
Et  le  roy  ordonna  que  on  les  logast  là  où  A nthoine,  le  bastart  de  Bourgongne, 
avoit  esté  logies  ;  et  ny  envoya  le  roi  nulle  gens  au  devant,  excepté,  etc.  n 
(Ms.  n°  432 ,  fonds  Sorbonne .) 

lui  :  et  le  roy  luy  clist  que  à  lendemain  il  estoit  content. 
Et  lors  le  conte  recorda  au  roy,  son  seigneur,  la  très 
grant  cliiere  que  fait  luy  avoit  le  roy  Loys1  et  tous  les 
princes  de  sa  court ,  et  comment  on  lui  avoit  envoie 
les  clefz  des  villes  et  cliasteaux  où  il  devoit  passer  au 
devant  de  lui,  et  le  grant  amour  que  ledit  roy  Loys  luy 
portoit.  Puis,  quant  il  eut  devisé  une  espace  au  roy,  il 
prinst  congié ,  si  s’en  retourna  en  son  liostel  ;  car  il 
parcheut  bien  à  samblant  du  roy  qu’il  ne  tenoit  pas 
grant  conte  de  ce  qu’il  luy  disoit,  dont  il  luy  despleut 
moult.  Si  passa  ceste  nuit  en  pensant  à  plusieurs 
choses;  puis,  quant  ce  vint  lendemain  bien  matin,  il 
manda  son  conseil ,  ausquelz  il  compta  comment  le 
roy  lui  avoit  fait  petite  feste,  à  sa  venue,  ne  gueres  ne 
tenoit  conte  de  la  feste  qu’on  lui  avoit  fait  en  Norlliman- 
die,  et,  jà  en  eust  il  très  grant  desplaisir,  si  lui  convint 
il  passer;  car  autre  chose  n’en  povoît  avoir  quant  à 
ores;  si  l’en  convint  passer.  Or  advint,  tost  aprez  le 

1.  Louis  XI  alla  au-devant  de  ce  seigneur  le  7  juin  (voy.  p.  312),  à 
cinq  lieues  de  Rouen,  et  étant  «  ainsi  arrivé  pour  le  recevoir,  y  fut  moult 
fort  festoyé  et  tous  ceux  de  saditte  compagnie,  et  puis  après  disner 
rentra  ledit  Warwich  esdits  bateaux,  et  s’en  ala.  par  la  rivière  de  Seine, 
et  le  roy  s’en  ala  par  terre,  luy  et  sa  compagnie,  jusques  audit  Rouen* 
Et  alerent  alencontre  ceux  de  laditte  ville,  par  la  porte  du  quay  Saint- 
Ëloy,  où  le  roy  luy  fîst  faire  moult  grant  recueil  et  honnorable;  car  de 
toutes  les  paroisses  et  églises  de  laditte  ville  furent  portées  au-devant  de 
luy  les  croix,  bannières  et  eauë  beniste,  et  tous  les  prestres  revestus  en 
chappes.  Et  ainsi  fut  conduit  jusques  à  la  grande  église  Nostre-Dame  de 
Rouen,  où  il  fîst  son  offrande,  et  après,  s’en  ala  en  son  logis  qu’on  luy 
avoit  ordonné  aux  Jacobins  dudit  lieu.  Et  apiès  vinrent  en  laditte  ville  la 
reyne  et  ses  filles.  Et  demeura  illec  le  roy  avec  ledit  Warwich  par  l’espace 
de  douze  jours.  Et  après  ledit  de  Warwich  s’en  départit,  et  retourna  en 
Angleterre  et  renvoya  le  rov  avec  luy  Mgr  l’admirai,  l’évesque  de  Laon, 
maistre  Jehan  de  Poupaincourt,  son  conseiller,  maistre  Olivier  le  Roux,  et 
autres,  »  ( Chron .  scand.;  Lenglet,  II,  61,  62.) 

I 

partement  dudit  conte  de  devers  le  roy,  que  ledit  roy 
appela  le  seigneur  de  Riviere  et  lui  dist  que  ,  sitost 
qu’il  auroit  parlé  auz  ambaxadeurs  de  France,  il  s’en 
vouloit  aller  à  Windesore ,  et  que  l’en  ordonnerait 
gens  pour  communiquier  avec  eulz. 

1273.  Comment  l’ambassade  de  France  vint  devant  le  roy 
d'Engleterre,  et  l’amena  le  comte  de  W arewic.  XXVII. 

Quant  ce  vint  lendemain,  que  le  conte  de  Warewic 
sceut  les  ambaxadeurs  du  roy  Loys  estre  pretz  pour 
aller  devers  le  roy  Edouard,  il  le  noncha  au  conseil 
d’Engleterre,  et  puis  s’en  alla  devers  les  François  eulz 
dire  que  le  roy  et  le  conseil  les  atendoient.  Si  avoit 
fait  aprester  deux  barges  moult  richement  sur  la  Tha- 
mise,  esqueles  ils  entrèrent,  et  s’en  allèrent  à  Wes- 
monstre.  Puis,  quant  le  roy  sceut  leur  venue,  il  fist 
descendre  de  la  chambre  son  frere  de  Clarence , 
adcompaignié  du  seigneur  de  Hastingues  ‘,  chambel¬ 
lan  du  roy,  du  seigneur  de  Scalles  et  de  son  frere,  le 
seigneur  d’Oudeville 1  2,  qui  leur  vindrent  au  devant 
jusques  sur  le  plancbier  où  ilz  descendirent.  Quant  le 
conte  de  Warewic  vey  le  duc  de  Clarence,  il  luy  fist 
très  grant  cliiere,  car  il  desiroit  de  parler  à  luy  ;  le¬ 
quel  duc  recheut  les  ambaxadeurs  moult  honnoura- 
blement,  comme  bien  le  scavoit  faire.  Si  les  mena 
devant  le  roy,  auquel  ilz  firent  la  reverence,  et  furent 
moult  esbaliis  de  veoir  sa  personne  ;  car  il  se  monstra 

1.  William  Hastings,  marié  à  Catherine,  fille  fie  Richard  Nevill,  der¬ 
nier  comte  de  Salisbury.  Décapité  le  13  juin  1483.  (Dugdale,  I,  580- 
585.) 

2.  John  Wideville.  Décapité  en  1469,  avec  son  père.  (Dugdale,  III, 
231.) 

prince  de  hault  affaire,  et  si  estoit  moult  noblement 
adcompaigniés,  et  il  les  recheut  et  bienviengna  tous; 
puis  s’advanclia  ung  nommé  maistre  Jehan  Poupan- 
court,  lequel  commença  k  parler  et  dire  les  causes 
pourquoy  le  roy  de  France  les  avoit  illec  envoiez. 

Quant  le  roy  les  eut  bien  entendu,  il  se  retraist  et 
appela  son  conseil ,  ad hn  d’avoir  advis  pour  leur  faire 
responce  touchant  ce  qu’ilz  avoient  proposé.  Et,  tantost 
aprez,  il  leur  fist  dire  que  ilz  feussent  les  très  bien 
venus,  et  qu’il  ordonneroit  gens  pour  communiquer 
avec  eulz  touchant  leur  matière;  car  il  [n’y]  povoit 
estre,  pour  aulcuns  affaires  à  lui  sourvenus.  Aprez 
laquele  responce,  le  seigneur  de  Riviere  fist  aporter 
vin  et  espices.  Puis,  aprez  congié  prins  du  roy,  s’en 
retournèrent  à  Londres  ;  mais ,  eulz  retournans  en 
leurs  barges,  eurent  maintes  devises  :  mesmement  le 
conte  de  Warewic,  qui  estoit  moult  courouchié,  ne  se 
polt  dissimuller  qu’il  ne  deist  à  l’admirai  de  France  : 
«  TN  avez  vous  pas  veu  les  trahittres  qui  sont  entour  du 
roy?  »  A  quoy  l’admirai*  respondy  :  «  Monseigneur, 
ne  vous  en  [chaillie,  vous  en]  serez  bien  vFngiés.  »  Et 
le  conte  dist  :  «  Sachiés  que  ce  sont  ceuîz  par  quy  mon 
frere  a  esté  déposé  de  l'office  de  chancellier,  et  que  le 
roy  lui  a  osté  son  seel.  » 

1274.  Comment  le  roy  Edouard,  adfin  de  non  plus  oyr 
les  ambaxadeurs  francois ,  fist  préparer  les  estas  de  luy 
et  de  la  royne,  et  s’en  allèrent  à  Windesores.  XXVIII. 

Aprez  que  celle  ambaxade  se  fut  partye  de  devers 
le  roy,  toutes  les  bagues  troussées,  le  roy  et  la  royne 
se  partyrent  par  eaue  atout  leurs  estas,  qu’il  ne  de- 
moura  fors  ceulz  que  le  roy  avoit  ordonnés  pour  be- 

songnier  avec  les  François,  Si  s’en  allèrent  à  Winde- 
sores,  où  ilz  se  tindrent  bien  vi  sepmaines,  principa¬ 
lement  pour  ce  que  le  roy  ne  voulloit  plus  communi- 
quier  avec  les  dis  François,  dont  le  conte  de  Warewic 
fut  moult  troublé  :  et  aussi  les  ambaxadeurs  s’aper- 
cheurent  bien  que  le  roy  ne  tenoit  pas  grant  conte 
d’eulz,  et  ne  leur  faisoit  on  pas  comme  on  avoit  fait 
auz  Anglois  en  Northmandie.  Non  obstant  ce  ,  le 
conte  de  Warewic  y  garda  fort  son  honneur,  car  il  les 
festoia  grandement. 

Durant  le  tempz  que  le  roy  estoit  à  Windesores  et 
les  François  à  Londres,  y  vint  le  duc  de  Clarence,  où 
ilz  se  devisèrent,  lui  et  le  conte  de  Warewic,  touchant 
le  fait  de  la  dite  ambaxade,  et  comment  ilz  murmu- 
roient  fort  de  ce  que  le  roy  leur  avoit  fait  si  petite 
recoeillote. 

Adont  respondy  le  duc  de  Clarence  que  ce  n’estoit 
pas  sa  faulte,  et  le  conte  dist  que  ce  scavoit  il  bien. 
Puis  parlèrent  du  gouvernement  quy  estoit  entour 
du  roy,  disans  qu’il  n’avoit  point  d  estat  royal  à  la 
court,  et  que  le  seigneur  de  la  Riviere  et  ses  enfans 
conduissoient  tout.  Et  quant  ilz  furent  entrez  en 
ceste  matière ,  le  duc  demanda  au  conte  par  quel 
moyen  ilz  y  porroient  remedier.  Et  lors  respondy  le 
conte  de  Warewic  que,  s’il  le  voulloit  croire,  il  le 
feroit  roy  d’Engleterre  ou  gouverneur  de  tout  le 
roiaulme,  et  ne  faisoit  nulle  doute  que  la  pluspart  de 
tout  le  pays  ne  se  tournast  avec  Juy. 

Quant  le  duc  de  Clarence  oy  le  dit  conte  ainsi 
parler,  quy  luy  promeltoit  tel  bien,  il,  qui  estoit  jenne, 
et  oyant,  avec  tout  ce,  que  le  conte  luy  presentoit 
son  aisnee  fille  en  mariage,  il  s  acorda,  par  ces  pro- 

messes  que  le  conte  lui  faisoit,  de  la  prendre  à  femme 
et  espeuse. 

1275.  Des  ambaxadeurs  de  France  quy  s’en  retournèrent, 
et  de  ce  que  le  duc  de  Glarence  et  le  conte  de  Warewic 
conclurrent  ensamble  de  faire.  XXIX. 

Aprez  que  le  conte  de  Warewic  eut  acordé  avec  le 
duc  de  Clarence  la  chose  que  plus  en  ce  monde  desi- 
roit,  ilz  prindrent  congié  l’un  de  l’autre.  Si  s’en  alla 
le  conte  devers  les  ambaxadeurs  francois,  ausquelz  il 
dist  que  lui  et  le  duc  de  Clarence  estoient  d’acord 
ensamble;  dont  ilz  furent  moult  joieux,  pour  ce  qu’il 
leur  sambloit  que  le  roy  Edouard  ne  se  voulloit  acor- 
der  à  ce  qu’ilz  demandoient  :  et  ce,  principalement, 
pour  ce  que  la  chose  toucboit  de  trop  prez  au  duc  de 
Bourguoigne  et  à  ses  pays.  Si  n’y  eut  riens  conclu 
pour  ceste  fois  ;  et  si  furent  illec  vi  sepmaines.  Pour- 
quoy,  quant  ils  veyrent  que  leur  atente  ne  pourfitoit 
riens,  ilz  prindrent  congié  du  roy1,  qui  esîoit  retour¬ 
nez  de  Windesores;  si  s’en  retournèrent  en  North- 
mandie,  et  les  convoia  le  conte  de  Warewic.  Si  est  à 
penser  qu’ilz  devisèrent  de  plusieurs  choses,  en  espe- 
cial  comment  ilz  pourroient  bouter  le  roy  Edouard 
hors  de  son  royaulme,  et  le  duc  de  Bourguoigne  de 
ses  pays. 

1.  «  Retournèrent  du  royaume  d’Angleterre  Monsieur  l’admirai  et  au¬ 
tres,  dessus  nommez,  qui  ainsi  s’en  estoient  alez  avec  ledit  de  Warwich 
audit  pays  d’Angleterre;  lesquels  y  demeurèrent  longuement  et  n’y  firent 
rien.  Et  par  eux  ledit  roy  d’Angleterre  envoya  au  roy  des  trompes  de 
chasse  et  bouteilles  de  cuyr,  à  l’encontre  des  belles  pièces  d’or,  couppe 
d’or,  vaisselle,  pierreries  et  autres  belles  besognes  que  le  roy  et  autres 
seigneurs  avoient  donnez  audit  de  Warwich  à  son  partement  de  Rouen.  » 
(i Chron .  scand.;  Lexglet,  II,  63.) 

Quant  le  conte  de  Warewic  eut  convoie  ces  ambaxa- 

deurs  francois  jusques  à  la  mer  et  congié  prins ,  il 

s’en  retourna  à  Londres ,  sans  aller  devers  le  roy,  où 

il  manda  son  frere,  l’archevesque  d’Yorc,  auquel  il 

conta  comment  ilz  avoient  besongnié,  lui,  le  duc  de 

Clarence  et  les  ambaxadeurs;  disant  qu’il  se  tyrast 

vers  le  north ,  et  feist  scavoir  à  Robin  Risedale  1  qu’il 

signifiast  à  ceulz  du  pays  du  north  qu’ilz  se  meissent 

sus,  ad  fin  de  estre  prestz  quant  il  les  manderoit.  La- 

quele  chose  ilz  firent  moult  dilligamment  ;  et  si  manda 

aussi  le  dit  conte  à  tous  les  nobles  de  son  alvance 

*/ 

qu’ilz  feussent  prestz  :  et,  quant  il  eut  fait  aprester 
tous  ses  gens,  il  manda  au  duc  de  Clarence  qu  il  ve- 
nist  à  Londres,  car  il  voulloit  retourner  à  Caliaix  ;  le¬ 
quel  duc,  aiant  ces  nouvelles,  tyra  vers  Londres,  com¬ 
mandant  à  ses  gens  venir  aprez  lui.  Et  sitost  qu’ilz 
furent  ensamble ,  ilz  s  en  allèrent  à  Sandvicli,  où  le 
conte  avoit  fait  aprester  navire  pour  passer  la  mer 
secrètement,  de  paour  d’estre  du  roy  destourbé  ;  puis 
singlerent  à  Caliaix  2. 

1276.  Comment  le  roy  Edouard  se  party  de  Londres  pour 
remettre  le  pays  du  North  en  paix,  qui  eslevez  s’estoit 
par  l’enhort  du  duc  de  Clarence  et  du  conte  de  Wa¬ 
rewic.  xxx. 

Quant  le  roy  Edouard  fut  adcertené  que  son  frere 
de  Clarence  s’estoit  party  de  la  court,  et  que  ceulz  du 
North ,  avec  beaucoup  de  seigneurs  du  pays ,  s’esle- 

1.  Robert  Hillyard,  surnommé  Robin  de  Riddesdale,  capitaine  de  la 
■ville  d’York.  Exécuté  en  1469.  (Carte,  II,  776.) 

2.  Le  1 1  juillet  1469,  le  duc  de  Clarence  épousait  dans  cette  ville,  Isa¬ 
belle  de  Warwich.  (Dugdaee,  1,  307.) 

voient,  il  en  fut  bien  esbahy.  Si  assambla  ses  barons 
qui  lors  estoient  avec  lui,  ausquelz  il  demanda  com¬ 
ment  ,  selon  leur  advis,  il  se  conduirait  en  ceste  ma¬ 
tière  ;  lesquelz  lui  respondirent  qu’il  estoit  besoing 
que  en  sa  personne  se  tyrast  vers  le  north  pour  le 
peuple  appaisier  :  lequel  conseil  et  advis  sambla  bon 
au  roy.  Si  conclud  de  le  ainsi  faire,  et  fist  ses  aprestes. 
Puis  se  mist  sur  les  cbampz  pour  tyrer  celle  part,  très 
bien  adcompaignié.  Si  clievaulcha  vers  le  north,  et 
s’en  alla  logier  en  une  place,  Northinghuem  appelée  ; 
et  là  manda  aulcuns  seigneurs  du  pays  devers  luy, 
pour  encquerre  quy  mouvoit  le  peuple  de  ce  pays  à 
soy  eslever,  et  à  qui  ilz  en  avoient. 

Alors  les  dis  seigneurs  venus  devers  le  roy,  aprez 
qu’ilz  lui  eurent  fait  la  reverence  et  qu’on  leur  eut  fait 
celle  demande,  respondirent  que  riens  n’en  scavoient, 
sinon  qu’ilz  avoient  oy  dire  que  le  conte  de  Warewic 
estoit  mal  content  deceulz  quy  estoient  entour  du  roy. 
Et,  adont,  le  seigneur  de  Riviere,  quy  estoit  présent, 
dist  au  ray  que  besoing  estoit  que  il  mandastle  conte  de 
Pennebrocq1  et  les  autres  seigneurs  du  pays,  et  qu’ilz 
serraient  puissans  assez  pour  résister  à  ceulz  du  north. 
Ainsi  qu’il  le  dist ,  il  lut  fait .  Si  fist  le  roy  escripre 
lettres2  par  lesqueles  il  mandoit  à  tous  ses  amis  que 
cliascun  se  feist  prest  pour  venir  devers  luy  à  toute 
puissance ,  pour  ce  qu’il  avoit  entendu  que  le  conte 
de  Warewic  faisoit  grant  armee,  et  si  ne  scavoit  contre 
quy,  bonnement. 

1.  William  Herbert.  Voy.  ci-dessus,  p.  331,  note  1. 

2.  Le  9  juillet  1469.  Le  roi  mandait  à  son  frère  et  au  comte  de  War- 
wick  de  se  rendre  en  toute  hâte  vers  lui,  à  Nottingham.  (Lijvgard,  II, 
571.) 

1277.  D’une  commotion  d  aulcuns  du  commun  de  Gand, 
contre  leur  duc  nouveau  :  comment  ceulz  de  Mallines  se 
rebellèrent;  comment  le  conte  de  Warewic  alla  devers 
le  roy  de  France,  et  comment  le  roy  rendy  leurs  ba- 
nieres  à  ceulz  de  Paris.  XXXI. 

En  l’an  mil  nncz  lxvii  ,  aprez  que  le  duc  Charles 
de  Bourguoigne  eut  enterré  son  feu  pere  [en  l’eglise 
de  Sainct  Donnât  de  Bruges] ,  et  qu’il  eut  aussi  dis¬ 
posé  de  ses  besongnes  et  de  son  estât ,  il  s’en  alla  à 
Gand,  où  il  fut  moult  lionnourablement  recheu  ;  mais 
comme  le  lendemain  ,  feste  de  Saint  Pierre  et  Saint 
Pol ,  que  l’en  porte,  par  coustume  ,  le  corpz  monsei¬ 
gneur  saint  Lyevinparmy  la  ville  de  Gand  à  procession 
solempnelle  ,  le  peuple  retourné  de*  celle  procession  , 
aulcuns  du  commun  s’assemblèrent  sur  le  marchié,  et, 
en  grant  noise  et  tumulte  ‘,  abatyrent  une  petite  mai¬ 
sonnette,  où  l’en  recepvoit  aulcun  tribut  mis  sur  les 
bledz,  de  pieclia,  et  sur  les  cervoises  que  l’on  vendoit 
en  la  ville.  De  laquele  chose  le  nouveau  duc  adverty, 
il  monta  sur  ung  bon  coursier  ;  si  s’en  alla  au  mar¬ 
chié,  adcompaignié  de  ses  archiers  de  corpz  et  de 
ceulz  de  son  hostel  ;  et,  lui  venu  illec,  ceulz  du  com¬ 
mun,  en  grant  humilité,  luy  firent  aulcunes  requestes. 
A  quoy  il  leur  fist  si  doulee  responce ,  qu’ilz  se  re- 
trayrent  tous  en  leurs  places,  par  si,  toutesvoies,  que 
les  dis  impos  furent  mis  jus  ,  qui  leur  tourna  tous  à 
grant  joye;  mais  le  duc,  tout  coy  taisant,  ne  fut  mie 
bien  content  d’eulz,  pour  ce  que,  à  son  advenement, 
ilz  avoient  fait  ung  tel  monopolle.  Sy  se  party,  tost 

1.  Chastellain  consacre  douze  chapitres  de  sa  Chronique  (402-412)  aux 
détails  de  cette  sédition. 

aprez,  de  là,  et  s’en  alla  à  Mallines ,  et  de  Mallines  à 
Bruxelles. 

En  ce  mesmes  temps,  ceulz  de  Mallines  s’assam- 
blerent  contre  leur  Escoutete,  si  lnv  abattirent  sa  mai- 
son  qu’il  avoit  en  ycelle  ville  moult  belle,  en  prendant 
tous  les  biens  de  layans;  et  se  ilz  l’eussent  trouvé,  ilz 
l’eussent  occis  sans  nul  mercy  ;  mais  il  eschappa  et 
s’en  issi  de  la  ville  secrètement. 

En  ce  tempz  aussi  s’en  alla  le  roy  de  France  à 
Rouen,  là  où  vint  devers  luy  le  conte  de  Warewic1  , 
homme  soubtil  en  tout  mal,  et  trop  sedicieux  en  tout 
engin  cavilleux;  mais,  neantmoins,  le  roy  fist  aller  à 
son  encontre  ceulz  de  la  ville  et  le  clergié ,  portans 
leurs  croix  et  bannières  à  grant  sollempnljté  ;  puis  y 
alla  mesmes  en  personne,  et  le  receut  si  grandement 
que  tous  s’en  esmerveillerent. 

En  ce  tempz  mesmes  estoit  en  Engleterre,  sur  son 
retour,  Anthoine,  baslard  de  Bourguoigne,  bien  ad- 
compaignié ,  à  cause  d’une  notable  ambaxade  de  par 
le  duc  son  pere,  quy  longuement  y  avoient  esté  du  gré 
au  dit  roy  d’Engleterre,  à  quy  le  roy  de  France  offroit 
de  grans  choses ,  adfin  de  le  tourner  de  son  party  à 
la  nuysance  dudit  duc  de  Bourguoigne  ;  contendant, 
entre  autres  choses,  de  admoindrir  la  foire  d’Anvers 
et  du  tout  abollir,  avecques  aulcunes  autres  des  pays 
du  duc,  et  constraindre  tous  ceulz  de  son  royaulme  de 
non  y  aller  jamais  :  et  en  ce  lieu  promettoit  d’ycelles 
foires  remettre  sus  en  son  royaulme  aux  chois  des 
Anglois ,  ausquelz  aussi  il  offroit  de  grans  franchises 
parmy  son  dit  roiaulme  ,  voire  plus  beaucop  que  à 

1.  Voy.  ci-dessus,  p.  342,  note  3. 

ses  propres  subgectz.  Mais  le  roy  d’Engleterre  ne  voult 
oncques ,  adont ,  foy  adjouster  en  chose  que  luy  pro- 
meist  le  roy  de  France ,  ains  il  ama  mieulz  soy  tenir 
avec  le  royal  duc  de  Bourguoigne  h 

En  ce  temps  aussi  le  roy  de  France  rendy  au  com¬ 
mun  de  Paris  leurs  banieres  quy  longtempz  leurs 
avoient  paravant  esté  tollues  ,  pour  les  grans  et  énor¬ 
mes  matdz  que  à  cause  d’ycelles  avoient  fait  en  tempz 
passé  ;  et  si  rendy  le  pays  à  tous  les  bannis  de  son 
royaulme  qui  le  volroient  aller  servir  et  tenir  son 
party.  Et  si  fist  publier  partout  son  royaulme  qu’il 
donnoit  franchise  à  la  cité  de  Paris  tele,  que  tous  ceulz 
qui  se  volroient  illec  retraire  et  demourer  ne  pour- 
roient  estre  poursievis  pour  aulcunes  debtes  qu’ilz 
deussent,  à  quy  ne  comment  que  feust,  depuis  qu’ilz 
auroient  prins  la  franchise  de  la  ville. 

1278.  Comment  les  Lyegois  assegerent  la  ville  de  Huy  ; 
comment  le  duc  de  Bouimioigme  alla  sus  eulz  :  comment 
le  roy  de  France  envoia  son  connestable  devers  le  dit 
duc,  et  de  aulcunes  processions  faites  es  pays  d’ycellui 
duc  à  son  commandement.  XXXII. 

L'an  dessusdit ,  ou  mois  de  septembre,  ceulz  de 
Liege,  en  grant  nombre,  issirent  de  leur  cité ,  si  s’en 
allèrent  assegier  la  ville  de  Huy  %  en  laquele  estoit 
leur  evesque 1 2  3,  avec  lui  le  seigneur  de  Bossut 4 ,  Han- 

1 .  Édouard  traitait,  à  cette  époque,  du  mariage  de  sa  sœur  Marguerite 
avec  le  duc  de  Bourgogne. 

2.  a  C’estoit  au  mois  de  septembre  (1167)  bien  avant,  quant  cette  ville 
de  Iluy  fut  prinse  des  Liegois.  »  (Chastellain,  435.) 

3.  Louis  de  Bourbon.  Mort  assassiné  le  30  août  1482.  (Anselme,  I, 
306,  307.) 

4.  Pierre  d’Alzace  de  Hayniu ,  chevalier,  seigneur  de  Bossu, 

nuyer,  à  bonne  compagnie  de  gens  d’armes  que  le 
duc  de  Bourguoigne  y  avoit  envoiez.  Et  si  y  estoit  le 
marquis  de  Rotelin  atout  plusieurs  Allemans ,  aussi 
de  par  le  dit  duc,  lequel,  de  ceste  chose  adverty,  fist 
son  mandement  parmy  ses  pays  pour  remedier  à  l’en- 
treprinse  d’iceulz  Lyegois.  Si  envoia  le  seigneur  de 
Ravestain  2  et  autres,  tousjours  devant,  atout  une 
bonne  compaignie  de  gens  de  guerre,  pour  secourir 
ceulz  de  layans;  mais,  avant  que  ceulz  cy  feussent 
venus  ou  pays ,  les  habittans  de  Huy  misrent  les  Lye¬ 
gois  dedens  leur  ville  :  pourquoy  ceulz  quy  estoient 
dedens  le  chastel,  considerans  qu’ilz  n’avoient  pas 
gramment  de  vivres,  babandonnerent  la  place  et  se 
sauvèrent  au  mieulz  qu’ilz  peurent,  jà  feusl  elle  la 
plus  forte  de  tout  le  pays  pour  tenir,  à  peu  de  gens, 
contre  tout  le  monde,  ycelle  bien  pourveue  de  gens  et 
d’artillerie. 

A  l’entree  du  mois  d’octobre  du  dit  an,  que  l’armee 
du  duc  fut  toute  preste  pour  aller  contre  les  Liegois, 
toutes  maniérés  de  gens  tyrerent  vers  Louvain  en 
Brabant,  sinon  les  seigneurs  de  Saveuses  ,  de  Mo- 
reuil3,  et  aulcuns  autres,  quy  se  tindrent,  atout  certain 

Blangi,  etc.,  créé  chevalier  de  l’ordre  de  la  Toison-d’Or  en  1478,  Mort 
le  25  juin  1490.  ( Bibl .  imp.,  Cabinet  des  titres.) 

1 .  Philippe,  marquis  de  Hocliberg,  seigneur  de  Rothelin,  maréchal  de 
Bourgogne.  Mort  en  1503.  (Anselme,  VIII,  452.) 

2.  Adolphe  de  Clèves,  seigneur  de  Ravenstein.  Mort  le  18  septembre 
1493  (Anselme,  I,  245,  594),  ou,  selon  Molinet  (IV,  299), en  1492. 

3.  Valeran  de  Soissons,  seigneur  de  Moreuil,  bailly  d’Amiens,  et  cham¬ 
bellan  du  duc  de  Bourgogne,  marié  à  Marguerite  de  Roye,  fille  de  Guy, 
seigneur  de  Roye.  Mort  en  1 464. (Anselme,  VI,  719.)  Il  était  aussi  Maistre 
souverain  de  C artillerie  du  duc  de  Bourgogne;  ce  prince  lui  donna  cette 
charge  en  1462,  à  la  mort  de  François  de  Surienne,  dit  l’Aragonais  : 
«  Et  fut  mis  en  son  office,  depuis,  messire  Walleran  de  Soison,  seigneur 

nombre  de  gens  de  guerre,  au  long  de  la  riviere  de 
Somme,  pour  la  sceureté  des  pays  dudit  duc  de  Bour- 
guoigne. 

Entre  ces  choses ,  le  roy  de  France  envoia  son 
connestable ',  le  conte  de  Saint  Pol  ’,  par  lequel  il  luy 
fîst  remonstrer  trois  choses  principallement.  La  pre¬ 
mière  fut.  que  le  duc  voulsist  rendre  au  roy  la  riviere 
de  Somme,  avec  les  villes  et  dependences  d’ycelles, 
pourveu  qu’il  les  avoit  rachetées  du  duc  Phelippe, 
son  pere  defunct;  alléguant  que  ce  qu’il  les  avoit  ren¬ 
dues  au  duc  Charles,  fut  par  force  et  contre  son  gré. 

La  seconde  fut  que  le  roy  faisoit  scavoir  au  duc 
que  ceulz  de  la  cité  de  Lyege  et  de  tout  le  pays  es¬ 
taient  en  sa  saulvegarde  ;  si  leur  avoit  promis  de  les 


de  Moreul ,  noble  et  vaillant  chevalier  entre  tous  ceulx  de  son  temps 
aussi,  et  bien  digne  de  mémoire,  et  lequel,  ès  guerres  du  duc  contre  le 
roy  Charles,  jadis  avoit  esté  ung  des  plus  renommés  du  pays  de  dechà 
aveucque  le  seigneur  de  Roye,  son  beau-frère. »(Chasteleain,  203.)  Il  était 
encore  en  jouissance  de  cette  charge  au  siège  de  Dinan  (1466).  (Du 
Clercq,  XV,  112.)  Il  est  encore  fait  mention  de  lui  dans  le  Compte 
rendu  par  Guilbert  de  Ruple,  conseiller  et  argentier  du  duc  de  Bour¬ 
gogne,  du  1er  janvier  au  31  décembre  1468.  (Barante,  édit,  de  M.  Ga- 
cliard,  II,  704-706. )Le  père  Anselme,  en  plaçant  la  mort  de  Waleran  à 
l’année  1464,  a  donc  évidemment ‘fait  une  erreur.  On  verra  plus  bas, 
chap.  mcccxii  ,  qu’il  vivait  encore  en  1471.  Peut-être  bien  aussi  est-ce 
lui  qu’on  désigne  dans  la  note  suivante  :  «  Ordonnance  du  duc  de  Bour¬ 
gogne,  en  l’abbaye  de  Saint  Maximin  lez  Trêves,  le  12  octobre'1473. 
Le  sire  de  Moreuil,qui  étaitpourvu  de  la  capitainerie  de  Saint-Quentin, 
avant  que  cette  ville  eût  été  soustraite  à  l’autorité  du  Duc,  étant  si  griè¬ 
vement  malade,  qu’on  n’espére  plus  sa  guérison,  le  Duc  donne  l’expec¬ 
tative  de  cet  office  à  Guy  de  Brimeu.  »  (Barante,  édit,  de  M.  Gachard, 
II,  728).  Il  est  à  remarquer  que  c’est  cette  même  année  1473,  que  le  roi 
Louis  XI  rendit  à  Jean,  seigneur  de  Soissons,  les  biens  confisqués  sur 
son  père(voy.  chap.  mcccxii). 

1.  Voy.  tome  I,  p.  329,  note  4. 

deffendre  contre  tous  ceulz  quy  leur  voldroient  nuyre, 
promettant  que  se  ilz  luy  avoient  meffait,  de  luy  en 
faire  raison. 

Et  la  tierce  fut  que  le  duc  se  desistast  prendre 
en  mariage  la  soer 1  du  roy  d’Engleterre,  et  faire 
alyance  à  ses  anchiens  annemis,  ou  autrement  il  em- 
frainderoit  le  traitié  d’Arras.  Ausqueles  choses  le  duc 
respondy  moult  haultement  au  ditconnestable,  disant, 
premièrement,  que,  touchant  la  riviere  de  Somme,  il 
deist  au  roy  que,  par  le  conseil  et  advis  des  pers  de 
France  et  de  ceulz  du  parlement,  il  lui  avoit  baillié  sans 
constrainte  et  en  recompence  de  ce  qu’il  estoit  vers 
luy  tenu  ;  et  puisqu’il  les  tenoit  (à  scavoir  les  villes  et 
chasteaulz),  il  les  garderoit  tant  qu’il  porroit,  de  quoy 
il  ne  se  tenoit  mye  à  bien  recompensé,  et  que  ancores 
n’avoit  le  roy  fait  ne  adcomply  les  reparacions  pour  la 
mort  du  duc  Jehan,  son  grant  pere 2;  mandant,  oultre, 
au  roy  que,  s’il  entroit  deux  pas  en  ses  pays,  il  en 
marcheroit  quatre  es  siens,  s’il  povoit. 

Touchant  le  fait  des  Lyegois,  il  respondy  qu’il  les 
metteroit  à  raison  et  feroit  obéir  à  nostre  saint  pere  le 
Pape  et  à  leur  evesque,  et  luy  amenderoient  ce  qu’ilz 
luy  avoient  fourfait,  où  il  morroit  en  la  paine,  les 
en  aidast  qui  voldroit. 

Touchant  l’alyance  du  roy  Edouard  d’Engleterre, 
force  luy  estoit  qu’il  le  prensist  et  parfeist;  car  il  estoit 
desja  si  avant  oblegié ,  que,  saulve  son  honneur  et 
conscience,  il  ne  povoit  contre  aller  ;  laquele  alyance, 


1.  Marguerite  d’York,  morte  le  28  novembre  1503  (Molinet, 
V,  211). 

2.  Jean,  surnommé  Sans  Peur,  assassiné  sur  le  pont  de  Montereau,  le 
10  septembre  1419. 

touteffois,  il  n’eust  oncques  encommencié,  se  ne  feust 
le  roy  Loys  de  France,  qui,  aulcun  tempz  depuis, 
avoit  toute  dilligence  faite  d’avoir  allyance  ausdis  An- 
glois  ;  pour  à  laquele  parvenir,  leur  avoit  fait  grans 
offres  et  promesses,  et  tout  ce,  adfin  de  plus  aiseement 
nuyre  le  duc  de  Bourguoigne. 

Fuis  dist  le  duc  Charles  au  connestable  :  «  Beau 
cousin,  vous  estes  bien  mon  amy,  et,  pour  tant, 
je  vous  advise  :  prendez  garde  que  le  roy  ne  face 
de  vous  ainsi  comme  il  a  fait  d’autres.  Se  vous 
vouliez  demourer  par  decha,  vous  soyez  le  bien  de- 
mouré.  » 

Apres  ceste  responce  ainsi  faite  par  le  duc  de  Bour- 
guoigne,  le  connestable  s’en  alla  séjourner  à  Enguien, 
en  Brabant,  dont  il  estoit  seigneur,  tandis  qu’il  envoia 
devers  le  roy  la  dite  responce  du  duc.  Laquele  oye 
par  le  roy,  il  envoia  ung  légat  de  Romme  et  autres, 
lesquelz  avec  le  connestable  retournèrent  devers  le 
duc  Charles,  adfin  de  tousjours  atargier  son  arrnee  et 
trouver  le  traitié  des  Lyegois;  mais  le  duc  ne  voult 
oncques  entendre  à  eulz  jusques  à  ce  qu’il  auroit 
besongnié  en  Lyege  à  son  intencion.  Et  parla  celle 
fois  le  connestable  en  grant  secret  au  duc,  puis  s’en 
retourna  devers  le  roy. 

Quant  le  duc  Charles  de  Bourguoigne  fut  du  tout  dé¬ 
libéré  d’entrer  à  puissance  ou  pays  de  Liege,  il,  soy 
disant,  en  ceste  armee,  menislre  de  nostre  saint  pere 
le  Pape  et  de  nostre  mere  sainte  Eglise,  envoia  lettres 
auz  evesques  et  prelatz  de  ses  pays,  adfin  qu’ilz  feissent 
faire  processions ,  prières  et  suffrages  à  Dieu  et  auz 
benois  sains  par  leur  peuple,  cliascun  en  son  endroit, 
qu  il  peust  obtenir  victore  d’iceulz  Lyegois  rebelles  et 

desobeissans  à  Nostre  Saint  Pere  et  à  leur  evesque; 
puis  alla  avant,  et  trouva  son  armee  preste,  moult 
noble  et  terrible,  autour  de  la  ville  de  Louvain,  où 
les  gens  d’armes,  atendans  leur  payement,  avoient  sé¬ 
journé  pius  de  xv  jours,  à  la  grant  foulle  du  pays 
d’environ.  Si  les  fist  le  duc  payer  pour  ung  mois,  et 
puis  le  xxme  jour  d’octobre,  an  lxvii  ,  entra  ou  pays 
de  Lyege,  et,  le  1111e  jour  aprez,  fist  assegier  la  ville  de 
Saintron,  en  Hasbain;  mais  lendemain  issirent  Lyegois 
en  grant  nombre  de  la  cité  de  Lyege,  et  s’en  allèrent 
logier  en  ung  gros  village  nommé  Brustant1 2,  assez  près 
de  l’ost  du  duc,  atendans  illec  ceulzde  Los,  leurs  voi¬ 
sins,  pour  lever  le  siégé  de  Saintron  se  ilz  povoient. 
Mais  quant  le  duc  sceut  qu’ilz  estoient  là  venus  et 
arrestez,  et  forment  fortiffiez,  il  laissa  devant  cbascune 
porte  de  Saintron  une  bonne  compaignie  de  gens 
d’armes,  et  mena  les  autres  droit  à  Brustant,  en  très 
belle  ordonnance.  Et  ce  jour  mesmes ,  aprez  midy, 
fist  ces  Lyegois  durement  assaillir;  sicque  il  les  con¬ 
vint  partir  dudit  village ,  et  eulz  mettre  en  fuite  :  et 
Bourguignons  à  les  chassier ,  telement  qu’en  celle 
chasse  et  dedens  le  village  furent  occis  de  trois  à 
quatre  mille  Lyegois,  et,  n’eust  esté  la  nuit  quy  sour- 
vint  noire  et  obscure,  tous  y  feussent  demourez,  mors 
ou  prisonniers.  Entre  lesquelz  fut  illec  occis  ung  che¬ 
vallier  Lyegois,  nommé  messire  Barré  %  avec  lui 
aulcuns  autres  nobles  hommes  3. 


1.  Brunstein. 

2.  Fastré  Baré  de  Surlet,  bourguemestre  delà  cité  de  Liège,  et  capi¬ 
taine  des  Liégeois,  tué  d’un  coup  de  lance,  le  8  octobre  1467,  à  la  bataille 
de  Brunstein,  dans  sa  cinquième  année  de  magistrature.  (Loyens,  153.) 

3.  Voy.  la  lettre  que  le  duc  de  Bourgogne  écrit  aux  magistrats  d’ A  près, 

1279.  Comment  la  ville  de  Saintron  se  rendy  au  duc  de 
Bourguoigne  :  de  la  rendition  de  Tongres  et  d’autres  villes 
et  chasteaulz  ;  et  comment  le  roy  de  France  envoia  de¬ 
vers  ledit  duc  une  ambaxade.  XXXIII. 

Tost  aprez  ceste  desconfîture  des  Lyegois,  ceulz  de 
la  ville  de  Saintron  se  rendirent 1  en  la  voullenté  du 
duc,  par  condition  qu’ilz  luy  paieroient  xxxm  florins 
de  Rin;  et  le  recongnoisteroient  à  leur  souverain, 
promettans  de  luy  payer  cliascun  an,  heritablement 
et  à  ses  successeurs  ducz  de  Brabant,  imm  florins  de 
Rin,  promettans,  oultre,  abattre  les  portes  et  murs  de 
la  ville  et  emplir  les  fossez.  Et  fist  illec  le  duc  déca¬ 
piter  quatre  ou  chincq  des  plus  rebelles,  pardonnant 
aux  autres  par  ce  moyen,  aprez  tous  les  murs  demol- 
lis.  Et,  ce  fait,  tyra  le  duc  atout  son  armee  devant  la 
ville  de  Tongre,  où  ceulz  de  la  ville  se  rendirent2  tout 
pareillement  que  fait  avoient  ceulz  de  Saintron.  Et  là 
se  vindrent  rendre  au  dit  duc  toutes  les  villes  et 
forteresses  du  pays  d’environ,  en  la  propre  fourme  et 
maniéré  devant  dite  de  Saintron.  Si  furent  mis  par 
terre  portes  et  murs,  et  fossez  raemplis,  excepté  la 
ville  de  Huy  et  la  cité  de  Lyege. 

Entretant  que  le  duc  Charles  estoit  ou  pays  de 
Lyege  atout  son  armee,  concquerant  villes  et  chas¬ 
teaulz,  comme  dit  est,  le  roy  de  France  envoia  devers 


au  sujet  de  la  bataille  de  Brunstein  et  de  la  reddition  de  Saint-Trond, 
en  date  du  2  novembre  1467,  jour  même  de  cette  reddition.  (Gachakd, 
Coll,  de  doc.  inéd.,  I,  168.) 

1 .  Les  conditions  du  traité  sont  rapportées  dans  les  lettres  patentes  du 
duc  de  Bourgogne,  en  date  du  1er  novembre  1467.  (Gachakd,  Coll,  de 
doc.  inédits ,  II,  420.) 

2.  Le  6  du  même  mois.  (Lenglet,  II,  190.) 

lui  une  ambaxade,  par  laquele  il  lui  fist  dire  qu’il 
estoit  bien  content  du  mariage  de  luy  et  la  suer 
du  roy  Edouard  d’Engleterre  •  mais  il  requeroit  absti¬ 
nence  de  guerre  au  dit  duc  vi  mois.  Et  la  cause  fut 
pour  ce  que  le  roy  doubtoit  que  le  dit  duc  ne  voulsist 
mener  son  armee  en  l’ayde  du  duc  de  Northmandie  \ 
qui  lors  se  tenoit  avec  le  duc  de  Bretaigne 1  2 3 ,  lesquelz 
estoient  tous  deux  en  la  male  grâce  du  roy.  Disans, 
oultre,  que  le  dit  roy  voulloit,  de  sa  part,  tenir  le 
traitié  de  Conflans,  et  que,  mesmes,  il  mettoit  en  la 
personne  du  dit  duc  de  Bourguoigne  le  résidu  de  tous 
les  differens  eslans  entre  lui  et  son  dit  frere,  duc  de 
Northmandie,  promettant  tenir  tout  ce  qu’il  en  ordon- 
neroit. 

1280.  Comment  ceulz  de  la  cité  de  Lyege  se  rendirent  au 
duc  de  Bourgoigne,  et  comment  le  Perron  de  Lyege 
fut  porté  à  Bruges.  XXXIIII. 

Le  xne  3  jour  de  novembre,  an  dessus  dit,  s’en  alla 
le  duc  Charles  de  Bourguoigne  devant  la  cité  de 
Lyege  atoule  son  armee,  laquele  on  exstimoit  à 
lxq1  combatans  ou  plus,  et  grant  plenté  d’artillerie.  Et 
quant  les  Lyegois  veyrent  celle  grosse  armee  devant 
leur  cité,  eulz  qui  n’avoient  plus  quelque  espoir  au 
secours  du  roy  de  France  (car  il  leur  avoit  mandé 
qu’il  ne  les  povoit  aidier  celle  fois,  pour  autres  beson- 

1.  Charles  de  France,  duc  de  Berry,  puis  de  Normandie,  frère  de 
Louis  XI.  Mort  duc  de  Guienne,  le  12  mai  1472  (Anselme,  I,  117)  ou, 
plus  probablement,  le  28  du  même  mois.  (Vaissete,  V,  44.) 

2.  François  II,  mort  le  9  septembre  1488.  (Anselme,  I,  463-465.) 

3.  Le  duc  campa  le  1 1  novembre  devant  Liège,  et,  le  17,  fit  son 
entrée  dans  cette  ville.  (Lenglet,  II,  190.) 

gneuz  affaires  qui  lui  sonrvenoient  journelement),  ilz 
envoierent  prier  au  duc  qu’il  voulsist  avoir  pitié 
d’eulz,  offrans  rendre  eulz  et  leur  cité  en  sa  voullenté, 
par  si,  touteffois,  que  la  cité  ne  feust  arse  ne  pillié, 
ausquelz  le  duc  ottroia  leurs  requestes  :  et  fut  publié 
parmy  la  cité  que  tous  s’en  allaissent  dehors,  qui 
mettre  ne  se  voulloient  en  la  voullenté  du  duc  de 
Bourguoigne.  Aprez  lequel  cry  fait,  s’en  alla  messire 
Raisse  de  Lintre1,  leur  principal  capittaine,  qui 
tousjours  leur  avoit  conseillié  la  guerre,  avec  lui  le 
bailly  de  Lyon  2,  sur  la  Rosne,  que  le  roy  de  France 
y  avoit  envoie  ;  et  si  se  conclurrent  illec  aulcuns  des 
mestiers,  jusques  au  nombre  de  xm  ou  ximm  hommes, 
de  combattre  le  duc ,  lesquelz  enfin  se  reduirenl  en 
la  voullenté  des  autres.  Puis,  tost  aprez,  tous,  d’un 
acord  commun ,  envoierent  devers  le  duc  luy  pré¬ 
senter  les  clefz  de  la  ville,  et  délivrèrent  à  ses  gens 
quatre  des  principalles  portes  d’ycelle,  ausqueles, 
de  fait,  le  duc  envoia  grant  quantité  de  ses  gens  d’ar¬ 
mes,  et  puis  luy  firent  délivrer  toutes  les  fortes  places 
de  la  cité,  où  il  envoia  pareillement  grant  plenté  de 
ses  gens  [d’armes],  et  tant  en  entrèrent  dedens 
ycelles  places,  qu’ilz  povoient  bien  estre  maistres  de 
la  cité3. 

Lors,  toutes  ces  choses  ainsi  faites,  le  duc,  moult 


1.  Raës  de  la  Rivière,  seigneur  de  Lintre,  Heers,  etc.,  mort  le  8  décem¬ 
bre  1477.  (Loyens,  170.) 

2.  François  Royer,  écuyer,  bailli  de  Lyon,  sénéchal  et  capitaine  de 
Lyon  en  1462.  (Brossette,  I,  133.) 

3.  Il  fallut  néanmoins  que  le  seigneur  de  Humbercourt  usât  d’adresse 
pour  entrer  dans  la  ville.  (Voy.  les  Mémoires  de  Philippe  de  Commynes ,  I, 
134  et  suiv.) 

richement  armé,  en  belle  ordonnance  de  battaille, 
advangarde  et  arrieregarde ,  s’aprocba  de  la  cité,  de 
laquele  issirent  à  son  encontre  des  plus  notables 
hommes  d’ycelle,  et  de  chascun  mestier  x  hommes, 
quv  montoient  en  nombre  bien  quatre  cens  ou  plus, 
en  leurs  chemises,  nudz  piedz  et  lestes  nues,  portans 
en  leurs  mains  chascun  une  bannière  armoiee  des 
armes  du  duc  à  ung  coslé,  et  à  l’autre  costé  [des  armes 
de  la  cité,  qui  estoit]  l’enseigne  de  Saint  Lambert;  tous 
cryans  mercy  et  demandans  pardon  et  miséricorde  à 
genoulz,  où  il  avoit  ung  plain  pied  de  boe  pour  cause 
du  tempz  pluvieux ,  portans  aussi  chascun  une  torse 
ardant  en  ia  main,  marquiés  devant  et  derrière  de  la 
croix  Saint  Andrieu,  enseigne  bellique  du  duc.  Ou- 
quel  estât  convoierent  le  dit  duc  jusques  dedens  la 
cité,  en  laquele  il  entra,  non  mie  parmy  les  portes, 
qui  jà  par  son  commandement  estoient  abattues  , 
mais  par  les  fossez,  qui  estoient  raemplis  de  la  mu¬ 
raille.  Si  s’en  allèrent,  luy  et  l’evesque  de  Lyege,  son 
cousin  germain,  logier  ou  pallaix  pontyfical. 

Anchois  que  le  duc  Charles  entrast  en  la  dite  cité, 
il  avoit  fait  publier,  sur  la  liart,  que  nul  ne  pillast,  ne 
feist  force  à  femme  ;  mais,  touteffois,  que  chascun  se 
tenist  sceur  de  son  hosle.  Puis  fist  prendre  le  duc 
toute  l’artillerie  à  pouldre,  les  armures  et  bastons  de 
la  cité,  sicque  auzLyegois  ne  fut  laissié  que  à  chascun 
ung  coustel  à  taillier  sa  vyande  ;  tous  lesquelz  habil- 
lemens,  le  duc  fist  chargier  en  bateaux,  et  mener  à 
Namur.  Ainsi,  comme  vous  oez,  fut  par  le  duc  de 
Bourguoigne  concquise  ceste  puissante  cité  de  Lyege 
et  tout  le  pays  d’environ. 

En  cest  an,  le  xxvme  jour  de  mardi  ensievant, 

trespassa  de  ce  monde  le  seigneur  de  Saveuses,  eagié 
de  lxxviii  ans,  en  la  ville  d’Amiens;  lequel,  tout  son 
tempz,  avoit  esté  moult  renommé  en  fait  de  guerre, 
cremeu  et  redoubté,  et  chevallier  de  très  grant  con¬ 
duite,  qui  jamais  ne  jura  ou  maulgrea,  comme  soul- 
lent  faire  gens  de  guerre.  Il  concquist  grant  avoir  en 
son  tempz  et  n’eut  nulz  enfans  de  sa  char.  Il  fonda 
trois  couvents  de  Saint  François  et  de  Sainte  Clare, 
ausquelz  il  avoit  especiale  dévotion  :  c’est  à  scavoir 
ung  a  Amiens,  où  sont  freres  et  seurs,  séparez  les  ungz 
des  autres;  ung  autre  tout  pareil  en  cité,  lez  Arras  ;  et 
ung  autre  à  Dourlens,  ouquel  ne  sont  que  freres  te- 
nans  le  vray  Ordre  de  Saint  François,  et  son  rigle. 

Aprez  la  concqueste  de  la  cité  de  Lyege  faite  par  le 
duc  de  Bourguoigne,  comme  dit  est,  il  fist  prendre  une 
coullompne,  qu’ilz  appelloient  le  Perron  ‘,  moult  ri- 

9  j 

1.  Le  6  novembre  1303,  les  échevins  de  la  ville  de  Liège,  «.  s’étant 
trouvez  redevables  dans  la  levée  exorbitante  des  impôts,  le  peuple  (qui 
s’étoit  soulevé  et  rangé  en  douze  classes  sous  leurs  bannières  rouges,  meu¬ 
blée  chacune  des  instruments  propres  de  leur  métier  et  du  Perron  d'or}, 
obligea  lesdits  éclievins  de  se  soumettre  à  quatre  articles  proposez  sur  ce 
sujet... . 

cc  II  est  à  remarquer  que  l’usage  du  Perron  commença  à  s’introduire 
pendant  ces  magistrats,  les  maîtres  de  la  cité  s’étant,  avant  ce  tems-là, 
servis  d’un  Saint-Michel,  qu’ils  avoient  pris  pour  leur  patron,  et  dont  ils 
ornoient  leurs  écussons  en  signe  d’amitié  et  d’union;  mais,  dans  le  chan¬ 
gement  de  police,  ils  prirent  le  Perron.  »  (Loyens,  35.) 

cc  Ce  Perron,  qui  étoit  des  plus  artistement  fait,  avoit  un  pied  de  dia¬ 
mètre  ;  au-dessus  étoit  une  balustrade  où  il  y  avoit  une  pomme  de  pin 
surmontée  d’une  croix,  autour  de  laquelle  paroissoient  trois  figures  nues 
représentant  des  paillards  des  deux  sexes,  pour  marquer  la  jurisdiction 
qu’avoit  pour  lors  le  magistrat  de  faire  punir  par  les  verges  ceux  qui 
l’ avoient  mérité.  Ces  verges,  que  l’on  y  voioit ,  y  avoient  été  ajoutées 
en  1433.  »  (In.,  188.) 

Un  des  articles  de  l’acte  notarié ,  contenant  la  sentence  prononcée 

chement  ouvré.  Si  le  fist  porter  à  Bruges  et  mettre 
ou  plus  parant  lieu  de  la  ville,  c’est  à  scavoir  en  la 
place  des  marcbans,  qu’on  dist  la  Bourse,  adfin  de 
mémoire  perpetuele  de  sa  dite  concqueste,  et  que, 
par  ce,  feust  divulguée  en  toutes  les  parties  de  la  cres- 
tienneté  ;  car  en  ycelle  ditte  ville  de  Bruges  re- 
pairent  diverses  nations  de  gens.  Et  autour  dudit 
Perron  fut  escript  : 

*  *  »  y 

Je  feus  le  Perron  de  Liege , 

Que  le  duc  Charles  a  concquis; 

J’estoie  signe  que  Liege 
Estoit  vierge,  et  le  pays. 

•  Or  ne  soit  homs  esbahis 

Se  je  suis  ycy  pour  memore  : 

Le  puissant  duc  m’y  a  mis 
En  signal  de  sa  victore l. 

contre  le  pays  de  Liège,  par  le  duc  Charles,  le  18  novembre  1467,  et 
l’acceptation  de  cette  sentence  par  le  peuple  de  Liège,  le  26  novem¬ 
bre  1467,  porte  :  oc  Le  Perron  qui  est  au  marcliiet  de  la  dicte  cité  sera 
oesté,  et  d’icelui  sera  fait  le  plaisir  de  mon  dit  seigneur  le  duc,  sans  ce 
que  jamais  les  dis  de  la  cité  puissent  refaire  ledit  Perron ,  ne  en  remettre 
auleun  autre  ou  dit  marchiet  ne  ailleurs  en  la  dicte  cité,  ne  aussi  faire 
porteir  le  dit  Perron  ès  armes  de  la  dicte  cité  »  (Gachard,  Coll,  de  doc. 
inéd.,  II,  452.)  —  oc  En  ce  temps  (1478),  le  Perron  de  Liège,  que  monsei¬ 
gneur  le  duc  Charles....  avoit  faict  amener  à  gran  triomphe,  et  hono¬ 
rablement  colloquer  au  quartier  de  la  Bourse  à  Bruges,  par  la  licence 
de  monseigneur  le  duc  d’Austrice,  fut  ramené  en  son  pays.  »  (Moli- 
net,  II,  156.) 

1.  Voici  deux  variantes  de  cette  inscription  : 

I. 

Je  fus  Perron  de  Liege 
Du  duc  Charles  conquis, 

Signe  estoit  que  Liege 
Fut  -vierge,  et  le  pais. 

Ne  soit  homs  esbahy  : 

1281 .  Gomment  le  roy  de  France  assambla  les  trois  Estas  de 
ses  pays  en  la  ville  de  Tours1.  XXXV. 

Au  commencement  d’april  de  l’an  dessus  dit,  en 
Quaresme,  le  roy  Loys  de  France  fist  assambler  les 
Estas  du  royaulme  en  sa  cité  de  Thours  2  :  c’est  à  sca- 
voir  les  gens  d’Eglise,  evesques  et  prelatz,  les  nobles, 
seigneurs  et  chevalliers,  et  de  cliascune  bonne  ville 
trois  ou  quatre  personnes  des  plus  notables,  pour 
avoir  leur  conseil  et  advis  touchant  ce  que  son  frere 
Charles,  duc  de  Northmandie,  ne  se  voulloit  déporter 
de  la  dite  ducié  à  luy  baillié  pour  sa  part  du  roiaulme, 
ne  il  ne  voulloit  avoir  ou  prendre  autres  terres  et  sei- 
gnouries  que  le  roy  luy  voulloit  baillier  en  recom¬ 
pense  d’ycelle  ducié.  À  celle  assemblée  furent,  entre 
les  autres,  le  roy  de  Cecille,  duc  d’Anjou,  oncle  du 
roy  ;  les  contes  de  Nevers,  d’Eu  et  de  Dunois,  et  aul- 


Je  suis  cy  pour  mémoire. 

Le  franc  duc  m’y  a  mis 
En  signe  de  victoire. 

(Bill,  imp.f  Wss.,  fonds  Dupuy ,  n°  724.) 

II. 

Je  suis  le  Peron  de  Liege, 

Que  le  duc  Charles  a  conquis; 

J’estoye  singne  que  Liege 
,  Esloit  lyge,  et  le  pays. 

Or  ne  soit  homme  esbahys 
Si  je  suis  cli y  pour  mémoire: 

Le  puissant  duc  m’y  a  mis 
En  singne  de  sa  victoire. 

( Compte  rendu  des  séances  de  la  commission  royale  cC  Histoire, 

III,  293.) 

1.  Ce  chapitre  est  imprimé  clans  Lenglet,  III,  3. 

2.  «  Le  roy  tint  les  Estats  de  son  royaume  en  la  ville  de  Tours;  ils 
durèrent  depuis  le  6  avril  jusques  au  14  dudit  mois.  3>  (Lenglet,  II, 

191.)  L’année  1468  ne  commença  que  le  17  avril. 

cuns  autres  :  mais  point  n’y  furent  le  conte  du  Maine, 
oncle  du  roy,  le  connestable,  le  duc  de  Bourbon,  le 
duc  de  Bretaigne,  le  duc  de  Callabre,  le  duc  de  Ne¬ 
mours,  ne  le  duc  de  Bourguoigne. 

En  celle  assambîee  remonstra  le  roy  comment  il 
il  avoit  à  son  frere  donné  la  duchié  de  Northmandie, 
laquele  chose  faire  11e  povoit,  et,  pour  tant,  le  voulloit 
r  avoir  ;  leur  demandant  conseil  et  advis  sur  ce.  Tous 
se  conseillèrent  ensemble,  et,  à  chicf  de  vin  jours, 
firent  responce  au  roy  que  voirement  ne  povoit  il 
donner  la  duchié  de  Northmandie  et  qu’il  la  gardast 
pour  lui,  promettans  luy  aidier  à  reprendre,  et,  en  ce 
faire,  exposer  leur  corpz  et  chevauches  :  disans,  oultre, 
si  monseigneur  Charles,  son  frere,  avoit  xnm  francz 
par  belle  seignourie  et  empennage,  chascun  an,  quel¬ 
que  part  ou  royaulme,  avec  xlviii111  francz1  de  pension 
que  le  roy  lui  assigneroit  annuelement,  qu’il  devoit 
souffire  et  povoit  bien  estre  content.  Finablement  fut 
advisé  et  conclud  que  ung  parlement  se  tendroit  à 
Cambray  2,  o.ù  serroient  le  roy  Loys  et  monseigneur 
Charles,  son  frere,  et  les  ducz  de  Bourguoigne  et  de 
Bretaigne,  ou  leurs  députez,  pour  trouver  amour  et 
bonne  paix  entr’eulz. 

1.  «  Fut  dit....  que  au  regard  de  la  question  d’entre  le  roy  et  mon  dit 
seigneur  Charles,  touchant  son  appanage.  qu’il  auro.t  et  receveroit  pour 
icelluy  appanage,  et  de  ce  se  tiendroit  pour  bien  content  de  douze  mille 
livres  tournois  en  assiete  de  terre  par  an,  et  titre  de  comté  ou  duché. 
Et  en  outre  que  le  roy  luy  fourniroit  en  pension  jusques  à  soixante 
nulle  livres  tournois  par  chascun  an.  »  ( Chronique  scandaleuse  ;  Len- 
glet,  II,  72.) 

2.  L’assemblée  eut  lieu  dans  cette  ville  le  8  avril;  mais  rien  n’y  fut 
conclu.  On  prorogea  la  trêve  avec  le  duc  de  Bourgogne  pendant  un  mois, 
puis  jusqu’au  13  de  juillet.  (Lengeet,  III,  6  .) 

1282.  Comment  le  duc  Charles  de  Bourguoigne  prinst  par 
mariage  la  seur  au  roy  Edouard  d’Engleterre  ;  et  parle 
aucunement  des  cerymonies  de  ces  noepces.  XXXVI. 

Le  penultisme  jour  de  juing,  an  lxviii  ,  arriva  au 
port  de  l’Escluse1 2  en  Flandres,  Marguerite,  seur  au  roy 
Edouard  d’Engleterre ,  de  laquele  le  mariage  estoit 
fait  au  duc  Charles  de  Bourguoigne,  non  obstant  con¬ 
tredis  ou  empecliemens  que  y  eust  voullii  mettre  le 
roy  de  France,  quy  de  tout  son  povoir  avoit  contendu 
de  avoir  allyantes  auz  Anglois,  pour  contendre  à  des- 
truire  ycelluy  duc  de  Bourgoigne  ,  ainsi  qu’on  disoit 
communément  :  lequel  roy  y  avoit  telement  procédé 
que  il  avoit  de  sa  partie  le  conte  de  Warewic ,  qui 
pour  lui  avoit  presque  tout  le  commun  d’Engleterre  : 
et  faisoit  bien  à  croire,  se  le  duc  de  Bourguoigne  n’eust 
ceste  alyance  prinse  de  la  suer  au  roy  Edouard ,  qu’il 
eust  eu  contre  lui ,  tout  à  ung  fais ,  les  royaulmes  de 
France  et  d’Engleterre,  sicque,  pour  tant  grans  perilz 
éviter,  le  duc  s'estoit  condescendu  à  parfaire  ce  ma¬ 
riage. 

A  point,  doncques,  avecques  celle  princesse  estoient 
venus  le  seigneur  de  Scalles,  frere  à  la  royne  d’Engle¬ 
terre,  et  autres  seigneurs  et  dames  du  pays,  jusques  au 
nombre  de  xxx  :  pour  laquele  compaignie  rechepvoir, 
le  duc  envoia  à  l’Escluse  son  frere,  l’evesqued  Utrecslr, 
le  conte  de  Charny 3  et  aullres  de  son  hostel.  Et  len- 

1.  «  Le  samedy  25  juin.  »  (Olivier  de  La  Marche,  537.) 

2.  David,  bâtard  de  Bourgogne,  évêque  de  Térouanne  en  1451,  fut 
élu  évêque  d’Utreclit  en  1455.  Mort  le  16  avril  1496.  (Anselme,  I, 
244.) 

3.  Pierre  de  Beauffremont,  chevalier.  (Voy.  t.  I,  p.  242,  note  6.) 

demain,  qui  estoit  jour  dedimence,  madame  Yzabel 
de  Portugal1,  ducesse  de  Bourguoigne  par  douaire,  alla 
à  l’Escluse  festoier  sa  belle  fille,  et  souppa  avec  elle, 
puis  s’en  retourna  à  Bruges.  Le  lundy  ensievant  ,  le 
duc  alla  veoir  sa  dame  ,  où  il  fut  jusques  au  mardy 
aprez  disner ,  puis  retourna  à  Bruges2,  et  le  joesdy 
pareillement  y  alla  ,  puis  retourna  à  Bruges.  Et  le  sa- 
medy  la  dame  se  party  de  l’Escluse,  et  a  gisté  au  Dan, 
à  une  lieuette  de  Bruges,  et  le  dimence  matin,  à  bien 
petite  compagnie ,  le  duc  s’en  alla  au  Dan  ,  et  illec 
espousa  3  dame  Marguerite  d  \orc,  puis  s’en  retourna 
tout  incontinent.  Et  lors  ,  luy  revenu ,  tous  les  sei¬ 
gneurs  et  officyers  de  son  Hostel  s’en  allèrent  au  Dan 
alencontre  de  leur  maistresse,  laquele  ilz  amenèrent  à 
Bruges  ;  en  laquele  ville  elle  entra  moult  notablement 
en  la  maniéré  quy  s  ensieut.  Premiers  y  entrèrent 


L  Isabelle  de  Portugal,  morte  le  17  décembre  1472.  (Anselme  I 
243.)  ’  ’ 

2.  Avant  son  départ,  «  l’évesque  de  Salsbery....  se  vint  mettre  à  ge¬ 
noux  entre  (le  duc  et  Marguerite),  et  les  mit  en  plusieurs  gracieux  devis  : 
et  assez  tost  après  vint  monsieur  le  comte  de  Charny,  qui  dit  telles parolles  • 
«  Monsieur,  vous  avez  trouvé  ce  que  vous  avez  tant  quis  et  désiré  ;  et  puis 
«  que  Dieu  vous  a  amené  ceste  noble  dame  au  port  de  salut  et  à  vostre 
«  désir,  il  me  semble  que  vous  ne  devez  point  départir  sans  monstrer  la 
«  bonne  affection  que  vous  avez  à  elle,  et  qu’à  ceste  heure  vous  la  devez 
«  fiancer,  et  luy  faire  promesse.  »  Mondit  seigneur  respondit  qu’il  ue 
tiendroit  pas  à  luy  ;  et  levesque  de  Salsbery  dit  à  madame  Marguerite 
le  propos  en  quoy  ils  estovent,  et  ce  que  monsieur  désiroitdesa  part,  luy 
demandant  qu’elle  en  voulut  faire  :  laquelle  luy  respondit  que  pour  ceste 
cause,  et  non  autre,  l’avoit  envoyée  le  roy  d’Angleterre,  son  frère,  par 
deçà;  et  que  ceste  chose, laquelle  leroy  luy  avoit  commandée,  elle  estoit 
preste  de  faire  et  acomplir.  Et  sur  ce  propos  les  prit  levesque  par  les 
deux  mains,  et  lesfiança:  et  ainsi  se  partit  pour  ceste  fois  mondict  seigneur 
et  lendemain  s’en  retourna  à  Bruges.  »  (Olivier  de  La  Marche,  537  ) 

3.  a  Le  troisiesme  jour  de  juillet.  »  (Id.,  538.) 

il 

l’ambaxade  de  Bretaigne  ,  et  puis  ceulz  du  conseil  du 
duc ,  tous  vestus  et  parez  moult  richement.  Puis  ve- 
noient  aprez,  par  ordre,  tous  les  officyers  domesticques 
de  l’Hostel  du  duc;  puis  sievoient  les  chevalliers  et 
chambellans  dudit  duc ,  puis  les  princes  et  grans  sei¬ 
gneurs,  habilités  moult  richement.  Aprez  yceulz  sie- 
voient  tambourins ,  menestrelz,  trompettes,  dat  ons, 
heraulz  et  rois  d’armes,  vestus  chascun  selon  son  estât 
en  très  grant  nombre;  puis  aboient  les  quatre  sergans 
d’armes  du  duc,  portans  leurs  mâches.  Et  aprez  ve- 
noit  la  dame  ,  assise  en  une  litiere  moult  richement 
couverte  de  drap  d’or  sur  velous  cramoisy,  entour 
laquele  littiere  esloient  xii  chevalliers  portans  l’Ordre 
du  duc,  et  des  plus  graus,  tous  à  pie,  tenans  main  à 
la  littiere;  ouquel  estai  s’en  allèrent  tous  jusques  à 
l’Hostel  du  duc.  La  dame  estoit  vestue  d’un  surcot  de 
drap  d’or  pers,  et  sa  robe  estoit  de  drap  d’or  blancq, 
à  grandes  assises,  comme  journades  sans  manches,  et 
par  dessus  avoit  un  g  manteau  de  drap  d’or  cramoisy, 
qui  le  couvroit  par  derrière  seullement.  Elle  avoit  ses 
cheveux  pendans  quy  estoient  moult  beaulx ,  et  une 
très  riche  couronne  sur  son  chief.  Icelle  litiere  sie¬ 
voient  dix  damoiselles  montées  sur  belles  haquenees 
blanches,  moult  richement  enharneschiés  et  aournees; 
puis  aboient  trois  cliariotz  moult  richement  attelez  et 
couvers  de  drap  d’or  cramoisy,  et  puis  trois  autres  , 
couvers  de  drap  vermeil  de  laine.  Puis  y  estoient  les 
marchans  de  Bruges,  de  diverses  nations,  moult  ri¬ 
chement  parez  et  habilités:  c’est  à  scavoir,  Genevoix, 
Florentins,  Lombars,  Espaignars,  Ostrelins  et  Anglois. 
Les  Genevoix,  qui  estoient  chinquante  hommes,  al- 
loient  premiers  à  pied,  chascun  vestu  de  blancq,  por- 

tans  une  torse  en  la  main,  ardant  decoulleur  blance  et 
bleue;  le  cbief  desquelz  alloit  tout  derrière  à  cheval, 
houchie  de  drap  damas,  derrière  luy  trois  pages  pa- 
îeillement  liabilliés  ;  puis  alloient  xl  hommes  de 
cheval,  les  aulcuns  vestus  de  soye,  de  satin  figuré  cra¬ 
moisi,  et  les  autres  de  satin  omple  cramoisi,  lesquelz 
avoient  tous  pourpoins  de  satin  verd.  Puis  alloient 
lx  hommes  de  Florentins,  à  pied,  portans  chascun  une 
torse  ardant,  rouge  et  verde,  vestus  de  robes  de  pa¬ 
reille  coulleur;  derrière  lesquelz  venoit  leur  capitlaine 
[à  cheval] ,  vestu  et  houchié  de  satin  cramoisi ,  trois 
pages  derrière  lui,  pareillement  habilités;  aprez  lequel 
venoient  l  hommes  de  cheval ,  tous  vestus  de  robes 
de  satin  verd.  Ceulz  cy  sievoient  l  Lombars  à  pié , 
portans  chascun  une  torse  bleue  ardant ,  vestus  tous 
de  robes  bleues,  leur  capiltaine  [à  cheval],  houchié 
et  vestu  de  pareil  ;  trois  pages  derrière  luy,  pareille¬ 
ment  houchiés  ;  puis  venoient  l  hommes  à  cheval , 
vestus  de  damas  blancq.  Aprez  venoient  lx  Espai- 
gnars  à  pié ,  vestus  de  rouge ,  atout  torses  ardans  ; 
derrière  eulz  leur  capittaine,  atout  quatre  pages,  tous 
vestus  et  houchiés  de  veloux  cramoisi ,  portans  bar¬ 
rettes  de  mesmes  ;  devant  lequel  capittaine  alloient 
quatre  trompettes ,  et  si  le  sievoient  lx  hommes  de 
cheval  ;  les  xxx  vestus  de  pourpoins  de  vellous  noir 
et  robes  de  cramoisi,  tous  portans  barrettes  de  pareil  ; 
les  autres  xxx  estoient  vestus  de  satin  figuré  noir, 
chascun  son  page  aprez  luy,  allans  à  pié  en  pourpoins 
de  noir  vellous  et  journades  de  cramoisy,  atout  bar¬ 
rettes  pareilles ,  tenans  chascun  l’estriviere  du  cheval 
de  son  maistre. 

En  ce  point  allèrent  tous  les  dessusdis  jusques  à 

J’hostel  du  duc  ;  mais,  adfin  que  je  ne  le  oublie  à  dire, 
à  l’entree  de  la  dame  en  la  ville  de  Bruges  furent  fais, 
parmy  les  rues  où  elle  passa,  plusieurs  notables  mis- 
teres  et  plaisans  au  regarder  ;  et  es  quarfours  des  rues, 
especiallement ,  estoient  bestes  saulvages  de  diverses 
maniérés,  dont  les  unes  incessamment  effondoient 
vin  ,  et  les  autres  claré  ,  et  les  autres  ypocras  ou  let. 

La  princesse,  doncques,  venue  àl’hostel  du  duc  son 
mary,  fut  recheue  par  la  dame  mere  du  duc,  par  sa 
niepce1,  fille  dudit  duc  ,  et  autres  pluiseurs  nobles 
dames  et  damoiselles,  qui  layans  estoient  comme  sans 
nombre  ;  et ,  tost  aprez  ,  elle  fut  assise  au  disner  qui 
estoit  tout  prest.  Si  asseyrent  à  celle  table  la  dame 
mere  du  duc,  la  dame  d’Arguel2  et  madamoiselle 
Marie  de  Bourgoigne  :  et  les  autres  dames  et  damoi¬ 
selles  furent  assises  auz  autres  tables  ;  mais  le  duc  tint 
son  estât  à  part. 

Aprez  disner,  jousterent  l’un  contre  l’autre  le  sei¬ 
gneur  de  Ravestain  et  messire  Anthoine,  bastard  de 
Bourguoigne;  puis  retournèrent  tous  au  soupper,  qui 
fut  moult  noble  et  plentureuz  de  divers  metz  et  riches 
entremetz,  quy  trop  serroient  longzà  raconter  :  pour 
tant  m’en  passe  en  brief,  adfin  d’escbiever  prolixité  ; 
mais  tant  en  dy  je,  en  somme,  qu’en  mon  tempz  jà 
n’ay  pas  oy  parler  de  feste  mieulz  estoffee  en  toutes 
choses,  comme  la  mangnanimité  du  duc  le  requeroit, 
ainsi  que  scevent  tous  ceulz  qui  le  congneurent 3. 


1 .  Wavrin  "veut  dire  sa  petite-fille ,  Marie  de  Bourgogne. 

2.  Jeanne  de  Bourbon,  mariée,  le  12  octobre  1467,  à  Jean  de  Chalon, 
seigneur  d’Argueil ,  depuis  prince  d’Orange.  (Anselme  ,  VIII ,  423  ; 
Lenglet,  II,  190.) 

3.  Olivier  de  La  Marche  (336)  entre  dans  les  plus  grands  détails  sur 

1283.  Comment  le  duc  Charles  de  Bourguoigne  renouvella 
la  feste  de  l’Ordre  de  la  Thoison  d’or,  tout  pareillement 
que  son  pere  l’avoit  maintenue,  qui  l’avoit  en  son  tempz 
establye1.  XXXVII. 

Le  vil®,  vin6  et  ixe  jours  du  mois  de  may,  an  dessus 
dit,  en  la  ville  de  Bruges,  le  duc  de  Bourguoigne  Charles 
fist  et  renouvella  la  feste  de  l’Ordre  de  la  Thoison  d’or 
que  son  feu  pere ,  le  bon  duc  Phelippe  ,  eut  en  son 
tempz  establie 2  et  ordonnée  en  toute  tele  et  samblable 
maniéré  comme  devant;  à  laquele  feste  furent  semons 
et  adjournez  estre  les  chevalliers  du  dit  Ordre,  quy 
estoient  xxiiii  en  nombre  ;  qui  tous  y  vindrent  en  per¬ 
sonne  ,  ou  procureurs  pour  eulz,  sinon  le  conte  d’Es- 
tampes  et  de  Nevers 3,  lequel  par  ung  herault  renvoia 
au  duc  le  collier  de  sa  Thoison  d’or. 

Quant  vint  à  la  messe,  que  tous  les  confrères  du 

cette  cérémonie.  Voir  aussi,  à  ce  sujet,  Excerpta  historica ,  p.  223,  et  les 
Mémoires  du  seigneur  de  Haynin,  I,  106. 

1.  Le  récit  de  cette  fête  aurait  dû  être  placé,  par  notre  chroniqueur  , 
avant  les  noces  du  duc,  qui  avaient  été  célébrées  le  mois  précédent. 

2.  Cet  Ordre  fut  institué  lors  du  mariage  de  Philippe  le  Bon,  en  1429. 
Les  chapitres  se  tenaient  toujours  le  8  mai;  voir  à  ce  sujet  Le  Fèvre  de 
Saint-Remy  (VIII,  331),  roi  d’armes  de  cet  Ordre.  Mais  dans  le  chapitre 
tenu  à  Gand  en  144 S,  il  fut  a  déclaré,  ordonné  et  statué  que  la  conven- 
cion  et  feste  de  l’Ordre  de  la  Toison  d’or,  qui  jusques  alors  s’estoit  tenus 
au  terme  de  la  Sainct  Andrieu,  des  lors  en  avant  se  feroit  et  tiendroit  au 
second  jour  de  may,  et  de  trois  ans  en  trois  ans.  »  ( Bibl .,  imp.,  Mss., 
fonds  Baluze ,  n°  9673°,  fol.  cxxn  verso.) 

3.  Jean  de  Bourgogne,  comte  de  Nevers,  de  Réthel,  d’Étampes, 
etc.  (Voyez  tome  I,  p.  336,  note  1.)  «  Le  comte  de  Nevers  ,  qui  so- 
loit  estre  de  l’Ordre,  icellui  par  aucunes  lettres  de  semonce  qui  luy 
avoient  esté  envoyées  de  par  le  chapitre  de  venir  respondre  à  plusieurs 
grands  et  infamieux  articles,  avoit  jà  paravant  renvoyé  son  collier,  et  ce, 
par  un  officier  d’armes  et  ung  clerc,  assez  irrévéramment.  »  (Chastel- 
laüv,  431.) 

dit  Ordre  de  la  Thoison  se  trouvèrent  ensamble,  ou 
leurs  procureurs,  en  l’eglise  Nostre  Dame  du  dit  lieu 
de  Bruges,  en  la  place  où  dévoient  estre  mises  les  ar¬ 
mes  du  conte  de  Nevers,  l’en  y  mist  la  place  toute 
noire,  en  laquele  avoit  escript,  de  lettres  d’or  :  a  Le 
conte  de  Nevers,  adjourné  par  lettres  patentes  de  très 
hault  et  très  excellent  prince ,  mon  très  redoubté  sei¬ 
gneur,  monseigneur  le  duc,  seellees  du  seel  de  son 
Ordre  de  la  Thoison  d’or,  à  comparoir  en  présent 
chapittre  pour  y  respondre  de  son  honneur,  touchant 
cas  de  sortilège,  en  abusant  des  sains  sacremens  de 
sainte  Eglise,  ne  s’est  présenté  ne  comparu,  anchois 
a  fait  deffault.  Et  pour  eschiever  le  procès  et  l’ordre 
de  privation  à  faire  contre  luy,  il  renvoia  le  collier  : 
et  pour  ce  a  esté  déclaré  estre  hors  du  dit  Ordre,  et 
non  appelé  à  l’offrande.  » 

Les  seigneurs  de  Croy  et  de  Chimay,  freres  x,  et  le 
seigneur  de  Lannoy®,  leur  nepveu,  cjuy  estoient  du  dit 
Ordre,  vindrent  pour  estre  à  la  feste,  aprez  qu’ilz  eu¬ 
rent  esté  adjournez,  et  furent  aulcuns  jours  à  Bruges, 
à  scavoir  jusques  au  samedy  nuit  de  ladite  feste  ;  et 
allèrent  jusques  au  chapitre,  ouquel  neantmoins  ilz 
ne  comparurent  point,  pour  ce  qu’ilz  ne  se  voulloient 
submettre  ad  ce  que  le  duc  voulloit:  pourquoy,  ce  jour 
mesmes,  se  partyrent  de  là  et  s’en  retournèrent  en 
leurs  lieux ,  sans  estre  à  la  feste ,  et  reportèrent  leurs 
colliers  ;  mais  leurs  procureurs  allèrent  à  l’offrande, 
par  cause  que  les  seigneurs  de  l’Ordre  ne  povoient , 

1,  Antoine,  seigneur  de  Croy  (voyez  tome  I,  p.  30-i,  note  1),  et  Jean 
de  Croy,  depuis  comte  de  Chimay  (voyez  tome  I,  p.  3ÛJ,  note  3.) 

2.  Jean,  seigneur  de Lannoy.  (Voyez  ci-dessus, p.  312,  note  2.)  Il  était 
fils  de  Jeanne  de  Croy,  sœur  d’Antoine  et  de  Jean.  (Anselme,  V,  637.) 

pour  les  gratis  affaires  du  duc,  faire  leurs  procès;  mais 
leur  fut  baillié  jour  à  comparoir  devant  yceulz  sei¬ 
gneurs  de  l’Ordre,  ou  mois  d’aoust  prochain  ensievant. 

Aprez  la  feste  passée ,  furent  donnez  pluiseurs  col¬ 
liers  de  laThoison,  vacans  par  ceulx  quy  estoient  tres- 
passez,  entre  lesquelz  en  eut  ung  Jacques  de  Bourbon  ‘, 
que  luy  porta  le  duc  mesmes  en  sa  personne  ,  lequel 
Jacques  estoit  son  cousin  germain,  filz  de  sa  tante,  du- 
cesse  de  Bourbon,  et  gisoit  pour  ceste  heure  mallade  en 
ladite  ville  de  Bruges,  dont  il  morut  le  xxne  jour  dudit 
mois  de  may,  dequoy  le  duc  fist  très  grant  duel,  car 
il  estoit  fort  en  sa  grâce,  si  n’avoit  d’eage  que  xxn  ans. 
Son  corps  fut  ouvert,  dedens  lequel  fut  trouvé  sang 
foitié  :  ce  qu’on  disoit  qu’il  avoit  acquis  par  fourfai- 
ture  d’avoir  trop  joué  à  la  paulme.  Au  dit  Jacques  de 
Bourbon  fist  faire  le  duc  son  service  trois  jowrs  aprez, 
où  estoient  bien  trois  cens  torses,  et  tous  ceulx  qui  les 
portoient  vestus  de  noir.  Auquel  service  estoient  pre- 
sens  les  ambaxadeurs  de  France  quy  venoient  à  la 
journée  de  Cambray,  et  de  là  vindrent  à  Bruges ,  où 
estoit  le  duc,  devers  luy  l’ambaxade  de  Bretaigne,  et 
si  estoit  le  connestable  de  France1 2,  avecques  autres 

1 .  ce  La  nuit  du  22  au  23  may  mourut,  en  la  ville  de  Bruges,  monsei¬ 
gneur  Jacques  de  Bourbon,  nouveau  chevalier  de  la  Toison,  fils  de  feu 
monseigneur  Charles,  duc  de  Bourbon,  et  de  Mme  Agnès  de  Bour¬ 
gogne.  y>  (Lenglet,  II,  191.) 

2.  Le  roi  envoya  le  connétable  vers  le  duc  de  Bourgogne  au  a  mois  de 
may  l’an  soixante-lmict.  Cestui  comte  de  Sainct-Pul,  connestable  de 
France,  vint  et  arriva  à  Bruges,  entra  par  la  porte  de  Saincte-Croix, 
vint  fendant  tout  le  travers  de  la  ville  et  parmi  le  droit  ventre  du  beau 
rnarcliié,  à  six  trompettes  sonnons  devant  ly  et  tous  leurs  blasons  ;  fist 
porter  l’espée  devant  ly  tout  ainsi  comme  le  prince  du  pays,  et  en  mul¬ 
titude  de  chevaliers  et  de  nobles  gens,  six  pages  darrière  ly  ;  et  à  grand 

pluiseurs  ambaxades  de  divers  princes  et  pays.  Et  là 
furent  aussi  donnez  les  colliers  de  la  Thoison  d’or  à 

sieute  fît  tout  retentir  de  son  bruit,  et  hommes  et  femmes  corrir  par  les 
carrefours  pour  en  veoir  l’affaire  ;  car  estoit  cas  de  nouvelleté,  ce  leur 
sembloit,  le  plus  que  jamès  véissent.  Si  en  sourdit  grand  murmure  et 
estrange  manière  de  parler,  entre  diverses  gens,  qui  à  dur  le  portoient 
et  qui  le  cognoissoient  de  fons  et  de  lait,  et  le  savoient  estre  subgect 
nuement  et  serviteur  du  prince  du  pays  ;  par  quoy  tant  plus  se  indi- 
gnoient  contre  ly  à  cause  de  ceste  arrogance  monstrée,  et  laquelle  ne  lui 
appartenoit,  ce  disoient.  Tontes-fois,  ledict  connestable  n’accontant  ne  à 
parole  11e  à  murmure,  ne  à  bien  pris  ne  à  mal  pris,  tousjours  fendant 
les  rues  en  son  arroy,  vint  descendre  en  son  logis  envers  la  porte  du  Dam, 
menant  grand  chière  et  degois  de  sa  fîère  entreprise,  non  jamès  monstrée 
par  aultre.  Et  en  effect  jamès  n’avoit  esté  veu  aussi  qu’homme  y  fist  le 
samblable.  Si  en  furent  en  l’instant  portées  les  nouvelles  au  duc,  qui 
durement  s’en  esmerveilloit  ;  et  de  fait,  de  felle  cuer  tout  animé,  s’en 
indigna  contre  ly  et  le  porta  à  très  aigre.  Et  comme,  par  avant,  il  avoit 
fort  désiré  sa  venue  et  de  le  veoir,  maintenant,  quand  il  oyt  conter  cest 
orgueil  et  ceste  arrogance  mal  assise,  le  contempna  en  son  ayr,  et 
tourna  son  cuer  envers  ly  en  toute  froidesse,  jurant  Sainct-George  qu’il 
lui  remonstreroit  son  oultrage.  Et  combien  que  ledict  connestable  pen- 
soit  à  venir  le  lendemain  devers  le  duc  lui  faire  la  révérence,  toutesfois 
le  duc  lui  signifia  et  lui  fit  dire  qu’il  ne  venist  pas,  car  ne  lui  seroit  pas 
bien  venu.  Et  de  fait  le  lessa  sincq  jours  et  sincq  nuicts  qu’oncques  ne 
le  voult  veoir,  ne  que  l’aultre  aussi  n’y  osa  venir  ;  car  savoit  le  courroux 
que  le  duc  avoit  contre  lui.  Nientmoins,  à  ceulx  qui  l’allèrent  veoir,  comme 
le  seigneur  de  la  Roce,  le  seigneur  d’Aymeries,  et  aultres,  il  s’excusa  et 
para  gracieusement  ;  et  remonstra  par  points  et  par  articles,  que  faire  le 
pooit  et  devoit  par  tout  le  royaulme  de  F  rance  :  mesmes  en  la  ville  de 
Paris,  le  roy  y  estant  dedens,  si  le  pooit-il  faire,  et  l’avoict  faict;  par 
quoy  en  Bruges,  qui  estoit  du  royaume,  il  le  pooit  faire  aussi,  comme 
connestable  de  France  ;  et  n’estoit  point  cely  honneur  à  ly  comme  conte 
de  Sainct-Pol,  mès  comme  souverain  officier  de  la  coronne.  Et  ainsi, 
par  belles  remonstrances  qui  furent  rapportées  au  duc  par  les  ungs  et 
par  les  autres,  le  duc  enfin  se  lessa  approchier,  et  se  mitiga,  jà-soit  ce 
qu’en  leur  convenir  ensemble,  le  duc  ne  se  pot  oncques  contenir  qu’il 
n’en  parlast  fièrement  audict  connestable.  Et  disoient  aulcuns  qu’onc- 
quer  il  ne  l’eust  osé  faire  ne  penser  du  temps  de  l’aultre  duc,  s’il  eust 
vescu.  Aultres  disoient  que  si  eust,  et  qu’il  l’eust  aussi  bien  peu  de  l’ung 
comme  l’aultre  ;  mès  il  l’eust  lessié  par  révérence  de  son  hault  glorieux 

messire  Jacques  de  Saint  Pol1,  frere  du  connestable, 
et  à  messire  Phelippes  de  Creveceur ,  seigneur  des 
Coerdes \ 

1284.  D  une  grant  assamblee  de  gens  d’armes  que  le  roy  de 
Fiance  fist  entour  Compiengne.  Comment  le  duc  assam- 
bla  son  armee.  Puis  parle  du  traitie  des  seigneurs  de 
Chimay  et  Chievrain  envers  le  duc.  XXXVIII. 

En  ce  tempz,  environ  la  fin  du  mois  de  juing,  le 
roy  de  France  vint  en  la  ville  de  Compiengne,  où  il 
se  tint  tout  le  mois  de  jullet  et  jiisques  en  la  fin  d’aust, 
assamblant  illec  gens  d  armes,  lesquelz  en  grant  nom¬ 
bre  il  faisoit  tenir  sur  la  riviere  d'Oise,  sans  passer 
oultre  vers  le  pays  du  duc  de  Bourguoigne  et  sans  luy 
porter  dommage.  Lequel  duc ,  sachant  ces  nouvelles, 
assambla  aussi  de  sa  part,  hastivement,  le  plus  de 
gens  de  guerre  qu’il  peut ,  lesquelz  il  fist  tenir  sur  la 
riviere  de  Somme  vers  Saint  Quentin.  Et  lors  se  tenoit 
le  conte  de  Saint  Pol,  connestable  de  France,  en  son 
chastel  de  Boliaing,  qui  sied  sur  la  frontière  de  He- 
nault  et  de  Cambresis. 

Le  xmie  jour  d  aoust,  vint  le  duc  de  Bourguoigne  à 


nom  et. règne.  Toutes-fois,  fust  qu’il  le  pust  ou  non,  le  peuple  estoit  tel¬ 
lement  esmeu  en  Bruges  en  cestui  cas  de  nouvelleté,  que  ce  fut  mille 
contre  ung  qu’il  n’en  advint  des  grands  meschiefs  et  des  dangiers  en  sa 
personne,  tant  que  le  hardement  n’estoit  point  en  ly,  que  d’en  partir 
en  la  manière  comme  il  estoit  venu.  Mès  faingni  cl’aller  en  pèlerinage  à 
Herdenbourg;  en  privée  simple  maisnie;  et  fist  trousser  trompettes  et 
blasons  en  malles,  et  s’en  alla  à  l’emblee.  »  (Chastellain,  458-459.) 

1.  Jacques  de  Luxembourg,  seigneur  de  Richebourg.  Mort  le  20  août 
1487.  (Anselme,  lit,  726.) 

2.  Philippe  de  Crèvecœur,  seigneur  des  Cordes  ou  Desquerdes.  Mort 
le  22  avril  1494.  (Molinet,  V,  1.) 

Quesnoy  le  Conte ,  ouquel  lien  alla  le  connestable  de¬ 
vers  luy;  lequel  conte  de  Saint  Pol  avoit  jà  pluiseurs 
fois  esté  à  Compiegne  devers  le  roy,  adfin  de  trouver 
quelque  bon  moyen  d’acord  d’entre  ces  deux  partyes, 
le  roy  et  le  duc  ;  sicque  l’en  disoit  communément 
qu’il  le  trouveroit.  Et  le  xxvie  jour  dudit  mois  d’aoust, 
au  matin,  vindrent  au  Quesnoy  devers  le  duc  le  sei¬ 
gneur  de  Chimay  et  le  seigneur  de  Cbievrain1 2,  son 
fdz  aisné,  où  le  duc  leur  pardonna  son  mautalent,  et 
les  recheut  en  sa  bonne  grâce,  à  leur  humble  sup¬ 
plication  et  priere.  Si  lui  promisrent  foy  et  hommage 
de  toutes  les  terres  qu’ilz  tenoient  de  luy,  et  le  servir 
de  corpz  et  de  biens  contre  tout  homme  ;  et  le  bai¬ 
sèrent  en  la  bouche  :  puis  prinst  le  duc  le  seigneur  de 
Chimay  par  la  main,  si  se  devisa  à  lui  longuement  de 
bon  samblant. 

Environ  ung  mois  par  avant,  s’estoit  trouvé  le  sei¬ 
gneur  de  Lannoy  devers  le  duc,  où  il  avoit  obtenu  sa 
bonne  grâce.  Si  luy  avoit  fait  hommage  de  ses  terres, 
et  pareilles  promesses  de  le  servir  contre  tout  homme. 

Le  seigneur  de  Crov  fut  aussi  au  Quesnoy;  mais  il 
n’eut  point  sapaix  pour  celle  fois,  parce  qu’il  ne  se 
pas  acorda  mie  à  ce  qu’on  voulloit  qu’il  veinst  faire. 

Ledit  xxvie  jour  d’aoust,  se  party  le  duc  de  Quesnoy, 
et  s’en  alla  au  giste  à  Peronne,  en  Vermendois,  pour 
atendre  illec  son  armee  ;  et  le  roy  sejournoit  à  Com- 
piengne,  ses  gens  d’armes  entour  de  luy.  Entre  les- 
queles  choses,  Jehan,  duc  de  Callabres,  avoit  esté  devers 

1.  Philippe  de  Croy,  baron  de  Quievrain.  Mort  le  8  septembre  1482. 
(Anselme,  V,  653.) 

2.  Jean  d’Anjou,  duc  de  Calabre,  fils  de  Réné,  roi  de  Sicile.  Mort  à 
Barcelone,  le  dimanche  16  décembre  1470.  (Çurita,  IV,  178  recto.) 

le  roy,  puis  s’estoit  trait  en  Bretaigne  devers  monsei¬ 
gneur  Charles  de  Vallois,  frere  du  roy,  pour  taster  s’il 
les  porroit  mettre  d  acord.  Le  duc  de  Bourguoigne 
estant  à  Peronne,  List  faire  un  parcq,  et  layans  toute 
son  armee  enclorre,  qui  paravant  estoit  esparse,  là  en- 
tour,  en  divers  lieux,  qui  estoit  nombrée  à  xxxni  com- 
battans,  et  bien  milie  charriotz  et  charrettes  cbargiés 
d’artillerie;  mais  le  duc  avoit  fait  cryersur  la  hart  que 
nulz  n’empresist  riens  sur  les  terres  du  roy;  lequel,  de 
sa  part,  avoit  bien  autant  de  gens  ou  plus,  telement 
que  tout  le  pays,  d’un  costé  et  d’aultre  de  la  riviere 
d  Oise,  [estoit  mengé  et  pillé  chacun  de  ceulz  de  son 
parti  mesmes,  et  non  des  aultres]. 

1285.  De  la  prinse  de  l’evesque  de  Lyege.  Comment  le 
traitié  fut  fait  à  Peronne  entre  le  roy  de  France  et  le  duc 
de  Bourguoigne  ;  et  d’unes  lettres  que  le  roy  envoia  es 
bonnes  villes  de  son  roiaulmeb  XXXIX. 

Endementiers  que  ces  deux  armees,  ainsy  prochaines 
l’une  de  l’autre,  sejournoient  illec,  les  Lyegois  espe- 
rans  que  le  roy  et  le  duc  auroient  battaille  ensamble, 
dontilz  donnoient  desja  en  leurs  corages  la  victoreau 
roy,  sicque,  persévérant  en  leur  oultrecuidance  et  en 
l’aguillon  hayneuz  et  mortel  qu’ilz  avoient  audit  duc, 
commencèrent  à  fortiffier  la  cité  de  Lyege,  où  ils  ap- 
,  pelerent  venir  tous  maulvaiz  garnemens  quy  en  avoient 
esté  debouttez  et  qui  se  tenoieut  espaves  par  le  pays, 
où  ilz  povoient  le  mieulz  :  lesquelz,  depuis  qu’ilz  se 


\ .  Le  second  paragraphe  de  ce  chapitre  est  imprimé  dans  les  Mé¬ 
moires  de  Philippe  de  Comines  (III,  17  et  18),  édit,  de  Lenglet-Du- 
fresnoy. 

trouvèrent  layans,  se  prindrent  à  esmouvoir  le  peuple, 
telement  que,  le  xe  jour  d’octobre,  ilz  envoiserent, 
comme  tout  le  commun,  à  issir  de  la  cité,  tant  qu’ilz 
furent  ung  grant  nombre  aiant  tous  maulvaise  voul- 
lenté.  Si  s’en  allèrent  droit  à  Tongres,  où  ilz  trouvè¬ 
rent  leur  evesque,  adcompaignié  du  seigneur  de  Hum- 
bercourt  *,  avec  plusieurs  autres  seigneurs  et  gens  de 
guerre,  tant  de  ceulz  que  il  avoit  cueillis  en  Brabant 
et  en  Henaut,  comme  d’aulcuns  que  le  duc  Charles  y 
avoit  envoiez,  soy  tousjours  doubtant  de  la  rébellion 
desdis  Lyegois;  lesqueîz,  adont,  par  faulte  de  guet, 
entrèrent  si  soubdainement  dedens  Tongres,  qu’ilz  y 
prindrent  leur  evesque,  ledit  seigneur  de  Humbercourt 
et  autres,  ausquelz  ilz  occirent  plusieurs  de  leurs  gens 
et  pillèrent  la  ville.  Puis,  ce  fait,  s’en  retournèrent  en 
leur  cité,  où  ilz  emmenerent  leur  evesque  prisonnier 
avec  plusieurs  autres,  mais  ilz  laissèrent  aller  le  sei¬ 
gneur  de  Humbercourt  sur  sa  foy. 

Tandis  que  ces  choses  se  faisoient  ainsi  que  dit  est, 
et  que  le  roy  se  tenoit  adez  sur  la  riviere  d’Oise,  et  le 
duc  de  Bourguoigne  sur  la  riviere  de  Somme ,  où  ilz 
furent  jusques  en  octobre,  le  duc  de  Bretaigne  prinst 
traitié1  2  avec  leroy,  Dieu  scet  quel  :  et  lors  aussi,  parmy 
la  paine  et  diligence  du  conte  de  Saint  Pol  et  du 
cardinal  d’Angiers3,  qui  de  par  le  roy  furent  plusieurs 

1 .  Guy  de  Brimeu,  seigneur  de  Humbercourt.  Décapité  le  3  avril  1476, 
v.  s.  (Anselme,  VIII,  67.) 

Le  traité  d’Ancenis,  passé  le  10  septembre  1468  entre  le  roi  et  le  duc 
de  Bretagne.  Ratifié  par  ces  deux  princes  le  18  du  même  mois.  (Morice, 
Mémoires ,  III,  188.) 

3.  Jean  Balue,  nommé  à  l’évêché  d’Évreux,  en  1464,  puis  à  celui 
d’Angers,  obtint,  1467,  le  chapeau  de  cardinal.  Mort  au  mois  d’octobre 
1491.  (Dreux  de  Radier,  Bibl.  historique  du  Poitou ,  I,  417  et  suiv.) 

fois  envoiez  devers  le  duc  à  Peronne,  le  traitié  se  fist 
entr’eulz  et  telement,  que,  pour  ce  plus  asseurer,  le 
roy  se  party  de  Noyon  à  privée  maisnie,  pour  venir  à 
Peronne ,'  où  le  duc  estoit.  Si  mena  avec  luy  l’arche- 
vesque  de  Lyon1  et  le  duc  de  Bourbon2,  son  frere;  et 
aussi  y  estoient  le  cardinal  d’Angiers,  le  conte  de  Saint 
Pol  et  aulcuns  autres  ;  auquel  roy  le  duc  envoia  deux 
cens  lances  pour  le  conduire,  et  luy  mesmes  en  per¬ 
sonne  alla  à  son  encontre,  et  luy  fist  reverence,  tele 
comme  il  devoit;  mais  le  roy  ne  voult  le  laissier  des¬ 
cendre  de  son  cheval,  puis  entrèrent  dedensla  ville  de 
Peronne3,  le  roy  tenant  sa  main  sur  l’espaulle  du  duc. 
Et  ce  fut  le  xe  jour  d’octobre ,  où  le  duc  le  recheut 
moult  honnourablement;  car  le  roy  monstroit  au  duc, 
lors,  grant  signe  d’amour,  et  luy  faisoit  tant  d’hon¬ 
neur  que  merveilles;  et  fmablement  quant  vint  le  xme 
jour  dudit  mois  d’octobre,  le  roy  et  le  duc  jurèrent  la 
paixensamble  sur  une  partye  de  la  sainte  vraye  croix4, 

1.  Charles  II,  duc  de  Bourbon,  cardinal  du  Saint-Siège,  arche¬ 
vêque  et  comte  de  Lyon.  Mort  le  13  septembre  1488.  (Anselme, 
I,  306.) 

2.  Jean  II,  duc  de  Bourbon  et  d’Auvergne.  Mort  le  1er  avril  1488. 
(Anselme,  I,  311.) 

3.  Le  9  octobre....  (Lenglet,  II,  192).  Voir  plusieurs  pièces  con¬ 
cernant  cette  entrée,  dans  Commynes ,  III,  226  à  236. 

4.  Le  traité  porte  la  date  du  14  octobre.  11  est  rapporté  par  Lenglet 
(III,  22).  Wawrin  ne  parle  pas  de  la  scène  orageuse  qui  eut  lieu  entre 
le  roi  et  le  duc  de  Bourgogne  avant  la  prestation  du  serment  sur  la 
sainte  croix.  On  peut  en  voir  les  détails  dans  Commynes  (I,  74),  et  Oli¬ 
vier  de  La  Marche  (532).  Nous  y  ajoutons  la  lettre  suivante,  que  nous  ne 
croyons  pas  avoir  été  encore  publiée  : 

k  Monsieur  Duplessiz,  je  me  recommande  à  vous  tant  comme  je  puis. 
J’ayreceu  voz  lettres,  et,  en  effect,  touchant  ce  que  m'escripviezque  feisse 
envers  le  roy,  qu’il  ne  vous  mandast  point  venir  devers  luy,  je  lui  dis, 
arsoir,  ces  parolles  à  son  retraict,  et  n'y  avoit  presens  que  M.  de  Craon, 


382 


CRONICQUES  D’ENGLETERRE.  [J  468] 

que  le  roy  portoit  sur  luy  ;  laquele  relicque  fut  au  roy 
Charlemaine.  Et  dist  le  roy  Loys,  en  faisant  le  serment 
d’entretenir  la  dite  paix,  qu’il  le  faisoit  sur  ceste  xraye 
croix ,  en  laquele  nostre  seigneur  Jhesuscrist  souffry 
mort  et  passion  ,  que  le  roy  Charlemaine  avoit  con¬ 
quise  en  son  tempz ,  sur  laquele  oncques  roy  ne  fist 
serment  qu’il  ne  tenist,  ou,  s’il  se  parjuroit,  qu’il  ne 
l’en  mesvenist.  Mais,  pour  ce  que  ce  traitié  fait  à  Pe- 
ronne  est  assez  commun  en  plusieurs  lieux  ,  je  m’en 
passeray  atant,  et  aussi  j’en  ay  intencion  de  parler  cy 
aprez  ,  au  plaisir  de  Dieu.  Non  obslant  laquele  chose, 
je  voeil  faire  mention  de  la  teneur  d’unes  lettres  que 

Jehan  d’Aunay,  Navarrot  et  le  barbier  :  «  Sire,  monsieur  Duplessiz  m’a 
«  envoyé  ung  homme  et  m’a  rescript  comment  il  avoit  entendu  que  vous 
«  en  alu  z  au  Liege,  dont  il  est  en  la  plus  grant  perplexité  que  fut  oncques 
«  povre  homme.  Toutesfoys,  sire,  il  ne  vous  vouldroit  faillir  de  corps 
«  ne  de  biens,  et  dit  que,  si  vous  en  avez  nécessairement  à  besongner,  et 
«  deust  il  mourir,  si  viendra  il;  mais  il  scet  de  vray  que  s’il  vient  que 
«  il  est  mort,  et  pour  ce,  Sire,  si  vostre  bon  plaisir  estoit  qu’il  vous  alast 
«  actendre  à  Meaulx  ou  à  Paris,  il  le  feroit  très  voulentiers  :  et  s’il  vous 
«  plaisoit  luy  donner  quelque  charge,  il  le  feroit  très  diliigemment.  »  Le 
roy  fut  bien  content  de  vous,  et  dit  qu’il  veoit  bien  que  s’il  vous  mandoit, 
cpie  vous  vendriez,  et  fust-il  au  bout  du  monde  ;  mais  que  s’il  vous 
mandoit,  vous  mourriez  de  paour  en  chemyn  :et,  pour  ce,  que  vous  le 
alissiez  actendre  à  Paris  ou  à  Meaulx,  où  mieulx  vous  sembleroit,  et  que 
incontinent  que  sarez  qu’il  sera  à  Meaulx,  se  vous  n’y  estes,  que  y 
venez. 

«  Des  nouvelles  de  par  de  ça,  je  vous  asseure  que,  jusques  vendredi 
environ  dix  heures,  le  roy  faisoit  très  piteuse  cliiere  et  avoit  grant  paour 
d’estre  arresté,  et  si  avoit  toute  sa  compagnie  ;  car  monseigneur  de 
Bourgongne  vint  environ  neuf  heures  du  matin  devers  luy,  et  luy  dist 
queill’avoit  trompé,  et  qu’il  l’avoit  amusé  là  :  et,  cependant,  avoit  fait 
tuer  monseigneur  du  Liege  et  ses  gens,  et  que  incontinent  qu’il  partiroit 
pour  aler  au  Liege,  ses  gens  estoient  tous  prestz  pour  luy  donner  à  la 
queue.  Le  roy  respondit  saigement,  sans  s’effroyer,  et  luy  dist  que  non 
avoit,  et  que  pour  riens  il  ne  le  vouldroit  avoir  fait  faire;  et  que  s’il  le 
vouloit  bien  asseurer  en  jurant  la  paix  finalle,  qu’il  iroit  en  personne 

le  roy  Loys  envoia  parmy  les  bonnes  villes  de  son 
royaulme,  adfin  que,  pour  ycelle  paix,  ilz  rendissent  à 
Dieu  grâces  etloenges,  en  faisant  processions,  Testes  et 
sollempnitez,  ainsi  que  le  duc  l’avoit  fait  faire  à  Pe- 
ronne,  le  propre  jour  qu’elle  fut  jurée,  comme  dit  est, 
desqueles  lettres  la  teneur  s’ensieult.  «  Cbiers  et  bien 
amez,  vouspovez  avoir  sceu  que,  depuis  certain  tempz 
en  cha,parolIes  ont  esté  tenues  entre  nos  gens  et  ceulz 
du  conseil  de  nostre  frere  de  Bourguoigne,  pour  par¬ 
venir  à  apointement  des  differens  quy  estoient  entre 
nous  et  luy,  et  telement  y  a  esté  procédé,  que,  pour  en 
prendre  aulcune  bonne  conclusion,  sommes  venusjus- 

à  l’encontre  des  Liegeoys,  pour  luy  donner  à  congnoistre  qu  il  n’estoit 
pas  ainsi  que  on  luy  avoil  rapporté.  Monseigneur  de  Bourgongne  1  ac¬ 
corda  très  voulentiers,  et  fut  la  paix  juree,  d  une  part  et  d  autre,  sur  lÆ 
vraye  croix  :  et,  sur  ce  point,  s’en  vont  au  Licge  ;  mais  je  cuyde  que 
avant  qu’il  soit  troys  ou  quatre  jours,  que  on  aura  nouvelle  qu  ilz  s  en 
sont  fuiz,  car  ilz  ne  sont  pas  puissans  pour  actendre  1  armée  que  mon¬ 
seigneur  de  Bourgongne  a  jà  dedans  ledit  pays.  Et,  ce  fait,  s  en  retour¬ 
nera  le  roy  par  Nostre  Dame  de  Liesse,  et  de  là  à  Meaulz  .  et  vous  as- 
seure  que,  touchant  sa  personne,  il  n’y  a  nul  danger;  car,  s  il  s  en  voulcit 
venir,  il  le  pourroit  faire  à  toute  heure.  Sa  garde  arrive  aujourd  uy  de¬ 
vers  luy.  Pour  ce  que  l’armée  du  roy  est  tousjours  eniiere,  monseigneur 
de  Bourgongne  douhte  que  on  luy  veille  faire  quelque  estrange  tours; 
et,  à  cesle  cause,  m’envoye  devers  ujxmsieur  le  grant  maistre  pour  faiie 
deppartir  les  gens  d’armes  :  et  croy  que  s  ilz  estoient  deppaitiz  que  le 
roy  s’en  viendroit.  Ilz  partent  aujourd’uy  de  Bapaumes,  et  s  en  vont  à 
Cambray  et  de  là  au  Quesnoy,  où  ilz  ourront  toutes  nouvelles  ;  et  suis 
d’oppinion  que  le  roy  n’yra  plus  avant  et  s  en  retournera.  Je  n  ay  point 
baillé  voz  lettres  au  roy,  pour  ce  qu’il  n’en  estoit  nul  besoing.  Et  sur  ce 
point,  je  vousdis  à  Dieu,  auquel  je  prie,  monsieur  Duplessiz,  mon  amy, 
qu’il  vous  doint  tout  ce  que  votre  cueur  desire,  sans  qu’il  s’en  puisse 
rien  faillir.  Escript  à  Roye,  le  XVIe  d’octobre  (1468). 

a  Cely  qui....  ( déchiré ) 

«  J.  de  T  »  ....  (déchire). 

(Bill,  imp .,  Mss fonds  Gaignières,  n°  2893,  fol.  166 y) 

ques  en  la  ville  de  Peronne  ,  ouquel  lieu ,  aprez  plu¬ 
sieurs  parlemens  qui  ont  esté  entre  nous  et  nostre 
dit  frere ,  est  telement  besongnié  que  aujourd’huy, 
grâces  au  Créateur,  avons,  nous  et  nostre  dit  frere, 
es  mains  du  cardinal  d’Angiers,  presens  aulcuns  sei¬ 
gneurs  de  nostre  sang,  prélats  et  autres  personnes 
notables  en  grant  nombre ,  tant  de  nostre  partye 
que  de  nostre  dit  frere ,  juré  paix  final  bien  et  sob 
lempnelement,  sur  la  vraye  croix ,  et  promis  ayder, 
deffendre  et  secourir  l’un  l’autre ,  à  perpétuité  et  à 
jamais;  et,  avec  ce,  avons  juré  es  mains  l’un  de 
l’autre,  sur  la  dite  vraye  croix  ,  le  traitié  d’Arras,  sur 
les  censures  et  constraintes  en  ycellui  contenues,  et 
autres  quy  concordialement  ont  esté  advisees ,  par- 
durablement  pour  demourer  en  grant  confidence  de 
paix  et  amistié  ;  et  incontinent  ce  fait ,  nostre  dit 
frere  de  Bourguoigne  a  ordonné,  en  rendant  grâces  et 
loenges  à  Dieu,  nostre  créateur,  faire  par  les  églises 
en  son  pays,  et  desjà  en  ceste  ville,  en  grant  sollemp- 
nité  ,  celebrer  processions  et  loenges  de  communaul- 
tez1.  Et  pour  ce  que  nostre  dit  frere  a  eu  nouvelles  que 
les  Liegois  ont  prins  leur  evesque,  son  cousin  et  le 
nostre ,  à  quoy  il  est  délibéré  remedier  par  toutes  les 
fâchons  à  luy  possibles,  il  nous  a  supplié  et  requis,  en 
laveur  dudit  evesque,  nostre  prochain  parent ,  lequel 
en  son  bon  droit  sommes  tenus  de  secourir,  que  nostre 
plaisir  si  feust  d’aller  jusques  es  marches  de  Eyege 
prochaines  d’icy  :  ce  que  lui  avons  acordé2.  Et 

1 .  Var.  :  «  Et  desja  a  fait  faire  en  cette  ville,  à  grant  solemnité,  proces¬ 
sions  et  louanges  par  tout  son  peuple  et  communaulté.  »  ( Bill .  imp.,  Mss., 
fonds  Dupuj ,  n°  724.) 

2.  Le  seigneur  de  Haynin  dit  dans  ses  Mémoires  (I,  137)  que  :  «  La 

menons  en  nostre  compagnie  clés  gens  de  nostre  or¬ 
donnance  ,  desqnelz  nostre  cousin  le  connestable  à  la 
charge ,  en  esperance  de  brief  retourner,  moyennant 
l’ayde  de  Dieu.  Et  pour  ce  que  les  choses  sont  au 
bien  de  nous  et  de  tous  nos  subgetz,  nous  vous  en 
rescripvons  présentement,  pour  ce  que  sommes  cer¬ 
tains  que  de  ce  serrez  bien  joyeulz,  et  adfin  que  en 
fachiés  pareille  sollempnité  qu’en  a  fait  nostre  dit  frere 
et  cousin.  Donné  à  Peronne,  ce  xime  jour  d’octobre 
mil  quatre  cens  lxviii.  Ainsi  signé  :  Loys,  Meurin.  » 

1286.  D’une  comete  qui  fut  veue  vers  le  pays  de  Lyege  ; 
puis  dist  comment  la  cite  de  Lyege  fut  destruite  et  mise 
en  ruyne  par  le  duc  de  Bourguoigne.  XL. 

Au  tempz  dont  nous  parlons,  fut  veue  une  estoille 
comete1  au  ciel,  ayant  queue  par  aparance  de  la  lon¬ 
gueur  d’une  lance,  flamboyant  comme  une  chandeille 
pâlie,  en  la  partye  de  septentrion  prez  d’occident,  la- 
quele  tendoit  droit  au  pays  de  Lyege,  là  où  le  roy  de 
France  et  le  duc  de  Bourguoigne  estoient  jà  allez, 
comme  je  dirai  tantost.  De  laquele  comete  disoient  les 
clercz  qu’elle  signifioit  la  mort  d’aulcun  grant  prince 
ou  destrution  de  quelque  pays,  si  comme  il  en  advint 

volonté  du  roy  feust  telle  qu’il  voloit  venir  en  Liege  avecq  le  duc,  comme 
aussy  il  fit,  voulant  déclairer  que  les  Liégeois  avoyent  tort  de  le  renom¬ 
mer  en  leur  faict,  combien  qu’on  sçavoit  bien  les  choses  passées  d’entre 
le  roy  et  les  Liégeois.  Car  au  faictz  des  princes  il  ne  faut  presser  de  si 
prez  :  c’est  assez  d’entendre  leurs  faictz  et  prendre  de  bonne  part  leurs 
excusences  ou  déchargés  ,  moyennant  que  l’on  soyt  tousjours  à  sa 
garde.  » 

1.  Ce  qui  concerne  cette  apparition  est  imprimé  dans  les  Mémoires 
de  Philippe  de  Comines  (III,  84,  édit,  de  Lenglet-Dufresnoy).  On 
peut  voir  la  description  de  cette  comète  clans  Chastellain  (474). 
ii  25 

en  Lyege  tantost  aprez  ;  car,  le  xvie  jour  dudit  mois 
d’octobre  an  lxviii,  se  partyrent  de  Peronne  le  roy  de 
France,  atout  une  partye  de  son  ordonnance,  et  le  duc 
de  Bourguoigne1,  atoute  son  armee  grande  et  redou¬ 
table,  pour  aller  au  dit  pays  de  Lyege,  ouquel  estoient 
jà  entrez  grant  noblesse  de  Bourguoigne,  en  la  com- 
paignie  de  messire  Plielippes  de  Savoie ,  conte  de 
Bresse2,  frere  au  duc  de  Savoie3,  jusques  au  nombre 
de  xiii  ou  xiiiicz  lances4,  et  avoit  le  roy  commande 
aller  avec  lui,  en  ce  voyage  de  Lyege,  sa  grant  garde 
et  la  petite  garde  d’hommes  d’armes  et  d’archiers, 
promptement. 

En  tyrant  vers  Lyege,  le  roy  voult  faire  ung  pelri- 
nage  à  Nostre  Dame  de  Haulz,  où  il  alla  à  simple  estât, 
tandis  que  le  connestable  menoit  ses  gens  d’armes  avec 
le  duc;  puis  son  pelrinage  adcomply,  se  retyra  en  la 
brigade;  mais  avant  qu’ilz  parvenissent  au  pays  de 
Lyege ,  les  Bourguignons  avoient  jà  reprins  et  pillié 
Tongres  et  autres  places.  L’armee  du  duc  de  Bourguoi¬ 
gne  entree  ou  dit  pays  de  Lyege ,  tous  les  Lyegois  se 
monstrerent  obeissans  à  luy,  eulzdu  tout  excusant  sur 
ceulz  de  la  cité  quy  avoient  recommencié  la  guerre; 
c’est  à  scavoir  ceulz  de  Saintron,  de  Huy,  de  Tuin,  de 
Tongres  et  de  plusieurs  autres  places,  que  le  duc  ne 


1.  Ils  partirent  de  Péronne  le  quinze,  et  allèrent  coucher  à  Cambray 
le  17.  (Lenglet,  II,  192.) 

2.  Philippe  de  Savoie,  comte  de  Baugé,  seigneur  de  Bresse.  Monté  sur 
le  trône  ducal  en  1496.  Mort  le  7  novembre  1497.  ( Guicheson,  II, 
164-173.) 

3.  Amédée  IX.  Mort  la  veille  de  Pâques  1472.  (Guichenon,  II,  122, 
130.) 

4.  Le  Mss.  fonds  Dupuy,  n°  724,  ajoute  «  et  povoient  estre  de  IX  à 
X  mille  chevaulx.  » 

voult  que  on  leur  feist  quelconcque  grief.  Si  se  tyra 
toute  Farmee  devant  la  cité,  et  furent  assegiés  de  toutes 
pars  ceulz  de  layans,  quy  avoient  réparé  leurs  portes, 
tours  et  murailles,  et  partout  grandement  fortiffié.  Le¬ 
quel  siégé  fut  mis  le  xxvie  jour  d’octobre,  et  les  pre¬ 
miers  trois  jours  ceulz  de  dedens  saillirent  toutes  les 
nuitz  par  divers  lieux ,  bouttant  les  feux  parmy  Fost  ; 
en  quoy  ilz  Firent  grant  dommage1  et  y  tuerent  plusieurs 
personnes.  En  especial,  l’une  des  nuits,  par  faute  de 
guet,  ilz  vindrent  jusques  au  quartier  du  duc,  où  ilz 
occirent  Jacques  de  Launoy,  seigneur  de  Willerval2 3, 
et  deux  escuiiers  de  Fescuirie  du  duc;  lequel  ilz  eus¬ 
sent  tué  en  son  logis,  sans  remede,  se  ne  feussent  ses 
arcliiers  de  corpz,  avec  tous  ceulz  de  dedens.  Si  n’es- 
toientpas  plus  de  vu  àvmcz3  hommes  Lyegois,  lesquelz 
portoient  la  croix  saint  Andrieu  ,  comme  les  gens  du 
duc,  et  cryoient  :  «  Bourguoigne  !  Bourguoigne  !  »  En 
vérité,  se  ilz  eussent  sceu  le  cry  de  la  nuit,  ilz  eussent 


1 .  Voyez  le  curieux  récit  qu’en  fait  Commvnes  (I,  185-187).  Voici  ce 
qu’en  dit  le  seigneur  de  Haynin  (140)  :  cc  Feust  le  roy  et  monseigneur  le 

duc  logé  à  la  Haute-Brassine .  Les  hostes  du  duc  de  Bourgoigne  et 

du  roy  estantz  logez  à  la  porte  de  Sainete-Waubourg  ès  faubourgs, 
firent  un  veu  de  sortir  de  la  cité  et  venir  tuer  chacun  son  boste,  à  sça- 
voir  le  roy  et  le  duc,  ou  ilz  mourroyent  en  la  paine;  et  de  faict,  sor¬ 
tirent  avecq  quelques  compagnons  asseurez,  et  parvindrent  jusques  au 
logis  du  roy,  et  jusques  à  la  cuisine  du  duc,  où  ils  trouvèrent  la  lavan¬ 
dière  nommée  l’Abbesse,  et  la  navrèrent  très-fort,  et  aucuns  hommes 
aussi  ;  et  eut  ung  desdictz  Liégeois  desjà  monté  sur  le  logis  de  mondict 
seigneur  le  duc,  et  alors  ilz  furent  veuz  et  commencea  la  noise,  et  y  en 
eut  quatorze  tuez  :  les  autres  se  sauvèrent.  Le  sieur  de  Gapanes  eut  les 
accoustes  celle  nuiet  ;  mais  oncques  ny  luy,  ny  ses  gens  n’apperceurent 
riens  de  leur  venue,  à  la  saillie  qu’ilz  avoyent  faiete.  x> 

2.  Jacques  de  Lannoy,  seigneur  de  Villerval,  mort  sans  postérité. 
(Anselme,  VIII,  77.) 

3.  Sept  à  VIII'*  hommes,  selon  le  manuscrit  ci-dessus  mentionné. 

fait  un  bien  grant  meschief;  mais  enfin  ilz  furent  du¬ 
rement  rebouttez,  et  en  y  eut  plusieurs  occis.  En  la- 
quele  nuit  propre,  ilz  tuerent1  aussi  plusieurs  notables 
personnes  [de  la  garde  du  roy]  ;  mais  ilz  furent  pa¬ 
reillement  très  ruddement  rebouttez  par  les  archiers 
du  roy,  qui  s’i  portèrent  vaillamment,  et  aussi  flst  le 
roy  mesmes. 

Le  duc  de  Bourguoigne,  pensant  au  dommage  qu’il 
âvoit  reclieu  celle  nuit ,  et  au  très  grant  péril  ou  il 
avoit  esté  par  ces  Lyegois,  se  délibéra,  du  consente¬ 
ment  du  roy,  d’assaillir  la  ville  lendemain  au  matin , 
qui  estoit  dimence ,  penultisme  jour  «d’octobre  ;  en 
laquele  cité  ilz  estoient,  selon  renommee,  de  mi  à 
vcz  hommes  d’armes,  sans  ceulz  du  commun  quy  y 
estoient  en  très  grant  nombre.  Et  disoit  on  que  l’ar- 
chevesque  de  Coullongne2  et  le  viel  duc  de  Gueldres3 
avoient  envoiez  grans  gens  ausdis  Lyegois,  pour  les 
ayder  à  deffendre  leur  cité. 

Or,  doncques,  ce  dimence  le  duc  fist  mettre  tous  ses 
gens  en  bonne  ordonnance ,  pour  envahir  la  cité  de 
tous  costez.  Si  commença  Bassault  moult  dur  et  terri¬ 
ble;  mais aulcuns  Lyegois  quy  se  furent  mis  dedens  le 
vingnes  de  la  cité  assaillirent  si  vivement  une  compai- 
gnie  d’archiers  Bourguignons,  qu’ilz  les  misrent  en 
desroy,  et  firent  fuyr  bien  demy  trait  d’arc  ;  mais  les 

1.  Var.  :  a  En  la  propre  tente  du  roy,  qui  estoit  là  près,  tuerent  en 
celle  nuit  plusieurs,  etc.  t>  ( Bïb .  imp.,  Ms  s fonds  Dupuy,  n°724.) 

2.  Robert  de  Bavière,  comte  Palatin.  Elu  archevêque  de  Cologne  le 
30  mars  1463.  Mort  en  prison,  en  1480.  ( Art  de  vérifier  les  dates,  III, 
279.) 

3.  Arnould  d’Egrnont,  duc  de  Gueldres.  Mort  le  24  février  1473.  [Art 

de  vérifier  les  dates,  III,  183.) 

hommes  d’armes  qui  sievoient  ces  archiers,  pour  as¬ 
saillir  à  ce  costé ,  rabusquerent  telement'les  dis  ar¬ 
chiers  qu’ilz  les  ralyerent  en  bonne  voullenté  :  le  duc 
mesmes  en  batty  aulcuns  et  tua  deux  ou  trois,  pour 
donner  crainte  aux  autres.  Il  fut  commune  renommee 
que  le  seigneur  de  Ravestain1  et  le  seigneur  de  Bievres, 
messire  Jehan  de  Reubempré2,  commencèrent  l’as- 
sault,  et  lors  fut  la  cité  envahie  de  toutes  pars,  si  ter¬ 
riblement,  que,  au  chief  de  demve  heure,  ceulz  de 
layans,  en  très  grant  nombre,  se  tyrerent  ensamble, 
prindrent  leurs  femmes  et  enfans ,  et  de  leurs  biens 
autant  que  porter  en  povoient  en  celle  tempeste,  si 
habandonnerent  la  cité  et  se  trayrent  ou  pays  de 
Francimont,  dedens  les  bois,  qui  là  font  le  commen¬ 
cement  de  la  forest  d’Ardenne,  qui  est  moult  grande. 
Et  ceulz  demourans  en  la  cité  de  Lyege  se  deffendi- 
rent  le  mieulz  qu’ilz  peurent,  et  disoit  on  lors  que 
les  femmes  résistèrent  plus  vaillamment  que  les  hom¬ 
mes  ;  mais  enfin,  par  quelque  resistence,  ne  purent 
porter  le  faix ,  ains  fut  la  cité  prinse  par  force.  Si  y 
entrèrent,  de  toutes  pars ,  François  et  Bourguignons, 
dedens  la  cité  qui  fut  à  ceste  fois  toute  courue  et 
pillyé. 

À  l’entrer  en  celle  cité  de  Lyege ,  le  roy  fist  au 
duc  si  grant  honneur  qu’il  porta  l’enseigne  Bourgui¬ 
gnonne,  c’est  à  scavoir  la  croix  Saint  Andrieu  ,  et  si 
la  fist  porter  à  tous  ceulz  de  sa  partye,  que  envis,  que 
voullenliers3. 

1.  Voy.  ci-dessus,  p.  355,  note  2. 

2.  Jean  de  Rubempré,  seigneur  de  Bievre.  Tué  au  siège  de  Nancy,  le 
5  janvier  1477.  (L)e  la  Morlière,  61  et  suiv.) 

3.  Le  seigneur  de  Haynin  dit  aussi  (I,  142)  que  le  roi  entra  dans  la 

1287.  Comment  le  roy  de  France,  aprez la  prinse  de  Lyege, 
s’en  alla  en  pelrinage  à  Nostre  Dame  de  Lyesse  :  com¬ 
ment  les  gens  du  duc  de  Bourguoigne  pillèrent  la  cité,  et 
comment  elle  fut  arse  et  destruite.  XLI. 

Aprez  que  la  cité  de  Lyege  fut  prinse,  comme  dit  est, 
par  ung  dimence,  le  roy  de  France  s’en  party  le  mer- 
quedv  ensievant.  Si  le  convoia  le  duc  jusques  sur  les 
champz,  puis  luy  bailla  messire  Phelippe  de  Creveceur 
et  aulcuns  autres  seigneurs  de  son  liostel,  qui  le  con- 
duirent  jusques  à  Leesse  faire  son  pelrinage,  comme 
promis  l’avoit  ;  et  quant  le  roy  eut  illec  fait  sa  dévotion 
devant  l’ymage  de  Nostre  Dame,  presens  tous  les  no¬ 
bles  seigneurs  assistens,  il  jura  de  rechief  à  entretenir 
la  paix  faite  entre  luy  et  le  duc  de  Bourguoigne,  sans 
jamais  aller  au  contraire  ;  disant  que  mesadvenir  luy 
peust  de  corpz  et  de  ame  ,  s’il  n’eniretenoit  tout  ce 
qu’il  avoit  promis  et  juré.  Et  mesmement,  fist  il  tan- 
tost  aprez,  publier  parmy  son  royaulme  que  nul  ne 
parlast  ou  murmurast  contre  ledit  traitié,  ne  contre 
l’honneur  du  duc  de  Bourguoigne,  et  qu’on  ne  feist 
chansons  ou  ditiers,  sur  paine  de  grosses  pugnitions. 

Le  duc  retourné  en  la  cité  de  Lyege,  aprez  le  parle¬ 
ment  du  roy,  il  donna  1  espace  de  x  jours  à  ses  gens 
pour  tout  à  leur  aise  ycelle  pillier  et  butiner;  puis  fist 
abattre  les  proucliaines  maisons  de  trois  églises,  c’est 
cà  scavoir  de  Saint  Lambert,  de  Saint  Pol  et  de  je  ne 
scai  quele  autre,  adfm  d’ycelles  préserver  du  feu  ;  car, 
incontinent  ce  fait ,  il  fist  embraser  la  ville  de  toutes 


ville,  «  portant  pour  celle  fois  la  croix  sainct  Andrieu,  et  son  espée  toute 
nue  en  sa  main,  disantz  aux  compagnons  :  «  Avant,  enfans,  criez  Bour¬ 
et  gogne.  n 

pars.  Et  ainsi  fut  destruite,  à  celle  fois,  la  noble  cité  de 
Lyege,  qui  tant  avoit  esté  riche  et  puissant.  Puis  s’en 
party  le  duc  pour  aller  à  Tret là  où  il  rassembla  son 
armee  tele  qu’il  le  polt  avoir,  quy  fut  moult  petite 
au  regard  de  celle  qu’il  avoit  eue  auparavant;  car  la 
pluspart  de  ses  menues  gens  de  Pycardie,  de  Flan¬ 
dres  et  de  Henault  s’en  estoient  tyrez  en  leurs  maisons, 
pour  porter  à  saulveté  le  butin  qu’ils  avoient  concquis: 
dont  le  duc  fut  merveilleusement  courouchié  et  non 
sans  cause ,  pourveu  qu’il  voulloit  faire  aucune  chose 
en  la  conté  de  Francimont,  quy  est  du  pays  de  Lyege, 
et  où  les  fugitifs  s’estoient  retrais.  Touteffois  le  duc, 
atout  les  Bourguignons  qui  lui  estoient  demeurez ,  et 
les  gentilzhommes  des  autres  pays,  atout  ce  qu’il  leur 
estoit  demouré  de  gens ,  entra  oudit  pays  de  Franci¬ 
mont,  poursievant  ses  annemis ,  tant  feust  le  tempz 
divers  et  yvernal ,  avec  ce  que  le  pays  est  plain  de 
bois  et  marescages;  mais  enfin,  voiant  que  peu  y  po- 
voit  prouffiter,  quant  à  ceste  heure,  aprez  ordonnance 
faite  pour  la  garde  de  sa  concqueste,  il  deffist  son 
armee. 

1288.  Comment  le  duc  Charles  fist  son  entree  en  sa  ville 
d’Arras  ;  et  comment  il  fist  illec  assambler  les  trois  Es¬ 
tas  du  pays  d’Artois.  XLIJ. 

Le  xvie  jour  de  mardi,  an  dessus  dit1 2,  le  duc  Charles 
de  Bourguoigne  fist  son  entree  en  sa  ville  d  Arras,  chief 


1.  Treicht  sur  Meuse  (Mestriecht).  Le  dqc  arriva  en  cette  ville  le 
10  novembre  et  y  resta  jusqu’au  12.  (Lenglet,  II,  193.) 

2.  1468,  v.  s.,  Pâques  tombant,  en  1469,  le  2  avril. 

de  la  conté  d’Artois1.  Si  se  loga  en  la  cité,  delez  la 
ville,  pour  fnyr  la  pestillence  de  impedimie  qui,  ceste 
année,  avoit  couru  parmy  Arras.  Et,  adont,  allèrent  le 
commun  au  devant  de  luv,  à  plus  devcz  torses  ardans, 
le  recbepvant  moult  honnourablement,  et  aussi  estoit 
l’ordonnance  de  son  estât  moult  triumphante  ,  car  il 
avoit  cent  chevalliers  chambellans,  dont  les  x  estoient 
tousjours  comptez  à  ses  propres  guages  ;  les  xx  ser¬ 
vaient  quatre  mois  l’an  ,  et  les  autres  à  trois  mois.  Sy 
avoient  cliascun  vi  chevaulz,  et  chascun  cliief  bouche 
à  court,  et  xvm  patars  par  jour  ;  et  ceulz  des  autres 
offices  à  l’avenant. 

Ceulz  d’Arras,  pour  le  corpz  de  la  ville,  donnèrent 
au  duc ,  en  son  joyeulz  advenement ,  de  riches  dons 
en  vaiselle  d’argent  et  or  monnoié  ;  et  en  celle  ville 
d’Arras,  avant  sa  venue,  avoit  il  fait  assambler  les 
trois  Estas  du  pays  d’Artois ,  ausquelz  il  demanda 
ayde  de  deux  cens  Liim  frans,  pour  supporter  les 
frais  qu’il  avoit  soustenus  en  ses  guerres ,  à  payer 
en  vi  ans  ;  lesquelz  luy  accordèrent,  non  pas  toutes- 
voies  de  leur  bon  gré,  deux  aydes  à  payer  chascun  an, 
vi  ans  durant ,  montant  chascune  xml™  frans.  Et  se 
tint  en  la  dite  cité,  lez  Arras,  jusques  au  xxme  jour  du 
dit  mois  de  marc,  qu’il  se  tyra  à  Hesdin  ,  où  madame 
sa  femme  avoit  esté,  premièrement,  très  honnourable¬ 
ment  recheue  ,  et  aussi  fut  il  quant  il  y  vint ,  qui  fut 
environ  la  fin  de  Quaresme  ou  dit  an. 


1.  Le  manuscrit  cle  Dupuy,  déjà  cité,  ajoute  :  «  Dont  il  estoit  sei¬ 
gneur,  et  n’y  avoit  esté  depuis  le  trespas  du  duc  Phelippes,  son  pere.  » 

1289.  Comment  le  duc  d’Austrice  vint  devers  le  duc  de 
Bourgu oigne  :  comment  il  luy  vendy  la  conté  de  Farrette  ; 
comment  le  roy  fîst  mettre  en  prison  le  cardinal  d’An- 
giers  et  plusieurs  aultres  ;  et  comment  le  seigneur  de 
Crequy  alla  en  Engleterre.  XLIII. 

En  Fan  mil  imcz  lxix  vint  le  duc  d’Austrice1  devers 
le  duc  de  Bourguoigne,  lors  estant  en  sa  ville  d’Arras2, 
à  l’encontre  duquel  alla  le  duc  Charles  sur  les  cliampz, 
où  il  le  recheut  moult  lionnourablement;  puis  le  mena 
avec  luy  à  Hesdin ,  où  ilz  besongnerent  telement  en- 
samble  que  le  duc  Charles  acheta  de  luy  la  conté  de 
Farrette  pour  le  pris  et  somme  de  cent  mil  escus  d’or3, 
qu’il  en  paya  ;  laquele  conté  sied  entre  les  pays  de 
Bourguoigne  et  de  Luxembourg,  sur  l’Allemaigne. 

En  ce  tempz ,  le  duc  de  Bourguoigne  faisoit  faire  si 
radde  justice  par  tous  ses  pays  que  nul ,  tant  feust 
grant,  n’estoit  espargnié  :  et  ne  valloit  quelque  priere 
humaine  à  respiter  de  mort  homme,  tant  feust  noble 
ou  bien  enlinagié  ,  s’il  l’avoit  desservy.  Et  si  avoit  le 
duc  une  paction  au  roy  que,  par  l’espace  de  trois  ans, 
le  roy  ne  donroit  remission  es  pays  du  dit  duc,  se  luy 
mesmes  ne  le  requeroit  au  roy  par  ses  lettres. 

Environ  ce  tempz  ,  le  roy  fist  emprisonner  le  car¬ 
dinal  d’Angiers,  surnommé  Ballus4,  l’evesque  de  Ver- 

1.  Sigismond,  mort  le  4  mars  1496.  (Herrgott,  VI,  I,  203-212.) 

2.  Leduc  arriva  dans  cette  ville  le  21  mars  1468,  v.  s.  (Voy.  Lenglet, 
II,  193.) 

3.  <t  Cent  mil  florins  d’or.  »  (Commynes,  I,  169.) 

4.  Voy.  ci-dessus,  p.  380,  note  3.  Voici  une  lettre  que  Louis  XI  écrivait 
au  seigneur  de  Bourré,  au  sujet  de  cette  arrestation.  «  Monsieur  Duplessiz, 
envoyez,  incontinent  ces  lettres  veues,  homme  propre  avecques  argent  à 
Montbason,  devers  François  de  Doms,  pour  faire  les  dépens  du  cardinal 

dun1  et  aulcuns  autres,  jusques  à  septgrans  hommes, 
et  fist  saisir  tous  les  biens  meubles  dudit  cardinal , 
exstimez  à  la  valleur  de  deux  cens  mille  escus;  la 
cause  pourquoy  je  ne  sceus  pas  lors  véritablement2. 

En  ce  tempz  aussi,  environ  Pasques,  fut  envoie  en 
Engleterre,  de  partie  duc  de  Bourguoigne,  le  seigneur 
de  Crequy3,  et  aulcuns  autres,  lesquelz  portèrent  au  roy 
Richard  (Edouard)  l’ordre  de  la  Thoison  d’or4  que  le 

depuis  ledit  lieu  jusques  à  Onzain,  et  gardez,  comment  que  ce  soit,  qu’il 
n’y  ait  fautte.  Donné  à  Amboise,  le  XXVIe  jour  de  janvier  (1469,  v.  s.). 

Loys  ;  Le  Clere.  » 

[Bill,  imp .,  Mss.,  fonds  Gaignières ,  n°  303,  fol.  77  recto.) 

Le  cardinal  ne  tarda  pas  à  être  enfermé  dans  une  cage  de  fer,  ainsi  que 
le  prouve  la  pièce  suivante  :  a  A  Guion  de  Broc,  escuier,  seigneur  de 
Vas,  maistre  d’ostel  du  roy  nostre  seigneur,  la  somme  de  LX  liv.  t.  que 
ledit  seigneur  par  sa  cedulle  signee  de  sa  main,  donnée  à  Amboise,  le 
IIe  jour  de  février  mil  IIII  LXIX,  lui  a  ordonnée  et  fait  bailler  comptant, 
ledit  jour,  pour  icelle  être  par  lui  emploiee  à  faire  faire  une  cage  de  fer 
au  chasteau  d’Ouzain,  laquelle  ledit  seigneur  a  ordonné  y  estre  faicte 
pour  la  seureté  et  garde  de  la  personne  du  cardinal  d’Angers.  [Bibl.  imp., 
Mss.,  Suppl,  français,  n°  1499,  fol.  80,  verso.) 

1 .  Guillaume  de  Haraucourt,  élu  évêque  de  Verdun  le  14  octobre  1456, 
fut  aussi  renfermé  dans  une  cage  de  fer,  dont  l’invention  lui  est  attri¬ 
buée  par  Commynes,  liv.  VI,  cliap.  XI.  Il  y  fut  détenu  quinze  ans.  Mort 
le  20  février  1500.  ( Gallia  Christiana,  XIII,  1235-1237.)  Voir  la  des¬ 
cription  de  cette  cage  dans  Sauvai,  tome  III. 

2.  «:  C’est,  dit  Commynes  (I,  207),  pour  ce  que  ledict  cardinal  escrip- 
voit  .à  monseigneur  de  Guyenne,  l’enhortant  de  ne  prendre  nul  aultre 
partaige  que  celluy  que  ledict  duc  de  Bourgongne  luy  avoit  procuré  par 
la  paix  faicte  à  Peronne...,  et  luy  faisoit  remontrances  touchant  ce  cas, 
qui  luy  sembloient  necessaires  :  lesquellez  estoient  contre  le  vouloir  et 
intention  du  roy.  »  Voyez  aussi  la  Chronique  scandaleuse  (Lenglet,  II, 
81),  et  la  déposition  d’un  serviteur  de  l’évêque  de  Verdun  (Salazard, 
IV,  Preuves,  CCLIX). 

3.  Voy.  tome  Ier,  page  306,  note  1. 

4.  Il  avait  été  créé  chevalier  dès  le  dimanche  8  mai  (1468).  —  n  Fit  le 
duc  de  Bourgogne  plusieurs  chevaliers  nouveaux  :  ce  furent  Edouard  IV, 
roi  d' Angleterre,  etc.  »  (Lenglet,  II,  191.) 

duc  luy  envoioit,  adfin  qu’il  feust  des  confrères  du  dit 
Ordre  :  laquele  chose  le  roy  recheut  en  grant  gré.  Si 
porta  le  collier ,  dont  ceulz  de  Londres  firent  grant 
joye  de  feux  et  autres  esbatemens ,  aussi  firent  grant 
partye  des  nobles  et  du  peuple  du  pays. 

1290.  Comment  ung  traitié  fut  fait  entre  le  roy  Loys  de 
France  et  monseigneur  Charles  son  frere  :  comment  le 
duc  de  Bourguoigne  envola  aulcuns  commissaires  parmy 
ses  pays  ;  et  comment  une  ambaxade  d’Engleterre  fut 
envoie  devers  ledit  duc1.  XLIIII. 

m 

L’an  dessus  dit ,  le  vme  jour  de  septembre ,  qui  est 
annuelement  le  jour  de  la  Nativité  de  la  glorieuse 
Vierge  Marie ,  mere  du  Créateur ,  s’acorderent  en- 
samble  le  roy  de  France  et  son  frere;  et,  pour  parler 
l’un  à  l’autre,  fut  fait  ung  pont  sur  la  riviere  de  Brau2, 
à  l’endroit  du  chastel  Charon,  au  lieu  que  l’en  dist  le 
Pont  de  Brau,  lequel  pont  fut  fait  sur  bateaux,  et  au 
milieu  du  pont  estoit  une  loge  de  bois,  dedens  laquele 
avoit  une  barrière  par  le  milieu,  aune  fenestre  quarree, 
où  estoient  deux  barreaux  de  fer,  adfin  qu’en  ycelle 
loge  le  roy  et  son  frere  peussent  parler  ensamble  sceu- 
rement  :  auquel  lieu  ilz  se  trouvèrent  la  veille  de  Nostre 
Dame ,  adcompaigniés  chascun  de  xii  hommes  seul- 

1 .  Le  paragraphe  qui  concerne  l’entrevue  de  Louis  XI  avec  son  frère 
est  imprimé  dans  Lenglet  (III,  107). 

2.  La  rivière  de  Brau  désigne  ici  la  Sèvre  Niortaise  :  le  Pont  Je  Brau 
répond  à  un  village  appelé  le  Brauei  sur  la  carte  de  Cassini  et  placé  sur 
la  rive  méridionale  de  la  Sèvre,  à  très-peu  de  distance  du  bourg  de 
Charon.  On  a  sur  cette  entrevue  un  récit  détaillé  fait  par  un  témoin  ocu¬ 
laire  ;  il  est  imprimé  parmi  les  Preuves  des  Mémoires  de  Commynes 
(III,  260-268). C’est,  très-probablement,  la  source  d’où  Wavrin  a  extrait 
le  sien. 

lement.  Avec  le  roy  estoient  le  chic  de  Bourbon ,  le 
seigneur  de  Beul1,  lesenascbal  de  Poitou2,  etaulres  ix, 
tous  sans  espees  et  sans  dagues,  et  avecques  eulz 
estoient  trois  arcliiers  escochois ,  sans  arcz  et  sans 
trousses;  le  sourplus  des  gens  du  roy,  qui  bien  es¬ 
toient  quatre  mille  clievaulz ,  demourerent ,  par  son 
ordonnance,  à  ung  quart  de  lyeue  prez  de  là.  Avec 
monseigneur  Charles,  le  maisné  tilz  du  roy3,  estoient 
les  seigneurs  de  Villers 4,  de  Malicorne s  et  de  Cour- 
ton  6,  l’evesque  d’Angiers 7,  le  chancellier  de  Bretai- 

m 

1.  Jean,  seigneur  de  Bueil,  comte  de  Sancerre,  amiral  de  France. 
(Anselme,  VII,  817.]  Il  commandait  quatre-vingt-quinze  lances  en  1474. 
(Morice,  Mémoires,  III,  266.) 

2.  Louis,  seigneur  de  Crussol,  sénéclial  de  Poitou.  Mort  en  août  1473. 
(Anselme,  III,  766.) 

3.  Charles  VII. 

4.  Le  témoin  occulaire  ci-dessus  mentionné  dit  «  de  Villars.  »  Jean  de 
Levis,  chevalier,  comte  de  Villars,  grand  maître  d’hôtel  du  duc  de  Berry. 
[Bibl.  imp.,  Mss.,  fonds  français ,  n°  2340,  fol.  718.) 

5.  Jean  Aubin,  seigneur  de  Malicorne,  premier  chambellan  du  duc 
de  Berry.  ( Ibid .,  fol.  719.)  Il  était,  en  1473,  conseiller  et  chambellan  de 
Louis  XI.  ( Bibl .  imp.,  Mss fonds  Gaignières,  n°  7724,  fol.  376.) 

6.  Gilbert  de  Chabannes,  seigneur  de  Curton,  conseiller  et  chambellan 
du  duc  de  Berry.  Mort  en  1493.  (Anselme,  VII,  132.) 

7.  cc  Maistre  Jehan  de  Beau  vau,  fils  naturel  et  légitime  de  nostre  amé 
et  féal  conseiller  et  chambellan  Bertrand  de  Beauvau,  chevalier,  sire  de 
Precigny.  »  (Lettre  de  Charles  VII  au  Chapitre  d’Angers  pour  l’exhorter  à 
élire  pour  évéque  Jean  de  Beauvau  (1447).  Bibl.  imp.,  Mss.,  fonds  dom 
Housseau,  tome  IX,  années  1400-1347,  pièce  n°  3930.)  —  «  Jean  de 
Beauvau,  évêque  d’Angers,  ayant  jugé  un  procès  d’un  chapelain,  sujet 
du  chapitre  d’Angers,  qui  se  prétendait  exempt  de  la  juridiction  de  l’or¬ 
dinaire,  le  chapitre  appela  au  métropolitain  de  Tours,  puis  au  pape;  et 
ce  dernier,  qui  n’était  pas  content  de  l’évéque  parce  qu’il  s'opposait  au 
dessein  de  renverser  la  pragmatique  sanction,  commença  par  l’excommu¬ 
nier,  le  condamna  à  faire  pénitence  dans  un  monastère,  et  lui  ôta  son 
évêché.  »  ( Mémoires  de  la  Société  des  antiquaires  de  V Ouest ,  t.  II,  p.  396.) 
Voici  ce  qu’écrivait  Louis  XI,  à  ce  sujet,  aux  gens  du  parlement,  le 

gne1  et  autres,  jusques  au  nombredevant  dit  ;  ses  autres 
gens,  quy  estoient  environ  vcz  chevaulz,  demourerent 
bien  loingz  du  pont. 

Quant  vint  à  l’aprocher  les  deux  freres  l’un  de  l’au¬ 
tre,  monseigneur  Charles  mist  trois  fois  le  genouil 
en  terre ,  et  si  avoit  la  teste  nue  en  le  saluant  ;  et  le 
roy  luy  dist  qu’il  feust  le  très  bien  venu,  et  que  l’une 
des  choses  qu’il  plus  desiroit  estoit  de  le  veoir  ;  au¬ 
quel  messire  Charles  en  dist  autant,  et  qu’il  estoit  prest 


7  juillet  1467  :  «  Nous  avons  esté  acertenez  que  maistre  Jehan  de  Beau- 
vau,  vü agueres  evesque  d’ Angers ,  pour  ses  faultes  et  démérites,  pour  procez 
deuement  contre  luy  faict  à  la  dénonciation  de  nostre  très  cher  et  très 
amé  cousin  le  duc  de  Calabre,  et  pour  l’esclande  de  1  estât,  vie  et  re¬ 
nommée  dudict  de  Beauvau,  et  à  la  requeste  du  procureur  fiscal  de  cour 
de  Rome,  a  esté,  par  sentence  contre  luy  donnée,  privé,  par  nostre  Sainct 
Pere  le  pape,  en  consistoire  et  par  la  deliberation  des  cardinaulx,  du 
dict  evesché,  de  tous  autres  bénéfices  et  offices  qu’il  tenoit,  et  luy  a  esté 
enjoinct  de  faire  penitence  salutaire  en  certain  monastère.  Laquelle  sen¬ 
tence  nous  a  esté  notiffiee  par  nostre  dict  Sainct  Pere,  afin  de  la  faire 
mettre  à  execution,  etc.  »  {Bibl.  imp.,  Mss.,  fonds  Dupuy ,  n°  762,  fol.  60.) 
Remplacé  dans  son  évêché  par  Jehan  Balue,  il  y  fut  réintégré  peu  après 
la  disgrâce  de  ce  dernier,  que  Louis  XI  fit  emprisonner  vers  le  commen¬ 
cement  de  l’année  1469.  Selon  le  témoin  occulaire,  il  paraîtrait  qu’à  l’é¬ 
poque  de  l’entrevue  des  deux  frères,  il  n’avait  pas  encore  repris  son  titre 
d 'évêque  d'Angers ;  car  celui-ci  le  désigne  ainsi  :  «  Maistre  Jehan  de  Beau¬ 
voir  (Beauvau),  qui  fut  evesque  d’Angers,  »  Mais  le  27  août  1470,  on  le 
voit  apparaître  avec  cette  qualification  dans  un  procès  où  le  duc  de 
Guyenne  a  estoit  opposant  à  ce  que  maistre  Jehan  de  Beauvau ,  evesque 
d'Angers  y  son  conseiller  et  chancelier  y  ne  fut  contraint  procéder  ne  aller 
oultre  en  la  cause  pendant  en  ladite  court  (du  parlement  de  Paris)  en 
matières  de  regale  envers  maistre  François  Hallé,  avocat  du  roy  en  la 
court  de  parlement,  demandeur,  d’une  part,  et  ledit  de  Beauvau,  défen¬ 
deur,  d’autre.  »  {Bibl.  imp.,  Mss.,  Suppl,  fr .,  n"  2873,  pièce  15.  Le¬ 
grand,  tome  XVIII.)  Jean  de  Beauvau  mourut  cc  anno  domini  M.  qua- 
dringentesimo  septuagesimo  nono,  die  23  aprilis.  »  (Hiret,  192.) 

1.  Jean  Rouville,  vice-chancelier  de  Bretagne,  vivait  encore  en  fé¬ 
vrier  1476.  (Anselme,  VIII,  710.) 


39S  CRONICQUES  D’ENGLETERRE.  [1409] 

à  le  servir  de  son  povoir,  luy  supliant  qu’il  voulsist 
eflacer  de  son  cuer  les  choses  passées,  luy  pardonner, 
le  avoir  en  sa  bonne  grâce,  et  pour  bien  recommandé. 
Et  le  roy  luy  dist  plusieurs  fois  qu’il  se  levast.  Si  di¬ 
rent  en  celle  place  l’un  à  l’autre  plusieurs  parolles 
doulces,  amyables  et  courtoises,  et  tousjours  monsei¬ 
gneur  Charles,  en  toute  reverence,  snpplioit  pardon 
au  roy  son  frere  ;  lequel  luy  dist,  adont,  que  tout  luy 
estoit  pardonné ,  et  que  pareillement  meist  hors  de 
son  ceur  toutes  choses  passées. 

Là  furent  maintes  larmes  plourees  de  joie  et  pitié 
par  ceulz  quy  lors  les  veoient  accordez  ensamble. 
Monseigneur  Charles  requist  plusieurs  fois  au  roy  qu’il 
peust  passer  devers  lui  ;  mais,  pour  ce  qu’il  estoit 
tard,  le  roy  ne  le  voult  souffrir  jusques  au  lendemain, 
auquel  jour  furent  mises  planches  :  si  passa  monsei¬ 
gneur  Charles  devers  le  roy  son  frere,  où  plus  de 
xx  fois  se  gecta  a  genoulz  devant  ses  piedz  de  si  bon 
ceur,  par  samblant ,  que  à  grant  paine  povoient  ilz 
parler  1  un  à  1  autre.  Et  lors  se  prindrent  tous  les 
assistens  a  cryer  :  «  Noël  !  »  plourans  et  ryans  de  la 
grant  joye  qu  ilz  avoient  ;  et  le  jour  ensievant  se 
rassamblerent ,  et  fut  leur  acord  fait  par  tele  ma¬ 
niéré  que  le  roy  donna  à  son  frere  la  ducié  de 
Guyenne  et  tout  le  pays  de  Bourdelois  et  de  Poitou, 
avec  toutes  les  apendances  d’iceulz  pays  pour  son 
partage,  et  à  les  tenir  de  la  couronne  de  France  par 
empennage. 

En  ce  tempz ,  le  duc  Charles  de  Bourguoigne  fist 
cryer  parmy  ses  pays  que  tout  homme,  acoustumé 
d  armes  porter,  feust  presl  au  marc  prochain  pour  le 
se i  vii  ou  il  les  volroit  emploier,  et  que  chascun  homme 

d’armes  eust  varie! ,  page  et  ung  archier  à  cheval,  et 
vi  archiers  à  pied.  Et  adfîn  d’avoir  plus  grant  nombre 
de  gens,  il  envoia  commissaires  par  tous  ses  pays, 
pour  prendre  et  mettre  en  sa  main  tous  les  fiefz  et  ar- 
rierefiefz ,  especialement  de  eeulz  qui  pas  n’avoient 
acoustumé  à  eulz  armer.  Et  fut  ordonné  que  pour  le 
fief  vaillable ,  cent  et  chinquante  livres  de  rente  par 
an,  l’en  metteroit  sus  ung  homme  d’armes  de  monture 
et  de  harnois,  bien  et souffisamment,  ainsi  que  dit  est; 
et  des  fiefz  en  desoubz  à  l’advenant,  ou  de  payer  au¬ 
tant  que  les  commissaires  y  ordonneroient  de  taux,  et 
que  les  deniers  quy  en  serroient  levez  feussent  bailliés 
aux  capittaines  pour  monter  et  habillier  leurs  gens 
de  guerre  ;  par  laquele  ordonnance  maintes  gens 
furent  composez,  povres  et  riches,  vesves  et  orphe¬ 
lins,  sans  nulz  espargnier,  et  autres  riches  gens  qui 
avoient  rentes  vyagieres  sur  fiefz  ou  arrierefiefz ,  des¬ 
quels  choses  sourdy  grant  murmure  partout  es  pays 
du  duc. 

Environ  ce  tempz,  vint  une  ambaxade  d’Engleterre 
devers  le  duc  de  Bourguoigne,  lesquelz  ambaxadeurs, 
entre  autres  choses,  luy  aporterent  la  jaretiere1,  ordre 


1.  La  commission  rie  son  investiture  porte  la  date  du  10  janvier  1469, 
v.  s.  (Anstis,  I,  83.)  «  Le  31  janvier  1469  (v.  s.),  le  seigneur  de  Duras, 
Taumosnier  de  la  reyne  d’ Angleterre,  et  autres,  au  nombre  de  26  per¬ 
sonnes,  apportèrent  au  duc  de  Bourgogne,  étant  lors  en  la  ville  de  Gand, 
Tordre  de  la  Jarretière,...  qu’il  receut  en  ceremonie  le  4  février.  » 
(Lenglet,  II,  193.)  «  Charles,  par  la  grâce  de  Dieu,  duc  de  Bour- 
goingne,...  certifiions  et  faisons  savoir  à  tous  que,  par  les  mains  de 
messire  Galiard,  seigneur  de  Duras,  chevalier;  Thomas  Vaghan,  escuier 
et  trésorier  de  la  chambre;  maistre  Jehan  Russell ,  docteur  eu  decret, 
arcediacrede  Berksuir,  et  Jartier,  roy  d’armes,  conseilliers  et  ambaxeurs 
de  très  hault  et  très  puissant  prince  nostre  très  honnoré  seigneur  et  frère 

du  roy  d’Engleterre,  pour  ycelle  porter  par  le  duc, 
comme  le  roy  portoit  la  sienne;  lequel  duc  le  reclieupt 
lyement ,  et  le  porta  tout  ung  dimence  très  sollemp- 
nelement.  C’est  à  maniéré  d’un  jaretier  qui  s’atache 
à  la  chausse,  et  est  moult  riche.  Auquel  ordre  pren¬ 
dre  se  font  pluiseurs  promesses  et  sermens  à  tenir 
dès  lors  en  avant ,  entre  lesquelz  cellui  qui  le  prent 
jure  et  promet  que  jamais  ne  fuyra  devant  ses  an- 
nemis. 

En  ce  mesmes  an  fut  l’yver  si  dur  et  si  grant  de 


le  roy  d’Angleterre,  soverain  de  l’Ordre  de  la  Jartiere,  pour  ce  envoiez 
devers  nous, 

«  Nous  avons  aujourd’uy  receu  son  dit  Ordre  de  la  Jartiere,  ensem¬ 
ble  les  mantel  et  autres  aournemens  et  choses  audit  Ordre  appartenans 
et  accoutumées, 

«Et  avec  ce  avons,  en  leurs  mains,  fait  le  serement  à  ce  requis  et  par¬ 
taient,  selon  les  estatus  d’icellui  Ordre, 

<r  Le  tout  soubz  les  conditions  et  modifications  sur  ce  avisées  et  faittes 
entre  lui  et  nous. 

«  Donné  en  nostre  ville  de  Gand,  soubz  nostre  grand  seel,  le  quart 
jour  de  février,  l’an  de  grâce  mille  quatre  cens  soixante  neuf.  Par  mon¬ 
seigneur  le  Duc,  Scoenhove.  »  (Rtmer,  V,  partie  II,  173.) 

Voici  ce  qu’on  écrivait  au  roi  Louis  XI  à  ce  sujet  : 

«  Sire,  très  humblement  à  vostre  bonne  grâce  me  recommande  :  et 
pour  ce  que  ne  scay  si  estes  adverty  que  monseigneur  de  Bourgoigne, 
ayant  dismanche  derrenier  eut  huit  jours  print  l’ordre  de  la  Jarretière  à 
luv  apportée  par  le  seigneur  de  Duras,  gascon,  je  vous  en  advertiz.  Et 
certainement  ce  aussi  que  audit  Gant  et  en  ses  bonnes  villes  de  par  de 
là  il  a  députez  commissaires,  lesquelz,  à  toute  diligence,  visitent  habil¬ 
lement  de  guerre  que  ung  chascun  a  en  sa  maison,  et  si  liardy  sur  la 
liart  que  ung  homme  ozast  prester  son  habillement  à  l’autre  pour  mon* 
strer,  etc. 

«  Helas!  s’il  eust  bien  recongneu  et  pancé  à  ce  que  tant  vous  humi- 
liastes  que  à  l’instar  de  Jhucristqui  se  humiliast  envers  ses  disciples,  etc., 
vous  qui  estes  son  seigneur  allastes  à  Peronne  aluy  ne  l’eust  pas  fait,  et 

geslees,  que  du  jour  saint  Andrieu1  jusques  au  xxe  jour 
d’apvril  sans  rompre  la  groeque  tousjours  ne  durast2. 

1291.  Comment  le  conte  de  Warewic  vint  de  Callaix  à 
Saint  Orner  devers  le  duc  Charles  de  Bourguoigne ,  qui 
le  recheut  honnourablement3.  XLV. 

En  cel  an  mil  imcz  lxix,  le  conte  de  Warewic,  aiant 
sauifconduitduducde  Bourguoigne,  vint  à  Saint  Orner4, 
où  il  fut  grandement  recheu  et  festoie  du  duc  et  des 
seigneurs  qui  entour  luy  estoient,  lesquelz  luy  furent 


croy  que,  soubz  correction,  dame  vertuz  de  Sapiance  luy  deffault  :  la¬ 
quelle,  si  elle  eust  esté  en  luy,  eust  mis  peine  envers  vous  d'aquerir  l’Or¬ 
dre  du  prince  de  toute  la  chevallerie  de  Paradis  que  vous  donnés,  sans 
avoir  prinse  ladite  jarretière,  etc. 

a  Au  seurplus,  Sire,  j’ay  esperance  que  Dieu  et  Nostre  Dame  seront 
tousjours  pour  vous,  et  que  de  bons  et  loyaulx  serviteurs  aurez  pour 
faire  obéir  quant  vouldrez,  et  si  trouvera  l’en  moyen  de  faire  eslever  le 
pays  ou  la  pluspart  du  Liege  alencontre  de  luy,  quant  de  ce  faire  serez 
délibéré,  combien  que  je  ne  desire  que  paix. 

a.  Escript  le  XIIII  février,  de  la  main  de  celluy  qui  tousjours  a  esté, 
est  et  sera  prest  de  vous  servir  contre  tout  homme,  sans  nul  excepter, 
au  plaisir  Nostre  Seigneur  et  de  Nostre  Dame,  qui  vous  vueillent  tous¬ 
jours  aydier  et,  à  la  fin,  Paradis  octroyer.  Amen. 

«  Ainsi  signé  :  «  Vostre  très  humble  et  obéissant  subject  et  serviteur, 
P.  P.  » 

( Bibl .  imp.,  Mss.,  fonds  Gaignières,  n° 2893,  fol.  114.) 

1.  30  novembre. 

2.  Var.  :  «Audit  an  LXIX,  fut  l’yver  si  dur  et  si  long  de  gellees,  que 
la  gelee  dura  depuis  le  jour  Sainct  Andrieu  jusques  au  xx'  jour  d’apvril 
sans  desgeler  et  sans  rompre  le  gros  que  tousjours  ne  tenist.  »  [Bibl. 
imp.,  Mss. ,  fonds  Dupuy,  n°  724.) 

3.  Wavrin  intervertit  encore  l’ordre  des  faits  :  ce  chapitre  et  ceux  qui 
suivent  contiennent  le  récit  d’événements  arrivés  avant  l’envoi  de  l’Ordre 
de  la  Jarretière,  dont  il  vient  d’être  parlé. 

4.  Il  arriva  dans  cette  ville  le  22  avril  1469.  (Lenglet,  II,  193.) 
L’année  1469  avait  commencé  le  2  de  ce  mois. 


Il 

audevant  et  le  conduirent  jusques  à  son  hostel.  Puis 
vint  devers  le  duc  qui  lors  estoit  logié  en  l’abaye  Saint 
Bertin,  où  le  duc  luy  fist  moult  bonne  chiere  ;  et,  deux 
jours  aprez,  s’en  alla  à  Aire  veoir  laducesse  sa  cousine, 
qui  doulcementle  recoeilla  ;  car  jamais  on  n’eust  pensé 
cà  ce  à  quoy  il  contendoit. 

Aprez  tous  festoiemens  et  bonnes  chieres  faites  au 
conte,  il  prinst  congié  du  duc  et  de  la  ducesse,  si  s’en 
retyra  à  Callaix  ;  et,  d’autre  part,  le  duc  se  desloga  de 
Saint  Orner ,  et  s’en  alla  à  Ypre  :  aussi  fist  la  ducesse 
sa  femme,  lesquelz  ne  pensoient  gueres  aux  affaires  du 
roy  Edouard  d’Engleterre,  qui  luy  venoient  au  pour- 
cbas  et  enbortement  du  dit  conte  de  Warewic ,  en  ce 
tempore. 

Et  moy,  acteur  de  ces  Cronicques ,  désirant  scavoir 
et  avoir  matières  véritables  pour  le  parfait  de  mon 
euvre,  prins  congié  au  duc  de  Bourguoigne,  adfin  de 
aller  jusques  à  Callaix  ;  lequel  il  me  ottroia,  pour  ce 
qu’il  estoit  bien  adverty  que  ledit  conte  de  Warewic 
m’avoit  promis,  se  je  le  venoie  veoir  à  Callaix,  qu’il  me 
feroit  bonne  cliiere,  et  me  bailleroit  homme  qui  m’a- 
drescheroit  à  tout  ce  que  je  voldroie  demander  tou¬ 
chant  ces  matières.  Si  fus  vers  lui,  où  il  me  tint  ix  jours 
en  me  faisant  grant  chiere  et  honneur;  mais  de  ce  que 
je  queroie  me  fist  bien  peu  d’adresse,  combien  qu’il 
me  promist  que,  se  au  bout  de  deux  mois  je  retour¬ 
noie  vers  luy,  il  me  furniroit  partie  de  ce  que  je  reque- 
roie  ;  et,  au  congié  prendre  de  luy,  il  me  deffrea  de  tous 
poins,  et  me  donna  une  belle  haquenee.  Je  veoie  bien 
qu’il  estoit  embesongnié  d’aulcunes  grosses  matières, 
et  c’estoit  le  mariage  quy  se  traitoit  de  sa  fille  au  duc 
de  Clarence,  frere  au  roy  Edouard  ;  lesqueles  se  par- 

firent,  v  ou  vi  jours  aprez  mon  parlement,  cledens  le 
cliastel  de  Callaix ,  où  il  n’avoit  gueres  de  gens.  Si  ne 
dura  la  Teste  que  deux  jours  ;  car  il  espousa  ung  mardy1, 
et  le  dimence  ensievant  passa  la  mer,  pour  ce  qu’il 
avoit  eu  nouvelles  que  ceulz  de  Galles  estoient  sur  les 
cliampz  à  grant  puissance. 

1292.  De  1  ambaxade  que  le  duc  de  Bourguoigne  envoia  en 
Engleterre;  et  de  la  mort  du  seigneur  de  Riviere  et  mes- 
sire  Jehan  son  filz.  XLVI. 

Ou  tempz  que  le  trouble  estoit  si  grant  en  En- 
gleterre ,  le  duc  de  Bourguoigne  y  avoit  envoie 
une  ambaxade 2  devers  le  roy  Edouard,  de  laquele 
estoit  chief  le  seigneur  de  Crequi,  adcompaignié 
de  messire  Pietre  Vasque3,  chevallier  espaignol,  mes- 
sire  Martin  Sestienberghe4,  maistre  Jehan  de  Halle- 


1.  Le  11  juillet  1469.  Voy.  ci-dessus,  page  334,  note  1. 

2.  Le  sauf-conduit  est  daté  du  18  septembre  1469,  et  accordé  par  le 
roi  à  Jean,  seigneur  de  Gréqui  et  de  Canaples,  conseiller  et  chambellan 
du  duc  de  Bourgogne,  à  maître  Martin  Steenberghe,  doyen  de  Bruxelles, 
et  à  quarante  autres  personnes  de  leur  suite.  (Rimer,  V,  partie  II,  171.) 

3.  Voy.  ci-dessus,  page  51,  note  1. 

4.  «  Martin  d’Estinbergue,  un  notable  clerc,  homme  d’eglise,  qui  moult 
bien  estoit  stilé  à  mettre  par  escript  en  latin,  en  françois  et  en  ale- 
mand —  »  Greffier  de  la  Toison  d’or  dès  1446,  (Olivier  de  la  Mar¬ 
che,  416.) — «  Martin  Van  Steenberghe,  docteur  en  droit,  doyen  de  l’é¬ 
glise  collégiale  de  Sainte-Gudule,  à  Bruxelles,  vers  l’an  1446,  devint, 
le  2  mai  1461,  greffier  de  l’Ordre  de  la  Toison  d’or,  et  assista,  en  cette 
qualité,  à  cinq  chapitres,  dont  le  dernier  fut  celui  de  Bruges,  en  1468. 
La  même  année,  il  se  démit  de  cette  charge. 

«  Le  17  sejitemhre  1463,  le  duc  Philippe  le  Bon  le  nomma  secrétaire 
ordinaire  du  conseil  de  Brahant. 

a  Charles  le  Hardi  le  fit  secrétaire  ordinaire  du  conseil  privé,  qu’il 
érigea  l’an  1467,  pour  y  servir  par  demi-année.  Il  mourut  le  9  octo¬ 
bre  1471  (Christyn  dit  1491)  et  fut  enterré  dans  l’église  de  Sainte-Gu- 

win 1  et  Thoison  d’or2,  lesquelz  furent  en  grant  dangier 
ou  dit  voyage;  car  le  coule  de  Warewic  estoit  passé 
la  mer  et  descendu  à  Zandvich.  Si  s’en  alla  à  Cantor- 
bve ,  où  il  assambla  grant  foison  de  ceulz  de  Kent,  et 
puis,  tantost  aprez,  s’en  alla  à  Londres ,  pour  ce  qu’il 
scavoit  bien  [que]  ceulz  du  Nortli  marchoient  avant 
en  pays  ,  ce  qu’il  avoit  mandé  au  Maisre  de  Londres, 
pour  ce  que  ceulz  de  Londric  et  de  Galles  se  bastoient 
fort,  à  laquele  cause  le  conte  et  le  duc  de  Clarence 
s’advanchoient  pour  estre  à  Londres,  où  ilz  atendirent 
leurs  gens,  et  tantost  eurent  nouvelles  que  ceulz  du 
North  estoient  bien  avant  en  pays. 

D’autre  part  le  roy  Edouard  fut  adverty  que  son 
frere  de  Clarence  venoit  à  grant  puissance  devers  lui, 
dont  il  s’esbaliissoit  grandement  qui  l’esmouvoit  de 
de  ce  faire;  et  demandoit  à  ceulz  qui  entour  lui  es¬ 
toient  pourquoy  se  faisoient  si  grans  assemblées , 
disant  qu’il  se  vouîloit  mettre  aux  cbampz,  adfin  qu.  il 
ne  feust  souprins  ;  car  il  scavoit  bien  aussi  que  son 
cousin  de  Warewic  estoit  sur  les  cbampz  atout  grans 

dule.  »  (Reiffenberg,  Enfants  naturels  du  duc  Philippe  le  Bon ,  Ire  partie, 
p.  10.) 

1.  Jean  deHalwin,  conseiller  et  chambellan  du  duc  de  Bourgogne;  il 
était  secrétaire  de  Charles,  duc  de  Bourgogne,  dès  1472.  ( Bibl .  imp., 
Mss.,  n°  84302,  fol.  38,  verso.)  Mort  en  1473.  (Anselme,  III,  909.) 

2.  Gilles  Gobert,  surnommé  Fusil  :  il  succéda  à  Jean  Lefebvre  de 
Saint-Remy.  «  Tov  son-d’Or,  qui  avait  servi  ledict  ordre  en  Festat  et 
office  du  roy  de  l’Ordre,  par  l’espace  de  trente-six  ans,  et  estoit  jà  de¬ 
venu  vieil  et  de  grant  éage,...  aveucqués  ce  encores  qu’au  dict  présent 
lieu  de  Bruges  il  estoit  encheu  en  maladie  (en  juin  1468),  dont  il  morut 
enfin  dedens  six  sepmaines  après,...  délibéra  de  soy  lionnorablement 
déporter  de  son  estât  avant  sa  mort,  et  de  y  constituer  ung  aultre,  du 
gré  du  duc....  Et  de  fait  y  constitua,  et  se  arresta  sur  ung  sien  servi¬ 
teur,  lequel  il  avoit  faict,  nommé  Fusil.  »  (Chastellain,  453.) 

lois  y  vindrent  [le  passage  deffendre]  à  puissance; 
mais  ceulz  du  North  estoient  beaucop  plus  grant 
nombre  que  les  Galles.  Et  aussi  quant  le  conte  d’Es- 
tamfort1  fut  adcertené  que  le  duc  de  Clarence  venoit 
en  l’ayde  de  ceulz  du  North,  il  habandonna  les  Gallois 
et  emmena  avec  luy  de  vu  à  vmm  hommes  :  par  quoy 
ceulz  de  Galles  perdirent  la  journée.  Si  en  y  eut  plu¬ 
sieurs  mors  et  prins ,  entre  lesquelz  y  furent  prison¬ 
niers,  comme  dit  a  esté  cy  dessus,  les  deux  freres  de 
Herbert. 

En  ce  tempore  que  ceulz  du  North  et  de  Galles  se 
combattoient,  le  duc  de  Clarence  et  le  conte  de  Ware- 
wic  estoient  à  Londres,  où  ilz  faisoient  passer  ceulz  de 
Kent,  cuidans  venir  assez  à  tempz  à  celle  journée  ; 
mais  non  firent,  car  c’estoit  fait  anchois  qu’ilz  par¬ 
tissent  de  Londres.  Et  ainsi  que  le  conte  de  Warewic 
s’appareilloit  pour  cuidier  partir,  nouvelles  lui  vind¬ 
rent  que  Gallois  estoient  ruez  jus,  dont  il  fut  moult 
joieux.  Sy  ne  tarda  gueres  quant  il  se  party  :  et  tira 
vers  Northanton,  où  il  rencontra  ceulz  du  North  quy 
retournoient  de  celle  besongne  :  pourquoy  il  fist, 
alors,  retourner  ceulz  de  Kent,  lesquelz  il  remercya 
moult  de  leur  bonne  dilligence  et  voullenté. 


1.  Humphrey  Stafford,  créé  comte  de  Devonshire  le  7  mai  1469.  Dé¬ 
capité  le  17  août  suivant.  (Dugdale,  I,  173.)  Selon  l 'Archaeol. 
brit.  (XXIX,  138),  il  fut  mis  à  mort  le  16  septembre , 


Cy  prent  fin  le  Ve  livre  de  ce  présent  vollume,  et  s’ensieult  le  VI'. 


FIN  DU  TOME  DEUXIÈME. 

